
INTRODUCERE 


Pină în primele decenii ale secolului al XIX-lea doar lumea greco- 
romană, alături de cea ebraică, era cunoscută şi considerată ca temelie a 
culturii europene moderne. De atunci au fost dezvăluite comorile culturale 
ale Egiptului și apoi ale Asiriei și ale Babilonului. În secolul nostru desci- 
frarea scrierii egeo-cretane şi hittite a scos la lumină creatii ale unor culturi 
ce au putut fi acceptate ca fundamente esențiale ale antichităţii greco-romane. 
Prin aceasta, pentru omul de azi, lumea greacă și romană nu ma: reprezintă 
începutul oricărei creaţii artistice sau literare, de exemplu, ci modelul originar 
trebuie căutat în culturile mult mai vechi — cea egipteană, cea asiro-babilo- 
niană, or. cea huttită de la care vechea Eladă a primit atitea înriururi. 

În felul acesta civilizația europeană contemporană își găsește origini cu 
mult mai îndepărtate decît cele clasice (ebraică şi greco- romană) şi este 
firesc să fie aşa dacă ne gîndim că lumea Mediteranei, cu civilizațiile care 
s-au dezvoltat în jurul ei, este, în esență, un tot. Căci culturile care au crescut 
și s-au ridicat pe malurile Măru Mediterane și în jurul ei s-au interpătruns, 
au primul influenţe reciproce, au cunoscut înrîurir. şi au preluat unele de 
la altele traditii, mituri, legende, dar şi tehnici şi metode care le-au fost proprii. 
Astfel s-a putut vorbi cu multă dreptate despre civilizațiile Mediteraneene, 
în contrast de pildă cu cele din America de Nord şi de Sud, sau cele din 
Pacific or. Australia, care şi ele au caractere atit de particulare. 

În lumea Mediteranei apar concomitent, la sfîrşitul mileniului al IV-lea, 
două mari civilizaţii care se dezvoltă în condiții similare — cea egipteană 
şi cea sumeriană. Amindouă se ivesc la revărsarea unui fluviu, şi de-a lungul 
malurilor lui, Nilul pentru cea egipteană, Tigrul şi Eufratul pentru cea 
sumeriană. Amîndouă dezvoltă o tehnică superioară a agriculturii prin 
irigație, şi amindouă ajung la o prosperitate nemăsurată grație recoltelor 
bogate dobindite pe ogoarele udate de apele acestor fluvii. Amindouă ajung 
repede să stăpînească o serie de tehnic. artizanale care le dau o mare supe- 
rioritate asupra vecinilor lor, pe care îi domină o vreme. 

Civilizația sumeriană se va continua în mileniul al III-lea prin cea 
asiro-babiloniană, aşa cum cea egeo-cretană se continuă cu cea greacă, ori 
cea etruscă cu cea romană. Desigur, descoperirea creaţiilor asiro-babiloniene 
şi citirea cuneiformelor, dezvăluirea tezaurului de texte literare, istorice, 
mitologice și altele din Asiria și Babilon au putut duce la sfirșitul secolului 
al XIX-lea la faimoasa teorie a pan-babilonismului care afirma că toate 
credinţele despre creația lumii, despre Potop, despre păcatul originar al 
omului, despre existenţa iadului şi a raiului ar fi apărut mai întîi în Babilon 
şi de acolo s-ar fi răspîndit la popoarele vecine din jurul Mediteranei şi 
mai departe chiar. Teza aceasta susținută de orientaliștii germani F. Delitzsch 
şi G. Winkler n-a mai putul fi acceptată ca teorie în istoria culturii odată 
cu descoperirea sumerienilor, a limbii şi a scrierilor lor. Într-adevăr, Sumerul 
a fost acela de la care asiro-babilonienu au preluat imensa majoritate a 
creaţiilor lor în toate domeniile. Desigur, s-au schițat elementele unei teorii 
a pan-sumerismului de către S. N. Kramer în cartea sa Istoria începe la 
Sumer (trad. rom. Bucureşti, 1962), totuși tezele sale în ceea ce privește 
geneza miturilor și creatiilor artizanale mediteraneene nu este atit de absolută 
ca răposata teorie a pan-babilonismului și dacă S. N. Kramer scoate în 
evidenţă prioritatea sumerienilor în multe domenii, el nu o absolutizează 
și nu face din sumerieni începători. culturilor mediteraneene în general. 

Dar şi pentru S. N. Kramer, ca și pentru Vojtek Zamarovsky (La început 
a fost Sumerul, trad. rom. Buc. 1981) cea dintii civilizaţie avînd o istorie 
este cea sumeriană, făcîndu-se abstracție de civilizația egeo-cretană, tot 
atit de veche şi mai ales lipsind demonstraţia că lumea Egiptului antic este 
mai recentă decit cea a Sumerului. 

De asemenea nu se dovedeşte că civilizația de pe Valea Indusului de la 
Mohenjo Daro şi Harappa este ma. recentă decit cea sumeriană, astfel că 
nu este deloc sigur că « Istoria începe la Sumer». 

Nu este mai puţin adevărat că se poate vorbi de un miracol sumerian 
și aceasta pe bună dreptate, pentru că nu există propriu-zis un miracol grec. 

Grecii au preluat de la egipteni, de la egeo-cretani, de la hittiți și de la 
fenicieni, stind în jurul Mediteranei ca « broaștele pe malul unui lac » după 
faimoasa expresie a lui Platon, multe elemente constitutive ale civilizației 
lor (cf. Constantin Daniel, Gîndirea egipteană antică în texte, Buc., 
1974, p. XXVI sq.) Dimpotrivă miracolul sumerian este un «miracol 
real» fiindcă toate creaţiile sumeriene sînt ex nihilo, nu au fost preluate 
de la alţii; de pildă scrierea lor nu este luată de la vreo altă cultură (precum 
este scrierea greacă împrumutată de la fenicieni), nici miturile sumeriene 
nu-şi au originea în alte culturi. 

Civilizaţia sumeriană trebuie comparată cu cea egipteană, care este tot 
atît de originală și care nici ea”nu împrumută nimic în elementele consti- 
tutive de la alte cercuri de cultură. 

Pe de altă parte, lumea mesopotamiană și strălucitoarele ei creaţii, atît 
asiro-babiloniene cît mai ales sumeriene, au fost date cu totul uitării vreme 

de aproape 2500 de ani; nici măcar numele Sumerului nu mai era menţionat 
de scriitori. greci şi romani, după cum vom arăta în capitolele următoare. 
Peste mărețele creați: sumeriene și asiro-babiloniene s-a așternut o mare tă- 
cere pe care doar descoperirile arheologice ale secolelor al XIX-lea şi al XX-lea 
au întrerupt-o. Desigur cunoștințele noastre despre străvechea lume a Sume- 
rului sînt relativ recente, unele sînt nesigure, altele discutabile, multe incom- 
plete. Pe de altă parte noi descoperiri arheologice, sau descifrarea altor tăblite 
de argilă, pot răsturna multe din cunoștințele actuale despre civilizația 
sumeriană. Dar cele ce ştim despre sumerieni ne dezvăluie un univers vast 
de creații artistice, literare, tehnice şi Juridice care le-au premers cu mult 
pe cele ale grecilor şi romanilor, dar şi pe cele ale hittiților. 

În ceea ce-i priveşte pe asiro-babilonieni trebuie să relevăm unitatea 
culturii mesopotamiene şi rolul de succesori pe care l-au avut aceștia preluind 
toate achizitiile culturale sumeriene, împreună cu limba sumeriană care 
a rămas limba liturgică folosită în templele asiriene şi babiloniene pină la 
sfîrşitul acestei civilizatii. Pe de altă parte trebuie să ţinem seama de simbioza 
sumero-akkadiană (cf. Mircea Eliade, Histoire des croyances et des idées 
religieuses vol. I, Payot, Paris, 1978, p. 79) în sensul că nu se poate face 
o separație netă între cele două culturi mesopotamiene care se interpătrund 
şi îndeosebi cea sumeriană devine parte constitutivă din cultura asiro- 
babiloniană. De aceea, consultarea volumului nostru despre Civilizaţia 
asiro-babiloniană (Buc. 1981) completează și întregește pe deplin cele 
înfățișate în lucrarea de faţă. Însăși populaţia Sumerului, a părţii de sud a 
Mesopotamiei este compusă din seminții akkadiene şi sumeriene, se pare 
chiar de la începuturile creăru statelor-orașe sumeriene. Poate în aceste 
state-oraşe, la fel ca mai tirziu în cele akkadiene, locuitorii bogaţi, posesori 
de ogoare rodnice, sau dregătorii erau sumerieni, iar cei care lucrau efectiv 
ogoarele erau semiţi akkadieni, năimiti și plătiți cu ziua sau cu anul. Statele- 
orașe sumeriene au fost reunite într-un stat unitar de către regele Lugalzagissi, 
către anul 2375 î.e.n., dar o generație mai tirziu această reunificare a fost 
reluată de un conducător semit, Sargon Í, regele din Akkad. Oraşele sumeriene 
şi-au păstrat toate structurile lor vechi, chiar sub un rege semit cum era 
Sargon I. Schimbările interesau doar pe căpeteniile statelor-orașe şi pe 
4 regele întregului Sumer şi Akkad» cum se intitulau regii Babilonului. 
Astfel întîlnim nume semite de căpetenii ce domnesc peste orașe sumeriene 
şi nume de căpetenii sumeriene ce stăpinesc oraşe semite. De aceea istoria 
sumerienilor, mai ales la începutul mileniului al II-lea, este oarecum comună 
cu cea a akkadienilor pină la regele Hammurabi. Dar simbioza sumero- 
akkadiană este mai clar perceptibilă în domeniul credințelor, al miturilor, 
magiei, catarticei, medicinei şi mai cu seamă al mantice:, unde nu se poate 
face o netă distincție între ce apartine sumerienilor și ce este akkadian. 

În locul unde fuseseră ridicate zidurile înalte ale cetăților sumeriene 
Ur, Eridu, Nippur, Lagaş sau Umma s-au întins cu trecerea anilor nisi- 
purile pustiului ; și au fost date uitării cu totul nenumăratele oraşe și așezări 
care făceau din Sumer un imens furnicar omenesc. Astăzi în valea fluviilor 
Tigru şi Eufrat s-a creat un mare stat arab, Irakul, care duce mai departe 
strălucirea de odinioară a culturii sumeriene. Tara noastră are foarte bune 
relații economice, culturale şi politice cu Irakul şi multi tehnicieni şi ingineri 
români muncesc pe șantierele irakiene, în timp ce numeroși studenți din 
această țară studiază în universitățile române. Turiștii român: care vizitează 
Irakul şi muzeele din Bagdad, în care sînt reunite atitea comori ale artei 
sumeriene, apoi inginerii și tehnicieni. români care lucrează în Irak vor 
dobindi, credem, o cunoaștere mai completă a ceea ce a fost cu multe secole 
în urmă strălucitoarea cultură sumeriană. 

Pe de altă parte lumea sumeriană este în stare să fie pildă vie pentru 
noi cei de azi, care trăim într-o epocă de stringentă criză energetică, arătîndu-ne 
că fără petrol şi fără electricitate, fără metale, fără pietre, fără arbori, un 
popor a putut crea o țară rodnică, de o fertilitate legendară, săpind canale de 
irigație, făcînd diguri, ridicând stăvilare și dezooliind o agricultură întemeiată 
pe irigație în care se făceau 3 și chiar 4 udări pe an. Exemplul viu al sume- 
rienilor ne arată că fără maşini, fără unelte complicate și fără petrol s-a 
putut avea o rodnică agricultură care îndestula zeci de oraşe și sute de 
așezări sătești. 

Desigur, descifrarea a nenumărate alte tăblițe de lut sumeriene va dezvălui 
în viilor aspecte nebănuite ale civilizației sumeriene. Volumul de faţă înfă- 
țişează cunoștințele esențiale la care s-a ajuns pînă acum cu privire la cipi- 
lizaţia sumeriană. 


Constantin Daniel 


CADRUL GEOGRAFIC 


Venind dintr-o ţară pe care nu o cunoaștem cu exactitate, dar care 
poate fi Valea Indusului, după opiniile multor sumerologi, « capetele 
negre », cum își spunea sumerieni, s-au stabilit în mileniul al IV-lea sau 
la începutul mileniului al III-lea în partea sudică a văilor celor două 
fluvii Tigru și Eufrat. Prin aluviunile pe care le revărsau periodic pe 
malurile lor sau le duceau pînă în Deltă, fluviile au creat solul Mesopo- 
tamiei, adică o suprafaţă de 1000 km lungime, zonă agricolă vecină la 
nord cu Armenia, la apus cu Siria și pustiul ei, la răsărit cu lanţul munților 
Zagros, pe cînd în sud cele două fluvii curgeau în apele Golfului Persic 
(care în vechime pătrundea cu mult mai profund, cu circa 250 km, în 
continentul asiatic). Dar înainte de a se revărsa în mare, Tigrul și Eufratul 
formau în antichitate o deltă vastă, mlăștinoasă, cu mii de canale și 
insulițe, cu roiuri de păsări acvatice, cu stufăriș și păpuriș de nepătruns, 
unde și-a găsit poate refugiul un popor venit de pe mare, urmărit de 
duşmani, în căutarea unor locuri în care să-și procure hrană și să trăiască 
la adăpost ocrotit de apă și de canale acoperite cu papură și trestie. 

De fapt, Țara celor două fluvii sau Mesopotamia, marea cîmpie alu- 
vională care se întinde din locul unde s-a ridicat acum orașul Bagdad, 
pînă la Golful Persic, a fost împărțită din punct de vedere etnic în două 
jumătăți net distincte. Granițele dintre aceste două ţări, Sumerul și 
Akkadul, au variat mult în decursul secolelor, urmînd victoriile sau 
înfrîngerile acestor două ţinuturi unul asupra altuia, dar, în genere, în 
mileniul al III-lea s-a putut face o deosebire clară între nordul Mesopo- 
tamiei, locuit de semiţii akkadieni, și sudul ei, ocupat de sumerieni. Sigur 
este că în nord predominau întru totul akkadienii semiţi, dar în sud 
populaţia sumeriană cra amestecată cu semiţi. Aceștia erau sclavi sau 
lucrători agricoli, care veneau poate periodic pentru seceriș, semănat și 
treierat în centrele importante, așa cum aveau să vină în Mesopotamia 
multe secole mai tîrziu, în aceeași calitate, gutii, aramein și kasiţii. Astfel, 

Sumerul nu a fost niciodată o ţară locuită numai de sumerieni, ci printre 
e: se aflau și semiţi akkadieni. 

Mesopotamia sau Țara de la mijlocul celor două fluvii, cum ar suna 
traducerea exactă a acestui nume grecesc, era străbătută, aşa cum am 
arătat, de cele două fluviu, Tigrul și Eufratul, pe malul cărora s-au înălţat 
orașele mesopotamiene. Eufratul, numit în sumeriană Buranunu este, 
la izvoarele sale, un rîu vijelios, silit de înălțimile munţilor Taurus și 
Antitaurus, ce îi stau în cale, să facă numeroase ocoluri. După ce scapă 
de strinsoarea acestor culmi, Fufratul devine la Samosata o apă mai 
liniştită căci înălțimile de pe malurile sale, pe care le-a străbătut, sînt 
mult mai scunde. Curgînd înspre sud-vest, Eufratul ar fi trebuit să se 
îndrepte spre Marea Mediterană în care să se reverse, dar masivul muntos 
Amanus îi taie calea și îl obligă să deseneze o curbă mare spre miazăzi 
și spre răsărit. De la revărsarea rîului Balikh în apele sale, Eufratul 
curge spre sud-est și nu-și mai schimbă deloc această direcție pînă ajunge 
în Golful Persic. Dar calea fluviului pînă la mare este strimtorată de 
munţi și de culmi pe care akkadienii le vor numa: mai tîrziu hinge să 
Purati ( Purattu fìnd numele Eufratului în akkadiană). Aceste strimtorări 
ale cursului Eufratului dispar în dreptul orașului Id (grec: Is, azi: Hit) 
după care marele fluviu străbate o cîmpie vastă în care s-au depus de 
milenii aluviunile sale, și unde în decursul timpurilor fluviul și-a schimbat 
de multe on albia. Căci Eufratul curge actualmente mult mai spre vest 
decît în antichitatea sumero-akkadiană, iar Babilonul se afla în cea mai 
mare parte pe țărmul său răsăritean. Încă de pe timpul regelui babilonian 
Nemglissar, Eufratul se îndepărtase mult de vechea sa matcă, astfel că 
acest rege a fost siht să facă mari lucrări de îndiguire și săpare spre a 
aduce fluviul în mai vechea sa albie. Tot așa pe vremea sumerienilor 
orașele Larsa și Ur (cetatea lui Abraham), ca și Uruk, erau așezate pe 
țărmurile Fufratului, iar astăzi ruinele lor se află la o mare depărtare 
de fluviu. În porţiunea sa terminală Eufratul era înconjurat de mlaștini 
întinse și nu se unea cu Tigrul, ca în vremurile noastre, ci apele sale curgeau 
direct în Golful Persic. Tot astfel orașul sacru Eridu se afla pe malurile 
Golfului Persic, deși astăzi: ruinele sale sînt la o mare distanţă de apele 
acestui golf. 

Ca ma: mulți afluenţi Eufratul îi primește pe partea stingă (în est). 
Aceștia sînt: Arsania, Balikh şi Chaburu şi aduc în Eufrat apele torenţilor 
ce vin din munţii așezați înspre nord-est. 

Fluviul Tigru, numit în sumeriană Idigna, izvorăște, ca şi Eufratul, 
din munţi Armeniei și după ce străbate munții kurzi se îndreaptă la 
început spre răsărit, dar după ce primește un afluent, actualul curs de 
apă Bohtan-su, curge în direcția sud-est. Astfel el parcurge cîmpia Asiriei 
şi în orașul de azi Tekrit răzbate în marea cîmpie a Mesopotamiei. La 
înălţimea orașului Upi (grec Opis, Seleucia) se apropie mult de Eufrat, 
ajungind la o distanţă de 30 km de el, apoi se îndepărtează iarăși de 

fluviu. Pe vremea sumerienilor şi a akkadienilor, Tigrul curgea mult mai 
spre apus. Afluenții săi coboară toți din munţii estici, și cei mai însemnați 
sînt: Ilusur, rîu care curgea prin mijlocul orașului Ninive, apoi Zabu elu 
și Zabu šupalu, Radanu şi Turnat. În porţiunca sa inferioară Tigrul pri- 
meşte în zilele noastre doi afluenți: Kerha și Qarun, care în antichitate 
constituiau fluvii separate curgînd direct în Golful Persic. 

Golful Persic pătrundea mult în interiorul continentului și se prelungea 
ca o lagună în Marea Chaldeană, în care apele, amestecate cu apă de 
mare, erau sărate. 

Întreaga Mesopotamie depindea, în ceea ce privește recolta de cereale, 
de ploile și de căderile de zăpadă din regiunea izvoarelor celor două mari 
fluvii. Primăvara, topindu-se zăpezile în munţii înalţi din Armenia, 
începeau să se umple apele Tigrului și ale Eufratului, iar în aprilie şi în 
mai, mari întinderi de pămînt erau inundate. 

Însă regimurile celor două fluvii nu sînt identice. Tigrul are malurile 
mai ridicate și mai rezistente, curentul său este mai rapid, inundația 
începînd la jumătatea lui martie, atingind maximum-ul său în primele 
zile ale lui mai și terminîndu-se pe la jumătatea lui iunie. Pe malurile 
Tigrului se întind mlaștini. 

Eufratul are de două ori mai puţină apă și revărsarea sa începe cu 
15 zile mai tîrziu decît cea a Tigrului, dar nu se sfirșește înainte de luna 
septembrie. Malurile sale sint mai joase și apele lui se răspîndesc cu mai 
mare ușurință peste cîmpuri, creînd o inundație binefăcătoare. Se pare 
că sumerieni și primii locuitori ai Mesopotamiei s-au stabilit pe țărmurile 
sale spre a funda orașe şi sate. Era, însă, neapărat necesar ca apa provenită 
din revărsarea acestui mare fluviu să fie derivată în canale, pentru a 
împiedica stagnarea apei pe ogoare și crearea de mlaștini în care grinele 
ar fi putut putrezi; apoi pentru a asigura irigarea cîmpiilor cînd apele 
atingeau un nivel ridicat, acestea trebuiau distribuite uniform peste cîm- 
pile cultivate. Marele geograf grec Strabon, care are informaţiile sale 
de la însoțitorii expediţie: lui Alexandru cel Mare, scrie: 

a Întrucît Eufratul, cînd zăpezile Armeniei se topesc primăvara, se 
umflă la începutul verii, în chip obligator el inundă ogoarele și apele 
stagnează în băltoace peste ele, dacă nu se revarsă apa de prisos prin 
canale și șanțuri la fel ca în Egipt. Aşa au luat naştere canalele. Dar ele 
necesită o întreținere mai mare ca în Egipt, căci pămîntul este adînc, 
moale și cedează cu ușurință, așa că aceste canale pot fi acoperite ușor 
de cursul apei și cîmpia poate fi ușor dezgoltă (de culturi), iar canalele 
pot fi repede umplute și noroiul poate astupa ușor gurile lor. În felul 
acesta se produce de asemenea un exces de apă peste ogoare... A preîn- 
tîmpina cu totul asemenea inundaţii este poate cu neputinţă, dar este 
de datoria unui cîrmuitor bun să le înlăture. Datoria sa este deci să stăvi- 
lească o creștere prea mare a fluviului prin diguri, umplerea cu noroi a 
canalelor prin curățarea lor și prevenirea astupării gurilor lor de ieșire. 

Curăţarea canalelor este ușoară, îndiguirea cere însă multe braţe, căci 
pămîntul este moale și nerezistent, iar noroiul ce este aruncat peste el 
nu stă și nu rămîne așezat deasupra pămîntului, ci alunecă și astupă 
gura canalelor în chip nefolositor. Pe de altă parte e nevoie să se închidă 
repede canalele ca să nu se scurgă toată apa din cle... Fiindcă nu este 
nici o deosebire dacă roadele pămîntului se strică prin excesul de apă, 
sau se usucă din lipsă de apă... Astfel de lucruri nu se întîmplă însă 
dacă digurile canalelor se deschid și se închid repede, în așa fel ca apa 
din canale să aibă o înălțime mijlocie, i iar apa din cle nici să nu se reverse 
în afară, nici să lipsească» (Strabon, Geografia, XVI, 1, 9 sq). Astfel 
întreţinerea acestor canale era o muncă istovitoare pentru locuitorii 
Mesopotamiei și înţelegem uşor de ce au fost chemați să săvîrșească aceste 
lucrări străini, muncitori cu brațele din alte regiuni, akkadieni din sudul 
Mesopotamiei, apoi kașiţi și gutii chemaţi de babilonieni, în fine, ara- 
meeni aduși și de asirieni și 'de aceiași babilonieni, lucrători care executau 
muncile atît de dificile ale întreţinerii canalelor în afară de arat, semănat, 
secerat și treierat. Acești muncitori străini veniți în număr imens au 
cucerit mai apoi ţara stăpînilor lor și au întemeiat dinastii proprii. 

Nu cunoaștem cu precizie traseul canalelor principale de irigație care 
porneau din fluviile Tigru și Eufrat, dar ştim că numărul celor ce legau 
Tigrul de Eufrat era foarte mare. Un mare canal vărsa apele Eufratulu: 
în Tigru, care curgea la un nivel mai jos decît primul, unele canale purtau 
numele regelui: care pusese să le sape, așa cum este canalul regelui: akkadian 
Hammurabi din nordul Babilomei. La Nippur era canalul Kaburu, 
cunoscut din cartea lui Jezechiel I, 3 și 5, ca și canalul Badia tu, care 
avea mai tîrziu la celălalt capăt al său orașul Pumbedita unde exista în 
era noastră o celebră școală de talmudiști. 

Valea superioară a fluviului Eufrat, dar și podișul sirian au fost locuite 
de oamenii epocii paleolitice înainte ca să se fi format cîmpia mesopota- 
miană prin retragerea apelor din Golful Persic. Dimpotrivă, în cîmpia 
mesopotamiană s-au aflat dălți de piatră din epoca neolitică, amestecate 
cu instrumente de aramă, ceea ce dovedeşte că partea inferioară a cimpiei 
mesopotamiene a fost populată mult mai tîrziu, în epoca chalcolitică. 

Aluviunile aduse de cele două fluvii mesopotamiene au creat un dig 
în spatele căruia s-au adunat noroaiele aduse de apele Tigrului și Eufra- 
tului, împiedicînd ca acestea să fie revărsate în mare și oprind acţiunea 
mareelor care ar fi spălat gurile celor două rîuri. Așa s-a format cu încetul 
în sud o întindere vastă de pămînt, străbătută de apele celor două mari 
fluvii, pămînt foarte fertil, udat de ape și care a atras locuitorii veniți 
de departe, din valea fluviului Indus (unde de altfel existau condiţii 
geografice și de viaţă similare). Acești străini au venit treptat şi s-au 
stabilit în număr din ce în ce mai mare în partea inferioară a Mesopotamiei. 

Pînă la formarea digului și a întinderii vaste de pămînt din spatele 
ui, Golful Persic se găsea la circa 250 km mai la nord de locul unde este 

arătat de hărţile actuale. Tigrul și Eufratul, despărțite de o mare întin- 
dere de bălți, își avea fiecare locul său separat de revărsare în Golful 
Persic, golf în care dealtfel se mai revărsau alte două fluvii: Qarun (ce 
scobora din podișul persan) și Wadi el-Batin (ce venea dinspre apus, 
din Arabia). Aceste ultime fluvii au contribuit la crearea barajului în 
spatele căruia s-au strîns aluviunile aduse de Tigru și Eufrat şi au format 
astfel cîmpia din sudul Mesopotamiei. 

Alţi geografi au emis ipoteza că aceste aluviuni s-au scurs într-o groapă 
tectonică, ale cărei mișcări continue o împiedicau să se umple. Conform 
tezelor acestor savanți Golful Persic s-ar fi aflat cu mult mai spre sud și 
răsărit decît actualmente. 

Partea nordică a Pustuului Sine: și văile superioare ale Tigrului și 
ale Eufratului erau locuite de seminţii numite, atunci cînd au fost cunoscute 
pentru întîia oară, martu și mai tîrziu amurru. Aceşti amoreeni erau un 
popor semit şi e: au coborit pe văile celor două fluviu, semănind grîu 
și recoltîndu-l pe suprafeţele de pămînt nou formate de către depunerile 
aluvionale, ajungînd astfel pînă la orașul de mai tîrziu Sippar, adică 
acolo unde Tigrul și Eufratul se apropie cel ma: mult unul de celălalt. 
Înspre miazănoapte și spre răsărit, în munții Zagros și în cîmpia fluviului 
Tigru, locuia un popor care vorbea o limbă aglutinantă, popor de munte 
înrudit cu gutii, dar el a fost oprit de către amoreeni în înaintarea lui 
spre sud. 

În partea de apus a deltei fluviilor Tigru şi Eufrat era platoul central 
al Arabiei, locuit de beduini nomazi, vorbind o limbă semită înrudită 
cu cea a amoreenilor din nord. 

Dar arabii beduini s-au instalat și ei în delta nou formată, pretutindeni 
unde secarea lagunelor și mlaștinilor făcea posibilă o agricultură rudi- 
mentară. Mai cu seamă ei au intrat în serviciul primilor ocupanţi ai 
deltei, lucrînd la săparea canalelor, la recoltarea grînelor sau la îngrijirea 
vitelor. În felul acesta a apărut în Sumer un element semitic nou, arabii, 
deosebiți cu totul de amoreeni și de descendenții lor akkadieni. 

Se pare că sumerienii au venit în delta fluviilor Tigru şi Eufrat tîrziu 
și au găsit aici o populaţie primitivă — numită convenţional proto-sume- 
rieni — care erau poate arabi, poate semiţi amoreeni. Sumerenii erau 
numiți în textele sumeriene capetele negre, poate din cauza părului negru 
în contrast cu cel blond al caucazienilor, dar poate și pentru culoarea 
închisă a pielii lor, apropiată de cea a dravidienilor din sudul Indiei și a 
locuitorilor de pe Valea Indusului. Sumerienii vorbeau o limbă agluti- 
nantă, similară prin unele trăsături ale gramaticii sale, dar și prin unele 
etimologii, cu limba turcă veche (turaniană). În privinţa ţărilor de origine 
s-au emis numeroase ipoteze. Marele arheolog C. Leonard Woolley aduce 
următoarele argumente cu privire la ţara lor de origine: «Faptul că 
zen sumerieni sînt totdeauna reprezentaţi stînd pe munţi ar însemna 
că acest popor venea dintr-o ţară muntoasă; faptul că vechiul lor stil 

de construcție derivă din clădirile în lemn este un argument în favoarea 
aceleiaşi ipoteze, căci această tehnică nu putea să ia naștere decît în 
regiuni foarte înalte acoperite de păduri. » (C. L. Woolley, Les Sumeriens, 
trad. fr. Paris, 1930 p. 15). Un alt argument dat de același savant englez 
este următorul citat din Geneză XI, 2: « Purcedind de la răsărit, oamenii 
au găsit în ţara Senaar un șes și au descălecat acolo ». Senaar este numele 
ebraic al Sumerului:, menționat de Geneză cu mult înainte de a fi cunoscut 
de arheologii și istoricii moderni. Dar « purcedînd de la răsărit » înseamnă 
că puteau veni din Valea Indusului, căci «înspre răsărit» nu erau decît 
pustiul iranian și dincolo de el Valea Indusului, cu strălucitoarea sa 
civilizaţie, așa cum s-a putut regăsi în ruinele orașelor Mohenjo-Daro și 
Harappa (cf. Jean Marie Casal, Civilizația Indusului și enigmele ei, trad. 
rom., prefaţă Constantin Daniel, Bue. 1978). 

Dar textul Genezei continuă: „Apoi au zis unul către altul: « Haidem 
să facem cărămizi și să le ardem cu foc!» Și au folosit cărămida în loc 
de piatră iar smoala în loc de var“. Or, toate construcțiile de pe Valea 
Indusului din cele două orașe sînt de cărămidă și multe de cărămidă 
arsă (Ibidem, pp 124, 125, 119 etc). Sosind într-o regiune de trestie și 
de papură ar fi fost mai consecvent ca sumerienii să-și construiască case 
din trestie lipite cu pămînt, dar ei aveau ca model ideal al caselor și al 
templelor pe cele din ţara lor de origine, Valea Indusului, unde clădirile 
erau din cărămizi arse și nearse (deși s-ar fi putut construi palate și temple 
din piatră într-o regiune muntoasă ca cea a Văii Indusului). De aceea 
au construit palate, case și temple din cărămizi arse şi nearse. 

Acelaşi Sir C. L. Woolley respinge teza că sumerieni ar fi putut veni 
din munţii așezați la răsăritul văii mesopotamiene, adică din regiunile 
ocupate mai tîrziu de elamiţi, căci tipul fizic al elamiţilor ar fi diferit 
de cel al sumerienilor, cu toate că ceramica elamită veche are unele 
elemente comune cu cea paleo-sumeriană. În schimb legendele și miturile 
sumeriene privitoare la originile lor afirmă că sînt un popor venind de 
pe mare (ceea ce confirmă ipoteza lui Tor Heyerdal privitoare la migraţia 
pe mare a sumerienilor veniţi de pe valea fluviului Indus pînă la marginile 
Golfului Persic). Apoi sumerenii în epoca istorică locuiau în partea de 
sud a țării, la Eridu, și socoteau că acesta era cel mai vechi oraș locuit 
al lor. La începuturile istoriei sumeriene Eridu era așezat pe malurile 
Golfului: Persic cu toate că astăzi el este mult îndepărtat de apele mării. 
De altfel resturile celui mai vechi nivel de locuire în Sumer au fost regăsite 
la Eridu (Jean Marie Casal, Op. cut, p. 47), iar cultura Obeid — după 
numele unei așezări, Tell el-Obeid, nu departe de vechiul Ur — considerată 
multă vreme drept cea mai veche cultură din Mesopotamia, este mai 
recentă, după ea urmînd în sudul Mesopotamiei cultura Uruk, apoi cea 
de la Djemdet-Nasr care e cea mai recentă cultură predinastică sumeriană. 

Că sumerieni au putut emigra din delta și valea fluviului Indus, 


o spune şi Sir. A. Keith (citat de Sir L. Woolley, Op. cit. p. 16): « Se poate 

regăsi vechea fizionomie sumeriană la est printre locuitorii Afghanistanului 
și Belutchistanului, pînă în Valea Indusului, la circa 2500 km de Meso- 
potamia ». Sigur este că civilizația locuitorilor de pe Valea Indusului, 
de la Harappa și de la Mohenjo-Daro, are multe similitudini cu civilizaţia 
sumeriană, precum de pildă sigiliile dreptunghiulare găsite în morminte, 
care sînt identice prin formă, subiecte și stilul gravurii în cele două civi- 
lizati. Planurile de fundație ale construcţiilor, tehnicile de construcție 
sînt de asemenea identice în cele două lumi. 

Toate aceste similitudini nu pot fi considerate simple influenţe reci- 
proce comerciale. Sir Leonard Woolley scrie în privinţa relațiilor dintre 
civilizația de pe Valea Indusului: și cea sumeriană: «Este ma: prudent 
la ora actuală să privim cele două civilizații ca pe două ramuri ale unui 
trunchi comun care se găsea între văile Eufratului: și a Indusului, dar 
pu avem nici un mijloc de a ști dacă acest centru, a cărui cultură a iradiat 
atît de departe, trebuie să fie căutat în colinele Belutchistanulu: sau 
în altă parte» (Op. cut, p. 17 —18). 

Regiunea cuprinsă între Tigru și Eufrat se întindea pînă la latitudinea 
34° şi avea o suprafaţă de circa 30 000 km pătrați, pămînt agricol, atît 
cît avea și Egiptul antic în Deltă și în valea cultivabilă a Nilului, adică 
tot cam atît cît are Belgia de azi. 

Sumerul reprezenta partea sudică a ținutului dintre cele două fluvii, 
adică Mesopotamia, și se numea în sumeriană Kengi, pe cînd în akkadiană 
era denumită Sumer (Sinear în Geneză X, 10). Partea de nord a Mesopo- 
tamiei se numea în sumeriană Uri, iar în babiloniană Akkad. Expresia 
Kaldi (Chaldea) numea sudul Mesopotamiei, apoi a ajuns să semnifice 
și nordul și sudul Babiloniei. 

Mesopotamia era o ţară foarte populată în antichitate, căci, de pildă, 
regele babilonian Sanherib afirma că a cucerit 75 de orașe și 420 de loca- 
htăţi în Mesopotamia. Cel mai sudic oraș — pe malurile Golfului: Persic — 
era Eridu, care ar fi fost locuit de primul om, Adapa. Aici se găsea și 
templul zeului Enki-Ea, numit E-abzu, știut fiind că templele sumeriene 
dar și zigguratele, adică turnurile lor, purtau un nume. La miazănoapte 
de Eridu, dar separat de el de înălțimi, se afla orașul Ur (Ur al caldeenilor 
menţionaţi în Geneză XI, 28, 31, patria lui Abraham), oraș care în mileniul 
al III-lea a fost capitala întregi ţări Sumer și Akkad. Aici se afla reşe- 
dinţa zeului lunii Sin — (Suen) sau Nannar (zeii sumerieni aveau nume- 
roase nume) și aici se găsea templul său E-Gi33irgal (E-avînd în sumeriană 
sensul de 4 casă 5). Lăcașul de cult cel mai sudic al zeului soarelui, Utu, 
sau Babbar în sumeriană, era orașul Larsa, unde se afla templul soarelui 
E-babbar. Ma: la sud se afla orașul Uruk (astăzi Warka, localitate ce 
a dat numele său unei ceramici și unei perioade) care apare în textele 
sacre ale iudeilor sub numele de Erek (Gen. X, 10) numit de geografii greci 
Orchoë, unde se înălța templul zeului cerului Anu, templu numit E-anna. 
Micul oraș Lagaş (astăzi Tello) avea templul zeului Ningirsu, care sălășluia 

aici în «lăcașul celor 50 de zei» (E-ninnu). Nu departe de acest oraș era 
o localitate Șuruppak « care era deja veche cînd zeii au hotărît să sloboadă 
Potopul » cum se exprimă miturile sumeriene. Orașul Adab, care acum 
este destul de îndepărtat de Eufrat, este unul din cele mai vechi orașe 
sumeriene, fiind reclădit de regele babilonian Hammurabi, care i-a restaurat 
și templul său E-mah. Mai spre nord era situat orașul Nippur (astăzi 
Nuhhar), reşedinţa zeului Enlil care îşi avea templul său E-kur acolo. 
Nu departe de Nippur se găsea orașul sin, care a fost pentru o vreme 
capitala Babilome:, unde a fost construit templul E-gelmah al marelui 
zeu al războiului Ninurta şi al soţiei sale Gula. 


Orașul care a dat numele său tot nordului Babilonie: era Akkad,unde 
zeiţa Anunut primea închinările credincioșilor ei în templul E-ulmaă. 
Akkad a fost pe vremea marelui: rege Sargon I capitala întregului 
Oment de mijloc, dar mai tîrziu și-a pierdut însemnătatea în folosul 
orașului învecinat cu el, Sippar, reședința nordică a zeului soarelui Utu 
sau Babbar, al cărui templu se numea, ca și la Larsa, E-babbar. Orașul 
Sippar se găsea aproape de cetatea Upi-Aksak (grec. Opis, Seleucia, Kte- 
siphon) așezată pe malurile fluviului Tigru, pe cînd Sippar era așezat 
pe malurile fluviului Eufrat, de unde denumirea de « fluviul de la Sippar» 
dată curent, în textele sumeriene, Eufratului. Înspre nordul orașului 
Sippar se ridicase cetatea menţionată în vremea regilor kasiți Dur-kKurigal- 
zi și la vestul acesteia o alta, Der, care trebuia să se împotmvească atacu- 
rilor năvălitorilor veniți de la miazănoapte și dinspre răsărit. La sud 
de Sippar — orașul Kutu, unde se clădise templul E-meslam în care 
sălășluia zeul infernului Nergal. Şi ma: la sud, pe malurile unu: braț al 
Eufratulni, se construiseră două orașe, Kiş și Hursag Kalama. La Kiş 
era adorat jeul Zamama în templul său F-metursag. Zeul înţelepciunii, 
dar și al divinației, Me sau Sa (în akkadiană — Nabu) avea un templu 
în orașul Bors:p (grec. Borsippa) unde se crease de altfel și o mare şcoală 
teologică în templul numit E-zida. La cîţiva kilometri în sudul orașului 
Borsippa se găsea orașul Uraz. Numeroase sate și așezări se creaseră 
în întregul Sumer, a cărui rodnicie nemăsurată atrăgea pe de altă parte 
și popoarele vecine care atacau satele și orașele. În special populaţiile 
din regiunile muntoase ale munţilor Zagros, dar și nomazii din deșertul 
arabic făceau dese incursiuni de pradă în regiunile bogate și atît de fertile 
datorită irigaţiei ogoarelor din Sumer. De aceea s-au construit orașe 
și sate fortificate, înconjurate cu ziduri de cărămizi arse și nearse în întreg 
Sumerul. Multe populaţii străine au fost chemate de sumenenu înșiși 
ca să ofere braţe de muncă pentru recoltarea cerealelor, aratul şi semă- 
natul ogoarelor. 

În nordul Sumerului întreaga Mesopotamie a fost locuită din epoca 
istorică de triburi semite care au fost denumite, după orașul Akkad (capi- 
tala primului mare imperiu semit din Orientul Apropiat), akkadieni. 
În orașul Akkad, care fusese pe vremea lui Sargon I capitala stăpiînirii 


16 


sale, era adorată zeiţa Anunit, în templul său E-ulmas. Capitala întregii 
Mesopotamii semite avea să fie mai tîrziu Babili (în grec: Babylon) 
unde era adorat zeul Marduk în templul E-sagila (templele purtau nume 
sumeriene, chiar dacă au fost construite de regi semiţi, fiindcă limba 
liturgică era sumeriana). Mult mai la nord de partea stîngă a fluviului: 
Tigru se afla Asiria, numită astfel după vechiul oraș Assur. Pămiîntul 
agricol al Asiriei era relativ puţin, 12 000 km pătraţi, și muncile agricole 
se efectuau mai greu decît în Sumer și în Babilonia. Orașul Assur își 
luase numele de la zeul asirian Assur și era construit pe o stîncă, fiind 
asemănător cu o fortăreață. Ma: spre nord, între cele două rîuri Zabu, 
se afla, locuit de semiţi, Arba-ulu (ar. Arbela) unde a fost adorată zeiţa 
Iștar (sumeriană ÎInnini). Oraşul Ninive tot într-o regiune locuită de 
semiţi, pe malul stîng al fluviului Tigru, a fost fondat în timpuri străvechi, 
și poartă numele zeului iubit de zeiţa Innini (Iştar), adică zeul Ninna. 
Ninive avea să devină capitala imperiului asirian, capitala întregii Asu 
Anterioare. 

Tot nordul Mesopotamiei a fost cucerit și colonizat din milenul al 
III-lea de către semiţi, dar aceștia s-au amestecat cu alte seminţii în 
special cu hurriți, populaţia caucaziană vorbind o limbă aglutinantă, 
apoi cu indo-europenii, mitannieni (din Statul Mitanni) și cu urarţi, 
(locuitori ai statulu: Urartu), strămoși ai armenilor de azi. În jurul anilor 
2400 a urmat o nouă colonizare semită, a armoreenilor veniţi din nordul 
Siriei, și în fine colonizarea triburilor ahlame, a arameenilor de mai tîrziu. 
Astfel populația semită din nordul Mesopotamiei, unde a luat naștere 
mai tîrziu imperiul asirian, era destul de amestecată, în cele din urmă 
limba care avea să predomine aici, ca şi în întreaga Mesopotamie de altfel, 
va fi aramaica (cf. Constantin Daniel, Scripta aramaica, Buc. 1981, 
p. 46—48). 

Dar aşa după cum vom arăta, acest nord al Mesopotamiei, locuit 
de populații semite, a fost multă vreme dominat de sumerieni, în decursul 
mileniului al II-lea î.e.n. 


DESCOPERIREA SUMERIENILOR 
SI A CIVILIZAŢIEI LOR 


Istoria descifrării cuneiformelor este lungă. Au fost necesare multe 
decenii și colaborarea unui mare număr de savanți spre a se ajunge la 
citirea misterioaselor tăblițe de argilă găsite în număr atît de mare în 
nisipurile din Mesopotamia. De fapt readucerea la lumină a civilizațiilor 
din Mesopotamia a fost opera unui grup de învăţaţi din secolul al XIX-lea, 
care, după descifrarea hieroglifelor egiptene făcută de Champollion, 
au ajuns să identifice pe încetul fiecare grafem cuneiform. 

Se știe că antichitatea greacă ne-a lăsat foarte puţine date despre 
babilonieni, despre asineni și deloc despre sumerieni, cum nu ne-au par- 
venit deloc știri despre hittiţi, hurnţi sau elamiţi prin autorii greci. De 
fapt — și lucrul acesta trebuie accentuat — civilizaţia Greciei antice 
a înflorit după cîteva secole de la dispariția Sumerulu, Asiriei și chiar 
a Babiloniei, iar grecii n-au cunoscut Orientul Apropiat decît atunci cînd 
era dominat de Iran și de regii achemenizi. 

În vremea noastră, despre vechile ruine din Mesopotamia a scris 
cel dintîi un rabin originar din Tudela în Spania, Benjamin ben lobannan, 
în secolul al XII-lea; tot el a fost cel dintîi care a identificat ruinele ora- 
șului Ninive. Dar relatarea călătoriei sale (care a fost lungă şi a trecut 
și prin ţările române) nu a fost publicată decît în secolul al XVI-lea. 
Un veac mai tîrziu un călugăr italan din Roma, Pietro della Vaelle, vizi- 
tînd movilele de nisip din vecinătatea orașului modern Hilla, a identificat 
ruinele anticului Babilon și, pe deasupra, a adus în Europa o serie de 
tăblițe de argilă cu inscripţii cuneiforme. 

În decursul secolelor al XVII-lea şi XIX-lea mulţi călători au trecut 
prin Mesopotamia încercînd să găsească oraşe menţionate în scrierile 
sacre ale iudeilor sau în Herodot ori Xenophon. Unul din cei mai pers- 
picaci observatori a fost profesorul danez de matematică Carsten Niebuhr 
care a făcut un plan al ruinelor oraşului Ninive și a copiat inscripţia 
de la Persepolis (a cărei citire a dus în cele din urmă la descifrarea scrierii 
cuneiforme). Mai tîrziu un botanist francez, A. Michaux, a vîndut Biblio- 

tecii Naţionale din Paris o piatră de hotar, Kudurru, care a fost prima 
inscripție mesopotamiană importantă ce a sosit în Europa. Tot în aceeași 
vreme un abate francez, Beauchamp, corespondent al Academiei de 
Ștninţe franceze, a fost primul care a început să realizeze săpături arheo- 
logice în Mesopotamia cu ajutorul locuitorilor din aceste ţinuturi, apoi 
el a descris secţiuni ale porţii lui Iștar din Babilon, și a relatat găsirea 
unor cilindri acoperiţi cu inscripţii similare celor din Persepolis. Studiul 
său, publicat în 1790, i-a interesat pe mulți oameni de cultură din acea 
vreme. 

Una din consecinţele relatărilor publicate de abatele Beauchamp a fost 
că celebra Companie a Indiilor de Est a îngăduit unui agent al său, James 
Rich, de la Bagdad să facă unele săpături și cercetări arheologice. Mai 
tîrziu același agent al Companiei Indiilor de Est a mers la Mossul, unde a 
cercetat marile movile care ascundeau rămășițele oraşului Ninive. El a 
adunat multe tăblițe cu scriere cuneiformă, pietre de hotar şi cilindri 
printre care bine cunoscuţi cilindri cu inscripţiile lui Nabuchodonosor 
și Sancherib care mai apoi au fost copiate cu mare exactitate de secretarul 
său Carl Bellino și trimise spre a fi descifrate lu: Grotefend, al cărui 
rol în dezvăluirea tainelor scrieri cuneiforme îl vom menţiona mai jos. 
De fapt colecţia de inscripții a lui James Rich a constituit începutul 
marii colecţii de antichităţi mesopotamiene din British Museum. James 
Rich moare însă în 1821, dar cele două memori ale sale cu informaţii 
despre ruinele Babilonului, cu inscripțiile sale ce au fost publicate au 
reprezentat în fapt actul de naştere al asirologiei și sumerologiei. 

Săpăturile cele mai vaste în Mesopotamia au fost efectuate de Paul 
Emile Botta, consulul Franţei la Mossul, și au continuat, cu întreruperi, 
pînă în zilele noastre. Cele dintîi din aceste excavații au fost făcute în 
nordul Mesopotamiei, în regiunea care se numește de obicei de către 
semitologi Asiria; miile de tăblițe cuneiforme scoase din pămînt în acea 
epocă erau scrise în limba akkadiană (limbă semită, cf. Constantin Daniel, 
Civilizația Asiro- Babiloniană, Buc. 1981 p. 329 sq.) 

Dar faptul acesta nu era cunoscut în vremea cînd au fost dezgropate 
aceste tăblițe și tot ce se putea afirma despre ele era că scrierea semăna 
cu aceea din tipul al treilea al inscripțiilor găsite în Iran, la Persepolis 
și în împrejurimile sale. 

La Persepolis, fosta capitală a regilor achemenizi ai Persiei, ruinele 
unui palat fastuos erau încă în picioare și în jurul lor se aflau risipite 
alte ruine, multe purtînd inscripții. Acestea erau întrucîtva asemănătoare 
cu cele de pe tăbhţele și cărămizile aflate la Babilon. 

Dar pe la mijlocul secolului al XIX-lea, unul din aceste trei tipuri 
de inscripţii a fost descifrat și a furnizat un număr de nume proprii care 
au putut fi folosite pentru descifrarea celui de-al treilea tip de inscripţii, 
fapt care, la rîndul lui, a dat posibilitatea să se citească tabletele cu toate 
scrierile aflate în Mesopotamia. 

Vom expune pe rînd cum a decurs descifrarea scrierii akkadiene. 
Ruinele orașului Persepolis au fost cunoscute de ambasadorul Veneției 
în Persia, Geosofat Barbaros, care le-a descris în 1543. Însă inscripţiile 
Și scrierea de pe aceste monumente au fost descrise de primul ambasador 
al Spaniei şi al Portugaliei în Persia, Antonie de Gonaca, într-o carte 
apărută la Londra în 1611. Ambasadorul ce i-a urmat, Don Garcia Silvia 
Figueroa, a relatat într-o carte apărută la Anvers măreţia acestor ruine, 
identificîndu-le cu ruinele palatului lui Darius; în ceea ce privește scrierea, 
el a arătat că nu este nici greacă, nici latină, nici arabă, nici chaldeană, 
iar caracterele nu diferă unele de altele decît prin poziţie. 

Pietro della Valle sugerase încă din 1621 că scrierea aflată de el în 
ruinele din Persepolis trebuie citită de la stînga la dreapta. Mai tîrziu, 
în 1693, s-a publicat de către un slujbaș al Companiei Indiilor de Est, 
Samuel Flower, o copie a unei inscripţii de două linii din Persepolis, deși 
s-a dovedit mai apoi că grafemele erau luate din diferite inscripţu, nu 
dintr-una singură. După cîţiva ani această scriere a fost numită de către 
Thomas Hyde « cuneiformă ». Prima inscripţie completă provenind din 
Persepolis a fost publicată în 1711 de către Jean Chardin. Dar copu 
corecte și complete de inscripţii n-au fost publicate decît mult mai tîrziu 
de către danezul Carsten Niebuhr, el demonstrînd că scrierea mergea 
de la stînga la dreapta și că fiecare dintre cele trei inscripţii copiate cuprin- 
dea trei tipuri diferite de scriere cuneiformă pe care le numea cu apelativul 
« clasă » (clasa I, II și III). Apoi el a arătat că clasa I-a a inscripţiei con- 
ținea o scriere alfabetică, întrucît nu conţinea decît patruzeci și două 
de grafeme. Totuși el exprima părerea greșită că cele trei tipuri de scrieri 
pu traduceau limbi diferite, ci exprimau aceeași limbă în trei modalități 
de scriere, opinie cel puţin bizară. Un an mai tîrziu tot un danez, Frie- 
drich Munter, a publicat observaţia importantă că scrierea din clasele I 
și III era una silabică, cealaltă fiind ideografică, și că fiecare clasă exprimă 
forme diferite de scriere. 

Pe la sfîrșitul secolului al XVIII-lea existau așadar reunite toate ele- 
mentele care ar fi făcut posibilă descifrarea scrierii numită acum cunei- 
formă. Dar procesul descifrării propriu-zise a necesitat aproape o jumătate 
de secol și s-ar fi dovedit cu totul imposibil dacă doi învăţaţi n-ar fi deschis 
calea — prin descoperirile lor —în acest domeniu dificil. Unul era 
învățatul francez A. H-Anquetil Dupeyrron, care a trăit multă vreme 
în [ndia și a învăţat să citească și să traducă vechea limbă persană în 
care era redactată cartea sacră a zoroastrismului, religia magilor iranieni, 
numită Avesta. Cărțile învățatului francez au apărut în 1768 și în 1771 
și au oferit cunoștințe precise asupra limbi persane vechi a lui Darius 
și a regilor achemenizi, deci temeiuri sigure pentru descifrarea scrierii 
în care, se presupunea, erau redactate cele trei clase de scrieri ale inscrip- 


ției de la Persepolis. 


20 


Celălalt învăţat era tot un francez, A. |. Silvestre de Sacy, care în 1793 
a făcut să apară o traducere a inscripţiilor redactate în limba pabhlavi. 
Aceste inscripţii în limba pahlavi — vorbită de persani în secolele mai 
tîrzii, în vremea epocii sasanide (care a durat pînă la 640 era noastră, 
cînd Iranul a fost cucerit de arabi) — au dezvăluit o formulă ce se repeta 
frecvent în inscripţiile regale: « X, mare rege, rege al regilor, rege al..., 
fiul lui Y, mare rege, rege al regilor...». 

Prima încercare de descifrare a inscripţiilor de la Persepolis a fost 
făcută de Oluf Gerhard Tychsen, care, studiind grafemele din prima clasă, 
a identificat exact patru din ele, apoi a recunoscut că unul din semne, 
ce se repetă des, slujeşte la despărţirea cuvintelor. Astfel a fost cu puțință 
să se afle începutul și sfîrșitul unui cuvînt din inscripție. Totuși el afirmă 
că cele trei inscripţii datează din epoca parților — o eroare de o jumătate 
de mileniu în raport cu data lor reală. Apoi traducerile sale erau cu totul 
fanteziste. 

Un profesor german de greacă de la liceul din Göttingen a fost cel 
care a reușit să descifreze inscripţiile de la Persepolis, mai întîi grafemele 
din prima clasă, de caractere existente în cea dintii inscripție. El a început 
să aleagă acele semne grafice care se repetau cel mai frecvent și a postulat 
că acestea sînt vocale. Apoi a preluat modelele din inscripțiile în limbă 
pahlavi publicate de către de Sacy și cu ajutorul lor a găsit locurile în 
care era probabil că se aflau nume de regi și de fii sau taţi ai lor. După 
aceea a încercat să așeze numele de regi achemenizi cunoscute în spaţiile 
libere, astfel ca fiecărei litere din numele unui rege achemenid să-i cores- 
pundă o grafemă cuneiformă. Pentru aceasta el a folosit denumirile în 
persană avestică ale numelor regilor achemenizi aflate în volumele lui 
Anquetil-Dupeyrron. În felul acesta a reușit să identifice în mod exact 
zece dintre grafeme (trei nume proprii) și a dat o traducere conținînd erori 
dar inteligibilă și apropiată de sensul adevărat al inscripției. 


Grotefend a publicat în 1805 o relatare completă a interpretării sale, 
dar a pretins că a descifrat mult ma: mult decît reușise să facă, ceea ce 
a stîrnit critici. Totuși G. F. Grotefend era pe calea cea bună a descifrării, 
deși inscripţia de la Persepolis era prea scurtă și nu conţinea destui termeni 
spre a se putea efectua un control al exactităţii descifrării. 


În acel stadiu al descifrării cuneiformelor survin descifrările făcute de 
H. C. Rawlinson, ofiţer britanic în Persia. Acesta a început să copieze 
unele din inscripțiile trilingve din Persia; acea de la muntele Alvand, 
de lîngă Hamadan, și inscripţia de pe o stîncă de la Behistun aflată la 
treizeci de mile de Kerman-șah. Prima inscripţie cuprindea două scurte 
texte în trei limbi, pe care ofiţerul britanic o interpretează corect după 
ce o copiază fără să știe nimic despre lucrările lui Grotefend și a învă- 
țaților din Europa. El folosește aceeași metodă ca și Grotefend, dar își 
dă seama că este necesar să aibă o inscripţie mult mai lungă, cuprinzînd 
mai multe nume proprii, spre a putea cunoaște bine şi descifra scrierea 

cuneiformă. O astfel de inscripţie era aceea de la Behistun săpată pe 
o stîncă pe o suprafaţă de cîteva sute de metri pătraţi și care conținea 
cîteva sute de rînduri. Însă textul se găsea săpat pe munte la o înăl- 
ţime de circa o sută de metri şi era foarte greu de ajuns la el. Rawlinson 
a fost silit să-și facă o schelă spre a ajunge la această inscripţie şi uneori 
a fost obligat să stea agăţat de o frînghie spre a copia cît mai exact cu 
putinţă grafemele inscripției. 

Rawlinson a început să copieze inscripţia de la Behistun în 1835 
și de abia în 1844 a reușit să copieze tot textul, redactat în persană veche, 
al inscripţiei care avea 414 rînduri. În 1848 el trimite transliterarea, tra- 
ducerea şi copia inscripției de la Behistun, scrisă și în persană veche, 
Societăţii Regale Asiatice din Londra. În același an un învățat irlandez, 
Edward Hincks, publică un articol în care anticipează aceleaşi interpre- 
tări și traduceri ca şi Rawlinson, el reușind să citească exact un număr 
de vocale, silabe și nume proprii ca și pronumele «eu» în babiloniană 
a —na — ku, asemănător cu termenul corespondent ebraic. 

Consulul francez de la Mossul, Paul Emile Botta, care făcuse mari 
descoperiri arheologice în Asiria, a publicat în 1848 un studiu asupra 
scrierii cuneiforme, studiu extrem de amănunţit. El arată că un număr 
de cuvinte, identice ca sens și ca citire, erau scrise în diferite feluri. Această 
descoperire a variantelor grafice a facilitat constatarea, de către Edward 
Hincks în 1850, a faptului că scrierea babiloniană cuprindea sute de semne, 
şi a motivelor pentru care existau atîtea variante în acea scriere. Edward 
Hincks a arătat că scrierea babiloniană nu era alfabetică ci, în același 
timp, și silabică și :deografică, adică semnele grafice puteau semnifica 
silabe (sau consoane plus vocale) care erau combinate în felurite chipuri. 
Pe de altă parte scrierea putea fi pur ideografică, adică fiecare semn grafic 
să reprezinte un cuvînt întreg. 

În 1847 Rawlinson s-a dus din nou la Behistun și a reușit să facă prin 
estompaj o copie a versiunii babiloniene, de 112 rînduri, a acestei inscripţii. 
Apoi a putut să o traducă și să descifreze cu ajutorul textului paleo-persan 
deja descifrat. Pe de altă parte el a reușit să pună în evidenţă un alt 
caracter de seamă al scrierii babiloniene: polifonia, adică acelaşi semn 
grafic să reprezinte mai multe sunete. 


Totuși ideea polifoniei a suscitat opoziție și neîncredere printre învățații 
vremii care nu admiteau posibilitatea unui asemenea caracter al scrierii 
babiloniene, ce exista totuşi și în egipteana veche, deși nu se întîlnea 
în greacă, latină, ebraică și siriacă (aramaică). Se reușise însă să se citească 
peste 350 de semne grafice babiloniene. 


În 1857 însă, un matematician, W. F. Fox Talbot, care contribuise 
și la progresele artei fotografice, dar care era un orientalist pasionat, 
a făcut o traducere a inscripţiei regelui asirian Tiglatpileser (1116 —1076) 
și a trimis-o, sigilată, Societăţii Regale Asiatice din Londra la 15 martie 
1857. El cerea ca această societate să-i invite pe Rawlinson și pe Hincks 

să alcătuiască fiecare traducere separată a acestei inscripţii și să o trimită 
sigilată societăţii de mai sus. Societarea regală asiatică a făcut întocmai 
dar l-a invitat și pe Jules Oppert, care publicase o serie de lucrări despre 
descifrarea scrierii cuneiforme, să trimită și el o traducere sigilată. Toți 
au acceptat invitaţia ce li se făcuse şi după primirea descifrămlor un 
comitet format din cinci membri ai societăţii, examinînd traducerile, a 
putut conchide că cele patru versiuni erau asemănătoare mult și prin 
urmare se reușise descifrarea scrierii babiloniene și asiriene precum și a 
cele: paleo-persane. 

În 1859 Jules Oppert face să apară lucrarea fundamentală Dechiffrement 
des inscriptions cunâiformes, care reprezintă tratatul fundamental pentru 
citirea și înţelegerea scrierii asiro-babiloniene. Pe urmă, în anii ce au urmat, 
au fost publicate de către savanţi din toate ţările de cultură ale lumii 
cărţi și studii de asirologie, cum a fost numită această nouă disciplină 
a orientalisticii (fiindcă primele săpături și descoperiri arheologice au fost 
făcute în nordul Mesopotamiei pe teritoriul fostei Asirii). Cu timpul 
asirologia, numită acum studiile akkadiene, s-a dezvoltat mult şi constituie 
obiectul unor reviste de specialitate și al unor mari dicționare în curs 
de publicare. 

Totuși pînă la mijlocul secolului al XIX-lea nu se amintea nimic despre 
Sumer, despre sumerieni și lhmba sumeriană, și nimeni nu bănuia pînă 
la acea dată că un popor numit sumerian ar fi creat o mare civilizaţie 
în Mesopotamia. 


Primul care a bănuit existenţa unui popor care a creat și scrierea 
cuneiformă și începuturile civilizație: mesopotamiene a fost strălucitul 
lingvist irlandez Edward Hincks. În 1850, într-o comunicare citită la 
Asociația britanică pentru progresul ştiinţelor, el și-a exprimat unele 
îndoieli asupra faptului, admis unanim, că asirienii și babilonienii ar fi 
fost inventatorii scrierii cuneiforme. În limbile semitice consoanele sînt 
fixe, iar vocalele pot varia mult în structura unui radical compus numai 
din consoane. După părerea lingvistului irlandez era cu neputinţă ca 
un popor semitic să creeze un sistem de scriere în care și vocalele și con- 
soanele sînt fixe, imuabile. Deosebirea între palatalele moi și dure și 
între dentalele moi și tari este un element important în limbile semite, 
dar scrierea cuneiformă nu pare să exprime această distincţie în chip 
limpede. În fine dacă akkadienii ar fi inventat scrierea cuneiformă s-ar fi 
putut găsi că silabele cuvintelor scrise cu cuneiforme corespund unor 
cuvinte semite, dar faptul acesta nu se constată. De aceea lingvistul 
irlandez a emis primul bănuiala că un popor oarecare, nesemitic, care 
i-a precedat pe babilonieni, a inventat scrierea cuneiformă. 

Pe de altă parte Rawlinson — conform unei note publicate de Hincks — 
studiind silabarele excavate în actuala localitate Kuyungik, a ajuns la 
concluzia că ele erau bilingve, și că vocabulele babiloniene explicau ter- 
meni dintr-o limbă cu totul aparte și necunoscută pînă atunci — limbă 

pe care el o numea «akkadiană» și pe care o considera «scitică » sau 
« turamcă ». 

In 1853 Rawlinson a făcut o comunicare Societăţii Regale Asiatice 
din Londra, în care afirmă că, printre tăbliţele și cărămizile găsite în sudul 
Babiloniei, erau unele scrise într-o limbă « scitică >. Doi ani mai tîrziu, 
într-o altă comunicare făcută înaintea aceluași for științific, el afirma că 
sciții din Babilon, care se numeau «akkadieni», au inventat scrierea 
cuneiformă, au înălțat cele dintîi temple și oraşe mari din Babilonia. 
El conchide că limba aceasta are unele afinități în ceea ce privește sistemul 
pronominal cu limbile mongolă şi manciuriană, dar vocabularul ei este 
diferit de al lor. Astfel această mare descoperire a sumerienilor a fost 
făcută de un fost ofițer în armata britanică, fără diplome și grade acade- 
mice, tot așa cum alţi mari orientalişti n-au avut o pregătire universitară 
de specialitate (de n-ar fi să cităm decît pe Ventries, arhitect, cel ce a 
descifrat scrierea liniară B a alfabetului egeo-cretan, sau pe Max Schhem- 
man care a dezgropat ruinele Troiei, negustor angrosist). 

Numele exact al poporului nesemit care a inventat scrierea cuneiformă 
a fost precizat apoi de francezul Jules Oppert. Într-o comunicare făcută 
dinaintea Societăţii Franceze de Numismatică și Arheologie, el arată că 
acest popor trebuie să fie numit sumerian, după titlul de rege al Sumerului 
și Akkadului ce și-l luau regii din Mesopotamia, numele de Akkad urmînd 
să fie dat semiţilor babilonieni: şi asirieni din această ţară. Jules Oppert, 
însă, afirmă în comunicarea sa că limba sumeriană ar avea legături apro- 
piate cu limbile turcă, finlandeză și ungară. 

Totuși apelativul de sumerieni nu a fost dat imediat predecesorilor 
semiţilor din Mesopotamia şi ei au rămas să fie numiți înainte akkadienu, 
vreme de mai multe zeci de ani. Faptul acesta se datorează mai cu seamă 
unui mare orientalist fyancez, profesorul Joseph Halevy, care nega cu 
înverșunare existenţa sumerienilor și a unei limbi sumeriene. Pe la sfir- 
şitul secolului al XIX-lea (și mai precis începînd de la 1870) acest profesor 
francez a publicat un noian de articole demonstrînd că sumeriana era un 
limbaj secret și sacru al preoţilor din Babilon inventat chiar de semitți. 
Fapt demn de observat e că aserțiunile sale au putut fi acceptate pentru 
o vreme foarte lungă de cunoscuți semitologi. 


« Însă puţin timp după concluziile perspicace ale lui Jules Oppert 
cu privire la un popor nesemitic din Babiloma și limba lor, două săpă- 
turi arheologice începute în sudul Babilonei au adus pe sumerieni înaintea 
noastră așa cum erau, prin descoperirea statuilor și stelelor care au revelat 
aspectele lor fizice, nenumărate tăblițe cu inscripţii semnificative pentru 
istoria lor politică, religia, economia și literatura lor» (S. N. Kramer, 
The Sumerians, Chicago, 1962, p. 21). 

Primele săpături arheologice fuseseră făcute în Mesopotamia în nord, 
pe teritoriul foste: Asirii, dar primele excavații făcute pe teritoriul unui 
oraș sumerian au fost cele de la Tello, unde se aflau ruinele marelui stat- 

oraș Lagaş. Ele au fost realizate de arheologi francezi avînd drept condu- 
cător pe Ernest de Sarzec, care a iniţiat între anii 1877 și 1900 unsprezece 
campanii de săpături. Acest arheolog a reușit să descopere mai multe 
statui ale regelui Gudea, apoi cîteva stele, printre care și stela vulturilor, 
cilindri ai lui Gudea și un număr considerabil de tăblițe. După Ernest 
de Sarzec, alţi arheologi francezi au condus săpăturile de la Lagaș: 
Gaston Cross şi Henri Genonillac apoi André Parrot cu colaborarea a doi 
remarcabili epigrafiști: Arthur Amiaud și François Thureau Dangin. 


La rîndul lor arheologii americani au trimis o expediţie în Irak spre a 
excava ruinele marelui centru religios Nippur. În 1887 expediţia americană 
pleacă sub conducerea lui John P. Peters, apoi a lui J. H. Hayncs, în cele 
din urmă sub conducerea lui N. V. Hilprecht. 


Expediția americană reușește să găsească circa treizeci de mii de tablete 
sau fragmente de tablete la Nippur, cea mai mare parte din ele redactate 
în sumeriană. Publicarea acestor tablete cu traducerea lor a început din 
1893 și continuă și astăzi. 

De fapt pînă la tabletele găsite la Nippur tot materialul pentru studiul 
limbii sumeriene consta în silabarele bilingve și în traducerile interlineare 
găsite la Ninive în biblioteca regelui Assurbanipal, iar toate au fost publi- 
cate în volumele Cuneiform Inscriptions of Western Asia, apărute sub 
redacţia lui Rawlinson. Dar excavaţiile de la Lagaș au fost publicate de 
Leon Heuzey în volumul său intitulat Découvertes en Chaldee par Ernest 
de Sarzec, Paris, 1884. Săpăturile de la Lagaș și cele de la Nippur au pus 
la dispoziţie cercetătorilor mii de tăblițe redactate în sumeriană, pe care 
le puteau traduce cu ajutorul silabarelor și textelor juxtahniare asiro- 
sumeriene găsite la Kuyungik. Majoritatea textelor găsite la Lagaș și la 
Nippur erau texte economice: acte de vînzare — cumpărare, închiriere, 
contracte, sentinţe judecătorești și ele puteau să aducă oarecari informaţii 
despre societatea sumeriană. Ele conţineau și multe nume proprii de oameni 
și de zei. 

La Nippur s-au aflat texte gramaticale sumeriene ce erau de mare 
folos pentru înţelegerea limbii sumeriene. Însă la Nippur au fost regăsite 
cîteva mii de tăblițe de argilă cu texte literare, deși acestea erau mult 
mai greu de înţeles. 

Primele gramatici sumeriene apar la începutul secolului al XX-lea, 
cea dintîi fiind a lui Arno Pöõbel, Grundzüge der sumerischen Grammatik, 
Berlin, 1923, unde autorul expune regulile fundamentale ale gramaticii 
acestei limbi; aceste reguli sînt valabile și astăzi, iar o altă gramatică 
sumenană a lui Anton Deimel Sumerische Grammatik, Roma, 1939, nu 
vine să introducă modificări majore. 

Pe tărîmul arheologiei o expediție germană, sub conducerea lui Robert 
Koldewey, a făcut săpături în anticul oraș Suruppak (azi Fara) ţara de 
baștină a lui Noe sumerian, Ziusudra. 

Textele de la Fara sînt cele mai vechi texte sumeriene găsite și tăbli- 
tele de acolo arată existenţa școlilor în secolul al XXV-lea î.e.n. 


În același an 1903 o expediţie americană condusă de E. J. Bank face 
săpături la Adab (actuala Bismaya), fostă capitală a regelui Lugalan- 
nemundu și găsește tabletele sumeriene datînd din mijlocul mileniului 


al III-lea. 


În fine în 1912 —1914 o expediţie franceză condusă de Henri de Geno- 
villac a început să facă săpături în anticul oraș Kiș, prima cetate după 
Potop. Dar săpăturile, întrerupte de primul război mondial, au fost conti- 
nuate de o expediţie anglo-americană condusă de Stephen Langdon, care 
a reușit să descopere temple, ziggurate, locuinţe şi cimitire, precum și 
foarte numeroase tăblițe. O parte din expediţia arheologică trimisă la 
Kiş a făcut săpături într-o așezare — Djemdet-Nasr (al cărei nume sume- 
rian nu este cunoscut) şi a reușit să găsească cîteva sute de tăblițe şi 
fragmente acoperite cu semne semi-pictografice ce datau dinainte de 
2800 î.e.n, și constituiau astfel cele mai vechi inscripţii sumeriene. 


Un alt oraş sumerian a devenit celebru în lume; este vorba de Ur, 
patria lui Terah şi a lui Abraham, fiul său. Herran, fiul lu: Terah, ar fi 
murit la Ur și atunci tatăl său Terah și-a luat familia, a scos-o din Ur şi 
a dus-o spre ţara Canaanului. Ei trecură prin orașul Harran unde locuiră 
o vreme (Geneză, XI, 31 sq). După moartea tatălui său, Abraham 
se îndreaptă spre Canaan. Desigur, se pot formula multe ipoteze în legă- 
tură cu plecarea lui Terah și a fiilor să: precum și a numeroaselor sale 
rude, slugi și robi din Ur, dar nu se poate face abstracţie pentru moti- 
varea plecării sale într-o regiune atît de îndepărtată de Mesopotamia, 
cum este Canaanul, de luptele aprige între statele — orașe sumeriene de la 
începutul mileniului al III-lea după sfîrșitul celei de a III-a dinastii din 
Ur. Este probabil că o grupare sumeriană avînd în frunte pe Terah a fugit 
din Ur-ul atacat de semiţii din Babilon și s-a strămutat la Harran, de unde 
Abraham vine în Canaan. 

Orașul Ur, pe care irakienii de azi îl numesc Musqayyar este la 10 km 
sud de Nazirie (unde se întîlnesc Eufratul cu Șott el Hai) pe o colină plată, 
care se aseamănă cu o insulă în vremea inundaţiilor. Regiunea a fost 
străbătută de Pietro della Valle în 1625, iar în 1835 un arheolog englez 
aduse la cunoștința Europei că această regiune, atît de pustie și acoperită 
de nisip risipit de vînt, fusese acoperită de o multitudine de orașe în 
Antichitate şi aici trăiseră noianuri de oameni. Viceconsulul englez la 
Bossora începu să facă săpături aici în 1854 și săpînd la cele patru colțuri 
ale unui edificiu în ruină, el află că se găsește înaintea Templului zeului 
Nannar (= Sin), zeul lunii, zidit de ultimul rege al Babilonului, Nabonide 
(555—538 î.e.n). Inscripţiile, aflate la temelia celor patru colţuri ale tem- 
plului, dădeau numele templului și orașului, și astfel lumea a aflat că 
s-au regăsit ruinele străvechi cetăţi biblice Ur. După primul război 

mondial săpăturile au fost reluate în 1922 sub conducerea lui C. L. Wooley, 
fiind finanţate de British Museum și de Universitatea din Pensylvania. 
Cercetările arheologice la Ur au continuat pînă în 1934 și i-au adus lui 
C. L. Wooley un renume mondial, din cauza descoperirii surprinzătoare 
a mormintelor regale intacte din dinastia I-a din Ur — descoperire tot 
atît de senzațională ca și aceea a mormîntului lui Tut-ankh-amon în Egipt. 


Arheologul englez a început prin a determina care este traseul real 
al incintei sacre a templului și după ce a înlăturat zidurile ridicate în 
epoca neo- -babiloniană, el a găsit incinta templului înălțat de regele 
Urnammu, și isprăvit de succesorul său, regele Bursin. Apoi C. L. Wooley 
începu degajarea zigguratului — și a apărut un turn al cărui ultim etaj 
cuprindea nu mic sanctuar unde se retrăgeau zeul și zeiţa pentru căsă- 
toma sacră (hierogamia) și probabil regele cu marea preoteasă. Acest 
sanctuar înalt de 4 metri era acoperit cu cărămizi emailate albastre. 
Înălţimea totală a zigguratului trebuie să fi fost de 18 m. Sub acest templu 
s-a găsit o platformă de cărămizi plan-convexe așa cum se foloseau de 
către sumerieni în mijlocul mileniului al III-lea, iar sub această platformă 
un mozaic făcut din conuri de argilă colorată în chip felurit și asamblate 
ca pietrele unui mozaic. Acesta data din perioada Uruk. Așadar regele 
Urnammu restaurase un templu care data de peste un mileniu. Alături 
de acest ziggurat au fost cercetate ruinele templului lui Ekișnungal, zeu 
al lunii, apoi alte temple în apropiere. 

Descoperirea cea mai senzaţională care a adus la lumină cele mai 
multe comori a fost cimitirul regal cu mormintele sale din perioada 
Ur I și Ur III. La sud-est de incinta sacră a templelor, se întindea un mare 
cimitir a cărui cercetare a durat mai mulţi ani și ale cărui straturi cele 
mai profunde datau din epoca Djemdet-Nasr și chiar din epoca Uruk 
sau din cea preistorică, Obeid. Aici se afla un adevărat cimitir în sensul 
că nu se găsea nici o locuinţă propriu-zisă, iar numărul mormintelor 
depășea cifra de 1800. Dar șaisprezece dintre ele, morminte din perioada 
Ur |, au atras mai cu seamă atenţia. Pe planșeul lor se construise din 
piatră de calcar un mormiînt cu boltă sau cu cupolă, care avea una sau 
două încăperi, şi un culoar descendent, sau dromos, scobora în aceste 
mausolee subterane. De obicei nu s-a putut identifica regele decedat căruia 
îi era destinat mormîntul fiindcă fusese jefuit de podoabele și de giuvae- 
rurile sale dar în aceeași încăpere, în alta vecină sau pe culoarul de acces 
spre mormînt se găseau cadavrele slujitorilor săi: ostași îmbrăcaţi în 
armuri Și cu arme în mîlini, preotese, muzicanți, sclavi, conducători de 
vite înaintea unui car tras de boi, în total 80 de persoane cel puţin. Muzi- 
canţii păstrau încă în mînă instrumentele lor. Cupe cu otravă se aflau 
lingă ei, ceea ce ne face să deducem că moartea a putut fi, cel puţin pentru 
unii, voluntară, toţi acești slujitori dorind să-l urmeze pe rege în viaţa 
de dincolo. 

Mobilierul şi obiectele găsite în aceste morminte au depășit tot ceea 
ce cercetările arheologice găsiseră pînă atunci și dovedeau înaltul nivel 
artistic la care se ajunsese către anul 2500 î.e.n, pe vremea epocii Ur I. 
Astfel s-a descoperit casca de aur a regelui Meskalamdug și sigiliul său 
cilindric tot din aur, un mozaic înfățișînd scene de pace și de război, 
pietre scumpe, piepteni de aur, instrumente de muzică, jocuri încrus- 
tate și numeroase alte obiecte de o înaltă factură artistică. 


Colinele unde se întindea altădată statul-oraș Kiş (actualmente 
el-Oheimir), la 20 km nord—est de Babilon, sînt împărţite în partea de est 
și cea de vest de urmele unui mare curs de apă, presupus a fi Eufratul 
ce trecea pe acolo. În 1912 H. de Genouillac făcu săpături în jurul ziggura- 
tului din cărămizi roşii consacrat lui Zababa, zeul războiului. În 1923 
marele arheolog englez Stephen Langdon începu la Kiș săpături subven- 
ționate de Universitatea din Oxford, săpături pe care le-au continuat 
alţi arheologi. În cartierul sumerian al orașului Kiş s-a putut găsi un 
palat datînd poate din epoca primului rege sumerian atestat istoric, 
Mesilim. Construit în întregime din cărămizi plan convexe, era format 
din două corpuri de locuinţe cu încăperi mari și mici, dreptunghiulare, 
cu peroane, cu stilpi, cu ziduri avînd încastrate în ele coloane și cu peris- 
tiluri. Frize de ardezie avînd aplicate deasupra basoreliefuri săpate în 
piatră de calcar alb prezentau procesiuni lungi de animale sau un rege 
aducînd prinși de război, aceștia din urmă sînt goi în afară de un mic șort 
și poartă în cap o curioasă «buclă de scalp» cum a fost numit puţinul 
smoc de păr rămas după ce au fost scalpaţi. Părăsit în epoca presargonică, 
acest palat n-a mai fost reclădit, s-au pus pe mormintele ce se găseau 
acolo sigilii care toate sînt din epoca anterioară regelui Sargon I, deci 
sumeriene. Dar acest palat a constituit mai apoi un mare cimitir unde s-au 
găsit foarte numeroase obiecte și unelte de cupru, perle, bijuterii de aur, 
de argint, în fine, foarte multe sigilii săpate în calcar, lapis-lazuli, hematită 
sau scoici. Ouăle de struţ se găseau de asemenea des în aceste morminte. 
La nord de acest palat se aflau temple care aveau un ziggurat mare și 
unul mic, dar etajele lor nu aveau decît 1,50 m înălțime şi erau șapte etaje 
pentru fiecare ziggurat. Dar şi cartierul de vest al orașului Kiş conţinea 
vestigii din epoca sumeriană, în special un cimitir numit convenţional 
cimitirul Y. Acesta data din vremea regelui Mesilim și mormintele sale 
amintesc de cele din perioada Ur I prin arhitectura lor și prin prezenţa 
unei întregi curți de slujitori înmormîntaţi alături de suveranul mort, 
dimpreună cu care de luptă și ustensile de aramă. 


Grosimea stratului de vestigii de la Kiş e atît de mare, încît straturile 
cele mai profunde ale acestui cimitir ce datează din anul 2600 î.e.n. cu 
aproximaţie ating astăzi nivelul apei freatice, și mai sînt încă 3 metri 
pînă la solul pe care nu s-a construit nimic. Dar către mijlocul acestor 
ultimi 3 metri s-a găsit ceramica atît de caracteristică pentru epoca 
Djemdet-Nasr. 

Aşezarea de la Dejmdet-Nasr la 40 km nord—est de Babilon cuprinde 
trei deluşoare. În cel din centru s-au găsit, încă din 1924, tăblițe de argilă 
foarte arhaice și vase frumos pictate care erau perfect conservate. Tellu- 
rile de la Djemdet-Nasr cercetate în 1928 au scos la iveală un vast edi- 
ficiu — palat sau templu — construit din cărămizi mici plate, care măsura 
90 pe 50 metri. S-a găsit aici această ceramică pe care sînt pictate, cu 
roșu și negru, animale și motive geometrice, și care a primit mai tîrziu 
numele de ceramică Djemdet-Nasr datînd din perioada 2800 —2700 î.e.n. 

Apoi au fost găsite aici vase oferite ca prinos desigur, în formă de 
animal, avînd o gaură în spate spre a se turna un lichid în el și o altă gaură 
în bot spre a se scurge acest lichid. Aceste vase figurate pe sigilii și pe baso- 
reliefuri erau de pildă un porc lung de 20 cm și înalt de 12 cm. În acest 
palat s-au găsit multe tăblițe de argilă arhaice, de obicei nearse. 

Este cu neputinţă să enumerăm lungul șir de tell-uri și deci de așezări 
antice care se întind de-a lungul celor două fluvii mesopotamiene, căci 
întreaga Mesopotamie fusese pe vremuri o regiune extrem de populată 
cu sute de sate și zeci de orașe peste care acum se întind nisipurile pustiu- 
lui. Astfel s-au făcut săpături în vechile orașe Umma (azi Dyoche), Adab 
(azi Bismaya), Sippar (azi Abu Habba), Larsa (azi Senkerch), Kuta (azi 
Tell Ibrahim), Isin (azi Işan Bahriyat), sau în aşezarea de azi Tell Uqair 
unde într-un templu din epoca Djemdet-Nasr (circa 2800 î.e.n) s-au desco- 
perit frescele sumeriene cele mai vechi cunoscute pînă azi. Tot așa s-au 
cercetat așezarea de la Tell Umair (vechiul Akșak) și mai ales cea de la 
el Obeid unde regele sumerian Aannipadda din l-a dinastie din Ur a 
clădit un templu. 


În nordul Sumerului, în regiunea numită azi Diyala, la circa 50 km 
nord de Bagdad, s-au putut face descoperiri arheologice importante, mai 
ales în aşezarea de la Tell Asmar (în epoca sumeriană: Așnunnak) unde 
s-a găsit templul zeului sumerian al fecundității Abba. Sub acest templu 
care datează din vremea regelui Mesilim, aproape de altar, se găseau așezate 
în ordine 12 statui votive de mărimi diferite, toate mai mici decît statura 
umană și reprezentau zece bărbaţi și două femei, cu miinile încrucișate 
în atitudinea celui ce se roagă în faţa unui zeu. Cel mai ciudat era stilul 
acestor statuete care poate fi calificat drept expresionist. Marea antichi- 
tate a acestei așezări reiese din aceea că sub nivelul ceramicii de tip 
Djemdet-Nasr, se mai găseau încă 3,5 metri de vestigii de locuinţe pînă 
la solul neclădit. 


La 15 km est de Bagdad, pe malul drept al rîului Diyala, se află trei 
dealuri mici, tell-uri de la Khafadje. S-a putut constata că unul din aceste 
dealuri mici cuprindea în centru o terasă cu temple, terasă ovală cu diame- 
trul maxim de 80 metri, cu un zid exterior şi interior, pentru care se folo- 
siseră cărămizi plan-convexe, specifice construcţiilor sumeriene. De-a 
lungul zidului interior se aflau ateliere și încăperi de locuit, iar în centrul 
terasei un templu mic, ce datează dintr-o epocă foarte veche a aşezării 

sumeriene în Mesopotamia, întrucît zidul exterior, interior și templul se 
aflau așezate pe un strat de nisip fin și nu aveau sub ele vreun strat de 
pămînt locuit. Acest templu este un exemplar unic al epocii cînd templul 
constituia centrul vieţii sociale. 

S-au mai descoperit de asemenea ruinele unui templu, al zeului lunii, 
Nannar, iar lîngă el un templu al zeului Nintu. În aceste două temple se 
aflau frumoase plăci votive cu basoreliefuri, dar și splendide sculpturi, 
printre care numeroase statuete de oameni ce se rugau zeului, reunite 
într-o cavitate sub dalele podele: templului. În fine, s-au mai găsit două 
statuete mici de aramă, reprezentînd luptători purtînd pe cap un vas înalt. 

În jurul acestor clădiri pentru închinăciune au fost dezgropate nume- 
roase morminte care datau din epoca Djemdet-Nasr și Uruk. Mormintele 
constau în mici bolți de cărămidă cuprinzînd sarcofage din nuiele de 
răchită ; alteori răposatul era acoperit doar de o rogojină. Straturile și 
mai adînci ale acestui cimitir aveau morminte de incinerare. 

Între Așnunnak și Khafadje, la 15 km spre răsărit de rîul Diyala, se 
află un deal abrupt, Tell Agrab, al cărui povirniș provine din zidurile 
bine conservate, construite din cărămizi plan-convexe, ziduri care aveau 
turnuri semicilindrice. In 1936/1937 Seton Lloyd, de la Institutul de Studii 
Orientale din Chicago, începu săpăturile și află lingă ziduri un templu 
sumerian al zeului Sara, din care s-au putut excava splendide sculpturi, 
statuete de calcar și de bronz reprezentînd oameni în rugăciune (oranţi), 
dar și plăci de bronz împodobite cu reliefuri. 


Marele număr de tăblițe de argilă găsite vreme de un secol prin exca- 
vaţii pe teritoriul anticului Sumer a făcut ca actualmente, alături de 
tell-urile din această regiune, colecţiile muzeelor să devină mine preţioase 
de informaţii pentru sumerologi. Căci un singur muzeu, Muzeul de Antichi- 
tăţi din Istanbul, cuprinde circa 75000 de tăblițe provenind din 12 așezări, 
cele din statul-oraș Lagaș cuprinzînd aproape jumătate din aceste texte, 
pe cînd 17 000 alte tăblițe provin de la Nippur. Nu poate fi vorba de un 
catalog al acestor nenumărate tăblițe și această comoară este încă neexplo- 
rată, surprizele așşteptîndu-l mereu pe cel ce le cercetează. Astfel 
S. N. Kramer, cercetînd tăbliţele de argilă încă inedite provenind de la 
Nippur și aflate cu 50 de ani în urmă, aflate în parte la Istanbul, în parte 
la Philadelphia, a găsit tăblițe care descoperă părți întregi din mitologia 
sumeriană și mai cu seamă primele versiuni ale epopeii lui Ghilgameș. 
Tot așa R. Steele a descoperit un fragment dintr-un text legislativ sumerian 
care venea să completeze informaţiile tăbliţelor găsite la Nippur în 1898 
și permitea astfel să se publice codul de legi al regelui Lipit-Iştar (1875 — 
1865 î.e.n) din orașul Isin, de circa 1200 rînduri. 

Rămiîne totuși o problemă nerezolvată încă, cea a cronologiei sumeri- 
ene. Căci metoda de datare cu ajutorul carbonului 14 dă rezultate ambigue 
în această regiune, iar marginea de eroare este prea mare spre a se pune 
temei pe rezultatele ei. 

Îndeobşte se poate spune că datele de domnie atribuite suveranilor 
sumerieni sau monumentelor înălțate de ei erau prea îndepărtate. Faptul 
acesta trebuie pus însă pe seama vechilor liste de regi întocmite de sumerieni 
înșiși, pentru că ele dădeau dinastiile consecutiv, dinastii care au fost 
contemporane în diferitele state-orașe din Sumer. 

Data esenţială pentru o cronologie sumeriană exactă este sfîrşitul 
cele: de a III-a dinastii din Ur, cînd sumerienii și-au pierdut poziţia lor 
dominantă în Mesopotamia și a început domnia regelui Hammurabi din 
Babilon (cînd sumerienii au încetat să existe ca entitate politică, etnică 
și lingvistică). Această dată este 1750 î.e.n., cu o aproximaţie de plus 
sau 1ninus 50 de ani. 

In ceea ce privește sfîrșitul celei de a treia dinastii din Ur, el a 
survenit cu cel puţin 195 ani înainte de domnia regelui Hammurabi, 
deci a treia dinastie din Ur se termină în jurul anilor 1945 î.e.n., plus sau 
minus cincizeci de ani. Domnia regelui sumerian Mesilim trebuie însă 
datată la 2500 î.e.n. Dincolo de această dată orice datare depinde de infe- 
renţe arheologice, stratigrafice și epigrafice și de rezultatele examenelor 
cu carbon 14 radioactiv, care, precum am văzut, nu s-au dovedit a fi 
o metodă sigură ce ar putea da indicaţii foarte exacte. 

Dar efortul penibil al arheologului, făcut pe o căldură copleșitoare, 
sub razele arzînde ale soarelui, fără apă, în supliciul și înţepăturile muște- 
lor, ameninţat tot timpul de furtunile de nisip din deșert, în unire cu 
strădania mai subtilă a orientalistului care se luptă pentru descifrarea 
și reconstituirea textului aflat pe tăbliţele de lut sumeriene, a reușit să 
ne faciliteze, în decurs de cîteva decenii, cunoașterea unei lumi căreia 
înaintașii noștri nici nu i-au bănuit existenţa, nici marele rol în edificarea 
civilizațiilor din Orientul Apropiat. 


SCURTĂ SCHIȚĂ ISTORICĂ 
A SUMERULUI 


Așezările omenești din Mesopotamia apar în nordul acestei regiuni, 
în jurul anilor 6500 î.e.n. după datele furnizate de testele cu carbon 14, 
și se regăsesc întîi la Jarmo, ţinut muntos din nord-estul Irakului. 


Săpăturile Expediţiei Siriene a Institutului Oriental al Universităţii 
din Chicago conduse de Robert E. Braidwood au găsit la Qaľ at Jarmo — 
la jumătatea drumului dintre Kerkuk și Suleimanije în Kurdistanul 
iranian — primele mărturii ale civilizației mesopotamiene. Straturi din 
epoca preceramică au dezvăluit figurine de piatră și de argilă, statuete 
de animale, feţe şi capete de oameni și ale zeiţei mame, apoi morminte 
cu cadavre culcate. 


Cultura Jarmo este anterioară descoperirii olăritului și oamenii ce 
trăiau în această cultură erau probabil pe jumătate nomazi, trăind mai 
cu seamă din creșterea vitelor — căci s-au găsit aici oase de oaie și bovine. 
Dar se practica și o agricultură rudimentară, cu ajutorul unor săpăligi 
de piatră. Acestei culturi îi urmează, tot în nordul Mesopotamiei, cultura 
Hassuna, după numele unei coline artificiale Tell-Hassuna, la vreo 
patruzeci de kilometri depărtare de Mossul în Irak, căreia i se poate 
stabili o vechime de 5700 ani î.e.n. cu testele de carbon 14. Oamenii 
acestei culturi creșteau vite — bovine și oi —după cum arată 
vasele regăsite sub mormanele de detritusuri, ce au înălţat colina arti- 
ficială, dar practicau și ei o agricultură rudimentară cu ajutorul unor 
săpăligi de piatră, înfipte sau legate de un mîner lung de lemn. Aici se 
regăsesc cioburi de olărie făcută manual, la început poate coșuri de 
răchită sau de papură căptușite cu lut. Alteori e vorba de olăria făcută 
manual, uneori șlefuită și împodobită cu cîteva linii de vopsea roşie. 

În această epocă viaţa devine sedentară și nomazii crescători de vite 
încep să-şi construiască sate cu case făcute la început din chirpici, apoi 
din cărămizi nearse și de format mare. Planul caselor devine regulat. 
Urmele de ceramică ne indică vase vopsite cu culori diferite, apoi vase 

incizate cu linii frînte, ascuţite şi figuri geometrice felurite. În jurul caselor 
culturii Hassuna se regăsesc fusaiole, ceea ce e o dovadă că lina oilor se 
torcea și se ţesea la război, iar săpăligi și seceri făcute din lame sau bucăţi 
ascuţite de silex arată că recoltarea cerealelor ocupa un loc de seamă. 


Alături de ceramica Hassuna încep să se găsească și bucăţi de ceramică 
posedînd caractere noi și mai evoluate, adică ceramica de la Samarra 
(după numele unei aşezări situată la sud de Bagdadul actual). Această 
ceramică introduce forme noi, un decor mai bine figurat, cu numeroase 
elemente geometrice dar și figurative. 


În nordul Mesopotamiei, mai întîi pe valea rîului Khabur, a fost 
identificată cultura Tell-Halaf căreia testele cu carbon radioactiv 14 îi 
fixează vechimea la 5300—4300 ani î.e.n. Cultura Tell-Halaf este deci 
posterioară celei din Hassuna și apare la sfîrșitul culturii din Samarra. 
Cultura Tell-Halaf creează o ceramică policromă, frumoasă, lucrată cu 
grijă, ce pare să-şi aibă originea în Valea Tigrului de sus. Cultura Tell- 
Halaf se răspîndește în tot nordul Irakului și, răspîndite printre produ- 
sele ei, apar primele unelte de aramă. Astfel cultura Tell-Halaf reprezintă 
începutul epocii chalkolitice în Mesopotamia. La nord de Ninive, în așe- 
zarea de la Arpașiyah s-au mai scos la lumină, în afară de ceramică de 
Tell-Halaf, figurine ce reprezentau o zeiţă mamă, apoi desene ale bucra- 
niului ( = cap de taur), în fine, unele urme de morminte circulare de tipul 
tholosului mediteranean care arată o viaţă spirituală mai dezvoltată. 
Tot în această aşezare s-au aflat primele sigilii figurînd doar linii și pătră- 
tele. Cultura Tell-Halaf se răspîndește pînă pe malurile Mediteranei, în 
Asia Mică, apoi pe malurile lacului Van la Tilki-Tepe. În sudul Mesopo- 
tamiei ea nu s-a răspîndit aproape deloc fiindcă întreg suaul văii fluviilor 
Tigru și Eufrat se considera că rămăsese nelocuit, zona fiind mlăștinoasă 
și acoperită cu trestie, papură şi plante de baltă. De altfel pînă de curînd 
se admitea că fundul Golfului: Persic se afla cu 250 km mai spre nord decît 
îl arată hărțile din vremea noastră. Geografii actuali consideră — cel 
puţin în parte —că, dimpotrivă, fundul Golfului Persic s-ar fi aflat cu 
mult mai la sud și la est decît azi, iar aluviunile Tigrului, Eufratului 
și ale rîului Qarun se scurgeau într-o groapă tectonică ale cărei mișcări 
continue o împiedicau să se umple. Totuși, resturile celei mai vechi așe- 
zări locuite din sudul Mesopotamiei s-au găsit la Eridu, ceea ce e confir- 
mat de altfel de tradițiile care afirmă că cel mai vechi oraş sumerian a 
fost Eridu. Ceramica aflată la Eridu —epocă ce s-a datat între anii 
5300 și 4300 î.e.n. — prezintă unele caractere iraniene, dar în decorul 
vaselor de la Eridu se găsesc și asemănări cu ceramica de la Tell-Halaf, 
ceea ce ne-ar putea îndritui să afirmăm că ceramica și cultura de la Eridu 
este contemporană cu cea de la Tell-Halaf. Peste nivelul ceramicii de la 
Eridu s-a putut găsi un alt tip de ceramică, numită de arheologi de la 
Obeid (după numele unui sit, Tell-el-Obeid, așezat puţin mai spre nord, 
aproape de vechiul oraş Ur). Și cultura Obeid, considerată multă vreme 

cea mai veche din Mesopotamia, are unele caractere iraniene și a fost 
datată între 4300 —3500 î.e.n. ; dar și în nordul Mesopotamiei se constată 
că în aceeași epocă se întinde cultura Obeid. Într-un mare număr de 
situri din Mesopotamia, în nord și în sud, apare ceramica Obeid, lucrată 
cu mîna și fără roată, poate folosindu-se în unele cazuri turneta (mic 
platou pe care olarul îl pune înainte, învîrtindu-l în vreme ce fasonează 
vasul). Formele ceramicii Obeid sînt fie simple, fie complicate (cum e 
acel urcior lenticular cu ciocul lung caracteristic perioadei el-Obeid). 
Pasta e gălbuie, adesea acoperită cu un smalţ crem-verzui pe care este 
pictat decorul, în negru sau brun închis, figurînd desene geometrice, dar 
și capre de stîncă ori păsări. Alături de ceramică în straturile culturii 
el-Obeid s-au găsit instrumente de piatră șlefuită: ghioace, săpăligi și 
seceri făcute din lamele de silex fixate cu bitum în mînere de lut ars. 
Nu s-au putut găsi în sudul Mesopotamiei unelte de aramă, poate datorită 
umezelii pămîntului care nu a putut conserva metalul. Un alt caracter 
însemnat al perioadei el-Obeid, este suprafața mare a așezărilor, care 
nu mai sînt sate, ci mici tîrguri cu construcţii mari, clădite din cărămidă 
nearsă, dar şi cu temple de plan complex. 

Epocii el-Obeid îi urmează, după 3500 ani î.e.n., în sudul Mesopota- 
miei, perioada Uruk, cînd ceramica pictată este folosită mult mai puţin 
și se ivește o olărie monocromă, roșie și cenușie, șlefuită, lucrată pe roata 
olarului alături de o ceramică neagră lucrată cînd de mînă, cînd pe roată. 
Se creează numeroase forme de vase în perioada Uruk, urcioare zvelte 
sau cu cioc. O invenţie însemnată o constituie, desigur, apariţia roții 
olarului care a ușurat mult munca și a sporit productivitatea olăritului. 
Este probabil că venirea unor populații noi a introdus nu numai roata 
olarului dar și o ceramică mult diferită de cea a epocii anterioare, el-Obeid. 
Noii veniţi erau mari constructori, căci, de pildă, la Uruk s-au putut 
număra șase niveluri succesive în fundaţiile unor temple. Apoi se introduc 
tehnici noi: se folosește piatra pentru construirea fundațiilor; pentru 
împodobirea templelor se utilizează mozaicul făcut din conuri de argilă, 
avînd baza de culori diferite înfipte cu vîrful în tencuiala încă proaspătă. 
Se creează sigilii cilindrice, cu un repertoriu bogat figurativ: chipuri 
de zei, de zeițe, de animale, plante etc. 

Perioada Uruk se termină în momentul cînd apare perioada Djemdet- 
Nasr, ce poate fi caracterizată prin crearea unei ceramice pictate de un 
tip cu totul nou. Dar în ultimele desfășurări ale perioadei Uruk (ce începe 
după 3500 î.e.n.) apare scrierea. Mai întîi pur pictografică și pe plăci de 
piatră sau incizată pe tăblițe de argilă, scrierea va evolua în timpul peri- 
oadei Djemdet-Nasr într-o scriere fonetică, destul de bine conturată. 

Începutul perioadei Djemdet-Nasr, în care scrierea devine curentă și 
capătă o perfecționare considerabilă, a fost numită pre-dinastic (Andre 
Parrot). Ceramica epocii Djemdet-Nasr are un decor roșu și negru închis 
și a apărut în jurul lui 3100 î.e.n., dar putem distinge cu greutate ceramica 

epocii Uruk de cea a perioadei Djemdet-Nasr fiindcă în cele din urmă cea 
de-a doua este doar o dezvoltare. Templele, a căror apariţie o constatăm 
din epoca el-Obeid, devin monumentale în perioada Djemdet-Nasr cînd 
se înalţă și primele ziggurate, turnuri clădite alături de temple, avînd mai 
multe niveluri suprapuse. În aceeași perioadă sigiliile, care descind din 
cele ale epocii Uruk, reprezintă o mare varietate de teme, mai cu seamă 
din mitologie. Pe plan economic și social în perioada Djemdet-Nasr se 
poate afirma că se produce ceea ce s-a numit revoluția urbană, adică apar 
mari așezări care sînt orașe veritabile. Cît privește producerea unor obiecte 
de uz casnic, ele nu mai rezultă din ocupațiile anexe ale unor oameni care 
în primul rînd trebuie să producă hrană. Ci acum sînt creaţia unor artizani 
specializaţi care îşi consacră întreaga activitate utilă doar producerii de 
bunuri de uz casnic: olărie, pielărie, metalurgie. Este de presupus că viaţa 
diversificată de acest tip nu s-a putut organiza decit în jurul templelor 
și a gospodăriilor templelor. Însăși scrierea se dezvoltă și se perfecţionează 
în preajma gospodăriei templelor și a templelor înseși pentru înregistra- 
rea contabiltăţii curente a acestor așezăminte. 

Perioada Djemdet-Nasr, cu marile ei realizări în domeniul contruc- 
iilor și al tehnicilor, în special al agriculturii (care ajunge să satisfacă pe 
deplin necesităţile de hrană ale oamenilor din acea epocă și să creeze un 
surplus important), precede începuturile istoriei în Mesopotamia de sud. 
Această istorie este sumeriană și este denumită perioada dinastică arhaică, 
de la ea rămînîndu-ne primele liste de suverani și de dinastii. 


Continuitatea dintre epocile Uruk, Djemdet-Nasr și dinastia arhaică, 
atît de evidentă în ceramică, în tehnicile de construcții, dar și în sfragistică 
de exemplu, ne impune concluzia că oamenii acestor epoci au fost sume- 
rienii, pe care îi cunoaștem bine din epoca istorică. 


În nordul Mesopotamiei, corespunzind perioadei Uruk, s-au găsit la 
Tepe-Gaura fragmente de ceramică pictată, iar la Ninive o ceramică 
pictată, alături de alta incizată cu motive geometrice. Sigiliile nu sînt 
cilindrice ca în sud, ci găsim cilindre plate, de tipul peceţii, cu motive 
întilnite și pe sigiluile din sudul Mesopotamiei. Templele sînt clădite după 
tehnici și planuri deosebite în mod fundamental de templele din sud. Apoi 
nu s-a putut regăsi în nord, mai sus de Diyala, nici o tăbliță scrisă pe ar- 
gilă sau purtînd pictograme, dovadă că scrierea este o creaţie a sudului 
sumerian. Pe de altă parte, între două așezări învecinate din nord, 
cum sînt cele de la Tepe-Gaura și de la Ninive, se pot constata deosebiri 
importante în ceramică, în planurile clădirilor, în gliptică ceea ce dove- 
dește o mare diversificare a comunităţilor așezate în nord, cu particularisme 
nete locale, în contrast cu uniformitatea civilizaţiei din sud, pe care trebuie 
să o atribuim sumerienilor. Dar această diversificare a culturilor din 
nordul Mesopotamiei, apoi diferenţele marcante față de sudul acestei regiuni 
nu își găsesc explicaţia decît în prezenţa unor populaţii cu totul deosebite 
de cea din sud, adică prin migrarea semiţilor în partea de miazănoapte a 

Văii Celor două Fluvii și crearea unor aşezări semite, făuritoare ale unei 
culturi întru totul diferită de cea sumeriană. 

Totuși, dezbaterea cu privire la prioritatea culturii nordului Meso- 
potamiei asupra sudului trebuie rezolvată afirmîndu-se că cea din nord, 
semită, este anterioară celei sudice. De asemenea și apariţia aramei, deci 
începutul erei chalkolitice, este constatată în cultura el-Obeid în regiunea 
izvoarelor rîului marelui Zab, deci în nordul Mesopotamiei. Astfel, putem 
conchide că primii locuitori ai Mesopotamiei au fost mai mult ca sigur 
semiţi, iar sudul acestei regiuni a fost locuit iniţial de semiţi peste care 
s-a aşezat un popor venit din afară, purtător al unei culturi mult mai 
dezvoltate — sumerienii. Căci acești noi sosiți nu puteau veni din pustiul 
Arabiei, întrucît ei erau în posesia unei culturi dezvoltate și a unor tradiţii 
străvechi. Numai un popor cu un înalt nivel cultural putea transforma 
aşa de repede pămîntul agricol al Mesopotamiei, dîndu-i o nouă înfățișare. 
Dar mai ales tehnica săpării canalelor, a irigaţiei, a barajelor trebuie să 
fi fost adusă în Mesopotamia de un popor care o cunoștea bine fiindcă 
o folosise veacuri de-a rîndul în ţara sa de baștină — Valea fluviului 
Indus. Astfel este probabil — credem noi — că sumerienii au emigrat 
în sudul Mesopotamiei din Valea fluviului Indus, unde de asemenea 
înălțaseră palate, temple, orașe și mai cu seamă creaseră numeroase 
canale de irigație. 


De altfel tradiţia vechilor cărți sacre ale iudeilor afirmă răspicat că 
locuitorii Sumerului au venit dinspre răsărit în sudul Mesopotamiei, deci 
din direcţia civilizaţiei de pe Valea Indusului (cf. Geneză XI, 2: « Plecînd 
de la răsănt, oamenii au găsit în ţinutul Senear un şes și au 
descălecat acolo >). 

Desigur există deosebiri între civilizația răsărită la Ur în Mesopotamia 
și cea de la Mohenjo-Daro de pe Valea fluviului Indus. Astfel, la Ur nu 
se folosesc decît cărămizi nearse, pe cînd la Mohenjo-Daro se utilizează 
pe scară largă cărămizile arse, alături de cele nearse. Lipsa cărămizilor 
arse la Ur se datorează paucităţiui combustibilului în sudul Mesopotamiei. 
Vom observa că s-au folosit totuși cărămizi arse în Asiria și în Babilon 
într-o epocă mai tardivă. Orașul Ur preia planul satului: primordial și 
se dezvoltă neregulat, pe cînd Mohenjo-Daro păstrează un plan regulat. 
Cele două scrieri sînt diferite sub aspectul grafiei. Apoi, aşa cum scrie 
Jean-Marie Casal « sistemele sociale prezentau, din cîte ne putem da seama, 
mari diferenţe, unul (cel de la Mohenjo-Daro n.n.) — esențialmente agri- 
col — fiind centrat pe templu, dar lăsînd să transpară în administraţia 
comunităţii o anume egalitate între membri, în vreme ce celălalt,într-un 
sistem puternic ierarhizat, pare să se fi sprijinit pe o clasă de negustori 
privilegiați » (cfr. Jean-Marie Casal, Civilizația Indusului și enigmele 
ei, trad. română, prefaţă de Constantin Daniel, București, 1978, p. 244). 

Trebuie să recunoaștem că acestea sînt deosebiri minore, care au putut 
să apară în decursul dezvoltării celor două civilizaţii separate între ele de 

peste 1500 km. Mai însemnat ni se pare că au existat schimburi comerciale 
între oraşele de pe Valea Indusului și cele din sudul Mesopotamiei (și o 
dovadă este găsirea în regiunile locuite de sumerieni a circa treizeci de 
sigilii de Indus sau influențate de Indus). Schimbările mai active între 
cele două regiuni ar fi avut loc între 2350 și 1900 î.e.n. S-au căutat de ase- 
menea în textele sumeriene indicaţii cu privire la orașele de pe Valea 
Indusului. 

Astfel regele Sargon (2350 —2300 î.e.n.) afirmă că în portul din apro- 
pierea capitalei sale se află ancorate corăbii care navighează spre Tilmun, 
Mekkan și Meluhha. Dacă Tilmun este insula Bahrein, destul de probabil 
că Meluhha indică regiunea Văii Indusului, fiindcă din Meluhha se importa 
fildeș (Jean-Marie Casal, Op. cut, p. 247). La Mohenjo-Daro s-a găsit un 
fragment de vas din șist cenugiu-verzui care e decorat în relief cu un desen 
de rogojină împletită. Ori un fragment foarte asemănător a fost găsit la 
Kiş în Mesopotamia și a fost atribuit epocii dinasticului arhaic (circa 2500 
î.e.n.). Un fragment identic a fost găsit şi la Susa și i se atribuie și lui o 
vechime de 2500 ani î.e.n. (Ibidem). Tot așa la Mohenjo-Daro s-au des- 
coperit mărgele făcute din foiţe de aur în formă de disc, cu un tub axial; 
același tip de mărgele se găsește și în Mesopotamia în dinasticul arhaic. 

Pe de altă parte, condiţiile geomorfologice, inundaţiile, crearea unui 
baraj artificial, cutremurele, ori poate invazia arienilor veniţi din nord 
au putut sili pe locuitori ai orașelor de pe Valea Indusului: să emigreze, 
fie spre Est, întemeind orașele Harappa și Kalibangen, fie în direcția sud- 
vest cu întemeierea orașului Lothal, în fine pe mare spre Golful Persic, cu 
așezarea lor în sudul Mesopotamiei. Numai imigrarea unui popor cu un 
nivel ridicat de civilizație, care cunoștea bine agricultura prin irigație, 
poate explica explozia bruscă a unei noi civilizaţii, atît de dezvoltate în 
sudul Mesopotamiei. Tot așa se poate explica și așa-zisul amiracol 
sumerian ». 


Sumerienii, ca și grecii vechi, cu care au fost adesea comparati (fiind 
numiţi grecii Orientului), au moştenit o cultură înaintată, de la vechii 
locuitori de pe Valea Indusului. 


Nu credem că putem admite ipoteza ce afirmă descendența sumerie- 
nilor dintr-o semințe înrudită cu popoarele turcice, deci protoaltaice. 
Această teză e dedusă din similitudinea unor termeni — destul de puţini 
de altfel — existenți în sumeriană și în limbile turcice, cum ar fi de exemplu 
termenul «zeu» dingir, sau prezenţa armoniei vocalelor în ambele limbi. 
Dar înrudirea lingvistică între sumeriană și limbile dravidiene vorbite 
în sudul Indiei (de ex. în statul Kerala) ni se pare un argument valabil în 
sprijinul tezei migraţiunii locuitorilor orașelor de pe Valea Indusului în 
sudul Mesopotamiei și a întemeierii civilizației sumeriene. Într-adevăr, 
dacă migrația populaţiei ariene și invaziile ariene sînt răspunzătoare de 
nimicirea orașelor de pe Valea Indusului și a civilizaţiei ce s-a născut 
acolo, pare probabil că autohtonii indieni de pe Valea Indusului s-au retras 

spre centrul și sudul Indiei. De fapt zeul Indra al Vedelor este înfățișat 
ca nimicitor al cetăților dușmane, el este zeul «care doboară cetăţile 
precum nimicește timpul o haină veche». Unul dintre textele vedice dă 
ca loc al bătăliei cu autohtonii [Indiei din nord, cetatea Hariyupiya, al 
cărei nume este destul de apropiat de cel de Harappa, marea cetate de 
pe Valea Indusului, distrusă de năvălitorii arieni desigur. Și apropierile 
între civilizația Indusului și cea din ţinuturile tamile (dravidiene) din 
sudul Indiei sînt destule în iconografia religioasă. Astfel zeul Șiva nu este 
menţionat în textele vedice (ariene deci) și în mitologia indiană apare ca o 
reîntruchipare a zeului vedic Rudra. Chipul său cel mai timpuriu atestat 
literar este al unui Şiva ascet, zeu în care se concentrează toate energiile 
religioase, el fiind Marele Yoghin (Mahayogin) și Stăpînul yoghinilor 
( Yogigvara ) numit și Dhurjati « cel ce poartă povara cocului ». Este repre- 
zentat pe jumătate gol, încins cu cranii, cu un colier de șerpi. Or, un si- 
giliu în care apare Șiva, în postura de meditaţie, purtînd greutatea cocului 
în ceafă, și însoţit de un cortegiu de animale așa cum este și zeul Șiva 
numit și Stăpîn al animalelor (Pasupati) a fost găsit la Mohenjo-Daro 
(cf. Jean-Marie-Casal, Op. cit. p. 167). Vom adăuga că zeul Şiva este adorat 
mai cu seamă în ţinuturile dravidiene din sudul subcontinentului indian. 
Tot așa, una din ipostazele zeiței Mahadevi este Durga, «cea inaccesibilă e 
— o tînără frumoasă călare pe un tigru, dar această scenă este reprezen- 
tată de nenumărate ori pe sigiliile de la Mohenjo-Daro și Harappa. 


De asemenea, civilizaţia de pe Valea Indusului pare să fi acordat o 
mare însemnătate dansului: în săpături s-au găsit numeroase statuete de 
dansatori și dansatoare. Se ştie că dansul s-a dezvoltat în India mai cu 
seamă în regiunile dravidiene din sud și astăzi chiar sudul Indiei adăpos- 
tește cele mai celebre şcoli de dans clasic; în sud, mai cu seamă templele 
au celebrele baidadere « dansatoare sacre » (deva dasi). În plus, în tradi- 
tiile literare tamule (dravidiene) se menţionează existenţa a trei Academii 
literare Sangam, care ar fi lucrat cu milenii înaintea erei noastre și din 
care primele două ar fi fost înghiţite de ape. Or, orașul Mohenjo-Daro 
pare să se fi sfîrşit și el înghiţit de o inundație uriașă a apelor Indusului. 


Putem trage concluzia că similitudinile dintre limbile dravidiene şi 
sumeriană trebuie puse pe seama asemănărilor lingvistice dintre limba 
locuitorilor civilizaţiei Indusului: și cea sumeriană, întrucît sumerienii, 
cum am mai arătat, au emigrat pe mare în sudul Mesopotamiei din Valea 
Indusului fie din pricina năvălitorilor arieni, fie din cauza condiţiilor 
geomorfologice ostile ale acestei regiuni din India. O parte din autohtonii 
Văii Indusului împinși, biruiți și oprimaţi de invadatorii arieni veniţi 
din nord s-au perpetuat în regiunile sudice ale Indiei, formînd populaţiile 
ce vorbesc limbi dravidiene, pe cînd o mică parte din acești autohtoni 
și-au continuat existenţa în nordul Indiei în munții Belutchistanului, deci 
în apropierea Văii Indusului, unde vorbesc limbile brahui și kurdi care 
vădesc un fond ce le înrudeşte cu limbile dravidiene. 

Astfel este probabilă înrudirea lingvistică între sumeriană și limbile 
dravidiene (cf. Hartmut Schmâkel, Handbuch der Orientalistik, Il-a 
Band, Ier Abschnitt, Geschichte des Alten Vorderasiens, Leiden, 1957, p.&.). 

Pe de altă parte s-au găsit înrudiri între limba elamită vorbită în Elam 
(tară situată la hotarul de răsărit al Sumerului și vecină cu regiunile din 
nordul Indiei unde se vorbesc limbile kurdi și brahui) și limbile dravidiene 
din sudul Indiei (cf. Diakonov, Limbile Asie: Anterioare antice, Moscova, 
1967, III. p. 85—112). Tot astfel s-a putut demonstra o înrudire între 
limbile dravidiene și cele uralo-altaice, astfel că interferenţele dintre 
limbile turcice și sumeriană de care scriam mai sus, se pot explica prin 
prezența elementelor uralo-altaice în limbile dravidiene care par a fi în 
relaţie evidentă cu sumeriana, (cf. Kamil V. Zvelebil, Dravidian and 
Elamite, a Real Break-Through ? în Journal of the American Oriental 
Society, July-Sept. 1974, p. 384 sq). 

Este posibil însă ca în migrarea lor pe mare, din regiunile Văii Indusului 
spre sudul Mesopotamiei, sumerienii să se fi oprit în insula Bahrein (Til- 
mun) unde vechile mituri sumeriene situau paradisul terestru și palatul 
zeului Enki (Ea). Dar și faptul că ultimele dintre dinastiile sumeriene 
și-au găsit un refugiu în «Ținutul Mării» adică în regiunea din jurul 
Golfului Persic este un indiciu că expansiunea sumeriană a început 
de aici și de aici s-a întins în tot sudul Mesopotamiei (cf. Hartmut 
Schmökel, Op. cut, p. 5). 

I. Listele de regi sumerieni menţionează o serie de orașe existente 
«înainte de potop»: Kiș, Uruk, Sippar, Șuruppak, Larok și Badtibira, 
în afară de Eridu «unde s-a întemeiat prima domnie sumeriană coborind 
din cer». Eridu, numit adesea în sumeriană NUN «orașul arbore », 
este Jocul de cult cel mai însemnat al zeului esenţial al sumerienilor Enki 
(Ea), biruitorul lumii de jos, Kur, și al Oceanului Apzu. Centrul politic al 
sumerienilor la sfîrșitul mileniului IV și începutul mileniului III pare a 
fi fost însă orașul Uruk, așezat la 75 km nord-vest de Eridu, pe cursul 
actual al Eufratului: (actualmente Warka). Importanţa movilelor de ruine 
din acest punct, Warka de azi, l-a determinat încă din anul 1949 pe arheo- 
logul englez W.E. Loftus să înceapă săpături care au fost continuate 
apoi pînă în epoca noastră. Aici se află templul zeului Cerului, An și al 
zeiţei dragostei, fertilității și maternității Inanna; aici au înălţat cons- 
trucții mai toţi marii suverani sumerieni şi babilonieni. Templul zeiţei 
Inanna, numit E-anna, datează din cele mai vechi timpuri ale civilizației 
sumeriene; s-a dat denumirea de epoca Uruk perioadei care cuprinde 
intervalul dintre ami 3000 —2800 î.e.n. Lista de regi sumeriană enumeră 
22 de regi din orașul Kiș înainte ca să prezinte numele suveranilor din 
Uruk. Primul rege din Uruk este numit de această listă Meskiaggaser 
și se afirmă că este fiul zeului soarelui Utu (sau Babbar) purtînd titlul de 
regele din E-anna, fiind în acelaș timp și rege și preot. El s-a scufundat 
în mare și de acolo s-a suit în munţi, în vreme ce regele Enmerkar cel 

dintii — care a trăit 420 ani —a întemeiat orașul Uruk. Dar Enmerkar, 
fiul lu MeSkiaggater, rege din Uruk și Stăpînul din Kullab, apare într-un 
epos de 637 versuri (publicat în 1952 de S. N. Kramer) în rivalitate cu 
un Stăpîn din Aratta (Luristanul de azi) în străduinţele sale de a înălța 
templul E-Apzu din Eridu și de a inventa scrierea pe tăblițe de argilă. 

n persoana acestui rege Enmerkar ni s-a păstrat poate figura unui rege 


din perioada Uruk IV. 


Fără îndoială, pentru cucerirea de către sumerieni a sudului Mesopo- 
tamiei s-au purtat lupte crîncene, dar și războaie între regii sumerieni, iar 
faptul acesta se poate deduce din temele înscrise pe sigiliile cilindrice care 
înfăţişează scene de luptă, învinși care cer îndurare, prizonieri legaţi și 
regi care poartă arme. 


Apariţia unei ceramici diferite de cea din Uruk IV, policromă, colorată 
în roșu și negru, aflată întîi în 1924 în așezarea de la Djemdet-Nasr la 
40 km nord-est de Babilon, a dat posibilitatea să împărțim istoria arhaică 
a Sumerului într-o perioadă Uruk (către 3000 —2800 î.e.n.) şi o perioadă 
Djemdet-Nasr (către 2800 —2700 î.e.n.). Este posibil ca din Elam, țară 
învecinată, şi din Iran să fi apărut influenţa asupra culturii Uruk IV care a 
dus la apariţia ceramicii de tip Djemdet-Nasr, la o diminuare a înălţimii 
templelor și a suprafeţei ocupate de ele și la o schematizare a figurilor repre- 
zentate pe sigilii. Dar și epoca Djemdet-Nasr e dominată de sumerieni, și 
textele economice din această epocă sînt foarte numeroase, lungi și dove- 
desc o viaţă comercială înfloritoare pe lingă o simplificare a scrierii şi o 
îmbunătăţire a ei. Se fac schimbări comerciale cu Elamul, a cărui scriere 
este asemănătoare cu cea sumeriană și influenţată de aceasta. Pe de altă 
parte vase similare celor din Uruk și influenţe ale ceramicii din Djemdet- 
Nasr se regăsesc însă foarte departe, de pildă la Cioba Hiijiik, la jumătatea 
drumului între Golful Issus și Eufrat. Aceste produse par a fi fost exportate 
din ţinuturile sudice ale Mesopotamiei locuite de sumerieni. De asemenea 
în cultura Nagada II din Egipt s-au aflat articole de lux, importate din 
Sumer, vase cu toartă, măciuci dar mai cu seamă sigilii cilindrice, care 
sînt cu totul străine de civilizația egipteană. Apoi motivul înlănţuirii 
gîtului a două animale fantastice, motiv tipic perioadei Uruk, se întil- 
nește și pe placa de ardezie aparţinînd celui mai vechi rege al celor două 
Egipturi, regele Menes-Narmer. De asemenea cuțitul cu mîner de fildeș 
găsit la Djebel el-Arak apare, prin tema aleasă și reprezentarea dese- 
nului, ca un obiect importat în Egipt din Sumer. Este posibil chiar ca 
ideea scrierii hieroglifice să fi trecut din Sumer în Egipt în epoca primelor 
dinastii. De fapt culturile Djemdet-Nasr și Uruk s-au răspîndit în întreaga 
Asie Anterioară și ceramica lor se întîlnește la depărtări mari de aceste 
două situri. În ceea ce privește prezenţa unor creaţii sumeriene în Egiptul 
dinastiilor tinite, trebuie să admitem că transportul nu s-a făcut pe mare 
ci pe uscat prin caravane de măgari, întrucît cămila nu e folosită pentru 
străbaterea regiunilor deșertice decît în mileniul II f.e.n., iar în Egipt 

cămila nu este introdusă decit în epoca romană, poate fiind socotită animal 
impur, aparţinînd zeului dezordinii Seth, din pricina culori pielii sale. 

II. Există opinii diferite asupra istoricităţii, originii și perioadei de 
întocmire a așa-ziselor liste sumeriene de regi, mai cu seamă cei de dinainte 
de « Potop », dar în ceea ce privește lista de regi din orașul Kiş, care au 
domnit după Dilaviu, avem informații și din alte izvoare care vin să ne 
confirme existenţa unor suverani din această listă. Două din monumentele 
sumeriene cele mai vechi, stela vulturilor —a regelui Eannatum și ins- 
cripţia regelui Entemena, provenind amîndouă din orașul Lagaș, ne rela- 
tează despre rolul de arbitru al unui rege din Kiş, numit Mesilim, în lupta 
dintre orașul Lagaș și cetatea învecinată cu el, Umma. Și acest rege 
Mesilim ne-a lăsat un cap de măciucă lucrat în relief și trei inscripţu. 
Întrucît şi Eannatum și Entemena au domnit pe la mijlocul mileniului 
al III-lea î.e.n. trebuie să considerăm că acești regi sumerieni atestaţi 
documentar au trăit posterior epocii Djemet-Nasr. Perioada aceasta a 
fost numită epoch lui Mesilim. 


Kis, orașul în care a domnit Mesilim, se afiă în partea de nord-vest a 
Sumerului, nu departe de viitorul Babilon, și la 160 km de Uruk. 


Este probabil ca spre sfirsitul perioadei Djemet-Nasr să fi pătruns 
din pustiul Siriei sau din deșerturile Arabiei un puternic grup de năvăli- 
tori semiţi care au întemeiat orașul Mari, pe Eufratul superior, și apoi au 
adus la Kiş adorarea zeului semit al războiului, Zababa. Faţă de acest 
val de invadatori, sumerienii au trebuit să ia măsuri defensive și o mărturie 
a acestora este primul mare zid de apărare construit în lume care avea 
circa 9,5 km lungime, era dublu, avea circa 800 de turnuri semicirculare 
dar numai două porţi de intrare. Zidul, construit în timpul lui Mesilim, 
înconjura la Uruk o suprafaţă de circa 3 km pătrați cuprinzînd grădini și 
ogoare. 


Lista sumeriană de regi atmbuie lui Ghilgameș, nume scris cu deter- 
minativul pentru zeu, care era mare preot la Kullab, construirea acestui 
mare zid din jurul oraşului Uruk. Lista acestor regi se continuă cu fiul lui 


Ghilgameș, Urnungal, rege din Uruk. 


Lista regilor orașului Kiş începe cu Etana, care s-ar fi înălţat în cer și 
el ar fi unit toate ţările din Sumer. Dar aceste liste de regi sînt fragmentate 
și din ele lipsesc mulţi suverani, de exemplu Mesilim, atestat documentar, 
lipseşte din ele. 

În lupta orașelor sumeriene pentru supremație apar o serie de state- 
orașe sumeriene, unele îndepărtate, care obțin pentru scurtă vreme domi- 
nația asupra celorlalte. Suveranul acestor state-oraşe poarte numele de 
ensi și lui îi sînt subordonați stăpînitori purtînd titlul de lugal și patesi. 
Asemenea orașe sumeriene, care le-au dominat pentru un timp pe cele- 
lalte, sînt Hamazi, Adab și Akșak „apoi orașul Kiş (unde o hangiţă Kubaba 


dă numele unei dinastii, întrucît și fiul și nepotul său devin regi). 

Pe la mijlocul mileniului III, rege al orașului Adab a fost Lugalanne- 
mundu, care ne-a lăsat o lungă inscripţie privitoare la victoria pe care a 
obținut-o asupra a treisprezece prinți coalizaţi împotriva sa. Se poate 
deduce că Adab, așezat între Nippur și Lagaș, a dominat un timp statele- 
orașe sumeriene, după ce a înfrînt și statul-oraș Ur. Un alt rege din Adab 
ne-a lăsat statuia sa, cu capul ras, toracele dezgolit, și purtind o rochie 
din smocuri de lină. Acest rege Lugaldalu, ca și alţi regi din Adab, pare 
să fi avut o puternică influenţă asupra guvernămîntului tuturor statelor- 
orașe sumeriene. 

III. Sub numele de Imperiu de Mijloc sumerian se înţelege perioada 
în care statele-oraşe Ur și Lagaș au avut supremaţia și în vremea căreia a 
domnit l-a Dinastie din Ur. Primul rege al acestei dinastii se numea Mesan- 
nepadda, iar pe fiul său îl chema Aannepadda. Statul-oraș Ur pare a fi 
avut o oarecare însemnătate căci este menţionat în cartea Genezei, XI, 28 
la fel ca și Eridu, numit acolo Erech (Geneză X, 10). Totuși în listele de 
regi sumeneni care ne-au parvenit nu-l aflăm menționat pe Amrafel, 
rege în Sumer, după Geneză, XIV, 1, 9, şi aflat într-o coaliție de regi ce 
s-au luptat, pe locul actual al Mării Moarte, împotriva altor regi. 

Este posibil ca textul Genezei, XIV, 2 să menţioneze și un alt rege din 
Sumer. Căci în Septuagintă (dar nu în textul masoretic) citim: Kai meta 
Sennaar basileos Adama, ceea ce e tradus de obicei prin €și cu Sennaar 
regele (țări) Adama », dar se poate presupune că s-a produs o inversiune 
de termeni, textul exact fiind: ka: meta Adama basileos Sennaar «și cu 
Adama rege al (ţării) Sumerului ». Aceasta întrucît în versetul I al aceluiași 
capitol, adică în versetul imediat anterior, se menţionează că regele Amrafel 
este rege al (ţării) Sennaar. Este greu de presupus că Sennaar în versetul 
următor nu mai este numele unei ţări, Sumer, ci al unui rege. În plus, 
în listele de regi sumerieni, în prima dinastie din Kiș, a domnit regele 
Etana, al cărui nume se apropie fonetic de cel de Adama. Pe de altă parte 
textul Septuagintei care atestă denumiri de regi și ţări este cel mai vechi. 
Textul Septuagintei (text canonic pentru Biserica Ortodoxă) precede cu 
peste 1000 de ani textul ebraic masoretic stabilit în secolul al VIII-lea 
al erei noastre de învățații iudei în jurul lacului Tiberiada, text masoretic 
care este canonic pentru protestanți. 


Manuscrisele de la Marea Moartă, care păstrează cele mai vechi texte 
biblice, redau textul Septuaginta în general și se pare că el ne-a păstrat 
numele altui rege din Sumer. 


La Ur se afla templul zeului luni: sumerian Nanna, fiu al lui Enlil. 
şi al soţiei sale Ninlil. Cîteva inscripţii aflate la Ur menţionează numele 
regelui Mesannepadda și al soţiei sale Nintur, dar la 6 km de Ur, la el-Abed 
s-au găsit ruinele unui mic templu consacrat zeiţei fertilităţii, Ninhursag, 
care cuprinde frumoase frize de calcar ce descriu scene din mitul păstorului 
Dumuzi și al iubitei sale, zeița Inanna, alături de un relief în aramă înfă- 
ţișîndu-l pe demonul Imdugud jumătate leu, jumătate vultur. Un alt 

rege, urmaș al celor doi de mai sus, menţionat de listele de regi din Ur, 
este Meskiagnanna, care ar fi desfășurat mai curînd o viaţă consacrată 
adorării zeilor decît politicii. 

Descoperirea care a dus la cunoaşterea mai exactă a vieţii din vremea 
primei dinastii din Ur a fost senzaţionala aflare a mormintelor regale din 
Ur, numite azi mormîntul reginei Ninșubad (cf. C. Leonard Wooley, Vor 
5000 Jahren, Ausgrabungen von Ur, trad. germ. Stuttgart, f.a). Regina 
Ninșubad, care trăia în preajma anilor 2500 î.e.n., a fost înmormintată 
împreună cu 80 de curteni, preoţi, muzicanți, ostași, dansatoare, servitoare 
care au băut o otravă, desigur nu în mod voluntar, cum s-a pretins, ci 
siliți de puterea regală care îndeplinea astfel de jertfe umane cu prilejul 
decesului unui rege sau unei regine. Trebuie să adăugăm că şi în Egipt, 
ca și în China antică, s-au găsit morminte de regi în care se aflau numeroase 
cadavre ale curtenilor și servitorilor executaţi în chip de sacrificii umane 
în ziua înmormiîntării acestor suverani (cf. Constantin Daniel, în Studia 


et Acta Orientalia, vol. III. p. 211—213). 


Sacrificiile umane făcute la moartea unor suverani s-au perpetuat 
de altfel pînă aproape de era noastră la sciți, după cele arătate de Herodot 
(Istorii, IV, 71 și 72) și se ştie că în India pînă în secolul al XX-lea exista 
ritul morţii văduvei virtuoase (sati) prin arderea sa pe rug alături de 
cadavrul soţului ei decedat. 


Nu cunoaştem relaţiile exacte între statul-oraș Ur și Lagaş, dar se 
pare că primul îl supusese pe cel de al doilea. Lagaș se afla la circa 75 km 
nord de Ur, în locul unde există actualmente colina Tello pe care arheologii 
francezi au explorat-o începînd din 1878 (cf. A. Parrot, Tello, Pans, 1948). 
Zeii statului-oraș Lagaș sînt zeul războinic Ningirsu, fiu al lui Enlil și soț 
al zeiței Baba, apoi zeița dreptăţii, Nanșe, și Geștinanna, scriitoarea 
Infernului. În fine, Gatumdug « maica oraşului. ». Lagaș era un oraș opu- 
lent care făcea negoţ cu toate orașele Sumerului dar și cu ţări îndepărtate, 
printr-un canal ce îl lega de Tigru și Eufrat, canal pe care regele Rimsin 
îl va numi mai tîrziu canalul de la Lagaș. Regele care a întemeiat dinastia 
din Lagaș a fost Urnanșe, pe la mijlocul mileniului al III-lea, care într-o 
inscripţie votivă arată că cei patru fii ai săi și o fiică a lui ajută la înălțarea 
templului, aduc jertfe și prinoase templului zeului Ningirsu, apoi îi con- 
sacră statui, sapă canale, construiesc ziduri și importă lemne din muntele 
Mah (poate o regiune din Elam). Tablete cuneiforme găsite la Lagaș arată 
înflorirea remarcabilă a acestui centru prin comerț și transporturi făcute 
pe canalele de navigaţie din jur. Urmașul și fiul lui Urnanșe a fost Akur- 
gal, ce i-a consacrat o statuie tatălui său după moarte. După Akurgal 
domnește la Ur regele Eannatum (circa 2400 î.e.n.) despre care avem infor- 
mații mai abundente. Căci așa-zisa stelă a vulturilor pare a fi cel mai vechi 
document istoric care expune faptele și victoriile unui rege. Stela are 
130 pe 150 cm lungime ; e constituită dintr-o placă de calcar pe care sînt 
reprezentaţi vulturi care sfîrtecă cu ghearele și ciocurile trupurile unor 

vrăjmași ai regelui. Inscripţia acestei stele pomeneşte de vechile legături 
între statul-oraș Umma și vecinul său Lagaș, despre nașterea regelui 
Eannatum, despre atacul regelui (ensi) din Umma și despre înfrîngerea 
sa, în fine despre tratatul de pace, încheiat între cele două orașe, care 
ducea la restabilirea vechilor hotare statornicite de regele Mesilim din 
Kiş. Pe această stelă este apoi reprezentat în relief regele Eannatum în 
fruntea ostașilor săi purtînd coifuri, suliți lungi și scuturi mari dreptun- 
ghiulare mergînd în formaţia unei falange, apoi vedem cum regele se 
sprijină în bătălie pe carul său de luptă. În fine, cum aduce jertfă o vită 
pentru ostașii căzuţi în luptă. Această victorie i-a permis regelui să supună 
și Elamul, apoi să se îndrepte spre sud spre a cuceri statele-oraşe Ur și 
Uruk și în cele din urmă spre a înfringe pe regele Zuzu din statul-oraș 
Akşak, ce se afla poate în locul orașului Seleucia de mai tîrziu pe fluviul 
Tigru. Astfel regele Eannatum domină o mare întindere din Mesopotamia, 
pînă la orașul Mari, adică la o distanţă de peste 500 km în amonte, pe 
cursul Eufratului: de la Lagaș. Dar imperiul creat de Eannatum nu durează 
mult căci fratele acestui rege, care i-a succedat pe tron, a avut de luptat 
cu statul-oraș Umma, iar fiul său Entemena a trebuit să desfășoare mari 
eforturi pentru a birui acest stat-oraş. Într-o altă inscripţie istorică Ente- 
mena descrie pacea stabilită de tatăl său cu orașul Umma, iar într-o ins- 
cripție votivă a aceluiași rege se descriu construcțiile de temple pe care le-a 
înălțat zeilor orașului său, dar și canalele și îndiguinile pe care le-a făcut. 
Este probabil că prin asemenea construcţii de temple numeroase, acești 
regi au căutat că compenseze influenţa pe care preoțimea o căpătase asupra 
orășenilor. În orice caz, se observă o oarecare diferenţiere și segregare 
între preoţime și căpeteniile politice, regi sau prinți, pe cîtă vreme în epoca 
arhaică în Sumer exista o unitate strînsă între preoțime și regalitate, 
marele preot fiind de obicei și rege al orașului. Din numeroasele acte de 
vînzare, închiriere sau de împrumut ce ne-au parvenit din această epocă 
putem constata că palatul regelui este un centru de putere economică 
deosebit de templu și oarecum de sine stătător. Cunoaștem numele unui 
rege din Lagaș, Lugalanda, care a urmat la tron și de la el ne-au rămas 
numeroase texte care dovedesc marea influenţă a palatului alături de cea 
a templului în viaţa economică. Lugalanda poseda mai multe loturi de 
pămînt în suprafaţă totală de 161 hectare, iar soția sa Baranamtarra, 
ca multe soţii sumeriene, încheia tranzacții comerciale cu soţia regelui 
(ensi) din Adab cu privire la averea ei proprie de 60 hectare. Dar regele 
a cărui domnie a fost mult mai importantă a fost Urukagina care pe lîngă 
înălţarea de temple și săparea de canale a făcut numeroase reforme 
legislative. Deși recunoștea dominaţia statului-oraș Kiş, totuși politica 
sa a fost independentă si în el putem vedea pe primul reformator din istorie, 
căci ne-a lăsat o relatare a reformelor sale, care se prezintă ca un tratat 
încheiat cu zeul Ninvirsu, principala divinitate a statului-oraș Lagaș. 
Regele Urukagina se fălește în inscripţie că a scăpat pe locuitorii supuși 

ai săi din acest stat-oraș de opresiune, de crime, de furturi, a apărat pe 
văduve şi pe orfani de apăsătorii lor și astfel a instaurat «libertatea». 
Dar el realizează aceste reforme pentru că mai înainte în Lagaş domneau 
multă nedreptate, asuprire și exploatare a păturilor de jos. Cu privire la 
cauzele care au determinat această situaţie S.N. Kramer scrie: « Putem 
însă presupune că această situație se datora forţelor economice și politice 
pe care se sprijinea regimul autoritar instaurat de Ur-Nanșe și urmașii 
săi. Unii dintre acești suverani . . . se lansaseră în războaie . . . și în cuceriri 
sîngeroase. Cîteodată ei reușiseră să obţină victorii importante și în timpul 
unei scurte perioade... unul dintre aceștia își întinsese chiar dominația 
asupra întregului Sumer, ba chiar asupra mai multor ținuturi vecine. 

n mai puţin de un secol Lagaș a fost redus la graniţele sale de la început... 
Cînd Urukagina a venit la putere cetatea era atît de slăbită încît devenise 
o pradă ușoară pentru ncîndurătorul ei dușman din nord, Umma » (S. N. 
Kramer, Istoria începe la Sumer, trad. rom. Buc. 1962, p. 107). Regele 
Urukagina reduce mult tributul pe care trebuia să-l plătească locuitorii 
statului-oraș regelui din Lagaș, care își însuşise și bunurile templului, iar 
preoţilor sanga li se confiscaseră de către rege boii, asinii și o mare canti- 
tate din grinele lor. Dacă ar fi să dăm crezare inscripţiilor ce ne-au rămas 
de la Urukagina de la un capăt la celălalt al ţări nu mai exista perceptor. 
Dar această reformă a lui Urukagina venea prea tîrziu, căci statul-oraș 
Umma condus de regele (ensi) Lugalzaggesi Jefuiește şi ntmicește statul- 
oraș Lagaș, deși cruţă centrul său religios. Dar Lugalzaggesi cucerește 
rînd pe rînd toate statele-orașe sumeriene și chiar orașul Kiş unde domneau 
urmași ai regelui Kubaba, mai apoi face expediţii de pradă și de cucerire 
spre nord și spre apus pînă la coasta siriană a Mediteranei. El își ia drept 
capitală vechiul oraș sumerian Uruk, după ce se proclamă preot al zeului 
Enlil (ce își avea templul în acel oraș), avînd în același ttmp demnitatea 
de rege şi de mare preot. 


Regele Lugalzaggesi a domnit 25 de ani în Sumerul unificat în care 
încetaseră războaiele intestine între statele-cetăţi sumeriene, dar către 
sfirșitul domniei sale este învins de regele semit Sargon din Akkad, care 
cucerește toate orașele din Sumer ce formau regatul sumerian, ocupă 
capitala regatului, Uruk, și închide pe Lugalzagessi într-o cușcă pe care o 
aşază înaintea templului zeului Enlil din Nippur. Aceste evenimente au 
avut loc către anul 2350 î.e.n. și pentru două secole nu vor renaște state 
su meriene. 

Imperiul semit din Akkad fundat de Sargon I avea să dureze pînă la 
2150 î.e.n. 

IV. Nu știm exact unde se afla orașul Akkad, de unde își trag semiţii 
din Mesopotamia denumirea de akkadieni, dar se pare că era situat pe 
malul stîng al Eufratului, în locul unde acesta se apropie cel mai mult de 
fratele său geamăn, fluviul Tigru. Orașul Akkad, așezat la o răscruce 
însemnată a drumurilor comerciale, a dobîndit o mare prosperitate și a 

jucat un rol important în comerțul dintre nordul semit și sudul sumerian 
al Mesopotamiei. 


Legenda afirmă că regele Sargon, cel care a fundat dinastia semită 
din Akkad, ar fi fost copilul nelegitim al unei sărmane femei din acel 
oraș, iar fratele mamei sale locuia în munții din nordul Mesopotamiei. 
Regele Sargon povestește despre sine într-un text: «Maica mea m-a 
zămislit și m-a născut în taină, m-a așezat într-un coş de trestie și mi-a dat 
drumul pe apa Eufratului ». Coșul a fost găsit de un grădinar — în Meso- 
potamia copiii erau abandonaţi în acest mod și nu expuși în pieţe sau 
locuri virane ca să fie mîncaţi de cîini, ca în Roma și în Grecia antică. 
lar grădinarul i-a dat copilului găsit de el aceeași meserie, luîndu-l desigur 
mai tîrziu ca ajutor al lui. Mai apoi tînărul Sargon ar fi ajuns pivnicerul 
unui rege din orașul Kiş, regele sumerian Ur-zababa, cel care întemeiase 
orașul Akkad. Este posibil ca pe vremea urmașilor acestui rege sumerian, 
Sargon să fi uzurpat domnia în orașul Akkad, să-l fi întărit și să-și fi 
creat o armată permanentă puternică, cu care a cucerit orașul sumerian 
Kiș. Cunoaștem destul de bine evenimentele din vremea lui Sargon din 
textul inscripţiilor gravate pe statui așezate în templul din orașul Nippur. 
Deși aceste statui au fost nimicite, totuși inscripţiile de pe aceste statui 
au fost copiate de un scrib care le-a așezat cu grijă în biblioteca templului 
din acel oraș, unde au fost regăsite. Ele ne arată cum regele Sargon l-a 
biruit pe regele sumerian Lugalzaggesi dimpreună cu oastea orașului 
Uruk și cu 50 de prinți (patesi) sumerieni. După victorie, Sargon l-a 
dus pe regele sumerian învins închis într-o cușcă în faţa templului zeului 
Enlil și apoi l-a ucis. Ma: apoi regele Sargon cucereşte statul-oraș Ur 
ȘI multe alte state- -oraşe din Sumer, ajungînd pînă la Golful Persic 
unde își spală armele în apele mării. 

Cuceririle lui Sargon se explică în primul rînd prin tehnica sa militară, 
mult superioară celei a sumerienilor. Akkadienii aveau în rîndurile lor 
arcași, apoi prăștiași și aruncători cu sulița. Sumerienii, dimpotrivă, 
aveau mai mult armament defensiv, erau înveșmîntaţi cu platoșe și 
erau acoperiți de scuturi mari care le împiedicau mișcările, apoi aveau 
sulițe lungi şi erau rînduiţi în falange greoaie. În urma victoriilor sale — 
ce trebuie puse și pe seama nemulțumirilor din statele-orașe sumeriene, 
unde exploatarea locuitorilor de către rege era sălbatică — regele Sargon 
își ia numele sub care este cunoscut în istorie, Sargon Sarru-Ken (rege 
legitim 5. Odată realizată unirea nordului cu sudul Mesopotamiei, Sargon 
pornește la expediţii de jaf şi pradă împotriva tuturor popoarelor înveci- 
nate. Armata sa permanentă de ostași «profesioniști » numără 5400 de 
oameni, supuşi direct autorităţii regelui. Aceștia, antrenați pentru lupta 
corp la corp, înarmaţi cu arcuri, săbii, sulițe scurte, nu aveau grelele 
care de luptă cu patru roţi ale sumerienilor, ci care de luptă ușoare, cu 
două roţi, trase de cai iuți, după modelul hurrt. 

Regele Sargon sapă canale noi pentru ușurarea legăturilor comerciale 
și introduce o măsură unică de lungime și o greutate unică în tot imperiul 
său. Campaniile sale militare îl poartă pînă în insula Bahrein de azi 
(Tilmun) dar și în Elam, apoi în ţinutul care va fi mai tîrziu Asiria, în 
Anatolia, în Siria şi chiar în insula Cipru unde s-au găsit sigilii cilindrice 
akkadiene din vremea sa. În inscripţiile templului din Nippur — pe care 
le-am menţionat mai sus — regele Sargon se laudă că Libanul îi dă lemn 
de cedru și muntele Amanus argint. 

Toate aceste expediţii militare — ce pot fi comparate cu acelea ale 
lui Alexandru cel Mare — au fost cîntate într-o epopee scrisă în akkadiană 
Sar tamhari « Regele bătăliei », care a fost găsită la Hattusas (Bogoskâi), 
capitala statului hittit, dar și literatura sumeriană scrisă în epoca [sin — 
Larsa, de care vom pomeni mai tîrziu. Sargon se proclamă «stăpînitor 
al celor patru ţinuturi ale lumii» (cum se vor proclama după el unii 
împărați chinezi, urmașii lui Ghinghis-Khan şi unii sultani ottomani). 
El își organizează imperiul sub cîrmuirea așa-zișilor «fii ai palatului». 
Regele este înconjurat de un mare număr de curteni dintre care făceau 
parte nobilii sumerieni și akkadieni; apoi vechiul său palat regal din 
orașul Akkad este mărit de cinci ori și lîngă orașul Akkad se construiește 
alt oraş pentru curtenii săi. 

Este neîndoios că acest stat imens pentru vremea sa, creat de Sargon, 
a fost sprijinit de nobilimea din Sumer și din Akkad, care a găsit în noul 
stat creat un instrument ideal pentru împilarea și exploatarea păturilor 
populare în cadrul orînduirii tributale (sau asiatice). De aceea masele 
populare jefuite și înrobite s-au răsculat în vremea cînd regele Sargon 
era vîrstnic și el a trebuit să se apare în propriul său palat regal împotriva 
celor ce nu îl mai puteau răbda. Nu știm care a fost sfîrșitul regelui Sargon, 
dar după domnia sa de cincizeci de ani, i-au urmat la tron cei doi fii 
ai săi, Rimuș şi Maniștusu. 

Regele Rimuș, care i-a succedat imediat lui Sargon, a avut de făcut 
faţă și el unei puternice răscoale populare izbucnite din cauza foametei. 
Inscripţiile aflate în templul din Nippur ne informează că au fost ucişi 
mii de oameni, ceea ce dovedește că răscoalele au fost efectuate de masele 
largi ale populaţiei. Dar după înăbușirea mișcării, regele Rimuș n-a putut 
domni în pace căci după nouă ani de domnie a fost ucis într-o conspirație 
de curte instigată de fratele său Maniștusu, care va sta pe tron cinci- 
sprezece ani. 


Acestuia îi succede un nepot al lui Sargon, regele Naramsin care 
aduce imperiul, în cursul domniei sale de treizeci și șapte de ani, la culmea 
puterii sale. De abia urcat pe tron, el avea să lupte cu o răscoală a maselor 
populare din orașul sumerian Kiș. Dar după reprimarea ei, regele își 
dă numele de zeu, este înfățișat cu cununa zeilor și se numește pe sine 
« rege al celor patru părţi din lume », ceea ce reprezintă intenția lui de a 
domina toată lumea cunoscută în acea epocă. Spre o dobîndi cît mai 

multă putere, Naramsin începe un mare număr de războaie de jaf şi 
de cotropire, ajungînd poate și în Egipt, care în vremea aceea se găsea 
într-o epocă de răzmeriţă și de mari frămîntări lăuntrice. Sfîrşitul domniei 
lui Naramsin a fost plin de lupte crîncene cu răsculații din imperiul său, 
mîna populară izbucnind de multe ori în vremea sa. Fiul său, Sargaliani, 
a trebuit să poarte războaie cu numeroase seminţii ce atacau imperiul 
din Akkad dinspre apus și dinspre răsărit, atrase de rodnicia şi de bogă- 
ţia ogoarelor sale, dar și de slăbiciunea oștirilor akkadiene care nu mai 
puteau să înfrunte un număr atît de mare de dușmani înlăuntrul și în 
afara ţării. Dinspre apus triburile semite ale amoreilor atacau imperiul 
din Akkad pornind din pustiul Siriei, iar dinspre răsărit năvăleau de 
dincolo de fluviul Tigru seminţiile gutilor. Un mare număr de lucrători 
agricoli, plugari, semănători, secerători, plătiţi cu ziua, erau recrutaţi 
dintre acești munteni guti, care munceau în locul semiţilor sau sumerie- 
nilor ajunși la oarecare opulenţă, ori recrutaţi în forţele militare ale 
regelui. Gutii, neavînd loturi de pămînt, nu puteau lupta ca ostași în 
armată, iar pe de altă parte un mare număr de cetăţeni liberi din Akkad 
sărăciseră sau pieriseră în războaie, ceea ce a avut ca rezultat slăbirea 
armatelor akkadiene. De asemenea, desele comploturi de la curtea regală, 
ca și răscoalele din orașele sumeriene mai cu seamă, i-au ajutat mult pe 
muntenii guti, la început lucrători cu ziua, să cucerească tot imperiul 
din Akkad. Astfel, în jurul anului 2150 î.e.n. gutii au pus capăt stăpînirii 
akkadiene jefuind templele și palatele, care de altfel se ridicaseră şi ele 
prin prădarea sistematică a popoarelor învecinate și exploatarea ne- 
miloasă a maselor populare. 


V. Prăbușirea imperiului akkadian a permis unor ţinuturi aflate la 
periferie să-și recîștige independenţa. Cele două ţări reunite de Sargon 
întruna, Sumerul și Akkadul, s-au separat acum, iar Sumerul însuși 
s-a scindat în mai multe orașe, deși dinastia a IV-a din Uruk sub regii săi 
ajunge la o mare strălucire fără ca să poată totuși dobînd: supremația 
peste întreg Sumerul. 


Dar ţinuturile sumeriene, ca și cele akkadiene, sînt, după destrămarea 
imperiului sumero-akkadian, ținta invaziilor și atacurilor repetate ale 
unor seminții ce sălășluiau în munţii din nord, gutii. Căci după ce fiecare 
stat-oraş începuse să se lupte cu vecinul său și sumerienii se ridicau 
împotriva semiţilor după nimicirea marelui imperiu fondat de Sargon |, 
vremea gutilor sosise. Ei soseau din văile munţilor Zagros, între cursul 
superior al rîului Diyala și marele Zab, și s-au îndreptat mai cu seamă 
împotriva capitalei imperiului, orașul Akkad, pe care l-au nimicit din 
temelie. Dar și marile orașe din sudul Mesopotamiei, Uruk și vestitul Ur, 
au avut aceeaşi soartă ca și Akkadul. Năvălitorii din nord nu se sin- 
chiseau de zeii sumerieni sau semiţi, nu erau opriţi în loc de zidurile 
templelor, ci dimpotrivă dărîmau templele, nimiceau altarele, jefuiau 
tezaurele sacre și nu cruţau nici pe copiii mici, nici pe femei. Sumerienii şi 

miţii îi numeau „balauri ai munţilor», dar nici astăzi nu se cunoaşte 
recis apartenenţa etnică a gutilor. Se pare că vorbeau o limbă de tip 
iucazian. Atunci apare în literatura sumeriană acel tip de creaţii poetice 
umite în Vechiul Testament Plingeri (de ex. Plingerile lui Ieremia, în 
ecește Threni) care Jelesc nimicirea orașelor și templelor distruse de 
âvălitori. Printre puţinele orașe care au scăpat de distrugere se numără 
oraşul Lagaş, poate datorită importanței sale de centru comercial. 
ominaţia gutilor este indicată în listele de regi sumeriene, prin numele a 
puăzeci şi unu de regi ale căror denumiri nu pot fi atribuite unei grupe 
e limbi cunoscute (de ex. Imta, Inkișuș, Sarlagab, Sulme etc.). Sumerienii 
i aminteau cu groază de secolul de dominație a gutilor și afirmau că 
piile acestor năvălitori erau mari meștere în magie neagră. Dar pe 
cetul regii gutilor par să accepte religia sumeriană și posedăm astfel 
n buzdugan adus ca ofrandă de un rege al gutilor, Lasirab, zeiței Îştar 
lu; Sin, ceea ce dovedeşte că pe încetul gutii au început să se asimileze 
atohtonilor din Sumer. Pe de altă parte, este posibil ca să se fi epuizat 
umărul gutilor care scoborau în Mesopotamia. În orice caz spre anul 
100 gutii erau cu totul asimilați. 


În această vreme statul-oraş Lagaș, care fusese cruțat de năvălirea 
atilor, căpătă iarăși o poziţie centrală în Sumer, și o nouă dinastie este 
itemeiată de Urbaba care se intitulează doar guvernator al oraşului 
agaş, deși este practic autonom. Inscripţiile ce ni s-au păstrat pe statue- 
le sale relatează de construcţiile de temple pe care le înalță vechilor 
n ai Sumerului. Cel de al treilea urmaș al său Gudea ne este cel mai bine 
noscut prin numeroasele sale inscripții pe care le-a lăsat pe statuete de 
gală, pe cilindri, pe conuri de argilă și pe ofrande de tot felul, apoi prin 
ameroasele sale imnuri consacrate clădirilor. De fapt Gudea este personali- 
itea cea mai bine cunoscută din întreaga antichitate sumeriană. Sculp- 
m au dăltuit cu multă exactitate chipul său, care ne-a fost păstrat în 
ai multe statuete, iar inscripţiile ce ni le-a lăsat amintesc de o campanie 
apotriva orașului Anșan din Elam, apoi afirmă că orașele Nippur și 
ruk erau stăpînite de Gudea. Dar mai cu seamă inscripţiile ce le avem 
n epoca sa pomenesc despre clădirea a numeroase temple, apoi a zig- 
irat-ului din Lagaș, în fine despre prinoase și ofrande bogate aduse zeilor. 
e menţionează de asemenea construirea unui tron pentru zeiţa Nange 
dăruirea unui buzdugan de luptă zeului Ningirsu. Ne-au parvenit de 

el tăblițe care amintesc de întreprinderile sale comerciale, de importul 
mnului de cedru din muntele Amanus (în Anatolia), de lemnul de platan 
n orașul Ebla (pe cursul superior al Eufratului), de aurul, de dioritul şi 
> toate bogăţiile ce soseau în orașul Lagaș din toate direcţiile. Gudea 
irmă în inscripţiile sale că au izgonit din ţară pe vrăjitorii cei răi care 
sbinuiau poporul său ». Apoi, în imnurile consacrate clădirii templelor el 
laudă că în vremea sa: « Mama nu se desparte de copilul său / Copilul nu 
ntrazice pe maica sa / Pe robul care a greșit / Stăpînul său nu-l lovește 

peste cap / Nimeni nu se plinge căpeteniei orașului / Lui Gudea care a 
clădit casa zeului ». 


Soarta a conferit o viață îndelungată lui Gudea, adică zeii cărora le 
cerea un trai prelung i-au împlinit dorinţa așa cum cereau toţi regii în 
inscripțiile lor. Fiul lui Gudea, Urningirsu, i-a urmat la domnie, apoi pe 
tron s-a urcat nepotul său Ugme. Mormintele subterane ale acestor suve- 
rani au fost dezgropate de arheologul francez Parrot în 1933. Dar toţi 
acești suverani erau sub autoritatea regală supremă a unui ișaku din statul 
oraș Ur, și toate actele administrative din acea epocă emise la Lagaș 
au pecetea dregătorului ce le controla (care reprezenta pe regele din Ur). 
Succesorul lui Ugme, Nambhani, a fost răsturnat de un prinţ. Mai apoi 
în situaţia politică din Sumer s-a produs o puternică schimbare: suveranul 
statului-oraș Uruk, Utuhengal, reușește să nimicească armata ultimului 
rege al gutilor din Sumer și Akkad, Tirigan, și îl ia prins de război pe el 
și pe întreaga sa familie. Biruitorul este aclamat de către preoțimea ora- 
șului Nippur ca eliberator al Sumerului. 


Par Utuhengal, eliberatorul de robia gutilor, nu a rămas multă vreme 
rege al Sumerului și al Akkadului. Căci în statul-oraș Ur se afla locţiitorul 
său, principele Urnammu, care își trăgea obîrșia din orașul sacru Uruk și 
afirma că este fiu al lui Ninsun și frate cu Ghilgameș. Foarte repede el se 
leapădă de autoritatea lui Utuhengal și se proclamă rege peste Sumer 
și Akkad. S-a emis ipoteza că ostilitatea între sumerieni și akkadieni ar fi 
fost una dintre cauzele prăbușirii lui Utuhengal și a înălțării pe tron a lui 
Urnammu (care a ştiut să restabilească unitatea dintre cele două etnii 
mesopotamiene). Domnia lui este o renaștere a culturii sumeriene într-o 
epocă în care totuși populaţia sumeriană din Mesopotamia de sud diminua 
față de cea semită. Epoca lui Urnammu se distinge printr-o strădanie 
marcată de restaurare a edificiilor templelor, a zigguratelor și a palatelor 
căzute în ruină. Atît la Uruk, la Eridu, la Lagaș, la Nippur, dar și în noua 
capitală Ur, se întreprind mari lucrări de restaurare a templelor. Astfel 
este restaurat și zigguratul din Ur consacrat zeului lunii, sumerian, Nanna 
(r), ziggurat înălţat în vremea primei dinastii din Ur. În orașul Uruk, 
Urnammu resturează templul zeiţei Inanna, numit E-anna. În fundaţiile 
templelor reclădite de el în Ur şi la Uruk s-au găsit mici plăci de bronz 
care îl înfăţişează gol pînă la mijloc, purtînd pe cap un coș cu lut şi partici- 
pînd în persoană la resturarea templului. Știm de asemenea că Urnammu 
a săpat canalul care lega Ur de Eridu, acest ultim oraş fiind la malul 
mării, dar nu la cel al Eufratului. Astfel comerţul și transporturile către 
tara Magan au fost mult facihtate. O serie de măsuri legislative au încercat 
să instaureze ordinea într-un ţinut care pe vremea gutilor nu mai era 
guvernat de nici un fel de legi. El ar fi «făcut să domnească dreptatea 
după legile zeului Utu » (al Soarelui). De curînd s-au găsit tăblițele mult 
deteriorate ale unui Codex de legi al lui Urnammu. Spre deosebire de 
Codul de legi al lui Hammurabi nu domnește în aceste legiuiri principiul 

talionului ci al despăgubirii prin compensaţii în bunuri. Codul de legi al 
lui Urnammu cuprinde un prolog istoric și imnic, apoi se pot descifra 
cinci paragrafe din care unul cuprinde proba ordaliei prin aruncare în 
fluviu, altul redarea sclavilor fugiţi stăpînilor lor și un altul despăgubirile 
pentru leziunile corporale. 

Fiul lui Urnammu, regele Șulgi (circa 2046—1998 î.e.n) a fost și el 
un mare constructor de temple și un restaurator al celor căzute în ruină. 
Domnia sa, cea mai lungă din acelea ale suveranilor din Dinastia a II-a 
din Ur, a fost de 48 de ani. Ela putut să dobîndească stăpînirea asupra 
orașului Susa în Elam și asupra orașului Assur în nord, iar autoritatea 
1 se întindea pînă în Siria de miazănoapte și pînă la colonia asinană de 
la Kaneș (Kültepe de azi) în Asia Mică (Capadocia). Ca de obicei copiii 
săi mai mari deţineau posturi de guvernatori ai orașelor și ținuturilor. 
Șulgi însuși își arogă titulatura de «rege ale celor patru părți ale lumii » 
și primește onoruri divine, căci își dă apelaţia de «fiu al lui Ninsun și 
al lu: Lugulbanda», sau de «frate al lui Ghilgameș». Regele astfel divini- 
zat a ridicat un monument deosebit de măreț, construit din cărămizi 
arse purtind pecetea numelui său, și așezat la 10 metri sub pămînt. 
Urmează la domnie fiul său Bursin (circa 1998—1989 î.e.n.) din vremea 
căruia ne-au rămas multe acte care dovedesc o intensă activitate econo- 
mică, apoi: știm despre un război al său care a dus la nimicirea orașului 
Urbilum (Arbela mai tîrziu) și ni se consemnează înscăunări ale unor 
mari preoţi în Ur, Uruk și Eridu ca și instalarea unui mare tron zeului 
Enlil. 

Artele și literatura au înflorit cu multă putere în vremea sa. Dar uni- 
tatea care se statornicise pe încetul între sumerieni și akkadieni este 
zdruncinată în acea epocă de un nou val de migratori semiți care năvălesc 
în Mesopotamia: amoreenii sau canaaneenii din răsărit, mai exact denu- 
miți semiţi din vest. Acești semiţi erau pe o treaptă de cultură mult 
inferioară sumerienilor și akkadienilor. În mitul căsătoriei fiicei zeului 
Numușda din Kazallu cu zeul vest semitic Martu, acesta din urmă apare 
ca un zeu sălbatic, primitiv și desigur este asemenea lui și poporul său. 
El mănîncă carne crudă, nu posedă vreo casă niciodată în viaţă și murind 
rămîne neîngropat și gol pe pămînt. 

Bursin ar fi murit în urma unei infecții la picior, și lui îi urmează 
Șusin (1989—1980 î.e.n.) căruia i se consacră un templu ca și altor 
regi sumerieni. Imagini din sigilii îl arată pe regele Șusin ca zeu şezînd 
pe un tron și primind cereri de la diferiți solicitanți prin mîinile duhurilor 
lor protectoare. În anii săi de domnie aflăm de consacrarea unui templu 
lui Enlil, de clădirea unui lăcaș zeiţei Sara din Umma și de mai multe 
expediţii militare. Mai însemnat este că regele Șusin a început construirea 
unui zid de apărare împotriva semiților din vest, zid așezat pe cursul 
mijlociu al Eufratului. Ceremoniile religioase care însoțeau cultul zeilor 
sumerieni au fost efectuate cu mult fast și regularitate în cursul domniei 

acestui rege sumerian (ca de pildă riturile mitului Inanna-Dumuzi). 
Ni s-a păstrat imnul adresat regelui ca zeu, pronunţat de o preoteasă 
ce înlocuia pe zeiţa Inanna în ritul căsătoriei sacre (hieros gamos). Tot 
aşa posedăm inscripţiile pe colierele de perle ale unor soţii de zeu în această 
căsătorie sacră. Poate că aceste rituri nu erau însoțite de o credinţă 
fermă și poate că ele deveniseră pur formale în decursul secolelor. Ultimul 
rege al celei de a treia dinastii din Ur a fost Ibbisin care a domnit 25 ani 
(1979 —1955 î.e.n.) și a întreprins expediţii războinice în orașe îndepărtate. 
Sigiliul său, găsit la Kaneș, colonie asiriană comercială în Asia Mică (azi 
Kültepe), dovedește influenţa sa politică și în acest loc îndepărtat al 
propriului imperiu. Campaniile sale militare au fost îndreptate împotriva 
semiților din vest dar și împotriva Elamului, înspre răsărit. De fapt 
enumerarea anilor lu: de domnie, care poartă fiecare denumirea unui eve- 
niment mai însemnat, ne informează că «strălucirea lui Enlil a biruit 
toate ţările ». Tot de aici aflăm despre înălţarea unor temple, a unei tobe 
mari pentru zeiţa [nanna și a unui tron înalt pentru zeul Enlil. Dar 
regele Ibbisin a încercat să încheie tratate de alianţă cu vechiul dușman al 
Sumerului, Elamul, spre a nu se găsi atacat și dinspre nord și dinspre 
est. Poate că în cele din urmă lIbbisin a fost prins prizonier de elamiţi 
și dus legat în orașul elamit Angan, deși lucrul nu pare verosimil fiindcă 
Flamul trebuia să se apere şi el de semiţi din vest. Conducătorul semi- 
ților din vest care invadau Mesopotamia era regele Ișbierra din Mari, 
care a cucerit orașul Isin, aşezat la 130 km la nord de Ur. O altă grupă 
de semiţi din vest, sub conducerea unui șef Naplanum, s-au așezat în 
orașul Larsa, dar mai întîi alindu-se cu Ibbisin s-au luptat cu Ișbierra 
în care vedeau un rival. 

Ișbierra a reușit să biruie atît pe Naplanum și pe regele Ibbisin cît 
şi o forţă militară din Elam, venită în ajutorul regelui sumerian, în anul 
1967 î.e.n. 

Posedăm o scrisoare a regelui Ibbisin către căpetenia orașului Kazallu, 
Puzurnumușda, din regiunea de răsărit a fluviului Tigru, în care regele 
învins își îndeamnă supuși să-l ajute. Dar orașul Nippur este deja în 
mâinile lui Ișbierra și preoţi lui Enlil din acest oraș l-au recunoscut drept 
«stăpîn al Sumerului ». Ibbisin nădăjduiește în ajutorul zeului Enlil, 
dar soarta a fost împotriva regelui ce se proclamase zeu și Ibbisin a fost 
biruit. Orașul Ur a fost nimicit în 1955 î.e.n. de către Ișbierra și Ibbisin 
a trebuit să fugă la Sirmaș, capitala de atunci a Elamului, în care în acea 
vreme se scria și în sumeriană și în akkadiană. 

Cei ce i-au succedat au considerat epoca sa drept o vreme plină de 
strălucire și înălțare, iar cîntecele de jale (plîngerile) pentru nimicirea 
atitor orașe sumeriene au văzut în epoca acestui rege ultima perioadă de 
glorie a Sumerului. 

VI. Astfel, în anul 1955 î.e.n. regele semit din vest, Ișbierra, suveran 
asupra orașului Mari, devine principe al orașului Isin. Fostul rege al Sume- 

rului, care domnea la Ur, fuge în exil în Elam, Sumerul este astfel biruit 
în întregime, iar Elamul este respins către hotarul de răsărit al Mesopotamiei 


Alături de Ișbierra în orașul Larsa se află un alt semit de vest, rege al 
acestui stat-oraș, Naplanum. Vreme de două secole cele două orașe Isin 
și Larsa vor fi centrele cele mai însemnate din sudul Mesopotamiei. Însă 
supremaţia acestor două state-orașe nu se extinde nici în nordul nici în 
vestul Mesopotamiei, care rămîne împărțită în numeroase principate 
semite ale căror căpetenii sînt semiţii din vest, iar supușii lor sînt semiţii 
akkadieni. Stăpinitorii vest-semiţi nu s-au asimilat multe secole cu supușii 
lor. Regele Ișbierra din Isin nu l-a putut nimici pe rivalul său din Larsa, 
dar cu timpul s-au stabilit relaţii amicale între cele două dinastii vest- 
semite din Larsa și din Isin, ai: căror supuși erau sumerieni și akkadieni 
semiţi care locuiau, precum am arătat, alături și în mijlocul sumerienilor. 
La început regele din Isin a dominat întreg sudul Mesopotamiei, căci 
supuse lu: erau Nippur, Ur, Uruk și Eridu, dar chiar și Sippar, precum și 
orașul nou apărut pe scena istoriei, Babilon. Regele din Larsa nu avea stă- 
pînirea decît pînă la hotarele acestui din urmă stat-oraș. Regele Ișbierra 
de îndată ce s-a aflat stăpîn peste regatul său, s-a inserat în rîndul regilor 
din a III-a dinastie din Ur și s-a intitulat «rege din Ur», considerîndu-se 
urmaș legitim pe tronul orașului: zeului luni: Nanna(r) și al soției sale 
Ningal. Ani: săi de domnie, numiți după evenimentul cel ma: important 
survenit în cursul ei (numele acestor ani: au fost găsite în vechiul oraș 
Șaduppum, azi Tell Harmal, nu departe de Bagdad), nu se deosebesc 
cu nimic de numirile date anilor de ultimii regi din dinastia a III-a din Ur. 
E: primesc apelația după consacrarea unui mare preot, clădirea unor ziduri 
la Isin, sfinţiri de embleme sau de jilțuri zeilor Enlil, Ninurta, Inanna sau 
Ninlil, apoi după victorii militare asupra Elamulu: sau a ținutului din 
nord, Subartu. Regele își dă titlul de « rege al Sumerului și al Akkadului », 
întocmai ca regii din dinastia a III-a din Ur, iar fiul acestuia, Șuilișu (circa 
1926 —1917 î.e.n.) reia pretenția de a fi zeu pe care o aveau regii din dinas- 
tiaa III-a din Ur. Tăbliţele de argilă găsite la Nippur, care enumeră anii 
de domnie ai: acestui rege, dau aceleași denumiri obișnuite anilor: înălțarea 
unui tron ridicat pentru zeul An și pentru Inanna sau construirea marii 
porți a orașului Isin. Următorii regi, descendenţi din Ișbierra, care au 
domnit la Isin au fost: Iddindagan, Ișmedagan și Lipitiştar. Este cu 
neputinţă de scris istoria domniilor acestor regi din lipsă de surse, în afară 
de listele cu anii de domnie și unele întîmplări mai neobișnuite ce puteau 
caracteriza respectivi: ani. Știm astfel despre invazia unui rege din Assur, 
Ilușuma, care nu era semit din vest, ci akkadian. Acesta ocupă Babilonul, 
apoi orașele Ur și Nippur pe vremea regelui Iddindagan și a urmașului 
său Ișmedagan, dar în cele din urmă este respins și izgonit. Din denumi- 
rile anilor pe vremea regelui Lipitiștar (circa 1875—1865 î.e.n.) știm că 
acesta a făcut o reformă legislativă «restabilind dreptatea în Sumer și 
Akkad ». Dar acest rege și-a pierdut tronul fiind izgonit de un uzurpator 

vest-semit (amorit). Acesta își ia un nume sumerian Urninurta (circa 
1864 —1837 î.e.n.). Epoca sa se poate defini prin creșterea puterii militare 
a statului-oraș Larsa, care pînă atunci trăia în pace alături de regii din 
Isin. Noul rege din Isin își dă o titulatură fastuoasă: « marele păstor din 
Nippur, oierul din Ur, care curăţă deciziile din Eridu, ciobanul milostiv din 
Uruk, rege din Isin, rege al Sumerului și al Akkadului, soţ şi iubit al 
zeiţei: Inanna » și îşi așază determinativul pentru zeu înaintea numelui. 
El decretează unele reforme mai ales în orașul Nippur. Se pare că stră- 
nepotul său, Irraimitti, ar fi murit — după cum relatează istoricii greci — 
după ce ar fi instalat pe tron, pentru o singură zi, un rege înlocuitor spre 
a înlătura prevestirile rele ce se făcuseră despre moartea sa. Acest rege 
de înlocuire, Enlilbani, a domnit însă 24 de ani (circa 1803 —1780 î.e.n.) 
și denumirile aniler săi arată că ar fi « ușurat sarcinile oamenilor din Isin ». 
O inscripție găsită în fundaţiile unui templu îl numește pe Enlilbani rege 
peste statele-orașe Nippur, Ur, Eridu, Uruk și Isin și i se dă titlul de «rege 
al Sumerului și al Akkadului ». Dar puterea militară și influenţa statului 
sumero-akkadian cu capitala la Isin au diminuat considerabil sub domniile 
următorilor cinci urmași ai lui Enlilbani (numele său înseamnă « Zeul 
Enlil este creatorul meu »). Statul-oraș Larsa ajunge acum principala 
putere politică și militară din Mesopotamia, şi chiar statul-oraș Uruk 
devine de sine stătător sub domnia principilor săi Sinqașid și Singamil. 
Ma: cu seamă un suveran elamit, Kudurmabug, căpetenie a ținutului 
lamutbal, devine puternic. lar ultimii regi din Isin, cu care se și încheie 
lista acestor suverani sumerieni, sînt: Sinmagir și Damiqilișu. 

Regii din Larsa, a căror dinastie fusese întemeiată de către Ișbierra 
din Naplanum, s-au intitulat și ei e Regi ai Sumerului și a: Akkadului». 
Lista regilor din Larsa enumeră adesea odată cu anii de domnie și activi- 
tatea lor în fiecare din acești ani, marcați printr-o realizare mai proemi- 
nentă. Astfel unul din regii din Larsa, Gungunum (circa 1867 —1841 
î.e.n.) enumeră, alături de acte cultice, săparea de canale și de ziduri, 
dar și expediţii militare împotriva cetăţii Anșan din Elam și a cetăți 
Malgu. Statul-oraş Ur era supus lui. Urmașul său, Abisare (circa 1840 — 
1830 î.e.n.), începe un război victorios cu statul Isin. Lui îi succede Sumui- 
lum (circa 1829—1801 î.e.n.) care se laudă cu victorii asupra statelor- 
orașe Kazallu și Kiş. Acestui rege îi urmează la domnie un rege cu nume 
semit Nuradad («zeul Hadad este lumină », circa 1800—1785 î.e.n.) care 
începe să reconstruiască orașul sacru Eridu în care instaurează cultul său. 
În vremea acestui rege un amorit, Sumnabun, întemeiază un stat vest- 
semitic menit să capete o mare dezvoltare: Babilonul. Nuradad arată 
că are stăpînirea peste Larsa, Uruk, Ur și Eridu. Tot în vremea sa începe 
să se ivească puterea unui alt cuceritor vest-semit: Ilușuma din Asiria 
care creează statul asirian ce va încerca să cucerească pe rînd nu numai 


Larsa și Isin, dar și Babilonul. 

Pentru o jumătate de secol devin stăpîni ai statului Larsa, pe care îl 
cuceresc, suverani elamiţi. Cel dintîi este Kudurmabug, principe al ţinu- 
tului lamutbal din Elam. După ce regele din Larsa, Șilliadad este înfrînt 
în războiul cu statul-oraș Kazallu, Kudurmabug atacă pe regele biruit, 
ocupă orașul Larsa și instalează drept rege pe fiul său, probabil minor, 
Waradsin (circa 1770—1759 î.e.n.), care începe să clădească temple, 
înaltă ziduri, consacră mari preoți și preotese. 

Urmașul său, Rimsin din Larsa, constituie cu Șamșiadad din Assur 
și Hammurabi din Babilon, triada marilor personalităţi care au dominat 
istoria Mesopotamiei vreme de o jumătate de veac și s-au luptat între ei 
pînă cînd victoria a revenit lui Hammurabi. Regele Rimsin din Larsa a 
domnit șaizeci de ani și în acest timp a edificat un stat puternic și întins, 
dar a putut să construiască și lucrări pașnice în folosul supușilor. Impo- 
triva lui s-au format coaliţii și Rimsin a trebuit mai întîi să înalțe ziduri 
de apărare și mici cetăţi la hotarele statului. I-au fost necesari cincispre- 
zece ani pînă a putut să dea o lovitură zdrobitoare alianţei ce se alcătuise 
împotriva sa din statele-orașe: Uruk, Isin, Babilon, Rapiqu avînd alături 
mai multe triburi de beduini. Pe rînd căzuseră statele-orașe grupate în 
jurul regelui din Isin, în cele din urmă Rimsin îl biruie pe Damiqilișu, 
ultimul rege din Isin și cucerește reședința Durdamigilișu (dur are sensul 
de «cetate » în babiloniană, cf. în siro-aramaică, doiro «locuință »). Astfel 
regele Rimsin este stăpîn pe tot Sumerul şi pe tot Akkadul în afară de 
Babilon. Dar războiul a început cu Hammurabi, regele din Babilon, și se 
sfîrșește pentru Rimsin printr-o înfrîngere totală: este silit să fugă în Elam 
în ţinutul său natal lamutbal unde este totuși urmărit de Hammurabi, 
prins, și ultimul rege din Larsa își sfirșeşte zilele în temniţa babiloniană. 

Cu Hammurabi începe însă istoria babiloniană a semiţilor din Mesopo- 
tamia care mai folosesc în cultul religios —e drept — limba sumeriană, 
dar locuitorii sumerieni ai sudului Mesopotamiei devin din ce în ce mai 
puţini și sumeriana rămîne doar o limbă liturgică. 


MODUL DE PRODUCŢIE TRIBUTAL 
ÎN SUMER 


Modul de producţie al bunurilor materiale într-o societate condiţio- 
nează în general procesele istorice care au loc în această societate, viaţa 
ei socială și politică. De aceea esențial pentru cunoașterea unei civili- 
zaţii este modul său de producție care explică în parte și în totalitate 
desfășurarea ei istorică, dar și structura socială, politică şi economică. 
Se știe că prin mod de producție se înţelege modul istoricește determinat 
prin care se creează bunurile materiale necesare societăţii umane și dezvol- 
tării ei. Cunoaștem următoarele moduri de producţie: cel al comunei 
primitive, modul de producție sclavagist, feudal, capitalist, modul de 
producţie socialist și cel comunist. Dar unele popoare au cunoscut pentru 
un timp așa-numitul mod de producție tributal sau asiatic. Despre acesta 
Dicţionarul de Economie Politică, Buc. 1974, p. 475 scrie: « Modul de 
producţie asiatic, mod de producţie bazat pe exploatare, cunoscut de 
o serie de popoare din Asia, dar și din Africa și chiar din America, a apărut 
în condiţiile în care descompunerea comunei primitive nu a fost urmată 
decît de forma patriarhală a robiei. Ma: este numit și tributal. Particu- 
laritatea fundamentală a modului de producţie asiatic o constituie faptul 
că propietarul funciar suprem era statul. Nu exista proprietatea privată 
asupra pămîntului. Celula economică de bază a modului de producţie 
asiatic a fost comunitatea sătească. 

În esenţă suveranitatea consta în proprietatea funciară concentrată 
la scară statală. Drept urmare dependenţa politică şi economică a produ- 
cătorilor se prezintă ca o relaţie de supunere faţă de stat, iar renta pe 
care supusul trebuia să o plătească propietarului funciar, respectiv statu- 
lui, coincidea cu impozitul sau mai bine-zis nu exista un impozit distinct 
de această formă a rentei funciare. Modul de producţie asiatica cunoscut 
o oarecare dezvoltare a capitalului comercial și cămătăresc. Statul despotic 
controla comerțul exterior. K. Marx a remarcat existența modului de 
producţie asiatic într-o serie de state ale Asiei antice, ca și dincolo de 
hotarele Asiei, în Egiptul antic, în Peru și Mexic. Spre deosebire de 

alte moduri de producţie, modul de producţie asiatic a fost puțin studiat » 
(Ibidem, p. 475 —476). 

Un studiu bibliografic al scrierilor lu: Marx și Engels asupra modului 
de producţie asiatic a fost publicat în 1965 de Maurice Godelier (Les 
écrits de Marz et Engels sur le mode de production asiatique în t La Pensée », 
Nr. 414, 1965, p. 56—66), studiu citat de I. Banu în Filozofia Orientului 
Antic, I, Buc.1967,p. 18. În limba rusă de M. A. Vitkin şi N. B. Ter-Acopian 
publică o serie de surse necunoscute lui M. Godelier (menţionate de I. Banu). 
Tot N. B. Ter-Acopian a schiţat modul în care a evoluat de-a lungul 
timpului gindirea lui Marx și a lui Engels în problema modului de pro- 
ducţie asiatic, felul în care, pe măsura descoperirilor succesive ale istori- 
cilor şi ale etnografilor, ei și-au îmbunătățit neîncetat definirea acestui 
concept pînă la finele vieţii lor, sub raportul conţinutului, al formei și 
al expresiei lui terminologice (I. Banu, Op. cit, p. 18). 

La noi în ţară profesorul lon Banu are meritul de precursor (așa cum 
scrie prof. Miron Constantinescu în Memoria Oeconomica XXVIII (1972) 
p. 25) căci în două lucrări apărute în Revista de Filozofie (nr. 2 (1966) 
și nr. 3(1966) apoi în cartea sa atît de consistentă Filozofia Orientului 
antic, Buc. 1967, pag. 15 —36 a studiat modul de producție asiatic exami- 
nînd în mod amănunţit toate elementele sale constituente. 

Prof. I. Banu arată că este necesar să se acorde o atenție deosebită 
lucrării lui Karl Marx, Forme premergătoare producției capitaliste (Bucu- 
reşti, E.S.P.L.A. 1956) spre a se studia modul de producție asiatic, dar 
trebuie de asemenea să se țină cont şi de numeroase alte indicații din 
lucrările lui Marx şi Engels. 

Lăsînd la o parte etapele prin care a trecut gîndirea lu: Marx în ches- 
tiunea modului de producție asiatic, prof. I. Banu descrie acest mod de 
producţie prin următoarele caractere generale: 

1. Baza socială în cadrul modului: de producție tributal este comu- 
nitatea agrară sătească. . . Comunitatea lucrează pămîntul ei fie în comun, 
fie pe temeiul muncii asupra unor loturi familiale care sînt obiectul unei 
redistribuiri periodice. O descriere a comunităţilor sătești din India, pe 
care Marx le-a socotit mult timp drept caracteristice pentru modul de 
producţie «asiatic », se află în lucrarea sa Stăpinirea britanică în India 
(K. Marx — Fr. Engels, Opere, vol. 9, Editura Politică, București, 
1959, p. 137 sq). 


Marx face o netă distincție între această comunitate şi comunitatea 
primitivă pe care o numește «arhaică», enumerînd deosebirile dintre 
ele (K. Marx, Ciornele răspunsului la scrisoarea lui V. I. Zasulici, în 
K. Marx și Fr. Engels, Opere, vol. 19, Editura Politică, Bucureşti, 1964, 
p- 419—420 şi 434). 

2. Există o categorie socială suprapusă compusă din persoane care 
îndeplinesc o serie de funcţii publice, provenite din îndeletniciri impuse 
cîndva de însăși existența comunităţii. În virtutea faptului că acest 

grup social reprezintă interese comune, el prelevă o parte din plusprodusul 
obţinut de comunităţile agrare. Marx subliniază, ca pe un factor de prim 
ordin ce a condus spre asemenea relaţii sociale în Orient, necesitatea 
înfăptuirii și întreţinerii permanente a unor lucrări publice de mari proporții 
şi în special a lucrărilor de irigare şi îndiguire; acestea sînt de neconceput 
în condiţiile proprietăţii private asupra pămîntului și în lipsa unei forţe 
suprapuse, de constringere extraeconomică ; 

3. Tendinţa acestui grup social suprapus de a smulge o parte cît mai 
mare a plusprodusului transformă pe ţăranii din comunitățile sătești 
într-o masă supusă exploatării — care poate fi la fel de dură ca și exploa- 
tarea sclavagistă —, iar întreaga societate întemeiată pe antagonism și 
exploatare de clasă. Comunitatea sătească, spune Marx « poartă stigmatul 
deosebirilor de castă și al sclaviei » (K. Marx și F. Engels, Opere, vol. 9, 
p. 140). 

Exploatarea poate să fie atît de aspră, încît, în ciuda caracterului 
aparent independent al comunităţii agrare, extorcarea plusprodusului 
să fie dusă pînă la zădărnicirea producție: lărgite (K. Marx, Capitalul, 
vol. III, partea a II-a, E.S.P.L.A București, 1955, p. 749). 

4. După cum se știe, pentru a caracteriza un anumit mod de producţie, 
criteriul principal îl constituie chestiunea proprietăţii asupra mijloacelor 
de producţie și, în societăţile antagoniste, a relaţiilor de dominație și 
supunere de clasă ce derivă din relaţiile de proprietate. Deși în privința 
proprietății, situaţia nu este aceeași în toate societăţile de tip «tributar >, 
totuși există peste tot un factor comun care, pe deasupra variantelor, 
imprimă tuturor cazurilor un anumit specific, deosebit de acela din toate 
celelalte orînduiri sociale antagoniste: lipsa proprietății private a membrilor 
comunităţi sătești asupra pămîntului și prezența proprietății (uneori a 
posesiuni.) agrare colective. 

« În forma asiatică —spune Marx (cel puţin în cea predominantă) 
individul nu este proprietar, ci numai posesor; adevăratul proprietar 
este propriu-zis comunitatea, așadar proprietatea există numai ca proprie- 
tate colectivă asupra pămîntului. » 


Pe de altă parte însă, funcţiile proprietăţii colective se deplasează 
dinspre comunităţi înspre unitatea politică supraordonată acestora, adică 
spre stat. În asemenea cazuri unitatea înglobantă, care stă deasupra tuturor 
acestor mici colectivităţi, apare ca proprietarul suprem sau ca unicul 
proprietar, iar comunităţile reale apar numai ca posesori ereditari... 

5. Forma economică a obștiilor agrare determină forma politică a 
statului. Acesta are caracter despotic, așa încît despotul (rege, împărat) 
din fruntea statulu: apare confundîndu-se cu statul și — drept ocorolar — 
apare ca unic proprietar al pămîntului. .. Amintindu-ne de faptul, adesea 
subliniat de Marx, că modul de producție în cauză apare ca o expresie 
a unui anumit stadiu al dezvoltării forţelor de producţie, în condiţiile 

necesităţii unor vaste lucrări de interes general (ca de pildă, cele de îndi- 
guire și irigare) vom înţelege de ce, definind funcţiile — existente «din 
timpuri imemoriale »— ale statului asiatic”, Marx va arăta că acestea 
sînt: a) jefuirea propriului popor (funeția «financiară »); b) jefuirea 
altor popoare (războiul) şi c) lucrările publice. — 

6. Se constată și existența sclavilor, cîteodată destul de numeroși; 
dar ca regulă generală, ei nu se află în proprietatea privată a cuiva, ci 
aparţin mai ales statului și templelor. Obştea sătească are uneori sclavi, 
fără însă ca vreodată să treacă asupra lor centrul de greutate al muncii 
productive pe care obștea o prestează. Acest din urmă criteriu atîrnă greu, 
credem, în discuţia actuală cu privire la faptul dacă modul de producție 
«tributar» nu este cumva o simplă variantă a sclavagismului. 

În lucrarea Forme premergătoare producţiei capitaliste, Marx subli- 
niază că sclavia sau iobăgia existente nu pot să modifice forma d asiatică » 
între altele și pentru că « în această formă individul nu devine niciodată 
proprietar, ci numai posesor, el însuși fiind au fond proprietatea, sclavul 
aceluia (în) persoana căruia este întruchipată unitatea comunității și 
de aceea sclavia nu subminează aici condiţule munci și nu modifică 
relația esențială...» 


7. Există, așadar, atît exploatarea exercitată asupra comunităţilor 
sătești, cît și exploatarea sclavagistă; există atît antagonismul de clasă 
dintre comunităţile sătești și exploatatomi lor, cît și antagonismul de 
clasă dintre sclavi și proprietarii de sclavi. Dar ţinind seama de cele 
relatate mai sus, de caracterul subordonat al sclavie: (ea nu este factorul 
hotărîtor al producţiei, nu constituie motorul principal al economiei 
tributare) se poate aprecia că fundamentala contradicţie de clasă a orîn- 
duirii « tributare » este aceea dintre comunitatea sătească şi pătura domi- 
nantă din stat, formată din despot și casta funcţionărească aflată la 
ordinele sale; 

8. Organizarea socială « tributară » apare adesea ca avînd o îndelungată 
stabilitate uneori de-a lungul mai multor milenii. 

Pe marginea celor enumerate mai notăm: înmănuncherea unor elemente 
ca: proprietatea comunitară și monarhică, caracterul despotic al statului, 
exploatarea pe grupe a oamenilor în favoarea unu: grup, forma tributară 
a exploatării, constringerea extraeconomică specifică — toate acestea 
sint cu necesitate legate de acea slabă productivitate a muncii care este 
proprie formațiilor sociale precapitaliste > 

Istoricul japonez Jiro Hayahawa urmînd o sugestie făcută în scrierile 
sale de Karl Marx, propune ca modul de producţie asiatic să fie numit 
«mod de producţie tributar» (de la tribut, contribuţie silită) și acest 
termen este adoptat în multe lucrări ale gînditorilor marxiști (cf. |. Banu, 
Op. cit, p. 25). 

În Dicţionarul de Filozofie (Buc. Edit. Politică, p. 467) dar şi în Mica 
enciclopedie de politologie (Buc. 1977 p. 295), ca şi în Dicţionarul de economie 

politică (Buc. 1979 p. 475) modul de producţie asiatic sau tributar este 
numit tributal, apelaţie acceptată unanim în publicațiile de specialitate. 

La noi a fost studiat modul de producţie tributal de asemenea de 
regretatul prof. Miron Constantinescu, care în două lucrări a sintetizat 
datele esenţiale cu privire la acest mod de producţie: Miron Constantinescu, 
Modul de producţie tributal și orînduirea tributală în « Probleme economice » 
nr. 141 (1972) și Idem, Despre formațiunea social-economică tributală, în 
« Probleme economice » nr. 4 (1973). Apoi într-un studiu Despre formațiunea 
social-economică tributală în « Memoria Oeconomica », XXVIII, f, a, p. 
7—10, a reluat această chestiune analizînd caracterele specifice ale modului 
acesta de producţie. 

Miron Constantinescu enumeră formele tributului: tribut în natură, în 
produse, prestații, corvezi, tribut în bani, tribut în oameni. 

Dar spre a aprecia importanța fiecăreia din aceste forme de tribut, 
trebuie, spune Miron Constantinescu, să se ţină seama de două aspecte: 

a) În epoca istorică a orînduirii tributale economia de schimb şi mai 
ales economia bănească era puţin dezvoltată; între unele triburi sau unele 
neamuri schimburile se făceau chiar în cadrul tributului, iar comerţul 
era doar «la periferia comunităţilor». 

Cu atît ma: mult prelevarea tributului în bani era rară pentru că înșiși 
banii erau puţini și rari; adesea proveneau din alte zone ale lumii în care 
predomina orînduirea sclavagistă; 

b) Comunitățile puteau exploata munca unor prizonieri luaţi în 
războaie, îi puteau întreţine ca sclavi la anumite lucrări generale sau parti- 
culare. Dar aceasta nu altera caracterul modului de producţie oriental 
sau tributal; în aceste comunităţi munca era comunitară, nu sclavagistă ; 
nu erau exploatate mari proprietăţi agrare de către latifundiari prin munca 
sclavilor — aceștia erau o anexă, un raport social subsidiar, ceea ce 
domina era exploatarea muncii colective a comunităților. 

Existenţa sclavilor în comunităţile orientale, africane sau sud-americane 
nu transforma modul de producţie și orînduirea în care relația de tribut 
rămiînea esenţială. 

Astfel, în modul de producţie tributal nu găsim proprietatea privată 
a unor membri ai colectivităților sătești asupra pămîntului, producătorii 
direcţi nu sînt cîtuși de puţin proprietatea privată a unor stăpîni ca 
în modul de producţie sclavagist, ci producătorii lucrează cu unelte propri: 
și alcătuiesc comunităţi agrare dotate cu oarecare autonomie, avînd un 
oarecare drept de proprietate asupra pămîntului. Pe de altă parte proprie- 
tar funciar eminent este statul reprezentat prin rege, despot, tiran, iar 
forma specifică de exploatare de clasă constă în faptul că plusprodusul 
muncii devine tribut sau impozit către stat, care în fapt este regele, tiranul 
sau despotul. 

Sclavii care există nu au un rol esenţial în procesul de producție, nu 
determină esenţa modului de producţie. 

Scriind despre modul de producţie « asiatic » (sau tributal) Karl Marx 
arată că în diferite regiuni & aceeaşi bază economică are nesfirșite variaţii 
și gradaţii » (Karl Marx, Capitalul, vol. III partea a II-a, pag. 745). Once 
orînduire economică este caracterizată în funcţie de elementele ei domi- 
nante și tocmai de aceea nu se poate confunda orînduirea sclavagistă 
cu cea tributală. 

Trebuie să menționăm o remarcabilă lucrare românească apărută 
recent despre orînduirea tributală. Este vorba de cartea marelui sociolog 
român Henri H. Stahl, care ne-a fost profesor și de la care am preluat 
atîtea învăţăminte nepreţuite, în urmă cu trizeci și patru de ani cînd ne 
susțineam licenţa în filozofie. 

Venerabilul maestru al sociologiei noastre a publicat recent volumul: 
Teorii şi ipoteze privind sociologia orînduirii tributale, Editura Ştiinţifică 
și Enciclopedică, București, 1980, 194 pagini. După ce prezintă o biblio- 
grafie completă și după ce discută în două capitole mari aspectele felurite 
ale orînduirii tributale, așa cum s-au reflectat în operele clasicilor marxis- 
mului dar și ale altor cercetători români și străini, în capitolul al treilea, 
profesorul Henri H. Stahl face o analiză sociologică a orînduirii tributale 
românești. Domnia sa demonstrează că Dacia preromană și romană 
trăia într-o orînduire tributală și nu sclavagistă cum s-a susținut. De 
asemenea în Moldova și în Țara Românească a dominat orînduirea tribu- 
tală care a fost moștenită de la populaţiile migratoare ce au stăpînit 
în spaţiul carpato-dunărean peste un mileniu. În acest sens profesorul 
Henri H. Stahl scrie în concluziile sale: « Cît priveşte orînduirea tributală 
ne putem bizui mai mult pe tăcerea documentelor decît pe locvacitatea 
lor. Ceea ce constatăm este de fapt lipsa oricărei dovezi a unor relații 
feudale în epoca întemeierii domniilor noastre autohtone; ceea ce îndri- 
tuiește să credem în posibilitatea existenţei unei orînduiri tributale mai 
ales ţinînd seama de faptul că aceste domnii autohtone nu pot fi conce- 
pute decît ca născîndu-se prin procesul statelor de substituire, adică 
preluînd pe seamă proprie mecanismele de exploatare organizate de 
nomazii antemergători ». (p. 194). 

Într-o serie de articole şi comunicări Liviu Ștefănescu conchide de ase- 
menea că în Dacia preromană și romană a existat modul de producţie 
tributal sau asiatic (cf. Liviu Ștefănescu, Relaţiile agrare ca esenţă a conti- 
nuității poporului român, în Culegere de materiale privind istoria agrară 
a României, Buc. 1981, p. 339 sq; Idem, Modul de producție tributal în 
sud-vestul României, Comunicare la Sesiunea Științifică a Centrului Muzeal 
Bănăţean, Timișoara, 1973; Idem, Modul de producție tributal şi agricultura 
geto-dacilor, Comunicare la al III-lea Simpozion naţional de istorie agrară 
a României, Timişoara, 1974). În articolul său mai sus menţiont Liviu 
Ștefănescu conchide: 

e Dacia de la Burebista și Deceneu... la Decebal a însemnat înflo- 
rirea și ridicarea pe o treaptă înaltă de afirmare a celui de-al doilea moment 
istoric denumit de Marx cu un termen general și mod de producţie « asiatic » 

Într-o lucrare recentă, Studii dacice, apărută sub redacţia Prof. Univ. 
Hadrian Daicovici (Cluj-Napoca, 1981), în capitolul intitulat Societatea 
dacică în epoca statului, Andrei Bodor dar și Hadrian Daicovici însuși 
conchid: « Totuși, este probabil că statul dac își păstrează și în aceste 
două decenii de existenţă caracterul de comunitate înglobantă, tipică 
pentru orînduirea tributală, pe care îl avusese la închegarea sa » (p. 45). 


+ 


Cunoaștem o serie de date asupra structurii economice și politice a 
Sumerului și aceste date vrem să le sintetizăm spre a contura modul de 
producție ce a dominat în societatea sumeriană. 

Un prim punct pe care trebuie să-l scoatem în relief este că spre deose- 
bire de situaţia din Egiptul antic, atît templele cît și preoţii, dar și dregă- 
torii, trebuiau să plătească dări uneori însemnate regelui, iar perceperea 
impozitului: era urmărită în mod riguros. Este drept că în mod excepţional 
în Babilonia și în Asiria s-au acordat scutiri de impozite templelor și 
aceste scutiri de impozite, valabile doar pe timpul domniei suveranului 
care le-a acordat, erau înscrise pe niște pietre de hotar speciale Kudurru. 
Dar aceasta la asiro-babilonieni:, nu la sumerieni, unde chiar ogoarele 
acordate ostașilor, în schimbul serviciulu: militar pe care îl prestau în 
armata regelui, nu erau scutite de impozite și mai ales beneficiarul unui 
asemenea bun tlk, adică acordat unui ostaș, trebuia să îndeplinească cu 
strictețe obligaţiile impuse de rege: săparea canalelor, curăţarea lor, 
întreţinerea lor și ridicarea digurilor. 

n ceea ce privește sclavii, numărul lor era destul de redus în statele- 
orașe sumeriene faţă de marea masă a locuitorilor, iar producția agrară 
și chiar artizanală nu se cfectua în cea mai mare parte cu sclavi. 

Cel care a cercetat cel mai temeinic structura societății sumeriene a 
fost N. M. Diakonoff, în volumul său: Sumer: Societatea şi Statul în Meso- 
potamia antică, Moscova, Ed. Academiei de Științe a U.R.S.S., 1959, dar 
foarte multe date noi pot fi culese și din numeroasele texte economice și 
juridice publicate pînă în prezent. 


După N. M. Diakonoff, aserțiunea făcută de Anton Deimel, unul din 
cei mai cunoscuţi sumerologi și autor al unei gramatici sumeriene, ca și a 
unui lexicon sumerian, cum că templul fiecărui stat-oraș poseda tot pă- 
mîntul agricol, este inexactă. După cercetările onentahstulu: N. M. Dia- 
konoff populaţia unui stat-oraș sumerian se compunea din patru categorii: 
1. Nobilii; 2. Oamenii din popor; 3. Clienţi și 4. Sclavii. 

Nobilii posedau domenii întinse, fie ca posesiuni personale, fie ca pose- 
siune a familiei lor. Acest pămînturi erau lucrate de oameni din popor, 

de chenți și de sclavi. Nobilimea stăpînea și ogoarele templelor la început, 
dar aceste pămiînturi au ajuns pe încetul sub stăpînirea regelui: statului- 
oraș, iar mai apoi au devenit proprietatea sa. Sfatul bătrînilor din oraș 
era probabil format din membri ai nobilimii. 

Omul din popor poseda ogorul său, dar mai degrabă ca membru al unei 
familii decît ca individ. Este probabil că oamenii din popor formau Adu- 
narea poporului, celălalt consiliu consultativ de pe lîngă rege. 

Chenţii reprezentau trei categorii: 

1. Slujbașii mai mari ai templului, cum ar fi fost administratorii 
templelor și artizanii mai însemnați; 

2. Marea masă a personalului templelor ; 

3. Cei ce depindeau și erau în slujba nobililor. Mulţi dintre clienții care 
făceau parte din primele două categorii căpătau mici bucăți de pămînt 
ale templului ca pe niște posesiuni temporare, cu toate că unii primeau 
de la temple și retribuţii în alimente și lînă. 

Clientii nobililor lucrau domeniile lor, și erau plătiţi desigur conform 
unor înţelegeri prestabihte, dînd desigur o dijmă din produsul recoltelor lor. 

Concepţia mai veche a lui Anton Deimel că economia sumeriană a sta- 
tului-oraș din Sumer a fost o teocraţie totalitară, dominată de templu, 
care ar fi posedat tot pămîntul agricol și ar fi putut controla toată 
economia, nu mai este așadar actualmente acceptată. Faptul că o mare 
parte din documentele sumeriene dinainte de 2400 î.e.n. sînt inventare 
ale templelor din Lagaș care se referă doar la personalul și pămîntul tem- 
plelor a dus pe mulți sumerologi dimpreună cu Anton De:mel la concluzia 
greșită că tot pămîntul statului-oraș Lagaș — și probabil și al altor state- 
orașe sumeriene — era proprietate a templelor. 

nsă există un mare număr de tăblițe — mai ales publicate recent — 
care arată că locuitorii statelor-orașe puteau cumpăra și vinde ogoarele și 
cîmpurile lor ca și casele sau vitele. Chiar din Lagaș provine o tabletă de 
piatră care relatează că regele Enehegal al Lagașului, un predecesor al 
lu: Urnanșe, a cumpărat o bucată de pămînt. Aceasta arată că un rege chiar 
nu putea confisca o proprietate cînd vrea el, ci trebuia să o plătească, 


Tot așa o insoripţie pe piatră arată cum Lummatur, fiu al regelui Enan- 
natum Í, a cumpărat bucăţi de pămînt de la diferiți particulari și de la 
familii întregi. In textul relatînd reformele lui Urukagina — despre care 
vom pomeni în continuare — se scrie că însuși omul sărac și omul de jos 
posedau case, grădini și pescării. Astfel concepția unei teocraţii a templului 
care poseda tot pămîntul în statele-orașe sumeriene nu mai poate fi admisă. 


Desigur, templul era clădirea cea mai mare şi cea mai importantă din 
statul-oraș sumerian și după credinţele străvechi sumeriene, statul-oraş în 
întregime aparţinea principalului zeu al templului căruia i-a fost atribuit 
de la facerea lumii. Dar de fapt de cele mai multe ori templul poseda numai 
o parte din pămîntul agricol al statului-oraș pe care îl dădea fie în dijmă, 
fie ca posesiune temporară spre a salariza pe preoţi și pe unii din personalul 


63 


administrativ al lui. Iar restul pămîntului agricol al statului-oraș sumerian 
era proprietatea cetăţenilor statului, de obicei însă al comunităților agrare. 

Poate că în primele secole ale civilizaţiei sumeriene puterea politică 
se afla în mîinile cetățenilor liberi și guvernatorul statului-oraș, numit 
ensi, nu era decît egalul tuturor cetăţenilor. Cînd se lua o hotărîre impor- 
tantă cetăţeni se reuneau în două adunări —cea a tinerilor și cea a 
bătrîmlor. Dar cu vremea și mai ales cu ocazia războaielor de apărare 
împotriva năvălitorilor din munţi sau din pustiu veniți să jefuiască ţinu- 
turile bogate în cereale ale sumerienilor, și cîmpiile încărcate cu holde 
mănoase, a fost nevoie de un conducător militar al armatelor sumeriene, 
şi acesta a fost regele lu-gal (« omul mare » în sumeriană). Este posibil ca 
la început să fi fost ales și numit de adunările poporului într-o vreme 
turbure și pentru un timp limitat (ca în Grecia antică sau în Roma repu- 
blicană). Dar regalitatea cu privilegiile și cu drepturile ei a ajuns să fie 
o instituţie permanentă, fiindcă de organizarea şi de forţa militară depindea 
supraviețuirea oraşelor-state sumeriene. Pe de altă parte, în decursul 
timpurilor, palatul regelui a ajuns să fie rivalul și într-o măsură inamicul 
templului. 

Apoi regii au pretins că sint reprezentanţii zeului stăpîn al statului- 
oraș, mai pe urmă chiar la asimeni și babilonieni s-au numit pe ei înșiși zei. 

Marea majoritate a populaţiei statelor-orașe sumeriene erau plugari 
și crescători de animale, apoi pescari, corăbieri, negustori, scribi, pe i 
arhitecți, zidari, tîmplari, giuvaergii, arămari şi olari. Existau fără îndoială 
multe familii care posedau întinderi mari de pămînt ; dar chiar omul sărac 
avea o căsuţă, cîteva animale și o grădină. Artizanii îşi vindeau produsele 
în pieţele publice, ca și negustorii, primind drept plată ori cereale, ori 
un disc sau un inel de argint de o greutate determinată. Existau fără 
îndoială și negustori care aveau prăvăliile lor. 

Dar toţi aceștia, inclusiv preoţii și nobilii, erau supuşi la impozite, 
uneori foarte importante, apoi la numeroase servituţi, de repararea, amena- 
Jarea, curăţarea canalelor și de construire a digurilor. Date mai complete 
avem despre situația din statul-oraş sumerian Lagaș pe vremea regelui 
Urukagina și mai ales a înaintaşilor săi. lată cum descrie S. N. Kramer 
situaţia din statul-oraș Lagaș: 


« În general locuitorii din Lagaș erau plugari și crescători de vite, 
pescari și luntraşi, negustori şi meseriaşi. .. Pămiîntul aparținea în teorie 
zeului cetăţi, adică probabil Templului, care îl administra în folosul 
tuturor cetăţenilor. De fapt, însă, dacă personalul Templului stăpînea o 
parte importantă a pămîntului pe care o arenda, o bună parte era proprie- 
tatea unor particulari. Chiar cei săraci posedau o bucată de pămînt, o 
grădină, o casă sau vite. Întreţinerea sistemului de irigație, atît de hotă- 
rîtoare pentru viaţa populaţiei în această ţară aridă, trebuia în mod 
necesar să fie asigurată în comun. Dar în multe alte privinţe economia 
era liberă de orice altă constringere. Bogăția sau sărăcia, succesul sau 

eşecul depindeau în mare măsură de iniţiativa și eforturile individuale. 
Cei mai harnici dintre meșteșugari își vindeau produsele muncii lor pe 
piaţa liberă a oraşului. Negustorii ambulanți întreţineau pe uscat și pe 
mare un comerţ înfloritor cu statele vecine și nu încape îndoială că printre 
ei se aflau, în afara reprezentanților Templului, şi particulari. Cetăţenii 
din Lagaş erau foarte conștienți de drepturile lor și erau bănuitori față 
de orice acţiune guvernamentală în stare să lovească în libertatea îndelet- 
nicirilor lor. Această libertate, socotită de ei cel mai mare preţ dintre 
bunuri, locuitorii din Lagaş o pierduseră după cum ne arată vechiul 
nostru document în anii dinaintea domniei lu: Urukagina. 

Nu se amintesc deloc împrejurările care au dus la această stare de ilega- 
litate și de asuprire. Putem însă presupune că această situaţie se datora 
forţelor economice și politice pe care se sprijinea regimul autoritar instalat 
de Ur-Nanșe și urmașii săi. 

Unii dintre suveranii care dăduseră dovadă de o ambiție nemăsurată, 
atît pentru ei cît și pentru statul lor, se lansaseră în războaie. . . și în cuceriri 
sîngeroase. Cîteodată ei reușiseră să obţină victorii importante și în timpul 
unei scurte perioade, așa cum s-a văzut, unul dintre aceştia își întinsese 
dominaţia asupra întregului Sumer, ba chiar asupra mai multor ţinuturi 
vecine. Primele victorii n-au avut însă nici un fel de urmări. În mai puţin 
de un secol Lagaș a fost redus la graniţele sale de la început și adus în 
starea sa iniţială. Cînd Urukagina a venit la putere, cetatea era atît de 
slăbită, încît devenise o pradă ușoară pentru neîndurătorul ei duşman 
din nord, Umma. 


Cetăţenii din Lagaș își pierduseră libertatea în descursul războaielor 
crude și a urmărilor lor dezastruoase. Pentru a putea ridica armate și 
a le înzestra cu arme și echipament, stăpînii cetăţii au socotit necesar să 
încalce drepturile indivizilor, să mărească impozitele, ba chiar să-și însu- 
șească avuţiile Templului. Cît timp ţara fusese în război, ei nu au întîmpinat 
nici un fel de împotrivire, căci în război toate pîrghiile de comandă trecu- 
seră în mîinile oamenilor Palatului. Odată pacea instaurată, aceștia nu 
s-au lăsat dispuși să-și părăsească posturile și prerogativele de pe urma 
cărora aveau foloase atît de mari. De fapt birocrațţii găsiseră mijlocul 
să-și mărească sursele de venit, veniturile după buget, taxele și impozitele 
în asemenea proporții, încît ar fi putut stîrni invidia colegilor lor moderni... . 


Inspectorul luntrașilor confisca luntrele. Inspectorul vitelor confisca 
vitele mari și mici. Inspectorul pescăriilor confisca produsul pescuitului. 
Atunci cînd un cetățean aducea la Palat un miel miţos pentru a-l tunde, 
trebuia să plătească 5 siclii (Siclu era o unitate de greutate și în consecinţă 
de « monedă ». Aici este vorba fără îndoială de siclul de argint de aproxi- 
mativ 8 grame — nota autorului) dacă lîna era albă. Dacă un bărbat 
divorța de nevasta sa, isakku, primea 5 siclii şi vizirul său unul. Dacă 
un droghist făcea o unsoare, isakku primea 5 siclii, vizirul unul, iar inten- 
dentul Palatului: încă unul. Cît despre Templu și bunurile acestuia, isakku 

și le însușise. « Boii zeilor — acestea sînt chiar cuvintele povestitorului — 
munceau loturile, semănau loturile cu ceapă ale isakku-lui, udau laturile 
semănate cu ceapă și castraveți ale isakku-lui, ocupau cele ma: bune 
pămînturi ale zeului ». Cei mai respectabil demnitari ai Templului, între 
alții sanga, vedeau cum li se confiscau un mare număr din asinii și boii 
lor, o mare cantitate din grîne. Însăşi moartea era impusă cu taxe și impo- 
zite. Atunci cînd se aducea un mort la cimitir, la fața locului se găseau 
totdeauna funcţionari și paraziți, care să stoarcă familiei îndolate tot 
ce era cu putinţă: orz, pîine, bere sau mobilier. De la un capăt la celălalt 
al statului, observă cu amărăciune cronicarul nostru, 4 existau perceptori ». 
În aceste condiţii nu este deloc de mirare că Palatul prospera. Pămîntul 
și bunurile sale formau un domeniu vast și neîntrerupt: « Casele isakku 
și ogoarele isakku, casele haremulu: Palatului și ogoarele haremului 
Palatului, casele familiei Palatului și ogoarele familiei Palatului se țineau 
lanţ » (S. N. Kramer, Istoria începe la Sumer, trad. rom. București, 1962, 
p. 106—108). 

Astfel, modul de producție care domnea în statele-orașe sumeriene 
nu era evident nici comuna primitivă în sensul lu: Karl Marx și nici comu- 
nitatea agrară sătească. Dar existau unele comunităţi agrare sătești care 
erau exploatate de către rege ca reprezentant al zeului sau de către temple. 
Pe de altă parte numărul sclavilor era redus și marea masă a producă- 
torilor agricol: nu erau sclavi, deci nu avem de-a face cu modul de producție 
sclavagist. Necesitatea înfăptuirii de lucrări publice de mari proporții, 
adică săparea, întreținerea, amenajarea canalelor, digurilor și a stăvi- 
larelor, dar și necesitatea apărării de vrăjmași, au creat în Sumer o clasă 
suprapusă, care prelevă o parte din plusprodusul obținut de producătorii 
agricoli. Pe de altă parte proprietar eminent al pămîntului în statele-orașe 
este zeul, adică în primele vremi ale civilizaţiei sumeriene, templul, după 
aceea regele (issaku, lugal sau ensi). Țăranii sînt doar posesori ai pămîn- 
tului în cel mai bun caz, dar de cele mai multe ori ei lucrează în dijmă o 
parte sau toate domeniile templului, ale regelui și ale nobililor. Impozitul, 
adică tributul, poate fi extrem de ridicat ca în Lagaș pe vremea dinaintea 
regelui Urukagina, sau poate fi diminuat, cum a fost după reformele 
acestui rege; totuşi, statul-oraș prin reprezentantul lui, regele, prelevă 
o mare parte din plusprodus. 

Astfel putem trage concluzia că în statele-orașe sumeriene la fel ca în 
Babilon și în multe state antice din Asia și în Egiptul antic, a existat 
modul de producție tributal și nu cel sclavagist sau feudal. 


REGELE 


Ca și în Egiptul faraonic sau la Roma Cezarilor, suveranii mesopota- 
mieni își afirmau sacralitatea în mod constant de-a lungul vremurilor și 
o serie de rituri, de ceremonii şi de mituri vin să confirme caracterul sacru 
al regalității la sumerieni: mai întîi, la akkadieni ma: apoi. Simbioza 
sumero-akkadiană din Mesopotamia a impus ca religia sumeriană să fie 
preluată în întregime de akkadieni. lar sărbătoarea anului nou numită 
zagmuk în sumeriană și akitu în akkadiană, care se desfășura în primele 
zile ale lunii Nisan, vădește în chip limpede acest caracter sacral al rega- 
htăţi: sumero-akkadiene. Nu știm ritualul care însoțea sărbătoarea zagmuk 
(a începutului anului) la sumerieni, dar cunoaștem în mod amănunţit 
ritualul sărbătorii acestuia, a începutului anului, la akkadieni, ritual 
care trebuie să fi fost foarte asemănător, dat fiind că religia sumeriană 
a fost preluată în mod fidel de akkadieni. 

Sărbătoarea anului nou cuprindea mai multe etape din care reținem 
pe cele mai însemnate: 1 / ziua ispășirii regelui, corespunzînd captivității 
lui Marduk (a lu: Enlil la sumerieni); 2/ Liberarea lu: Marduk (a lui Enlil 
la sumerieni); 3/ Lupte rituale şi procesiune triumfală sub conducerea 
regelui la « casa anului nou » unde avea loc un ospăț; 4/ Căsătoria sacră 
(hieros gamos) a regelui cu o preoteasă ce lua chipul unei zeițe, Inanna 
la sumerieni; 5/ Stabilirea soartei pentru anul ce începea, soartă ce era 
statornicită de zei. 

Primul act al acestui ritual — ispășirea regelui și captivitatea lui Marduk 
— simboliza reîntoarcerea lumii în haosul pre-cosmogonic. În templul lui 
Marduk (al lui Enlil la sumerieni) preotul cel mare dezbracă pe rege de 
emblemele sale: sceptrul, inelul, paloșul și coroana, apoi îl lovește pe faţă. 
După aceea, în genunchi, regele pronunţă o enunţare a nevinovăţiei sale: 
« Nu am păcătuit, o Stăpîn al ţării acesteia, nu am uitat îndatoririle mele 
către înălțimea ta divină!» Marele preot răspundea în numele zeului: 
« Nu te teme, zeul va asculta de ruga ta. El va spori puterea ta.» 

În vremea aceasta poporul îl caută pe zeu care era închis în munte 
(Kur în sumeriană), acest munte însemnînd lumea de dincolo, Infernul, 
unde zeul mort se află închis. Ca și pentru zeiţa Inanna în alt mit sumerian, 
moartea nu era definitivă, dar și acestă zeiţă a trebuit să fie răscumpărată 
din Infern (Kur). În cele din urmă zeul era eliberat și ceilalţi zei se întru- 
neau — mai exact se adunau la un loc statuile lor — spre a statornici 
soarta fiecărei luni a anului ce va veni. Regele conducea o procesiune sacră 
pînă la o locuinţă pe care akkadienii o vor numi Bit akitu (« casa noului 
an »), casă așezată afară din oraș. Este posibil ca tot acest alai să fi figurat 
armata zeilor care atacă pe Tiamat, cea care vrea să obţină stăpînirea 
asupra tuturor zeilor. Se pare că era mimată lupta primordială între spri- 
Jinitorii lui Tiamat și adversarii ei și aici regele personifica pe Enlil (sau 
pe Marduk la babilonieni, ori pe Assur la asirieni). Căsătoria sacră (hieros 
gamos) care reprezenta probabil un act sexual între rege și preoteasa ce 
figura pe zeița Inanna (Iștar la babilonieni) se petrecea după ospăţul 
mare dat în edificiul Bit Akinu. Ultimul act era determinarea de către 
rege, care era un analogon al lu: Enlil, a soartei fiecărei luni a anului ce 
începea. Astfel regele crea în mod magic anul, îi hărăzea norocul, bogăţia 
și fertilitatea în lunile ce aveau să vină. 

Desigur căsătoria sacră a regelui imită pe cea a păstorului Dumuzi 
cu zeiţa Inanna, căci regele este pentru sumerieni un păstor al poporului 
său. De aceea regalitatea care mimează pe pămînt regalitatea din ceruri 
este pentru gîndirea sumeriană pogorită din ceruri și are o obiîrșie divină, 
această concepţie menţinîndu-se neschimbată pînă la pieirea civilizaţiei 
sumero-akkadiene. 

Sacralitatea suveranului era proclamată în felurite chipuri, căci se 
dădea acestuia o denumire de «rege al Universului» sau «rege al celor 
patru părţi ale Universului », titluri ce se acordau de obicei doar zeilor; 
ca și la zei o aureolă, un nimb luminos iradia în jurul capului regelui 
(acest nimb luminos se numea melammu în semită); chiar înainte de 
nașterea sa zeii îl predestinau să fie rege. Apoi, deși regele admitea că are 
un tată și o mamă omenească, el totuși afirmă că este născut dintr-un 
zeu (așa de pildă Hammurabi susţine că e zămislit de zeul lunii Sin, iar 
regele Lipitiştar este odrasla zeului Enlil). Dar această dublă descendență 
făcea ca regii să fie niște mijlocitori foarte potriviţi între oameni și zei. 
Astfel, regele înfățișa poporul său dinaintea zeilor, iar pe de altă parte el 
trebuia să ispășească prin suferinţă și moarte chiar păcatele poporului 
său. Uneori trebuia să primească moartea spre ispășirea păcatelor săvir- 
şite de poporul său și de aceea asirienii aveau întotdeauna (un înlocuitor» 
al regelui, care era ucis în locul regelui. Regele mesopotamian apare în 
imnuri şi în textele sacre ca «trimisul zeilor», «păstorul popoarelor», 
chemat de zei spre a statornici pacea și dreptatea în lume. 

Regele sumerian și akkadian participă la esenţa divinității, totuși 
el nu se făcea zeu, nu devenea zeu, ci doar înfățișa, închipuia pe zeu. 

În calitatea sa de mijlocitor între oameni și lumea divină, regele săvirșea 
în persoana sa proprie o unire rituală între cele două moduri existențiale, 
cel divin și cel uman. Tocmai datorită acestei firi duble a sa, acestei ambi- 
valenţe ontologice, regele era considerat, cel puţin analogic, drept creator 
al vieţii şi al fertilităţii ca și zeii. Regele sumerian sau akkadian nu era 
el însuși un zeu, un nou membru al panteonului mesopotamian, așa cum 
era faraonul egiptean, considerat un zeu viu, căruia i se aduceau jertfe 
și i se înălțau rugi. Supușii regelui sumero-akkadian nu îi înălțau rugi, 
nu-l implorau, dimpotrivă rugau pe zei să binecuvinteze pe rege. Căci 
regii aceştia cu toată căsătoria lor sacră, cu toată contiguitatea și strînsa 
lor legătură cu lumea zeilor, nu reușeau să depășească condiţia lor umană, 
rămîneau muritori, supuşi legilor umane. Însuși cel mai viteaz și vestit 
rege, Ghilgameș, nu putuse dobîndi nemurirea, nu putuse deveni zeu, așa 
cum vădea celebra epopee a regelui din Uruk. În ultimă instanţă faimoasa 
epopee sumeriană dezvăluie neputinţa oricărui erou sau rege — cît de 
viteaz, puternic, și celebru ar fi el — de a se înălța pînă la condiția divină. 
Astfel sacralitatea regelui nu implică în sine divinitatea regelui la sumero- 
akkadieni. 

De fapt sumerieni: care își creaseră o multitudine de state-orașe, 
independente unele de altele și adesea în luptă între ele, aveau ma: multe 


apelaţii pentru suveranii lor, apelaţii care au corespuns uneori unor reali- 
tăți deosebite. 


Unii din suveranii statelor-orașe sumeriene își dădeau titlul de isakku, 
titlu religios și civil totodată, avînd sens de suveran pontif al celui mai 
înalt dregător care cîrmuia statul după porunca şi în numele zeilor înșiși. 
Prinţ sau rege în general se numea în sumeriană lugal, avînd sensul lite- 
ral de «om» (lu) și « mare » (gal), dar cei ce cîrmuiau un stat-oraș, adesea 
supuşi unui isakku, se numeau patesi (titlu care se citește ensi actual- 
mente). În akkadiană, termenului sumerian lugal îi corespunde acela 
de șarru (cf. iranian șah) în sensul de «rege». 


Suveranii sumerieni, faptele și viaţa lor ne sînt adesea descrise cu multă 
plasticitate în literatura sumeriană. Un astfel de suveran (lugal) sumerian 
este și Ghilgameș, pe care epopeea sa ni-l descrie ca un tiran libidinos: 
«O Ghilgameș, domn din Kulab, mare este faima ta! » În cetatea Uruk 
el a înălțat ziduri, a ridicat un mare val de pămînt și a clădit templul 
E-anna, întru slava zeului boltei cerești, Anu, precum și a lui Iştar, zeiţa 
dragostei și a războiului... Ghilgameş s-a dus peste hotare în lume 
dar nu a întîlnit pe nimeni care să fie în stare să i se împotrivească. Și 
s-a întors înapoi la Uruk. Dar oamenii din cetatea Uruk murmurau împo- 
triva lui în casele lor grăind: Ghilgameș trage clopotul ca să se distreze. 
Trufia lui nu e curmată nici ziua, nici noaptea. Nici un fiu nu este lăsat 
în preajma tatălui său căci Ghilgameș îi ia pe toţi. Dar regele ar trebui 
să fie un păstor al poporului său. Pofta lu: trupească nu cruţă nici pe 
fecioara credincioasă iubitului ei, nici pe fiica războinicului, nici pe soţia 

dregătorului. Totuși el ar trebui să fie păstorul cetăţii, înţelept plăcut 
și hotărît. Zeii auziră văicărelile oamenilor şi din ceruri strigară către 
stăpînul cetăţi Uruk, către Anu zeul cetății Uruk: «O zeiţă l-a făcut pe 
el puternic, vînjos ca un taur sălbatic, nimeni nu se poate împotrivi 
armelor sale. Nici un fiu nu este lăsat în preajma părintelui său, căci 
Ghilgameș îi ia pe toţi. El este într-adevăr rege, păstor al poporului său? 
Pofta lu: nu cruţă nici pe fecioara credincioasă iubitului ei, nici pe fiica 
războinicului, nici pe soţia dregătorului. » Zeul Anu cere zeiţei Aruru să 
făurească un potrivnic pe seama lui Ghilgameș, și aceasta îl creează pe 
Enkidu, omul sălbatic, care după multe peripeții ajunge în cetatea Uruk. 
Acolo află că Ghilgameș vrea să dobîndească favorurile unei mirese înainte 
ca aceasta să se fi unit cu mirele său. Ghilgameș vrea să intre în camera 
nupţială a miresei înainte de mire, dar este oprit de Enkidu și se încinge o 
luptă înverșunată. 

Astfel regii sumerieni cîrmuiau pe supușii lor cu multă cruzime, așa 
cum putem deduce și din multele sacrificii umane pe care le săvirşeau 
la moartea lor, a soțiilor sau a concubinelor lor, sacrificii asupra cărora 
vom reveni cînd vom descrie mormintele regale sumeriene. 

n ceea ce priveşte listele de regi sumerieni care ne-au parvenit, ele 
trebuie considerate cu multă prudenţă, dat fiind că nì se arată domnii 
fabulos de lungi şi vîrste de secole la care ar fi ajuns unii dintre suverani. 
Poate nu trebuie să considerăm ansamblul listelor de regi ca niște simple 
ficțiuni și nici nu trebuie să le respingem în totalitatea lor. Este probabil 
că regii menţionaţi în aceste liste au domnit cu adevărat, numele lor sînt 
corect redate, dar în aceste liste schematice s-au strecurat greşeli de calcul 
și greşeli în succesiunea și orînduirea lor exactă. Longevitatea imposibil 
de admis e datorată poate unui sistem de calcul —pe lun: de viaţă și 
nu pe ani — sau poate fi pusă pe socoteala unei scheme astronomice pe 
care nu o mai înţelegem acum. 

Un alt factor de eroare e datorat faptului că diferitele dinastii sînt 
enumerate ca şi cum ar fi fost consecutive şi nu concomitente. 

Într-adevăr, unele din aceste dinastii au fost contemporane între ele, 
fiecare domnind în alt stat-oraş. Apoi de pe unele din aceste liste mulţi 
regi au fost omiși, cum este de pildă regele Eannatum din Lagaș. Trebuie 
să presupunem că această omisiune era întemeiată pe o interdicţie de 
ordin magic, nomen odiosum, a unui suveran care comisese de pildă nele- 
giuiri și era obiectul unui blestem al erasto nominis, d ștergere a numelui », 
așa cum au cunoscut-o și egiptenii dar și vechii romani. Desigur, dacă 
analele care au stat la temelia întocmirii acestor liste de regi ar mai 
exista și azi, am putea înţelege motivul omisiunii numelui unor regi im- 
portanţi, cum a fost de pildă Eannatum, stăpîn peste tot Sumerul, vreme 
destul de îndelungată. 

Totuși nu trebuie să considerăm întru totul inexacte listele de regi 
fiindcă trebuie totdeauna să ţinem seama de faptul că pentru sumerieni, 

ceea ce nu este scris nu are existenţă ontologică, nu există. Și cea mai bună 
metodă pentru a ucide un suveran odios, urît de toţi, este de a-i șterge 
numele, a nu-l pomeni, a-l omite. 

De fapt cîteva nume de regi se regăsesc în documente independente, 
inscripţii pe piatră, conuri așezate pe temeliile unor temple, cum este 
acela al regelui Mesilim din Kiş, și astfel se verifică istoricitatea listelor 
regale. 


Desigur, regele era inițial doar un om mare (lugal), care se deosebea 
de supușii săi prin forţa corporală, vioiciunea spirituală și bogăţia sa. Se 
poate ca această concepție prea umană a regalității să se fi modificat sub 
influența preoțimii templelor: după concepţia preoţilor întreaga ţară era 
proprietate a unui zeu, zeul statului-oraș respectiv, care alege pe împu- 
ternicitul său pe pămînt, pe rege, care îl reprezintă în lumea de aici. 
În vremurile cînd nu existau regi — afirmă miturile sumeriene, insignele 
regalității: sceptrul, brîul de rege, coroana sau pălăria regală, ori toiagul 
de păstor, nu erau folosite. Atunci, se afirmă în aceste mituri, că zeiţa 
Inanna și Enlil au căutat un păstor în cer și un rege pe pămînt. Și acest 
rege a fost zămislit în pîntecele zeilor și crescut de ei ca de un tată și deo 
mamă (desigur în chip spiritual), apoi zeița Ninhursag l-a alăptat cu laptele 
său cel sfint, iar zeița Inanna i-a hărăzit un nume norocos, zeul Ningirsu 
i-a dăruit putere, iar zeul Enki (=Ea) i-a dăruit pătrunderea minţii. 
În felul acesta „regele a devenit un chip, o asemănare a zeilor, dar așa cum 
am arătat mai sus, el nu este niciodată zeu. Însuși Ghilgameș este două 
treimi zeu și o treime om. Dacă o serie de suverani sumerieni, cum ar fi 
Urnina sau Gudea, și-au așezat statuile în temple, nu au făcut-o ca să 
fie adoraţi ei, ci ca să se închine mereu zeilor prin acest substitut reprezentat 
de statuia lor. Regii babilonieni și ma: ales asirieni și-au așezat înaintea 
numelui lor determinativul pentru zeu, o stea, și numeroși regi asirieni 
se denumeau pe ei înșiși zeul din Akkad, purtînd de asemenea boneta cu 
două coarne rezervată zeilor. Ma: apoi regi: din dinastia din Ur, cei din 
Ísin și Larsa au urmat aceeași datină, de care'Hammurabi, rege akkadian, 
pare să se fi îndepărtat. 


În vremurile vechi din mileniul III, veșmintele regilor par să nu se 
fi deosebit prea mult de cele ale supușilor lor, căci regii sumerieni ca Urnina 
și Lugaldalu purtau doar o fustă de smocuri de lînă (kaunakes o numeau 
mai tîrziu grecii), iar tot pieptul le răminea descoperit. Ca semn al titlului 
de rege, ei purtau fie un toiag recurbat la un capăt în felul unei cîrje epis- 
copale, fie o sabie curbă ca o seceră. Primii suverani sumerieni își rădeau 
barba și se rădeau și pe cap, dar poate că regii preistorici, dimpotrivă, 
își lăsau să crească părul de pe cap și barba. Regii semiţi, care i-au succedat 
pe cei sumerieni — cum ar fi Sargon I — nu și-au tuns nici părul din cap 
nici mustăţile sau barba. Primii: suverani sumerieni purtau adesea peste 
fusta lor, ca să-și acopere pieptul, o mantie cu franjuri care le acoperea 
umărul stîng, în vreme ce umărul drept rămînea dezgolt. 

Regi: posedau mari întinderi de pămînt pe care le exploatau fie aren- 
dindu-le, fie dîndu-le în dijmă. Așa, de pildă, regele sumerian Lugalanda 
poseda în al patrulea an de domnie circa 161 hectare, iar soția sa avea și 
ea 66 hectare. Dar stăpînitorii sumerieni făceau și comerţ intens prin 
caravane de măgari care plecau cu negustori trimiși de ei la distanţe 
mari. În special se importau materiale ce nu se găseau în Sumeria: 
lemn, pietre și metale. 

Regele sumerian Urnina punea să se adune lemne în munţi și i se aduceau 
din ţinuturi îndepărtate piatră de dolerit, iar regele Urukagina importa 
din Elam vinuri. În special regele Gudea pare să fi avut relații comer- 
ciale foarte întinse. El obținea dolerit (rocă magmatică efuzivă avînd 
compoziţia bazaltului de care se deosebește prin lipsa olivinei) din ţara 
Makan (poate Yemenul de azi), praf de aur din ţara Meluha (poate Egipt), 
argint din munți și aramă din Elam. Dar negustori, trimişi ai regelui 
Gudea, aduceau smirnă, mir și tămiie atît de necesare slujbelor din temple. 
Regele poseda depozite mari de mărfuri care îi soseau prin canalele celor 
două fluvii, dar și prin caravane de măgari pe uscat. Se pare că acest 
rege reușise să creeze o situație economică înfloritoare în întreaga ţară, 
care ar fi avut 216 000 locuitori în vremea sa. Și alţi regi: sumerieni: au 
descris în inscripţii vremea domniei lor ca o epocă înfloritoare cum nu a 
mai cunoscut Sumerul în trecut. Trebuie să punem însă la îndoială aceste 
laude dată fiind frecvenţa răscoalelor populare care dovedeau că exploa- 
tarea supușilor de către rege în cadrul orînduirii tributale era aprigă. 

Una din sarcinile regelui, care sporea veniturile supușilor și deci ale 
sale, iar pe de altă parte îi ţinea ocupați cu munci istovitoare nedîndu-le 
răgaz să se răscoale (cf. Constantin Daniel, Orientalia Mirabilia I, Buc., 
1976, p. 32), era marile construcţii, adică săparea canalelor, înălțarea 
digurilor și construirea stăvilarelor. La acestea trebuie să adăugăm și 
construcţia palatelor regilor și a templelor cu marile lor ziggurate. Regii 
sumerieni Urnina, Entemena și Urukagina au pus să se sape mari canale 
care au irigat vaste întinderi de pămînt din ţările lor. 


O îndeletnicire constantă a regilor sumerieni era războiul de pradă în 
care un stat-oraș mai puternic biruia, jefuia și înrobea pe unul mai slab. 
Nu ni s-au păstrat cronici ale războaielor purtate de regii sumerieni, dar 
posedăm texte literare în care ni se relatează care erau preliminariile 
unei astfel de expediţii de jaf și de pustiire a unui vecin mai slab. 


Un poem sumerian istorisește pregătirile care au precedat o astfel 
de campanie de pradă. În orașul Uruk domnea regele sumerian Enmerkar 
și departe, în Elam, se afla un alt stat-oraș, Aratta, despărţit de Uruk 
prin șapte lanţuri de munţi, așezat fiind sus pe vîrful unui munte la care 
se putea ajunge cu greu. Aratta era un stat-oraș înfloritor, bogat în pietre 
de construcţie şi mai ales în metale care lipseau din cîmpiile joase din 
jurul orașului Uruk. De aceea regele Enmerkar și-a îndreptat ochii spre 
orașul Aratta poftind să-l cucerească cu orice preţ. În acest scop regele 


72 


Enmerkar trimite un sol cu misiunea de a face cunoscut regelui din Aratta 
că orașul său va fi jefuit și nimicit dacă el și poporul său nu vor preda 
aurul și argintul lor regelui din Uruk. Solul descrie războiul ce va avea 
loc și modul cum va fi prădat și distrus orașul Aratta. Vorbind în numele 
regelui Enmerkar el spune: 


Voi face să fugă locuitorii acestui oraş, 
Ca pasărea care-și părăsește copacul 
i voi face să fugă ca o pasăre pînă la cuibul vecin 
Vo. face ca Aratta să fie pustiită 
O voi acoperi cu praf 
Ca pe un oraș fără milă distrus 
Aratta această așezare pe care Enki a blestemat-o. 
Da, voi distruge acest loc 
Ca pe un loc pe care îl reduci la neființă 


Inanna s-a ridicat înarmată împotriva lui 


Ca o îngrămădire de praf, voi ingrămădi praful de pe el (S. N. Kramer, Istoria 
începe la Sumer, trad. rom. Buc., 1962, p. 83). 


Războaiele purtate între ele de statele-orașe sumeriene au diminuat 
însă considerabil puterea lor militară și a făcut ușoară cucerirea totală 
a Sumerulu: de către regele akkadian Sargon I. 


PREOȚII ŞI TEMPLELE 


Preoţii au avut un rol de seamă în civilizaţia sumeriană și de aceea 
au constituit o pătură socială numeroasă și influentă. 

După gîndirea prevalentă în mitologia Orientului antic, zeii i-au creat 
pe oameni ca să-i slujească, ca să muncească pentru ei, iar zeii să trăiască 
în pace. De aceea cultul religios este în esență muncă, travaliu pentru 
zei și trebuie să arătăm că în multe societăţi antice o mare parte a timpului 
locuitorilor era consacrat cultului, adică slujirii zeilor. (Pînă la două treimi 
din timp, dacă se adună slujbele în templu, procesiunile, posturile, cere- 
moniile sacre, riturile multiple, și desigur munca prestată gratuit temple- 
lor). În vremurile arhaice existau relaţii directe între individ și zeul său 
familiar, fără nici un intermediar. Căci zeul era implorat, lui i se aduceau 
prinoase, jertfe, şi el pronunţa oracole. În decursul timpurilor s-a produs 
o separare între zeu și omul particular. I s-a construit zeului o casă a lui — 
un templu —apoi i s-au hărăzit slujitori proprii, preoţii zeului. De altfel 
și în Vechiul Testament se poate urmări acest proces în Jud. XVII, 1 sq 
unde un om și-a construit un idol, a angajat un preot și a avut astfel un 
templu al său. Același lucru este realizat în vremea regelui sumerian Sumu- 
ilu din Larsa, cînd un oarecare Nur-ilișu clădește un templu pentru zeii 
săi Lugal și Șullat și găsește un om care face oficiul de preot. Mai tîrziu 
oamenii particulari n-au mai putut clădi temple la care să le slujească 
un om oarecare ci trebuia găsit un preot avînd o pregătire specială pentru 
această funcție. 

La începuturile istoriei sumeriene nu exista o delimitare strictă între 
funcțiile civile și cele preoțești și regele issaku era în același timp mare 
preot, dar și principe independent, astfel că reunea în persoana sa cele 
două calități — cea de preot și de rege. Mai tirziu, cele două demnități 
au fost separate net la sumerieni, totuși, suveranul accentua totdeauna 
calitatea sa de preot. Astfel, suveranul sumerian Gudea se intitula cu 
mîndrie «preot al zeului Ningirsu », ba chiar mai tîrziu regii asirieni nu 
uitau niciodată să adauge la titlul lor și pe acela de « preot al zeului Așșur» 

Pe de altă parte regele sumerian era silit să ia parte în persoană la anumite 
festivități, cum era acea a anului nou, și la efectuarea unor rituri. De aceea 
regii au întreţinut strînse relaţii cu preoțimea și au ajutat-o de multe ori. 
Totodată rudele apropiate ale regilor sumerieni, ca și ale celor akkadieni 
mai tîrziu, au ocupat funcții înalte preoțești. 

Funcţiile preoţilor erau în timpurile istorice specializate. Exista 
o clasă de preoţi care se îndeletniceau numai cu rugăciunea, alţii cu jertfele, 
alţii cu muzica din templu, unii cu divinaţia sau cu interpretarea oracolelor. 


Ca strămoș al tuturor preoţilor era considerat, înainte de Potop, 
Enmeduranki din Sippar. Cei doi zei ai oracolelor, Utu și Enlil, i-ar fi 
dăruit acestui rege puterea de a citi prezicerea făcută de untdelemn în 
apă, de a cunoaște intestinele oilor jertfite și tainele cerului. Din acest 
rege Enmeduranki: descind în linie directă din tată în fiu — după credinţele 
sumeriene — toţi prezicătorii, ceea ce este de altfel relatat și de Diodor 
din Sicilia cu privire la preoţii chaldeeni (Diodor din Sicilia, II, 29). Tot 
astfel cum în vechiul Israel proorocii erau numiți «fii ai proorocilor » 
în Sumer, preoţii văzători erau denumiți « fii de văzători ». Întrucît descen- 
denţa din acest rege legendar era o condiţie sine qua non spre a deveni 
preot prezicător, ne-au parvenit numeroși arbori genealogici care 
dovedesc descendența unor preoţi din miticul rege. Doar slujitorii templelor 
nu trebuiau să facă dovada originii lor din acest rege. Totuși, descendența 
aceasta nu era suficientă, și nu era destul să te tragi din neam ales de preoți 
spre a deveni preot. Ci trebuia să ai o înălțime medie, să nu fu nici prea 
slab, nici prea gras, să nu ai strabism (să fii sașiu), să nu ai dinţii implan- 
taţi neregulat, să ai întreaga dantură existentă, să nu ai degetele strîmbe 
sau noduroase, să nu suferi de o afecţiune testiculară (celebra testis unus 
testis nullus, condiţie pentru ca un cardinal să fie ales papă), să nu ai vreo 
afecţiune cutanată și să nu ai o scurgere uretrală (spermatoree sau poate 
gonoree?). Pe deasupra pentru unii preoţi exista o interdicție de a se 
căsători ; de asemenea unele clase de preotese nu aveau voie să se căsă- 
torească și să aibă copii. Desigur, viitorul preot trebuie să înveţe în mod 
temeinic o serie de discipline teologice în particular — mantica, arta de 
a ghici viitorul. Acela care își însușea aceste cunoștințe era introdus de 
preoții mai vîrstnici în aditonul (Sfînta Sfintelor) unde se afla statuia 
zeului. Nu știm exact cît timp dura învăţătura viitorului preot, dar mai 
probabil este că se întindea pe o durată de mulţi ani, fiindcă un simplu 
muzicant în templu învăţa trei ani arta sa. 

În primele secole ale istoriei sumeriene se pare că preoţii se înfățișau 
complet goi înaintea altarelor zeilor. Aceasta nu era o rămășiță a unor 
vremuri străvechi în care oamenii ar fi umblat goi și nu îmbrăcaţi cu veş- 
minte, ci un nud ritual, omul trebuind să se înfățișeze în faţa zeului gol 
pentru ca zeul să-l privească lipsit de orice întinare, lipsit de orice pată 
și fără nici o acoperire a păcatelor sale, în toată goliciunea reală a persoa- 
nei sale, fără mască am spune astăzi. 

Ma: tîrziu preoţii, în special cei care făceau incantaţii, se înfățișau 
înaintea altarelor zeilor înveșmiîntaţi în îmbrăcăminte albă de in. În cere- 
moniile de ispășire a păcatelor, preoţii îmbrăcau veșminte roșii, care i-ar 
fi înspăimîntat pe demoni. Într-un relief de pe vremea regelui Tukulti- 
Ninurta I se observă un preot cu capul gol, avind barbă, dar în alte relie- 
furi preoții apar avînd un fel de fes pe cap, sau poartă un fel de tiară ascu- 
ţită și lungă. Adesea preoţii poartă măști, sau un veșmînt care îl aseamănă 
cu un pește, ca să ia chipul zeului Ea (= Enki), zeul vindecător prin exce- 
lenţă. Alteori preoţii poartă un cap de leu și gheare de vultur spre a-i 
speria pe demoni, silindu-i să iasă afară din trupul] unui om bolnav. Totuși, 
în viaţa de toate zilele, prin portul și ţinuta lor, preoţii par să nu se deose- 
bească de mireni. 

Preoţii locuiau în temple sau în propriile lor locuinţe. Erau plătiți 
de administratorii templelor în produse agricole de obicei, dar erau sala- 
rizaţi în chip inegal după rangul lor. De pe vremea regelui Bur-Sin din Ur 
posedăm o listă cu retribuţia preoților și slujbașilor din zece temple. 
Marele preot al templului zeului Ningirsu primea lunar 250 gur 
(= 30000 1) cereale, dar marele preot al zeului Ningirzida primea numai 
80 gur (== 9600 1) cereale lunar (1 gur sau kur = 120 litri) Ceilalţi sluj- 
bași ai templului sau preoţi mai mici primeau doar o cincime sau chiar o 
zecime din această cantitate. Cel mai mic salariu primit de un preot era 
de 1 sila (= 400 grame) piine și 1 sila vin de curmale, dar de obicei preoții 
primeau retribuţii mai mari, fiindcă primeau și o parte din jertfe și veş- 
minte. O retribuţie mult mai mare avea acel preot care înmănunchea 
mai multe funcţii preoțești în același timp. Lucrul acesta nu era chiar 
așa de ușor căci de pildă un oarecare preot Elumușu, pe vremea regelui 
Samsuiluna (rege akkadian, dar tradiţiile religioase și riturile nu s-au 
schimbat odată cu venirea regilor akkadieni) întrunea în același timp 
retribuţia de secretar al templului, portar, preot purificator și fabricant 
de bere pentru templu. 


Pe de altă parte preotul putea dispune precum voia de venitul său, 
putea încheia tranzacţii, închirieri, vînzări. Numărul preoților era diferit 
de la un templu la altul, dar categoriile joase de preoţi erau mult mai 
numeroase. Așa, bunăoară, în vremea ce a precedat domnia lui Sargon | 
se menţionau la un templu 72 preoţi bocitori. Tot așa o listă de pe timpul 
lui Urukagina cuprindea 736 persoane din care nu toţi erau preoți, dar 
îndeplineau cu toţii funcţii pe lîngă temple. Nu toți preoții se consacrau 
exclusiv îndatoririlor lor spirituale, căci chiar regele Urukagina se plînge 
că preoții «răpesc măgarul, vitele cele frumoase ale locuitorilor », «în 
grădina mamei omului sărac rup pomii și iau fructele pentru ei ». 

Influenţa preoților era oarecum invers proporţională cu puterea regelui 
din statul-oraș respectiv, cînd acesta era puternic, preoţii nu aveau o mare 
influenţă, dar cînd regele era slab, puterea preoţimii devenea considerabilă. 

n general preoţii aveau mult mai mare influenţă în Babilon decît în 

Asia, unde regele conducea cu o mînă de fier destinele templelor. Am 
arătat că, spre deosebire de Egiptul antic, templele și preoţii plăteau 
biruri statului- oraş. Însă tocmai în această direcție se îndreptau efortu- 
rile preoţilor: să obţină scutirea de impozite din partea regilor. Această 
scutire de impozite era adesea înscrisă pe pietrele de hotar kuduru. Totuşi 
niciodată regii nu au renunțat la un drept, acela de a ocupa ei sau rudele 
lor apropiate funcţiile înalte de preoţi ai templelor. Cu toată rivalitatea 
între templu și palatul regal, regii sumerieni au socotit ca cea dintîi 
îndatorire a lor să doneze daruri, ofrande și pămînturi bogate templelor, 
ca și o cantitate notabilă de cereale și de vite, de veșminte și de case. 

Preoţii erau împărţiţi, precum am arătat, în mai multe clase și aceste 
clase au fost statornicite încă din vremea sumeriană și s-au continuat ȘI 
în Babilon și în Asiria, avînd aceleași denumiri sumeriene. Dar funcţiile 
reale ale preoţilor nu sînt traduse de numele lor care nu a variat în decursul 
timpurilor, deși însărcinările acestor preoți au putut fi cu totul altele. 

Termenul general pentru «preot » este în sumeriană sanga sau șanga 
și îndatoririle sale sînt legate de prezenţa și slujirea sa la sărbători, apoi 
aducerea de jertfe. Preotul era cel care conducea pe slujbașii mireni ai 
templelor. Funcţia de preot era rezervată numai fiilor din familii bogate 
și renumite, adică din aristocrație. 


Cariera unui preot începea cu titlul de fiu de preot, apoi tînărul ucenic 
devenea preot, în fine mare preot, mai tîrziu superior peste marii preoți 
(în sumeriană sangarmach). În timpurile mai vechi ale primelor dinastii 
sumeriene marele preot se numea en, iar regi ca Gudea își dădeau numele 
de en al zeului Ningirsu. Instalarea unui astfel de mare preot era un eveni- 
ment atît de însemnat încît se dădea numele anului după anul instaurării 
sale (preot eponim). 

Tot o denumire pentru mare preot este acea de mach. 


Un alt preot superior care a devenit în decursul vremurilor marele 
preot al unui templu este acela numit urigallu în sumeriană. Fiecare 
mare templu avea preotul său urigallu, iar în Babilon la sărbătoarea 
anului nou, cînd se recita poemul creaţiei lumii (Enuma eliș), preotul 
urigallu avea un rol esenţial căci el lua regelui însemnele regalității pe care 
i le restituia mai tîrziu. Un alt preot care avea un rol important era acela 
numit ummanu. După aceștia veneau preoţi care aveau funcţii mai 
puţin importante: preotul catart, care curăța, spăla în ceremonii de cură- 
ţare de păcate. Acest preot, numit sussir (în sumeriană), îndeplinea slujba 
sa sub patronajul zeului Ea (= Enki) și al zeului Tișpak. Funcţii similare 
par să fi avut preoţii numiţi nisag și ișippu. Apărătorul acestei ultime 
categorii de preoţi era tot zeul Ea, în ipostaza sa numită Nunurra. Acești 
preoţi trebuiau să spele, să curețe statuile zeilor ca și întreg templul. În 
fruntea lor stătea un preot numit isibgellu. 

Preoţii, numiţi în sumeriană guda, trebuiau să ungă cu miruri și unsori 
bine mirositoare statuile zeilor. 

Preotul vrăjitor, magician, machchu, este posedat de divinitate și are 
în stare de extaz vise, apoi face vrăji, iar la sărbători însoțește procesiunile 
zeilor. Este vorba bineînţeles de ceea ce se numește magia albă, benefică, 
cea neagră fiind pedepsită cu moartea, deși distincţia între aceste două 
forme de magie este foarte puţin consistentă. 


Dar cei care intrau cel mai mult în contact cu credincioșii erau preoții 
conjuratori și vrăjitori, numiţi așipu sau mașmaşu, care se numeau în 
sumeriană și nigru şi kakuggal. Datoria lor era să înlăture mînia zeilor 
și a demonilor prin vrăji. Ei erau urmași vrednici ai zeului Ea, care, prin 
vrăjile sale, a obţinut victoria asupra lui Apsu şi a lui Mummu și acești 
preoţi își trăgeau obirșia din orașul Eridu. 


E: foloseau ca mijloace de acţiune vrăjile, în sumeriană en sau tu, și 
puteau să izgonească prin acţiuni magice și de exorcizare, boala, spurcă- 
ciunea, prihănirea, întinarea, păcatul, care erau provocate de demoni, 
de vreun blestem sau de o altă acţiune magică. Funcţiile sale erau mult 
mai reduse în statele-orașe sumeriene, unde credinţa în demoni și vrăji 
nu era atît de puternică și de răspîndită ca la babilonieni și asirieni mai 
tîrziu. 

Grupul preoţilor văzători (în sumeriană azu sau mașsububu) stătea 
sub conducerea unui mare preot și prin ajutorul lor cei mici și cei mari 
nădăjduiau că vor cunoaște viitorul. Predicţiunile preoților se realizau 
prin mijloace diferite, dar mai cu seamă prin cercetarea ficatului unei 
oi jertfite (hepatoscopie), dar și cu ajutorul viselor, tresăriturilor din 
membre (așa-zisele miochimii sau mioclonii, care aveau un sens după 
locul unde se produceau) apoi a nașterilor “anormale. Preoții stabileau 
dacă o zi oarecare este fastă sau nefastă, deci dacă trebuie întreprins 
ceva sau nu în cursul ei. Pentru unele din aceste tehnici mantice existau 
preoți specializați în domeniu, așa erau de pildă tilcuitorii de vise (în 
sumeriană șabra) pentru cunoaşterea viitorului din zborul păsănlor 
(dagil ișşure) şi din evocarea morţilor și a duhurilor lor erau de asemenea 
preoți anume, ca și preoţi care miînuiau șerpii (mușlachchu). Toţi făceau 
parte din marea obște a preoților văzători. Proteguitorul lor era zeul 
Soarelui Utu (Babar), a cărui lumină clară descoperea tot ce este ascuns. 

Preotul bocitor (în sumeriană gala) era protejat de zeul Ea, dar el 
era și un muzicant care « potolea cu muzica sa inima marilor zei». În 
fruntea lor era un preot mai mare (gala machchu). El atingea scopul 
său, de a linişti mînia zeilor mari, prin recitarea de rugăciuni însoțite 
de muzică, uneori prin bătăi de tobă, apoi prin imnuri cu mîinile ridicate 
în sus. Preoţii bocitom aveau un rol însemnat în ceremoniile de restaurare 
a templelor vechi, apoi la confecţionarea tobei sacre. În fine, aveau un 
rol important și la înmormîntari. În cultul zeilor de obicei se aflau mai 
mulți preoţi gala, și la încheierea liturghiei zeilor unul din ei pronunţa 
o binecuvîntare « pentru inima celui ce implora pe zei ». Se pare că această 

binecuvîntare era plătită foarte scump, fiindcă regele Urukagina a sta- 
tornicit ca ea să fie recompensată mai puţin. 

O altă categorie de preoți erau cei numiţi surru a căror căpetenie se 
numea surmachchu. 

Îndatoriri doar muzicale aveau preoţii cîntăreţi (în sumeriană nar) 
avînd drept înainte-stătător pe marele preot cîntăreţ nargallu. Erau 
însărcinaţi cu muzica în temple, dar și cu acompanierea muzicii din temple, 
cîntată prin muzică instrumentală. Ei aduceau și jertfe însoţite de muzică 
și apar în temple din cele mai vechi timpuri. Chiar și mult mai tîrziu 
o ceremonie religioasă fără prezenţa lor nu este de conceput. 

Preotul urlător (munambu) și preotul care jelește pe morţi ar putea 
fi o subdiviziune a clasei preoților cântăreți. 

În fine în cult, mai ales în cultul zeiţei Inanna, găsim preoţi pederaști 
(assinu, Kurgaru ) «a căror bărbăție » Inanna a preschimbat- o în femini- 
tate. Asemenea preoţi au existat și în templul din Ierusalim, probabil 
sub influenţă asiro-babiloniană și feniciană, și aceștia se numeau Kadeș 


« prostituat bărbat » (cf. IV Regi XXIII, 7; Osia, IV, 14). 


În afară de preoţii propriu-ziși existau pe lîngă temple un mare număr 
de slujbași care aparțineau și ei colegiului de preoți (kiniştu) căci templele 
erau mari întreprinderi agricole și mercantile chiar, unde se găseau scribi, 
directori de arhive, portari, zidari și tot felul de artizani. Mai exista însă 
și un mare număr de sclavi, care se recrutau mai ales din prinşii de război. 
Adesea părinţii nevoiţi de sărăcie își dădeau copiii ca sclavi pe lîngă tem- 
ple. În timpul dinastiilor sumeriene, totuși, numărul acestor sclavi nu 
era prea mare, dar după cuceririle asiriene și babiloniene numărul a 
ajuns foarte însemnat. Alături de preoții bărbaţi existau, din timpuri 
străvechi, și preotese femei. Mai cu seamă în vremea primelor dinastii 
sumeriene preotesele jucau un rol mare și ele primeau veniturile lor din 
acelea ale templului. 


Adesea preotesele se ocupau cu ghicirea viitorului, dar ele sînt men- 
ționate că locuiesc împreună într-un fel de mănăstire (gagu în sume- 
riană). Unele preotese se consacrau prostituţiei sacre; ele puteau să se 
căsătorească totuşi fără să aibă copii. În acest caz aduceau soţului lor 
o soţie secundară. Căci preotesele aveau de obicei o avere însemnată. 
În sumeriană «preoteasă » se spunea sangitu sau sagitu şi numele unui 
templu se dădea şi preoteselor lui. Marea preoteasă purta titlul de entu, 
corespondent titlului numelui marelui preot en, sau preotesele mari se 
numeau și nin-dingirra, « doamnă a zeilor ». Instalarea unei mari preotese 
se făcea cu mult fast și această consacrare dădea numele său anului. 
Marile preotese entu erau de obicei căsătorite, dar trebuiau să aibă o 
viaţă decentă și retrasă, căci erau pedepsite cu moartea dacă frecventau 
un local unde se bea bere. Nu trebuiau să aibe copii în căsătoria lor, și 
dacă o mare preotesă era însărcinată, atunci se considera că aceasta e o 
prevestire de foarte rău augur. De un rang ceva mai scoborit erau preo- 

tesele natitu, din care erau mai multe la un templu; nu putem preciza 
exact funcţiile lor, dar locuiau într-un fel de mănăstire pe lingă templu, 
aveau voie să se căsătorească dar nu să aibă copii. Tot o preotesă de rang 
înalt era cea numită ummantu. 

Hierodulele care făceau prostituţia sacră se numeau în sumeriană 
nugig, puteau să se mărite dar mergeau pe stradă voalate ca și femeile 
cinstite. Dacă totuși nu erau căsătorite nu li se îngăduia să umble voalate. 
Tot un fel de prostituate sacre erau în epoca akkadiană așa-zisele ișta- 
ritu, consacrate zeiţei Iștar (= Inanna la sumerieni) dar și acelea denu- 
mite zermașitu (cele care uită sămînţa). 

Nu se știe exact dacă preotesele numite asirtu erau un fel de călu- 
găriţe zăvorite și închise într-o locuinţă de lîngă temple ca într-o mănăs- 
tire, sau erau un fel de sclave ale templelor. 

În cultul zeilor preotesele erau vrăjitoare, descîntătoare, dar și ghici- 
toare și muzicante. Prectesele vrăjitoare, magiciene machchutu, tilcuiau 
și ele visele. Preotesele mușlachchatu făceau vrăji cu șerpii, ca şi cele ce 
se numeau chemătoare (ragintu ) ale zeilor sau ale demonilor, buni desigur. 
Muzica templelor era îndeplinită de cîntăreţe în sumeriană nartu și de 
preotesele bocitoare ama-ir. 


Templele și preoţii posedau o serie de obiecte care erau necesare cul- 
tului. Podoabele cele mai de seamă ale templelor erau constituite fără 
îndoială de statuile zeului principal și ale soţiei și rudelor sale apropiate. 
Aceste statui aveau adesea un nucleu de lemn acoperit cu plăci de aur 
sau de argint, mai rar erau de aur masiv. Zeii erau înfăţișaţi fie în picioare, 
fie şezînd pe un tron fastuos — şi ei stăteau în Sfînta Sfintelor din templu 
(aditon) unde statuile lor erau așezate pe un postament înălțat. Rudele 
ȘI însoțitorii zeului aveau fie nișe în aditon fie o capelă proprie. Alte statui 
din temple erau la intrare (demoni care păzeau porţile sau în epocile 
mai tardive tauri, monștri, lei și grifoni sau șerpi). De asemenea se așezau 
în temple statui ale regilor care erau acolo ca adoratori ai zeilor — prin 
statuile lor —, dar se instalau și statui ale unor personaje mai puţin 
însemnate. Tot în temple se așezau și emblemele zeilor: săbii, arcuri, 
coșuri, sceptre « mîna cea mare » (în sumeriană: șumach). 

ntr-o cameră separată se afla un pat, adesea decorat cu pietre scumpe 
și încrustaţii din fildeș — era patul zeului, în care acesta venea să doarmă 
și care avea un rol mare în sărbătorile consacrate zeilor. Pentru călăto- 
rile lor zeii aveau în temple corăbii și care, după cum voiau să umble 
pe uscat sau pe ape. Carele zeilor erau construite din lemnul cel mai 
scump, împodobite cu tot felul de nestemate, alteori erau construite 
în întregime din aur sau din argint. 

În incinta templului se găsea o masă mare (sumerian: banșur) pe care 
se făceau jertfele în timpurile arhaice. Din această masă s-a dezvoltat 
Altarul, care avea diferite forme, după felul jertfelor ce se aduceau: de 
sînge, vegetale, libaţii, jertfe de tămiîie. Alături de altar se aflau suporturi 

Vas de alabastru din templul 
zeului Eanna din Uruk (92 cm 
inălțime. Epoca sumeriană ar- 
haică. IRAK MUSEUM, 
BAGDAD) 


Vas de steatită cu relief mitologic. Personajul din centru pare a fi zeu după steaua care-l 
însoțește (Perioada proto-dinastică, sfirşitul mileniului al IV-lea, 11,4 cm înălțime) 


A 


| A 

Vas de alabastru înfățişind o scenă din visteria zeiţei Innina (Epoca sumeriană arhaică) 


Vas de alabastru (Epoca sumeriană arhaică — a treia pătrime a mileniului al IV-lea î.e.n 


BRITISH MUSEUM, LONDRA) 


-e - .——. 

AITTEN ii P. 
(E Ho Și 


Vas de alabastru de la Lruk, 
pe pereţii căruia este figurată 
o scenă a oferirii de prinoase 
cu recolte şi vite (Ultimul 
pătrar al mileniului al IV-lea 
î.e.n. IRAK MUSEUM. 
BAGDAD) 


Bovideu culcat, avind cap 
de zeu (Steatită, 12 cm 
înălțime, Perioada regelui 
Gudea — 2290—2255 î.e.n. 
MUZEUL LUVRU, PARIS) 


Bustul unei femei acoperită 
cu o robă din fişii (Piatră 
de calcar cenușiu, 22 cm 
înălțime, Perioada Gudea 
Ur III/Isin. PARIS, MU- 
ZEUL LUVRU) 


Cap de femeie cu 
turban (Piatră de 
calcar, 12 cm 
înălțime, Perioa- 
da Ur I — 2900— 
2460 î.e.n. IRAK 
MUSEUM, BAG- 
DAD) 


Cap de femeie cu 
turban (Piatră de 
calcar, 12 cm 
înălțime, Perioa- 
da Ur I — 2900- 
2460. IRAK MU- 
SEUM, BAG- 
DAD) 


Prizonieri de război înjugaţi la un jug de lemn, detaliu al unei stele din Nasiryya (Perieada 


akkadiană regală II/II — 2415—2290 i.e.n. IRAK MUSEUM, BAGDAD) 


Supuși aducînd tributul, detaliu al unei stele din Nasiryya (Perioada akkadiană regală 


IHI — 2415—2490 i.e.n., IRAK MUSEUM, BAGDAD) 


a Model al unei case cir- 
culare provenind din 
Mari (Lut ars. 54 cm 
diametru, Perioada 
Ur I, către 2900— 
2460 î.e.n. MUZEUL 


NATIONAL DIN DA- 
MASC) 

Măciulia buzduganului 
regelui Eannatum [Í sau 
II din Lagaş (Piatră 
de calcar, Perioada Ur I, 
cca 2550—2510 î.e.n. 
BRITISH MUSEUM. 
LONDRA) 


Buzdugan dedicat lui Ean- 
natum I sau II, rege din 
Lagaș (Perioada Ur I — 
către 2550 î.e.n. Piatră 
de calcar reprezentind 
măciulia huzduganului, 
12.7 cm înălțime) 


Pumnal de aur cu miner 
de  lapis-lazuli provenind 
din cimitirul regal din 
Ur — către 2685 — 2645 
î.e.n. (Epoca dinastică ar- 
haică, faza regelui Meskal- 
amdug; lungimea pumna- 
lului 37,3 cm. IRAK 
MUSEUM, BAGDAD) 


Vas de steatită cu relief mito- 
logic (Perioada proto-dinastică, 
sfîrşitul mileniului al IV-lea 
î.e.n. Steaua fiind determina- 
tivul zeului. avem precizarea 
că personajul din centru apar- 
tine  panteonului sumerian. 
BRITISH MUSEUM, LON- 
DRA) 

Ulcior cu cioc pentru scurgerea apei, cu lei şi bovidee, provenind de la Uruk (Epoca sumeria- 
nă arhaică — a treia pătrime a mileniului al IV-lea î.e.n., 20,3 cm înălțime) IRAK 


MUSEUM, BAGDAD) 


Ulcior cu cioc pentru scurgerea apei, cu lei și bovidee, provenind de la Uruk (20.3 cm 
înălțime, Epoca sumeriană arhaică, a treia pătrime a mileniului al IV-lea î.e.n. IRAK 


MUSEUM BAGDAD) 

Vas de alabastru, provenind ain templul zeului Eanna din Uruk (92 cm înălțime, Epoca 


sumeriană arhaică, IRAK MUSEUM, BAGDAD) 


Casca aurită a regelui Meskalamdug, primul rege al celei dintii dinastii din Ur (cca 2500— 


2350 î.e.n.) 


Vază de alabastru din Uruk (cca 2800 î.e.n. IRAh MUSEUM, BAGDAD) 


da lui Gudea) 


ără inseripţie (Perioa 


- 


Statuetă f 


Extras dintr-un vocabular sumero-akkadian 


Akkadian 


Meanin 
Translation 8 


ti-il-pa-nu throwing stick 
ru-up-Sum width 

e-si-tum mortar 
pa-ba-su-um to break into pieces 
da-a-ku-um to kill 

mi-i-rum bull 


pa-ar-si-ik-tum a measure 


it-tu-u-um funne! of a seed-plow 


făcute din argilă în care se așezau buchete de flori, făclii, fructe, ori se 
aprindea tămiie. 

Se folosea multă apă în temple. Ea era așezată în recipiente mari, 
și cel mai mare vas umplut cu apă era comparat cu Tigrul și Eufratul 
fiind numit mare; afară de aceste recipiente existau bazine mari și căzi 
de apă. La jertfe erau necesare vase mari ca niște urne, dar și vase mici 
care serveau la libaţiuni. Toate aceste numeroase vase se ţineau într-o 
magazie de lingă templu. 

Prin cultul divin se credea că omul intră în legătură cu zeii, iar mijlo- 
cul cel mai direct pentru aceasta era rugăciunea. Ea nu trebuia făcută 
cu mîinile goale, așa cum în viața de toate zilele sumerienii nu mer- 
geau la un dregător cu mîinile goale, ci le aduceau unele daruri. Tot așa 
o rugăciune, ca să se realizeze cele cerute, trebuia să fie însoţită de daruri, 
aduse de om zeului. În general la sumerieni, dar şi la akkadieni mai 
tîrziu, rugăciunea apare ca o relaţie comercială, de do ut des (dau ca să 
dai). Un om se roagă zeului soare și îi făgăduieşte că-i va da o treime de 
mină și cinci sekeli dacă i se va îndeplini dorinţa sa. În felul acesta rugăciu- 
nea și jertfa cu prinoasele se împleteau la sumerieni, şi nu exista una 
fără alta. Era însă nevoie de un mijlocitor, un intermediar între om și 
divinitate, căci distanţa între cele două entităţi era prea mare. Mijloci- 
torul era preotul (și nu regele-faraon ca la egiptenii antici), dar puteau 
să fie şi zei mai mici care să ia de mînă pe protejaţi lor și să transmită 
dorinţele protejaţilor lor, zeilor celor mari. 

Prilejuri pentru rugăciune erau zilele de sărbătoare de tot felul, consa- 
crarea templelor, eclipsele de soare și de lună, dar și bolile sau alte neno- 
rociri ale oamenilor. Desigur diferitele soiuri de rugăciuni purtau nume 
diferite, iar gesturile care le însoțeau erau și ele de mai multe feluri. Cel 
ce se ruga se așeza înaintea zeului, își ridica miinile, își deschidea palmele, 
îngenunchea, făcea apoi închinăciuni şi mătănii mari și mici, săruta veș- 
mintele zeului, picioarele lui, plîngea și se văita în gura mare (cel puţin 
la rugăciunile de pocăință). Apoi, în timpul recitării rugăciunii, se cînta 
muzică instrumentală. 

Plastica diferitelor epoci redă în chip diferit postura omului care se 
roagă, dar este posibil ca artistul să fi redat alt moment al rugăciunii 
ori o altă rugăciune. Vechii sumerieni cuprindeau mîna stîngă a lor cu 
mîna dreaptă și ţineau în felul acesta palmele înaintea pieptului. 
epoca lui Gudea se ţinea mîna dreaptă în palma stîngă deschisă și în 
general se lua postura unui om sărman care cerşește. Dimpotrivă, semiții 
akkadieni întindeau mîna dreaptă deschisă în sus cînd adorau un zeu, 
mîna stîngă strînsă era ţinută cu pumnul strîns înaintea pieptului, mai 
tîrziu atîrna de-a lungul trupul. 


Un al doilea element însemnat al cultului erau jertfele ce se aduceau 
zeilor, și existau numeroși termeni pentru a exprima diferitele varietăţi, 
forme şi feluri de jertfe ce se hărăzeau zeilor. 

Ideea jertfei în lumea sumeriană era fundată pe două concepții esen- 
tiale. Mai întîi se socotea că zeii — consideraţi întru totul similari oame- 
nilor în cadrul antropomorfismului care a dominat religia sumeriană — au 
aceleași nevoi ca și oamenii, adică de veșminte, de unsori parfumate. Aceste 
nevoi ale zeilor erau împlinite prin aducerile de jertfe. Se afirmă că zeii 
sînt atît de lacomi de miresme parfumate că se repezeau ca muștele în 
jurul jertfelor. Pe de altă parte, jertfele erau un mijloc de a potoli mînia 
zeilor, mînia pe care omul a provocat-o prin păcatele lui. În urma comiterii 
unui păcat, omul trebuia să plătească prin însăși viaţa sa. Sumerienii dau 
zeului un substitut pentru trupul lor: capul mielului de jertfă era dat pentru 
capul omului păcătos, spatele mielului era dat zeului: ca jertfă pentru 
spatele omului păcătos. Aducerea de jertfe era una din îndatoririle esen- 
tiale ale regilor şi chiar dacă în vremuri tulburi jertfele din temple au fost 
suprimate, datoria unui rege era să le restabilească grabnic. 

Jertfele trebuiau să fie de cea mai bună calitate și curate din punct 
de vedere religios. De cea mai bună calitate erau socotiți primii născuţi 
ai animalelor sau primele flori ori fructe apărute (deși din punct de vedere 
biologic lucrurile stau exact invers, și primii născuţi ai animalelor pot 
avea mai curînd unele tare pe care ceilalţi născuţi nu le au). Dintre ani- 
male se jertfeau mai cu seamă oi, capre, vite cornute, porci și tot felul 
de animale sălbatice, ba şi pești. Este îndoielnic dacă s-au făcut sacrificii 
umane propriu-zise de către sumerieni, spre deosebire de Grecia antică 
şi de Roma unde se făceau asemenea jertfe umane, dacă nu ar fi să 
menţionăm decît celebrele lupte de gladiatori (cf. Constantin Daniel, 
Civilizația feniciană, București, 1979, p. 253 sq.) Totuși sacrificii umane 
la moartea unei regine sau a unui rege au fost efectuate de sumerieni 
la începuturile istoriei lor căci anticii locuitori ai Sumerului înmormîntau 
pe suveranii lor împreună cu un mare număr dintre slujitori în mormin- 
tele regale (cf. C.L. Wooley, Les Sumeriens, trad. franc, Paris, 1930, p. 47). 

Aşa cum alimentaţia oamenilor era mai ales vegetală, tot astfel și 
jertfele şi prinoasele ce se aduceau zeilor erau mai cu seamă vegetale: 
cereale, făină, curmale, smochine, ulei și lapte, uneori amestecat cu miere 
și făină. Ori se aduceau pîine și prăjituri. Ca băutură, vin de curmale, 
bere, lapte, vin din struguri şi apă chiar. În fine se aduceau ca jertfe multe 
feluri de parfumuri: mirt, smirnă, tămiie, mir, un fel de trestie bine miro- 
sitoare sau prinoase ca podoabe, veşminte şi bijuterii. 

Jertfele se divizau în jertfe obişnuite și jertfe excepţionale. Cea mai 
mică jertfă obișnuită era pentru un rege 1 sila (= 400 g) de băutură 
zilnic și 1 sila pîine. Regi: aduceau jertfe abundente în zilele de sărbători. 
De către particulari se aduceau ca jertfe case şi acoperișuri de case, însă 
era îndrăgită aducerea de jertfe la izvoare, pe vîrfuri de munte sau pe 
malul mării. 

Anumite condiţii trebuiau împlinite ca să poată să se efectueze o 
jertfă. Cel ce voia să aducă o jertfă trebuia să se încredinţeze dacă era 

timpul nimerit, propice, fast unei jertfe. Atingerea animalului de jertfă 
era o gravă încălcare a ritualului. Apoi cel ce făcea o jertfă trebuia să 
se spele pe mîini și să se îmbrace cu haine curate. Era nevoie ca animalul 
de jertfă să nu aibă nici un defect, de pildă jertfa era ineficientă dacă 
oaia nu avea decît un singur rinichi. 


Ceremoniile de jertfă erau cu totul diferite după scopul jertfei, dar 
și după cine efectuează jertfe. De asemenea jertfa se efectua în alt fel 
dacă era vorba de un om de vază sau de un om simplu. Preoţii își opreau 
şi ei o parte din carnea jertfită, dar și cei care aduceau jertfe mîncau 
și ei din carnea adusă într-o masă ce avea loc în templu. 


În afară de rugăciuni și jertfe în cultul sumerian existau o serie de 
rituri de purificare (constituind domeniul catarticei), dar şi de vindecări 
prin izgonirea demonilor (deci un fel de magie albă) ca și îndepărtarea 
demonilor propriu-zisă. 

Punctul culminant al religiei sumeriene era atins în timpul sărbătorilor, 
care erau legate de anotimpuri, de echinoxuri, apoi de unele aniversări 
ale zeilor, cum ar fi căsătoriile lor, biruinţele lor asupra demonilor, sau 
erau prăznuite inaugurările diferitelor temple. Aceste sărbători erau 
extrem de multe, mai multe decît zilele lucrătoare ale anului, iar acela 
care ar fi vrut să le țină pe toate ar fi trebuit să alerge de la un oraș la 
altul și de la un templu la altul tot timpul anului. 


Deși riturile au o mare tendinţă de a se conserva neschimbate, totuși 
unele din ele au suferit mutații. Așa de pildă la sumerieni diferitele faze 
ale lunii erau prilej de sărbătoare, în zilele de 1, de 7 și de 15 ale lunii 
(adică în zilele de lună nouă, cînd se vede doar o jumătate din lună și 
în zilele de lună plină) erau celebrate cu fast chiar pe vremea lui Hammu- 
rabi, ca și ziua a 28-a cînd luna dispărea cu totul. Dimpotrivă, la asirieni 
ziua 7, 14, 21 și 28 erau socotite zile nefaste, aducătoare de nenorocire. 

n special zi nefastă era ziua a 19-a «ziua mîniei» (adică adunîndu-se 
cele 30 zile ale lunii ce a trecut cu cele 19 zile ale lunii în curs se obțineau 
49 zile, cifră care este produsul a 7 înmulţit cu 7 = 49), cînd păstorul 
nu trebuia să mănînce carne, pîine coaptă, nu trebuia să-și schimbe veș- 
mîntul. Regele nu trebuia să călătorească pe carul său de luptă, medicul 
nu trebuia să trateze un bolnav. Se știe că la egipteni nefastă era ziua 
a 17-a a lunii, ziua în care zeul Osiris a fost ucis de zeul Seth și de conspi- 
rația făcută împotriva sa. 


Centrul activităţii orașelor sumeriene era templul care era nu numai 
un loc religios ci și unul economic, și administrativ chiar, fiindcă poseda 
averi însemnate. 

Pentru sumerieni zeul însuși locuia în templul său, iar orașele din 
Sumer construite pe dealuri erau înconjurate de ziduri, care uneori 
despărțeau și un cartier al orașului de altul. Centrul fiecărui cartier era 
templul unde locuia zeul local, care era socotit drept stăpîn al orașului, 

regele fiind doar înlocuitorul său și purtînd titlul de ensi sau de lugal 
ori de issaku. 


Unul din cele mai vechi temple sumeriene a fost excavat la Eridu, 
în orașul a cărui divinitate proteguitoare era Enki (= Ea), cel puţin în 
ultimele secole sumeriene. Acesta este un sanctuar destul de strîmt și 
mic, de patru metri pe cinci, cuprinzînd cele două elemente esenţiale ale 
oricărui templu sumerian: o nișă pentru statuia zeului sau emblema sa 
și o masă de prinoase făcută din cărămizi. În decursul vremurilor acest 
sanctuar din Eridu a fost mărit mult și i s-a făcut în centru o cellă, în- 
conjurată de o serie de camere subsidiare; altarul era așezat în dreptul 
unui zid avind în faţă o masă de prinoase. Întregul templu era clădit pe 
o platformă la care se ajungea prin mai multe trepte care duceau la intra- 
rea clădirii, ce era aşezată pe latura lungă a construcţiei. Mai la nord la 
Erech s-a excavat un templu dedicat probabil zeului An (tatăl zeilor) și 
datînd circa din anul 3000 î.e.n. Acest sanctuar este similar în linii mari 
celui din Eridu, dar platforma este înlocuită printr-un mic deal artificial 
care se ridică la circa 15 metri deasupra nivelului cîmpiei înconjurătoare. 
O scară, construită în partea sa de nord, ducea la templu unde se afla 
sanctuarul zugrăvit în alb. Un templu asemănător a fost descoperit la 
Uqair; deși platforma sa nu avea decît cinci metri, pare că ea avea două 
niveluri, fiind deci prototipul unui viitor ziggurat, turnul cu etaje tipic 
pentru arhitectura templelor din Mesopotamia. Poate că zigguratul 
era o trăsătură de unire, atît reală cît și simbolică, între divinitățile 
cerești și lumea de jos. Pereţii interiori ai templului din Ugqair erau acope- 
riţi cu fresce deasupra unor benzi orizontale de culoare roșiatică și deasupra 
unei benzi cu ornamente geometrice. O altă inovaţie arhitecturală la 
Erech, în templul E-auna, a fost acoperirea pereţilor și coloanelor temple- 
lor construite din cărămizi cu zeci de mii de conuri de argilă de culori 
diferite (care erau înfipte în ziduri sau coloane atunci cînd cărămizile 
de lut nears erau încă moi). Aceste conuri colorate erau inserate unele 
lingă altele în așa fel încît alcătuiau triunghiuri, romburi, zigzaguri şi 
alte figuri geometrice. 

Templele au fost construite după același model în tot mileniul al treilea 
și au devenit apoi mai încăpătoare, construindu-se alte încăperi. Planul 
templului era sau oval sau dreptunghiular și avea o curte mică înainte. 
În construcţia lor s-au introdus însă alte materiale: cărămizile plan- 
convexe, plane pe o faţă şi încurbate pe cealaltă faţă. De asemenea teme- 
liile au început să fie făcute din blocuri mari de piatră de calcar. 

În vremea celei de a III-a dinastii din Ur, templele din orașele mari 
au devenit construcţii vaste și complicate. Astfel templul zeului Nanna 
(r) (al lunii, Sin la akkadieni), care se numea E-Kișnugal (reamintim 
că templele aveau un nume, la fel ca și zigguratele la sumerieni și apoi 
la akkadieni), consta într-o îngrădire de 120 pe 70 metri, unde se afla 

și zigguratul, dar şi mai multe sanctuare, magazii, depozite, curţi și case 
de locuit pentru personalul templului. Zigguratul însuși avea o înălțime 
de 22 metri, fiind clădit pe o bază de 70 m pe 50 metri. Tot zigguratul 
era o masă solidă de cărămizi acoperită cu un strat de cărămizi nearse 
care, la rîndul lui, avea deasupra încă un strat de cărămizi nearse tencuite 
cu asfalt. Avea trei etaje și la el se ajungea prin trei scări, fiecare cu circa 
o sută de trepte. În vîrf era un mic sanctuar, construit în întregime din 
cărămizi emailate albastre. 

Herodot, care a fost în Babilon atunci cînd acest oraș și întreaga 
Mesopotamie se aflau sub dominație persană, descrie zigguratul E-te- 
menamki al templului E-sagila din Babilon al lu: Marduk. Desigur nu este 
o descriere din epoca sumeriană, dar cum riturile religioase babilomene 
sînt preluate de la sumerieni și dat fiind marea tendinţă conservatoare 
din toate credinţele religioase, este puţin probabil că un ziggurat din 
epoca sumeriană să fi fost prea diferit de unul din vremea stăpînirilor 
babiloniene și persane. Deci Herodot, părintele istoriei, scrie astfel cu pri- 
vire la zigguratul mai sus arătat: « EI este un pătrat regulat care are două 
stadii în toate sensurile (1 stadiu la grecii vechi avea 180 m, n.n.). 
mijlocul lui se vede un turn masiv care are un stadiu atît în lungime cît 
și în lățime; pe acest turn se ridică altul și pe cel de al doilea altul, și 
așa la rînd astfel că se pot număra pînă la opt turnuri. Urcatul se face pe 
dinafară cu ajutorul unei rampe care dă ocol succesiv tuturor etajelor. 
La mijlocul urcușului, există o cameră şi scaune, unde se așază și se odih- 
nesc cei ce n-au apucat să se urce pînă la vîrf. În ultimul turn este un 
templu și în acest templu un pat mare și bogat împodobit, lîngă care este 
întinsă o masă de aur. Nu se vede aici nici o statuie, și nimeni nu-și petrece 
noaptea aici, decît o femeie din acest loc pe care a indicat-o zeul însu și, 
dintre toate soțiile zeului, după cîte spun chaldeenii care sînt preoţii 
locurilor acestora » (Herodot, I. 181). 

De obicei templele erau clădite de regi și adesea la porunca unui zeu 
care le apărea în vis și le poruncea să înalțe un templu. Cel puţin așa a 
clădit regele Gudea un te mplu în Lagaș. Ni s-au păstrat două cilindre 
excavate la Lagaș, care conţin 54 coloane şi 1400 linii de text în care se 
povestesc împrejurările în care s-a înălțat acest templu. Redăm aceste 
împrejurări după relatarea lui S. N. Kramer (S. N. Kramer, The Sumerians, 
Univ. Chic. Press 1963 p. 137): « Acest document, care este în mod practic 
singura lucrare literară ce ni s-a păstrat din acea vreme, a fost probabil 
compus de către unul din poeții templului E-ninnu din Lagaș ca să cele- 
breze construirea sa de către piosul rege Gudea. Stilul său literar este mar 
degrabă umflat, grandilocvent și difuz și descrierile pe care le redă asupra 
riturilor și ritualurilor ce au însoțit construcţia templului E-ninnu par să 
cuprindă mai multă fantezie decît fapte reale. Dar chiar și așa acest t ext 

este foarte semnificativ și aduce bogate informaţii, precum următoarea 
schiță a conţinutului său ne va arăta. 

Dacă dăm ascultare poetului care ni le povestește, totul a început 
după ce soarta a fost decretată și cetatea Lagaș a fost binecuvîntată cu 
bogata revărsare a fluviului Tigru. Atunci zeul Ningirsu, zeitatea ce tutela 
cetatea Lagaș, a decis să-l pună pe Gudea să construiască templul E-ninnu 
într-un stil grandios. El atunci a apărut lui Gudea într-un vis care pare să 
fie o invenţie ad-hoc din partea poetului, cu toate că el relatează eveni- 
mentele ca și cum s-ar fi întîmplat în realitate. 

În visul său Gudea a văzut un om, de o statură foarte înaltă, cu o 
coroană divină pe cap, cu aripile unei păsări ce avea cap de leu, și șuvoaie 
de apă multe în partea de jos a trupului său, iar leii se ghemuiau la dreapta 
şi la stinga sa. Omul acela gigantic a poruncit lui Gudea să-i construiască 
templul său, dar regele nu a putut să înţeleagă limpede sensul cuvintelor 
sale. Au apărut zorii unei zile în vis — și s-a arătat o femeie care ţinea un 
vîrf ascuţit de aur și studia o tabletă de argilă pe care era reprezentat 
cerul înstelat. Apoi a apărut un erou care a desenat pe o tabletă de lapis- 
lazuli planul unei case; el a așezat apoi cărămizi în tiparul de cărămizi 
care se afla înaintea lui Gudea alături de un coş de cărat. În același timp 
un măgar armăsar de o rasă specială lovea cu picioarele pămîntul, fiind 
nerăbdător. 

Întrucît sensul acestui vis nu era clar pentru el, Gudea s-a hotărît 
să consulte pe zeiţa Nanșe, care tilcuia visele zeilor. Dar Nanșe locuia 
într-un district al orașului Lagaș, la care se putea ajunge cel ma: ușor 
printr-un canal. De aceea Gudea a călătorit la ea cu barca, luînd măsuri 
ca aceasta să se oprească în dreptul ma: multor sanctuare importante 
de-a lungul drumului: spre a oferi jertfe și rugăciuni divinităţilor lor și 
spre a dobîndi ajutorul lor. În cele din urmă corabia a ajuns la cheiul 
districtului Nina, și Gudea a mers cu capul ridicat în curtea templului 
unde el a adus jertfe, a turnat lhbaţiuni, și a înălțat rugăciuni. Apoi 
el spuse visul său și zeiţa i-a tîlcuit visul lui punct cu punct: 

Omul de statură înfrcoșătoare care purta o coroană divină pe cap, 
aripile unei păsări cu cap de leu, un șuvoi de ape în partea de jos a tru- 
pului său, acesta era fratele ei, zeul Ningirsu care i-a poruncit regelui să 
clădească templul E-ninnu. Apariţia luminii zilei deasupra orizontului, 
acesta este Ningișzida — zeul personal al lu: Gudea, care se înălța ca soarele. 
Femeia care ţinea un vîrf ascuţit de aur și o tabletă de argilă pe care era 
reprezentat cerul înstelat și ea o studia, aceasta era zeiţa Nidaba (zeiţa 
scrisului și divinitatea care patrona școala e-dubba în sumeriană) care te 
îndrepta să construieşti templul de acord cu «stelele cele sfinte ». Eroul 
care ţinea în mînă o tablă de lapis-lazuli, acesta este zeul arhitect Nindub 
care desena planul templului. Coșul de cărat și tiparul de cărămizi în care 

« cărămida soartei» a fost așezată, acestea prevestesc cărămizile pentru 
templul E-ninnu. Măgarul armăsar care loveşte pămîntul cu copitele 
fund plin de nerăbdare, acesta este Gudea însuși care este nerăbdător să 
înceapă lucrarea sa. 


Nanșe se apucă apoi să sfătuiască pe Gudea să construiască un car de 
război nou și frumos împodobit pentru zeul Ningirsu și să i-l dăruiască 
lui dimpreună cu un atelaj de măgari armăsari și emblemele cu armele 
zeului însoţite de bătăile tobei. După ce a săvîrşit acestea, Ningirsu, într- 
alt vis, i-a dat îndrumări mai amănunțite, a binecuvîntat oraşul Lagaș 
din plin, și l-a asigurat pe Gudea că poporul său va lucra cu sîrguinţă la 
clădirea templului E-ninnu cu tot felul de lemne şi pietre aduse la el din 
diferite țări ale lumii. 


Gudea s-a sculat din somnul său, și după ce a făcut un sacrificiu și 
aflînd prezicerea dedusă din jertfă că este bună, începu să execute el însuși 
îndrumările lui Ningirsu. Mai întîi el curăţă de spurcăciune morală orașul; 
nu trebuiau să mai fie cereri și plingeri ca unii să fie pedepsiţi. Mama nu 
trebuia să dojenească pe copilul ei, nici copilul nu trebuia să-și ridice 
glasul împotriva maicei sale; sclavul nu trebuia să fie pedepsit pentru o 
faptă rea, și sclava nu trebuia să fie lovită de stăpîna ei pentru că nu a 
fost cuviincioasă, tot ce era necurat trebuia să fie înlăturat din oraș. 
După o altă serie de prezice, oracole, jertfe, ceremonii și rugăciuni, 
regele Gudea a început cu îndrăzneală sarcina de a construi templul 
E-ninnu, care este apoi descris de poet în amănunte măreţe, repetate, dar 
din nefericire adesea obscure. 

Poemul înscris pe primul cilindru se sfîrşește cu împlinirea deplină a 
construcției complexului templului: E-ninnu. Relatarea imnică se continuă 
mai apoi pe al doilea cilindru, începînd cu o rugăciune a lui Gudea către 
zeii Anunnaki, urmată de vestirea făcută de zeul Ningirsu soției sale zeița 
Bau că templul este terminat și gata de a fi locuit. 

Cu ajutorul unui număr de divinități, Gudea atunci a purificat templul 
şi a pregătit toate mîncărurile, jertfele de vărsare (lbaţiunile) și tămta 
ce urmau să fie folosite în ceremonia ce avea să celebreze intrarea zeilor 
în locuinţa lor. Încă o dată Gudea a purificat orașul din punct de vedere 
etic și real. Apoi el se apucă să fixeze un grup întreg de divinități spre 
a purta de grijă de nevoile templului ; un portar, un majordom, un mesager, 
un vizitiu, un șambelan, doi muzicanți, un supraveghetor peste grîne și 
unul peste pescăni... Aceste numiri sînt descrise într-un stil care amin- 
teşte de numirea divinităților de către zeul Enki în mitul « Enki și ordinea 
lumii » După ce Ningirsu și Bau s-au unit într-o îmbrăţișare maritală, a 
urmat celebrarea de șapte zile, a inaugurării templului, urmată de un ospăț 
pentru zeii cei mari An, Elil și Ninmah. Urmează o binecuvîntare dată 
de zeul Ningirsu și poemul se sfirșește printr-un imn de slavă adus templului 
E-ninnu și zeului său Ningirsu. » 

În felul acesta se încheie relatarea despre construirea templului regelui 
Gudea, dar noi vom observa că tema ordinului: primit în vis de a înălța 
un templu ori o mănăstire este răspîndită în lumea întreagă, și se regă- 
sește și în Moldova; de pildă Alexandru Lăpușneanu primește în somn 
porunca de a clădi mănăstirea Pângăraţi. (cf. V. Gruia Ionescu și Cons- 
tantin Daniel, Alezandru Lăpuşneanu văzut de medici în « Clinici și Studii 
ale Spitalului de Boli Interne Ploiești» Buc. 1944, p. 242—243). Acest 
domn al Moldovei este silit de vise repetate să se apuce să z'dească mănăs- 
tirea de mai sus (cf. Econ. Ion Antonovici, Un manuscris din Mănăstirea 
Pângăraţi, în Revista de istorie, arheologie și filozofie, vol. X, 1909). 


DREGĂTORII, ADMINISTRAȚIA, 
OȘTIREA ȘI JUSTIȚIA 


Deși teoretic regele era locţiitorul zeului care stăpînea cetatea sume- 
mană, totuși, puterea sa era limitată și îngrădită oarecum de două corpuri 
de cetăţeni: sfatul celor bătrîni şi sfatul celor tineri. În poemul lui Ghil- 
gameș chiar, vedem cum toţi locuitorii orașului Uruk, al cărui rege era 
vestitul erou sumerian, cîrteau împotriva abuzurilor și nedreptăţilor 
făcute de acesta: violul tinerelor logodnice, violul soțiilor de dregători 
și războinici, folosirea pentru munci istovitoare a tinerilor sau chemarea 
lor la război. Dar în poemul lui Ghilgameș locuitorii oraşului Uruk se 
plîng zeului Enlil, nu se răscoală aşa cum au făcut de atîtea ori mesopo- 
tamienii împotriva stăpînirilor tiranice care fi exploatau, răpindu-le cele 
mai elementare drepturi, precum făcea și Ghilgameș (cf. Constantin Daniel 
și Ion Acsan, Tăbliţele de argilă, Buc. 1981, p. 71.). Într-un alt poem, 
care reprezintă un alt episod din poemul lui Ghilgameș, intitulat Ghil- 
gameş şi Agga din Kiş, regele legendar din Uruk se sfătuiește cu un consi- 
hu al bătrînilor şi cu un sfat al tinerilor spre a lua hotărîrea de a declara 
război. În acest poem, regele Agga din Kiş îl ameninţă pe Ghilgameș 
că îl va ataca cu război dacă nu îl va recunoaște ca stăpîn al său. Poe- 
mul începe cu sosirea la Uruk a crainicilor regelui Agga din Kiş, purtători 
ai unei cereri ultimative către Uruk. Înainte de a răspunde regelui din 
Kiş, Ghilgameș se sfătuiește cu «adunarea bătrînilor orașului >, rugîndu-i 
însă să nu se supună regelui: din Kiș, ci să ia armele în miini și să lupte 
pentru :zbîndă. 

Redăm după S.N. Kramer traducerea acestui poem: 


« Trimişii lui Agga fiul lui Enmebarragesi 

Părăsiră Kiş pentru a se îndrepta către Ghilgameș la Uruk 
Stăpinul Ghilgameș bătrinilor orașului său 

a înfățișat pricina şi a cerut sfat: 

„Să nu ne supunem casei din Kiş 

S-o lovim cu armele noastre” 

Adunarea bătrinilor orașului său 

Răspunse lui Ghilgameş: 

„Să ne supunem casei din Kiş 

Să n-o lovim cu armele noastre” 

Ghilgameş stăpîn peste Kullab 

Care a îndeplinit fapte vitejeşti pentru zeița Inanna 
Nu a închis în inima sa 

Cuvintele bătrinilor orașului său, 

A doua oară Ghilgameș stăpin peste Kullab 
Înaintea luptătorilor orașului său 

A înfățișat pricina şi a cerut sfat: 

Nu vă supuneți casei lui Kiș! 

S-o lovim cu armele noastre ! 

Adunarea luptătorilor orașului său 
Răspunse lui Ghilgameș: 

„Nu vă supuneti casei din Kiş ! 

S-o lovim cu armele noastre /” 

Atunci Ghilgameş, stăpin peste Kullab 

La această părere a luptătorilor orașului său 
Inima i s-a înveselit, sufletul i s-a luminat » 


(S.N. Kramer, Op. cit. p. 93—94). 


Așadar sfatul bătrînilor a fost de părere ca statul-oraș Uruk (Kullab 
este o parte din el) să se supună celui din Kiş, pe cînd sfatul tinerilor a 
cerut să se lupte pînă la victorie. În mod evident cele două consilii aveau 
un cuvînt greu de spus în hotăririle importante privitoare la statul-oraș 
Uruk. Și trebuie să deducem că și în celelalte state-orașe sumeriene exis- 
tau — ca şi la grecii vechi, mult mai tîrziu — cele două adunări: ale bătri- 
nilor și ale tinenlor. 

Pe lîngă regii sumerieni existau o serie de dregători, a căror funcție 
s-a modificat cu timpul, dar nu trebuie să considerăm bine delimitate 
atribuțiile unui dregător nici în statele sumeriene nici în cele semite de 
mai tîrziu, căci același dregător, avînd o funcție civilă, putea să exercite 
o comandă militară de pildă, iar în funcţiile civile putea să aibă însărci- 
nări foarte diferite, fără nici un raport cu apelația dregătoriei sale. 

Cel mai înalt dregător în statul-oraş sumerian era adesea acela care 
purta titlul de isakku, titlu care originar se pare că ar fi aparținut unor 
principi independenţi sumerieni, și care de fapt era purtat adesea și de 
regi independenţi sumerieni. Astfel regele Entemena numește isakku 
al statului-oraș Umma, cucerit de el, pe marele preot Ili. Regele semit 
Sargon I îl înfrînge pe regele sumerian Lugalzaggu, rege al Sumerulu; 

cu capitala la Uruk, și arată că îl prinde captiv dimpreună cu 50 de 
isakku. Un alt mare demnitar al statelor-orașe sumeriene era acela numit 
șakkanak, dar în unele vremuri acest titlu este purtat de mulţi locuitori 
ai unei cetăţi, ceea ce dovedește că apelaţia acestei dregătorii nu cores- 
pundea unor atribuţii foarte importante. Treburile unui mare vizir în 
Egiptul faraonic (sau mai tîrziu în statele islamice) sînt efectuate în sta- 
tele-orașe sumeriene de dregătorul numit sukkal, căruia i se adaugă și 
adjectivul de mare cînd are atribuţii foarte întinse (sukkal-mak, în akka- 
diană rab sukkalim). Un astfel de dregător ajuta pe rege în administrație, 
dar se îndeletnicea și cu probleme de politică externă, de pildă în ceea ce 
privește încheierea tratatelor și a trasării hotarelor. 

Cît de mare putea să fie autoritatea unui astfel de demnitar ne-o arată 
exemplul lui Arad-Nannar, sukkal-mak al regelui Gimil-Sin din Ur care 
era în același timp isakku în Lagaş și în mai multe alte orașe foarte înde- 
părtate, era preot al zeului Enki ( = Ea) și în fine șakkanak a altor șapte 
orașe. În calitate de conducător al finanţelor era dregătorul numit mu- 
banda, care organiza lucrările publice, administra vistieria regelui și era 
în același timp consilierul său juridic, cum am spune astăzi. Prin mîinile 
sale treceau toate veniturile statului-oraș: argint, cereale, vin şi lemne, 
și tot el îi plătea pe slujitori. I se mai atribuiau multe alte îndatoriri. 
Alături de dregători civili, regele avea și o gardă care îl păzea şi oprea 
intrarea în palat. Relaţiile palatului cu cei dinafară erau orînduite de 
către intendent nimgir. Regele are crainici sau olăcari lu-gia care ajung în 
orașe îndepărtate cu poruncile regale, iar expedițiile comerciale sînt con- 
duse de un negustor sumerian: damkar, care este adesea un slujbaș şi are 
o calitate oficială: încheie tranzacţii pentru rege, pentru isakku sau pentru 
haremul regal. Dregătorul care conducea un oraș sau o regiune se numea în 
sumeriană nubanda. Judecătorul diku făcea parte din marii dregători. 


Spre deosebire de Egipt, preoţii sumerieni nu erau scutiţi de plata 
unor dări importante şi aduceau la palatul regal veșminte, ţesături, obiecte 
de bronz, cereale, păsări, capre și felurite vite. Țăranii plăteau impozitele 
în natură, cereale, produse ale grădinilor lor, vite. În afară de aceste 
dăjdi se ma: dăruiau regelui contribuţii voluntare. Perceptorii care în- 
casau impozitele se numeau mașkim, în sumeriană, dar ei erau tot atît 
de puţin îndrăgiţi precum erau perceptorii în toate timpurile. Regele 
Urukagina se laudă că a instaurat libertatea în ţară, împiedicînd să fie 
percepute dări în mod nedrept. Desigur perceptorii aveau arhive, e-dubba, 
în care se înregistrau cu minuţie încasările făcute și datoriile fiecărui locui- 
tor. Aceste arhive erau cîrmuite de un șef arhıvar, pisan-dubba, care pri- 
mea tăbliţele aduse la arhive și le depozita în vase mari (pisan). Arhivele 
aveau scribi, dubsar, care înregistrau cu exactitate încasările și debitele 
locuitorilor. 


Dar nu numai preoţii nu erau scutiţi de impozite ci și ostașii, care pri- 
miseră o bucată de moșie; ca să o exploateze trebuiau să plătească un 

impozit. Templele înseși trebuiau să plătească impozite ca și dregătorii 
lor. La orașe aceste impozite se achitau în argint, mai cu seamă strîn- 
gerea dărilor plătite în argint de către negustori era una din sarcinile 
perceptorilor regelui. La ţară dările se plăteau în natură, precum am 
arătat, dar puteau fi plătite și în argint. Asupra cuantumului acestor biruri 
nu avem date prea sigure, dar se pare că ele reprezentau ca pretutindeni 
în Orient a zecea parte din recoltă (ca și în Țările Române cf. dijmă de 
la decima subînţeles pars «a zecea parte ») dar în practică impozitul re- 
prezenta se pare o cincime, un sfert și chiar o jumătate din recoltă. De 
anul nou (în luna lui Nisan — primăvara) se făcea număratul oilor și al 
mieilor și în acea vreme stăpînii oilor veneau cu turmele lor spre a le 
smulge lina în orașul regelui (foarfecele de tuns oi nu apare decît în mile- 
niul II). Dacă un baci întîrzia, primea pe dată o chemare a regelui să 
se prezinte grabnic cu turmele sale. Toate aceste bunuri erau înregistrate 
și primite de scribii și de dregătorii regelui. 

Armatele sumeriene erau foarte diferite de cele ale akkadienilor. În 
fruntea lor lupta de cele mai multe ori regele sumerian care purta ca 
semn al regalității o sabie de aramă în formă de seceră, iar ca armă reală 
avea o lance și sulițe ma: mici de aruncat. Carul de război cu două roți 
era mai rar folosit și era rezervat doar suveranului, care purta rochia 
din smocuri de lînă, iar pe cap un coif rotund de aramă sau de piele. 
Ostașii de rînd purtau, la fel ca și conducătorul lor, fuste din smocuri 
de lînă și un coif de aramă, iar arma lor ofensivă era o lance, iar pentru 
apărare aveau un scut mare dreptunghiular. Ofițerii purtau în afară de 
lance o sabie. Întreaga armată înainta ca o falangă strînsă în rînduri 
de cîte șase, îndreptîndu-se contra vrăjmașului. 


Desigur, progresele civilizației de-a lungul istoriei se arată mai întîi 
în știința și organizarea militară. Sumerienii, locuind un spaţiu neapărat 
de munți sau de mări, ori obstacole naturale cum ar fi deșerturile, se 
aflau într-o ţară bogată unde munca lor crease o mare rodnicie a pămîn- 
tului ; de aceea ei erau supuși pizmei și lăcomiei vecinilor lor săraci venind 
din munții Elamului sau din pustiurile Arabiei: și ale Siriei și nu ar fi 
putut rezista atacurilor acestor popoare dacă nu ar fi avut o organizare 
militară puternică. Sumernienii au întemeiat o civilizație și un imperiu 
pentru că au avut o armată mai bună și arme mai eficiente decît vecinii 
lor. Războiul a avut o mare însemnătate în istoria acestui popor, după 
cum reiese din analele lor și din faptul că au trebuit să se apere mereu 
de năvălirile și cotropirile popoarelor din jur. 

Materialele pe care se poate întemeia o schiță a armatelor sumeriene 
sînt, în ceea ce priveşte mileniul al IV-lea, un « drapel » găsit într-un mor- 
mînt regal la Ur, arme găsite în același loc, precum și în cimitirul regal 
din Kiş, apoi încrustațiile din Kiş. Pentru prima parte a mileniului al 
III-lea posedăm Stela Vulturilor a regelui Eannatum și stela regelui Naram- 
Sin, iar pentru vremurile mai tîrzii dispunem de unele capitole din Codul 

lui Hammurabi care reproduc măsuri legislative sumeriene mult mai 
vechi. « Drapelul » găsit la Ur este un panou de mozaic alcătuit din scoici 
și din lapis-lazuli avînd trei registre; el datează aproximativ din anii 
3000 î.e.n. Pe una din părţi este înfățișată o scenă de război și pe regis- 
trul inferior apar care de război trase fiecare de patru măgari (calul nu 
apare în văile Tigrului și Eufratului înainte de mileniul al II-lea î.e.n.) 
Carele sînt solide, joase, făcute cu patru roți solide avînd în jur bandaje 
de piele care fixează roţile. Carul propriu-zis este destul de ușor, compus 
dintr-un cadru de lemn acoperit cu panouri de piele. Partea dinainte a 
carului era ridicată și prin ea trecea o despicătură pe unde se așezau 
hăţurile. Măgarii nu aveau zăbale, ci pe gîturile lor se vedea un fel de 
colier larg. Pe acest car de război erau aşezaţi un luptător și vizitiul caru- 
lui, iar armele, sulițe de lansat împotriva dușmanului, erau așezate pe un 
fel de tolbă fixată pe peretele dinăuntru al carului. Au fost găsite mai 
multe astfel de sulițe de aruncat care puteau fi lansate cu un fel de praș- 
tie, dar şi sulițe care puteau sluji la lupta corp la corp. Al doilea registru 
al stindardului sumerian figura pedestrimea care mergea în rînduri strînse. 
Ostașii au pe cap coifuri conicecu lanţuri sub bărbie și poartă fuste poate 
făcute din bucăţi de piele ataşate de brîu ; în spate au niște mantale făcute 
dintr-un material gros, poate piei de animale. Mantaua era legată la gît 
cu o agrafă, iar în faţă era desfăcută. Ostașul pedestrime: purta un fel 
de ţeapă cu miner scurt. Înaintea frontului pedestrimei se zăresc luptă- 
tori care sînt prinși în luptă corp la corp cu dușmanul; ei sînt înarmaţi 
cu topoare, pumnale și cu o lance scurtă, alături de o sabie mică. În 
registrul superior se vede regele înarmat cu lance și o toporișcă stînd îna- 
intea carului său de război spre a-i lua în primire pe prizonieri. Regele 
poartă o cască similară aceleia a soldaţilor săi. 

Mormintele regale de la Ur au procurat numeroase exemplare de 
arme sumeriene din mileniul al IV-lea, ma: cu seamă virfuri de lance de 
aramă avînd secţiunea pătrată, cu o lungime de 0,75 cm. Arma aceasta 
nu se găsește pe stindardul sumerian descris mai sus, tot așa cum nu 
aflăm nici arcași. Dar nu găsim arcași nici pe Stela Vulturilor, de unde s-a 
conchis că în primele dinastii sumeriene nu se folosea arcul. În morminte 
regale s-au aflat însă și vîrfuri de săgeți, ba chiar și arcuri. Unele din 
aceste vîrfuri de săgeți erau din silex. Trebuie să admitem deci existenţa 
arcașilor în mileniul IV în oștirile sumeriene. 

O altă armă folosită de sumerieni și regăsită în morminte era buzdu- 
ganul, ghioaga avînd un cap piriform, considerat simbol al puterii. În 
cimitirul sumerian din Ur, explorat de C. Leonard Wooley 's-a găsit un 
buzdugan de aramă cu vîrfuri scurte și apropiate. O altă armă găsită aici 
este o lamă de sabie subţire, necurbată, făcută din aramă și fixată într-un 
mîner de lemn. Tot în mormintele acestea s-au găsit scuturi mari, drept- 
unghiulare, ornate cu plăci de metal și cu basoreliefuri pe ele. 

În vremea regelui Eannatum armamentul și oștirea suferiseră unele 
schimbări. Pe Stela Vulturilor nu este figurată nici un fel de oștire urcată 
în care de război, doar regele este reprezentat într-un car și acesta este 
de tipul binecunoscut, cu două roţi. În alt registru al Stelei Vulturilor 
regele apare luptiînd pe jos în fruntea ostașilor săi. Carul pare să fi fost 
folosit doar ca mijloc de transport și nu pe cîmpul de luptă. Oștirea este 
în marș, purtînd oblic lăncile, iar rîndurile ei se compun din șase ostași 
mergînd strîns uniți unul lingă altul, avînd drept arme sulițe grele și 
securi; cei din primul rînd au cu ei mari scuturi dreptunghiulare. Costumul 
este aceeași fustă din smocuri de lînă (kaunakes), pieptul gol, fără mantaua 
de pe umeri care îi proteja. Regele are o fustă cu volane și o eșarfă care 
este petrecută peste umărul stîng și sub brațul drept. Pe cap poartă o 
cască cu coamă și urechi modelate în relief. 


Nu există la sumerieni o armată regulată, plătită, căci orice cetăţean 
dintr-un stat-oraș putea fi chemat la serviciul militar. Regele conducea 
personal în luptă poporul său și mergea în fruntea oștirilor, dar se pare 
că a existat și la sumerieni, ca la akkadieni: mai tîrziu, un grup de armată 
permanentă printre acești ostași care erau chemaţi la arme numai în 
caz de război. Este foarte probabil că regele sumerian avea un corp de 
gardă, căci mai tîrziu la akkadieni Sargon I are 5400 ostași permanenţi. 
Existau dregători însărcinaţi cu recrutarea ostașilor, care deveneau ofiţeri 
pe cîmpul de luptă. 


Desigur era nevoie de mult antrenament și de disciplină pentru a 
instrui unitățile militare care erau formate în regimente după cartierele 
orașelor, fără îndoială. Forţele militare ale statelor-orașe sumeriene erau 
bine organizate și dădeau bătălii sîngeroase. Astfel regele Eannatum afirmă 
că a ueis 3800 de dușmani în lupta împotriva orașului Umma și relatează 
că a îngropat douăzeci de grămezi din ostașii săi. Un rege akkadian, 
Rimuș, se laudă că într-o bătălie împotriva orașelor sumeriene Ur și Umma 
a ucis 8400 de inamici și a prins 5460 dintre ei, iar în războiul împotriva 
statului-oraș Kazallu afirmă că a ucis 12 650 vrăjmași și a adus ca prinși 
de război 5864 inși. De obicei victoria chiar la sumerieni, nu numai la 
akkadieni mai: tîrziu, era urmată de masacrarea prizonierilor care erau 
jertfiți zeilor, fiind vorba deci de sacrificii umane. Același rit al uciderii 
tuturor prinșilor de război, dar cu nimicirea și a vitelor și a tuturor bunu- 
rilor aparţinind dușmanului, dimpreună cu femeile și copiii, se întîlneşte 
și la semiţi. Este vorba de ritul cherem, cunoscut și din Vechiul Testa- 
ment (Deuteronom II, 34; I Regi XV, 7—9 după Septuagintă) în care 
se ucide odată cu bărbaţii și femeile și vitele şi copiii unui oraș cucerit. 
Caracterul necruţător al acestor războaie între statele-orașe a fost poate 
cauza esențială a decadenţei puterii sumeriene și a dispariţiei ei finale. 
Totodată războaiele fără curmare între statele-orașe au dus la o profundă 
schimbare în structura socială. În timpul celei de a treia dinastii din Ur 
(şi așa cum se vede și din Codul lui Hammurabi care exprimă o stare de 


94 


Pd 


lucruri mult mai veche decît vremea stăpînirii sumeriene), armata folo- 
sită este alta decît gloata care era chemată în caz de război să se înroleze 
în oştire. Existau trupe permanente care deveniseră astfel cetățenii cei 
mai importanți ai statului-oraș; ei primeau întinderi de pămînt sau gră- 
dini pe care trebuiau să le cultive neapărat. 

Aceste pămînturi erau inalienabile şi ereditare, iar fiul era obligat să 
împlinească aceeaşi datorie militară ca tatăl său. O treime din recoltă 
era atribuită ţăranului care îngrijise de ogor, îl arase, îl semănase și îl 
secerase în vremea în care se afla la oaste cel ce primise un astfel de 
domeniu de la rege. Era deci vorba de o dijmă ce se plătea ostașului 
absent de la pămîntul ce-l avea de la rege. Dacă ostașul sumerian sau 
akkadian cădea prizonier, el trebuia să plătească suma de răscumpărare 
(dacă nu era ucis cu toţi prinșii de război) din propria sa avere, iar dacă 
nu avea bani, templul local sau regele plăteau pentru el. Desigur, cu vre- 
mea moravurile s-au mai îmblinzit și în mileniul al III-lea era preferabil 
să obţii o sumă de răscumpărare pe un prins de război decît să-l ucizi 
aducîndu-l jertfă unui zeu. Luptătorii care primeau un bun ereditar de 
la rege, în vremea celei de-a treia dinastii din Ur, erau la dispoziţia rege- 
lui, și dacă erau chemaţi la oaste trebuiau să vină numaidecit. Se pedepsea 
cu moartea refuzul de a veni la război, deși uneori se putea obține o 
scutire dacă se plătea un impozit, ilku. 


Chemarea gloatei la război însemna chemarea tuturor locuitorilor unui 
stat-oraş sumerian, care nu erau soldați de profesie. Dar sclavii erau 
scutiţi de orice obligaţie militară. În vremea celei de a treia dinastii din 
Ur nu exista un corp de armată cu care de război, nici cavalerie propriu- 
zisă. Însă în timpul regelui Șulgi existau arcași numeroși și poate arcașşii 
nu erau soldaţi de profesie, aceștia făcînd parte din pedestrime, care ataca 
în formaţii de falangă în rînduri de cîte șase, cum am mai spus, unde era 
nevoie de o strictă disciplină și de un antrenament centinuu. 

Este probabil că folosirea mercenarilor a fost impusă — și în statele- 
orașe sumeriene ca și în Egiptul antic — de frecventele răscoale ale locui- 
torilor băștinași, care se ridicau împotriva exploatării în cadrul orînduirii 
tributale pe care o exercita regele prin dregătorii săi. Ca mercenari au 
fost desigur folosiți semiţii akkadieni sau amoreeni (canaaneeni de răsărit) 
care, ca și în Egipt, au ajuns pe încetul să deţină puterea în statele- 
orașe sumeriene. Ma: cu seamă mercenarii semiţi au fost folosiți într-o 
vreme cînd akkadienii începuseră să se amestece cu sumerienii. Este cu 
putinţă ca renașterea sumeriană din timpul regelui Urnammu și a succe- 
sorilor săi să fie datorată tocmai utilizării mercenarilor semiţi. Armatele 
celei de a treia dinastii din Ur erau superioare celor din mileniul al IV-lea, 
dar statele-orașe sumeriene erau mai slabe din cauza folosirii mercenari- 
lor, a căror influenţă și putere puneau în primejdie stabilitatea statală. 

Justiţia și acordarea ei în cele mai bune condiţii a fost o preocupare 
constantă a tuturor suveranilor. De fapt, pe lîngă unele trăsături detesta- 

bile de caracter reprobabil, popoarele din Valea celor două fluvii, 
Tigrul şi Eufratul au avut o trăsătură aparte a structurii lor culturale — 
care le deosebea de multe alte popoare din antichitate — cinstirea și res- 
pectul faţă de Drept. Orice vînzare, cumpărare, închiriere, înfiere, căsătorie 
chiar era considerată mai întîi din punct de vedere legal, și se încheiau 
acte scrise pentru orice fel de asemenea tranzacţii. Nicăieri în Orientul 
antic, jurisprudenţa nu a fost mai devreme studiată și o foarte mare 
parte din tăbliţele de argilă găsite se referă la asemenea acte juridice. 

Desigur, ca multe alte popoare din antichitate, sumerienii și akka- 
dienu mai tîrziu au căutat originea dreptului la zei, și în special la zeul 
soarelui Utu sau Babar la sumerieni. Zeul soare limpezește cu lumina sa 
tot ceea ce este întunecat, el este «a judecătorul ce privește cu un ochi 
binevoitor pe cel slab ». Printre zeițe, Kadi este aceea care orînduiește 
dreptatea în orașe, dar și Inanna (Iștar la akkadien:) este cea care 4 în- 
dreaptă dreptatea pentru oameni în ce este drept și ce este nedrept». 
Înlocuitorul de pe pămînt al acestor zeități este judecătorul care după 
faptele sale primește « laudă sau certare de la zeii săi ». 

Posedăm tăblițe de argilă cu conţinut juridic din orașul Surappak, 
dar și din vremea dinastiei lui Urnina, tăblițe care dovedesc că încă de 
pe atunci transportul și comerţul erau reglementate îndeaproape. Primul 
legislator pe care istoria pare să-l cunoască este Urukagina, care se lăuda 
că a eliberat poporul de oprimarea scribilor și a preoțimii prin o serie de 
măsuri legislative, ce nu au avut o durată prea lungă, fiind abolite repede 
de potrivnicul și urmașul său, Lugalziggesi. 

Pe vremea regelui Gudea judecăţile se făceau într-o parte a templu- 
lui numită gir-nun, de către judecători-preoţi. Și acest rege se lăuda că 
administraţia sa înţeleaptă a făcut ca procesele să fie aproape imposibil 
de intentat. În decursul secolelor mulţi suverani sumerieni s-au fălit cu 
dreptatea pe care ar fi instaurat-o legiuirile lor. Așa a fost regele Urengur 
din statul oraș Ur, sau Lipit-Iștar din Larsa care ar fi a stabilit dreptatea 
în Sumer și Akkad», ori regele Sinidinnam din Larsa care scria despre 
sine că «păstorul dreptății a bucurat inima zeului soarelui și a lui Du- 
muzi ». Regele Singașid din Uruk a fost se pare cel dintîi care a fixat 
preţuri maximale pentru cele mai importante articole: grîne, lînă, cupru 
și untdelemn. 

O viziune mai exactă asupra raporturilor juridice și a modalităţilor 
în care se administra justiția în vremea celei de-a treia dinastii din Ur 
ne este dată de o serie de documente juridice și de resturile unui cod de 
legi sumerian care aparține, de asemenea, aceleiași epoci. În ceea ce pri- 
veşte modul cum se desfășura judecarea diferitelor cauze, citim despre 
prezența vameşilor, perceptorilor la aceste procese, perceptori numiţi 
în sumeriană mașkim. Trebuia să se indice în scris un număr de martori 
(lu-inimusa). În cazurile în care perceptorii singuri nu erau competenți, 
li se adăugau judecători (dikud), de la doi la patru. Se depunea jură- 

mînt pe zeu sau pe rege. Procesul se înfățișa mai întîi înaintea percepto- 
rilor, mașkim, iar dacă aceștia nu reușeau să împace părțile, procesul era 
adus înaintea judecătorilor. Cauzele care erau judecate se refereau la 
cumpărări de sclavi sau de mărfuri, la împrumuturi, schimburi, închirieri 
dar și căsători ori divorţuri. a 
Acelaşi cod de legi sumerian pe care l-am amintit mai sus — și din care 
ni s-au păstrat nouă paragrafe — dă îndrumări asupra pedepselor de 
aplicat în cazul provocării unui avort. Legislatorul distinge eventuahtatea 
că avortul a fost provocat de o lovitură dată din întîmplare sau de o 
lovitură voită și intenţionată. În Codul lui Hammurabi, capitolul 209, se 
pedepseşte un om dacă femeia lovită a murit în urma avortului. În codul 
sumerian citim însă: « Dacă cineva loveşte din întîmplare pe fiica unui: 
om şi o face să avorteze, el va trebui să plătească 10 sekeli de argint. 
Cînd cineva lovește intenţionat pe fiica unui om și o face să avorteze, 
va trebui să plătească 1/2 mină de argint ». Într-un alt capitol legislatorul 
sumerian stabilește despăgubirile de plătit dacă o corabie s-a scufundat. 


În capitolul 4 se stabilesc pedepsele ce se dau unui fiu adoptat care 
nu mai vrea să asculte de părinţii lui adoptivi: el va pierde toată averea 
sa şi calitatea de fiu. Capitolele 6 și 7 ale aceluiași cod de legi se referă la 
răpirea femeilor, care probabil se mai practica în mileniul III. « Cînd un 
om răpește pe fiica unui om împotriva voinţei lui și a mamei ei, dar cu 
voia ei (a fiicei) atunci tatăl și mama ei o vor da în căsătorie.» Dimpo- 
trivă, acela care răpește o fată împotriva voinţei ei și a părinților ei, « va 
fi pedepsit cu moartea». 

Codul de legi sumerian al regelui Lipit-Iștar, de care am amintit ante- 
rior, se compune dintr-un prolog, un epilog și un mare număr de legi din 
care 37 sînt în întregime sau parţial conservate. Acest cod sumerian de 
legi a fost publicat de Francisc Stelle (apud S.N. Kramer, Istoria începe 
la Sumer, trad. rom. Buc. 1962 p. 111). Un alt cod de legi sumerian este 
acela al regelui Urnammu (circa 2050 î.e.n.) și el a fost descifrat şi publi- 
cat de S.N. Kramer (Ibidem p. 112—115). Codul începe cu un prolog 
istoric, unde se spune cum acest rege — care a întemeiat cea de-a III-a 
dinastie din Ur — a intrat în conflict cu statul-oraș Lagaș, l-a ucis pe 
regele lui, Hamhani și a cucerit și acest oraș. Apoi a venit vremea să se 
ocupe de reforme sociale și morale. A destituit pe perceptorii jefuitori care 
răpeau boii, oile și asinii locuitorilor orașului. A instituit un sistem de 
măsuri și greutăţi invariabil. A vegheat ca dorfanul să nu cadă pradă 
bogatului, văduva să nu fie apăsată de cel puternic, omul cu un siclu 
avere să nu ajungă pradă celui ce are o avere de o mină». Trebuie să 
amintim că astfel de aserţiuni erau foarte des făcute de regii sumerieni, 
fără ca să corespundă întotdeauna adevărului, și dovada o constituie mul- 
tele răscoale ale locuitorilor oprimaţi. În acest cod de legi, după cum arată 
S.N. Kramer, legea talionului «ochi pentru ochi şi dinte pentru dinte» 
nu era aplicată. Căci se dau în trei paragrafe pedepsele ce trebuie aplicate 

în cazul unei răniri grave, și dacă un om va tăia piciorul altuia va trebui 
să plătească zece sich de argint. Sau dacă un om a fărîmat cu o armă 
oasele unui om (probabil de la mînă) va trebui să plătească 1 mină de 
argint. Dacă un om va tăia nasul altuia cu o unealtă de tăiat va trebui 
să plătească două treimi de mină de argint. Desigur în Codul lui Hammu- 
rabi se aplică în asemenea cazuri legea talionului, de care am pomenit 
mai sus, dar trebuie să observăm că, în istoria evoluției spirituale și sociale 
a omului, legea talionului: « dinte pentru dinte » a constituit un progres. 
Pentru că anterior, aşa cum citim în Geneză, IV, 23 «Şi-a zis Lamech 
către femeile sale:,,. .. Am ucis un om pentru rana mea și un tînăr pentru 
vînătaia mea“ », adică pedeapsa era cu mult mai mare decît delictul efec- 
tuat, iar legea talionului a restabilit o egalitate între delict (rană, vînătaie) 
și pedeapsă. 

Este sigur că legea și justiția erau noţiuni foarte importante pentru 
sumerieni. La sumerieni elevul din ultimul an de școală dedica o mare 
parte a timpului său studiului legilor, antrenîndu-se în mod regulat în 
folosirea unei terminologii extrem de specializate ca și în transcrierea codu- 
rilor de legi şi a sentințelor care intraseră în jurisprudenţă. Textul complet 
al unei astfel de sentințe a fost publicat în 1950. El este atît de remarcabil 
și cazul de care se ocupă atît de interesant, încît merită să ne oprim asupra 
lui. Aproape am fi tentaţi să vorbim aici, în termeni de roman polițist, 
de «cazul femeii care n-a vorbit». 


Așadar, se comisese un omor în ţara Sumerului, într-o zi din preajma 
anului 1850 î.e.n. Tre: bărbați — un bărbier, un grădinar și un alt individ 
a cărui profesiune nu ne este cunoscută —au omorît un demnitar al 
Templului numit Lu-lnanne. Ucigașii, dintr-o cauză ce nu ni se arată, 
au informat pe soţia victimei, pe nume Nindada, că bărbatul ei a fost 
omorît. Fapt destul de ciudat — ea a păstrat secretul și nu a înștiințat 
autoritățile. Justiţia avea însă brațul lung chiar pe vremea aceea, cel 
puţin într-o ţară cu o civilizaţie înaintată ca Sumerul. Crima a fost denun- 
țată regelui Ur-Ninurta în capitala sa de la Isin, și acesta a trimis cazul 
în fața adunării cetățenilor ce îndeplineau funcția de tribunal la 
Nippur. 

Nouă bărbați s-au ridicat în această adunare pentru a cere condam- 
narea acuzaților. Ei susțineau că după părerea lor trebuie executați nu 
numai cei trei ucigași, ci şi femeia. Fără îndoială că ei considerau că, 
păstrînd tăcere asupra crimei, aceasta putea fi considerată complice după 
săvîrşirea crimel. 

Do: bărbaţi din adunare au luat însă apărarea femeii, arătînd că 
ea nu luase parte la omor și că, în consecinţă, nu trebuie să fie pedepsită. 

Membrii tribunalului s-au alăturat păreri apărări. Ei au declarat 
că femeia avea motivele e: să tacă, deoarece se pare că bărbatul ei nu 
făcuse faţă îndatoririlor sale de a o întreține. Ei traseră concluzia printr-un 

verdict care arăta că «pedepsirea celor care au ucis în mod efectiv e 
suficientă și numai cei trei bărbați au fost condamnaţi» (la moarte). 
(S. N. Kramer, Op. cit. p. 116—117). 

Astfel cauzele criminale erau judecate la Nippur în secolul al XIX-lea 
î.e.n. de un fel de curte cu juri, în care juraţii erau membrii Adunării 
Poporului. Sentința publicată de S. N. Kramer redă numele acelor membri 
ai Adunării Poporului care au vorbit cerînd condamnarea și a femeii, 
pe lingă cea a celor trei ucigași, dar sentinţa precizează numele celor ce 
au vorbit în apărarea femeii. Adică sentinţele acestei curți din Nippur 
erau întocmite cu cea mai mare minuţie, similare întrucîtva sentinţelor 
ce se pronunţă în zilele noastre. 


SCRIBII 


Scrierea a fost creată în Mesopotamia în perioada Warka IV b, adică 
pe la jumătatea mileniului al IV-lea î.e.n. și din această perioadă au fost 
găsite documentele cele mai vechi de scriere mesopotamiană. Warka 
este o aşezare în apropiere de ruinele marelui stat-oraș Uruk și în cadrul 
perioadei Warka, Warka 1 este cea mai recentă, iar Warka IV b cea mai 
veche, căci numerotaţia se face de la sol mergînd în adincime. Perioada 
Warka III și Warka II corespund perioade: Djemdet-Nasr, iar după 
aceste perioade urmează epoca dinastică arhaică sumeriană. Din tot 
cursul acestor perioade s-au găsit tăblițe de argilă cu scriere pre-cuneiformă 
ideografică. 

Pentru perioada cea mai veche a scrierii mesopotamiene din epoca 
Warka IV b s-au găsit un mare număr, forma acestor semne este constantă 
şi nu variază prea mult, ceea ce este o dovadă deplină că încă din această 
vreme existau, dacă nu școli de scribi, cel puţin scribi: care învățau la 
un maestru și urmau o anumită convenție în arta scrisului lor. Pe de altă 
parte, dat fiind marele număr de semne, scrierea din perioada Warka IV b 
este ideografică, adică fiecare grafemă reprezintă doar un obiect sau 
fiinţă fără valoare fonetică, și nu sîntem în faţa unor fonograme. Această 
complexitate a scrieri proto-sumeriene — cum a fost denumită scrierea 
din perioada Warka IV — ne silește să admitem de asemenea că existau 
de pe atunci școli de scribi, mai cu seamă că scribii erau necesari vastei 
administrații a templelor și a statelor-orașe sumeriene. Este foarte posibil 
ca primele şcoli de scribi să fi existat în temple sau să fi fost anexe ale 
lor, iar primii scribi să fi fost preoți a: acestor temple care aveau o gospo- 
dărie foarte vastă ce trebuia contabilzată și înregistrată. Un argument 
care pledează pentru existenţa unui studiu sistematic al profesiunii de 
scrib, poate într-o școală specială din acea epocă îndepărtată încă — 
3200 î.e.n. — este faptul că în tăblițele găsite în straturile Warka IV 
s-au aflat însemnări administrative, iar alte tăblițe cuprind şiruri de 
cuvinte a căror scriere trebuia învățată pe dinafară. Nu au existat pro- 

grese rapide în decursul celei de-a doua jumătăţi a mileniului IV în dome- 
niul scrisului, dar în mileniul III scrierea a devenit mult mai simplă și 
se foloseau un număr mult mai mic de semne; scrierea proto-sumeriană, 
care era la început pictografică, devine scriere cuneiformă — unde grafema 
trasată de scrib nu mai are nici o similitudine cu obiectul pe care vrea 
să-l semnifice. Imaginea unei grafeme cuneiforme pierde orice raport cu 
realitatea pe care vrea să o înfățișeze. Toate aceste date ne îndrituiese 
să eonchidem că pe la jumătatea mileniului al III-lea existau școli de 
scribi în care se preda scrierea, deși astfel de școli, poate pe lîngă temple, 
au existat desigur cu mult înainte. De fapt în 1902—1903 s-a descoperit 
în ruinele vechiului oraș Șuruppak, orașul lu: Utnapiștim (Noe) un mare 
număr de «texte școlare» ce datau din anul 2500 î.e.n. Într-adevăr, 
sistemul școlar sumerian s-a dezvoltat mai cu seamă din această epocă 
înainte. 

Scribii sumerieni, ca și cei akkadieni, proveneau din familii bogate, 
poate fiindcă învățămîntul era scump. Știm cu certitudine căror pături 
sociale le aparţineau scribii sumerieni, căci în 1946 asirologul german 
Nicolaus Schneider a putut să definească în mod exact apartenenţa 
socială a scribilor. Pe miile de tăblițe administrative, publicate pînă 
astăzi și datînd din anii 2000 î.e.n., se găsesc menţionaţi în calitate de 
scribi aproximativ 500 de indivizi care spre a-și defini mai bine persoana 
scriau după numele lor pe acela al tatălui și menționau și profesiunea 
părintelui lor. Confruntînd aceste tăblițe, Nikolaus Schneider a putut 
face constatarea că aceștia, care ipso facto urmaseră o școală de scribi, 
aveau părinți care fuseseră guvernatori, căpetenii de orașe, ambasadori, 
administratori de temple, ofițeri, căpitan: de vase, înalți funcţionari 
fiscali, preoţi de felurite ranguri, intendenți, supraveghetori, meșteri, 
scribi, arhivari și contabili. Cu alte cuvinte părinții scribilor făceau parte 
din pătura cea mai înstărită a orașelor. Nici o singură femeie nu se afla 
printre ei. (cf. S. N.. Kramer, Istoria începe la Sumer, trad. rom. București, 
1962, p. 67—68). Totuși, mai tîrziu, în Babilon au existat și scribi femei. 


Este probabil că în Sumer existau și școli: de preoţi, în special de preoţi 
prezicători, așa cum știm că existau la iudei școlile de prooroci care profe- 
tizau viitorul, și unde pe lîngă profet existau « fii ai proorocilor », adică 
ucenici, elevi de-ai lor care făceau prezicerile lor probabil în stare de 
extaz (cf. cu privire la acești elevi ai profeților la iudei: IV Regi, II, 3, 
5, 7, 15; IV, 1, 38). 

Școlile de scribi au fost la început, după cum am arătat, o anexă a 
templelor, dar cu timpul devin instituții mirene cu program tot mai laic. 
Școala ajunge focarul din care se dezvoltă cultura sumeriană, căci printre 
scribii din școli se găseau unii care posedau cele mai multe cunoştinţe 
teologice, dar și literare, apoi gramaticale, matematice, în fine botanice 
și zoologice. Absolvenţii școlilor ajungeau scribi ai administrației templelor, 
apoi ai palatelor regale sau intrau în slujba marilor proprietari de pămînt 

agricol. Totuși, uni: rămîneau în școlile de scribi ca să-i instruiască şi 
pe urmași în tainele scrierii. Dar nu exista învățămînt gratuit și fiecare 
elev trebuia să plătească pentru instruirea sa. 


Școala de scribi, numită casa tăblițelor, e-dubba, era condusă de ummia 
€ specialistul », « profesorul » căruia i se spunea «părinte al școlii 2. Elevii 
scribi erau numiţi «fii ai școlii ». Există apoi un profesor asistent, « fratele 
mai mare », apoi un profesor de desen și un profesor de limbă sumeriană. 
De asemenea, supraveghetori și un «responsabil cu biciul», eare avea 
misiunea să sancționeze pe elevii leneși sau pe cei neastîmpăraţi. 

Printre numeroasele tăblițe găsite la Nippur s-au aflat și următoarele 
fragmente din care s-a reconstituit textul de mai jos, care redă plastic 
modul de învăţămînt din școlile sumeriene: 


Școlarule unde te ducea. în zilele de odinioară? 
Mă duceam la școală 
Ce făcea la şcoală? 
Socoteam pe tăblița mea şi îmi făceam lecțiile. 
mi pregăteam tăblița, o scriam şi apoi o terminam. 
Mi se pregăteau după aceea tăblițe nescrise. 
După prînz mi se pregăteau tăblițe care să slujească drept model 
La terminarea şcolii mergeam acasă 
Intram în casă şi pe tatăl meu îl găseam șezind, 
Citeam tema tatălui meu 
Iar el controla adunarea pe tăblița mea și o găsea bună. 
După aceea stăteam înaintea tatălui ca să-l slujesc 
Mi-e sete! Dă-mi bere ! zicea el 
Mi-e foame | Dă-mi să mănînc ! 
Spală-mi picioarele ! Înalță-mi patul, vreau să dorm. 
Trezește-mă miine de dimineaţă ! 
Nu trebuie să fiu în întirziere, altfel dascălul mă va bate cu ciomagul 
M-am sculat dis-de-dimineaţă 
Și m-am dus la mama mea 
I-am spus: « Dă-mi să mănînc, trebuie să mă duc la școală. b 
În casa tăblițelor ajutorul de profesor îmi zicea: 
« De ce vii cu întirziere?» Mă cuprindea frica şi inima-mi bătea cu putere. 
Mă duceam înaintea profesorului, îi făceam o închinăciune 
Tatăl meu de şcoală citea tăblița mea 
Și spunea: Șirul teztului este întrerupt și mă bătea cu ciomagul 
Cînd profesorul mă întreba despre regulile şcolii 
El îmi spunea: 4 Te-ai uitat în jurul tău pe stradă şi nu te-ai periatn şi mă bătea. 
În sfirşit tatăl meu de şcoală îmi dădea tăblița mea. 
Supraveghetorul curţii îmi spunea: « De ce vorbeşti fără ingăduința mea ? » și 
mă bătea. 

Supraveghetorul curții îmi spunea: 4 De ce nu ridici cupa?» şi mă bătea 

Cel răspunzător de purtarea elevilor îmi zicea: « De ce-ai ieșit fără permisiunea 

mea 2» și mă bătea cu ciomagul. 

Portarul şcolii spunea: 4 De ce stai în picioare fără permisiunea mea » şi 
mă bătea şi el cu bastonul 

Biciuitorul îmi zicea: « De ce ai luat... fără permisiunea mea?» și mă 
bătea şi el cu băţul. 

Învățătorul de sumeriană îmi spunea: « Tu vorbeşti (greșit) şi mă bătea 

cu bastonul 

Învățătorul îmi spunea: « Mina ta nu este dibace » și mă bătea şi el cu ciomagul. 


Vedem dar în acest text sumerian care erau membrii personalului 
didactic al unei case a tăbliţelor (şcoala de scribi) sumeriană și ma: ales 
care erau metodele pedagogice ale acestora, metode care par a nu fi 
fost decît reprimarea cu bătaia spre a-i sili pe elevi să-și însușească pe 
deplin cunoștințele necesare unui scrib, dar și disciplina școlii. 

Cît privește programele şcolilor de scribi, avem la dispoziție nu surse 
indirecte care să ne descrie aceste programe, ci chiar lucrările scrise ale 
învăţăceilor de la primele începuturi ale începătorilor pînă la lucrările 
scrise avansate, care cu greu se pot distinge de cele ale unui ummia, 
magistru în scriere sumeriană. După cercetarea acestor lucrări scrise s-a 
putut trage concluzia că învățămîntul în școlile de scribi cuprindea două 
diviziuni esenţiale: prima treaptă şcolară dădea un învățămînt mai mult 
ştiinţific și mnemotehnic, iar a doua mai mult literar și creator. În prima 
treaptă de învățămînt, care ar cuprinde ceea ce numim azi clasele primare 
și primele de liceu, se căuta să se înveţe elevii să scrie și să folosească 
în mod corect limba sumeriană. Adăugăm că scrisul era foarte complicat 
și limba sumeriană era și ea foarte dificilă, cu atît mai mult cu cît chiar 
în statele sumeriene o mare parte a populaţiei era de limbă akkadiană, 
deci semită. S. N. Kramer scrie referitor la sistemele de învăţămînt sume- 
riene: d Pentru a face faţă acestei necesităţi pedagogice (de a scrie și a 
vorbi bine sumeriana, N.n) profesorii sumerieni au creat un sistem de 
învăţămînt care consta în special în stabilirea unor repertorii: adică ei 
clasau cuvintele limbii lor în grupe de vocabule și de expresii legate unele 
de altele prin înţelesul lor, după aceea ele erau învățate pe dinafară, 
copiate și răscopiate de către elevi pînă ce aceştia erau în stare să le repro. 
ducă cu ușurință. În mileniul al treilea î.e.n. aceste « manuale școlare » 
au devenit din secol în secol mai dense și cu timpul au constituit manuale 
mai mult sau mai puțin stereotipe folosite în toate școlile dinYSumer. 
În unele dintre ele se găsesc liste lungi de nume de copaci şi de trestii, 
de animale de tot soiul, inclusiv insecte și păsări, de ţări, orașe șifsate, 
de pietre şi minerale. Aceste compilaţii dezvăluie remarcabile cunoștințe 
în materie de botanică, zoologie, geografie şi mineralogie şi acesta este 

un fapt inedit de care abia acum încep să-și dea seama istoricii științei ». 
(S. N. Kramer, Op. cut, p. 68—69). 

Pe de altă parte școlile de scribi sumerieni acordau o mare importanţă 
studiului gramaticii, căci foarte multe tăblițe sînt pline de rînduri strînse 
de substantive și de forme verbale atît de numeroase ale limbii sumeriene. 

În mileniul al III-lea au început să fie întocmite primele dicționare 
cunoscute, în care termenului sumerian îi corespundea cel akkadian. 
Dar au fost redactate și vocabulare sumero-akkado-hurrite și sumero- 
elamite. 

După studiul scrierii și al gramaticii sumeriene, viitorii scribi erau 
iniţiaţi într-a doua «treaptă» a școlii, cea în care se studiau creațiile 
literare și se învățau noțiuni de poetică și proză literară. Învăţăceii în 
această nouă etapă copiau, învățau pe de rost, apoi imitau lucrările 
literare care au fost întocmite probabil în a doua jumătate a mileniului 
III î.e.n. Creaţiile acestea literare vechi erau foarte numeroase și unele 
aveau pînă la o mie de rînduri de scriere, cuprinzînd toate genurile literare 
din această epocă: mituri și povestiri epice, imnuri către zei şi regi; 
lamentaţii la nimicirea unor mari orașe cucerite de vrăjmași, apoi fabule 
șI eseuri. a 

Trebuie remarcat că dintre numeroasele opere literare sumeriene 
cunoscute de noi, multe sînt copii scrise de elevii școlilor de scribi care 
copiau poeme lungi sau mituri, ori imnuri ce au ajuns în felul acesta 


pînă la noi. 

Se pare că școala sumeriană era destul de grea și impunea tinerilor 
elevi să memoreze o cantitate imensă de semne, de nume, dar şi de reguli. 
Este sigur că profesorii întovărășeau lecţiile de foarte cuprinzătoare 
expuneri și de comentarii explicative care lămureau multe din dificultăţile 
ce ni se par astăzi de nedezlegat ale textelor sumeriene. Dar bătaia, folo- 
sită ca adjuvant esențial pentru asimilarea cunoștințelor școlare, pare 
că a avut adesea ca efect imediat captarea bunăvoinţe: profesorului 
prin dăruirea de plocoane însemnate. Cel puţin așa reiese din textul ce 
ne-a ajuns cu privire la ( școala scmbilor » și aici se constată după expresia 
lu: S. N. Kramer «primul exemplu de șperţuire de care se pomenește 
în întreaga istorie a învățămîntului » (S. N. Kramer, Op. cit, p. 75). 

Într-adevăr învăţăcelul sumerian spune tatălui său: 


« Dă-i leafă lui şi el se va purta cu mine prietenește 

Ca să mă scutească de calcule şi de socoteli . 

Și în cursul anunţurilor cu privire la şcoală 

Să-i numere pe şcolari, şi să mă numere şi pe mine printre ei | 
Spusele şcolarului, tatăl le-a ascultat cu luare aminte, 
Învățătorul a fost chemat de la şcoală numaidecit 

Intrând în casă a fost poftit să stea pe scaunul de cinste 
Școlarul îl serveşte plin de atenţie. » 

Tatăl tînărului elev cere dascălului să-l înveţe pe tînăr toate tainele 
meșteșugului scrisului, apoi îl îmbracă cu un veșmînt nou, îi dă o canti- 
tate de argint drept leafă, îi pune un inel în deget, îi așază o panglică 
în mînă, îi umple un vas cu parfum și un ulcior cu vin bun (de curmale 
desigur). 

Atunci: 


« Învățătorul înveselit grăi către şcolar 

— Tinere de ce oare n-ai luat seama la cuvintele mele? 

De ce ai părăsit sfaturile mele? 

Tu poți să dobindeşti iscusința de scrib de la început pînă la sfîrșit, 
Căci tu... mi-ai dăruit o leafă mare în afară de cîștigurile mele şi mi-a. 
arătat cinste ! 

Fie ca zeița Nidaba, regina, îngerul călăuzitor, să te îndrumeze » 


În urma darurilor primite, dascălul, adresîndu-se elevului, spune: 


« Tinere îți urez să atingi culmea artei scribului 

hi urez să ţi-o însuşeşti din plin.. 

A urez să fii povățuitorul fraților tăi, conducătorul prietenilor tăi 
ți urez să atingi cel mai înalt rang printre elevi !. 

Ti-ai îndeplinit bine îndatoririle tale şcolare 

Iată-te un om cu multe cunoştinţe » 


(cf. Constantin Daniel și Ion Acsan, Tăbliţele de argilă. Buc. 1981). 


Dar acest text sumerian a devenit o operă clasică, bucurîndu-se de 
o mare răspîndire printre școlile de scribi, căci s-au descoperit 21 de copii 
ale lui, mai mult sau mai puţin bine păstrate. Acest fapt ne îndrituiește 
să presupunem că pasajul cu obţinerea bunăvoinţei profesorului prin 
plocoane grase avea menirea să dea să înţeleagă tinerilor școlari sumerieni 
care este calea cea mai bună pentru dobîndirea favorurilor și atenţiilor 
profesorilor lor. (Nihil now sub sole). « Nimic nou sub soare». 


Scribul se numea în sumeriană dupsar, iar arta sa, scrisul, dupsarut. 
Scrierile se păstrau în «arhivă », e-dubba, mai exact în recipiente mari 
de lut, vase numite în sumeriană pisan. Alături de scribii comuni erau 
un mai mare peste scribi și un scrib al regelui. Desigur o parte din înalții 
dregători erau și scribi, de pildă secretarul palatului: regal, aba-e-kalli, 
sau interpreţii, turguman, ori administratorii provinciilor, sau primarii. 

Fără îndoială că scribii, formați la școli ce fințau pe lîngă temple, 
erau folosiţi mult de gospodăriile templelor. Pe de altă parte Sumerul 
era o ţară în care se încheiau numeroase tranzacții comerciale — vînzări, 
cumpărări, închirieri etc. — care erau efectuate în baza unui act scris cu 
valoare legală. De aceea numărul scribilor profesionali, dar și particulari, 

trebuie să fi fost considerabil, iar în școli trebuiau să înveţe scrisul și 
cititul numeroși negustori, proprietari de păminturi, dregători, militari 
poate. Desigur școlile de scribi formau profesioniști care cunoșteau ȘI 
scriau o limbă semitică (akkadiana) pe lîngă sumeriană, fiindcă găsim 
printre tăbliţele sumeriene multe liste de cuvinte în care sinonimele 
sumeriene și semitice sînt date în paralel, adică s-a găsit ceea ce numim 
astăzi un dicţionar. Unii dintre scribii care ajunseseră la o înaltă pregă- 
tire rămîneau în temple ca scribi religioși, și copiau textele păstrate în 
biblioteca templului, sau scriau tabletele pentru serviciul religios, adică 
htanuile, rugile, imnurile, în fine alții păstrau socotelile multe ale admi- 
pistrației templului ori  redactau acţiunile înaintate tribunalelor 
ecleziastice. 

O altă parte dintre scribi au copiat vechile inscripții de pe tăblițe 
de argilă sau de pe pietre care erau în relaţie cu trecutul templului și al 
orașului lor și așa se face că aproape tot ce știm despre acest trecut al 
orașelor și templelor sumeriene se datorează străduinţelor acestor scribi. 

Dintre scribi unii deveneau slujbași ai regelui, ai statului-oraș, dar 
alții foloseau cunoștințele lor în domeniu particular, scriind acţiuni jude- 
cătorești ale părților, reclamaţii, sau acte de vînzare și de cumpărare. 

Totuși, unii din scribi, care exercitau o profesiune mai specializată — 
arhitecţi sau medici, de pildă — erau în legătură constantă cu templele 
unde se formaseră. Astfel, vedem pe Gudea, pates: al oraşului Lagaș 
către 2400 î.e.n., ţinînd în mîna sa o tăbliță de argilă în care este figurat 
planul unui templu desigur desenat de el. Ne-au rămas planuri numeroase 
ale domeniilor templelor, ale traseului canalelor și ale orașelor, toate 
desenate de scribi în slujba regilor și a statelor-orașe. 

Scribii au fost cei care au scris istoria statelor-orașe sumeriene, a 
regilor și a luptelor ce se purtau între ei. Dintre acești scribi-istorici 
cei dintîi au fost aceia din Lagaș, oraș din sudul Sumerului care a jucat 
un mare rol politic pe la mijlocul mileniului al III-lea î.e.n. 


Lagaș era guvernat de o dinastie de regi întemeiată de Urnanşe și 
s-a făcut celebru prin faptele nepotului: acestuia, Eannatum, care a putut 
să unifice pentru puţin timp întreg Sumerul. Celebra Stelă a Vulturilor, 
care-i slăvește biruinţele a fost ridicată de el. Scribii istorici din Lagaș 
ne-au redat șirul evenimentelor politice din vremea domniei lu: Urnanșe 
pînă la acea a lui Urukagina, al optulea rege după Urnanșe, cu care se 
stinge această dinastie. Scribii istorici din Lagaş par a fi fost arhivari 
în slujba palatului regal și a templului, avînd astfel acces la unele infor- 
maţii din izvoare de cea mai mare valoare, 

O relatare a unui astfel de scrib-arhivar al regelu: Entemena din Lagaș 
istorisește conflictul armat ce a avut loc între acest rege și cel al cetăţii 
Umma, apoi urmările pe termen lung ale acestui conflict, consecinţele 
ce s-au produs în întregul sud al Mesopotamiei. Conflictul nu a fost însă 
ezolvat în cele din urmă pe calea armelor, ci în urma unui arbitraj. 

Activitatea cea mai marcantă a scribilor în domeniul creației literare, 
istorice și preștiinţifice s-a desfăşurat în vremea decadenţei civilizaţiei 
sumeriene. în timpul dinastiei din Larsa, scribii au început să scrie opere 
istorice şi să descrie epoci care sînt rezumate în listele regale. Tot atunci 
ei au redactat cărți de presagii în care au cercetat semnificaţia semnelor 
găsite în ficatul oilor sacrificate (hepatoscopia) sau prevestirile pe care 
le anunțau fenomenele meteorologice: tunetul, fulgerul și norii. Apoi, 
în această epocă de sfîrșit al lumii sumeriene propriu-zise, scribi au redactat 
imnurile din temple, au transcris vechile legende cu privire la facerea 
Lumii, la Potop, la faptele semi-zeilor și apoi au întocmit lista completă 
a Panteonului sumerian. 

Este foarte straniu că marea epocă a cele: de a treia Dinastii din Ur 
nu ne-a lăsat practic nici un document scris de tipul celor arătate mai sus. 
Dimpotrivă, rîvna scribilor sumerieni s-a deșteptat numai în epoca de 
decadenţă. Mai curios este de remarcat cîtă intoleranţă au arătat scribii 
din această epocă de sfîrșit a lumii sumeriene pentru toate numele de 
divinităţi — pentru toţi zeii care nu erau sumerieni. Căci popoarele de 
limbă semită din Mesopotamia — babilonieni, amonţi, eblaiţi și asirieni — 
au primit cei dintîi, odată cu scrierea și cultura sumeriană, și religia sume- 
riană. Dar religia sumeriană devine un sistem în care este înlăturat tot 
ce nu este sumerian. Nici un zeu semit nu a fost admis în Panteonul oficial 
şi nu a fost pomenit în slujbele din temple, chiar dacă era încă venerat 
în popor. Riturile și legendele privitoare la zei au fost fixate de scribii 
sumerieni din această epocă de sfîrșit, conform unor tradiţii pur sume- 
riene. Semiţii au tradus în limba lor acest canon strict din care tot ce 
era semit fusese exclus cu rigurozitate și două mii de ani mai tîrziu asi- 
rienii din Ninive, care cuceriseră un mare imperiu în Asia anterioară, 
rămăseseră încă strict legaţi de tradiţiile sumeriene, fără să aducă aproape 
nici o modificare în vechile ritualuri, imnuri, ceremonii și mituri. 


NEGUSTORII ȘI TRANSPORTURILE 


Energia, inteligenţa și puterea de muncă a sumerienilor într-o ţară 
lipsită de orice fel de materii prime în afară de mlaștini, trestie și argilă 
au creat una din cele mai grandioase civilizaţii din lume. Dar datorită iri- 
gaţiei, surplusul de cereale, de lînă și de carne, apoi situația culturală a 
Sumerului, între Marea Mediterană și Oceanul Indian, au făcut ca această 
ţară să devină ținutul clasic al schimbului de mărfuri, al comerțului 
exterior și interior. De la începuturile civilizației sumeriene pînă la Impe- 
riul Neo-Babilonian, comerţul a jucat un rol extrem de important în Sumer 
și apoi în Babilon și Asiria. Și comerţul a fost una din îndeletnicirile cele 
mai îndrăgite de mesopotamieni, aceasta din cele mai vechi timpuri. 
De altfel, din domeniul negustoriei, popoarele învecinate cu Valea Tigrului 
și a Eufratului: au preluat o mulțime de termeni și de unităţi de măsură. 
Cuvinte ca « negustor», «a cumpăra », «arvună », apoi denumiri de greu- 
tăţi au fost preluate de la babilonieni care la rîndul lor le împrumutaseră 
de la sumerieni. Dar cum un popor preia odată cu cuvîntul și obiectul 
însuși care îl semnifică, este de admis că multe din aceste împrumuturi 
lexicale dau o indicație sigură de unde au învăţat tehnica vînzării și a 
cumpărării popoarele Orientului Antic. Aceasta cu atît mai mult ca cît în 
Egipt, care a stăpînit un timp în Asia anterioară, comerțul era monopol 
de stat și nu se făcea decît de către faraon. 

Din mileniul al IV-lea î.e.n. apare argintul ca mijloc de plată pentru 
schimbul de mărfuri, care nu se mai face prin troc decît atunci cînd este 
vorba de bunuri în cantitate redusă. Apoi: se stabilesc valori unitare ale 
mărfurilor: 1 gur este egal cu 120 kg grîu, cereale sau curmale și cu arendă 
pentru í gan, adică 3600 metri pătrați (= 1/3 hectar) pămînt arabil, 
ceea ce iarăși reprezintă 1 sekel, adică 8 g argint în inele sau bare; deci 
se stabilește încă în epoca sumeriană un fel de etalon monetar. Argintul 
în bare, inele, plăcuţe, purtînd adesea o pecete care certifică puritatea sa, 
rămîne etalonul, iar cuprul este valoarea metalică divizionară. 

Sistemele de greutăți ale diferitelor state-orașe, la început foarte 
diferite și neunitare, se unifică și se ajunge la măsura de lichide regală și 
la normele de stabilire a greutăţii ale templului: lui Utu. Fiecare stat-oraș 
din Sumer avea piaţa lui în care se vindeau produsele sale caracteristice. 
Regii au stabilit adesea preţuri maximale, dar acestea erau uneori depășite. 
Existau în aceste pieţe și negustori ambulanți, care își purtau marfa de 
la un stat la altul. 

Comerţul, chiar cel intern, presupunea multe călătorii și o circulaţie 
mare a mărfurilor și a negustorilor. Se importau multe mărfuri, materii 
prime înainte de toate, căci acestea lipseau în Sumer mai cu seamă. De 
remarcat este că în Sumer nu existau tîrguri de sclavi ca mai tîrziu în 
Babilon şi Ninive. 

Săpăturile şi descoperirile arheologice făcute în Egipt, Siria, Asia Mică 
și Elam dovedesc că încă din vremea perioadei Djemdet-Nasr, civilizația 
sumeriană și produsele ei iradiaseră departe, și în mileniul ITI documentele 
mărturisesc limpede multitudinea întreprinderilor comerciale sumeriene. 

Povestea sumeriană a regelui Enmerkar și a suveranului din Aratta 
(S. N. Kramer, Istoria începe la Sumer, Buc. 1962, trad. rom. p. 78 sq) 
arată comerţul și relaţiile cu orașe situate în munți în nordul Sumerului. 
Regele Ur-Nanșe din Lagaş aduce către anul 2500 î.e.n. lemn de cedru 
și grinzi din acelaşi material din munţii Amanus, și totul vine pe cale 
fluvială prin vase pe Eufrat. În jurul anilor 2300 î.e.n. găsim în Sumer 
sigilii importate din cultura văii Indusului, de la Harappa. Regele Sargon I 
în aceeași epocă se fălește că vasele sale leagă orașul Akkad cu orașul Ka: 
de pe malurile Golfului Persic. De asemenea neguţătorii sumerieni de la 
Kannes în Asia Mică (Capadocia) se pun sub proteeţia marelui rege. 
Regele sumerian Gudea pe la anul 2000 î.e.n. ne relatează succesul unei 
expediţii comerciale pe care a făcut-o în străinătate. 

Un rol important în comerţul cu ţările străine îl joacă insula Tilmun 
(Bahrein de azi) situată la circa 1000 km de Sumer, unde sînt depozitate 
mărfurile sumeriene pentru Arabia de Sud, India, Africa și Egiptul. 

Desigur un comerţ așa de întins, care se face pe scară mondială, impune 
o organizare temeinică și investiţii importante, care au fost efectuate în 
mileniul al III-lea de către palatul regal și de către temple. 


Negustorii care călătoreau erau în acea vreme năimiți ai templelor 
sau ai palatelor regale, fiind plătiți de cei care îi angajau. Ei trebuiau 
să depună cîștigul caravanelor lor de măgari la temple sau la palate. 

Negustorii umblau de obicei cîte doi, împărțind cîștigul la sfîrșitul 
călătoriei. Alteori negustorul avea ca ajutor un om de încredere. Dar cu 
timpul neguţătorii nu au mai înfruntat ei înșiși primejdiile unor drumuri 
nesigure, ci trimiteau pe ajutorul lor, omul lor de încredere desigur. Acesta 
primea — așa cum se prevedea în Codul lu Hammurabi ($ 100) — un 
salariu zilnic și avea obligația, după reîntoarcere, să consemneze în scris 
tot ce a realizat drept cîştig în drumul său. Dacă nu se dobîndea nici un 


109 


cîştig, atunci acel ajutor al neguţătorului trebuia să dea înapoi de două ori 
valoarea mărfurilor sau a argintului investit. Aceasta dovedește că ajutorul 
negustorului era oarecum asociat de-al său. Numa: dacă a fost prădat de 
hoți sau a pierdut argintul atunci despăgubirea era mai redusă ($ 102). 

Condiţia prealabilă a oricărei expediții comerciale era, însă, să se 
găsească măgari pentru transport, căci cămilele deși folosite de arabi din 
mileniul al II-lea nu au fost întrebuințate pentru transporturi de sumerieni 
și nici de akkadieni decît din a doua jumătate a mileniului I î.e.n. După ce 
s-au găsit măgari (de observat că preţul unui măgar era destul de ridicat, 
mai mare decît al unui sclav) negustorul și tovarășul lui se duceau în 
templul zeului Utu (Babar) al soarelui implorindu-l să le vină într-ajutor 
în expediţia lor. După aceea îl întrebau cerîndu-i să le dea un răspuns 
printr-una din metodele de divinaţie dacă drumul lor va fi sau nu lipsit 
de primejdii. Inainte de a părăsi Sumerul își scriau testamentul, fiindcă 
pe drumurile pustiului din Siria și din Arabia chiar caravanele mari ale 
regilor au fost jefuite de tîlhari. Totuși stăpînitorul acelui ținut în care s-a 
săvîrșit tîlhăria era îndatorat — după legea mesopotamiană — să despă- 
gubească pagubele pricinuite de tilhari. Călătoriile comerciale ale neguţăto- 
rilor se făceau în caravane, unde se întovărășeau mai mulți spre a străbate 
împreună pustiurile de nisip. Negustor străbăteau drumurile sub pro- 
tecția regilor sumerieni, și este probabil că existau înţelegeri între statele- 
orașe care să permită caravanelor comerciale, ca și flotelor, să meargă, 
fără teamă de a fi jefuiti și atacați, în ținuturi îndepărtate. Existau și vămi 
și este sigur că ele se stabiliseră chiar pe căile comerciale dintre statele- 
orașe. Posedăm și tăblițe de argilă prin care regii din Ur, Mari sau Babilon 
intervin în favoarea negustorilor lor. 


Se pare că în vremea celei de-a III-a dinastii din Ur existau ceea ce 
am numi astăzi comunicații poștale, căci scrisorile regale ajungeau repede 
la destinație. Pentru expedițiile comerciale ale negustorilor era nevoie 
însă de drumuri. Înlăuntrul orașelor ulițele erau de pămînt bătătorit şi 
în unele orașe mari exista chiar și canalizare, astfel că apele reziduale nu 
se scurgeau în șanțuri. Dar între localități nu au fost construite drumuri 
de către sumerieni așa cum au construit asirienii mult mai tîrziu. Un obsta- 
col major în calea legăturilor comerciale îl constituiau rîurile și în genere 
cursurile de apă, care trebuiau trecute prin vad sau pe bărci ori pe burdufe 
umplute cu aer. 


Dar comerţul cu ţările străine era o necesitate vitală pentru sumerieni, 
căci în ceea ce privește hrana, Sumerul avea destulă, la fel ca și lină și 
îmbrăcăminte. Numeroasele turme de oi dădeau o lînă de bună calitate 
și în mare cantitate, apoi din in — ce creştea foarte bine în Sumer — se 
făcea o pînză foarte trainică. Fabricarea pînzei pare a fi fost concentrată 
în gospodăriile templelor, deși mai tîrziu au existat și numeroase ateliere 
particulare. Am menţionat anterior că stofele din Sumer (cărțile sacre ale 
iudeilor îl numesc Sinear) erau vestite în întreg Orientul antic. 

În ceea ce privește celelalte materii prime, prosperitatea Sumerului, 
ca și a Babilonului mai tîrziu, depindea în întregime de importurile din 
ţările străine de unde se aduceau lemn, piatră și metale în special. Așadar 
Sumerul era silit să facă un vast comerţ cu o mulţime de ţări. Se prea poate 
ca prosperitatea acestuia să fi fost datorată în primul rînd faptului că 
orașele sumeriene controlau Golful Persic și pe aici soseau mărfuri din 
Arabia, India, Bahrein, aduse de corăbiile sumeriene. De la Eridu, port 
pe atunci la apele Golfului Persic, plecau o serie de canale dar și drumuri 
care trimiteau mărfurile în toate statele-orașe. O altă cale prin care soseau 
multe mărfuri: era Eufratul, căci prin el veneau mărfuri din Siria și din 
Liban: minereuri de cupru și argint, lemn de cedru din Liban, lemn de nuc. 
Totuși este foarte probabil că în epoca sumeriană, în special în timpul celei 
de a III-a dinastii din Ur, comerțul făcut prin Golful Persic să fie mult 
mai însemnat decît cel cu Siria şi Libanul. Posedăm inventarul încărcă- 
turii unei corăbii trimisă de templul zeului Nin-Gal pentru a face comerţ în 
Golful Persic. Această corabie părăsise Dilmun (Bahrein) de doi ani, cînd a 
ajuns pe cheiunile statului-oraș Ur pe vremea domniei regelui Sumu-llum 
din Larsa (începutul mileniului II f.e. n.). Încărcătura sa cuprindea aur, 
minereu de cupru, ivoriu, lemne preţioase și pietre fine pentru fabricarea 
statuilor și vaselor. Aceste materii prime brute lucrate de către artizanii 
din Sumer erau apoi reexportate în orașele din nord pe cale terestră. 


Este posibil ca prăbușirea civilizaţiei de pe valea fluviului Indus de la 
Mohenjo-Daro și Harappa, care a avut loc în jurul anilor 2000 î.e.n., să fi 
suprimat una din pieţele de import ale negustorilor sumerieni. Cert este 
că asiro-babilonienii au avut mai puține relaţii comerciale cu ținuturile 
de la sud de Golful Persic. Este sigur însă că negustorii aveau sucursale, 
am spune astăzi, în orașe îndepărtate din Dilmun, Magan și Melukhe, 
aceste două din urmă regiuni putind fi identificate poate cu Egiptul și 
Nubia. Se făceau tranzacții comerciale cu aceste orașe îndepărtate și se 
încheiau afaceri prin scrisori de credit. Sucursale de acest fel au existat 
în Siria și în Asia Mică, unde desigur căile de legătură erau ma: dificile. 
Se făcea comerţ plătindu-se de obicei în sekeli de argint (1 sekel — 8 grame), 
căci era mai ușor să se facă plățile în argint decît în orz cum se făceau pentru 
afaceri locale. Pe vremea lui Sargon din Akkad aurul valora de opt ori 
greutatea sa în argint (8 g aur = 64 g argint). Uneori argintul era 
plătit sub formă de inele, bare, plăcuţe etc., ceea ce ușura calculul, dar 
adesea trebuia să se verifice valoarea sa cîntărindu-se cu cîntarul. Astfel 
Abraham, venit din Ur, cumpăra peștera Macpelah de la hittitul Efron, 
fiul lui Tohar, și «a cîntărit lui Efron atîta argint cît a spus el în auzul 
fiilor lui Het, patru sute de sicli de argint după preţul negustoresc». 
Astfel cîntărirea argintului însoțea de obicei tranzacțiile mai mari (400 
sekeli reprezintă circa 6 mine și jumătate, o mină avînd 60 de sekeli). 


De fapt în cea mai mare parte din cazuri orice tranzacție comercială 
trebuia să fie confirmată printr-un act scris făcut dinaintea unor martori ; 

era o culpă pedepsită sever de lege faptul de a încheia o tranzacție comer- 
cială cu un sclav sau cu fiul unui om din popor fără a face contract legal 
și fără a fi primit o chitanţă. Încheierea unei afaceri, cumpărare sau vîn- 
zare, era adeverită de dăruirea unui dar peste preţul stabilit. Femeile 
făceau negustorie tot atît de liber ca și bărbaţii și adesea actele de vînzare 
și cumpărare sînt în numele lor. 

Desigur pentru o reţea comercială atît de vastă, împrumuturile erau 
neapărat necesare și dobînzile erau stabilite de legi. Pentru acele împru- 
muturi calculate pe bază de orz sau de alte cereale, maximum legal pentru 
dobînda cerută era de 33 1/3 la sută pe an. Dacă împrumutul era pe bază 
de argint, dobinda era mult mai mică de 20%. Dar la Ur, în vremea celei de 
a [II-a dinastii, la împrumuturile în argint se percepea o dobîndă de 25% 
poate datorită marii prosperităţi a comerţului internațional. 

Comerţul îmbrăca în Sumer diferite forme după regiuni. În orașe 
negustorul avea un loc mai larg în piaţă sau într-o dugheană. Artizanii 
aveau după specialităţile lor locuri aparte în cartiere deosebite. Așa 
bunăoară în orașul Sippar, pe vremea regelui Hammurabi, exista o stradă 
a cîrnăţarilor. Dar comerţul en gros, cu ridicata, se făcea la «poarta de 
comerţ > (bab mahiri) şi mai cu seamă la cheiurile canalelor și ale rîurilor. 
Aici erau așezați negustorii în dughenele lor sau slujbași plătiți ai unor 
negustori bogaţi. Aceștia din urmă, la rîndul lor, angajau comisionari 
care încheiau tranzacții în numele lor, avînd din partea patronilor o împu- 
ternicire scrisă. 

Afaceri fructuoase se încheiau de acești negustori dar și de adminis- 
tratorii templelor și palatelor, dîndu-se bani cu împrumut, la care se per- 
cepea o dobîndă însemnată. Încă din vremea lui Hammurabi, dar și 
înainte de el, ţăranii ajunseseră să depindă de aceşti cămătari. 


Obiectul ce îl caracteriza cel mai bine pe negustorul acelor vremi 
era cîntarul, care era neapărat necesar în prăvălia din acele vremuri. 
Negustorul ambulant ducea cu el un cîntar mic, transportabil, cu greutăţi 
de piatră. Pentru mărfurile voluminoase existau cîntare, cumpene foarte 
mari, iar greutățile lor aveau forma unei rațe sau a unui leu culcat. Cum 
preţurile tuturor mărfurilor erau fixate prin tarife maximale, nu se putea 
cîștiga prea mult asupra diferenţei de preţ, toată nădejdea negustorului 
stătea deci în potrivirea inexactă a cîntarului și în greutăţile sale false. 
Legile pedepseau pe cei ce înșelau la cîntar sau aveau greutăţi false, și 
zeii înșiși făgăduiau pedepse crunte negustorilor necinstiţi dar cu toate 
acestea înșelăciunea era foarte frecventă. 


În ceea ce priveşte preţurile de vînzare-cumpărare ale mărfurilor, 
trebuie să constatăm că regii aveau un interes major să nu îngăduie creș- 
terea prea mare a preţurilor. Căci mărfurile ieftine erau semnul unei domnii 
fericite și binecuvîntate de zei. De aceea în Mesopotamia s-au emis preţuri 
maximale încă din epoca sumeriană. Pe de altă parte interesul regilor de 
a menţine preţurile coboriîte era dictat și de dorinţa de a nu permite negus- 

torilor să acumuleze prea multă avere, căci veniturile trebuiau să parvină 
mai degrabă în visteria regală. Se fixau îndeobște preţuri maximale pentru 
uleiul de susan, pentru cereale și pentru lînă. Prin preţurile maximale, 
care de cele mai multe ori nu erau respectate, regii urmăreau să capete 
venituri din amenzi, confiscări mai ridicate. De fapt constatăm că în textele 
judiciare și astronomice preţul multor produse era mai mare decit cel 
fixat de tarifele maximale, și ele constituiau valoarea reală a preţurilor 
achitate. 

Bunurile cu care făceau negustorii sumerieni comerţ în ţări îndepăr- 
tate erau cerealele, uleiul de sesam (susan), curmalele și poate peștele 
uscat și sărat care erau trimise în ţinuturile deșertice din sud, în regiunile 
din nord și dinspre răsărit. Aici se exportau și vite, poate și carne sărată. 
În insula Dilmun (Bahrein) și în ţările de pe coastele Golfului Persic se 
trimiteau ţesături, pînzeturi și lină, produse care ajungeau pînă în Siria. 
În fine se exporta ceramică (şi ceramica sumeriană a fost găsită și în Asia 
Mică şi în Palestina, ba chiar în insula Cipru) dar și asfalt, care se obținea 
în regiunea din jurul cursului de mijloc al Eufratului. Pe deasupra, toate 
tările învecinate cu Sumerul preţuiau mult produsele finite ale artizanilor 
sumerieni, în special sigiliile cilindrice, apoi parfumurile, cremele și far- 
durile. Mai tîrziu s-au exportat cai pentru carele de luptă care au ajuns 
pînă în Egipt, unde era de asemenea foarte căutat lapis-lazuli trimis 
din Sumer. 


Se importau materii prime, în special grinzi grele de lemn de cedru 
din muntele Amanus, la răsărit de Golful Issus, apoi lemn de cedru din 
munţii Liban și Antiliban care era adus pe corăbii de-a lungul Eufratului. 
Lemnul de chiparos și de conifere din munţii Armeniei venea tot pe cale 
fluvială. Din Nubia se importa lemn de abanos și acesta ajungea în Dilmun; 
din sudul Arabiei, ca și din Nubia, se aduceau pietre pentru statui. 
Argintul era importat din munții Taurus, aurul din Nubia, din regiunea 
situată între Nil și Marea Roșie, dar și din Elam, din India și din Asia 
Mică. Arama se aducea din insula Cipru, din Asia Mică, şi din Elam dar și 
din sudul Arabiei, din Oman. Fierul a constituit un monopol al hittiţilor 
pînă la prăbușirea imperiului nou hittit (sec. XIII î.e.n.), iar după aceea 
a fost adus tot din Asia Mică în Babilonia. 


Pietrele preţioase erau foarte căutate, precum am arătat, și ele trebuiau 
aduse în Sumer pe căi îndepărtate. Piatra albastră de lapis-lazuli se importa 
din Pamir sau din Afghanistan. Din India se aducea de către caravanele 
de negustori sau prin corăbii pietrele roșii de carneol și feluritele neste- 
mate de beril, piatra cafenie de iasp din regiunea lacului Urmia, la răsăritul 
Asiei Mici, cristalul de rocă din Armenia, fiind folosit pentru confecţionarea 
de lentile măritoare. Piatra albastră de turcoază se importa din Egipt 
căci se găsea în minele din peninsula Sinai. Perlele erau cunoscute şi 
utilizate în podoabe, importîndu-se din regiunile vecine Golfului Persic 
sau Mării Roşii. Tot mărfuri străine erau feluritele soiuri de mirodenii, 

ca și smirna și tămiia ce se adăugau la uleiuri sau alifii folosite în cultul 
religios din diferite temple, dar și la palatele regilor. Aceste substanţe 
atît de scumpe pentru care Roma antică a cheltuit milioane de sesterți 
pe vremea cezarilor, erau aduse probabil din Arabia de Sud. Fildeșul era 
utilizat pentru împodobirea multor obiecte de lux, dar și în templele 
zeilor. Pe la anul 2000 î.e.n. regele sumerian Gudea menţionează că filde- 
şul se aducea de la Dilmun (Bahrein) ceea ce ne face să conchidem că 
era vorba de fildeş adus din India. Totuși în mileniul I î.e.n. pe vremea 
lui Assurnassirpal II fildeșul provine din colții elefanților din Egipt și 
din Africa Centrală. Se importau de asemenea urcioare cu vin de cea mai 
bună calitate din Siria, din Karkemiș, de pildă, sau de la Alep ori de la 
Tur Abdin. 

Traficul de sclavi nu constituie însă o ramură a comerţului în Sumer, 
şi nu existau tîrguri de sclavi după cum am arătat anterior. Dar se cum- 
părau sclavi străini de la negustori care aveau legături cu pieţe îndepărtate. 
Erau apreciaţi în special sclavii sănătoși, cu pielea albă, proveniţi din 
tinutul Gutium (situat între cursul superior al rîului Diyala și micul Zab). 
Pe de altă parte fiecare cumpărător trebuia să obțină o garanție valabilă 
trei luni cu privire la sănătatea sclavului (să nu fie suferind de o boală, 
poate epilepsie) și cu privire la fuga lui. Preţul pentru această marfă 
umană — atît pentru un sclav adus în Sumer pentru prima oară cît și 
pentru unul care își schimba stăpînul — era variabil și în raport cu sexul, 
sănătatea, vîrsta, frumuseţea și iscusinţa lui. 


În vremea dinastiei a III-a din Ur acest preţ ajungea la 55 sekeli 
pentru bărbaţi, la 10 sekel pentru sclave, preţul a scăzut mai apoi căci 
pe vremea regelui Hammurabi preţul unui sclav varia între 20 —25 sekeli, 
dar se putea cumpăra un sclav și cu 6—10 sekeli. 


Cîştigul obţinut din expedițiile comerciale în ţări îndepărtate trebuia 
să fi fost atît de însemnat încît negustorii nu erau opriţi nici de vămi, 
nici de tîlhari, nici de drumuri lungi și primejdioase, nici de călătorii 
pe mare (care puteau să le scufunde corabia în străfunduri). Totuși, iti- 
nerariile neguţătorilor sumerieni se întindeau pe mii de kilometri în toate 
direcţiile în jurul Sumerului, în afară poate de drumurile înspre miazăzi, 
unde oaza Teima constituia o piaţă de comerţ pe care mult mai tîrziu 
avea să o cerceteze ultimul rege al Babilonului, Nabonide. Drumuri stră- 
bătute des erau însă cele înspre apus, către Mari, apoi prin pistele deșer- 
tului sirian către Qatna și Orantes, și de acolo către orașele feniciene de 
pe coastele Mediteranei (care erau în strînse relaţii comerciale cu Egiptul). 
Un alt drum mergea prin statul-oraș Mari către Karkemiș și de acolo fie 
către Orantes spre Muntele Amanus cel bogat în copaci de cedru, fie spre 
Asia Mică. Amîndouă căile măsurau din Sumer peste 2000 de kilometri. 
De la Assur spre Kültepe și Bogazkâ: negustorii sumerieni mergeau pe o 
cale de peste 1500 kilometri în linie dreaptă, dar trebuiau probabil să facă 
un mare ocol pe un drum mai bun și peste rîuri ușor de trecut pe la Nis- 

sibis, Harran și Karkemiș — ceea ce prelungea călătoria cu peste 300 km. 
Pentru comerțul cu ţările sudice negustorii aveau o cale care mergea de 
la Assur la Palmyra (Tadmor), Damasc și prin Transjordania spre Golful 
Akaba și de aici în Egipt. Calea spe miazănoapte mergea de-a lungul 
fluviului Tigru și marele Zab către Armenia, ţară bogată în lemne și în 
piatră, adică de la Babilon 1100 km. Drumul care mergea spre Hamadan 
prin Chorasanul de mai tîrziu avea peste 2500 km. 

Pentru comerț cele mai sigure erau căile maritime și călătoriile pe mare 
în corăbii, dar prin aceasta distanţele se dublau sau se triplau. Drumul 
pe mare din Sumer pînă la Marea Roșie era de cel puţin 4000 km, căci 
corăbiile erau cu o singură pînză, navigau doar ziua și pe lingă ţărmul 
mării; de aceea o astfel de călătorie dura luni de zile. Prin Golful Persic 
negustorul sumerian făcea escală la Failaka (în faţa coastei Kuweitului), 
la Bahrein către Oman, îndreptîndu-se cu corabia sa spre țărmurile Ira- 
nului, ale Indiei, ale Ceylonului, sau ocolea Peninsula Arabică, navigînd 
spre Hadramaut, Yemen, Somalia și intra în Marea Roșie unde putea să 
abordeze în Egipt. Este probabil că negustorii sumerieni ştiau ceva despre 
muson și puteau să navigheze cu unica lor pînză în sus în bătaia vîntului, 
posedînd tehnica navigaţiei împotriva direcţiei vîntului. 

Caravanele foloseau măgari și mai tîrziu catiîri, iar mărfurile volumi- 
noase erau transportate în care cu două sau patru roți trase de boi. 

Desigur pe uscat, dar și pe mare, transporturile mărfurilor necesitau 
un timp îndelungat. Totuși produsele ajungeau la destinaţie trecînd prin 
încercări, primejdii și obstacole nenumărate. 


ARTIZANII ȘI MEȘTEȘUGURILE 


Circa nouă zecimi din tăblițele de argilă sumeriene, dar și akkadiene, 
sînt documente economice: — socoteli, acte de vînzare, cumpărare, închi- 
riere, convenţii, contracte de tot felul și acest fapt singur dovedește 
vitahtatea vieţii economice, a culturii mesopotamiene, dar mărturiseşte 
și tendinţa vechilor locuitori ai văii Tigrului și a Eufratului să fixeze totul 
în scris, precum și caracterul oarecum birocratic al economiei sumero- 
akkadiene. 

Noianul acesta de tăblițe cu conţinut economic ne dă putinţa să 
reconstituim în mare măsură profilul și caracterele activităţii economice 
și mai ales a ceea ce s-a numit gospodăria templului, unitatea economică 
esențială din statul-oraș sumerian. Cunoaștem gospodăria templului 
din statul-oraș Șuruppak (Fara de azi) de la mijlocul mileniului III î.e.n. 
și avem date destul de complete despre gospodăria templului din Lagaș 
în jurul anilor 2400 —2500 î.e.n. care au luat ființă pe încetul cu cel puţin 
500 de ani înainte şi s-au dezvoltat pînă la atingerea unei organizaţii 
complexe. 

n statul-oraș Lagaș, regele Urukagina, care trăia pe la 2400 î.e.n., 
accentua în reformele sale că revine la o stare ce exista în vremurile vechi. 
Pe de altă parte construcția enormă a templului din Uruk, ce poate fi 
datată la anul 3000 î.e.n. aproximativ, arată că numai: o colectivitate exis- 
tentă într-un stat-oraș dezvoltat a putut crea un asemenea monument. 
Tot în sensul importanţei gospodărie: templelor din epoca de mai sus 
arătată, pledează și faptul că relaţiile comerciale ale Sumerului s-au extins 
pînă în Egipt și în Persia, dar și în orașele de pe Valea Indusului (care 
avea drept capitale Mohenjo-Daro și Harappa). 

Templul zeului din statul-oraș sumerian era punctul central de unde 
porneau și se întindeau toate activităţile economice, și lui îi aparţinea tot 
ce era clădit în oraș și tot pămîntul folosit pentru agricultură. Templul 
nu era numai un centru religios și cultic, ci și unul administrativ, legislativ 
și mai cu seamă economic. Ca reprezentant al zeului statului-oraș în primele 

secole ale istoriei sumeriene în mileniul IV și în prima jumătate a mileniului 
III era un preot, principe în același timp, numit ensi sau lugal care locuia 
în templu. Fiecare membru al acestei gospodării a templului primea o 
bucată de pămînt care îi asigura existenţa și pentru care reda zeului o 
parte din recolta în cereale, o parte din vitele născute sau o parte din pro- 
dusele meșteșugului pe care îl practica. Regele-preot concentra în persoana 
sa cele mai înalte funcţii religioase, juridice, militare și administrative, 
în vreme ce mai mulți preoţi îndeplineau îndatoririle cultice, iar un număr 
de scribi erau însărcinaţi cu administraţia propriu-zisă a templului și a 
domeniilor sale. De templu depindea de asemenea o mulțime de locuitori 
ai Sumerului: plugari, pescari, păstori, artizani, artiști, neguţători și 
scribi. Fiecare membru al acestei gospodării complexe a templului primea 
cele necesare pentru hrană, iar magaziile mari ale templului puneau la dis- 
poziţia tuturor materialele, uneltele și materiile prime necesare împlinirii 
îndeletniciri fiecăruia. 


Pe de altă parte oricare din cei ce formau această comunitate econo- 
mică înjghebată în jurul templului poseda o casă unde locuia, vite și alte 
bunuri mobile și poate și sclavi, însă fiecare avea trei sarcini esențiale: 
1. Menţinerea, repararea și împodobirea templului; 2. Construirea și 
întreținerea canalelor, digurilor și stăvilarelor; 3. Serviciul militar ca 
oștean ce apără templul. 

Aceasta pare să fi fost forma primitivă și esenţială a statului-oraș 
grupat în jurul unui templu, obște de muncă, grupare economică, reli- 
gioasă şi statală (cf. H. Schmökel, Kulturgeschichte des alten Orients, 
Stuttgart, 1961, p. 48). Dar în decursul primelor secole de istorie sume- 
riană, această situaţie s-a schimbat. Mai întîi s-au creat într-un stat-oraș 
mai multe temple (la Uruk două, la Lagaș patru), fiecare avînd o gospo- 
dărie separată. Apoi au existat tendințe de mărire a suprafeţei agricole 
posedată de fiecare templu și lucrată de locuitorii adunaţi în gospodăria 
sa colectivă. Aceste tendinţe expansioniste se percep bine în orașul Kiş 
și chiar la Uruk. Prin aceasta regele lugal sau ensi reprezentant al zeului 
statului-oraș devine căpetenie peste mai multe gospodării ale templelor, 
fie în statul-oraș al său, fie în mai multe state-orașe. Drept urmare fiecare 
templu s-a văzut silit să-și alcătuiască o gospodărie separată de statul- 
oraș cu care pînă atunci se identifica și se confunda întru totul. Astfel 
mai multe gospodării de temple se aflau concomitent una lîngă alta, și 
în același timp devin o singură gospodărie fără ca regele să renunţe la 
legătura sa tradiţională cu zeul protector al orașului-stat al cărui mare 
preot rămîne. În același timp soția regelui ajunge mare preoteasă a soției 
zeului statului-oraș, iar copiii regelui devin mari preoți ai copiilor zeului 
și zeiţei orașului. “În felul acesta evoluţia descrisă mai sus conduce la 
crearea mai multor gospodării de temple și de gospodării de palate într-un 


stat oraș (H. Schmâkel, Ibidem, p. 49). 


117 


In situația de mai sus se găsesc, la mijlocul mileniului al III- lea, statele- 
oraşe Șuruppak și Lagaș. Regele care domnește la Lagaș stă în fruntea 
unei organizaţii foarte birocratice și conduce un sistem social și administra- 
tiv extrem de complex, căruia îi servesc un mare număr de scribi și de 
slujbași inspectori și supraveghetori ai fiecărei ramuri de activitate și ai 
fiecărui grup de artizani și de agricultori. 

Conducerea cultică a templului este în mîinile unui mai mare peste 
preoţi (sanga), dar conducerea administraţiei cade în sarcina unui șef 
administrativ și economic al templului (nubanda). Pămîntul rămîne pe 
mai departe și oficial proprietatea zeului, care este proprietar eminent, 
dar practic e în mîinile palatului, ale templului și ale comunităților agrare 
sătești. Posedăm aceste date din arhivele templului zeițe: Baba, soția 
zeului Ningirsu al statului-oraș Lagaș. Acest templu, al doilea ca mărime 
din Lagaș, poseda 4500 hectare și de el depindeau circa 1000 —1200 de locui- 
tori (fără membrii familiilor lor). Pe de altă parte regele avea circa 162 hec- 
tare, iar soția sa circa 62 hectare. 

Gospodăria templului din Lagaș și din Șuruppak cuprindea un mare 
număr de artizani și pe listele de dependenţi ai acestor temple s-au putut 
număra pînă la 70 de profesiuni: cioplitori în piatră, croitori, tîmplari, 
lucrători în metale, ţesători, măcelari, olari, fabricanți de unsori, de 
coşuri, grădinari, păstori, corăbieri pe lîngă clerici și personalul religios 
al templului. 

Astfel, la începuturile istoriei sumeriene, artizan sînt grupaţi în 
gospodăriile templelor, unde își făceau meseriile din tată în fiu. Ca zeu 
și patron al lor, artizanii îl aveau pe zeul Enki (=Ea) despre care preotul 
babilonian Berossus, ce trăia în secolul al III-lea î.e.n, ne relatează că 
el ar fi învăţat pe sumerieni toate tehnicile utile omului: « În primul an ar 
fi ieșit din Marea Roșie (aici Golful Persic n.n) acolo unde se învecinează 
cu Babilonia o ființă rațională al cărei nume ar fi fost Oannes, al cărei 
cap era de pește dar care avea sub capul său de pește un cap 'de om ȘI 
avea și picioare ca de om care ieșeau din coada sa de peşte. El ar fi avut 
un glas de om și chipul său s-ar fi păstrat și astăzi chiar. Această ființă 
s-a întîlnit cu oamenii ziua, fără să ia cu sine mîncăruri, şi el a transmis 
oamenilor semnele scrierii, științelor și artele de tot felul, i-a învăţat 
clădirea orașelor, înălțarea templelor, introducerea legilor, măsurarea 
pămiînturilor, le-a arătat cum se face semănatul și recoltarea roadelor, 
și i-a învăţat tot ce era de folos oamenilor pentru cultivarea viței. De 
atunci din vremea aceea nu s-a descoperit nimic de seamă.» (Eusebiu 
din Cezareea, Praeparatio Evan. I, 14). Despre reapariţia unor asemenea 
fiinţe, Berossus afirmă că au revenit și sub domnia primilor regi și au adus 
alte dezvăluiri, grație cărora meșteșugurile au făcut progrese, și mai 
mari încă. 


Oannes corespunde fără îndoială zeului Ea (=Enki) care ar fi fost 
acela care a adus sumerienilor meșteșugurile și el era sub diferite nume 

protectorul olarilor, tîmplarilor, lucrătorilor în metale, al ţesătorilor, 
bărbierilor, al corăbierilor, al cizmarilor şi al altor îndeletniciri încă. 

Astfel, meșteșugurile constituiau o ocupaţie divină care îi făcea pe 
artizani să fie cu mult superiori lucrătorilor, ce nu cunoșteau nici o pro- 
fesiune și lucrau doar cu palmele, superiori mai cu seamă ţăranilor. 

Prin faptul că zeul Enki însuși în persoana lui Oannes, zeul civili- 
zator sumerian, a dăruit acestora meșteșugurile și i-a învăţat tehnicile 
esenţiale, nu era socotit frumos și bine făcut decît ce era lucrat după 
modele vechi, care se apropiau de cele lăsate de zeul Ea oamenilor. În 
scopul menţinerii acestei continuități a tehnicilor, a meșteșugurilor lăsate 
de acest zeu oamenilor, ni se istorisește în mitul lui Zisudra (corespondent 
lu: Utnapiştim la akkadieni și lui Noe la iudei) că acesta i-a suit în arca 
sa și pe artizani, scăpîndu-i astfel de moarte, înecați de apele Potopului. 
De aceea toţi regii sumerieni și akkadieni au afirmat că au înălţat temple 
și palate după tehnicile vechi, utilizate de demult. 

Meseriile sînt amintite în Codul lui Hammurabi (care am arătat că 
a fost akkadian, dar culegerea sa de legi reproduce legi mult mai vechi 
sumeriene, promulgate cu secole înaintea lui) și se specifică salariul zilnic 
pe care trebuia să-l aibă un cizmar, un fierar, un tîmplar, un cioplitor 
în piatră, un zidar și un constructor de corăbii ($274). 

Dacă la început artizanii își exercitau profesiunea pe lingă și în cadrul 
gospodăriei templelor —așa cum am arătat mai sus —și erau plătiţi 
în natură cu cereale, lină și poate vite, la sfîrșitul mileniului al III-lea 
și în vremea celei de a III-a dinastii din Ur, un număr de artizani au 
prăvălioarele lor separate pe străzile orașului și nu mai sînt toţi depen- 
denţi de templu. Acum artizanii încep să fie reuniți într-un fel de bresle, 
avînd un soi de staroste al lor, șef al breslei, care era mijlocitor între ei 
și autoritățile statului-oraș, în special în ceea ce privește impozitele și 
recrutarea în serviciul armatei. Toţi acești artizani erau liberi, dar în 
Babilon, ca și în Asiria mai tîrziu, alături de artizani liberi exercitau o 
meserie și sclavii. În acest scop oamenii avuţi dădeau un tînăr sclav de-al 
lor să înveţe o profesiune de la un meșter în vîrstă, care bineînţeles putea 
fi la rîndul lui tot un sclav. Vremea ucenicie: era diferită în raport cu 
meseria ce urma să fie învățată, pentru ţesătorie dura 5 ani, pentru cioplirea 
pietrei 4 ani, pentru brutărie 1 15 an. Meșterul dascăl ce îl instruia pe 
ucenic nu primea o plată aparte în acest scop, ci cel mult un dar, pe 
deasupra trebuia să asigure întreţinerea ucenicului său, dar el cîștiga prin 
aceea că putea să-l folosească pe ucenic în folosul său. Totuși meșterul 
era îndatorat să-și ia obligaţia de a-l învăţa pe ucenic, iar dacă acesta 
nu învăţa meșteșugul, dascălul trebuia să-l despăgubească pe stăpînul 
sclavului dat la ucenicie. 


Răspîndirea și dezvoltarea meseriilor s-a produs în Mesopotamia 
în raport cu materiile prime existente în ţară. Din aceste motive o serie 
de meserii au întîmpinat mar: greutăţi în dezvoltarea lor, cum ar fi aceea 

de timplar, dată fiind raritatea lemnului sau aceea de cioplitor în piatră 
datorită greutăţii de a se procura piatră. Produsele fabricate din lemn 
și din metale erau rare și scumpe. De aceea s-au căutat înlocuitori ai 
acestor materii, mai cu seamă argila grasă a pămîntului irigat de fluviul 
Tigru și de Eufrat, apoi trestia, papura, cornul, care au înlocuit cu succes 
piatra și lemnul. 

Meseria cea mai prețuită era aceea de olar, întrucît ea crea produse 
similare celor făcute de zei (care au creat pe oameni din argilă). Pe de 
altă parte, corpul omului era asemănat cu un vas de argilă căci la fel ca 
un vas care era spart, el lăsa să curgă lichidul din el, sîngele; și corpul 
omului, ca și persoana umană, erau numite «vas» cf. « Vas al bunei 
alegeri, bine ales,» (Ieremia XLVIII, 12; 38; VI, 34; etc). Lichidele 
erau ţinute inițial în burdufuri de piei de oaie întoarse, apoi oala imita 
fructe de cucurbitacee (pepene, dovleac, tărtăcuță etc.) în care se păstrau 
în timpurile preistorice lichidele; apoi coșul din papură sau din ră- 
chită căptușit cu argilă a constituit, după uscare, prima schiţă a oalei. 
Vasele modelate cu mîna, fără roata olarului, au fost folosite la începu- 
tul mileniului IV, căci în mijlocul acestei epoci apare roata olarului. 
Cărămizile erau făcute dintr-un amestec de argilă, paie sau trestie, dar 
marea lipsă a lemnelor de foc a făcut ca să fie arse la soare și nu în foc. 

Se știe că este foarte dificil să se dateze vasele mesopotamiene după 
forma lor, căci așa cum am arătat, se căuta să se reproducă multe modele 
vechi și imitarea formelor arhaice împiedică datarea cu certitudine a 
lor. Multe vase sumeriene aveau fundul ascuţit și prin urmare nu puteau 
sta decit înfipte în pămînt, prinse pe un inel sau agăţate. Se făceau tot 
felul de vase cu o mare varietate de forme. Vasele erau arse în cuptoare 
care atingeau temperatura de 400—800*C. S-au găsit asemenea cuptoare 
de ars vase, cel mai vechi este cel din Nippur, lung de 4 metri, lat de 
2,13 metri şi înalt de 1,20 metri. Sticla n-a fost cunoscută de sumerieni 
și exemplarele de sticlă descoperite datează din mileniul I în Mesopo- 
tamia, astfel că trebuie să acordăm prioritate Egiptului care în Imperiul 
Vechi încă a cunoscut sticla, deci în mileniul III î.e.n. 


Sumenienii erau foarte atașați de argilă și din ea fabricau o mulţime 
de obiecte pe care noi astăzi le facem din lemn, sau din metale ori din 
piatră, adică: sarcofage, sigilii, lămpi, opaițe, casete, sobe, tuburi etc. 
Chiar în producerea unor obiecte artistice argila juca un rol însemnat 
fiindcă din ea se făceau micile figurine votive care se puneau în morminte 
sau pe pragul ușilor, ori figurinele apotropaice cum ar fi oameni, pești, 
centauri, demoni cu cap de cîine. 


Tot din argilă se făceau plăcile emailate mai apoi, care înlocuiau pictura 
pe pereţii palatelor. O altă profesiune frecventă în Mesopotamia era măci- 
natul grînelor. Se folosea o moară de mînă primitivă în care o piatră 
grunţuroasă se învîrtea deasupra altei pietre. De multe ori pietrele de 
moară erau învî tite de sclavi sau de vite (de boi și de măgari). 

Băuturile alcoolizate se foloseau din timpurile cele mai vechi. O zeiţă 
a băuturilor era Siris, creată de către Ea. În Sumer existau cîrciumi în 
care se bea bere și vin de curmale sau rachiu de susan. Toate aceste băuturi 
erau pregătite de specialiști, mai cu seamă femei-cîrciumărese. O astfel 
de cîrciumăriţă ar fi fost una numită Kubaba, care a început o nouă dinas- 
tie regală în statul-oraș Kiş. Rachiul de susan era băut de zei, în poemul 
lui Ghilgameș, de regi, de dregători și de ofiţerii din armată. Tot cu rachiu 
de susan se făceau libaţiuni pentru morţi. Codul lut Hammurabi este 
neasemuit de aspru cu bietele cîrciumăriţe: dacă ele nu vor să fie plătite 
în cereale ci în argint, sau dacă ele înșeală la cîntar și la măsurarea lichi- 
delor, dacă ele scad conținutul în cereale (deci în alcool) al berei, atunci: 
vor fi înecate în apă după dovada vinovăţiei lor. Berea era fabricată 
uneori de un berar și posedăm un document din Lagaș care ne arată 
că sub ordinele unui berar- şef lucrau patruzeci de ucenici și făceau șase 
feluri de bere din alac, grîu, orz, malț și anumite rădăcini de plante. 
Berarul-șef ţinea o contabilitate precisă a berei lucrată de el. 

Din curmale se fabrica și un rachiu mult mai alcoolizat. Xenophon 
scrie că această băutură era plăcută, dar provoca dureri de cap (Ana- 
basis, II, 5,14). După o informaţie din Talmud, acest rachiu se amesteca 
cu 13 părți de apă (S. Kransz, Talmudische Archăologie, Berlin, 1912, 
vol. II p. 245). Calitatea lui era mai bună dacă i se adăugau foi de cassia 
(cassia fistula) și ulei de susan. În Imperiul Nou Babilonian 1 kur de 
curmale (120 litri) producea 1 tonă (=1000 litri) de rachiu de curmale. 
Se pare că se ajunsese la un procedeu de conservare a acestei băuturi care 
putea să fie băută și peste an. 


Cît privește vinul de orz, de care pomenește Xenophon (în Anaba- 
sis, IV, 5, 26), acesta era bere de orz care se bea printr-un pai sau o trestie 
spre a nu înghiți orzul nedecorticat care se afla la suprafaţă. Acest tip 
de bere din orz era băut nu numai de Karducii din Munţii Armeniei, ci 
şi de asirieni, de hittiţi, după cum se vede din sigiliile ce ne-au parvenit. 

O profesiune răspîndită era aceea de producător de parfumuri, de 
miresme bine plăcute, căci se afirma de către preoţi afecțiunea zeilor 
pentru miresme și însuși Zisudra (= Utnapiștim), după ce s-a sfîrşit 
Potopul, ar fi adus jertfe de tămîie și smirnă zeilor. De aceea miresmele 
aveau un mare rol în desfășurarea cultului zeilor. Se foloseau lemne de 
cedru în construirea tavanului și a coloanelor sau a interiorului templelor 
din pricina mirosului plăcut pe care îl degaja acest lemn. Se ungeau cu 
parfumuri atît încăperea cea mai sacră a templului (adyton) cît și tavanul 
ei, dar și pereţii templelor, pietrele și inscripțiile chiar. Aceeași afecţiune 
pentru mirosurile plăcute o arătau de altfel și oamenii. Într- adevăr, uleiul 
parfumat cu care se ungeau sumerienii, și mai tîrziu akkadienii, aparți- 
nea, alături de hrană și de băutură, întreținerii vieţii zilnice. Chiar Herodot 
observa: « Babilonienii își ung trupul cu miruri » (Herodot, I, 195). Se 
folosea ulei de mirt, de chiparoase, de cedru, apoi smirna, tămiia și nardul. 

Toate aceste substanţe se amestecau și se făceau diferite combinaţii cu 
uleiuri, parfumul administrîndu-se sub formă de unsori, de lichide sau 
fumigaţi. 

Femeile și bărbaţii utilizau produse cosmetice numeroase și în primul 
rînd stibiul, care era utilizat și în Egipt pentru înfrumusețarea ochilor, căci 
pleoapele și sprîncenele apăreau mult mai bine pronunțate, iar ochii mai 
mari, mai profunzi și mai strălucitori. De asemenea se întindea un fard 
pe obraz: o pastă roșie, una galbenă și una aurie. 

Alături de fabricantul de parfumuri erau bărbierul şi frizerul care-și 
aveau dughenele lor pe străzi. Sumerienii se duceau la bărbier cum se 
duceau și romanii. Într-adevăr, pe vremea lui Ur-Nammu şi a regelui 
Gudea sumerienii erau rași, nu purtau bărbi și erau și rași în cap, așa 
cum se vede și pe îriza templului de la Al-Ubaid unde servitorii mulg 
vacile. Mai apoi se pare că regii şi dregătorii au început să poarte bărbi 
mari, așa cum se vede pe stela regelui Ur-Nammu. Barba lor era uneori 
ondulată, cu fierul desigur. După cum vedem din diferite statuete sume- 
riene, femeile își coafau părul şi îl ondulau. 

Din trestii se făceau nenumărate obiecte mari și mici. Mult folosită 
era papura, din care se făceau coșuri, cufere, casete care puteau fi întărite 
cu piele. Pe jos se întindeau rogojin: făcute din papură, rogojini care 
erau folosite și la construcții, căci se puneau ma: multe straturi pentru 
a împiedica igrasia. 

Tot din trestie se construiau adesea căsuțe pentru păstori și pentru 
ţărani, mai ales în regiunile mlăștinoase din sud, unde nu existau decît 
asemenea construcţii fragile, așa cum întîlnim și azi în ţinuturile acestea. 
Stîlpii susţinători ai acestor case se făceau din snopuri de trestie legate 
împreună și tot din trestie erau pereţii, tavanul, grajdul de vite și coteţul 
păsărilor. Fără îndoială că vijelia ridica în sus întreaga casă și o distrugea, 
dar construcția ei nu era nespus de dificilă. 

Tot din papură și trestie erau construite cele ma: vechi corăbii și prin 
ungerea cu bitum (asfalt) ele deveneau impermeabile la pătrunderea 
apei. Pînzele erau tot din rogojini, împletite din papură, iar din tulpi- 
nile lungi și groase ale trestiilor se făceau visle și prăjini de împins bărcile 
prin mlaștini. 


Totuși lemnul era de neînlocuit și regii sau înalții dregători aveau 
lemne aduse din Liban sau din munţii Elamului învecinat. Însă tîmplarul 
nu dispunea de mult lemn. De aceea obiectele din lemn erau foarte scumpe 
și rare. Din trunchiuri de palmieri uscate se putea obține lemn, dar lemnul 
bun trebuia importat. De aceea ușa făcută din lemn era scumpă și chiriașul 
unei case venea cu ușa lui și pleca cu ea cînd i se sfirșea contractul de 
închiriere. Însă mobiherul caselor sumeriene era foarte simplu, ȘI de cele 
mai multe ori se compunea dintr-un pat și cîteva scaune, căci în Meso- 
potamia nu se lua masa culcat, așa cum făceau grecii vechi și romanii. 
Alteori scaunele și mesele nu erau confecționate din trestie ci din lemn 

scump și în acest caz erau împodobite cu nestemate sau erau lucrate din 
fildeș (importat din Africa şi nu din India, după cum s-a putut constata). 

Meșterul căruţaș era acela care construia casele și căruțele de transport 
cu două sau cu patru roţi. Aceste roţi în mileniul IV și chiar III erau 
pline, și nu au fost roţi cu spiţe decît mai tîrziu. De altfel iniţial carele 
erau destinate doar pentru război, cele mai bune fiind construite de hurriți ; 
greutăţile erau transportate fie de măgari, fie pe spinarea oamenilor, fie 
transportate pe apă prin numeroasele canale din Sumer. 


Construirea unei corăbii era o muncă dificilă care cerea colaborarea 
unui tîmplar cu aceea a năicrilor. La început se desena un plan, apoi 
se asambla « șira spinării » adică kila corăbiei căreia i se adăugau coas- 
tele, apoi se așezau pereţii ce se întăreau prin ungerea cu asfalt. În general 
forma acestor corăbii varia mult, unele din ele aveau un coș deasupra 
catargului și la proră un cap de cal sau de pește, semnul zeului Enki. 
Un alt tip de corabie l-a uimit mult pe Herodot obișnuit totuși să vadă 
marea și vasele de pe ea: « Dar după orașul (Babilon, n.n) el însuși cea 
mai mare minune, este cea despre care voi vorbi. Babilonienii nu au alte 
soiuri de corăbii decit cele ce coboară Eufratul pînă la orașul Babilon; 
aceste corăbii sînt rotunde și făcute cu totul din piele, căci după ce au 
lucrat coastele corăbiei, tăind sălcii care cresc în Armenia deasupra 
Asiriei, întind peste ele piei tăbăcite astfel că pieile alcătuiesc fundul, 
fără să se distingă prora sau pupa. Aceste corăbii sînt rotunde ca niște 
scuturi; ei le căptușesc pe dinlăuntru cu trestie, apoi pleacă spre a-și 
face transporturile scoborînd fluviul. Încărcătura lor constă în mărfuri 
de tot felul și mai ales în vase de argilă pline cu vin de curmale. Doi oameni 
care stau în picioare dirijează barca, fiecare ţinînd o prăjină, unul retrage 
prăjina în timp ce tovarășul său o înfige pînă în fundul apei. Se construiesc 
după acest model circular bărci mari și bărci mici. Cele mai mari primesc 
o încărcătură de 5000 talanţi (1 talant la greci = 33 kg în total, deci 
165 000 kg). Fiecare barcă posedă un măgar viu și unele duc cu ele mai 
mulți măgari. După ce au navigat și au ajuns la Babilon și după ce coră- 
bierii își vînd încărcătura, ei scot la licitaţie trestiile și carcasa corăbiei. 
După aceea pun pieile pe spinarea măgarilor și se întorc pe jos în Arme- 
nia ; căci este cu neputinţă să se urce cu barca pe cursul fluviului în sus 
din cauza rapidității curentului său. Aceasta este pricina pentru care nu 
fac corăbiile lor de lemn ci din piele » (Herodot, I, 194). Acest tip de vas 
de navigat există desigur și în epoca sumeriană, cum există și azi, și se 
numesc guffa, numai că acum sînt acoperite doar cu asfalt și nu cu piele. 
O altă modalitate de a naviga era pe burdufuri umplute cu aer, care sînt 
utilizate și azi pe malurile rîului Tigru (numite azi Kelek pe vremuri 
Kelakku). Mai multe burdufuri legate la un loc serveau de fund unei 
ambarcațiuni care avea o platformă unde se instalau mărfuri şi călători. 


In epoca sumeriană veșmintele erau lucrate ma: mult în casă, dar 
acele fuste făcute din smocuri de lînă (Kaunakes) erau confecţionate 

probabil de meșteri iscusiți. Și mai tîrziu regii și dregători au purtat 
veșminte lungi, scumpe, care le îmbrăcau se pare tot corpul și care erau 
brodate în chip fastuos. Se pare că veșmintele confecţionate în Sumer 
erau vestite pentru luxul, eleganța și valoarea lor, căci aflăm din textul 
cărții sacre a iudeilor Iosua VII, 21 că după căderea orașului Ierihon, 
cucerit de Iudei, unul dintre războinici Acar a furat «o haină frumoasă 
pestriță de Sinear ». Termenul pestrit înseamnă aici colorat în mai multe 
culori (tonuri) și poate brodat. Acesta este unul din locurile Bibliei unde 
apare menţionată țara Sumer (text masoretic) și termenul ebraic este 
tradus deseori prin «babilonian », deși se menţionează Sumerul și nu 
Babilonul. Locurile unde Sumerul este citat în Biblie sînt: Geneză X, 
10; XI, 2; XIV, 1, XIV 9; Isaia VII, 21; Zacchar, V, 21; Dan I, 2 ṣi 
Isaia XI, 11. 

Nu se găseau pietre în Sumer, doar Tigrul și Eufratul rostogoleau 
pietre mici în apele lor. Dar se putea înlocui într-o măsură oarecare piatra 
cu asfaltul, căci amestecul de bitum și de argilă era tare și avea toate 
caracterele pietrei; de aceea sumerienii au folosit-o, ca și akkadienii 
după ei. Fără de amestecul cu argilă, asfaltul putea sluji însă ca mortar 
la unele clădiri, în special la cele ce erau în contact cu apa, pentru a întări 
pereții bărcilor și corăbiilor precum am arătat, și la confecționarea unor 
vase de împletitură tapisate cu asfalt. 

Cu toată această lipsă de piatră, a existat și o epocă de piatră în 
Mesopotamia, cînd acest material era adus de la depărtări mari. Într- 
adevăr, în toate săpăturile arheologice au fost găsite vîrfuri de săgeți, 
virfuri de lăncii, ciocane de cremene, topoare de piatră etc. Din steatită, 
onix și alabastru se lucrau vase pentru parfumuri. Pe ele se gravau scene 
mitologice, procesiuni sau figuri de zei. 

O formă specială a gravurii în piatră era confecţionarea sigiliilor, iar 
lucrătorul de sigilii juca un oarecare rol în societatea sumero-akkadiană, 
căci exista obiceiul ca fiecare om mai înstărit să-și aibă sigiliul său (Hero- 
dot, I, 195). 

Aceste sigilii erau niște cilindri care se rulau, rostogolindu-se pe argila 
moale a tăbliţei. Se purtau aceste sigilii — care erau în formă de cilindru 
și găurit la mijloc ca să poată trece sfoara prin ele — în jurul gîtului, 
adesea fiind lucrate din pietre semi-prețioase. 

Temele reprezentate pe sigiliile sumeriene figurau adesea pe zeul Utu 
(Babar) zeu al înţelepciunii, ori pe Ghilgameș sau teomachii. 


Pare foarte sigur că pentru gravarea acestor sigilii, artizanii specialiști 
foloseau lentile măritoare, poate din cristal de rocă, fiindcă nu ne putem 
explica în alt fel cum au putut fi gravate amănunte minuscule, chiar 
și scrierea cuneiformă. 


Artizanii care lucrau metalele aveau și ei la dispoziție puţine metale, 
căci cîmpiile ingate ale Mesopotamiei sudice au o bogăţie doar agricolă, 
nu există nici piatră, nici metale și materialele brute, din care cea mai 

mare parte a comorilor găsite în mormintele regale de la Ur sînt compuse, 
au fost toate importate. Bitumul era importat din nordul Mesopotamiei, 
din ţara Subartu, cuprul venea din Oman, argintul din Asia Mică, aurul 
din Elam, lapis-lazuli era adus din Iran, unde ar fi existat un munte 
format numai din această piatră semi-preţioasă. Arama se lucra în mile- 
niul al IV-lea (aramă în sumeriană este urudu) și tot în Sumer s-a desco- 
pent că aliajul cuprului cu plumbul sau antimoniul dă bronzul (sumerian 
zaber). Fierul nu a fost cunoscut de sumerieni, el este menţionat doar 
în epoca lui Hammurabi (sec. XVIII î.e.n). Dar se fabricau statuete de 
bronz » ă cire perdue» încă din vremea lui Gudea. 

Sumerienii cunoșteau multe pietre preţioase și semi-preţioase pe care 
giuvaergiii le montau în podoabe fastuoase. 

Perfecţiunea acestor realizări ale giuvaergiilor sumerieni, așa cum s-au 
arătat în mormintele regale din Ur, ne pune în dificultate să decidem dacă 
sînt obiecte de artă sau produse meșteșugărești. Căci în civilizațiile meso- 
potamiană, sumeriană și asiro-babiloniană, artistul nu este deosebit de 
artizan. 


ȚĂRANII ȘI ECONOMIA AGRARĂ 


Sumerul își datora prosperitatea, și în cele din urmă întreaga sa înflo- 
rire, economiei agrare, întemeiată pe culturi de cereale irigate prin canale 
de apele Tigrului și Eufratului. De aceea ar trebui: să acordăm cea mai 
extinsă descriere studiului agriculturii și ţăranilor din Sumer. Dar 
dacă avem unele date despre producția agricolă și îndeobște despre eco- 
nomia agrară a Sumerului, ne lipsesc informaţiile despre țăranii sume- 
rieni, despre viaţa lor zi de zi, despre crunta exploatare la care erau supuși 
în cadrul orînduirii tributale, exploatare ce a motivat numeroasele răscoa- 
le din această parte a Mesopotamiei. 

Suprafaţa agricolă a Sumerului de la Sippar la Eridu era de 375 km 
în lungime și de 75 km în lățime, adică aproximativ 28 000—30 000 
kilometri pătraţi. Pămîntul Sumerului era desigur de o fertilitate diferită, 
căci existau suprafeţe deșertice, unde nu creșteau decît spini și mărăcini, 
sau în loc să crească plante, exista pe alocuri o crustă de salpetru sau de 
sare care acoperea pămîntul. În sudul Sumerului exista o regiune mlăști- 
noasă unde nu creșteau decît papură și trestie. Este probabil că în timpu- 
rile preistorice sumerienii au reușit să sece aceste regiuni băltoase, recu- 
perîndu-le pentru cultura cerealelor. 

Spre a mări suprafaţa de pămînt cultivabilă și spre a regla scurgerea 
apelor primăvara, toată suprafaţa Sumerului era acoperită cu o reţea de 
canale. 

Condiţiile climaterice nu s-au modificat în mod esenţial din antichi- 
tate pînă acum. În lunile octombrie — noiembrie (luna lui Tișri) se 
deschideau porţile oceanului ceresc și începea să plouă. În luna următoare, 
noiembrie — decembrie (luna lu: Marheșvan), începeau pregătirile ogoare- 
lor, adică aratul și însămînţatul. Iarna, care începea în decembrie, era 
aspră și atunci ca și acum în Irak, căci adesea temperatura cobora sub 
zero grade și uneori zăpada rămiînea zile întregi pe cîmp. Iarna plouă 
destul de des, dar mai cu seamă ploaia face ca drumurile noroioase să fie 
cu totul impracticabile. Însă în februarie începe primăvara, și răsar 

toate buruienile care sînt mîncate cu mare poftă de toate vitele. Pe măsura 
căldurii care sporește, firele de grîu dau în spic și curînd se coc. În Irakul 
modern secerișul începe în luna mai; se pare că în Sumerul antic secerișul 
se făcea mai devreme (în primele dinastii babiloniene, la sfîrșitul lui 
aprilie — luna Adar) și era sfîrșit în mai. În Asiria însă, unde clima era 
mai rece, secerișul se făcea mai tîrziu. Soarele devenea arzător și arșița 
de nesuportat, căci temperatura putea să crească pînă la 50° la umbră. 
Pe ogoare totul se usucă dar și în grădini se pălesc toate dacă nu se face 
o irigație intensă a culturilor. Acuma se coc curmalele care vor fi cu totul 
bune de mîncat în octombrie. 


Herodot care trece prin Mesopotamia în ţinuturile Babiloniei, unde 
în vechime se întindea antica ţară Sumer, o vede ca un adevărat Eldorado 
al rodniciei: « Nu plouă în Asiria (aici în Babilon, n.n.) și iată cum se 
hrănește rădăcina griului: se udă planta cu apă din fluviu, ea capătă 
putere și spicul se formează. Udarea se face cu mîna sau cu ajutorul 
mașinilor și nu ca în Egipt unde Nilul inundă și acoperă cîmpurile. Tot 
teritoriul Babilonului este, la fel ca și Egiptul, întretăiat de canale din 
care unul mare este navigabil, el se îndreaptă obhc către sud-vest; de la 
Eufrat la Tigru.... Dintre toate ţinuturile pe care le cunoaștem este cu 
mult cea mai rodnică în daruri ale zeiţei Ceres. Nimeni nu încearcă să 
cultive pomi fructiferi pe acest pămînt; nici smochin, nici viță de vie, 
nici măslin; dar acest pămînt este atît de fertil în grîne încît el dă două 
sute de măsuri pentru una semănată; ba ajunge chiar la trei sute de 
măsuri pentru una semănată cînd recolta este foarte bună. Frunza secarei 
și cea a orzului este de patru degete în lărgime și cu toate că eu cunosc 
prea bine înălțimea tulpinei de mei și de susan, nu o voi menţiona fiind 
încredințat că cei ce nu au fost în această țară a Babiloniei: ar socoti de 
necrezut chiar și cele ce se spun despre cereale. Locuitorii nu folosesc 
ulei de măslin ci de susan. În cîmpie cresc în mod spontan palmieri; 
cea mai mare parte din ei poartă fructe din care locuitorii de aici fac 
multe feluri de mîncare, dar fac de asemenea din aceste roade ale palmieri- 
lor un fel de vin și miere. Ei cultivă palmierii în felul cum se cultivă smo- 
chinii și cît despre aceia pe care grecii îi numesc masculini, ei leagă roadele 
lor la fructele curmalilor pentru ca roadele palmierilor masculini să 
pătrundă în curmale, să le coacă și să le împiedice să cadă, căci palmierii 
masculini poartă înlăuntrul roadelor lor o sămînță aparte la fel ca și 
smochinii sălbatici » (Herodot, I, 193). 

Într-un fel cu totul asemănător relatează și Strabon rodnicia acestei 
ţări: « Această ţară dă roade ca nici una alta, căci ea rodește precum se 
spune de trei sute de ori mai mult decît se însămînțează» (Strabon, 
XVI, 1, 14). Botanistul Theophrast care trăia în secolul al IV-lea î.e.n. 
dă cifre mai modeste, dar se referă la grîu: « În Babilonia se seceră de 
două ori, iar a treia oară se lasă oile să pască peste grîne... (Pămîntul) 
dă de cincizeci de ori sămînța semănată și de o sută de ori dacă este bine 

îngrijit pămîntul. Lucrarea ogoarelor constă în faptul că se lasă să stea 
pe cîmp apa cît mai mult cu putinţă, ca să se facă mult noroi. Cînd 
pămîntul a devenit moale și umed în adîncime, trebuie afînat. Pămîntul 
nu rodește însă trestii și buruieni ca solul egiptean. Aceasta este urmarea 
unui pămînt de bună calitate » (Theophrast, Hist. plant. VIII, 7). Așadar 
se obţin două recolte pe an, ceea ce în Egipt s-a obţinut doar pe timpul 
regilor Ptolemei. 

Agricultura se bucura de o înaltă preţuire și era socotită de origine 
divină. Zeul Ninurta era protectorul agriculturii, și se credea că plantele 
strigă numele său. Un alt zeu — o ipostază a celui dintîi — era Ningirsu 
care trasează șanțurile și canalele și face să se coacă spicele. În sumeriană 
«om al zeului Ningirsu » însemna ţăran, plugar. Tot un patron al trudi- 
torilor de pe ogoare era zeul Dummuzi (Tamuz în akkadiană). Zeița 
Nisaba era apărătoarea griului; pe reprezentările ei grafice vedem cum 
spice îi răsar din umeri şi numele ei înseamnă 4 cereale ». Dar şi alte soiuri 
de grîne erau zeificate, cum erau de pildă Așnan și Lachar. O altă serie 
de zei participă indirect la apărarea ogoarelor: astfel zeul Enki era inven- 
tatorul instrumentelor agricole și al muncilor ce trebuiesc efectuate pe 
ogoare, zeul soarelui Utu (Babar) face să crească roadele cîmpurilor, 
iar zeul lunii (Nanna) să prospere mîncarea și băutura. În fine zeului 
Enlil i s-au încredinţat vitele mari și mici de pe cîmpuri. 

În teorie tot pămîntul unui stat-oraș sumerian era proprietatea zeului 
cetății, iar în timpurile de început ale preistoriei, templul era proprietarul 
tuturor ogoarelor dintr-un stat-oraș. Studiile lui N.M. Diakonoff (Sumer, 
Societatea şi statul în Mesopotamia antică, Moscova, 1959) au constituit 
o piatră de hotar în precizarea repartiţiei proprietății agrare în Sumer. 
Anterior acestor studii, pe temeiul lucrărilor lui Anton Deimel, unul din 
cei mai mari sumerologi, se admitea că templul din fiecare oraș (stat) 
sumerian poseda ca proprietar tot pămîntul agricol. Acest savant, studiind 
tăbliţele găsite la Lagaș cu conținut economic, și adunînd la un loc toate 
bucăţile de pămînt menţionate în aceste documente și aparţinînd templu- 
lui din Lagaș, ajunsese la concluzia că ele reprezintă îinpreună între 200 
și 300 de kilometri pătraţi. Apoi el făcea aserțiunea că acești 200—300 km 
pătraţi reprezentau întreaga suprafaţă a statului-oraş Lagaş care ar fi 
aparținut întreagă templului. Or N.M. Diakonoff arată că teritoriul 
statului-oraș Lagaș cuprindea probabil 3000 de kilometri pătraţi, din care 
2000 km? era pămînt irigat. 


Suprafaţa posedată de templu reprezenta astfel numai o parte din 
această întindere de pămînt. 

Terenul agricol al templului, care nu putea fi nici cumpărat, nici vîndut 
și nici alienat în nici un fel, era constituit după N.M. Diakonoff din trei 
părţi deosebite: 1. nigenna, pămînt care era rezervat pentru întreţinerea 
templului; 2. Kurra, teren atribuit ţăranilor care lucrau pămîntul; de 
asemenea artizanilor, precum și unora din personalul administrativ 

al templului spre a plăti serviciile lor (aceste ogoare nu puteau fi 
moştenite şi puteau fi schimbate sau cerute înapoi de templu ori de cîte 
ori ar fi hotărît să facă aceasta pentru un motiv sau altul; 3. urulal, 
pămint acordat în schimbul unei părți din recoltă la diferiți țărani, dar 
mai cu seamă la personalul templului spre a le mări veniturile. 

Așadar o parte din pămînturile templelor erau date în dijmă, cum 
an zice noi astăzi, iar altă parte era atribuită temporar fără să li se 
ceară ţăranilor dijmă, socotindu-se că li se acordă aceste terenuri — desigur 
provizoriu, drept plată a serviciilor lor. Poate că și pămîntul nigenna era 
lucrat în dijmă, dar este posibil ca templul să lucreze în regie cu boii 
şi personalul său acest pămînt. 

Cit priveşte pămîntul care nu aparținea templului și care cuprindea 
cea mai mare parte a teritoriului unui stat-oraș, documente găsite pe 
tăblițe de argilă dovedesc că el era în proprietatea nobilimii. Ea era 
alcătuită din regi statelor-orașe, famila lor, rudele lor, apoi adminis- 
tratorii palatelor precum și preoții de rang mai ridicat. Aceste familii 
nobile, mai ales regii (isakku, ensi, lugal) posedau adesea domenii de sute 
de hectare, pe care le dobîndiseră prin achiziționarea de la cetățeni mai 
sărmani. Important este de accentuat că muncile pe pămînturile nobilimii, 
adică aratul, semănatul, întreţinerea canalelor, digurilor, săparea lor, 
secerișul, grăpatul etc., se efectuau în dijmă de către clienți sau de per- 
soane dependente de nobili. Restul terenului: agricol, adică cel care nu era 
în proprietatea templului și a nobilimii, aparținea oamenilor din popor, 
tăranilor statului-oraș, cetățeni care reprezentau mai mult de jumătate 
din populație. Este însemnat de accentuat că acești țărani liberi sau 
oameni din popor erau organizaţi în familii mari patriarhale și în clanuri 
sau in comunităţi urbane. Desigur, nu există comună primitivă arhaică, 
dar există comunitatea sătească, care era exploatată în întregime în 
cadrul orînduirii și modului de producție tributal. Căpeteniile comuni- 
tăților agrare sătești se numeau guraș «viteji» la Șuruppak și șublugal 
«supușii regelui» la Lagaș. 

Ogoarele moștenite ereditar și aflate în posesiunea familiilor patriar- 
hale din timpuri îndepărtate puteau fi vindute sau alienate de un membru 
sau mai mulți membri ai familiei — care nu erau în mod obligatoriu șeful 
famihei — care acţiona ca reprezentant ales al comunităţii familiale. De 
cele mai multe ori şi alţi membri ai familiei luau parte la actul de vînzare 
ca martori, arătînd că consimt și sînt de acord cu tranzacţia efectuată. 
Aceşti martori primeau o plată ca și vînzătorii înșiși, cu toate că nu se 
menţiona suma acordată fiecărui martor în parte, ci se indica o sumă totală. 
Alteori pe actul de vînzare se indicau și martori neplătiți din partea 
cumpărătorului, uneori martorii reprezentind pe isakku luau parte la 
vînzare. 


Trebuie să adăugăm că în timpurile arhaice proprietar eminent al 
pămintului era zeul, deci proprietar eminent era templul, și preoţii lui 

care îl reprezentau pe zeu, dar cînd regii au pretins că reprezintă pe zeu, 
că sînt locţiitori ai zeului pe pămînt, proprietar eminent a devenit regele. 
Astfel trebuie să distingem net între proprietar al pămîntului și posesor 
al pămîntului. Proprietar era zeul, templul sau regele, dar posesor putea 
fi şi templul, regele și nobilimea, dar şi țăranii prin comunitățile lor 
agrare. Beneficiari ai pământurilor. erau însă unii preoți, personalul admi- 
nistrativ sau artizanul templelor care dădeau pămînturile în dijmă ţăra- 
nilor, sau le închiriau, cerînd o arendă în bani. 


Astfel populaţia unui stat-oraș sumerian putea fi clasată în patru 
pături sociale diferite, așa cum am arătat în capitolul consacrat Orîn- 
duirii tributale: 1. Nobilimea; 2. Oamenii din popor; 3. Clienţii și 4. 
Sclavii. 

Nobilimea (regi, familiile lor, administratori ai palatului, dregători, 
preoţii de rang înalt) poseda moșii întinse, fie în calitate de indivizi parti- 
culari, fie ca membri ai unor familii cu pămînturi întinse. Dar aceste 
ogoare erau lucrate fie de clienţi liberi ai lor, fie de dependenți ai lor, fie 
de sclavi. Tot nobilimea controla ogoarele templelor, cu toate că aceste 
pămînturi mai tîrziu au fost preluate de rege, ba au devenit chiar 
proprietatea sa. 


Oamenii din popor posedau pămînt pe teritoriul statului-oraș dar 
mai curînd ca membri ai unor familii decît ca indivizi particulari și aparte. 


Chenţii erau formați din trei categorii: 1. Dependenţii templelor în 
funcţii mai importante, precum erau administratorii templelor sau arti- 
zanii (mai necesari și însemnați); 2. Marea masă a personalului templelor; 
3. Dependenţii de nobilime. Cei din primele două categorii, cei mai mulți, 
căpătau întinderi mici de pămînt din ogoarele templului ca posesiuni 
temporare, cu toate că primeau ca salariu de la templu și hrană și lină. 
Chenţii nobililor erau și ei plătiţi în același fel. 

Sclavii erau ai templelor, ai regilor sau ai nobililor, dar numărul lor 
nu era mare. 


Condiția principală pentru dobîndirea unei recolte bogate era captarea 
apei și distribuirea ei pe terenul propriu. De aceea se săpau canale de către 
stat și se căpătau astfel noi terenuri fertile. Cel ce voia să aibă apă sufi- 
cientă trebuia să aducă daruri însemnate în cereale, fructe și vite nobi- 
lilor proprietari de pămînturi. Dar ţăranii erau cu toții obligati — fie că 
erau proprietari ai pămîntului, fie că îl lucrau ca arendași în bani sau ca 
dijmași, ori primeau pămîntul ca o completare a salariului plătit de tem- 
plu — să curețe în mod periodic canalele, să le întrețină, să mențină 
în stare de funcționare perfectă stăvilarele, să facă diguri, să îndepărteze 
tendința de înmocirlare a canalelor care se puteau astupa ușor. Pe de 
altă parte, prin deschiderea și închiderea neglijentă a unui stăvilar, se 
putea nimici ogorul unui vecin, de aceea se cerea multă grijă în mînuirea 
stăvilarelor. 

Aproape în tot timpul unui an, suprafața ogoarelor se afla mai sus 
decît suprafața apei din canale (cu excepţia poate a primăverii) și de 
aceea era nevoie ca apa să fie înălțată printr-un sistem mecanic și condusă 
prin șanțuri la plantele de irigat. 

Nu avem reproduceri ale instalaţiilor de irigat sumeriene, dar este 
foarte probabil că se utiliza același aparat ca la babilonieni, adică acela 
pe care egiptenii îl numesc șaduf: o cumpănă care are la o extremitate o 
găleată, iar la cealaltă o greutate. Se scoate apa din canalul de irigat ca 
dintr-o fîntînă cu cumpănă ce se varsă într-un șanț de unde se scurge 
pe ogor. 

În afară de irigatul ogoarelor, aratul cu plugul era o lucrare esenţială. 
Plugul consta la început, la fel ca în Egipt — dintr-o ramură mare de 
copac îndoită la care se puneau să tragă doi boi. La acest plug de lemn 
era nevoie de trei oameni, unul ca să ţină coarnele, altul să mîne boii, în 
fine altul să vină pe urmă și să semene. Mai tîrziu la babilonieni a apărut 
un plug de lemn care avea o piîlnie alături de brăzdar prin care se turnau 
seminţele ce trebuiau semănate. După ce se făcea arătura, ogorul trebuia 
grăpat, ca să se sfarme bulgării mari de pămînt, și această operaţie se 
făcea cu un fel de greble mari. Se trecea apoi cu un fel de tăvălug spre a 
îndesa pămîntul. După semănat ogorul trebuia irigat, apoi după ce răsărea 
orzul sau grîul trebuiau plivite buruienile, apoi gonite păsările și mai 
ales împiedicate lăcustele ce veneau în nori deși să se așeze pe locurile 
semănate sau pline cu cereale în pîrg. 


Cunoaștem destul de exact cantitatea de sămînță semănată pe o 
întindere de pămînt, pentru că se măsura întinderea unui ogor după un 
raport sigur dintre sămînţa aruncată și suprafața bucăți de pămînt. 
Interesant pare faptul că se semăna o foarte mică cantitate de sămînţă, 
adică sămînța era răspîndită pe ogoare mult mai rar decît în vremurile 
actuale. De pildă, pe timpul regilor kasiți se semănau 30 sila de sămîntă 
la 1 iku, adică 12,12 litri de sămînţă la 4465,5 metri pătrați. Se pare că 
în epoca neobabiloniană se semăna mai mult, 55 litri la hectar (actual- 
mente grîul se seamănă mult mai des, adică 150 kg la 1 hectar în ţara 
noastră), dar în general în Mesopotamia, după tăbliţele ce le posedăm, 
se semăna foarte rar, în medie 20—55 litri la hectar în toate timpurile. 

O serie de alte primejdii pîndeau grînele după ce răsăreau în afară 
de lăcuste, viermii, gazelele care veneau să pască, ciorile mai cu seamă, 
apoi inundaţiile. Dacă toate aceste pericole erau înlăturate plugarul 
putea să aștepte recolta în aprilie și mai. Deseori însă pentru seceriș 
nu ajungeau puterile Stăpînului ogorului — mai cu seamă că trebuia să 
se secere repede, ca să nu se scuture boabele de grîu — și de aceea erau 
închiriaţi sclavi de la orașe sau chemaţi alături de autohtoni oameni 
din popoarele vecine sumerienilor: akkadieni, amoriţi, elamiţi și kasiţi. 
Pentru seceriș se foloseau secer: (gamlu), unele din argilă, altele din pietre 
ascuțite încastrate într-o teacă de lemn, mai rar seceri de bronz și de 

aramă. Se tăiau spicele foarte sus, după aceea se tăiau paiele și se dădea 
foc miriștii. Spicele tăiate scurt erau încărcate pe spinarea măgarilor 
sau puse în care și duse la o arie unde erau treierate prin călcarea lor de 
către vite mari și mici. Boii care treierau cerealele nu trebuiau să aibă 
hotul legat, dar se luau pentru treierat vite de la vecini. După călcarea 
și treieratul cu vite, paiele erau vînturate și se alegeau boabele, după 
ce erau strecurate prin site. Din recoltă se înfrupta proprietarul pămîntu- 
lui, care lua 1/3 pînă la 1/2 din recoltă, după ce primele spice erau duse 
la templu, zeului. Apoi se dădea o parte din recoltă perceptorului care 
venea să perceapă impozitul. 

Fără îndoială, recolta nu era atît de bogată pe cît o descrie Herodot 
sau Strabon (vide supra) și nu se putea găsi vreun loc unde sămînța să 
rodească de două sute sau trei sute de ori cantitatea însămînţată în 
pămînt. După informaţiile ce le avem din documente sumeriene sau 
akkadiene în genere sămînţa rodea de treizeci și șase de ori mai mult 
decît se însămînţase, ceea ce este foarte mult fiindcă în climatul și în 
condițiile noastre în general, pentru grîu se obţine de 14—15 ori canti- 
tatea de grîu însămînțată, dacă terenul nu este irigat. Totuși în climatul 
nostru se seamănă o cantitate de sămînță mult mai mare ca în Mesopo- 
tamia și randamentul la hectar neingat nu este mai mare (75 kg grîu 
de sămînţă la pogon — 150 kg la hectar). 

În tăbliţele de lut ale regelui Lugalbanda se afirmă că se recoltau 
la hectar circa 22 hectolitri de orz (= 2200 kg) ceea ce este un randament 
scăzut, la 42 litri de sămînţă. 

Cereala cea mai răspîndită în Sumer era orzul (așnan) și alături de 
cl grîul (sumeriană gig) care poate a început să fie cultivat în această 
parte a lumii și de aici s-a răspîndit pretutindeni. Alături de el există 

o altă cereală foarte apropiată de el alacul sau emerul (sumerian zizna), 
„pecie de grîu foarte rezistentă, cultivată încă din timpurile preistorice, 
avînd un singur bob în spiculeţ. Dar alacul, răspîndit și în Egipt, se cocea 
nai tîrziu, apoi el trebuia decorticat fund totuși cultivat mult pentru că 
era adăugat pentru fabricarea pîinii, dar și a berei, precum și a unor pră- 
jituri. Grîul era de două ori mai scump ca orzul, dar alacul era la fel de 
scump ca și orzul. Cereala cunoscută sub numele de durrah juca de 
asemenea un mare rol în alimentație. 


După Herodot, în Mesopotamia se folosea doar ulei de susan, ceea 
ce este confirmat și de arătările Talmudului din Babilon (S. Krauss, 
Talmudische Archeologie vol. II, Berlin, 1911, p. 226), fapt ce se poate 
observa şı în zilele noastre. Uleiul de susan era folosit nu numai în ali- 
mentaţie ci și în medicină, pentru iluminat (cu opaițe), în cultul zeilor 
ȘI pentru ghicit viitorul cu tehnica zisă a lecanoscopiei. 


În hrană se foloseau o serie de leguminoase, în primul rînd lintea și 
bobul (cf. Iezechiel, IV, 9). Trebuie făcută o distincție netă între ogoarele 
unde cresc cereale și grădinile unde se cultivau arbori fructiferi ŞI zarza- 

vaturi îngrijite de un grădinar (nukaribbu). Acesta era un om mult mai 
iscusit decît plugarul și cunoștea o serie de tehnici legate de grădinărit. 
Totuși, arenda pe care o plătea el era de patru ori mai mare decît a pluga- 
rului, fiindcă și pămîntul pe care îl lucra era mai mănos. Este probabil 
că grădinarii erau exploataţi mult de către proprietarul pămîntului, căci 
Codul lui Hammurabi (care cuprinde în el vechi legislații sumeriene, deși 
Hammurabi era akkadian) decretează: « Curmalele care sînt produse 
într-o grădină, trebuie să le ia numai proprietarul grădinii » ($ 66). 

O grădină bogată, cu pomi fructiferi rodnici și irigată de canale de 
apă curgătoare, a reprezentat totdeauna în Orient imaginea paradisului 
terestru. De aceea Ghilgameş — eroul sumerian care caută nemurirea — 
se bucură nespus de mult cînd după multe peregrinări prin beznă ajunge 
la lumină și la ţărmul mării dă de o grădină fermecată ai cărei pomi 
poartă în loc de fructe pietre nestemate. Arborele cultivat cel mai des 
în Sumer era curmalul (sumeriană gișimmar) care are nevoie însă, spre 
a da roade, de o temperatură medie de 21 —23"C. Și astăzi limita nordică 
pînă unde se întinde cultura curmalului este linia ce unește orașele Ana 
de Tekrit. Poate în antichitate această limită era mai la nord, dar la 
Ninive, în Asiria, curmali nu ma: dădeau fructe coapte. Pe de altă parte, 
spre a produce curmale, acest pom are nevoie de multă apă, pe lingă 
soare și căldură; de aceea el crește bine în apropierea unui rîu, unui canal 
sau lac. Înmulțirea curmalilor nu se face prin sîmburi, ci prin vlăstari 
care trebuie așezați nu prea departe unul de altul, pe cînd pomul adult 
are nevoie, dimpotrivă, de cel puțin 100 metri pătrați pentru a rodi. 
Dar creșterea curmalului impunea fecundarea sa artificială, — pe care 
sumerienii au cunoscut-o din cele mai vechi timpuri — și de asemenea 
îngrijiri atente și continue. Un curmal putea să dea pînă la 1 kur (= 120 
litri) de curmale, dar în medie această cantitate era mult ma: mică. Xeno- 
phon, autorul celebrei Anabasis («retragerea celor 10 000 de ostași greci 
prin Persia pînă la ţărmul Mării Negre ») laudă calitatea curmalelor din 
Mesopotamia care erau minunat de frumoase și de mari asemănîndu-se 
la culoare cu chihlimbarul (Xenophon, Anabasis, II, 5, 16). Curmalele 
erau mîncate crude și constituiau o parte însemnată din hrana oameni- 
lor, sucul de curmale era utilizat pentru prepararea unui soi de miere, 
iar după fermentare se făceau din el vin, rachiu și oţet. Simburii de curmale 
erau folosiţi drept combustibil, sau măcinaţi și dați ca hrană vitelor. 
În grădinile din Sumer se găseau viţă de vie, grenade (rodii) și smochine. 
În privinţa smochinelor Herodot afirmă că nu se găsesc smochine în 
Mesopotamia (I, 193), dar ele sînt totuși menționate în textele sumeriene. 


Vinul (în sumeriană geștin) era cunoscut din timpuri vechi de sume- 
rieni și regii Lugalanda și Urukagina îl foloseau, dar poate era importat. 
Într-o tăbliță de pe vremea lui Gudea se pare că e vorba de plantarea 
viței de vie care dădea un mare număr de ciorchini. Vechii sumerieni ca 
şi babilonienii au cunoscut lămiiul care creștea de altfel și în Asiria. Lămîia 

a fost introdusă în Grecia după victoriile lu: Alexandru cel Mare sub 
numele de măr persan sau al mezilor. 

Se cultivau cu multă grijă în grădini tot felul de zarzavaturi și se 
utilizau îngrășăminte naturale. Zarzavaturile erau răsădite cu multă 
atenţie. Se plantau ceapă multă, usturoi dar și alte zarzavaturi pe care 
le avem și astăzi. 

Foarte iubite, ca în tot Orientul, erau florile și ceremoniile în temple 
se efectuau cu buchete mari de flori, cel ce se ruga zeilor luînd în mînă 
un buchet de flori şi o ramură de palmier. Înșiși regii purtau la ei flori 
ca să se desfete cu parfumul lor. De aceea multe ornamente în temple 
și în palate au chip de flori, iar pe stele întîlnim flori de lotus stilizate. 
Pretutindeni primăvara creșteau crini sălbatici. 

n contrast cu multele flori, plante, cereale ce se aflau în Sumer era 
raritatea arborilor care să fie buni pentru construcții sau de lucrat. Ca 
pomi autohton: se pot cita plopul de Eufrat, care creștea pe malurile 
acestui fluviu, și mai cu seamă tamariscul, care este adesea înfățișat în 
fabule dar și în poeme. Chiparosul creștea ușor și în vremea lui Alexandru 
cel Mare era folosit la construcţia corăbiilor. În locul lemnului se utiliza 
însă în Sumer trestia (sumeriană gi, gin) care avea nenumărate utilizări 
în viaţa de toate zilele. Regii sumerieni, cum era Gudea de exemplu, 
au plantat trestia de-a lungul canalelor. Trestia era proprietatea regilor, 
a templelor și era interzis ca să se taie așa cum era oprită tăierea plantelor 
de pe un ogor, căci trestia era folosită pentru construcţii și pentru con- 
fecţionarea a numeroase obiecte. 


Asiro-babilonienii aveau un mare număr de animale domestice, dar 
istoria domesticirii lor ne este cu totul necunoscută. E de notat însă că 
taurul, măgarul (onagrul), oaia, capra și porcul, poate și pisica se aflau 
în stare sălbatică în Mesopotamia. 

Creșterea vitelor era una din îndeletnicirile cele mai îndrăgite de zei 
și de pildă zeiţa Iștar (= Inanna) îi făgăduiește lui Ghilgameș: « caprele 
tale vor naște cîte doi iezi, oile tale vor făta gemeni». Păstoritul era 
cîntat și de epopee, căci eroul zeificat Lugalmarda era un păstor (re'u 
în sumeriană) de care s-a îndrăgostit Iștar. Ciobani: erau angajaţi ai 
templelor și ai nobililor sau își îndeplineau profesiunea pe cont propriu. 
Plata celor din prima categorie nu era prea strălucită. Regele sumerian 
Urukagina plătea unui păstor care purta de grijă la douăzeci de oi, 50 
sila (= 20 kg) de cereale pe lună și, după împrejurări, o plată supli- 
mentară anuală de 120 sila (1 sila = 400 g). Țăranul nu-și putea angaja 
singur un cioban, și de aceea se asociau mai mulţi punîndu-și vitele 
împreună, încredinţîndu-le, după ce le-au marcat la ureche, unui păstor 
pentru un salariu anual. Păstorul cu ajutoarele sale, cîinii și măgarul, 
petreceau ziua pe cîmp și intrau seara în stîne. Se pare că acești ciobani 
erau plătiţi mai bine, dar aveau şi îndatoriri mai multe. Mai întîi trebuiau 
să se îngrijească de pășuni, oilor nu le era îngăduit să pască pe un ogor 

străin fără încuviințarea proprietarului pămîntului. Altfel ciobanul era 
amendat și turma sa era dusă şi ținută închisă pînă plătea despăgubirea. 
Dacă vreo vită 1 se pierdea sau îi lipsea din turmă, trebuia să înlocuiască 
vita lipsă. Dacă nu se îngrijea de reproducerea vitelor, trebuia să plătească 
o despăgubire pentru viţeii sau mieii care nu s-au născut. 


Vita cea mai preţuită era boul (sumerian gud) și existau în Sumer o 
specie cu coarne lungi și una cu coarne scurte. Par să nu fi existat speciile 
de boi fără coarne ca în Egipt. La gospodăriile țărănești erau puţine 
vite, dar ele făceau, ca să spunem așa, parte din familie și li se dădea 
un nume ca și oamenilor. O vacă se numea « posesiune a zeului Lunii» 
poate din cauza coarnelor ei frumoase, un taur se numea «arma divină 
Șarur este tatăl meu ». Hrana ce se dădea vitelor era bogată căci în afară 
de iarbă căpătau în medie 6 sila (2,4 kg) de grîne pe zi. Vitele erau ținute 
pentru munci: irigare, arat, grăpat, dar și pentru transport. Dar se consu- 
mau și laptele şi brînza provenite de la ele. Rareori se mîncau vitele; 
ele erau aduse ca jertfă zeilor și erau ucise în mod ritual. Vitele se închiriau 
pentru un preţ bun și doar dacă un leu le mînca sau un zeu le lovea (cu 
fulgerul) cel ce închiria o vită nu era obligat să-i achite costul. Se întîmpla 
ca un taur să împungă mortal pe un trecător. Atunci se făcea distincția 
existentă și în Eşire, XXI, 28, dacă taurul era cunoscut că împunge sau 
nu era cunoscut ca atare. Dacă nu era cunoscut că împunge, atunci nu 
se puteau cere „despăgubiri pentru uciderea ce o făcuse. Dacă era cunoscut 
că împunge și proprietarul lui nu îi protejase coarnele (prin așezarea 
unui inel în jurul ascuţişului coarnelor) atunci el trebuia să plătească 
dacă era vorba de un om liber 1/2 mină, dacă era un sclav doar 1/3 mină. 

Oile și caprele se găseau în gospodăria fiecărui ţăran. Oile erau mai 
înalte și mai vînjoase decît cele de la noi și aparţineau unei rase cu coada 
groasă. Preţuită era oaia din orașul Ur sau cea amorită. Caprele erau 
negre sau galbene și aveau coarnele răsucite înapoi. Și oile și caprele 
în afară de iarba ce o pășteau pe cîmp mai primeau și 2 sila de cereale 
(= 800 g). Se deosebeau din cele mai vechi timpuri oi pentru lină și oi 
pentru carne de mîncat. 


Animalul de povară era însă măgarul (sumeriană anşu ) care se dezvolta 
bine în Mesopotamia unde existau patru feluri: măgari albi și cenușii, 
pătaţi sau cafenii. Cu măgarii se lucra mai greu pămîntul decît cu boii 
dar pentru transporturi el era animalul ideal. Măgarii erau înhămaţi 
de sumerieni și la carele lor de luptă, dar și la carele zeilor. De aceea și 
regii și templele aveau un mare număr de măgari, cu toate că o pereche 
mînca lunar 900 sila de cereale (378 litri). 

Mult mai tîrziu, în mileniul II î.e.n., apare calul (sumeriană sisu) 
şi el este semnalat în timpul dinastiei din Isin, precum și mai tîrziu la 
babilonieni. Caii se bucurau de o îngrijire și de o hrană aleasă (circa 2 litri 
de cereale pe zi). Încrucișarea între cal și măgar —catîrul — pare să 

fi fost reahzată de sumerieni, fiindcă sub regele Sulgi catîrul există. Se 
foloseau catirii însă în epoca akkadiană. Cămila apare în Mesopotamia 
în mileniul II î.e.n., dar nu este îndrăgită prea mult, și se pare că sume- 
rienii nu au cunoscut-o, transporturile prin pustiu făcîndu-se în vremea 
lor cu măgarii. 

Porcii erau crescuţi de sumerieni în orașe unde mîncau resturile și 
se bălăceau în murdări. De aceea erau socotite animale impure și în 
anumite zile era interzis să se mănînce carnea lor. 


Tot impur era considerat și cîinele căci el consuma resturile menajere, 
gunoaiele, apoi copii expuși și cadavrele neîngropate ale vrăjmașilor sau 
ale celor săraci. Din această pricină era socotit o fiinţă necurată, spurcată, 
în special cîinele negru era adesea întruparea demonului rău Labartu. 
Existau însă și cîini păzitori, adesea și porțile orașelor erau păzite de 
cîini. Ciobanii aveau și ei cîini pe lingă turmele lor sau la stîne, iar la 
vînătoare se foloseau în mod special cîini dresați. 


Păsările de curte erau găinile, rațele, gîştele și porumbeii. Din Mesopo- 
tamia au fost aduse primele găini în Egipt, unde « pasărea care naşte 
zilnic », adică face ouă, a. stîrnit mare senzaţie pe vremea lui Thutmosis 
al III-lea (sec. XV îl.e. n.) Grecii socoteau că 'găinile vin din Persia și din 
Media, iar arameenii numeau găina « pasărea akkadiană ». 


În afară de munca ogoarelor, de grădinărit și de viticultură, ţăranii 
se îndeletniceau cu pescuitul și cu vînătoarea, în special a vînatului 
mărunt, fiindcă vînatul mare era rezervat nobilimii. În Sumer existau 
însă și o serie de animale astăzi dispărute: elefantul și măgarul sălbatic 
(onagrul). 

Vinatul mic era adesea prins cu ajutorul plaselor şi al curselor, acestea 
din urmă fiind folosite mai cu seamă pentru gazele și păsăn. 

Cel mai primitiv mod de a pescui în apele atît de bogate în pește 
era de a se tulbura apa și a se prinde peștele cu mîna. Mai tîrziu s-au 
folosit undiţe, căci s-au găsit cîrlige de bronz în Mesopotamia. 


Desigur avem puţine informații despre viaţa de toate zilele a ţăranilor 
sumerieni. Dar viaţa le era reglată de orînduirea tributală şi de modul 
de producție tributal care îi exploata în mod sîngeros, țăranii trebuind 
să achite arendașului și proprietarului terenului, impozite mari, dar mai 
ales să facă nenumărate corvezi: săparea canalelor, curăţarea digurilor, 
construirea stăvilarelor, înlăturarea plantelor de baltă etc. 

Pe de altă parte țăranii erau furaţi și jefuiţi de către cămătari care 
le împrumutau grîne de sămînţă cu dobînzi exorbitante. Codul lui Ham- 
murabi stabilise o dobîndă de 20% pe an, dar în realitate cămătarii luau 
pentru un împrumut 331/,% dobîndă pe an. În afară de aceasta exista 

o mare fluctuaţie a prețurilor la cereale, primăvara cînd se împrumuta 
ţăranul pentru sămînţă, valoarea în argint (1 sekel = 8 g argint) era 
mare, pentru 1 sekel se lua o cantitate relativ mică de sămînţă. Țăranul 
trebuia să plătească toamna, cînd preţul grinelor era mic (pentru 1 sekel 
se vindea mult grîu), din pricina abundenței grînelor. În felul acesta 
și în epoca sumeriană a celei de a III-a Dinastii din Ur și în epoca babı- 
loniană, [ăranul pierdea de două ori, plătind o dobîndă mare și pierzînd 
la diferenţa de preț. Era însă suficient ca ogorul să fie mîncat de lăcuste, 
sau recolta mîncată de șoareci și de viermi, ori să se producă o scădere 
a preţului cerealelor, ca săteanul ce făcuse un împrumut la un cămătar 
să fie vîndut ca sclav întrucît nu-și putea plăti datoma. Acești sclavi, 
foști clienți ai cămătarilor de la care se împrumutaseră, erau apoi închi- 
riaţi cu ziua ca să lucreze ogoarele altor săteni. Tot din pricina datoriilor 
lor la cămătari, unii ţărani își vindeau copiii, încît se crease și un proverb: 
« Omul puternic trăiește prin mîinile sale, iar omul slab cu pretul 
copiilor săi. » 

Țăranii sumerieni din comunităţile sătești agrare locuiau în case de 
trestie lipite cu argilă, ori în case de chirpici acoperite cu papură. Îi vedem 
figuraţi pe un basorelief arătînd o turmă de vaci și ţărani care le mulg 
și prepară brînza sau untul (originalul în Muzeul Universităţii din Bagdad). 

Ei sînt goi pînă la brîu, cu capul ras, neacoperit de nici o pălărie, 
purtînd în jurul șalelor o fustă din smocuri de lină (kaunakes). 

Comunitățile agrare din Mesopotamia au început să se destrame odată 
cu dezvoltarea cametei și a economiei bănești. Ele erau conduse de un 
sfat al celor mai vîrstnici, dar mai tîrziu în fruntea comunităţii nu mai 
este decit un funcționar al regelui și nu un om ales de sfatul celor vîrstnici. 
Pare probabil că în vremea lui Hammurabi deja nu mai exista dreptul 
de control din partea comunității asupra averii membrilor ei, întrucît 
acum pămîntul putea fi dat în arendă, lăsat moștenire sau vîndut fără 
nici o opreliște din partea comunității agrare. Ea continua să existe în 
ceea ce privește distribuţia apei, lucrul la canale, la diguri, la stăvilare și 
întreținerea acestora. 


SCLAVII 


Sclavii constituiau una din păturile sociale care compuneau societatea 
sumeriană, dar ei erau mult mai puţin numeroşi ca în Asiria sau ca în 
Babilon mai tîrziu. Ei nu au jucat nici pe departe rolul pe care l-au 
avut în Imperiul roman sau la Atena, unde modul de producţie era scla- 
vagist, fiindcă marea masă a forţei de muncă era alcătuită acolo din sclavi. 
La sumerieni, în primele secole ale istoriei lor, numărul sclavilor era mic, 
dar epocile de război, cînd captivii deveneau sclavi, măreau mult numărul 
acestora. Desigur numărul lor a devenit mult mai mare în Imperiul asi- 
rian de mijloc sau nou; sclavii în Asiria au fost foarte numeroși în temple, 
în palatul regal sau la locuinţele locuitorilor. În epoca babiloniană în 
mileniul II î.e.n. o gospodărie înstărită poseda douăzeci sclavi și mai mult 
chiar; numărul femeilor sclave îl întrecea cu mult pe cel al bărbaţilor, 
gospodăriile foarte bogate avînd în total peste o sută de sclavi. 

n societatea sumeriană se pare că soarta sclavilor era ceva mai bună 
decît în Babilon și în Asiria. Într-adevăr ei erau uneori trataţi ca membri 
ai familiei și acesta era desigur cazul unor sclave care erau silite de 
către stăpînii lor să practice prostituţia. Dar alţi stăpîni sumerieni, ca 
și cei babilonieni mai tîrziu, închiriau forța lor de muncă ca să secere 
ogoarele sau să lucreze pentru statul-oraș, ori să învîrtă la piatra de moară 
spre a măcina cereale (moara de apă apare mult mai tîrziu, iar moara de 
vînt în mileniul II al erei noastre). Prinșii de război erau reduși la situaţia 
de sclavi, deveneau proprietatea regilor (ensi, isakku sau lugal) ori a 
templelor, care îi ţineau închiși în încăperi speciale şi îi sileau să lucreze. 

Tăbliţe de argilă din vremea regelui Rim-Anum din Kiș, de la începu- 
tul mileniului II î.e.n. (epoca Isin-Larsa) amintesc de un fel de lagăr de 
sclavi ai cărui deţinuţi trebuiau să lucreze pentru palat și pentru templu; 
și din epoci mai tardive există menţiuni similare ale unor astfel de lagăre 
de sclavi. 

Pe de altă parte, știm că în împrejurări favorabile sclavii puteau obţine 
o oarecare independenţă și un oarecare grad de bunăstare. 

În principiu, sclavul se afla întru totul în stăpînirea proprietarului 
său și depindea de bunăvoința și de toanele lui. Dacă fugea, stăpînul său 
cerea ajutorul regelui și al dregătorilor spre a-l aduce înapoi. Totuşi, sclavul 
avea și el anumite drepturi. De exemplu, el putea pretinde că stăpînul 
său nu este cel adevărat, și atunci trecea la stăpînul său real. În caz 
contrar — dacă se dovedea că este totuși sclav al stăpînului de care se 
lepăda — i se tăia o ureche (cf. Codul lui Hammurabi $ 282). Apoi sclavul 
bătut sau maltratat putea să reclame în faţa judecătorilor. De fapt în 
epoca sumeriană tardivă sclavul nu era un obiect ca la asiro-babilonieni, 
fiindcă el putea să depună mărturie în faţa judecății ca martor. De ase- 
menea avea dreptul să dobîndească și să posede o anumită avere, ba chiar 
să posede sclavi (aceștia în Imperiul roman se numeau serpi vicari), 
putea tot astfel să se răscumpere și să se căsătorească. Sclavul (în sume- 
riană uru sau arad) nu este menționat în documente cu numele tatălui, 
adesea nici numele lu: nu era pomenit, ci se scria doar sag «un cap» (de 
sclav subînţeles). Sclavul putea fi eliberat iar legile privitoare la sclavi 
erau mult mai blînde la sumerieni decît la akkadieni. Un sclav putea fugi 
de la stăpînul său, la alt locuitor, și dacă trecea un răstimp de o lună în 
care nu era găsit de stăpînul său, acesta trebuia să se mulțumească cu 
alt sclav care i se dădea în schimb. Prin această legislaţie erau împiedicate 
maltratările sclavilor care puteau să-și găsească și alt stăpîn. Dar în Codul 
lui Hammurabi— rege babilonian — se pedepsește cu moartea cel ce a 
găzduit un sclav fugit, sau a ajutat să fugă un sclav (§ 15). Dacă cineva 
a ajutat să fugă prin poarta cetăţii pe sclavul unui palat sau sclava unui 
palat sau sclavul unui muşkenu sau sclava unui mușkenu, va fi omorît 
($16). Dacă cineva a ascuns în casa lui un sclav sau o sclavă refugiaţi din 
palat ori de la un cetăţean oarecare militar și la cererea acelui palat, nu-i 
predă, stăpînul casei aceleia va fi omorît (cf. Codul lui Hammurabi în: 
Athanasie Negoiţă, Gindirea asiro-babiloniană, în texte, Buc. 1975 p. 315). 
Mai mult, după legislaţia babiloniană de mai sus cel ce găsește un sclav 
evadat și îl reţine în casa sa și sclavul este găsit în posesia sa, omul acela 
va fi omorît (§ 19). Așadar legislația sumeriană și aici este mult mai blindă 
și umană. 

Printre sclavi se făceau diferenţe și deosebiri notabile. Prinsul de 
război sau sclavul cumpărat din străinătate era socotit laolaltă cu com- 
patrioţii sumerieni, care au ajuns sclavi fiindcă nu și-au putut plăti dato- 
riile sau cu aceia care s-au vîndut ei înșiși ca sclavi din sărăcie ori cu 
aceia care au fost cumpăraţi de copii de la părinţii lor. Sclavul care a 
fost crescut de copil în casă se bucura de o îngrijire şi de un tratament 
mai omenesc. Ca în societăţile patriarhale, sclavul crescut și născut în 
casă făcea oarecum parte din familie și nu era maltratat din motive eco- 
nomice, căci maltratarea ar fi dus la scăderea randamentului său în 
muncă. Orice sclav reprezenta o sumă și valoarea sa era acea a unei 


vite scumpe, iar păstrarea unui sclav capabil de muncă era mai ieftină 

deeit închirierea muncii unui muncitor cu ziua. Pe de altă parte, sclavele 
care deveneau concubine ale stăpînului lor și îi nășteau copii nelegitimi 
aveau o soartă mai bună, iar după moartea stăpînului trebuiau să fie 
ehberate. 


Întotdeauna unui sclav i se dădea o femeie în căsătorie, ceea ce era 
rentabil fiindcă se nășteau copii care deveneau și ei sclavi. Însă sclavul 
căsătorit și cu copi era mai atașat de stăpinul său, mai ascultător și 
nu mai avea ginduri de evaziune. Se întîlnesc și sclavi care aveau două 
soți, fără îndoială spre a spori numărul descendenților săi ce aveau să 
devină și ei sclavi. Intîlnim însă adoptarea ca fii a unor sclavi și sclavii 
care posedau o avere o lăsau moştenire stăpînilor lor (Codul lui Hammu- 
rabi §176 sq). Mai cu seamă în zilele de sărbătoare, deosebirile între dife- 
ritele stări sociale se ștergeau adesea cu totul, așa cum se întîmpla şi la 
Roma, în timpul sărbătonlor denumite Saturnalia, cînd rolurile se inver- 
sau și stăpînii slujeau sclavilor lor vreme de o zi sau mai multe zile. 
In Sumer stăpînn slujeau pe sclavii lor în timpul sărbătorilor de anul nou. 
Ba chiar regele cobora de pe tron pentru o zi și era înlocuit de un om săr- 
man care putea da orice fel de porunci vreme de o singură zi. Pe de 
altă parte, după hemerologele akkadiene (care reproduceau fără îndoială 
pe cele sumeriene) regele trebuia în anumite sărbători să elibereze un 
sclav și să dea drumul unui osîndit din închisoare, datină ce a trecut la 
iudei și este atestată în Marc. XV, 7—9; Mat. XXVII, 15—21, Lc. XXIII, 
17—20 și In, XVIII, 39—40, unde este eliberat un osîndit în ziua sărbă- 
toririi Paştilor. 

Totuşi soarta unui sclav era grea și negustorul care întîlnea în străină- 
tate un concetăţean prins de război și devenit sclav era obligat să-l răs- 
cumpere și să-l elibereze din robie. Dacă robul însuși nu avea mijloacele 
necesare spre a se răscumpăra, el trebuia să fic răscumpărat de templu 
sau de regele statului sau orașului. Sclavul trebuia să meargă cu capul ras 
și să poarte ca indice al stării sale o marcă de sclav făcută cu fierul roșu 
pe frunte sau pe mînă, ori era tatuat pe frunte sau pe mînă. Sclavii tem- 
plelor purtau drept semn al robiei o stea — emblemă a zeiţei Inanna — 
făcută cu fierul roșu. În anumite epoci cel puţin, sclavii trebuiau să poarte 
în jurul gâtului o tăbliță cu datele lor de identitate. Numele sclavilor era 
notat într-o listă aflătoare la templu sau la dregătorii palatului. Un sclav 
fugit și prins avea urechea găurită ; sclavului care a fugit de mai multe 
ori i se puneau la picioare cătușe. Se știe că asirienii, la fel ca sciţii (Hero- 
dot IV,2) orbeau pe unii din prinși lor de război deveniți sclavi, la fel 
făceau și filistinii în Palestina (cf. Jud. XVI, 21) scoţind ochii dușmanilor 
prinși ca prizonieri și reduși la sclavie, ca să-i împiedice să fugă. Asirienii 
orbesc astfel pe regele iudeu Sedechia (IV Regi, XXV, 7), aşa cum obis- 
nuiau să orbească și pe alți prinși de război pe care îi puneau la munci 
grele. Alteori le tăiau degetul mare de la mînă ca să nu poată ține o sabie. 

Desigur starea sclavilor la sumerieni era mai bună, totuși un proverb 

suna: « La ce slujesc visele unei sclave, la ce sînt bune rugăciunile pentru 
un sclav ?» ceea ce dovedește starea precară în care se aflau sclavii. Un 
alt proverb sumerian era: « O haină lepădată capătă copilul de sclav, doar 
o boarfă i se dă lui». De aceea orice sclav dorea să capete tăblița prin 
care devenea liber, prin ceremonia curăţării și izbăvirii lui de povara ro- 
biei, după care devenea om în adevăratul înţeles al cuvîntului, avînd 
dreptul să poarte numele tatălui său și să fie cetățean al statului-oraș în 
care se găsea. 

Preţul de vînzare al sclavilor a variat mult în decursul istoriei sume- 
riene, dar în vremea celei de-a III-a dinastii din Ur un sclav costă două- 
zeci de sekeli (1 sekel = 8 g argint în bară sau inele), dar acesta era și 
prețul unui măgar. Cel ce lua cu chirie un sclav trebuia să plătească o 
chime de 10 sila de cereale pe zi (circa 4 litri), însă trebuia să suporte și 
costul sclavului dacă acesta fugea, murea sau devenea incapabil de muncă, 
fiind bolnav. De asemenea sclavii slujeau ca amanet pentru stăpînii lor 
pentru contractarea de împrumuturi, iar creditorul care lua un sclav 
amanetat avea aceleași drepturi asupra lui ca și stăpînul său. Dar dacă 
o sclavă năștea copii stăpînului ei, era interzisă cu totul vînzarea ei, și 
trebuia eliberată cît mai curînd (conform Codului lui Hammurabi $ 118 sq), 
dar desigur stăpînul sclavei nu recunoștea copilul ca al său, ca să nu 
piardă sclava eliberînd-o. 

Vinzarea unui sclav se făcea cu un act seris pe tăblițe de argilă, și se 
încheia prin dăruirea unui baston mic, simbol al stăpînirii asupra robului. 
Insă vînzarea era nulă dacă în decurs de un interval fix sclavul se îmbolnă- 
vea de o boală gravă, în special cea numită bennu (poate epilepsie) ori 
dacă în decurs de trei zile se produceau reclamaţii justificate care contes- 
tau drepturile de proprietate ale vinzătorului asupra sclavului. 

Copiii născuţi dintr-un om liber și o sclavă erau socotiți liberi și erau 
puşi pe aceeași treaptă cu ceilalți copii născuţi liberi. 


Eliberarea unui sclav se însoțea de o ceremonie cu multe acte sim- 
bolice «la ţărmul unui fluviu, la locul unde se face judecata oamenilor ». 
Stăpinul ce îl elibera pe sclav spăla cu apă curată fata robului său și își 
îndrepta faţa spre răsărit. Apoi era tăiată tăbliţa care cra atirnată de gît 
cu datele de identitate ale robului, i se spăla fruntea şi i se scoteau cătu- 
şele dacă le avea. În cele din urmă i se dădea un act prin care se con- 
semna eliberarea de către fostul său stăpîn și de către moștenitorii săi. 


Codul lui Hammurabi împărțea populația în mai multe straturi so- 
ciale: patricienii (akkadian — amelu); oamenii din popor (akkadian — 
mușkinu) și sclavi (akkadian — wardum). Acest faimos cod al cărui text 
este acum la muzeul Luvru din Paris a fost descoperit la Susa, în Elam, 
dar nu este alcătuit dintr-o serie de decrete arbitrare emise de un rege 
babilonian, ci este o compilaţie a unor coduri de legi sumeriene mai vechi. 

Tradiţia care se găsește înlăuntrul acestui cod era, ca și toată civili- 
zaţia babiloniană, derivată din cea sumeriană. Un cod de legi fusese pro- 

mulgat de către Sulgi, rege al primei dinastii din Ur, și el a servit de 
temei Codului lui Hammurabi. Alte coduri de legi l-au precedat cum este 
cel al regelui sumerian Urukagina ; regii din Isin creaseră și ei o culegere 
de legi, și există tot astfel o asemenea culegere de legi ale zeiței Nisaba 
și ale zeului Hani. Pe toate acestea Hammurabi le-a încorporat în codul 
său, dar pedepsele din acest nou cod erau mult mai grave decît cele din 
codurile sumeriene. 


Am arătat că ascunderea unui sclav fugit era o pedeapsă capitală, pe 
cînd pentru legile sumeriene acest delict era pedepsit doar prin resti- 
tuirea sclavului sau cu o amendă de 25 sekeli (1 sekel = 8 g argint în 
inele sau bară). 


Dar Codul lui Hammurabi stabilește pedepse mai grave pentru sclavi 
decît pentru oamenii din popor (mușkenu). De pildă, dacă un om liber a 
dat o palmă unui alt om liber cu care este egal, să plătească o mină 
de argint ($203) dar: « Dacă sclavul cuiva a dat o palmă unui om liber să 
1 se taie o ureche» ($205). Sau, după același cod: « Dacă cineva a lovit pe 
sclava cuiva şi aceea a murit, el va plăti o treime dintr-o mină de argint» 
($ 213), dar dacă cineva a lovit-o pe fiica unui om liber și aceea a murit 
1 se va omori și lui o fiică ($ 210). Tot astfel, dacă un om lovește pe 
fiica unui om liber și îi provoacă un avort va plăti cinci sekeh de argint 
($ 211), dar dacă este o sclavă va plăti doi sekeli de argint ($ 213). 


Din felul cum cineva putea să ajungă sclav în Sumer — prin datorii, 
prin capturare, ca prizonier de război, prin vinderea sa de către părinți 
cufundați în datorii — rezultă că nici un stigmat real nu era atașat totuși 
de condiția de sclav. Nu exista la sumerieni această îngîmfare rasială a 
grecilor vechi, care socoteau pe «barbari » ca niște sclavi naturali. Se ştie 
că Aristotel chiar a scris că zeii înșiși i-au destinat pe sclavi să se robească 
stăpînilor lor, căci i-au înzestrat cu o mînă menită să muncească, spre 
deosebire de stăpînii lor. La sumerieni nu exista prăpastia aceea care îi 
separa pe sclavi de oameni liberi, prăpastie existentă la grecii antici și 
la romani. În Sumer sclavia era considerată ca un accident și nu ca un 
stigmat care ar fi existat în natura însăși a individului (pentru Anstotel 
toţi barbarii erau meniți să fie sclavi după natura lor). Căci în Sumer un 
om liber pentru o greșeală putea deveni sclav ; de exemplu un fiu adoptiv 
care se lepăda de părinții lui; sau spre a plăti datoria sa un sumenan 
putea vinde ca sclavi pe soţia și pe copiii săi spre a-i sluji ca sclavi vreme 
de trei ani. Invers, dacă o femeie liberă se căsătorea cu un sclav —ceea 
ce se întîmpla fără nici o reprobare socială — copiii săi moșteneau liber- 
tatea maternă și deveneau liberi, iar la moartea tatălui lor sclav, jumă- 
tate din bunuri reveneau acestor copii, iar cealaltă jumătate proprietaru- 
lui sclavului (am arătat că sclavii puteau și ei avea o avere). Tot astfel, 
aşa cum am menționat, un om liber putea să ia drept concubină o sclavă 
a sa și să aibă copii cu ea, dar atunci ea nu mai putea fi vîndută, și la 

moartea bărbatului ea și copiii ei deveneau liberi. Dacă nu exista însă un 
act de adoptare legală a copiilor, aceștia nu moşteneau pe tatăl lor. 

Cu privire la soarta sclavilor trebuie să adăugăm că, în timpurile ar- 
haice, ei erau sacrificați dimpreună cu ostașii din gardă și dregătorii în 
mormintele regilor sumerieni. Așa, de pildă, în mormîntul reginei Șubad 
(circa 3500 î.e.n.) s-au găsit însoţitoare ale reginei ucise (probabil cu o 
otravă) care erau jertfite ca să fie alături de stăpîna lor și în lumea de 
dincolo. Tot astfel, un alt mormiînt de rege este plin de corpuri de băr- 
baţi și de femei, iar alături două care mari trase fiecare de trei boi, ce 
aveau lîngă ei conducătorii carelor și slujitorii lor, desigur sclavi ai rege- 
lui (cf. C.L. Wooley, Les Sumeriens, trad. franc. Paris, 1930 p. 47) cu toții 
jertfiți ca sacrificii umane spre a-l însoți pe rege în viaţa de apoi. C. L. 
Wooley explică sacrificiile umane prin zeificarea regilor și arată că în 
epocile istorice astfel de sacrificii nu s-au mai făcut în Sumer. Totuși, 
chiar dacă soarta sclavilor a fost mai bună în epocile istorice și chiar 
dacă sclavii din Sumer au fost mai bine trataţi decît în Babilon și decît 
în Asiria, trebuie să fim de acord cu aserţiunea lui H. Schmâkel: « Edifi- 
ciile uriașe din Sumer au fost desigur clădite cu sudoarea frunţii sclavilor, 
cu toate că era un lucru lăudat pentru un om liber să pună mîna și să 
lucreze și el și că poporul în întregime a fost chemat desigur să constru- 
iască cele mai mari edificii » (H. Schmökel, Les Sumeriens et la civili- 
sation sumerienne, trad. franc. Paris, 1964, p. 98). 

Într-adevăr, îi vedem: pe regele Gudea și pe copiii săi lucrînd personal 
și purtînd în cap coșul cu cărămizi pentru înălțarea templului pe care 
acest rege l-a construit în Lagaș. Dar era o datorie rituală ca toţi locuitorii 
să ia parte la construcția templului din statul-oraș al lor, așa cum în evul 
mediu toți locuitorii unui oraș în Franţa participau la înălţarea catedra- 
lei lor. E probabil însă că cea mai mare parte a lucrărilor necesare ridi- 
cării uriașelor ziggurate sumeriene și a templelor lor au fost efectuate de 
sărmanii sclavi închiși în lagărele de care ne pomenesc tăblițele de argilă. 


VIAŢA DE TOATE ZILELE ÎN SUMER 


Civilizația sumeriană a fost o civilizaţie urbană cu toate că se întemeia 
pe o bază mai curînd agricolă decît artizanală. Cel puţin trei cauze 
îi determinau pe sumerieni să viețuiască în orașe și să locuiască perete 
lîngă perete în case aglomerate, în orașe înconjurate de ziduri. Mai întîi 
ameninţarea continuă a invaziei nomazilor ce veneau din deșert sau din 
munţi. În al doilea rînd inundațiile periodice îi obligau să stea în locuri 
ferite de potopul apelor. În al treilea rînd erau obligaţi să întrețină cana- 
lele, să ridice diguri și stăvilare și să controleze în permanenţă irigația 
terenurilor lor, toate lucrări ce nu se puteau efectua decît în comun. lar 
de lucrările de irigație depindeau hrana și viaţa lor. Nu au putut să se 
dezvolte sate nefortificate decît în societăţile în care nu exista pericolul 
unor invazii străine. Se știe că însuși termenul românesc «sat » provine 
de la latinescul fossatum, « aşezare apărată de șanțuri », ceca ce dovedește 
că și în Dacia post-romană satele au fost fortificate. Dar în Sumer bogăţia 
mare a ogoarelor irigate constituia o pradă rîvnită mereu de năvălitorii 
străini veniţi din munţi Elamului sau din pustiurile Arabiei și Siriei. 
0) platformă î în apropierea imediată a fluviului era locul ideal pentru înte- 
melerea unui oraș. Ziduri au început să fie ridicate de sumerieni pe la 
sfîrşitul primei jumătăți a mileniului III, în jurul orașelor lor. 

Între aceste orașe care creșteau și se compuneau din templu, dintr-o 
piaţă și un hambar cu cereale — se aflau desigur la început așezări sătești. 
Dar despre sate, care deveneau o pradă uşoară pentru orice invazie străină, 
noi știm foarte puțin căci au fost nimicite fără a rămîne urme. Un astfel 
de sat sau mai exact urmele lui au fost aflate la Redau Sarki și această 
aşezare rurală aparține epocii Uruk primitive, existînd aici curţi fără 
ziduri de îngrădire, în mijlocul cărora se aflau locuinţe, cu resturile unor 
focuri și ceramică în mijlocul lor. Și la Uruk s-au găsit urme de așezări 
sătești care au fost însă abandonate repede. 

Totuși, este sigur că între orașele sumeriene erau stîne, ţarcuri pentru 
oi, colibe mici şi aglomerări de adăposturi pentru aceia care efectuau 
munci agricole sau de irigare la ogoarele lor întinse. Dar acestea nu erau 
stabile, nu constituiau sate în adevăratul înţeles al cuvîntului, ci sălașuri 
provizorii pe care le abandonau repede, cu atît mai mult cu cît adesea 
erau cotropite de apele canalelor și ale fluviilor. Astfel, locuinţele reale 
ale sumerienilor se aflau în orașe, la adăpostul zidurilor lor înalte, unde 
de altfel se refugiau de îndată ce năvălitorii din munţi sau din deșert nă- 
văleau în Sumer. 


De aceea viaţa pulsează în orașe în Mesopotamia și nu în așezări sătești. 
Orașele sînt marcate prin prăbușirea rapidă a caselor lor de cărămidă 
nearsă, ridicarea lor şi reclădirea lor pe un platou amenajat din nou, care 
se înălța din ce în ce mai sus pe deasupra cîmpiei peste ruinele și dărîmă- 
turile provenite din vechile sălașuri. 


Călătorul care se apropia de un oraş sumerian, pe jos, pe măgar sau 
într-un car, pe pămînt sau pe apă, zărea orașul așa cum se înfățișează și 
astăzi pe o movilă așezarea Erbil (Arbela de altădată) la 80 km la răsă- 
rit de Mossul pe drumul către lacul Urmia, adică ziduri de cărămidă ne- 
arsă, înalte, care înconjoară localitatea situată pe o movilă care este 
dominată de turnul templului. Călătorul pătrunde printr-o rampă în- 
lăuntrul unei porți înalte flancate de turnuri; la dreapta și la stînga se 
ridică din ziduri turnuri puternice și sugerează oricărui invadator care ar 
vrea să cucerească orașul o apărare puternică. Incinta ce înconjura orașul 
era de cele mai multe ori un zid gros, dublu de obicei, care avea înlăun- 
trul său încăperi de locuit, pentru hambare sau pentru ostașii care apărau 
orașul. Uneori existau două întărituri de ziduri în acest fel. Babilonul, 
mai tîrziu în perioada akkadiană desigur, avea și el două ziduri de incintă, 
zidul interior avea 6,5 metri grosime și poseda la fiecare 18 metri mici 
turnuri de apărare. Zidul exterior era de 3,7 metri lăţime și 7,20 metri 
înălțime, iar la fiecare 20 metri se înălţau turnuri de apărare de 5 m 
grosime. Înaintea acestui zid exterior era un șanț adînc de apărare plin 
cu apă. De asemenea fortificațiile orașului sumerian Uruk înălțate pe 
la 2000 î.e.n. —Uruk reprezentînd probabil capitala Sumerului uni- 
ficat — constau dintr-un zid dublu. În spatele unui zid slab se afla zidul 
principal de 4—5 metri grosime și 9,5 km lungime, apărat de 800 turnuri 
în formă de jumătate de cilindru, o poartă neexistînd decît la nord și la 
sud. Această din urmă poartă avea o lăţime de 3,5 metri. Aşa cum rela- 
tează versurile epopeii lui Ghilgameș, el însuși, eroul sumerian, ar fi con- 
struit această poartă din cărămizi arse. Tot astfel zidurile orașului Tutub 
(astăzi Chafagi, pe rîul Diyala) aveau 6 metri grosime, fiind înălțate în 
vremea primelor dinastii, iar zidurile orașului sumerian, ale cărui ruine 
au fost explorate la Tell Acirab, aveau turnuri de apărare la distanța 
de 19 metri. 

Ridicarea acestor ziduri și turnuri atît de puternice însemna o muncă 
executată în comun de toţi locuitorii orașului. lar clădirea și întreținerea 
întăriturilor constituia una din îndatoririle cele mai de seamă ale regilor, 
căci ei se făleau în inscripţiile lor, dar și în denumirile ce le dau anilor, 
cu înălțarea unor astfel de ziduri. Porţile care străpungeau zidurile consti- 
tuiau ele însele o clădire impozantă cu un culoar lung, avînd mai multe 
ieșiri și intrări care dădeau în niște curți mici unde năvălitorii ce ar fi 
vrut să cucerească porţile erau opriţi și nimiciţi pe rînd. 

Totuși, ziduri așa de extinse ca ale statului-oraș Uruk erau o excepţie, 
de cele mai multe ori zidurile înconjurau cartierele de locuinţe care se 
lipeau îndesîndu-se între ele și de pereţii lăuntric: ai zidurilor de apărare. 
Cu cît populaţia unui oraș creștea, cu atît devenea mai mic spațiul în 
care se aglomerau casele. Astfel că vizitatorul unui oraș sumerian, după 
ce trecea de porţi, se găsea în faţa unui labirint vast de ulicioare și de 
străduţe strimte, late de 2—3 metri, care făceau foarte dificilă orientarea 
prin oraș. Rareori aceste uliţe se lărgeau spre a face faţă unei pieţe. Uli- 
tele erau nepavate și murdare. Casele aveau o ușă strîmtă de intrare, uneori 
o ferestruică ce da în stradă. 

Dar pe aceste uliţe, în care se înghesuiau un număr atît de mare de 
locuitori, canalizarea și scurgerea dejecțiunilor în afară de oraș era o 
necesitate imperioasă; tuburile de canalizare, de argilă, erau lipite între 
ele cu asfalt spre a nu lăsa să treacă afară lichidele. Canalul conducea 
dejecțiunile fie în mari depozite subterane, fie mult mai frecvent într-un 
fluviu. Dezgroparea unui mare număr de orașe din Orientul antic ne-a 
dezvăluit existenţa acestor canalizări. Astfel C. L. Wooley a aflat în statul- 
oraș Ur din epoca Isin-Larsa, adică din secolul XIX —XVIII î.e.n., cana- 
lizarea în carticrul de locuinţe. 

Praful și deşeurile, apoi căderea unor cărămizi nearse, au înălţat 
străzile în decursul vremurilor din ce în ce mai sus, astfel că deseori erau 
necesare trepte și scări care plecînd de la porți mergeau către cartierele 
de locuinţe. 


Cercetările comparative ale împrejurimilor unui oraş, numărului locu- 
inţelor și resurselor alimentare au dus la concluzia că orașul sumerian avea 
către mijlocul mileniului al III-lea în medie circa 17 000 locuitori. Ei se 
găseau pe străzi, în pieţe, la poartă sau în curțile templelor sau ale clădiri- 
lor administrative, însă viaţa de familie se desfășura înlăuntrul curților și 
al caselor, ceea ce se întîlnește și astăzi în multe ţări din Orient. Locuinţa 
din Mesopotamia antică era construită din cărămizi nearse, trestie, rogo- 
jini şi puţine lemne, care din mileniul al IV-lea a căpătat o formă tipică, 
ce a rămas constantă de-a lungul mai multor milenii și nu s-a modificat 
deloc în vremurile istorice, fiind mult asemănătoare locuinţelor arabe din 
satele Irakului de azi. În vremurile preistorice, casa era construită din 
snopuri de trestie, așa cum apare în vechile sigilii, dar în epoca istorică 
casa suinerienă — strînsă între zidurile orașelor — este de un tip care s-ar 

putea numi 4 orientul antic ». Construită din cărămizi uscate la soare și 
făcute din argilă amestecată cu paie, ea are un acoperiș din grinzi de 
palmier sau de lemn. Acoperișul era învelit cu rogojini peste care se în- 
tindea un strat de pămînt și de argilă care avea ca scop esențial să 
mențină răcoarea în încăperile casei. Așa cum a fost aflată prin săpăturile 
făcute și în Mesopotamia dar și în alte regiuni din Asia anterioară locuinţa 
este constituită dintr-o curte interioară pătrată sau dreptunghiulară, 
în jurul cărcia se află spaţii de locuit. Camerele erau destul de strîmte — 
din cauza greutăţii acoperișului, care nu permitea o suprafaţă largă a 
tavanului, mai cu seamă că grinzile destul de fragile erau din lemn de 
palmier — iar întreaga clădire nu era prea trainică și adesea se prăbușea. 
Porți monumentale existau doar la temple și la palatele regilor, dar nu 
întotdeauna. Casele aveau însă intrări strîmte și scunde căci exista up 
aforism sumerian care afirma că: «dacă porțile unei case sînt strîmte, 
bunăstarea va fi stăpînă acolo, și se va dobiîndi acolo un cîştig bogat». 
Poarta ce se deschidea către interiorul casei era făcută din lemn, şi cînd 
se închiria o casă, chiriașul venea cu poarta sa pe care o lua cu el la 
terminarea contractului. Cel ce intra în casă pătrundea mai întîi într-un 
vestibul strîmt, unde un urcior cu apă și o gură de canalizare îi dădeau 
putinţă să-și spele mîinile și picioarele, după străvechiul rit sumerian, pre- 
luat apoi de babilonieni de la care desigur l-au împrumutat iudeii și se 
află menționat și în Noul Testament (cf. Mat. XV, 2 sq; Marc., VII, 2 
sq; Luca, XI, 38 sq) și în scrierile Talmudului: de la Ierusalim și de la 
Babilon. Din acest vestibul se intra în curtea interioară, dar nu printr-o 
ușă situată în prelungirea vestibulului ci pe o ușă laterală, împiedicîndu-se 
astfel privirile trecătorilor dar și pătrunderea prafului aducător de multe 
boli. Casele sumeriene din Ur și din Lagaș, datînd din perioada Ur I, 
erau mici, avînd o suprafață de 25—30 metri pătraţi și puţine camere. 
Ce: bogaţi aveau case cu multe încăperi și mai ales cu un etaj, care se 
întindea și pe un balcon ce înconjura curtea centrală a casei. La parter 
se afla bucătăria, cu loc de gătit, moară de mînă și o scurgere la canal. 
Tot la parter se afla şi o cameră de baie și dormitorul sclavilor. Toată 
familia locuia într-o singură cameră, iar în casă se afla un hambar; pe 
cît era cu puținţă, grajdurile cu vite erau lîngă casă, într-o mică curte 
închisă de un gard. Zidurile exterioare ale casei se văruiau, însă pînă la 
jumătate se ungeau cu asfalt, dar și cu benzi roșii, albe și negre sau roșii 
și albe. Culorile aveau desigur o semnificație magică bine determinată, 
căci roșul era culoarea care speria pe demoni și îi izgonea. 

În casele bogătașilor, pereţii interiori erau împodobiţi cu cărămizi 
emailate și poate și cu zugrăveli felurite. Nu existau ferestre, ci uneori 
găsim un spaţiu deschis între acoperiș și pereţii casei prin care pătrundea 
lumină și aer. Acolo unde era posibil se instala în mijlocul casei o fîntînă 
din care se scotea apă cu o găleată pe un scripete. Dacă o casă nu avea 
fintînă, apa era adusă de la rîu sau de la un izvor cu urciorul sau cu 

burduful (cf. Facere, XXIV, 16—17), sarcină care cădea în seama femei- 
lor. În casele săracilor trebuiau să stea două sau trei familii, ceea ce 
ducea la certuri și la judecăţi înaintea dregătorilor orașului. Aceste case 
nu aveau canalizare și apa murdară și dejecţiunile erau pur și simplu 
aruncate pe uliţe. În locuinţele sărace se pripăşeau însă — dată fiind 
supraaglomerarea lor — diferite insecte, apoi șoareci, șobolani, uneori 
șopîrle și chiar șerpi. 

Mobilierul acestor case nu era prea luxos; era constituit din obiecte 
confecţionate din trestie mai cu seamă: mese, scaune, poliţe, rezemă- 
toare de picioare. La bucătărie vase de pămînt, sau coșuri împletite dar 
și cratiţe de aramă, potire, urcioare, linguri mari, căni, opaițe care serveau 
ca lămpi (cu ulei de sesam), apoi sobiţe cu cărbuni. Pe podea se întindeau 
rogojini, care, rulate și așezate lîngă pereţi, serveau și drept scaune. Se 
așezau în camere, deseori, covoare frumos împodobite, căci lina bogată 
a oilor din Sumer permitea țesutul unor covoare minunate, uneori puse 
și pe pereţi. Într-o nișă era așezată statuia zeului protector al casei și al 
familiei, și, alături de el, un mic jertfelnic de argilă ; într-un dulap își păstra 
stăpînul casei tăblițele cuneiforme cu afacerile, contractele și chitanţele 
sale. 

Se instaurase obiceiul ca alături de îngroparea decedaților în cimitir, 
aceștia să fie înmormiîntaţi sub podeaua casei, și în multe din locuinţele 
sumeriene o scară într-un fel de subsol ducea la criptele în care erau în- 
humaţi toți membrii familiei. Lor li se aduceau şi jertfe și prinoase în mici 
ulcioare de alabastru. Uneori se înălța şi o capelă mică, consacrată celor 
răposați. 

Pentru că la sumerieni legăturile familiale erau strînse, se socotea că 
familia închipuie însăşi imaginea statului-oraș. În același chip în care un 
rege domnește peste statul-oraș, la fel domnește tatăl peste familia sa — 
aceasta era credinţa generală. Dar în familia sumeriană, spre deosebire de 
cea asiro-babiloniană, femeia avea mai multă libertate și autoritate. Ea 
trebuia să nască un număr cît mai mare de copii, căci copii mulţi erau 
doriţi de fiecare tată, ei reprezentînd și forţa de muncă a familiei, tot ei 
fiind aceia care purtau de grijă părinţilor lor la bătrîneţe, iar după moarte 
îndeplineau riturile şi ceremoniile menite să le asigure mai puţine suferinţe 
în împărăţia zeiţei Ereșkigal. 

Cu toate acestea, numărul membrilor unei familii era destul de redus 
din cauza marii mortalităţi infantile, condiţionate desigur de lipsa unei 
igiene alimentare în orașele supraaglomerate. 


Tatăl lua dimineaţa la sculare pe fiul său pe genunchi, îl săruta. Mama 
îi pregătea mîncarea de dimineaţă și îi dădea un covrig la plecare — așa 
cum aflăm dintr-o operă sumeriană asupra școlarului (cf. Constantin Da- 
niel și Ion Acsan, Tăblițele de argilă, Buc. 1981, p. 37. sq.). Cînd se întorcea 
de la școală, tatăl său îl asculta și îl controla dacă a învăţat, apoi adesea 
invita la masă pe dascălul fiului său, dîndu-i cîteodată și daruri. 

Se afirmă că într-o familie nu trebuie să existe certuri și disensiuni, 
și faptul acesta îl vedem exprimat prin numeroase proverbe, aforisme și 
maxime sumeriene, precum: « Cînd o casă nu are țipete în ea, atunci celor 
din ea le merge bine». 

Căsătoria era la sumerieni monogamă, iar legiuirile și documentele judi- 
ciare (în special cele ale dinastiei a III-a din Ur) atribuie femeii o situație 
foarte importantă. Este drept că akkadienii au considerat femeia mult 
inferioară bărbatului și au încercat să o lipsească de multe drepturi, dar 
Hammurabi în codul său de legi a îngreunat mult despărţirea soților între 

ei, apoi a prescris iarăși căsătona monogamă în exclusivitate. Dar şi în 

epoca sumeriană capul familiei rămîne bărbatul, iar femeia are drepturi 
și o capacitate juridică mai redusă decit a soțului ei. Totuși ea are averea 
ei pe care o administrează singură și încheie singură tranzacții: Baranam- 
tarra, soţia regelui Lugalanda, ensi din Lagaș către 2350 î.e.n., avea bunu- 
rile sale și încheia afaceri cu soția unui ensi din Adab. Tot așa soţia lui 
Urukagina, Șagșag, ca și fiica ei Amattar — Sirsirra poseda întinse tere- 
nuri agricole. Aceasta din urmă a fost destul de avută ca să dăruiască unui 
templu opt sclavi și trei sclave. De cele mai multe ori o femeie energică 
putea să ţină în friu cererile și năzuințele unei sclave frumoase care era 
amanta soţului ei și îi dăruia şi mai mulți copii. Unele preotese, căsăto- 
rindu-se, dar neavînd voie să aibă copii, aduceau soțului lor și o sclavă 
care năștea copii soţului ei, legitimaţi mai apoi; dar și o femeie stearpă 
cumpăra adesea o sclavă tînără care năștea copii soțului ei (cf. Geneză, 
XVI, 1 sq). 

Numărul de copii rămînea destul de redus, poate și datorită mortali- 
tăţii infantile. Astfel, regele Urnanșe din Lagaș (către 2500 î.e.n.) arată 
într-un basorelief patru băieţi și o fată. Dar fetele erau adesea după naș- 
tere părăsite pe locuri virane, unde erau mîncate de cîini sau de porci. 


Viaţa de toate zilele a unei familii sumeriene se scurgea după un ritm 
dinainte stabilit: bărbatul se ducea la îndeletnicirea sa din templu, de la 
prăvălha sau de la atelierul lui, în vreme ce soţia împlinea muncile grele 
ale casei, împreună cu fiicele și sclavele sale, țesutul, măcinatul cerealelor, 
creșterea copiilor, sau dacă făceau parte dintr-o familie de agricultori, ele 
trebuiau să ajute la lucrările pămîntului, muncind cot la cot cu soţii lor. 
Cei tineri trebuiau să lucreze straturile de răsaduri și mai ales să rupă în 
bucățele mici tijele mari și lungi de trestie pentru a aduce acasă combus- 
tibil pentru gătit. Fiii îl urmau de cele mai multe ori pe tatăl lor, făcînd 
aceeași meserie ca și el. 


Munca de toate zilele era întreruptă de foarte desele zile de sărbătoare, 
cînd se celebrau festivități la templu, se făceau plimbări pe malurile fluvii- 
lor, se dansa și mai ales se bea rachiu de susan sau vin de curmale, mai 
rar vin de viţă de vie, prea scump pentru mulți. Desigur excesul de 'bău- 
tură ducea la beţie ș şi rețete sumenene prescriau ce e de făcut în asemenea 
cazuri. Cîrciumile erau ținute mai cu seamă de femei, care se pricepeau 

prea bine să potrivească băuturile, astfel că mai tirziu Codul lui Hammu- 
rabi pedepsește pe cîrciumărițele ce store de bani pe clienţii lor ($108— 
111) Și nu acceptă cereale drept plată, cerînd argint. Copiii aveau Jucării, 
ca şi cei de azi, mai ales păpuși, coarde de sărit, arcuri, mingi. Copiii mat 
mari mergeau să facă baie în rîu, pescuiau sau vînau, iar seara dănțuiau 
sub privirile indulgente ale bătrânilor. 

Cu toţii luau parte la marile sărbători ale anului însoţite de jertfe, 
liturghii, spectacole cultice, mai mult sau mai puțin dramatice, apoi la 
procesiuni ce se sfirșeau adesea cu scene orgiastice (cînd se ştergea orice 
deosebire între stăpîn și sclav). Căsătoriile tinerilor erau un prilej de săr- 
bătoare însemnat, pregătit cu mult înainte. De cele mai multe ori tatăl 
alegea soția fiului său și el plătea tatălui fiicei — cel puțin în anumite 
epoci —un preţ de cumpărare, a cărui importanță varia desigur în limite 
mari. Dar și logodnica primea un dar de la viitorul soţ, dar însemnat care 
rămînea proprietatea ei. Această plată dată pentru o nevastă este inversul 
zestrei ce se cerea fetei în lumea noastră pe vremuri. 

Moartea — al treilea moment solemn după naștere şi căsătorie în viața 
oamenilor — le zguduia din străfunduri pe rudele celui răposat, ma: cu 
seamă că pentru sumerieni în viața de dincolo nu era de așteptat decit 
suferință și durere în lumea zeiţei Ereșluigal. Rudele apropiate boceau, 
plingeau își frîngeau mîinile, își rupeau veșmintele de pe ele, își puneau 
țărînă în cap și își serijeleau obrajii ȘI mîinile cu tăieturi făcute cu cuțite 
de piatră dinaintea celui mort. Cei ce aveau putință chemau și bocitoare 
de profesie, care înălțau strigătele lor de jale îmbrăcate în saci. Rudele 
apropiate nu mîncau cîteva zile, nu se spălau, nu se rădeau, nu-și tundeau 
părul o vreme după pierderea unei fiinţe dragi, așa cum a făcut și Ghil- 
gameş după moartea prietenului său Enkidu. 


Între tineri se înfiripau iubiri statornice, și posedăm mai multe creaţii 
poetice în care este zugrăvită puterea vijelioasă a acestui sentiment atît 
de omenesc care este dragostea. Martore a intensității dragostei atît la 
fete cît și la băieţi sînt imnurile și poemele erotice scrise de preotese pentru 
regele — iubitul lor în așa-zisul hieros gamos «căsătorie sacră», dar și 
miturile în care o zeiţă iubește un păstor și îi declară iubirea sa, precum 
Inanna îndrăgește pe Dumuzi. (cf. S. N. Kramer, The Sumerians, Chicago, 


1963, p. 250 sq). 


Mesele erau luate de familie în comun dimineaţa și seara doar, nu se 
mînca la prînz de obicei, și acest obicei corespundea nevoii de activitate 
existentă atît la sumerieni cît și la akkadieni. După ce se spălau pe mîini 
cu toţii, ședeau la masă comună pe scaune. Mîncarea era gătită la un foc 
întreţinut cu bucăţi de trestie, mărăcini sau paie, dar nu exista decît o 
singură masă caldă pe zi. Focul se aprindea cu amnarul și nu prin frecarea 
unui lemn într-un orificiu al altei bucăți delemn ca în Egiptul antic. De pe o 
zi pe alta focul se păstra în cenușă, așa cum făceau și vechii romani. Hrana 
era aproape exclusiv vegetală, dacă facem abstracţie de peşte și consta 

în principal din fierturi de făină, mîncăruri de bob sau curmale, miere și 
zarzavaturi de tot felul. Carnea de cămilă, de capră, de oaie sau de vită 
era scumpă și se mînca doar în zilele de sărbătoare. Totuși, carnea de porc 
era mîncată mult mai des de sumerieni, care nu aveau nici o interdicţie 
rituală pentru consumarea ei, așa cum au avut-o semiţii dar și vechii 
egipteni. Rareori locuitorul unui oraș putea să vîneze vreun iepure, sau o 
rață sălbatică. În schimb, creșteau giște, rațe, porumbei și mai cu seamă 
găini (care le dădeau ouă ce se mîncau la mese zilnic). Totuși hrana de 
temelie, esenţială, rămînea tot pîinea, ce se frămînta şi se cocea acasă în 
cuptorul plat și boltit sau se cumpăra de la brutar. Ea cra din făină de orz 
amestecată des cu făină de alac sau de grîu și se mînca cu brînză, ceapă 
și zarzavaturi. Turta dulce și plăcintele din făină de grîu erau rezervate 
pentru zilele de sărbătoare. Peștele se usca la soare după ce era sărat, 
apoi măcinat şi din făina aceasta se făceau piinișoare sau un fel de terci. 
Lăcustele se prăjeau și se ronţăiau ca delicatese. Nu se utiliza decît ulei 
de sesam (susan) și unt pentru a satisface necesarul de grăsimi (lipide) 
al hranei. 

Apa se bea după ce se punca într-un urcior, atîrnat afară, și după ce era 
strecurată. Deseori ea era conservată în burdufuri care erau atîrnate și 
ele în exteriorul casei. Caprele și vacile dădeau lapte, băut cu poftă, de 
copii mai cu seamă. Din fructe, în special din rodii, se făceau limonade 
dar se bea mai cu seamă bere, fabricată din orz cu felurite adausuri. Se bea 
printr-un pai sau o trestie spre a evita înghiţirea paielor de orz. Se înţepau 
palmierii ce produceau curmale la extremitatea superioară a tulpinii și se 
obținea un suc dulce care, după trei zile de fermentare, avea un mare con- 
ținut de alcool. Acest vin de palmier era foarte îndrăgit, dar se fabrica 
și vin de curmale. Vinul de viţă de vie era scump și importat din ţări 
învecinate ca Siria și Elam sau Armenia. Mesenii mîncau cu degetele 
hrana solidă, dar foloseau și lingura și cuțitul (furculita apare în evul 
mediu european). 


Uleiul de sesam nu era doar un aliment ci se amesteca cu diferite par- 
fumuri și substanţe spre a se obţine produse cosmetice pe care le foloseau 
din vechime femeile. Mormintele de femei de la Djemdet-Nasr au scos la 
iveală oglinzi din plăcuţe de aramă de 6—12 centimetri, iar în mormintele 
din epoca Ur I s-au găsit oglinzi de cupru avînd un diametru mai mare, 
pînă la 30 centimetri, cutii mici cu farduri din piatră sau argilă precum și 
spatule mici de întins fardul, din cupru. 


Bărbații (dar și unele femei, care aveau mai multe drepturi decît cele 
akkadiene) purtau ca podoabe la gît sigilile lor cu care pecetluiau actele. 
Acesta a devenit un fel de talisman, apoi un semn exterior al demnităţii 
și prosperității lor. Sigiliul era purtat la gît, la centură sau la încheietura 
pumnului mîini stîngi. Bărbaţii purtau inele și lanţuri la gît cu perle și 
alte pietre scumpe, sau lanţuri de aur. Aceste lanţuri se puneau adesea în 
jurul turbanului de pe cap sau al legăturii ce o aveau pe cap. Desigur podoa- 

bele femeilor erau mult mai bogate, cercei (dar bărbaţii sumerieni nu purtau 
cercei spre deosebire de asirienii și babilonienii din mileniul I î.e.n.), coliere, 
pandantive, brățări şi felurite alte giuvaeruri cu cele mai diverse pietre 
scumpe ; talismanele se aflau alături de obiecte de podoabă pure, fără sem- 
nificați magice. 

Portul părului la femei și la bărbaţi s-a modificat mult, urmînd o 
modă schimbătoare în decursul secolelor. Astfel în mormintele regale 
din perioada Ur I, coiful de aur al regelui Merkalamdug, care se mulează 
după coafura sa, arată o frizură complicată a părului capului: două rînduri 
de bucle pe frunte și mai multe cozi pe ceafă. Către sfîrşitul mileniului 
al III-lea î.e.n., Gudea din Lagaș are părul și barba rasă complet. Totuși, 
regele Urnammu din Ur apare pe o stelă cu barbă lungă. Regii akkadieni 
poartă însă cu toţii barbă. Preoţii, doctorii și ostașii umblă de obicei rași, 
doar la asirieni ofiţerii aveau barbă lungă. 


Femeile sumeriene apar în decursul veacurilor cu cele mai variate coafuri 
ale părului, iar unele poartă perucă, la fel ca în Egiptul faraonic. 


Veșmintele au fost de multe feluri în decursul timpurilor, deși în epoca 
arhaică sumerienii erau goi pînă la briîu, purtau o fustă din smocuri de 
lînă, iar în anotimpul rece aveau un fel de mantie peste jumătatea de sus 
a corpului. Am arătat că preoţii în epoca arhaică se duceau complet goi 
în temple spre a oficia înaintea zeilor. Sclavii și oamenii sărmani se mulţu- 
meau cu un șorţ. Pe cap sumerianul se lega cu o basma, sau purta o bonetă. 
Am arătat că femeile măritate ieșeau pe stradă voalate, acoperite cu un văl 
mare, ceea ce nu făceau sclavele și femeile de stradă. 


Societatea cunoștea însă epoci de crize puternice în timpul războaielor 
cînd statul-oraș era înconjurat de oştire vrăjmașă și foametea bîntuia cu 
mare violență, mamele ajungînd să-și ucidă copiii și să-i mănînce. Sau 
statele-orașe sumeriene cunoșteau opresiunea tiranică a unui rege, cum este 
cea descrisă de regele Urukagina din Lagaș, şi iniţiată de regii din dinastia 
lui Ur-Nanșe din jurul anilor 2500 î.e.n. Se poate deduce că unii din aceşti 
regi au făcut războaie de cucerire şi au obţinut biruinţe sîngeroase, cum a 
fost de exemplu regele Eannatum care a extins dominația Lagașului peste 
întreg Sumerul și chiar peste unele ţinuturi vecine. Dar aceste victorii 
au fost efemere și în mai puţin de un secol Lagașul a revenit la vechile sale 
graniţe și a devenit o pradă ușoară pentru puternicul său vecin din nord 
statul-oras Umma. Ín cursul acestor războaie locuitorii Lagașului au 
fost deposedaţi de drepturile lor politice şi economice, și în textul rămas 
de la regele Urukagina aflăm pentru prima oară menționat în istorie 
cuvîntul «libertate » (amargi în sumeriană). Cetăţenii sumerieni ai Laga- 
șului sufereau abuzurile, furturile, vexaţiunile, persecuțiile din partea 
regelui, a preoţilor și a dregătorilor, avînd conștiința că ele încalcă grav 
o serie de legi promulgate anterior. Într-adevăr, legea scrisă şi codurile de 
legi par a fi existat din cele mai vechi timpuri ale Sumerului și tribunalele 


152 


au orînduit prin sentinţe scrise relaţiile între locuitorii unui stat-oraș 
sumerian. 

Chiar la Lagaș au fost descoperite arhivele unor tribunale sumeriene 
și sentinţele acestor curți de justiţie au fost publicate de Adam Falkenstein 
(Die neusumerische Gerichtsurkunden vol. I — III, München, 1956 —1957), 
împreună cu comentarii și discuţii asupra lor. Procesele verbale ale tri- 
bunalelor erau numite de scribii sumerieni ditilla, care are sensul de « urmă- 
rire legală completă ». Teoretic cel puțin, în vremea celei de a III-a dinastii 
din Ur, regele întregului Sumer era răspunzător de dreptate și de lege, 
dar în practică aplicarea legilor era în mîna căpeteniilor statelor-orașe 
numite ensi. « Numele acestui ensi apare la început ca un fel de semnătură 
legală, mai apoi numele său se găsește alături de acela al judecătorilor » 
(S. N. Kramer, The Sumerians, Chicago, 1962, p. 86). Mai apoi judecători 
singuri semnează sentinţele. 

Preoţii și templele nu interveneau și nu aveau nici un rol în procese. 
Tribunalul era format de obicei din 3 sau 4 judecători, mai rar unul ori 
doi, dar nu existau judecători de profesie, ci toţi judecătorii aveau și alte 
îndeletniciri. Totuși, sînt menţionaţi uneori «judecătorii regelui » și aceștia 
ar putea constitui un fel de curte de apel. După numele judecătorului, 
sentinţa enunţă numele unui mașkim, care pare a fi echivalentul grefierului 
din zilele noastre, dar nici acest mașkim nu avea drept profesie numai pe 
aceasta, el era însărcinat cu pregătirea amănuntelor procesului, ca să fie 
înfățișat judecătorilor. Este posibil ca acest maskim (4 grefier ») să fi fost 
plătit pentru osteneala sa. 

Procedura urmată de un astfel de tribunal sumerian era în linii mari 
următoarea: se deschidea o urmărire legală în urma unei reclamaţii a unei 
persoane particulare sau a regelui ori a căpeteniei orașului. Mărturiile 
făcute înaintea tribunalului erau aduse de martori sub prestare de jură- 
mînt, sau sub formă de acte scrise, întocmite de persoane de încredere și 
pricepute în problemele aflate în litigiu. Sentința era condiţionată și se 
aplica numai după ce una din părţi depunea un jurămînt în templu, și 
anume partea căreia 1 se cerea acest jurămînt de către tribunal. Jurămiîn- 
tul îl prestau fie martorii, fie părțile aflate în proces. Nu se cerea nici un 
jurămînt dacă exista un document scris. Sentința era dată în termenii 
următori: «s-a confirmat că sclavul aparţine lui X (partea ce a cîștigat 
procesul) » 

Asemenea litigii erau frecvente în statele-orașe sumeriene, între locuito- 
rii unor orașe supraaglomerate, și mulți dintre cetăţeni își petreceau 
timpul asistînd la asemenea procese sau fiind implicaţi în ele. 


PANTEONUL 


Zeii sumerieni au fost preluaţi în cea mai mare parte de către akka- 
dieni și de aceea panteonul sumerian nu este prea deosebit de cel akka- 
dian. Zeii primesc apelaţii diferite cînd sînt adoraţi în statele-orașe akka- 
diene, ceea ce nu este de mirare dat fiind că zeii sumerieni erau denumiți 
în felurite chipuri și fiecare divinitate avea cel puţin patru-cinci apelaţii. 
Pe de altă parte, zeii sumerieni au continuat să fie adorați sub numele 
lor vechi, mult după ce sumerienii dispăruseră ca popor, pentru că limba 
cultică în Mesopotamia akkadiană a continuat să fie sumeriana. În 
felul acesta panteonul sumerian se interpătrunde cu cel asiro-babilonian, 
tot așa cum panteonul grecilor vechi a fost preluat de romani și cum 
aceștia din urmă au primit în lumea divinităţilor pe zeii etrusci, adesea 
împrumutați de ci tot de la vechii elini. 

Din aceste motive ar fi mai exact să studiem panteonul sumero-akka- 
dian pentru că totdeauna divinitățile sumeriene se regăsesc la akkadieni 
și invers. Totuși, pentru necesităţile unei cunoașteri, trebuie să separăm 
net zeitățile sumeriene de cele akkadiene, deosebite între ele prin denumiri 
dar nu prin miturile, riturile și credinţele ce le însoțesc. Ne îngăduim 
să trimitem pe cititorul acestei probleme la volumul Civilizaţia asiro- 
babiloniană, capitolul « Zeii și zeițele panteonului asiro-babilonian » (Buc. 
1981, Ed. Sport-Tunsm p. 227) — care va aduce completări cu privire la 
religia akkadiană în măsura în care este diferită de cea sumeriană. 

Sumemenii credeau că sînt înconjurați de nenumărați zei, duhuri, 
demoni, genii bune sau rele care se amestecau în viaţa lor de toate zilele 
și de care depindea soarta lor. De fapt panteonul sumerian întrecea cu 
mult în varietate și număr pe acela al religiilor grecești şi romane luate 
împreună, iar o simplă enumerare a zeilor ar cuprinde peste cinci mii de 
nume; mai cu seamă că mulţi zei aveau patru-cinci apelații sub care 
erau invocaţi. Mai tîrziu akkadienii, adică babilonienii și asirienii semiţi, 
au adăugat unele zeități de mică însemnătate la această listă lungă de 
zei. În epoca de dezvoltare maximă a teologiei sumeriene — secolele 

XXV —XXIII î.e.n, panteonul sumerian a fost redus însă la o schemă 
mai simplă și mai logică. Slujbele, rugăciunile, implorările etc. erau 
întemeiate pe el. Panteonul a fost preluat și considerat ca sacru și canonic 
de către babilonieni și asirieni, rămînînd neschimbat în liniile sale mari 
pînă la sfîrşitul imperiului asirian și căderea capitalei sale Ninive în 
613 î.e.n. În Babilon însă, credincioșii acestei religii sumeriene au conti- 
nuat să-și săvirșească liturghiile şi slujbele lor zilnice fără să fie împie- 
dicați de cuceritorii perşi, apoi greci și de învingătorii parți, după căderea 
imperiului nco-babilonian la 538 î.e.n. și cucerirea Babilonului de către 
regele Cyrus al perșilor. Și în realitate, traducerile babiloniene ale litur- 
ghnlor sumeriene, listele de zei și miturile sumeriene au continuat să 
fie recitate pînă în secolul al II-lea î.c.n. Înrîurirea exercitată de gândirea 
teologică și mitologică sumeriană asupra fenicienilor, arameenilor și a 
iudeilor a fost covirșitoare, ca rcalizîndu-se prin intermediul puternicului 
imperiu babilonian și asirian. De accea o expunere temeinică a mitologiei 
semiţilor — akkadieni, fenicieni, iudei sau arameeni — este imposibil 
de realizat fără cunoașterea mitologiei și panteonului sumerian. Pe de 
altă parte, mitologia asiro-babiloniană, aşa cum o cunoșteau aceste popoare, 
numele de zei, de locuri, de demoni erau esențialmente sumeriene. 
Panteonul sumerian, atît de vast şi de complicat, nu a fost creație 
populară spontană, ci era opera unor teologi, și el s-a dezvoltat sporind 
încetul cu încetul. Aproape toate numele divinităților exprimă unele 
aspecte ale cultelor naturale sau ale adorării unui element din natură, 
personificări ale puterilor naturale, ale unor funcții morale ori culturale. 
Astfel chiar numele trinităţii celei mai vechi a sumerienilor nu este de 
origine populară. An —«zcul cerului», Enlil — « zeul pămîntului» și 
Enki « zeul apei ». Acestea sînt nume date spre a defini concepţii mitolo- 
gice, nume date de teologi și preluate apoi de credințele populare. Dacă 
zeii se numeau astfel, înainte ca sumerienii să emigreze în sudul Meso- 
potamiei, este o chestiune insolubilă în lumina cunoștințelor noastre 
actuale. În săpăturile de la Djemdet-Nasr, la circa 25 km răsărit de orașul 
Kiş, s-au găsit tăblițe datînd din preajma anilor 4000 î.e.n. și pe ele nu sînt 
menționați decît An, Enlil, Enki și poate şi Babar, zeul soarelui. Întru- 
cît în mitologia sumeriană toți zeii descind din An, zeul cerului, este 
posibil ca preoții care au edificat acest panteon să fi avut o concepție 
monoteistă, într-o perioadă primitivă cel puțin, necunoscînd decît pe 
zeul An, al cărui nume înseamnă «înalt». În acelaşi sens, al unui mono- 
teism inițial în fiecare stat-cetate sumerian, scrie și S. A. Tokarev (Religia 
în istoria popoarelor lumii, Buc, Editura Politică, 1976, p. 320—321): 
« Fiecare comunitate — inițial, probabil, de tip gentilic-tribal — avea 
zeul său protector local, el era considerat suveranul localității respective 
și avea drept slujitor pe prințul comunității — patesi (isak) ». Acest 
lucru poate fi dedus și din aceea că mitologia sumeriană nu izvorăște 

dintr-o religie primitivă populară, ci din speculaţii teologice asupra naturii 
și asupra valorilor etice și spintuale. 

Tăbliţele de argilă sumeriene de la Djemdet-Nasr au adesea pe ele 
întipărirea unor peceţi bizare în care este dificil să distingem clar vreun 
sistem mitologic: animale sălbatice și domestice sînt reprezentate des, 
alături de șerpi sau de monștri fantastici și într-un caz un om ţine în 
miini un șarpe lung. Locuind în ţinuturile mlăștinoase ale unei delte 
străbătute de canale de irigație, este de înţeles această predilecție pentru 
reprezentarea șerpilor. Pe un sigiliu se distinge un turn cu cinci etaje, 
avînd la vîrf un etaj mai mic dar mai înalt, ceea ce dovedește că în această 
perioadă chiar, sumerienii începuseră să înalțe celebrele lor ziggurate, 
consacrate zeului Enlil al pămîntului. Este probabil că șarpele era consi- 
derat drept simbol al puterilor de creștere și de rodire ale pămîntului 
în perioada aceasta primitivă. Zeita mamă a pămîntului era de pildă 
reprezentată printr-un șarpe ce se încolăcește în jurul unui toiag, iar 
pe sigiliile ce ne-au rămas din această epocă, zeiţa pămîntului și a grinelor 
apare alături de o divinitate masculină secundară, care și ea este o divi- 
nitate a vegetației. Aceasta poate fi Tammuz, în unele sigilii este ară- 
tată ca purtînd barbă, dar în altele e figurată ca un tînăr sau ca un copil 
chiar. Sigilii foarte arhaice reprezintă o zeitate al cărei corp și cap sînt 
umane, dar care se sfîrșește cu un trup de șarpe, ceea ce fără îndoială 
este zeul șarpe Muș, al cărui nume akkadian este Șerah «grîne, vege- 
taţie » și de asemenea și Sahan « focul » (ceea ce arată conexiunea sa cu 
căldura de foc a soarelui, care face să răsară și să crească grînele.) O altă 
zeitate care este adesea figurată pe sigiliile arhaice alături de Tammuz 
este Ningiszida, o zeitate a arborilor, care este reprezentată în mod constant 
cu un șarpe ce iese din fiecare din umerii săi ; el de asemenea apare purtînd 
barbă, deci este adult. Cultul zeiței pămîntului și al fiului său Tammuz 
este deci atestat dintr-o perioadă arhaică. 


Preoţi statelor-orașe din Sumer, dînd diferite nume multiplelor 
funcții ale fiecărei zeități, au creat astfel un vast panteon, apoi nume- 
roase funcții au fost atribuite fiilor, nepoților, strănepoţilor zeilor 
principali. 

Pe deasupra, într-o epocă primitivă încă, constelațiile, stelele și plane- 
tele au fost identificate cu numeroase zeități și s-au inventat în felul 
acesta nume astrale pentru fiecare zeitate, ceea ce a adus un mare număr 
de zei în panteonul sumerian. De îndată ce un zeu devenea ocrotitorul 
unei activități religioase sau intelectuale, el primea denumiri adiționale 
pentru aceste activități. De exemplu zeiţa pămîntului, ca principiu feminin 
al lui An (zeul cerului), a primit titlul de Ninanna, Nininni, Innini, dar 
ca zeiţă a nașterii copiilor a fost numită Nintud, Aruru, Ninhursag, 
Ninkarraka, în fine ca zeiță a planetei Venus, Ninanasianna, Ninsianna, 
Ninsinna, Ninisinna sau « Stăpîna din ceruri, lumina cerului» iar ca 
patroană a medicinii a primit denumirea de Gula. 

Dar toate aceste denumiri erau socotite ca aparţinind unor zeițe 
separate în cultul din temple și în literatură. 


"Fiecare dintre zeii cei mari au primit între cincizeci și o sută de nume 
diferite și fiecare avea curtenii și curţile lui în ceruri sau în lumea subpă- 
mînteană. Fiecare avea cîntăreţii, muzicanţii, mesagerii, consilierii, 
brutarii, slugile, bărbierii, grădinarii, căruţaşii lor etc. 

Anu nu era însă cel dintii zeu ivit în lume, căci el cobora din strămoși 
slăviți, începînd cu Apsu, întinsul ocean de apă dulce din lumea de jos, 
şi cu Tiamat, balaurul din ocean. Această speculație teologică tardivă, 
conform căreia zeii și toate fiinţele își au obîrșia în apă, nu a fost fără 
îndoială o parte a sistemului de gîndire iniţial al sumerienilor cu privire 
la zei și la lume. Această concepţie, după care toate își trag începutul 
din apă, este bine conturată în poemul akkadian al Creaţiei (Enuma 
Eliş) care reprezintă desigur o traducere akkadiană a unui original 
sumerian: 


« Cind acolo sus Cerul nu avea un nume 
Și Jos nu se afla nimic 
Apsu, începătorul, cel ce le-a zămislit pe toate 
Și «chipul» Tiamat care i-a purtat în sînu-i pe toți, 
Și-au amestecat apele laolaltă 
Cămările tainice nu fuseseră clădite şı ţinuturile 
mărginaşe nu se văzuseră încă 
Cind nici unul dintre zei nu a fost adus la viaţă 
Și nu li se dăduse un nume, și nu li se menise o 
soartă; 
Atunci au fost zămishiți zeii în mijlocul acelei lumi 
Lahmu şi Lahamu au fost aduşi la viaţă și li s-a pus 
un nume 
Vremuri îndelungate ei crescură și se făcură înalți 
lar Anșar şi Kişar fură zidiţi mai puternici ca ei 
Zilele lor se alungiră şi anii lor sporiră 
Anu era fiul lor, potrivnicul părinților săi 
Dar Anșar lăsă pe Anu întiiul său născut să fie 
deopotrivă cu el 


Și cît despre Anu el născu pe Nudimmud 5. 


Astfel poemul Creaţiei Lumii face din Anu prima zeitate personală; 
căci Angar şi Kişar au sensul doar de « oaspete al Cerului» şi € oaspete 
al Pămîntului », sau duhurile creatoare a ceea ce este deasupra şi ceea ce 
este dedesubt. Din Anu descinde zeitatea apelor Enki, numit mai tîrziu 
Ea, «zeul casei apelor», care, în calitatea sa de creator al oamenilor, a 
primit numele de Nudimmad € creatorul formei umane ». Zeul pămîntului, 
Enlil, nu este nicăieri descris ca afiu al lui Anu b. Etimologia numelui 

Enli) este controversată, unii consideră că se apropie de sumerianul lil 
(vînt, suflare, umbră, spirit). În texte Enlil capătă epitetele « regele 
inundațiilor », « muntele vîntului », «regele tării» ș.a. (cf. S. A, Tokarev, 
Religia în istoria popoarelor lumii, Ed. Politică, trad. rom., Buc., 1976, 
p. 321). Enlil este numit «rege al vîntuluì » fiindcă se presupune că vîntul 
iese din peșterile mari de sub pămînt. 

Zeul lunii este numit la început En-Zu, apoi Zu-en, în fine Sin, dar 
titlul lui cel mai de seamă este Nanna, care are sensul de « stăpîn al ceru- 
lui >. E același termen ca și Ninanna, Innini, apelaţii care admit că zeul 
a devenit « Stăpînul înțelepciunii » și zeu al divinaţiei. Scribii din perioada 
arhaică așază pe zeii sumerieni în ordinea următoare: An, Enlil, Ininni, 
Enki, Nanna, Utu, adică: Cerul, Pămîntul (zeiţa pămîntului ca principiu 
feminin al cerului), zeul əpelor, zeul Lunii, Zeul Soarelui. Cei doi copii 
ai zeului pămîntului, Ninurta și Nergal, care sînt așa de frecvent menţionaţi 
în mitologia tardivă sumeriană, nu apar încă în epoca arhaică. 

Termenul pentru zeu este în sumeriană dingir, dar lucru remarcabil 
de observat este că sumerienii folosind un determinativ pentru cuvintul 
«zeu» — o stea gravată înaintea numelu: — scriu acest determinativ 
înaintea apelaţiei oricărui zeu, afară de zeul An. Sumerienii scriau dingir 
Enlil — «zeul Enlil », dingir Sin — «zeul Sin», dar niciodată nu scriau 
dingir An. 

Aceasta ar putea să însemne că zeul An este mai vechi decît toţi zeii, 
căci ideograma (și nu determinativul), spre a scrie «zeu 2, « înalt », «cer», 
« strălucitor », dar și pentru zeul An era conturul unei stele. Adică simbolul 
stele: era acela care închipuia pe zeul An și întrucît era singurul simbol 
religios semnificînd un zeu în această epocă, trebuie să conchidem că a 
existat în acea perioadă un monoteism sumerian. 


Zeul An avea locul său de cult în orașul Uruk (Erech biblic) unde se 
înălțase templul său — E-anna — «casa cerului», unde era slăvită în 
același timp și zeiţa fecioară Innini (Iștar pentru babilonieni). Fiind tată 
al tuturor zeilor, el era într-o legătură foarte îndepărtată cu speța umană, 
Și a rămas mai curînd un principiu teologic decît un zeu căruia i se închinau 
credincioșii. Toate listele de zei începeau cu zeul An și uneori numele său 
este înlocuit prin acela de zeu fără denumirea sa de An, zeul prin exce- 
lenţă, ceea ce denotă un monoteism inițial sau un henoteism care ar fi 
existat în primele epoci ale istoriei sumeriene. În mitul lui Etana, zeul 
An stă în cerurile cele mai de sus și posedă iarba vieţii, precum în mitul 
lui Adapa zeul An are pîinea și apa vieţii veșnice. Zeul An este acela cea 
hărăzit stăpînirea primului rege sumerian. Pentru akkadieni zeul An ceste 
identificat cu steaua polară a noastră, adică steaua ce străluceşte în 
capătul oiştii carului mic (Ursa minor), stea vizibilă tot anul în emisfera 
nordică și stea care indică nordul, numită feniciana de către navigatorii 
greci, fiindcă se afirma că fusese descoperită de corăbierii fenicieni. La 
Uruk se aduceau jertfe și se înălțau rugi în fiecare dimineaţă stelelor 

ce arătau nordul, steaua polară a lui Anu și steaua soţiei sale Antum (poate 
steaua numită Kochab « stea » în ebraică ,) tot în constelația Ursei minor. 

De fapt astronomii babilonieni împărțeau stelele fixe în trei căi sau 
benzi paralele. Cea a lui An era partea din cer care li se părea astrono- 
milor babilonieni cea mai de sus. După ca venea «calea » lui Enlil, apoi 
aceea a lui Ea. 

Enlil era zeu al lumii pămiîntene și nu al infernului, unde domnea 
zeița Ereșkigal. Iniţial el fusese zeu al ploii și al furtunilor și în imnuri 
are caracterul unui zeu care aduce nenorociri peste popor pentru păcatele 
sale și peste dușmanii ţării Sumer. Unealta mîniei sale este totdeauna 
« cuvîntul » care iese din gura sa și se duce în lume pricinuind vijelii, 
revărsări de ape, foc, jefuiri ale cetăților, foamete și surghiun. Cuvîntul 
de blestem poate fi pronunţat și de unul dintre feciorii săi: Ninurta, zeu 
al războiului, Ișkur, Ningirsu și Nergal, dar este primordial unul dintre 
privilegiile lui Enlil. Pe cînd zeul Anu are trimiși care poartă (apa 
vieţii 2, mesagerii zeului Enlil aduc răzbunare și nimicire. Acești mesagen 
ai lui Enlil se numesc: Kingaludda, Kenigida, Uddagubba, și Ghibil, 
zeul focului. 

Nu a ajuns pînă la noi nici un mit sumerian cu privire la facerea lumii, 
dar este probabil că în epoca arhaică acest act a fost atribuit lui Enlil, 
deși mai tîrziu miturile sumeriene au afirmat că facerea lumi: se dato- 
rește fiului lui Enlil, Ninurta, iar babilonienii socoteau că zeul Marduk 
este ziditorul lumi. Dar într-un singur imn către Enlil se cîntă: 


« Întemeierea cerurilor tu ai făcut-o și 

nici o mină n-a adăugat nimic 

Bolta cerului tu ai zidit-o și nimeni nu se 

poale urca pe ea» 
(ef. Ebeling. E., Keilschritezie aus Assur juristischen Inhalts, Leipzig, 1927, Nr. 375 
şi Reisner G. Sumerisch- Babylonische Hymnen, Berlin, 1896 p. 130). 

În mitologia babiloniană se aminteşte des de «tăbliţele destinului » 

care la început ar fi aparținut lui Enlil și au fost apoi furate de zmeul sau 
pasărea măiastră Zu. Acest mit există și într-un text sumerian. 


d (Pasărea ZU) a cugetat în inima sa să apuce stăpînirea 
lui Enli 
(zicînd) Voi pune mina pe tăblițele Soartei ale zeilor; 
Și voi avea sub controlul meu poruncile tuturor zeilor, 
Vo. ocupa tronul şi voi fi stăpînul tuturor hotăririlor 
Ea a aşteptat la intrarea sălu tronului în zori de zi; 
În vreme ce Enlil se spăla cu apă limpede 
Și se urca pe tronul său punindu-și în cap coroana lui 
Ea a apucat în mîna sa tăblițele Soartei 
Ea a luat cu sine domnia lui Enlil, hotăririle legiuite 
Zu a zburat în grabă înspre munţi». 

Aceasta a constituit o mare nenorocire pentru zei, căci legile care 
cîrmuiau lumea fuseseră statornicite în sfatul cel mare al zeilor și purtate 
pe pieptul lu: Anu. Se hotărăște ca pasărea măiastră Zu să fie nimicită, 
dar nici un zeu nu vrea să îndeplinească această misiune. În cele din urmă 
fiul lui Enlil, zeul Lugalbanda sau Ninurta, a găsit cuibul păsării Zu în 
muntele Sabu și cu ajutorul zeiţei vinului Ninkasi a reluat tablele des- 
tinului. Aceste tăblițe ale destinului erau scrise în fiecare an în sala de 
adunare a lui Enlil — UbSukkinna, la începutul anului nou. Mai tîrziu 
s-a afirmat că tăblţele erau în posesiunea lui Marduk, zeul suprem din 
Babilon, iar Nabu scribul zeilor le-ar purta. 


Al treilea membru al triadei sumeriene era Enki sau Ea, care era slăvit 
la Eridu la revărsarea Eufratului în Golful Persic. Numele acesta de Enki 
are înţelesul de «stăpîn al pămîntului », prin această apelaţie înţelegîn- 
du-se partea cea mai de jos a pămîntului unde locuiesc zeitățile Anunnaki, 
în oceanul Apsu din care izvorau rîurile, fluviile, și pîrîunile după credinţele 
sumeriene. Enki era zeul apei limpezi și de aceea era un zeu al purifică- 
rilor, al lustrațiilor, ca și Marduk și Gibil. Denumirea lui Enki, de zeu 
Ea, é-a «zeu al casei apelor» nu apare decît în perioada lui Dungi din 
Ur şi după aceea se foloseşte în textele akkadiene apelația de Ea în loc 
de Enki, denumirea sumeriană. Mitografii greci numesc pe Enki, Oannes, 
și afirmă că el ar fi apărut din valurile mării, avînd corp de peşte şi sub 
capul său de pește avea alt cap iar picioarele sale erau de om. El își petre- 
cea ziua printre oameni și îi învăţa științele, artele, legile, construcţia 
de cetăţi și de temple, precum și geometria, dar și cum se lucrează pămîn- 
tul. Noaptea el intra iarăși în mare. După Berossos, preot babilonian 
care trăia în vremea lui Alexandru cel Mare, Oannes, adică zeul Enki, ar 
fi venit de patru ori la intervale foarte mari și totdeauna ca om-pește. 
Zeul Enki este la sumerieni stăpîn peste arte și peste înţelepciune, iar 
cultul său în orașul Eridu constituie una din cele două școli de teologie 
babiloniană și sumeriană. Aici, la Eridu, preoții învățau o doctrină care 
pare a fi inspirat în parte pe filozofii greci ionieni, anume că toate fiinţele 
și lucrurile își au originea în apă și au început să existe prin cuvîntul de 
viață făcător al lui Enki, cuvînt numit Mummu. Tot Enki, după școala 
de la Eridu, ar fi zămislit pe om din argilă. Cuvîntul lui Enki: (= Ea) 
numit Mummu este analog Logos-ului lui Filon din Alexandria și celui 
din In. I, 1, precum şi conceptului de Memra din apocrifele Vechiului 
Testament, dar mai ales « cuvîntului » din doctrinele cosmologice egiptene. 
Zeul Enki are numeroase apelații, denumiri, epitete, calificative: Nini- 
gikug, Engur, Dunga, Lumha, Nimbubu, Nurra, în total treizeci și șase 
de apelaţii de acest fel. În simbol zeul Enki este reprezentat printr-un 
ap cu corp de pește care are peste el un tron din care iese un stîlp cu un 
cap de berbec. 

Sarcina esenţială a zeului Enki era aceea de a purifica și în catartică 
— arta magică a purificării — acest zeu juca un rol esențial. Ritualurile 

Sigiliu sume:ian 


Sigiliu sumerian 


Sigiliu sumerian 


Fragment dintr-o stelă votivă cu silueta unei femei 
așezată pe un tron (Steatită, 14 cm înălțime, Perioada 
Ur III, Isin — cca. 2255—2040 î.e.n. MUZEUL LU- 
VRU, PARIS). 


Bust al unei statuete din Uruk (18 cm înălțime, Epoca sumeriană arhaică, a treia pătrime 


a mileniului al IV-lea. IRAK MUSEUM, BAGDAD) 


Vas provenind din templul lui 
Eanna din Uruk (Alahastru, 92 cm 
înălțime, Epoca sumeriană arhai- 
că, ultima pătrime a mileniului 
al IV-lea î.e.n. IRAK MUSEUM, 
BAGDAD) 


O parte din zidul curţii templului zeului Eanna din Uruk (Mozaic format din conuri de 
argilă colorată şi din piatră, Epoca sumeriană arhaică, a treia pătrime a mileniului al 


IV-lea î.e.n.) 


Fragment mural din curtea cu mozaicuri din conuri, a sanctuarului zeului Eanna din Uruk 
(2,60 m lungime, Epoca sumeriană arhaică, a treia pătrime a mileniului al IV-lea. IRAK 


MUSEUM, BAGDAD) 


Cap de războinic provenind din palatul regelui Zimri — Lim din Mari (înălţime 20 cm, 


alabastru, Perioada Larsa — cca 2040—1870 î.e.n. MUZEUL DIN ALEP) 


Zeiţă care distribuie apa, provenind din 
palatul regelui Zimri — Lim din Mari 
(Piatră, 1,42 m înălțime, Perioada 
Larsa — cca 2040— 1870 î.e.n. MU- 
ZEUL DIN ALEP) 


Statuia unui zeu — rege, consacrată 
de către Puzureștar și Milaga (Perioa- 
da Ur III, lIsin — cca 2255—2040 
î.e.n. MUZEUL DE ANTICHITAȚI 


ORIENTALE, ISTANBUL) 

Statuie reprezentindu-l pe Ichtu- 
pilum, guvernator al oraşului 
Mari, provenind din palatul rege- 
lui Zimri — Lim (piatră neagră, 
1,52 m, Perioada Ur III — cca 
2255 — 2150 î.e.n. MUZEUL DIN 
ALEP) 


Relief de lut ars 
reprezentind un 
cîntăreț la harpă 
(10,5 cm înălțime 
Perioada Ur III 
— cca 2255 — 
1870 i.e.n., 

Isin — Larsa. 
MUZEUL LU- 
VRU, PARIS) 


Relief de lut ars reprezentind un cîntăreţ (10,5 cm înălţime, Perioada Ur III — cca 2255— 


1870, Isin — Larsa, î.e.n. MUZEUL LUVRU, PARIS) 


Stela votivă a lui Urnanșe, rege din Lagas, provenind din săpăturile de la Tello (Piatră de 


calcar, 40 cm înălțime, Epoca Ur I — cca 2630 î.e.n. MUZEUL LUVRU, PARIS) 

Stela Vulturilor, detaliu. 


catartice 4 descîntecele casei lui Nuru «é — nu — ru», Nuru find o ape- 
laţie a zeului Enki, sînt numeroase și ele sînt folosite în cele mai felurite 
întîmplări adverse: boală, rănire, naştere, pagube etc. Căci zeul Enki 
este un prieten al oamenilor, cărora nu le poartă ură precum zeul Enlil 
sau Anu, așa cum îi vedeau și grecii vechi pe unii zei care « pizmuiau » 
pe oameni. În vasta literatură cultică sumeriană nu se face niciodată 
mențiunea despre furia sau răzbunarea lu: Enki, afară doar dacă acest 
zeu este pomenit împreună cu alţi zei răzbunători și răi. De aceea nu exis- 
tau ritualuri de « îmblinzire, de potolire, de calmare » a mîniei lui Enki, 
așa cum se recitau pentru alţi zei a căror furie se dezlănţuia împotriva 
oamenilor. De aceea zeul Enki și simbolul său berbecul — pește (Capri- 
cornul mai tîrziu) este denumit Karubu «zeitate protectoare» care a 
trecut în ebraică în scrierile sacre ale iudeilor sub forma Kerub, plural 
Kerubim: româna veche heruvimi în sensul de «îngeri păzitori ». 

Zeița mamă a sumerienilor, distinctă de treimea Anu, Enlil și Enki, 
poseda o mulțime de atribute. Astfel că ea a fost disociată în mai multe zeițe 
separate. Numele cel mai vechi al zeiței mame sumeriene era Ninanna, 
sau ÎInnini « regina cerului », iar pictograma folosită mai tîrziu spre a 
scrie numele ei era un șarpe ce se încolăcește în jurul unui toiag — simbolul 
artei medicale de mai tirziu. Numele ei era în relație cu planeta Venus și 
cu ideea că a fost creată de Anu, ca soție a lui. Se pot distinge cel puţin 
trei zeițe separate în această divinitate primordială: Innini care este 
zeița akkadiană Iștar; Mah «zeiţa cea puternică » este akkadiana Belit- 
ili «regină a zeilor» şi zeița Infernului, Ereșkigal. 

Pentru asirieni zeița Mah, dingir Mah, era sora lui Enlil și venea în 
ordinea de mărime a zeilor imediat după acest zeu, dar panteonul oficial 
sumero-akkadian acordă cincizeci și unu de nume zeiţei Mah, printre 
acestea cinci fiind cele mai însemnate: Nihmah «regina puternică », 
Ninhursag «regină a muntelui pămîntului», Nintur «regină a mitrei 
femeiești ), Ninmea «regină care hărăzeşte soarta » și Ninsikilla » « regina 
cea pură ». Alte nume ale acestei zeițe a pămîntului apar în mituri,dar 
fiecare oraș avea un templu al ei numit de obicei E-Mah, sau avea cel 
puțin un altar consacrat, dar centrele cultului său erau orașele Adab 
și Kiş în sudul Sumerului. 


Despre orașul Kiş se afirmă că a fost primul întemeiat după Potop, 
dar era în orice caz cea mai veche capitală a întregului Sumer. Templul 
zeiţei pămîntului din Kiş se numea Hursag-Kalamma şi a fost reclădit de 
Nabuchadnezar. 


Mitologia sumeriană afirmă că zeița Mah l-ar fi zămislit pe om din lut, 
astfel în mitul nimicirii oamenilor prin foame, ciumă și secetă, zeița Mami, 
alt nume dat lui Mah, ar fi zidit pe oameni din humă la porunca zeului 
Enki. După ce ar fi rostit descîntece peste lut, a așezat șapte bucăți de 
argilă la dreapta ei și șapte la stînga și între ele a pus o cărămidă arsă. 
Aceste bucăţi de argilă s-au făcut prin descîntecul zeiţei șapte femei şi 

șapte bărbaţi și ea i-a zidit pe toţi după asemănarea ei. În alt episod același 
mit descrie cum un potop a nimicit omenirea și zeiţei Mami i s-a poruncit 
de către zei să zidească pe om (lullu «cel slab ») pentru ca să «poarte 
jugul ». După acest mit oamenii erau necesari pentru fericirea zeilor, dar 
în alt mit zeul Ea (= Enki) a poruncit zeilor să ucidă un zeu și sîngele 
lui să-l amestece cu lutul pentru ca zeiţa Ninhursag (= Mah) să poată 
zămisli pe oameni din acest amestec de lut, sînge și trup divin. Atunci 
cînd devenea necesar, aceeași zeiţă într-unul din avatarurile sale primea 
poruncă să creeze un om nou; așa, de pildă, cînd Ghilgameș, regele din 
Uruk, oprima cu cruzime poporul său, zeii au ascultat plingerea supușilor 
și zeița Aruru a zidit un chip omenesc de argilă și l-a făcut pe Enkidu, 
viitorul prieten al lui Ghilgameș. Așadar creația omului din argilă, pe 
care o întîlnim în Geneză, II, 7 (« Atunci luînd Domnul ţărînă din pămînt, 
a făcut pe om, și a suflat în faţa lui suflare de viaţă și s-a făcut omul 
fiinţă vie ») este prefigurată în mitologia sumeriană. 

Fiii zeului Enlil, Ninurta şi Nergal, sînt divinităţi foarte puternice în 
mitologia sumeriană, și la babilonieni Ninurta a fost identificat cu zeul 
Marduk, preluînd funcțiile și atributele celui dintîi. Numele inițial al lui 
Ninurta era Ninuras, unde uras are sensul de «auroră, zori»; de aceea 
soţia sa, zeița Gula sau Bau, purta titlul de Ninudzali, « doamnă a aurorii ». 
Zeul Ninurta este zeul războiului din Sumer și simbolul său înscris pe 
pietrele de hotar (kudurru) era vulturul, fie așezat pe un scut, fie pe un 
stîlp. 

Vulturul era simbol al zeului Ninurta în calitatea sa de soare de primă- 
vară și soare al dimineții care biruise puterile întunericului. Zeu al soarelui 
arzător, copleșind cu arșiţa sa vara pe oameni, era considerat mai cu seamă 
Nergal, dar și Ninurta păstra uneori acest caracter cînd i se da apelația 
de zeul Mah, avînd două denumiri — Umunlua, «stăpînul care dă plină- 
tate » si Umunesiga, «stăpînul cel crud ». 


Ninurta are ca funcţie esenţială războiul și sub numele de Ningirsu — 
așa cum este numit în orașul Lagaș — îl găsim pe sigilii purtînd o sabie 
curbată cu cap de leu pe umărul său — un cap de leu îi pleacă din fiecare 
umăr iar mîna dreaptă ţine șapte sulițe fiecare cu un cap de fiară. Sigilule 
tuturor orașelor care îl aveau pe Ninurta drept zeu protector și unde cultul 
său era important constă dintr-un vultur cu cap de leu care apuca în 
ghearele sale coapsa unui animal sălbatic, fie lei, fie antilope. Un alt simbol 
al zeului războiului Ninurta este vulturul cu două capete, care apare mai 
tîrziu pe inscripţiile hittite și precum se știe pe stema împăraților Constan- 
tinopolului. Pe de altă parte zeul suprem al Elamului, usinak, « stăpînul 
Susei », a fost identificat cu Ninurta, iar pe ceramica pictată din Elam 
se întîlnește simbolul acestuia, un vultur cu aripile desfășurate care rea- 
pare și în iconografia hittită, unde se găsește apucînd în gheare doi șerpi. 
Dar la sumerieni, ca și la akkadieni, vulturul apare ca simbolal soarelui 
biruitor sol invictus reprezentînd pe zeul Ninurta și acesta, sub numele 

de Zamama, este identificat cu constelația Aquila (situată în regiunea 
ecuatorială a cerului și traversată de Calea Lactee). Este foarte probabil 
că vulturul din iconografia feniciană, arameană și persană este preluat 
din reprezentările sumeriene și akkadiene ale acvilei zeului Ninurta. Dar 
lui Ninurta i se atribuie iniţial celebrul dragon al lu: Marduk, cu care este 
împodobită poarta lui Iștar din Babilon, aflătoare astăzi la Muzeul de 
istorie din Berlin. Identificat iniţial cu zeul Tammuz (Dumuzi la sumerieni), 
fiu al zeiţei pămîntului, el murea ca și Tammuz în fiecare an odată cu 
vegetaţia, dar separaţia deplină a celor doi zei a fost foarte timpurie. 
În textele sumeriene arhaice Ninurta poartă denumirea de Ninkilim 
« stăpîn al porcului » şi este probabil ca porcul să fi fost un animal sacru 
consacrat zeului războiului Ninurta. Porcul este bine cunoscut în Sumer 
și în Babilon, dar în numeroasele acte de vînzare el nu este menţionat ca 
animal cu carne comestibilă, și un calendar al unui templu interzice mîn- 
carea cărnii de porc în a 13-a zi a lunii a cincea. lar o fabulă asiriană 
afirmă că porcul este necurat și un blasfem adus zeilor. Este greu de 
explicat din ce motive sumerienii, babilonienii și canaaneenii, dar și iudeii 
(cf. Marc. V, 13—14) ţineau și creșteau porci, căci pare sigur că nici 
unul din aceste popoare nu folosea carnea de porc drepto hrană. Se știe 
că și în Egiptul antic porcul era un animal spurcat. 


În Canaan cultul lui Ninurta a pătruns de timpuriu și el este numit 
Sikkut, «regele vostru » și Kayvan (cf. Amos, V. 26), «steaua dumneze- 
ului vostru » La Byblos, în Fenicia, întîlnim numele Abdi-ninurta încă 
din secolul al XV-lea î.e.n. Astrologia babiloniană l-a reprezentat pe 
Ninurta mai tîrziu cu cea mai strălucitoare stea de pe sfera cerească, 
steaua Sirius, situată în constelația Canis Major de magnitudine absolută 
— 4,46. Insemnat ni se pare că steaua Sirius este o stea dublă, adică 
putem presupune că astronomii babilonieni au ținut seama de faptul că 
Ninurta şi Nergal sînt doi fraţi, copii ai lui Enlil și ai zeiţei Pămîntului, 
și pe firmament aceşti zei fraţi trebuiau să fie reprezentaţi de două stele 
apropiate. Companionul stelei Sirius este o stea care are 0,9 din masa 
soarelui, și a fost descoperită de abia în 1844 datorită perturbaţiilor produse 
de ea asupra mișcărilor stelei Sirius. Numai în 1861 acest companion al lui 
Sirius, Sirius B, a fost observat și pe cale optică. Nu poate fi o întîmplare 
că sumerienii au numit o stea care are un însoțitor, Ninurta, așa cum zeul 
Ninurta este însoțit de fratele său Nergal-zeul Infernului. Trebuie să 
presupunem că astronomii sumerieni l-au putut zări pe Sirius B, ce înso- 
ţeşte pe Sirius A, cu 4000 de ani înainte ca el să fi apărut în telescoapele 
moderne. În această chestiune trebuie să menţionăm anchetele efectuate 
de savantul francez Marcel Griaule din 1931 asupra folclorului unei popu- 
laţii de culoare din Africa de vest, dogonui, care locuiesc pe marele platou 
Badiagara încă din secolul al XI-lea. Textele folclorului dogonilor înregis- 
trate de Marcel Griaule au fost publicate abia în 1965 după moartea 
savantului francez. Or, miturile dogonilor afirmă că există două stele 

Sirius și că cea mai mică, Sirius B, se rotește în jurul lui Sirius A în 50 
de ani și este cea mai mică și cea mai grea dintre toate stelele. Iar datele 
astronomice exacte aflate la dispoziţia noastră ne arată că Sirius B execută 
o rotație completă în 49,9 ani și este într-adevăr o stea pitică și extrem 
de grea. Dar Sirius B nu este vizibilă cu ochiul liber (cf. Titus Fihpaș, 
în « Știință și tehnică», nr. 4, 1981, p. 25). Totuși calendarul dogonilor 
era întemeiat pe un ciclu de 50 de ani, timp în care Sirius B efectuează o 
rotație completă în jurul lui Sirius A. Dar nu numai dogonii posedau 
acest ciclu de 50 de ani, ci și esenienii, autorii Manuscriselor de la Marea 
Moartă, socoteau timpul în perioade de 50 ani (jubileu), după cum reiese 
din celebra lor Carte a Jubileelor. Apoi conceptul de jubileu și de an jubiliar 
care se repetă la 50 de ani (adică după o rotaţie completă a lui Sirius B) 
există și este menționat îndelung și în Levitic, XXV, 10—413 ceea ce dove- 
dește că pe o cale sau alta — fie din Egipt sau mai puțin probabil din 
Babilon — iudeii cunoșteau această perioadă de rotaţie de 50 de ani, 
care este altceva decît 7 înmulţit cu 7 , cifra sacrală, ceea ce dă 49 ca 
rezultat. Dar steaua Sirius este cea numită Sothis de greci și Sodpet de 
egipteni și apariţia ei înaintea răsăritului soarelui pe latitudinea orașului 
Memfis reprezenta începutul anului nou în calendarul egiptean (19 iulie 
în calendarul iulian). Babilonienii credeau că în constelația zodiacală a 
Săgetătorului, unde se află și steaua Sirius, se putea discerne un vînător 
cu un arc întins trăgind o săgeată. 


Fratele bun al lui Ninurta, zeul Nergal, este un rege al infernului, și 
titlul cel mai vechi este «regele din Meslam», Meslam fiind apelația 
unor peșteri subpămîntene unde regele Infernulu: rămînea peste noapte. 
Multe din apelativele și titlurile date lui Nergal îl descriu ca un zeu aducător 
de moarte, de ciumă, stăpîn al mormîntului și judecător al celor ce mor. 
Alte apelaţii îl numesc « zeul cel rău » care, ca și Satan la semiţii din vest, 
era stăpîn peste focurile Infernului. Fără nici o îndoială Nergal era la 
început stăpînul « soarelui arzător » și numele ce i s-a dat, Gira, înseamnă 
«foc », iar un text scrie că Šamaš și Nergal sînt unul; ca și fratele său 
Ninurta, Nergal este un zeu al războiului care duce cu el arme neîndură- 
toare. Chiar luna în perioadele ei de dispariție aparţinea lui Nergal și 
atunci i se aduceau jertfe. În principalele temple ale zeului războiului 
se aflau alături una de alta emblemele lui Nergal și ale lu: Ninurta, cei doi 
fraţi. Dar în calitatea sa de zeu al Lumii de jos, Nergal era și zeu al turme- 
lor de vite, apoi el făcea să crească grînele și dădea viață oamenilor, și 
în această calitate primea numele de Gira, Ira, Irra. Se cunoaște un imn 
în cinstea lui scris în Babilon, imn cuprinzînd peste cinci sute de versuri 
în care zeul Nergal apare ca un zeu rău, vrăjmaș al oamenilor, care dorește 
nimicirea orașelor și a tot ce au creat oamenii și trebuie îmblinzit cu orice 
preţ. 

Ca rege al Infernului, Nergal era judecătorul implacabil din iadul 
sumerian Arallu. I s-a atribuit planeta Marte care e numită «steaua 


164 


judecății destinului celor morţi ? și i s-au dat nume diferite în această 
calitate. Dar tablete găsite la Susa au dovedit că sumerienii şi mai apoi 
babilonienii credeau într-o judecată după moarte, așa cum închipuiau 
și egiptenii, în celebra judecată a lui Osiris ce se făcea după moartea 
cuiva. Dar Nergal nu putea, ca Osiris, că dăruiască fericire celui răposat 
ci doar o suferință mai mică în Arallu (infernul) sumerian. 


Cele două zeități solare, Ninurta și Nergal, trebuie distinse în mod 
net de principalul zeu al soarelui sumerian, Utu sau Babar (în akkadiană 
Sama3), termeni care au sensul de «căldură, lumina zilei, strălucire». 
Dar cele două zeități solare Ninurta și Nergal sînt mai importante în 
mitologie decît zeul Utu care avea două mari centre de cult la Ellasar, 
în sudul Sumerului și Sippar în nordul Babilonului. De obicei textele mito- 
logice îl numesc pe Utu fiu al lui Ningal şi al lui Sin, zeiţa Lunii și zeul 
Lunii (căci în climatul Mesopotamiei luna părea să aibă o circumferință 
mai mare decît soarele), iar alteori scriau că este fiul lui Enlil, ceea ce pare 
să fie tradiţia primitivă. În listele de zei Utu vine după zeul Lunii, și în 
miturile sumeriene și babiloniene Šamaš nu este un zeu prea însemnat. 
El avea ca simbol crucea cu patru braţe similare crucii Sfîntului Andrei 
și era zeul divinaţiei și al catarticii prezidînd lustraţiile, purificările, cură- 
țările de păcate, dar și de spurcări fizice. În această calitate zeul Utu- 
Babar era des chemat în rugile oamenilor aflaţi în nenorocire. El era 
păzitorul legilor şi al dreptăţii, întrucît soarele vede toate și el descoperise 
legile cele mai juste lui Hammurabi care a întocmit codul său de legi. 
Zeul Utu-Babar nu trece prin infern și nu are vreo legătură cu lumea 
de ios, dar este zeul soarelui în lumea de aici. 


Zeul sumerian al lunii se numea iniţial Zu-en « stăpînul care cunoaște » 
și el aparţine seminţiei divine a zeului Enlil. La început era totuși numit 
de sumerieni Nanna sau Innana «stăpînul cerului » și ideografic numele 
său era scris ses-ki «frate al pămîntului». Akkadieniui, stabilind o falsă 
etimologie a numelui zeului luni pe care îl derivau de la termenul akkadian 
nannaru 4 lumină », au denumit totdeauna pe zeul lunii Nannar. In afară 
de aceste denumiri — care sînt întemeiate pe proprietăţile de luminator 
al lunii și pe acelea de zeu al divinaţiei, grație cărora se stabilesc relaţii 
cu celelalte stele și se fac preziceri, zeul lunii mai poseda și alte apelaţii 
dintre care următoarele sînt cele mai însemnate: Udsar « coasa, semi-luna, 
luna nouă 9, apoi de aici denumirea de «zeu al bărcii » (luna nouă fiind 
comparată cu o barcă cerească) care era numit: Ma, Magur, și Magula- 
anna, € marea barcă a cerului o. Tot ca zeu al Lunii noi era numit Ašimur. 
A cincisprezecea zi a lunii, sau zi a lunii pline, era numită la akka dieni 
jepettu, o zi de veselie, de rugi și de jertfe în calendarul babilonian. Este 
foarte probabil că termenul ebraic sabbath este derivat din cel babilonian 
și este prefacere a marii sărbători a lunii pline din Babilon, aplicată de 
iudei în ziua a șaptea a săptămînii, și apoi la a 14-a, a 21-a șia 28-a zi a 
lunii, corespunzînd fiecare unui pătrar al lunii care crește și descrește. 

Este poate cu putinţă ca babilonienii să fi sărbătorit fiecare din aceste 
pătrare ale lunii și astfel să se fi perpetuat în calendarul iudaic sărbătoarea 
zilei de sîmbătă (Sabbath). Pe de altă parte în calendarele babiloniene, 
așa-zisele hemerologe unde se înscriau zile faste și nefaste, ziua a 7-a, a 
14-a, a 21-a şi a 28-a corespunzînd unui pătrar al lunii erau zile nefaste, 
«zi rea ». «Păstorul popoarelor celor mari nu va mînca din carnea coaptă 
pe cărbuni și nici pîine coaptă în cuptor, nici nu-și va schimba veșmintele 
trupului său, ca să-și pună unele noi, nici nu va aduce jertfe. Regele nu va 
merge într-un car, nici nu va cuvînta ca un cîrmuitor. Văzătorul nu va face 
prorociri în locul tainelor. Doftorul nu-și va pune mîna sa pe o persoană 
bolnavă. Este o zi neadecvată pentru săvîrşirea unor asemenea acţiuni». 


Orașul în care se aduceau închinările cele ma: bogate zeului Lunii 
a fost pentru sumerieni ca și pentru babilonieni Ur în partea cea mai de 
sus a Sumerului, nu departe de orașul Ellasar, unde era cultul zeului 
Soare. Un alt centru al cultului lunii era Harran (Harrae), pe rîul Balik, 
la sud de Edessa. Cultul zeului: luni la Harran, în nordul Mesopotamiei, a 
putut fi adus din Sumer. Căci Terah, tatăl lui Abraham, care iniţial 
locuia în Ur, undeera slăvit zeul lunii, s-a stabilit la Harran mai pe urmă. 
(« Și a luat Terah pe Avram, fiul său... ca să meargă în ţara Canaanului; 
dar au mers pînă la Harran și s-au așezat acolo », Geneza, XI, 31). Desigur 
nici Terah, nici Abraham, nici Lot nu erau indivizi singuri și izolați, ci 
șefii unor triburi, care puteau purta război cu regii unor ţinuturi și să-i 
învingă după cum reiese și din Geneză XIV, 14—15. Astfel, nu este imposi- 
bil ca să fi fost adus cultul zeului Sin din Ur la Harran de către Terah. 
Regele asirian Salmanasar Il a înălţat templul E-hulhul zeului Sin din 
Harran şi soţiei sale Ningan, și acest templu a fost restaurat de către 
Assurbanipal, dar după aceea mezii l-au distrus şi ultimul rege al Babilo- 
nului Nabonide l-a reclădit strîngînd o mare mulţime de oameni de rînd, 
nobili și prinți din tot imperiul său; el a așezat în acest templu chipurile 
zeilor Sin, al soţiei sale Ningal, al lu: Nusku, zeul lunii noi și al soţiei sale 
Sadarnunna, făcînd ca acest templu să « strălucească ca luna ce răsare». 
Cultul lui Sin, «stăpînul din Harran », a exercitat o profundă influenţă 
asupra religiei arameenilor și a canaaneenilor (semiţii de vest), și chiar 
după ce orașul a devenit reședința unui episcop creștin o mare parte din 
locuitorii săi au rămas închinători ai lui Sin, cult care a continuat să se 
perpetueze și sub arabi în evul mediu islamic. Aderenţii la cultul zeului 
Sin din Harran au fost numiţi harranieni sau sabeen. de către scriitori 
arabi sau sirieni și doctrinele lor au fost influențate de gnosticismul creștin 
și de doctrinele filozofice platoniciene (trebuie distinși sabeenii aceştia 
de sabeenii din Arabia de sud ce locuiau la Saba, ţara reginei din Saba, dar 
și de mandeeni, care erau numiţi uneori sabeeni (cf. Constantin Daniel, 
Scripta Aramaica, I, Buc, 1980 p. 276 sq). 
“ Zeul Marduk a căpătat în Babilon o însemnătate capitală, fiind zeul 
principal al acestei cetăţi dar pentru sumerieni el se numea Asar, o zeitate 

minoră din orașul Eridu, iar ideograma folosită pentru scrierea numelui 
său se putea citi și ishura, numele unei zeițe a grînelor. De obicei numele 
de Asari era pronunțat Asaru şi avea sensul de « dătător al gospodăriei ». 
La origine Marduk era un zcu al vegetației la sumerieni și fiu al regelui 
apei Enki din Eridu, şi e greu de explicat ascensiunea sa vertiginoasă în 
cultul din Babilon. Marduk, ca zeu babilonian, avea cincizeci de nume 
care i-au fost acordate de adunarea celor 600 de zei după ce a cîștigat 
lupta împotriva lui Tiamat şi a creat pămîntul și cerul. Explicaţiile acestor 
cincizeci de nume constituie cartea a șaptea a poemei babiloniene Enuma 
Eliş. Dar alt text identifică pe Marduk cu paisprezece zei mari, ceea ce 
evidenţiază tendința spre monoteism în perioada tardivă a lumii babilo- 
niene, cînd exista de altfel o școală teologică ce făcea din Enlil un zeu 
unic care îi absorbea pe toţi ceilalţi zei. 


Zeul Nabu, al cărui nume are sensul de « prooroc, crainic», era zeu al 
scrisului, iar templul său principal E-zida se afla la Borsippa la 15 km, 
sud-est de Babilon. Numele său este semitic desigur, (cf. nabi’, «profet ») 
dar această apelaţie a sa este o traducere semită a numelui sumerian 
Me «cel ce proclamă, cel ce este înţelept » sau Sa. Cele mai vechi titluri 
ale sale sînt Ur şi Dubbisag «scribul ». Zeul Nabu, ca și Marduk, pare să 
fi fost preluat de către Babilon dintre divinităţile orașului Eridu, și își 
datorează proeminenţa sa, într-o epocă mai tîrzie, însemnătăţii căpătate 
de centrul cultului său Borsippa. În vechiul panteon sumerian zeiţa 
Nidaba, a grînelor, era aceea care stăpinea scrierea, pe scribi și creațiile 
literare. Totuşi Nabu era un scrib divin încă de la începuturile religiei 
sumerienilor și i se atribuia ca sălaș insula Dilmun, poate insula Bahrein 
de azi unde s-ar fi aflat raiul. Soţia lui Nabu se numea Tašmetu «iertare, 
ascultare », tot un nume semit, de la verbul š m h « a asculta ». În mitologia 
sumeriană, Nabu este zeu al înţelepciunii și al creaţiilor literare, ca şi al 
scrisului, fiind identificat cu Mummu ori cu Logos-ul creator al zeului Ea; 
el poartă tăbliţele destinului și este un puternic mesager al zeilor fără de 
care nici un plan nu sc inițiază în ceruri. Simbolul său este un pupitru de 
scris aflat pe o masă în spatele unui balaur. 


La Borsippa zigguratul templului E-zida se numea E-urmeiminenki 
4 casa acelui care controlează cele șapte porunci ale cerului și ale pămiîn- 
tului » Acest ziggurat avea șapte etaje (zigguratele, turnuri înalte ale 
templelor sumero-babiloniene, purtau și ele un nume deosebit de cel al 
templului) și fiecare era vopsit în altă culoare, fiecare culoare corespunzînd 
unei planete: negru (lui Saturn), roșu-cafeniu (lui Jupiter), roșu spre roz 
(lui Marte), auriu (Soarelui), alb auriu (lui Venus), albastru închis (lui 
Mercur) și argintiu (Lunii). Întrucît planeta Mercur este vizibilă totdeauna 
lîngă soare, înainte de răsăritul soarelui și după apusul lui (ca și 
planeta Venus), Nabu ca mesager și prooroc al zeului Soarelui a fost iden- 
tificat cu planeta Mercur. Un imn sună: & Stea a răsăritului de soare și a 
apusului, la apariția căruia zeii Igigi și Anunnaki se bucură cu veselie.» 

Dar ca stea fixă zeul Nabu a fost identificat cu steaua Aldebaran — cea 
mai strălucitoare stea din constelația Taurus, situată la circa 68 ani 
lumină de Soare, care în perioada constituirii astrologiei (prima dinastie 
babiloniană) răsărea aproximativ la începutul anului babilonian — adică 
la sfîrșitul lui aprilie — și prin aceasta vestea începutul anului. Aldebaran 
se mai numea și 4 steaua tăbliţei » căci zeul Nabu scrie tabletele destinului 
în fiecare an la sărbătoarea de primăvară. Nabu apare și în scrierile sacre 
ale iudeilor, iar numele său intră în compunerea multor denumiri akkadiene, 
cf. Nabuchodonosor. 

Zeul naţional al asirienilor, Ašur, este preluat în întregime de la sume- 
rieni și are caracterele zeului pămîntului Enlil și al zeului soarelui. În 
textele asiriene numele lui Ašur (iniţial Asir) este substituit lui Bel și lui 


Marduk. 


Termenul uzual pentru «inferfi » (din sumeriană Arallu) are sensul 
de « cetatea cea mare, muntele casei morților », dar Arallu are numeroase 
sinonime, pentru că și sumerienii și akkadienii nu pronunțau bucuroși 
acest nume de rău augur nomen odiosum şi numeau infernul « Ţara fără de 
întoarcere înapoi ». Sufletele răposaților pătrundeau în Infern prin cele 
șapte porţi care erau situate spre apus, locul unde apunea soarele. Se mai 
chema Infernul și «muntele » și o expresie obișnuită pentru a exprima 
verbul «a muri » era «a ajunge la munte». Întrucît erau judecaţi morţii 
în Arallu, cuvîntul munte (hursag în sumeriană) era utilizat pentru 
€ locul judecății 5. Un alt termen pentru Infern era ganzir care avea sensul 
de irkallu, « orașul cel mare », sau « poarta zeiţei Lumii de jos » ori « întu- 
necime ș. Regina lumii de jos era Ereșkigal, zeiţa Infernulu:, numită și 
Ganzir sau Hilib. 


În textele magice greceşti, ca și în cele cartagineze, apare Ereșkigal 
identificată cu Persephona a grecilor (numele grecesc al Proserpinei latine, 
zeiţa Infernului). Numele akkadian al lui Ereșkigal era Allatu şi vizirul ei 
se numea Namtar, € soarta, destinul », căpetenie a celor şapte demoni, a 
cărui soție Hušibšag purta tăbhţele lui Arallu în care erau înscrise ceasu- 
rile morţii fiecărui om. În Infernul sumerian, ţinut al întunecimii, populat 
de monștri și de sufletele celor ce nu au fost înmormîntați după ritualurile 
cuvenite, mergeau sufletele tuturor oamenilor. Umbrele oamenilor răi 
(gigiru în sumeriană) sînt demoni care urcă din Infern spre a chinui pe 
muritori. Vizirul Namtar îi ţine în frîu pe acești demoni răi scăpîndu-i 
de ei pe acei oameni care i se închină lui Namtar. Soţul zeiţei Ereșkigal 
este Ninazu și una din lunile calendarului sumerian este numită Kisig — 
Ninazu «sărbătoare a rudelor lui Ninazu ». În cinstea lui sumerienii au 
instituit o sărbătoare a tuturor sufletelor. Luna următoare era numită de 
sumerieni Ezen-Ninazu, «sărbătoarea lui Ninazu ». Zeița Ereșkigal a fost 
identificată cu constelația Hydra (constelație foarte întinsă, situată în 
regiunea ecuatorială a cerului, steaua sa cea mai strălucitoare fiind 


Alphard). 


COSMOLOGIA 


Ca orice societate umană, chiar aflată pe o treaptă inferioară de cul- 
tură, sumerienii au conceput o explicație coerentă a lumii în care trăiau, 
explicaţie care era bineînţeles la nivelul cunoștințelor lor despre viaţă 
și despre natură. Este foarte probabil că sistemul cosmologic sumerian, 
moștenit apoi în cea mai mare parte de asiro-babilonieni, nu a fost cel 
iniţial al populațiilor sumeriene care s-au așezat în mileniul al IV-lea 
în regiunea mlăștinoasă din sudul Mesopotamiei. Într-adevăr, cosmologia 
sumeriană pare elaborată de oameni al căror nivel cultural era mult mai 
ridicat decît al unor populații primitive. Fiindcă la primitivi, sistemul 
cosmologic este ilogic, incoerent, contradictoriu, variabil și ideile lor 
despre lume, despre natură, despre Univers rămîn inconsistente și uneori 
absurde. 

Este adevărat că sumerienii, și apoi urmașii lor akkadienii, nu au 
reușit să elaboreze o adevărată filozofie, nici nu le-a trecut prin minte că 
natura ultimă a realului ar putea ridica vreo problemă, cum nu au putut 
concepe o teorie a cunoaște. 

Dar sumerieni, — și foarte probabil preoții templelor care aveau mai 
mult răgaz și nu erau siliți să muncească cu palmele —au meditat și au 
putut face unele speculații despre Univers, despre natura și originea sa, 
asupra organizării și funcționării lui. 

Cosmologia sumeriană s-a născut fără îndoială în cursul mileniului 
III î.e.n. cînd templele aveau mai mulţi preoţi și însemnătatea templelor 
devenise mai considerabilă. lar sistemul cosmologic sumerian a fost 
preluat apoi de asiro-babilonieni, de hittiţi și într-o mare măsură de feni- 
cieni și de iudei. 

Desigur nu întîlnim în tăblițele ce ne-au rămas de la sumerieni o 
expunere sistematică a problemelor filozofice fundamentale. Nu găsim 
un enunţ coerent al unei logici formale, expunerea de pildă a principiului 
tertium non datur, sau al principiului cauzalității. Toate datele noastre 
despre gîndirea sumeriană au fost deduse din mituri, poeme, imnuri în 

care s-a putut pune în evidenţă structura gîndirii sumeriene, în esenţă, 
și fundamental puţin diferită de a noastră, dată fiind universalitatea în 
timp și spaţiu a raţiunii umane. Cu privire la acest punct SN. Kramer 
scrie: « Ginditorii sumerieni, cel puţin cei mai evoluaţi și mai profunzi 
dintre ei, erau desigur în stare să judece cu logică și coerenţă orice pro- 
bleme, inclusiv cele privitoare la originea și funcţionarea Universului. 
Slăbiciunea lor nu era de ordin mental ci, ca să spunem așa, de ordin 
«tehnic »; ei nu cunoșteau încă datele științifice de care dispunem astăzi, 
le lipseau metodele noastre ştiinţifice, dobindite încetul cu încetul de-a 
lungul secolelor ce au urmat, în sfirșit, nu bănuiau nici existenţa, nici 
importanţa principiului evoluţiei...» (S.N. Kramer, Istoria începe la 


Sumer, trad. rom, Buc. 1962, p. 137). 


Desigur, o altă deosebire de esenţă între gindirea noastră de azi și 
cea a sumerienilor constă în faptul că savantul actual pune la îndoială 
orice răspuns absolut, definitiv şi ultim al problemelor ce le cercetează 
și nu refuză să admită caracterul relativ al concluziilor sale. Dimpotrivă, 
preoţii sumerieni care au elaborat sistemul lor cu privire la Univers, 
par să fie absolut încredințaţi că viziunea şi concepţia lor despre Univers 
este cea adevărată și că ea nu poate suferi nici cea mai mică modificare. 
Dar această atitudine mentală e datorată faptului că sumerienii socoteau 
pe zeul Enki (= Ea), cel ce le-a revelat toate tainele lumii văzute și 
nevăzute, drept singurul deţinător al adevărului, care le-a fost revelat 
printr-o ipostază a sa, ființa fabuloasă, Oannes, ieșită din mare spre a 
dezvălui oamenilor cele mai ascunse taine. Astfel concepţia despre Univers 
a sumerienilor este de origine divină și ea nu putea fi pusă la îndoială 
sau discutată, ci acceptată tale quale. În realitate însă nu poate fi îndoială 
că toată concepţia despre Univers a fost elaborată de preoții unui tem- 
plu — poate a zeului Enki, templu situat la Eridu — pe malurile Golfului 
Persic. 

Preoţii sumerieni au pornit de la o serie de date concrete și obiective, 
adică de la aparențele pe care le percepeau asupra constituţiei pămîntului 
și a lumii. Căci lumea empirică, Universul perceptibil, le apărea ca o 
boltă ce lua forma unei jumătăţi de sfere imense, a cărei bază plată și 
întinsă era suprafaţa pămîntului. Ei dăduseră numele de An-ki «cer — 
pămînt > Universului, adică acestui ansamblu format din «cer» An și 
Ki pămînt ». Cerul era desigur bolta înstelată ce se întindea deasupra 
lor, iar pămîntul le apărea ca o suprafaţă plană în formă de disc încon- 
jurat de mare, așa cum era înconjurată de mări și Asia anterioară ce avea 
în jurul ei Marea Neagră, Marea Mediterană, Marea Caspică și Golful 
Persic cu Oceanul Indian. Cum admiteau și existenţa unu: Infern, ce 
trebuie neapărat să fie așezat sub pămînt, sumerienii au conceput ideea 
unei bolți similare celeia cerești, situată sub suprafaţa pămîntului și 
în care ar fi fost Infernul. 

Bolta cerească cra socotită, se pare, constituită din cositor căci acesta 
purta numele de «metal al cerului » în sumeriană, poate fiindcă cra stră- 
lucitor ca bolta cerească. Între cer și pămînt se postula existenţa unui 
element impalpabil, corespondent etherului din cosmologia greacă, pe 
care sumerieni îl numeau lil, termen ce avea propriu-zis înţelesul de 
« vint, aer, suflu ». Preoţii sumerieni credeau că planetele ca și stelele erau 
compuse din lil, dar cle posedau pe deasupra strălucire. Dincolo de lumea 
vizibilă, perceptibilă empiric, exista un Ocean cosmic infinit şi tainic, 
în mijlocul căruia pluteau Pămiîntul, planetele şi stelele. Desigur, Pămiîn- 
tul era socotit imobil și în centrul Universului însuși. Pentru sumerieni, 
Universul a fost totdeauna la fel, adică nu au avut ideea unei evoluţii 
a pămîntului. Pe de altă parte, nu au putut concepe că exista și altceva 
dincolo de Oceanul cosmic ce înconjura lumea, sau cel puţin socoteau 
incognoscibile realităţile ce transcendau acest Ocean. Totuși, pentru 
preoţii sumerieni exista o cauză primă, un motor primar care dăduse naște- 
re Pămîntului. Acest principiu cauzal primar ar fi fost Oceanul primordial 
infinit (zeiţa Nammu) din sînul căreia se născuseră și Pămiîntul şi Cerul 
și Oceanul cosmic și Infernul. Așadar Oceanul primordial infinit (zeița 
Nammu, a cărei pictogramă e scrisă ca Oceanul primordial) născuse, 
procrease totul, deși nu știm nimic și nu se afirmă nicăieri ceva precis 
despre originea şi nașterea ei, poate ea ar fi existat dintotdeauna, neavînd 
un început. 

Oceanul primordial infinit a creat la rindul lui Muntele Cosmic, format 
din Pămînt și din Cer contopite împreună într-o singură sferă. Însă sume- 
rienii au personificat atît Cerul cît și Pămîntul, identificînd cerul cu zeul 
An, iar pămîntul cu zeiţa Ki. Din unirea zeului bărbat An cu zeiţa femeie 
Ki (de remarcat că pămîntul este feminin și la sumerieni, și la akkadieni, 
și la iudei și la grecii vechi, iar aratul și însămînțarea sînt asimilate cu 
actul sexual) se naște zeul Enlil, «aerul ». Cerul este separat de Pămînt 
de către zeul Enlil, iar tatăl său, An, ia cerul, pe cînd zeul Enlil ia cu sine 
pămîntul și pe mama sa Ki. Dar din unirea sexuală a zeului Enlil cu mama 
sa, zeiţa Ki, ia naștere lumea fiinţelor vii (omul, animalele, plantele). 


În felul acesta Universul este o creaţie a zeilor, iar cei dintii zei sînt: 
Cerul, Pămiîntul, Aerul, Apa. Aceşti zei primordiali, cosmici dau naștere 
la alţi zei care cu timpul creează toate făpturile vii ale lumii. Cei dintîi 
zei erau însă creatori, ceilalți mai mici erau zei păzitori, păstrătoni și or- 
ganizatorii lumii văzute şi percepute empiric. Țările mari din jurul Sume- 
rului erau sub protecția marilor zei creatori. În felul acesta sumerienii 
și-au întemeiat un imens panteon cu mii de zei și de zeițe, cu demoni, 
cu genii, atît din cer cît și din Infern. Existenţa zeilor era un adevăr incon- 
testabil, care nu putea fi pus în discuție de sumerieni, care, constatind 
existenţa lumii văzute, deduceau că trebuie să aibă și un creator sau mai 
mulţi creatori. Căci experienţa umană imediată nu putea concepe exis- 
tenţa unei fiinţe sau a unui obiect fără un creator care a generat-o. 

Pe deasupra zeilor principali, alți zei mai mici, subordonați lor, aveau 
drept sarcină să conducă și să îndrume, după reguli bine stabilite, activi- 
tatea fiecărui component al Universului: soarele, luna, stelele, planetele, 
dar și fenomenele meteorologice: vîntul, ploaia, furtuna, seceta, vijelia 
etc. Alți zei guvernau rîurile, munții, cîmpiile, statele, orașele, ogoarele, 
dar și diferitele activități umane. Pentru sumerieni celebra aserţiune a 
lui Thales din Millet: panta plere theon « toate sînt pline de zei » (cf. Dio- 
gene Laerņu, I, I, VI) era o realitate trăită de fiecare zilnic și nu se punea 
la îndoială. 

Cum ajunseseră sumerienii la aceste concepții? Este neîndoielnic că 
au raționat analogic (raționamentele analogice fiind cele mai des folosite 
în societățile arhaice) şi au stabilit că trebuie să existe un analogon faptu- 
lu: că în lumea pe care o cunoaștem, familia, statul, orașul au un stăpîni- 
tor care le dirijează, le îndrumă și le conduce. Tot astfel trebuie să fie 
și un stăpînitor al Pămîntului în întregimea lui, care să poarte de grijă 
de el, apoi trebuiau să fie stăpînitori peste vijelii, peste planete, peste 
soare, adică, așa cum s-a arătat atît de des, sumerienii au proiectat în 
cer și în lumea zeilor realitățile terestre și organizarea statelor-orașe în 
care trăiau. 


Dar în Mesopotamia au intervenit alți factori care au impus în mod 
necesar convingerea că lumea văzută, perceptibilă, empirică este totuşi 
guvernată de zei, care există și a căror existență nu poate fi pusă 
la îndoială. 

Sumerieni credeau că în spatele realității perceptibile se află o altă 
realitate numenală, opusă celei fenomenale, care în anumite situaţii se 
dezvăluia oamenilor. Care erau factori ce au dus la sumerieni apoi la 
akkadieni la această concepţie? Într-un remarcabil articol apărut în 
1958, E. Ungar a arătat rolul mare pe care l-au Jucat mirajele din deșer- 
turi, adică fenomenele de fata morgana, în formarea concepţiilor despre 
o lume numenală a sumerienilor (E. Ungar, Fata Morgana als geistes 
wissenschaftliches Phänomen in Alten Orient, în Rivista degli studi Orien- 
tali > vol. 33, fasc. 1—2, 1958, pp. 1—51). Miraje au putut fi observate 
frecvent și în zilele noastre în regiunile deșertice ce înconjoară văile 
fluviilor Tigru și Eufrat. De cele mai multe ori aceste miraje sînt consti- 
tuite de reflectarea în aer a unor obiecte, locuri, sau fiinţe mai ales, situate 
la mari distanţe de observator. Așadar sumerienii vedeau dubluri gigan- 
tice, uriașe ale unor ființe umane sau ale unor obiecte, și în esenţă admi- 
teau că există un Univers paralel cu al nostru, o lume a zeilor pe care o 
vedeau în anumite împrejurări. Așa se face că sumerienii și după ei akka- 
dienii credeau că tot ce există pe pămînt există într-un anumit fel și în 
cer, fiecărui lucru de pe pămînt fi corespunde cu precizie un lucru identic 
în cer, după al cărui model ideal s-a realizat (cf. Mircea Eliade, Cosmo- 
logie şi alchimie babiloniană, Buc. 1937, Ed. Vremea p. 21). Analogia 


strictă ce există între pămînt și cer, microcosmosul căruia îi corespunde 

macrocosmosul din cer, a fost o temă reluată de multe credinţe de la China 
antică pînă la alchimiştii evului mediu european și la gnosticii greci sau 
Kaballişti, dar această corespondenţă este reductibilă la experienţa sensi- 
bilă a mirajelor în ultimă instanţă. 

Nu numai mirajele sînt sursa imediată a credințelor sumeriene într-o 
lume divină, paralelă și coexistentă celei a noastre, dar și alte fenomene. 
Ca să cităm o operă recentă a lui Mircea Eliade: « Pe de altă parte, expe- 
riența extatică în sine, ca fenomen original, este constitutiv al condiţiei 
umane; nu ne putem închipui o epocă în care omul nu avea vise, nici vise 
în stare de veghe și nu cădea în transă, pierdere de cunoștință ce era 
interpretată ca o călătorie în lumea de dincolo, a sufletului. Ceea ce se schimba 
și se modifica cu diferitele forme de cultură și de religie era interpretarea 
și valorizarea experienţei extatice » (cf. Mircea Eliade, Histoire des cro- 
yances et des idées religieuses, Paris, Payot, 1978, p. 29 —30). Or, constatăm 
la sumerieni, și la urmașii lor culturali babilonieni, tehnici de cultivare 
și de dirijare a viselor, apoi preoți specializaţi în tîlcuirea viselor, dar mai 
cu seamă însemnătatea mare ce se acorda viselor de noapte dar și stărilor 
oniroide vigile în lumea babiloniană (de menţionat de pildă visul lui 
Nabuchodonosor (în Dan. II, 1 sq). În ceea ce priveşte distincţia între 
lumea visurilor şi lumea realităţilor concrete, la multe popoare « primi- 
tive » vom cita pe Nicolae Petrescu care scrie: « Se știe că pentru primi- 
tivi visul este o realitate. Ceea ce le apare în vis se întîmplă aievea... 
Visurile au o semnificaţie multiplă pentru primitivi. Mai întîi visul intro- 
duce pe individ în lumea invizibilă, adică în lumea spiritelor, morților, 
divinităților, reprezentînd oarecum o revelaţie pentru el. Apoi ceea ce-i 
apare în vis este o prevestire că se va întîmpla, servind astfel de oracol. 
În sfirșit, prin vis individul se pune în contact direct cu spiritul său 
protector, care-l călăuzește în toate acţiunile zilnice. De aici importanţa 
pe care toți primitivi o dau visurilor. 


În cele mai multe visuri apar spiritele morţilor. Această credinţă 
se întîlnește la toate triburile, căci se leagă nemijlocit de ideea vieţii 
continue a sufletelor, atît de răspîndită, cum am văzut, în religia primitivă. 
Vizitele acestor spirite printre cei vii sau vizitarea lor de către aceștia 
în timpul somnului este o experiență curentă pentru orice primitiv. În 
vis, mai mult chiar decît în viziuni, spiritele morţilor apar și se întreţin 
cu individul care visează, comunicîndu-i dorinţele. Cînd spiritele înseși 
nu apar în vis, atunci sufletul omului: părăsind corpul călătoreşte în lumea 
lor » (cf. N. Petrescu, Primitivii, Buc., Casa Școalelor, 1944 p. 391). Este 
foarte probabil că visele constituiau pentru sumerieni o dovadă tangi- 
bilă a existenţei lumii de dincolo, a zeilor și a nemuririi sufletului pentru 
că —cel puţin la începuturile societăţii sumeriene —nu reușiseră să 
distingă net visul de realitatea obiectivă. De altfel, așa cum remarcă 
bătrinul nostru profesor Nicolae Petrescu în cartea sa mai sus menţio- 
nată, nu numai sumerienii au crezut în realitatea obiectivă a visurilor: 

« Se știe că atiția oameni din tările înaintate cred în visuri, în semnele 
ȘI prezicerile pe care le anunţă. Cărţile de visuri au o mare circulaţie 
printre pătura incultă sau chiar semi-cultă, că morţii îţi vorbesc în vis 
este o credinţă atît de răspîndită printre populaţiile rurale încît nu e 
necesar să mai insistăm » (N. Petrescu, Op. cit, p. 395). Astfel, probabili- 
tatea că visurile au putut genera o serie de convingeri la sumerieni este 
nemăsurat de mare. Dar nu numai visele reprezintă o fereastră asupra 
lumii nevăzute a zeilor, ci și alte fenomene pe care noi le considerăm natu- 
rale și explicabile prin legi: ale fizicii. Am menţionat anterior mirajele, 
dar ecoul, ce se producea frecvent în munții din răsăritul și nordul Sume- 
rului (și este consemnat și de Xenophon în a sa Anabasis), părea că este 
un fenomen legat de o intervenție limpede a divinității, cum manifestări 
ale prezenţei zeilor erau numeroase fapte extraordinare survenite într-o 
colectivitate, nașteri de monștri la oameni sau la animale, tunetul și 
fulgerul, erupții de vulcani, inundaţii, eclipse etc. 

Odată instaurată convingerea că lumea de aici este condusă de lumea 
de dincolo a zeilor, lumea de aici de o antilume care putea fi zărită uneori 
în miraje, auzită în ecou și dedusă din multele întîmplări extraordinare 
survenite în lume, sumerieni au edificat un panteon complex pe care l-am 
expus în capitolul care îi este consacrat în acest volum. Trebuie să adău- 
găm că, spre a da o explicație coerentă activităţii creatoare și cîrmui- 
toare a divinităților, adică proniei cerești, preoţii sumerieni au construit 
o teorie pe care o întîlnim răspîndită mai tîrziu și în Egiptul antic, dar 
și la iudei și la greci. Este vorba de concepţia puterii creatoare a Verbului 
divin. 

Spre a crea, zeii mari, cosmici, scoteau un cuvînt care se materializa 
imediat în act și cuvîntul se prefăcea în ființă. E probabil că această 
concepţie a fost edificată după cele ce au fost observate în societățile uma- 
ne; un rege poate să înfăptuiască tot ce vrea aici pe lumea aceasta printr-o 
simplă poruncă ce o exprimă printr-un cuvînt emis de gura sa. Dar con- 
cepția Verbulu: divin care a prefigurat desigur pe aceea a Logosului divin 
era o concluzie obligatorie a teoriei asupra atotputerniciei zeilor și a exis- 
tenţei lor într-o lume spirituală, nematerială. 

De asemenea, pentru a găsi o explicaţie plauzibilă existenţei din 
lumea de aici, sumerienii au emis ideea teoriei me-urilor. Me a fost inter- 
pretat în chip felurit și S.N. Kramer vede în el: «un ansamblu de reguli 
și directive făcînd oarecum parte din toate lucrurile și atribuite fiecăruia 
de către «zen creatori» după planurile lor divine, pentru a le menţine 
veșnic în fiinţă și în acțiune» (S.N. Kramer, Istoria începe la Sumer, 
trad. rom. Buc. 1962, p. 145). Această explicaţie a conceptului sumerian 
de me coincide cu aceea a lui G. Castellino (Il concetto sumerico di ME 
nella sua accezione concreta în «Analecta Biblica» 17, Roma, 1959, 

p. 25—32) care vede în me ideile lui Platon. Marele filozof grec afirmă 
că dincolo de fenomenele perceptibile cu simţurile, dincolo de lumea 
empirică, există un univers de realităţi absolute, o lume de esențe eterne, 
invizibile, realităţi dotate cu un mod de existenţă diferit de cel al reali- 
tății tangibile. Aceste realităţi ultime nu sînt o antilume fiindcă nu repro- 
duc exact pe cele ale noastre, diferă de ele prin aceea că sînt esențe, arhe- 
tipuri, principii fundamentale. « Celebrul mit al cavernei redă într-un 
chip inteligibil această teză centrală la Platon: existenţa ideilor; oamenii 
sînt ca niște prizonieri închiși din copilărie într-o cavernă, aflată la margi- 
nea unui drum. Acești prizonieri sînt strîns legaţi, cu feţele întoarse 
către peretele dinlăuntru al cavernei, pe care se proiectează umbrele 
celor ce trec pe drum, umbre create de un foc aprins pe acest drum. Or, 
umbrele corespund, scrie Platon, fiinţelor și obiectelor concrete din lume. 
Prizonierii, nevăzînd niciodată lumea exterioară cavernei, îi acordă o 
realitate pe care ea nu o posedă. Așa sînt și oamenii ce viețuiesc acum, 
ei nu cunosc realitățile veritabile ce trec pe drum, ci doar umbrele lor. 
Aceste realităţi constituie pentru Platon ideile” » (cf. Constantin Daniel, 
Studiu introductiv la: Athanase Negoiţă, Gindirea asiro-babiloniană în 
texte, Buc. 1975, p. XX). Este foarte probabil că termenul me are sensul 
de «esenţă, substanţă » fiindcă el corespunde etimologic verbului me 
«a fi». Dar aceste me, fiind manifestări ale lumii zeilor, nu pot fi văzute 
și nici cunoscute de oameni. Este probabil că această concepţie despre me 
«idei, arhetipuri », care corespund realităților de pe pămînt, s-a format 
prin existenţa mirajelor, a unor dubluri percepute vizual ale orașelor, 
oamenilor și ale fiinţelor, dubluri imense, mari, puternice, care se proiectau 
pe cerul deșerturilor ce înconjurau statele-orașe din Sumer, constituind 
fenomene de Fata Morgana sau de miraj. 

Un poet sumerian ne-a lăsat în cadrul unui mit un catalog al feluritelor 
me existente, iar din alte tăblițe cuneiforme reiese că o serie de me, reguli, 
legi divine pentru existenţa elementelor constituive ale civilizaţiei umane, 
conduc viitorul omului și civilizația. Din catalogul de me care ne-a par- 
venit, în total o sută de me, din care mai puțin de șaizeci sînt inteligibile, 
redăm pe cele mai însemnate: 1. Suveranitatea ; 2. Divinitatea ; 3. Coroană 
sublimă și veșnică; 4. Tronul regal; 5. Sceptrul sublim; 6. Insignele re- 
gale; 7. Sublimul sanctuar; 8. Păstorirea; 9. Regalitatea; 10. Adevărul; 
11. Potopul; 12. Raporturile sexuale; 13. Prostituţia; 14. Arta; 15. Mu- 
zica; 16. Puterea; 17. Dușmănia; 18. Bunătatea; 19. Arta de a lucra 
lemnul; 20. Arta de a lucra metalele; 21. Meseria de scrib; 22. Sentința 
judecătorului. 

Pentru toate acestea și pentru alte multe există un arhetip divin me, 
esența ideală a sa, modelul a cărui împlinire este urmărită de zei și trebuie 
desigur realizată și de oameni. 

După cum arată S.N. Kramer (Op. cit. supra, p. 160 sq) acest catalog 
de me, bilanţ al civilizaţiei umane, dar şi ţel ideal a fost transmis într-un 
mit consacrat zeiţei dragostei Inanna, în care numeroasele me, legi divine, 
atribute divine esenţiale pentru edificarea civilizaţiei umane, sînt răpite 
şi duse la Uruk unde sînt așezate în templul acestei zeițe. Cel care deţinea 
anterior aceste arhetipuri ale civilizaţiei umane me era zeul Enki (= Ea) 
în mijlocul străfundulu: apelor, Abza (akkadian Apzu). 

Asiro-babilonienii au imaginat mai multe cosmogonii care în ultima 
instanţă sînt variante ale mitului cosmogonic sumerian expus mai sus. 
Cosmogonia cea mai cunoscută a asiro-babilonienilor este expusă în poe- 
mul Enuma eliş, care se recita la Babilon în ziua anului nou, și care pare 
a fi fost scris nu atît ca să descrie creaţia lumii, cît să slăvească pe Marduk, 
zeul principal al Babilonului. În Asiria însă, poemul Enuma eliș este 
recitat avînd ca zeu esenţial pe Aşşur, nu pe Marduk. Iniţial Enuma 
eliş în versiunea sa sumeriană originală avea ca zeu creator al lumii pe 
Enlil. Dar în versiunile babiloniene și asiriene ale poemului se dau o 
serie de amănunte asupra procesului cosmogonic și se descriu în detalii 
diferitele aspecte ale Cerului și ale Pămîntului. Desigur în Poemul Crea- 
ție Lumi zen sînt antropomorfizaţi și versiunea sa babiloniană este re- 
dată în cartea lui At. Negoiţă, Gindirea asiro-babiloniană în texte, Buc. 
1973, p. 13 și V. Kernbach, Miturile esențiale, Buc. 1978, p. 23. 

Aici am vrea să precizăm că întreaga cosmogonie asiro-babiloniană 
este de origine sumeriană, cu unele schimbări de nume și înlocuirea zeilor 
sumerieni cu Marduk și Aşşur. 

Totuși, ne-a parvenit un număr mai mare de tăblițe cu conţinut cos- 
mogonic asiro-babiloniene și graţie lor putem completa descrierea Uni- 
versului așa cum era concepută de sumerieni. Astfel, cerul ar avea pentru 
cosmogonia babiloniană (care reproduce fără îndoială texte mai vechi 
sumeriene) trei compartimente diferite: cerul de sus, format din piatra 
ludanitu, acolo se afla zeul Anu ; cerul de mijloc, alcătuit din piatră saggil- 
mut și aparţine zeilor Igigi și acolo se găsește și Marduk într-o încăpere 
de lapis-lazuli; cerul inferior, în fine, compus din iasp şi acesta este cerul 
pe care îl vedem. Dar după textele neo-babiloniene și după scriitorii greci 
tardivi, deasupra cerului lui Anu existau încă patru ceruri, deci în total 
șapte ceruri. Această concepţie cu privire la existenţa a șapte ceruri este 
reluată și de Talmud (cf. A. Cohen, Le Talmud, trad. franc., Paris, 1933, 
p. 76) și mai tîrziu de cărțile Kabalei, fără îndoială ca influenţă babilo- 
niană (întrucît cele ma: multe din cărțile Talmudului: au fost scrise în 
Babilonia şi există un Talmud din Babilon, alături de unul din Ieru- 
salim). Cu toate că cerul era solid și constituit din pietre scumpe, el nu 
era nemișcat și zeii îl puteau mișca. El stătea ca și o casă pe temelii, care 
ajungeau la limitele orizontului: nostru. Aceste temeli erau fixate cu 

ţăruși și cerul era înconjurat de un zid mare care îl păzea de inundații 
ca un palat de pe pămînt. Partea cea mai înaltă era numită centrul ceru- 
lui. Pe partea cealaltă a bolţii se afla «interiorul cerului », care și el stră- 
lucea la lumină. Aici stătea zeul lunii Sin (= Nannar) în timpul celor trei 
zile cînd era vizibil, tot aici stătea și zeul soarelui șamaș (= Utu) în 
timpul nopții. La răsărit și la apus se aflau « Muntele Răsăritului » şi 
« Muntele Apusului» care sînt închiși prin porţi mari de o parte și de alta. 
Dimineaţa zeul Soarelui: deschide o poartă ca să iasă afară și seara închide 
altă poartă ca să apună în interiorul Cerului. Pe bolta cerească se află 
stelele care trebuiesc înţelese ca scrieri sau ca chipuri, avînd fiecare locul 
său determinat. În general există teza că imaginea primitivă a tuturor 
ţărilor, rîurilor, orașelor și templelor se afla în cer în anumite stele, iar 
chipul pămiîntesc al acestor ţări, rîuri, oraşe sau temple nu era în fond 
decît copii ale acestor imagini inițiale din stele. Desigur, aveau dimen- 
siuni diferite; în general un templu din cer era de două ori mai cuprinză- 
tor decît cel de pe pămînt. S-a ajuns astfel să se creeze o adevărată geo- 
grafie celestă: Eufratul ceresc se află acolo unde este constelația zodiacală 
Pisces; constelația Racului corespunde orașului Nippur. Tot astfel soa- 
rele și luna erau distribuite diferitelor țări: partea cea dreaptă a Lunii 
este Akkad, partea stingă, Elamul; partea de sus a Lunii, ţara Amurru 
și partea de jos a ţării, Subartu. 

Sub bolta cerească se află pămîntul ca un disc rotund (în sumeriană 
ki) sau mai exact « partea inferioară », așa cum este traducerea termenu- 
lui sumerian. Dar și pămîntul se împarte în trei compartimente; partea 
de sus este locuită de oameni, partea de la mijloc a pămîntului este împă- 
răția zeului apelor Ea (= Enki,) iar partea inferioară a pămîntului este 
sălașul celor 600 de zei Anunnaki, zei ai Infernului. După alte concepții 
ar fi existat, așa cum sînt, șapte ceruri și șapte pămiînturi. Ca să fie 
întărit și bine fixat de pămînt, cerul este reținut de ţăruși şi de odgoane. 
Partea cea mai de sus a pămîntului este domeniul zeului Enl il, și după 
numele templului său este numită E-kur «casa muntelui». Pe acest 
munte o încăpere (cu numele durank: în sumeriană) conţine chipul odgo- 
nului care leagă pămintul de cer. Acest munte al pămîntului, reședință 
a zeului Enlil, a fost împărţit în patru sferturi corespunzînd celor patru 
țări: Akkad, Elam, Subartu și Amurru. Apoi muntele pămîntului a fost 
divizat în șapte părţi care erau concentrice în jurul muntelui: cele șapte 
etaje. La răsărit de muntele pămîntului se afla muntele apusului soarelui 
și de la el pînă la mare era locul de adunare al zeilor cu încăperea în care 
se fixa la începutul fiecărui an destinul anului în curs. De la izvorul de 
deschidere a apelor (în sumeriană idim) se întindea Oceanul subteran 
(în sumeriană Abzu), adică apa freatică la care se ajungea cînd se săpa 
pămîntul. Oceanul subpămintean înconjura pămîntul ca un inel, consti- 

tuind o apă amară în care înotau opt insule; tot el înconjura și bolta 
cerească fiind Oceanul ceresc. Acesta, cînd se deschideau ferestrele cerului, 
lăsa să cadă ploaie pe pămînt. Din acest Ocean de apă dulce proveneau 
toate fluviile, dar și mările cu apă sărată, adică împărăția zeiţei rele 
Tiamat. 

Înspre apus se aflau, după trecerea rîului Hubur, cei doi munți ai 
Apusului: Soarelui, unde se făcea intrarea în Infern (sumerian Arallu sau 
Kur-nu-gia), adică în partea cea mai de jos a pămîntului. Infernul era 
înconjurat de șapte ziduri, la el duceau șapte (sau paisprezece) porti 
și acolo domnea principele Infernului, Allatu, care se numea și Ereșkuigal, 
înconjurat de cei 600 zei Anunnaki, care stăpîneau peste sufletele celor 
răposațţi. 


SCRIEREA 


Sumerienii au folosit pentru scris semnele cuneiforme, care au fost 
preluate apoi de babilonieni și de asirieni, de elamiţi, de ugariţi, de eblaiți, 
de persani, de hittiți și hurriţi. 

Scrierea cuneiformă a fost creată de sumerieni la începutul mileniului 
al III-lea î.e.n. şi a avut o durată de circa trei mii de ani. Căci ultima 
tăbliță cu caractere cuneiforme care poate fi datată cu certitudine este 
din anul 50 e.n. Această scriere a început să fie înlocuită — încă din prima 
jumătate a mileniului I î.e.n. — de către scrierea aramaică, iar în epoca 
elenistică de către cea greacă; în cele din urmă cuneiformele nu au mai 
fost utilizate decît pentru notaţiile astrologilor și astronomilor chaldeeni. 


Din toate vremurile materialul pe care s-a scris în Mesopotamia au fost 
tăbliţele de argilă în care semnele scrierii sînt săpate. Inscripţii pe piatră 
sau pe metal au fost menţionate din cele mai vechi timpuri, dar ele sînt 
extrem de rare. Instrumentul de scris a fost dintotdeauna capătul sau 
fragmentul unei trestii. În timpurile mai vechi acest instrument de scris 
avea la capătul său forma unui cuțit bont, al cărui vîrf era rupt. Mai 
tîrziu s-a utilizat un instrument mai gros, cu un vîrf mai ascuțit. Pentru 
marcarea cărămizilor, care purtau aceeași inscripţie, s-a folosit o ștampilă 
de argilă sau de lemn, săpată ca un negativ adesea, pentru a imprima 
pe cărămida moale textul înscris. După ce primeau textul scris pe ele, 
tăbliţele de argilă erau de obicei lăsate nearse, căci păstrau, după ce se 
uscau, o soliditate apreciabilă. Numa: actele, cărora li se acorda o mare 
însemnătate, erau scrise pe tăblițe de argilă, ce erau apoi arse în cuptoare 
de olar. 


Semnele grafice ale scrierii cuneiforme se asemănau cu o pană de 
despicat lemnele sau cu un cui (în latinește cuneus « cui, pană de despicat 
lemnele »). Grafemele cuneiforme ale scrierii sumeriene erau înscrise pe 
plăcuţe de argilă pe care scribul le ținea în mîna sa stîngă, iar cu dreapta 
înscria cu o frîntură de trestie, al cărei capăt era ascuţit, semnele cunei- 

forme. De fapt el lovea cu lovituri repezi şi scurte micile tăblițe de argilă 
pe care le ţinea în mîna sa stîngă, înscriind astfel grafemele. 

Cele mai vechi texte mesopotamiene cuprind un număr de grafeme 
care au în mod evident un caracter pictografic. Aici trebuie deosebite 
două elemente: semne grafice care reprezintă cu certitudine obiectul 
semnificat și care pot fi recunoscute imediat prin relaţia cu un lucru exis- 
tent. În al doilea rînd semne grafice care reprezintă o abreviere sau o 
stilizare așa de marcată încît devine greu de perceput obiectul originar 
de la care derivă pictograma. Primul grup de semne grafice este destul 
de limitat și reprezintă obiecte sau fiinţe care se întîlnesc mai rar; de 
pildă capra de munte sau cerbul, care se găsesc rar în Babilonia. Grafema 
pentru bou este un cap de bou văzut din faţă, și această reprezentare 
nu se întîlnește în desenele primitive din Babilonia, pe cînd grafema 
pentru bourul sălbatic (bos primigenius) corespunde reprezentărilor 
acestui patruped în opere de artă din acea vreme. De aceea inventarea 
scrierii sumeriene este o creaţie independentă, care nu poate fi pusă în 
relația cu desenele mai vechi şi nici derivată din ele. Este probabil că 
au existat semne grafice pentru care nu se afla o corespondenţă evidentă 
cu obiectul sau fiinţa semnificată, precum de pildă grafema pentru « oaie », 
un cerc cu o cruce desenată în mijlocul lui. 

Pentru scrierea sumeriană este apoi absolut caracteristic faptul că — 
spre deosebire de hieroglifele egiptene — s-au evitat cu desăvirșire desenele 
complicate cum ar fi de pildă oamenii: în anumite posturi sau efectuînd 
anumite activităţi. Pentru scrierea numelui unui animal era suficientă 
doar desenarea capului. Semnul pictografic pentru «femeie » este triun- 
ghiul pubian. Căci pentru o scriere ca cea sumeriană — concepută de la 
început ca o reprezentare a unor noţiuni economice — scrierea cea mai 
scurtă și mai simplă era cea mai bună. 


Forma semnelor grafice a suferit modificări însemnate chiar în epoca 
arhaică a scrierii sumeriene. De aceste modificări poate fi făcută vinovată 
folosirea unui instrument de scris mai gros — o bucată de trestie cu vîrf 
bont, care permitea impresii mai adînci și mai vizibile, dar nu mai îngăduia 
trasarea liniilor curbe, ovale, întortocheate, ca în scrierea arhaică. Alături 
de aceasta exista tendința unei scrieri cursive care se poate observa în 
chip net, încă din jurul anilor 2500 î.e.n. în textele de la Șuruppak (azi 
Fara) unde nu se află aproape nici un grafem care să poată fi recunoscut 
drept o copie obiectivă a unui lucru sau a unei fiinţe. 


Se pare totuși că pictogramele mesopotamiene nu reprezintă primul 
sistem de scriere din această regiune. Încă din 1920 arheologii, lucrînd 
la Susa, găsesc niște bule sferice de argilă, și aceste bule sînt goale în 
mijlocul lor, căci dacă sînt sparte, arată o cavitate centrală. Cele intacte 
dacă sînt agitate produc un zgomot, și înlăuntrul lor se găsesc mici obiecte 
de argilă: conuri, piramide, pătrate, cuburi. S-a încercat să se 
afirme că aceste bule sferice și obiectele dinlăuntrul lor ar fi niște obiecte 

de cult religios. Dar Vincent Scheil a afirmat cel dintii că ar putea repre- 
zenta un sistem de numerotare. 

În 1957 L. Breton observă că micile obiecte găsite în bulele sferice 
de la Susa seamănă cu alte mici obiecte găsite la Warka, unde se înălța 
statul-oraş sumerian Uruk. Ca și bulele de la Susa, cele de la Warka au 
pe faţa exterioară urmele unor sigilii, fără semne de scriere. Un alt arheolog 
a băgat de seamă că bula conţine pe faţa ei exterioară întipărirea obiectelor 
mici ce sînt cuprinse în cavitatea ei lăuntrică, adică discuri, conuri mici 
sau mai mari; întipăririle sînt în același număr ca și obiectele aflate în 
sfera de pămînt. Dar la Nuzi, în nordul Irakului, s-a găsit un fel de vas 
de argilă conținînd 48 de astfel de mici obiecte modelate, iar pe partea 
exterioară a vasului de argilă era o inscripţie cuneiformă care enumera o 
listă de animale, tot în număr de 48. Astfel, funcţia acestor mici obiecte 
se preciza și arheologul A. Leo Oppenheim conchide că scribii de la Nuzi 
în mileniul al II-lea î.e.n. foloseau un sistem de înregistrare a animalelor 
aparte, deosebit de cel al scrieri cuneiforme. Aceste mici obiecte au fost 
numite calculi, după numele ce se dădea pieselor de numărare contabilă 
în antichitatea romană. 

Aceste bule sferice sînt datate, ele provin din perioada Uruk IV (deci 
între 3200 —3100 î.e.n.) și preced cu unul sau două secole apariția senerii 
propriu-zise. O cercetătoare, Denise Schmandt-Besserat de la Universitatea 
din Austin (Texas, SUA), a publicat recent în revista Technology and 
Culture (iuhe 1981) o sinteză asupra unui număr de 200 bule sferice și 
fragmente de bule cunoscute. Cercetătoarea americană ajunge la con- 
cluzia că ele reprezintă preistoria scrierii și că aceasta provine din Sumer. 

Unele din micile obiecte (conuri, discuri, bule, tetraedre) au fost 
găsite perforate, dar cele conţinute în bulele sferice nu erau găurite. 
De aici concluzia că cele găurite erau înșirate pe sfori, reprezentind deci 
aceeaşi tranzacţie ori aceeași ofrandă. Dar mai sigur decît înșirarea pe 
un fir era sistemul închiderii obiectelor într-o bulă sferică pe care cercetă- 
toarea de mai sus le numește anvelope (prin asemănarea cu cele ce conți- 
neau tăblițe cuneiforme la sumero-akkadien:). De multe ori s-a putut 
constata că obiectele conţinute în bula sferică erau imprimate în prealabil 
în peretele exterior al bulei, astfel ca cel ce examinează bula pe dinafară 
să ştie ce se află înlăuntrul ei, fără să o spargă. 


Pasul următor a fost desigur întipărirea obiectelor nu pe peretele 
exterior al unei bule, ci pe o tăbliță de argilă moale. Astfel anvelopa 
devine tăbhță de argilă propriu-zisă. 


Însemnat lucru este de notat că astfel de obiecte mici au fost găsite 
cu zecile de mii în Mesopotamia, în straturile neolitice cele mai vechi. 
Și aceste obiecte mici erau arse în foc la o temperatură de 600 —800 grade, 
astfel ca să nu fie distruse. Arderea vaselor de lut este însă cu mult poste- 
rioară și s-a început prin a se arde în foc micile obiecte de argilă care 
reprezentau, desigur, animale, grîne, fructe, sau cantități determinate. 

Arderea în foc a acestor obiecte într-o vreme cînd ceramica nu era arsă 
în cuptoare dovedește că ele erau foarte importante, și trebuiau 
conservate cît mai mult. 


Astfel invenţia scrierii propriu-zise a fost precedată de folosirea acestui 
sistem de notare prin mici obiecte incluse sau nu într-o bulă sferică. Pe 
de altă parte, aceste mici obiecte jetoane se găsesc pretutindeni între 
Mediterana şi Golful Persic, deși nu înainte de anul 8000 î.e.n. Dar la 
Jarmo de pildă, în Kurdistanul irakian (6500 î.e.n.), s-au găsit 1150 sfere 
mici, 200 discuri şi 100 de conuri. 


Către mileniul al IV-lea o etapă nouă începe: micile obiecte devin mai 
variate și mai numeroase odată cu revoluţia urbană, dar în plus pe ele 
se regăsesc semne și cel puţin 55% din micile sfere, discuri, cilindri, conuri 
sau ovoide au pe ele o serie de linii ori de puncte, constituind nu mai 
puţin de 250 de subtipuri. Tot atunci apar și perforațţiile pe 30% din 
obiecte. 


Trebuie văzut în ele un sistem de numărare, de notare, de contabi- 
lizare, cifrele înaintea literelor. (Henri de Saint Blanquet, Les premiers 


pas de Vecriture, în Science et Avenir, Juin 1981 p. 57 sq). 


În 1961 la Tărtăria, localitate situată pe Mureș, s-au găsit trei tăblițe 
de lut ars de către cercetătorul clujean N. Vasa. Pe aceste tăblițe erau 
înscrise pictograme și tot astfel de tăblițe au fost descoperite în Bulgaria 
la Karanovo și la Gracialniţa. Întemeiat pe aceste descoperiri, și în acord 
cu arheologul britanic prof. Colin Renfrew, academicianul bulgar Vladimir 
Gheorghiev a emis ipoteza că aici, în sud-estul Europei, a apărut prima 
scriere din lume, căci tăbliţele de la Tărtăria sînt mai vechi cu un mileniu 
decît prima scriere mesopotamiană, scrierea proto-sumeriană (cfr. Magazin 


Istoric, no. 3/1972, p. 18) 


Dar în 1975 savantul sovietic Boris Perlov a publicat un studiu (cfr. 
Tehnika Molodeji, no. 12/1975 şi un capitol al cărţii sale Tainele veacurilor, 
Moscova, 1977, p 171—179, în limba rusă) în care traduce pictogramele 
de pe una din tăbliţele de la Tărtăria, arătînd că este vorba de o scriere 
mesopotamiană, datînd din mileniul al V-lea î.e.n., deci cu un mileniu 
înaintea scrierii protosumeriene. Pictogramele de la Tărtăria sînt similare 
pictogramelor din cultura Djemdet-Nasr și pictogramelor întipărite ce 
aparțin culturii Kereș (apud Paul Tonciulescu, Stiinta sovietică în spri- 
jinul istoriei patriei noastre, Tărtăria şi Șaue, zeul ei, în Flacăra, no. 45, 
din 12. nov. 1982, p. 17.). 

Mai tîrziu sumerologul sovietic A. Kifișim a confirmat întru totul 
aserțiunea lui Boris Perlov că tabletele de la Tărtăria datează din mileniul 
al V-lea î.e.n. (cfr. Buletinul Noi Tracii, no. 27 din nov. 1976) și ele sînt 
mărturii ale unei străvechi civilizaţii. 

Profesorul ieșean Ariton Vraciu, făcînd o expunere asupra scrierii și 
limbii traco-dacilor, este întru totul de acord cu aceste concluzii şi arată 

că în mileniul al V-lea î.e.n., în Mesopotamia erau protosumerienii. Dar 
pictogramele protosumeriene ca și cele de la Tărtăria, de pe tăbliţa rotundă, 
sînt similare celor de la Vinča şi de la Troia (din mileniul al III-lea î.e.n.) 
ca și celor aflate în alte situri din spaţiul micro-asiatic. În ceea ce îi pri- 
vește pe protosumerieni ei erau alt popor decît sumerienii și se pare că 
au fost izgoniți de către sumerieni. Dar protosumerienii au inventat 
scrierea pictografică din care aveau să se dezvolte cuneiformele sumeriene 
și babiloniene. 

Arheologul sovietic V. Titov a emis de asemenea ipoteza că scrierea 
primitivă din bazinul Mării Egee s-a născut în sud-estul Europei și nu 
în Mesopotamia, iar protosumerienii ar fi preluat scrierea aceasta originară 
din sud-estul Europei. 

După interpretarea sumerologilor sovietici, tăbhța rotundă de la 
Tărtăria ar purta următorul text pictografic protosumerian: NUN.KA.Ș. 
UGULA.PL.IDIM.KARA.I. și s-ar traduce prin: « În (cea de a) patru- 
zecea domnie pentru buzele (gura) zeului Șaue cel mai: vîrstnic după 
ritual (a fost) ars. Acesta-i al zecelea « (cfr. Paul Tonciulescu, Op. cit., 
p. 17). 

Desigur trebuie să așteptăm noi descoperiri arheologice și mai ales 
descifrarea pictogramelor de la Turdaş-Vinta, Troia și din Bulgaria ca 
și cele din alte situri din Anatolia. 

Pe de altă parte, scrierea pictografică este larg răspîndită în lume, și 
prin ea sînt înfăţişate ființe și obiecte comune, care sub toate latitudinile 
au același contur. Nu se poate susține în mod raţional că orice scriere 
pictografică descinde dintr-un proto-model inițial, existent doar undeva 
în lume, fiindcă în fond desenul unei oale sau al unui car or al unui măgar 
este același pe toate continentele și copierea umbrei din care descinde 
pictura dă contururi similare oriunde în lume. 


S-a recunoscut de mult, atunci cînd s-a încercat să se arate modelele 
originale după care au fost concepute semnele cuneiforme, că toate cunei- 
formele tardive au suferit o rotire de 90° în sensul acelor unui ceasornic 
în raport cu modelele după care au fost desenate. Această rotire și schim- 
bare de poziţie a cuneiformelor se explică prin faptul că la început 
se ţineau tăbliţele de argilă pieziș, oblic, în mîna stîngă și se înscria cu 
vîrful de trestie (calamus) în direcţia normală desenul cuneiformelor 
care era oarecum o copie a obiectelor reale. Cînd trebuia însă să traseze 
cuneiforme greu de desenat, scribul învîrtea tăblița de argilă (pe care 
o ţinea în podul palmei) și grava în argilă semne care apăreau acum 
ca răsturnate. Dar răsturnarea aceasta a grafemelor nu a constituit pentru 
scribi o dificultate în citirea textelor. 

Dacă o tăbliță trebuia să cuprindă mai multe înscrieri: separate, atunci 
scribul împărțea tăblița în compartimente prin linii perpendiculare Aceste 
compartimente se continuau unul după altul de la dreapta la stînga. 
Dacă o asemenea diviziune nu era suficientă, atunci tăblița era împărțită 

prin linii transversale în două sau mai multe capitole, care se continuau 
de sus în Jos. Aceasta este ordinea care s-a menținut pe inscripțiile pe 
piatră și pe metal pînă în jurul anilor 1500 î.e.n. Dar ca urmare a rotirii 
cuneiformelor, descrisă mai sus, compartimentele s-au continuat de la 
stînga sus spre dreapta și coloanele s-au format de la stînga la dreapta. 
Pe reversul tăbliţelor însă, coloanele se continuă invers, de la dreapta 
la stînga, deci invers ca pe avers. 

Sistemul cele: mai vechi scrieri mesopotamiene, aceea din stratul IV 
din Uruk, poate fi definit ca scriere verbală, adică fiecărui grafem sau 
grup de grafeme fi corespunde un cuvînt (de ex. UDU «oaie», GUD.AB 
«taur + vaca = vite»). Nu sînt indicii că în acea epocă se foloseau 
semne silabice, mai cu seamă datorită faptului că textele arhaice sînt 
insuficient înţelese şi descifrate. Dar nu este exclus ca semne silabice să fi 
fost utilizate chiar în epoca arhaică, fiindcă o scriere pur verbală este 
limitată la puține cuvinte, în special substantive reprezentînd obiecte 
concrete. Nu se putea scrie prea mult dacă se consemnau doar fiinţe și 
obiecte vizibile și era necesar să se indice în scris verbe, prepoziţii, 
adjective care trebuiau să fie altfel exprimate în scris. 

Desigur, se puteau exprima, fără a se depăși limitele unei scrieri ver- 
bale, și noțiuni mai complexe. Aceasta se realiza prin combinarea a două 
sau mai multe grafeme. De pildă grafema «femeie + țară străină » repre- 
zenta noţiunea de « sclavă » sau semnul « cap + apă » reprezenta noțiunea 
de « băutură » și «a bea». Apoi un grafem putea exprima nu numai un 
obiect real cunoscut, ci și o noțiune învecinată. De exemplu desenul unui 
piug la început reprezenta « plugul », apoi a exprimat şi verbul «a ara», 
chiar dacă cuvîntul pentru «a ara» este mult diferit de acela pentru 
« plug » (sumer apin « plug », uru « a ara»); tot cu același semn este indicată 
și grupa de oameni care folosește plugul, țăranii. Tot așa în textele sume- 
riene arhaice grafema pentru adjectivul «alb » este aceea pentru « soarele 


care răsare », iar grafema pentru adjectivul « negru » este aceea pentru 
« noapte». 


Tendinţa de a lărgi domeniile de expresie ale scrisului și de a obţine 
preciziuni mai mari a dus la dezvoltarea semnelor silabice. Astfel în sume- 
rană s-a exprimat cuvintul «viață» printr-un grafem reprezentind o 
săgeată pentru că «viață» se spunea în sumeriană ti (l) și «săgeată» 
ati». Aici, în acest exemplu, ne aflăm încă în limitele scrierii verbale, 
dar drumul către grafeme silabice este de acum deschis. Prin crearea 
semnelor silabice a grafemelor care exprimă o silabă, s-a creat posibilitatea 
ca să se exprime nu numai elementele fundamentale ale limbii ci și parti- 
cularitățile gramaticale cele mai fine. 


Prin așezarea determinativelor, scrierea a reușit să înlăture multitu- 
dinea de sensuri ale aceleiași grafeme. Astfel se utiliza un semn care 
indica specia «zeu», dom», «lemn », «loc», «oraș» și acest semn numit 
determinativ se așeza înainte sau mai rar după un grafem care reprezenta 

un cuvînt, sau după un cuvînt scris silabic (se știe că în egipteană deter- 
minativul era așezat totdeauna după cuvîntul pe care îl determina). 
Dacă la desenul reprezentînd un « plug » se adăuga determinativul pentru 
«lemn » era evident vorba de un plug, pe cîtă vreme grafema «plug» 
la care se adăuga determinativul « om » are sensul de « plugar » . 

Pe de altă parte, în textele sumeriene arhaice pînă în jurul anului 
2400 î.e.n., se remarcă o așezare a grafemelor într-un capitol care nu 
corespunde secvenţei cuvintelor din limbă, în enunțuri, ceca ce produce 
mari dificultăţi în înţelegerea textelor. Tocmai: acesta este obstacolul 
principal care împiedică înţelegerea textelor sumeriene arhaice. 

Trebuie să observăm că posibilitatea de a aplica un sistem de scriere 
ca acela al pictogramelor arhaice mesopotamiene une: limbi oarecare 
depinde de faptul dacă există în acea limbă grafeme pentru cuvinte sau 
silabe omonime. 

În stadiul cel mai vechi al scrierii mesopotamiene nu s-a putut găsi 
un astfel de exemplu, dar în stadiul imediat următor — acela zis Djemdet- 
Nasr-se află un nume de persoană en — lil — ti care are sensul de « (zeul) 
Enlil ţine în viaţă », iar termenul îi «a trăi», «a ţine în viaţă » este repre- 
zentat printr-o («săgeată » care am arătat că este un termen omonim 
cu «a trăi » și « viață ». Întrucît numai în sumeriană «a trăi » și «săgeată» 
sînt termeni omonimi se poate conchide că scrierea de la Djemdet-Nasr 
era sumeriană. Pentru texte mai recente este iarăși limpede că textele 
erau exclusiv sumeriene. Astfel cei care au inventat scrierea mesopo- 
tamiană sînt sumerienii. 


Cele mai vechi documente scrise din stratul Uruk IV a (circa 3000 î.e.n), 
care reprezintă începutul scrierii mesopotamiene, conţin o mare mulţime 
de semne grafice. Se evoluează la circa 1000 de grafeme datînd din această 
epocă, dar numărul lor poate fi mult mai mare după alte evaluări. Chiar 
din stadiul acesta arhaic al scrierii sumeriene (pînă la 2500 î.e.n.), numărul 
grafemelor a diminuat mult. Tăbliţele de la Șuruppak, ale căror grafeme 
le cunoaștem exact, au circa 800 semne grafice. În următoarele secole 
au ieșit din uz încă 200 de semne grafice, iar în jurul anilor 2000 î.e.n. 
mai erau doar 500 de grafeme în uz. Acesta este însă numărul de semne 
grafice pe care le întîlnim în textele sumeriene, dacă facem abstracţie 
de cele foarte rare, create în mod artificial. Akkadiana are un număr 
şi mai mic de grafeme. 


Scrierea sumeriană a fost creată la început pentru înscrierea tranzac- 
iilor și proceselor economice. Dar în acest fel, scrierea putea să nu utilizeze 
propozițiuni formate și fraze complexe. Astfel că a durat mult timp 
pînă cînd scrierea a fost folosită în alte scopuri și pînă cînd a devenit 
utilizabilă în alte domenii decît cel economic. Aceasta s-a întîmplat către 
sfîrşitul stadiului arhaic al scrierii sumeriene, și la începutul stadiului 
scrierii paleo-sumeriene. Începînd de atunci s-au putut înregistra elemen- 
tele formative gramaticale, dar chiar în texte mult ma: tardive limba 

sumeriană scrisă nu s-a debarasat cu totul de obiceiul scrieri unei limbi 
fără de propoziţii și de fraze. 

Scrierea s-a difuzat în întreaga regiune sudică a Mesopotamiei chiar 
din epoca Uruk IV, deși: nu cunoaștem în afară de Uruk decît o tăbliță 
de piatră din orașul Kiş, în nordul Babiloniei. Totuși este cert că scrierea 
a devenit un bun comun în Mesopotamia din epoca Djemdet-Nasr. 

Către anul 2500 î.e.n. s-au făcut primele încercări de adaptare a scrierii 
sumeriene limbii akkadiene, limbă semită avînd cu totul altă structură 
gramaticală decît sumeriana. Sigur este însă că limba akkadiană a fost 
scrisă cu aceste grafeme sumeriene după ce dinastia din Akkad, sub 
Sargon I (circa 2350 î.e.n) a ajuns să domine politicește toată Babilonia. 
Tot în această epocă scmerea cuneiformă s-a răspîndit în Elam, unde a 
fost utilizată pentru a se exprima în scris limba elamită, ca și cea akka- 
diană, apoi cuneiformele au fost utilizate în Asiria tot pentru a scrie o limbă 
semită foarte înrudită cu babiloniana, asimana. Dintr-o epocă puțin mai 
tardivă ni s-au conservat inscripţii cuneiforme în limba hurrită, vorbită 
în Mesopotamia centrală. Scrierea cuneiformă s-a folosit în statul Mari 
chiar din epoca presargonică, iar în jurul anilor 2000 a fost cunoscută 
în statele-oraşșe canaaneene din Siria de Nord. 

La Ebla, stat-cetate semit, scrierea cuneiformă a fost receptată în 
jurul anilor 2300 î.e.n. după cum au arătat săpăturile recente ale unei 
misiuni arheologice italiene la Tell Mard:kh, unde s-au aflat zeci de mu 
de tăblițe cuneiforme în limba eblaită, a statului cetate Ebla. 

În jurul anilor 2000 î.e.n hittiţu, care locuiau în partea centrală a 
Anatoliei de azi, au preluat scrisul de la sumerieni în forma sa neo-sume- 
riană. În Siria și în Palestina scrierea cuneiformă s-a menţinut pînă în 
jurul lui 1200 î.e.n. Dar akkadiana scrisă în cuneiforme devenise la mijlocul 
mileniului al II-lea î.e.n. o limbă a diplomaţiei (și s-au găsit în Egipt 
datînd de la 1400—1500 î.e.n. texte akkadiene scrise în cuneiforme care 
constituiau corespondenţa regilor egipteni cu principii sau regișorii din 


Orientul de Mijloc). 


După invazia « Popoarelor Mării » în Asia Mică, în Siria şi în Palestina 
s-a utilizat mult mai puţin scrierea cuneiformă, dar odată cu întinderea 
Imperiului neo-asirian ea a căpătat iarăși o importanţă considerabilă. 
În secolul al IX-lea î.e.n. regele din statul Urartu (Armenia) a preluat 
scrierea asiriană cuneiformă și ea s-a folosit și în inscripțiile zise chaldice 
sau urartice. 


O formă oarecum modificată a scrierii babiloniene a fost folosită în 
Elam înainte de dinastia regilor achemenizi și după domnia lor. Și în 
imperiul iranian, pe vremea achemenizilor, s-a folosit această scriere 
cuneiformă din Elam pentru ţinerea registrelor și a contabilităţii statului. 
Scrierea propriu-zisă a regilor achemenizi — prima scriere a inscripţiilor 
de la Persepolis — este o variantă a scrierii cuneiforme, în măsura în 
care cuneiformele constituie componenta esenţială a acestei scrieri. Totuși, 

grafemele acestei scrieri achemenide nu sînt cuneiformele asiro-babiloniene 
și n-au nimic în comun cu ele decît forma cuneiformelor. Scrierea ache- 
menidă este influențată de cunoașterea consoanelor și de scrierea conso- 
nantică aramaică. Astfel scrierea paleo-persană este o replică a scrieri 
consonantice de la Ugarit (Ras Șhamra) care a împrumutat de la asiro- 
babilonieni şi de la sumerieni numai tehnica scrierii, dar au creat un sistem 
de scriere asemănător cele: consonantice feniciene. 

Odată cu prăbușirea imperiului asirian și căderea cetăţi Ninive 
(612 î.e.n), scrierea cuneiformă nu a ma: fost utilizată în întreg acest 
imperiu. Dar în Babilonia propriu-zisă scrierea cuneiformă s-a menţinut 
în epoca achemenidă, în cea seleucidă și în cea arsacidă a parţilor. Ea 
mai era folosită de către astronomii și astrologii babilonieni pînă către 
mijlocul secolului I al ere: noastre, după cum am arătat. 

În tot cursul acestor trei milenii — de la 3000 î.e.n. pînă la 52 e.n. — 
scrierea cuneiformă a fost cea mai: însemnată și poate singura scriere 
utilizată curent în tot Orientul de Mijloc. Cel mai vechi sistem de scriere, 
după cel sumerian, a fost cel elamit, scrierea zisă « proto-elamită » care 
era folosită la Susa şi pe podișul iranian în inscripţii pe piatră în jurul 
anilor 1700 î.e.n. Scrierea proto-elamită este o creaţie originală, care a 
fost inspirată însă de vechea scriere babiloniană. 


Cît de veche este scrierea hieroglifică hittită utilizată în Asia Mică, 
apoi în Cilicia, în nordul Siriei și în Mesopotamia, nu s-a putut determina 
cu precizie. Cea mai veche inscripție hieroglifică hittită a fost găsită pe 
un vas dintr-un mormiînt găsit la Kültepe în stratul I b (către 1800 î.e.n). 
Mai recentă este inscripţia regelui din Kizzuwatna (către 1650 î.e.n) 
și cea mai nouă este o inscripţie din secolul al VIII-lea î.e.n. 

Din Siria de nord, scrierea cu cuneiforme de la Ugant a aflat un concu- 
rent în vechea scriere de la Byblos și apoi în scrierea consonantică feni- 
ciană. Scrierea egipteană, însă, nu s-a putut impune în Asia Anterioară, 
iar scrierea aramaică preluată de la fenicieni a fost aceea care a înlocuit 
în această regiune a lumii scrierea cuneiformă, cu începere din a doua 
jumătate a mileniului: I î.e.n. 


Scrierea sumeriană utilizează semne pentru cuvinte întregi, pentru 
silabe şi de asemenea determinative. Semnele grafice pentru cuvinte 
predomină în scrierea substantivelor și verbelor, în timp ce semnele 
pentru silabe sînt mai frecvente pentru exprimarea elementelor formative 
gramaticale, mai rar pentru redarea substantivelor gramaticale, pentru 
redarea substantivelor și a verbelor. Ortografia acceptată de scribi sta- 
bilește dacă un fonem se va scrie cu semne verbale sau silabice. În 
genere, texte scrise silabic sînt rare și mai cu seamă sînt libere. Spre a 
se indica diferenţa între dialectul sumerian principal și eme-sal (vorbit 
mai ales de femei), textele eme-sal se scriu de cele mai multe ori silabic. 

Semnele exprimînd cuvinte pot fi reprezentate printr-o singură gra- 
femă, dar şi printr-o multitudine de grafeme: a «braţ» A.KAL «braţ 


187 


tare » se citește usu «putere»; KI. SU. LU. UB. GAR se citesc ugnim 
« trupă ». Citirea semnelor care exprimă cuvinte (ideograme, logograme) se 
cunoaște din datele vocabularelor și ale textelor lexicale paleobabiloniene 
sau neobabiloniene, care arată pronunțarea semnelor verbale (= ideo- 
grame); ex: A se citește a «apă» DI se citește: si — li — im: «a fi bine 
păstrat, conservat » EN. ME. LI se citesc en-si «tîlcuitor de oracole ». 

n cazuri rare este posibil să se cunoască valorile fonetice prin texte 
paralele care dau şi ideogramele și scrierea silabică pentru aceleași cuvinte: 
DUMU.NITA în paralel cu i-bi-la dovedește că primul grup de semne 
se citește ibila. 


Semnele ce exprimă cuvinte (ideogramele) sînt adesea polifone: AN 
cu citirea an este «cer», cu citirea dingir «zeu » și dingira, «zeiţă 5. KA 
cu citirea ka « gură », cu' citirea zu « dinte », cu citirea gu sau inim « cuvînt », 
cu citirea dug, sau du, 4a vorbi». 


Întrucît semnele silabice derivă din semne exprimînd cuvinte, a ideo- 
grame », același semn poate fi utilizat pentru un cuvînt (ideograma) sau 
pentru o silabă; a «apă» este semn verbal, dar în uru-a «în oraș» este 
semn silabic. Semnele silabice pot corespunde unei singure vocale, legăturii 
între o vocală și o consoană sau invers și în fine legăturii între o consoană, 
o vocală și alte consoane. În ultimul caz se pot utiliza însă două semne 
silabice, care au aceeași vocală la mijloc (ga b sau ga-ab). Semne silabice 
care exprimă două silabe sînt rare, dar pot fi și polifonice. Cînd există 
sufixe la un substantiv sau un verb, consoana lor finală poate fi repetată 
an —a «în cer» se scrie curent an — na. Semne silabice care conțin 
vocala e sînt adesea scrise cu vocala i. 


Pentru clarificarea sensului unor grafeme, se scriu înaintea sau înapoia 
lor semne grafice care le lămuresc sensul, așa-zisele determinative. Acestea 
sînt foarte frecvent folosite în akkadiană și în hittită, dar mai rar în 
sumeriană. Doar determinativul pentru zeu este scris totdeauna. Prede- 
terminativele principale sînt: dingir «zeu », în transliterație marcat doar 
ca d; dug « vas » înainte de vase de orice fel; gi «trestie » înainte de toate 
felurile de trestii sau obiecte din trestie; ngis «lemn » înainte de numele 
de pomi, de obiecte din lemn, i, «rîu, canal» înainte de nume de canale, 
de rîuri; Kam «fel de mîncare »; lu «om » înainte de profesiunile mascu- 
line; mi «femeie » înainte de nume sau profesiuni feminine; na, «piatră » 
înainte “de pietre sau obiecte de piatră; sim «plantă aromatică » înainte 
de plante bine mirositoare; u «plantă » înainte de plante; uru «oraș» 
înaintea numelor de orașe; urudu «cupru » înaintea obiectelor de cupru 
și bronz; uzu « carne » înainte de felurile de carne sau mâncăruri de carne; 
I (semnul pentru 1) înainte de nume de persoane (așa-zisul cuneiform, 
pană a persoanei). 


Post-determinative sînt ki «loc » după nume de orașe și așezări; kug 
«pește » după nume de pești și animale acvatice; mušen «pasăre» după 

numele de păsări sau insecte ce zboară; sar «zarzavat» după nume de 
plantă de grădină. 

În dezvoltarea scrierii sumeriene, sufixele și infixele gramaticale au 
început să fie adăugate mai cu seamă incepind din epoca neosumeriană. 
De exemplu é — gal — la tu —ra: «adus în palat» s-a scris în locul lui 
é — gal tu —ra fără adăugarea silabei — la care indica locativul. Sau 
s-a scris lugal-ni în epoca arhaică și lugal — (L) a — ni în epoca neosu- 
meriană. 

Către sfirşitul epocii asiriene s-a ajuns ca ideogramele să fie așezate 
înlăuntrul unei diviziuni (compartiment) a textului, după secvenţa cuvin: 
telor rostite cu viu grai, căci înaintea ideogramelor erau orînduite fără 
o ordine precisă. Așezarea determinativelor a crescut mult în decursul 
vremurilor. 

Transliterarea cuneiformelor se face prin redarea fidelă a valori 
fonetice a fiecărui sema grafic. Dar pentru transliterarea gramaticală a 
unui text, deseori se poate folosi o transcriere care se îndepărtează de 
textul original.: Totuși, mai exact este de redat transliteraţia exactă a 
textului, urmată de transcrierea gramaticală a textului. 

Transliterarea în alfabet latin a semnelor cuneiforme, care a fost 
stabilită de F. Thureau-Dangin, se întemeiază pe următoarele principii: 
Semnele omofone se deosebesc între ele prin accente și numere folosite 
ca indicatoare. Astfel semnul gi e urmat de gi, (sau gi) apoi gi, şi gi, 
gi etc. Accentele şi numerele nu arată cum se pronunțau, silabarele și 
lexicoanele arată care este valoarea fonetică a numerelor indicatoare. 
Valorile fonetice care nu sînt înregistrate se marchează cu indexul X. 

Semnele a căror citire nu poate fi dată se scriu cu litere capitale. Legă- 
turile se indică prin semnul + (PA + UZU), semne incluse sînt marcate 
cu semnul X (GA X ME X EN). Dacă o grafemă nu poate fi citită — 
ceea ce este cazul des în perioada veche a limbii sumeriene — atunci 
se menţionează semnul după numărul său din lista de semne grafice a 
vocabularelor și dicţionarelor. 

Determinativele și așa-zisele complemente fonetice, semne simple 
reprezentînd o silabă, așezate după o grafemă, polifonă (cf. Constantin 
Daniel, Civilizaţia asiro-babiloniană, Ed. Sport-Turism, Buc. 1981, 
Capitolul Scrierea Asiro-babiloniană) se plasează de obicei deasupra nive- 
lului termenului transliterat. 


Trebuie observat că există un număr considerabil de omonime, cele 
mai multe monosilabice: 26 grafeme corespund silabei gi; 23 grafeme 
silabei du; 17 grafeme silabei es; 16 vocalei u. De aici s-a tras concluzia 
că în sumeriană existau diferențe de intonare a aceleiași silabe, ca în 
limba chineză. 


Se ştie că în limba chineză, cu care sumeriana are afinități, fiind și ea 
tot o limbă aglutinantă, cuvintele monosilabice sînt cele ma: numeroase, 
cele trisilabice sînt fie foarte rare, fie neologisme. Formele gramaticale 

ale declinări: și ale conjugării nu apar prin dezidenţele lor în chineză, 
așa cum nu apăreau în sumeriană în textele vechi, din mileniul III î.e.n. 
De aceea, odată fixată grafema unui cuvînt, ea rămîne neschimbată orice 
formă gramaticală ar împrumuta un termen. Diferenţierea între cuvintele 
acestea monosilabice se face în chineză prin: 41. poziţia termenului în 
cuprinsul propozițiunii ; 2. gestul care îl însoţeşte; 3. accentul muzical, 
tonul sau intonaţia care îl acompaniază. Dintre acestea trei, cel mai impor- 
tant este tonul muzical. În limba chineză curentă există patru tonuri 
și tonul moale cu care se poate pronunţa o silabă, iar în dialectele limbii 
chineze există zece tonuri. Trebuie să deducem că în sumeriană existau 
un număr de tonuri, de intonaţii deosebite ale aceleiași silabe. 

Vom adăuga că nici determinativele nici complementele fonetice, 
semne simple reprezentînd o silabă așezată după o grafemă polifonică, 
nu se citeau, ci indicau doar vizual valoarea și sensul unei ideograme. 
Pe de altă parte sumerienii, ca și akkadienii, au utilizat scrieri secrete, 
folosite de scribi în diferite scopuri. 

Dar scrierea sumeriană era extrem de complicată și de dificilă și de 
multe ori nici scribii înșiși nu se puteau descurca şi nu puteau citi anumite 
texte. De aceea se foloseau tabele în care grafemele erau clasate și înre- 
gistrate. În aceste dicţionare antice pe o primă coloană era grafema în 
caractere cuneiforme, pe o a doua coloană era numele pe care îl purta 
acest semn în școala scribilor, o a treia coloană arăta ortografia lui în 
silabe, după aceea urma termenul sau termenii sumerieni pe care grafema 
din prima coloană îl reprezenta (traducerea sau citirea lui, am spune azi). 
Cîteodată citirea grafemelor este completată de un comentariu care 
explică, în scrierea uzuală, sensul exact al grafemului. 


Cît privește forma și mărimea tăblițelor de argilă, acestea erau fie 
pătrate, fie dreptunghiulare sau în formă de elipsă, avînd suprafaţa plană 
sau ușor curbată, iar mărimea și grosimea lor variau. În perioada Uruk 
tăbhțele de argilă în formă de dreptunghi aveau 4—5 cm lungime pe 
2—3 cm lățime, și puteau fi cuprinse în palmă. Mai tîrziu tăbliţele au 
putut fi și mai mari, așa de exemplu un tratat încheiat între regele Asar- 
hadon și principele mezilor Ramataya era scris pe o tăbliță ce avea 45,8 cm 
pe 30 cm. Pentru texte mai lungi se foloseau, în loc de tăblițe, prisme de 
argilă, sau cilindri de argilă. De pildă imnul consacrat de regele Gudea 
din Lagaș construcției unui templu, cuprins pe 1365 de rînduri, este scris 
pe doi cilindrii mari de 60 cm înălțime fiecare. Asirienii au folosit pentru 
scrierea analelor lor regale prisme de argilă cu șase pînă la zece suprafeţe, 
așa prismele lui Tiglatpileser I are 50 cm înălţime și cea a lui Sanherib 
38 cm. 

Alte documente cuneiforme sînt scrise pe conuri de argilă arse, apoi 
se scriau inscripţii pe piuliţe de piatră. În chip uimitor scribii sumerieni 
au putut să scrie cuneiforme minuscule, astfel texte economice datînd 
din a III-a dinastie din Ur sînt scrise cu grafeme cuneiforme avînd o 


190 


înălțime de 2 milimetri în medie, astfel că pe o tăbliță mică de 3,8 cm 
înălțime și 3 cm lățime apar 18—30 de rînduri bine vizibile, curate. S-a 
dezvoltat astfel o tehnică a micrografiei și posedăm astăzi fragmente de 
tăblițe de mărimea unei mărci poștale (26 pe 22 milimetri), dar care cuprind 
treizeci de rînduri cu 144 de semne grafice fiecare. O fotografie mărită 
arată pe un centimentru pătrat nu mai puţin de 54 semne grafice. Spre 
a explica executarea unor astfel de inscripţii micrografice, trebuie să 
presupunem existența unei miopii foarte pronunţate la scriitorul acestor 
texte, în Orient miopia fiind destul de frecventă. Trebuie să presupunem 
de asemenea un fel de lupă din cristal de rocă sau de sticlă, a căror existenţă 
nu este confirmată însă de sursele noastre scrise. Pe de altă parte, marea 
virtuozitate cu care se confecţionau sigaliile și inscripțiile din ele ne obligă 
să admitem existenţa acestor instrumente de mărire vizuală. 

Începînd din secolul al VIII-lea î.e.n. s-au făcut inscripții nu numai 
pe argilă, pe piatră sau pe metale, ci și pe cărți. Căci cu începere de atunci 
s-au folosit tăblițe de lemn sau de ivoriu chiar avînd deasupra lor un 
strat de ceară pe care se putea scrie graţie adăugarii la ceară a unui amestec 
de sulfură naturală de zinc și de arsenic. Astfel de tăblițe erau menţionate 
în texte și e probabil că în perioada imperiului Nou Asirian s-au scris 
texte economice și legislative pe astfel de tăblițe de lemn acoperite cu 
ceară, căci din această perioadă lipsesc cu desăvirșire texte econoniice 
sau legislative, desigur din pricina distrugerii repezi a unor asemenea 
tăblițe de scris. 

In mai multe secole tabelele acestea de înregistrare și de clasificare 
a ideogramelor scrise în cuneiforme s-au înmulțit considerabil, li s-au 
adăugat vocabulare de termeni vechi ieşiţi din uz, exemple gramaticale, 
culegeri de formule sumeriene traduse uneori în akkadiană. În felul acesta 
scribii sumero-akkadieni aveau la dispoziție o documentare uriașă şi se 
puteau descurca mult mai bine decît sumerologii și asirologii din epoca 
noastră. Căci numărul vocabularelor, tabelelor, dicţionarelor, aflate în 
bibliotecile mesopotamiene, este uriaș. Majoritatea monumentelor de 
scriere cuneiformă cunoscute în ziua de azi se compun din călăuze lexicale 
care slujesc la descifrarea multor altor documente (dr. Șerban Andronescu, 
Cadrmos, Scurtă istorie a scrisului, Buc. Ed. Științifică, 1966 p. 122). 

Dar și astăzi descifrarea cuneiformelor creează dificultăţi considerabile, 
folosirea unui timp îndelungat și consultarea a numeroase dicționare, 
gramatici, vocabulare și repertorii. 


LIMBA 


Migrarea sumeriană a avut loc în epoca preistorică desigur și un popor 
de altă origine, pre-sumerienii sau protosumerienii, au populat aceste melea- 
guri înaintea lor, căci majoritatea denumirilor vechilor așezări nu pot fi 
explicate prin sumeriană. 

Cert este că sumerienii s-au așezat în aceste ţinuturi mai sus arătate 
în jurul anilor 3000 î.e.n. și ei au fost și inventatorii scrierii cuneiforme. 

De la începutul migrării semiților akkadieni veniți probabil din Siria, 
sumerienii au fost împinși să vieţuiască în mijlocul și în sudul Babiloniei 
de mai tîrziu, și această regiune constituie țara Sumer sau Senaar (Geneză, 
X, 10), cum e numită în Biblie, dar și aici sumerienii au populat așezările 
urbane mai cu seamă, pe cînd câmpiile cultivate au fost locuite de akka- 
dieni, care formau majoritatea populaţiei active. În jurul anilor 1900 
î.e.n. sumerienii dispar ca popor, absorbiți de akkadieni, al căror număr 
devenise preponderent în întreaga Babilonie, atit la ţară cît și la orașe. 

Drept urmare, în jurul anilor 1900 î.e.n. sumeriana încetează să mai 
fie o limbă vorbită, deși ca limbă a cultului religios din Mesopotamia dăi- 
nuiește pînă la sfîrşitul mileniului I î.e.n. și pînă cînd nu s-a mai scris în 
scriere cuneiformă. 

Numele sumerienilor derivă din titulatura regilor babilonieni: care s-a 
menţinut pînă la sfirşitul imperiului neobabilonian Sar jumaru u akkadi 
« rege din Sumer și Akkad ». Termenul akkadian šumeru corespunde cuvin- 
tului sumerian ke —en— ge (-r). Acest nume ke —en — ge(-r) al Same- 
rului, mai exact Kenger, apare pentru prima oară într-o inscripție a unui rege 
Enšakušanna din Uruk (circa 2450 î.e.n.) și denumeşte regiunea din jurul 
orașului Nippur, dar mai apoi această denumire este a întregii Babilonii 
de sud şi de mijloc. Din această apelație geografică derivă denumirea mai 
rară hi-ke-en-ge-ra « om din Sumer, sumerian » și eme -KU (= Kenger)-ra 
«limba sumeriană ». 

Sumeriana aparţine marelui grup de limbi neflexionare, din care fac 
parte limbile aglutinante. Încercări de a stabili relaţii între limba sumeriană 

Statuetă fără inscripție (dole- 
rită, înălţime 1,05 m, Perioada 
lui Gudea — cca 2290— 
2255 î.e.n.) 


Cap de femeie provenind de la Uruk (20,1 cm înălțime, Epoca sumeriană arhai: 
pătrime a mileniului al IV-lea) 


Fragment dintr-o stelă votivă a regelui Eannatum | sau II din Lagaș (piatră de 


calcar, 18.6 cm, Perioada Ur I — cca 2550— 2510 î.e.n. BRITISH MUSEUM. LONDRA) 

Oastea regelui Eannatum din orașul Lagaș, așa cum apare ea reprezentată pe Stela Vulturilor 


Cap de lut ars (5 em înălțime, Perioada lui Gudea, Ur III, lsin) 


Bustul unui barbar, statuetă provenind de la Tello (Diorit, 73,6 cm înălțime, Perioada lui 


Gudea) 


Mică statuetă a lui Gudea în poziţia şezind, provenind de la Tello (Diorit. 45 cm înălţime, 


Perioada lui Gudea. MUZEUL LUVRU, PARIS) 


Cap de statuetă (Diorit, 15,8 cm înălțime, Perioada lui Gudea MUZEUL LUVRU, PARIS) 

Statueta unei femei şezind şi avind în brațe curmale, provenind de la Mari (19,3 cm înăl- 


time, Perioada Ur I — cca 2900—2460 î.e.n.) 

Femeie coafată cu un « polos», provenind din templul zeiţei Iştar din Mari (Gips, 26,2 em 


înălțime, Perioada Ur I — cca 2900—2460 î.e.n. MUZEUL NAȚIONAL DIN DAMASC) 


Femeie rugindu-se, statuetă provenind de la Khafadja (Piatră, 36,7 cm înălţime, Perioada 
regelui Mesilim, perioada de trecere din mileniul al IV-lea în cel de al III-lea) 


Bărbat cu gobelet, provenind din templul zeului Abu din Ashunnek, Perioada lui Mesilim 


Schist cu scriere pictografică sumeriană (Epoca sumeriană arhaică, a treia pătrime a 


mileniului al IV-lea î.e.n. BRITISH MUSEUM, LONDRA) 

Schist cu scriere pictografică sumeriană (Epoca sumeriană arhaică, a treia pătrime : 


mileniului al IV-lea î.e.n. BRITISH MUSEUM, LONDRA) 

« Stindardul de mozaic din Ur», datînd din al doilea pătrar al mileniului III (BRITISH 

« Stindardul de mozaic din Ur» (BRITISH MUSEUM, LONDRA) 


și alte limbi sînt tot atît de vechi ca și descoperirea limbii sumeriene. 
Astfel s-a afirmat înrudirea între sumeriană și limbile turcice. « Numele 
mongol al divinității supreme este tengri care înseamnă «cer » (cf. de ase- 
menea tengeri a buriaţilor, tangere a tătarilor de la Volga, tingir a beltirilor, 
tangara a iakuţilor) » (în Mircea Eliade, Traité d'histoire des Religions, 
Paris, 1975, p. 63, Bibliografie în această înrudire: Ibidem p. 107). 

S-a pretins apoi înrudirea sumeriană cu limbile din Caucaz, care nu 
constituie însă o grupă unitară de limbi, apoi cu limba bantu ori cu anumite 
limbi din Indonezia. Dar nu s-a putut ajunge la concluzii precise. 

Pe de altă parte sumeriana conţine, ca toate limbile scrise, termeni 
împrumutați. Textele noastre arată însă împrumuturi din akkadiană mai 
cu seamă. Împrumuturile cele mai vechi din akkadiană arată radicalul 
termenului. Ex.: súm «usturoi» < ţim ; sa-tu « munte » < sádu; sau conţin 
sufixul de nominalizare -a: maš — gána «tabără » < maškan; ra — gaba 
« trimis, călăreț » < rakib. În epoca neosumeriană sînt preluate cuvintele 
akkadiene la nominativ cu terminația eum: pu — úh — rum: adunarea 
consiliului » < puhrum. Din limbi nesemite sînt împrumutaţi termeni ca 
sipar (mai recent zabar) «bronz»; ibira sau tibira «lucrător de metale ». 

Monumentele de limbă sumeriană se extind pe un răstimp de circa 
3000 de ani și pot fi împărțite în următoarele epoci: 


I. DIN EPOCA SUMERIANĂ 


a) Perioada arhaică (între 3000 î.e.n. și 2600 î.e.n.). Acest grup de monu- 
mente conţine textele din Uruk stratul IV a; stratul III c — a din rui- 
nele situate în nordul Babiloniei de la Djemdet — Nasr și Tell Uqair ; stratul 
numit « Seal Impression Stratum» V — IV sub cimitirul regal din Ur 
și în fine, mai recente, tăbliţele de la Șuruppak, aproape exclusiv acte eco- 
nomice. 

b) Din perioada paleosumeriană (circa 2600 —2350 î.e.n.) sînt textele 
de la Lagaș, cele de la Nippur, Ur și Adab (azi Bismăja). Alături de texte 
cu conţinut economic se află aici și primele liste de r=gi, dar texte lite- 
rare propriu-zise lipsesc şi de aici. Limba acestor tă; ţe poate fi numită 
« sumeriana clasică». 

c) Perioada sargonică și a gutilor (circa 2350 —2140 îi  .n.). Cea mai mare 
parte a textelor din epoca dinastiei din Akkad fiind in akkadiană, iar 
epoca gutilor fiind aceea a unei stăpîniri străine, în acea tă grupă se întiîl- 
nesc puține texte. 

d) Perioada neosumeriană (circa 2140 —2020 î.e.n.). Epoca celei de a 
III-a dinastii din Ur a oferit pînă acum cele mai multe texte sumeriene. 

Numeroase texte economice din Lagaș, Umma, Puzuișdagan și Ur apar- 
ţin acestei epoci. Aici găsim texte ale unor procese ori ale unor acte juri- 
dice și mai rar scrisori. Din epoca lui Gudea din Lagaș (circa 2170—2150 
î.e.n.), care a domnit cu puţin înaintea cele: de a [I-a dinastii din Ur, 
a cărui limbă aparține însă perioadei neosumeriene, apar primele texte 
literare. Din vremea celei de a III-a dinastii din Ur provin numeroase 
creaţii literare, care ne-au ajuns în copii datînd din jurul anilor 1750 î.e.n. 


II, DIN EPOCA POSTSUMERIANĂ 


a) Perioada paleobabiloniană timpurie (circa 2020 —1850 î.e.n.). Tex- 
tele acestei perioade sînt apropiate de cele neosumeriene, deși prezintă 
unele inovații ortografice și lingvistice. Din această perioadă sînt și copiile 
din perioada neosumeriană ale unor texte literare. Textele din această 
perioadă sînt cele mai importante pentru reconstrucția gramaticală 
a limbii sumeriene. Tot de acum datează și cele mai vechi: vocabulare 
cu descompunerea în silabe a valorilor fonetice și a listelor lexicale cu 
traducerea lor în akkadiană. 

b) Perioada paleobabiloniană recentă (circa 1850 —1600 î.e.n.) cuprinde 
liste de regi ale dinastiilor din Larsa şi Babilon, texte economice și docu- 
mente juridice, ca și un număr redus de compuneri literare. Dar acest 
grup de texte nu este unitar și limba lor se deosebeşte considerabil de 
aceea a perioadei precedente; de aceea aceste texte trebuie menţionate 
și considerate cu prudenţă. 

c) Perioada post paleobabiloniană (circa 1600 —100 î.e.n.). De obicei 
se adaugă o traducere akkadiană textelor din această perioadă. Pe de altă 
parte, pe aceste texte se poate studia evoluția limbii. Texte datînd din epoca 
kasită, ca și unele creaţii literare din această epocă, sînt mult influențate 
de akkadiană, astfel că nu pot fi utilizate pentru studiul limbii sumeriene. 


Dialecte si limbi a-t:ficiale 


Există aiterenţe minime între textele economice sau cele ale listelor 
de regi din Lagaș, Ur şi Nippur. Însă diferenţele importante din limba 
documentelor economice sau istorice nu sînt variante dialectale, ci tradiţii 
locale ale scribilor mţluenţaţi mai mult sau mai puţin de limba akkadiană. 

În textele sumeriene întîlnim însă următoarele apelaţii pentru variante 
lexicale folosite în scrieri: eme —si — sa « limba obișnuită », care ar constitui 
dialectul cel mai important, apoi eme — gal «limbă mare» eme-sukud 

(-da) «limbă înălțată », eme — suh (a) «limbă aleasă»; eme —te —na 
«limbă greșită », iar alături de acestea jargoane folosite de anumite grupuri 
de indivizi: eme — má — lah — a «limba corăbierilor» și eme — udula 
«limba păstorilor ». 


Un loc aparte îl ocupă înlăuntrul dialectelor literare eme — sal (akka- 
dian ummisallu) care are sensul de « limbă a disputelor ». Această formă 
de limbă e utilizată cînd vorbesc femei, în vreme ce bărbații și părțile 
narative vorbesc în limba obișnuită, aceasta bineînţeles în textele hterare. 
Deosebirea între dialectul femeilor și cel obișnuit constă în modificări 
în consoanele radicalelor, apoi în folosirea unor termeni care nu se întil- 
nesc în limba obișnuită. 


Fonetica sumeriană 


Din scrierea silabică reiese că sumeriana poseda vccalele a, e, i și ujla 
care se pot adăuga i și e nazalizate. Consoanele din sumeriană sînt: 


labiale b p m 

dentale d, t n 

palatale k ň (= ng) 
sibilante zi S $ š 
laringale h 

liquide l Y 


Sigur că consoanele emfatice, atît de specifice limbilor semite, lipsesc 
din sumeriană. 


Morfologie 


Pronumele sînt pronume personale independente și pronume sufixe. 
Primele, pronumele personale independente, sînt puţin deosebite în epoca 
paleo-sumeriană faţă de cea neosumeriană ori de epocile ulterioare sau 
de dialectul emesal (al femeilor). Redăm mai jos numai formele paleo- 
sumeriene ale pronumelor personale independente: 


sg. í ngâ-e pl. 1 me-de 
sg. 2 za-e pl. 2 me-ze 
sg. 3 a-ne pl. 3 a-na-ne 


Pronumelui independent personal i se adaugă, ca și substantivelor, 
post pozițiile cazurilor: ngá — k-âm « fiind al meu »>ce îmi aparţine; 
za-ra tal tău». 

Pronumele sufixe se adaugă substantivelor și verbelor în conjugarea 
pronominală și pînă la forma singularului persoana III-a sînt de fapt 


195 


pronumele personale independente. Astfel «casă + el>« casa sa». Ele 
sînt astfel: 


sg 1: — ngu pl. 1: — me 
sg 2: — zu pl. 2: — zu — (e-) ne-ne 
sg 3: (pentru persoane): 
— (a) ne pl. 3: — (a) — ne-ne (pt. persoane) 
sg 3: (pentru obiecte): 
— be 


Pronumele demonstrative sînt: ne «acesta, aceasta », fie enclitic fie 
independent: lu — ne «acest om », ne-en-nam « acesta este ăsta »}> aceasta. 


a) Substantivul nu se deosebeşte de verb prin caractere exterioare, ci 
este ca și verbul înțepenit, fix şi de nepătruns, adică impenetrabil prin 
sufixe sau infixe, ori modificat prin apofonie. Toate procesele gramaticale 
se desfăşoară în afara cuvintelor, înainte sau după ele. După forma lor, 
substantivele sînt monosilabice, în parte consecutive unui proces de con- 
tracție. Pot exista însă și cuvinte de două sau de mai multe silabe, care nu 
pot fi considerate ca formate prin fuziunea a două sau mai multe părți 
componente. 


Numărul substantivelor primare este limitat, dar este sporit prin 
unirea cu termenii simpli: an + Să cer + lăuntru>>4 interiorul cerului»; 
dumu — sang «copil + cap> întîiul născut»; dingir + ama «zeitate + 
mamă »>4 zeiță »; ki — ná «loc + a sta culcat »>locul patului; gal + zu, 
amare +a ști»> înţelept; gaba — šu — ngar «piept + mină + a pu- 
ne +> «cel care pune mîna în pieptul» (dușmanului). 

Pentru diferenţa între masculin și feminin se utilizează heteronimia: 
lu «bărbat»; mi și munus «femeie »; a (i) a «tată»; a —ma «mamă»; 
lugal «rege »; nin 4« regină »; guq d taur »; áb, Silam, immal « vacă ); anše 
« măgar »; emé 4 măgăriță ». Se exprimă diferența între sexe prin adăugarea 
unui substantiv feminin; dingir «zeu» dingir + ama «zeu + mamă> 
zeiță »; dumu «copil»; dumu — mi « copil + femeie > fiică » 


Astfel în sumeriană lipseşte o diferență gramaticală între feminin și 
masculin, dar există un sistem de două clase substantivale care aparţin 
clasei « persoanelor» și celei a « obiectelor ». În clasa persoanelor intră zeii, 
semi-zeii, oamenii și sclavii înșiși. 


În clasa obiectelor intră obiectele, substantivele abstracte și animalele. 
Sumeriana distinge singularul de plural, dar nu are un dual. Singularul 
se exprimă prin substantiv în forma lu: simplă, iar pluralul se indică în 
mai multe feluri: prin repetarea substantivului Kur-kur « (toate) ţările 
muntoase »; «da-nun-na-da-nun-na «(toţi) zei Anunna; prin repetarea 
adjectivului atributiv (dingir — gal-gal «marii zei», ngarza — kal — 
Kal-la « mult slăvitele rituri »; prin adăugarea unui sufix: —ene. Acest 
sufix: — ene nu poate fi adăugat decît după substantivele din clasa per- 
soanelor. Alte sufixe indicînd pluralul sînt — meš și -hi-a. Primul indică 

pluralul în substantivele din clasa persoanelor, iar cel de-al doilea se adaugă 
substantivelor din clasa obiectelor spre a exprima pluralul. 

Membrele unei propoziţii nominale pot fi reunite și sînt așezate conform 
principiului compunerii catenare. O astfel de formaţie catenară este alcă- 
tuită din: 1. substantiv; 2. adjectiv atributiv; 3. un substantiv la genitiv; 
4. un sufix pronominal; 5. un indicator al pluralului; 6. postpoziția. 
Ex.: e — gal —a «în casa mare» (=1+2+6); ama —dingir — re — ne 
— ra « mamei zeilor » (=14+3+5+6); é — ngir — suki — ka — ni «casa 
sa din Girsu » (14+3-+4). Dar catena poate fi lărgită prin faptul că subs- 
tantivul la genitiv poate să constituie și el o catenă: é — uru — kù — ga 
— ka — ni «casa ei a orașului sfînt» (14+3<1+5> +6). Catena este 
despărțită de alte cuvinte sau de alte catene prin sensul liniar oblic de 
despărțire «o trăsătură de la stînga sus la dreapta Jos.» 

Cazurile substantivelor sînt exprimate prin post-pozițiuni, totuşi unele 
cazuri nu sînt exprimate prin post- poziţiuni ; nu sînt determinate de post- 
pozițiuni: 1. Subiectul, cînd verbul este intranzitiv sau pasiv ; 2. Subiectul 
la verbele tranzitive non-finite ; 3. Vocativul; 4. Acuzativul. Dimpotrivă 
sînt determinate prin post-poziţiuni cazurile: 1. Agentiv, sau subiectul 
verbelor finite tranzitive, fie că sînt substantive semnificînd persoane, 
fie obiectul. Acestui subiect i se adaugă sufixul — e «aici». Sufixul este 
contras de obicei după o vocală: lugal — e 4 regele » dar lú-e X lu (u) « omul 5; 
2. genitivul se exprimă prin post-poziţiunea -ak. 3. Dativul are ca sufix 
pe — ra, dar după termenii care încep cu o vocală, pierde pe-a: en-ra 
« stăpînului ». 4. Locativul are ca sufix pe — a, care șiel dispare după un 
termen ce începe cu -a-; 5. Terminativul are ca post-poziţie: — ese. 6. Comi- 
tativul are ca post-poziţie — da. 7. Ablativ-instrumentalul are drept post- 
poziție pe: -ta. 8. Equativul are drept post poziție, în fine — GIM: a — gim 
«ca apa ». Sumeriana folosește combinații și legături între diferitele post- 
poziţii spre a exprima o serie de raporturi. 


Numeralul este cu totul deosebit de cel din alte limbi clasice. Numerele 
pînă la 5 au un nume al lor deosebit, numerele 6—9 se exprimă prin 5+1= 
6, 5+2=7 etc.; 40 se spune 20 de 2 ori; 50 se spune 40+10. Cifra 60 este 
ngis; 600 nges-u; 3600 sar; 36000 săr-u. 

Există termeni separați pentru fracțiile cele mai importante. 

b). Verbul. Nu este deosebit în forma sa exterioară de substantiv. 
Adjectivele pot fi folosite și ca verbe (gal « mare » și ta fi mare»). Unele 
verbe nu pot fi utilizate decît cu subiecte la plural sau cu complemente 
directe la plural ca de ex. verbul durun «a sta ». Textele gramaticale babi- 
loniene fac o distincţie esenţială între verbele sumeriene, numindu-le pe 
unele punctuale (hamţu) și pe altele durative (meru) după cum acţiunea lor 
se prelungește în timp sau este limitată la un moment scurt. Alături de 
cele simple, există în sumeriană numeroase verbe compuse, dar ale căror 
părţi componente nu constituie un întreg bine format ca în verbele indo- 
europene de ex: a compune, a constitui. Ci sînt verbe ca gù-dé «a vărsa 

cuvîntul » X a vorbi; igi —du (h) «a deschide ochii »}a vedea; šu-ti (ng) 
«a pune mîna pe ceva Ya lua». Aceste verbe sînt de tipul substantiv + un 
verb tranzitiv. Verbele compuse sînt de tipul: substantiv + adjectiv 
atributiv + verb tranzitiv; ex. igi-hul — ila «a înălța ochiul mînios) 
a arăta miînios. » Sau există verbe compuse de tip: adjectiv + verb tran- 
zitiv; gal-zu «a şti lucruri mari» a fi înţelept. În fine pot exista verbe 
compuse de alte tipuri ca: ti-ngar «a așeza pe pămînt a întemeia» 
ki — tum «a pune în pămînt Ya îngropa»; ka-ki — su-ub «a apăsa gura 
pe pămînt a săruta pămîntul »; mi-du «a vorbi în chip femeiesc) a 
vorbi prietenos ». 

Verbele reduplicate sînt și ele de mai multe tipuri. Verbele primare 
şi cele compuse pot fi reduplicate. Reduplicarea exprimă acțiunea repetată, 
sau subiectul la plural ori starea durabilă exprimată de verbe. Ex: su-bar 
— bar —a «a da drumul»; guar — guar «a așeza». În reduplicare, sub 
acțiunea accentului, care e așezat pe primul membru, se produc modificări 
fonetice. 


Formele nominale ale verbului sînt: a) participiul activ al verbelor tran- 
zitive; ki-ánga «cel ce iubeşte »; gù-nun-di «cel ce strigă tare»; e — du 
«cel ce construieşte casa », a — nu — tuku «cel ce nu are tată». b). infi- 
nitivul verbelor tranzitive și intranzitive este marcat prin sufixul — a sau 
— ed-a; ex.: du-a 4 acțiunea de a construi», gi, — a « întoarcerea înapoi». 
c. Participiul verbelor intranzitive şi pasive constituit cu sufixul — a 
sau cu -ed-a eX.: gin-a «cel ce merge ». 

c) Forma analitică scurtă a copulei «a fi» me este: 


1 sg- + — me-en 1 pl. * — me-en-de-en 
2 sg * me-en 2 pl. * — me-en-zé-en 
3 sg — âm 3 pl. — me— eš 


Conjugarea pronominală se realizează prin adăugarea la rădăcina 
verbală simplă (sau cu sufixul — a al verbului finit) a sufixelor pronomi- 
nale. Aceste forme se întîlnesc doar în textele literare și trebuie considerate 
drept arhaice. Ex. gù — mun — di-zu da striga tare + tu Y tu strigi tare». 

Verbul finit se deosebeşte de formele verbale non-finite prin faptul 
că poate primi următoarele elemente: 1. Infixe și sufixe pentru desem- 
narea persoanelor și a momentului temporar; 2. Prefixe de conjugare 
și alte prefixe; 3. Infixe verbale și sufixe; 4. Preformative. 


d) Formarea timpurilor verbale 


Prezentul — viitor al verbelor tranzitive primește ca sufixe în formele 
sale reconstituite: 


1 sg * — en 1 pl * — enden 
2 sg * — en 2 pl * — enzen 
3 sg *— e 3 pl * — ene 


Preteritul verbelor tranzitive se formează cu infixe și sufixe care indică 
persoana. Acestea sînt în formele lor reconstituite (căci vocalele lor se 
asimilează cu vocalele din radicalele verbelor, sau cu alte sufixe): 


1 sg ? 1 pl. * —me — 
2 sg *— e — 2 pl. t —e —... a — (e) ng 
3 sg (persoane* —n — 3 pl. (persoane) — n —... —eš 


3 sg. (obiecte)* — b — 


e) Prefizele de conjugare şi prefizele 

Verbele finite conțin elemente formative care pot fi numite prefixe 
de conjugare şi prefixe. Acestea se așază la sfîrșitul formei verbale, numai 
prefixele se scriu înainte. La verbele compuse se scriu înainte de forma 
verbală, care stă la sfîrşitul verbului compus. La imperativ toată catena 
de prefixe se scrie după rădăcina verbală. Prefixele de conjugare sînt 
i —, mu — și al —. Nu s-a putut preciza sensul lor exact. 


f) Infizele și sufizele verbale 

O particularitate a sumemenei este că verbele «finite» se pot referi 
nu numai la subiect ci şi la alte părți ale propoziţiunii nominale compo- 
nente, cu excepția substantivelor la genitiv și equativ. Verbele cuprind 
însă în structura lor infixe sau sufixe care pot corespunde infixelor și 
sufixelor substantivelor complemente ale acelorași verbe în care sufixele 
apar și ca post-poziţiuni. De exemplu: verbul poate avea un infix —a — 
care este post-poziţiunea locativului, și lui îi corespunde post-poziţia —a 
din complementul verbului. Sau infixul comitativului — da — este 
post-poziţia comitativului și se regăsește uneori în complementul indirect 
al verbului. 


g) Preformativele se adaugă dimpreună cu prefixele de conjugare sau 
prefixele verbelor « finite ». Se pot descrie următoarele preformative: 
preformativul afirmativ na — exprimă o puternică afirmare a verbului 
de care este legat; un alt preformativ afirmativ este ši —/ ša — care 
și el întăreşte afirmativ acţiunea exprimată de verbe; tot astfel are acelaşi 
sens și preformativul inga —. Un preformativ important este nu —, care 
exprimă negația în sumeriană. 


Sintaxa 


Construcția propoziției sumeriene 

Propoziția sumeriană obișnuită este formată din două părţi: la început 
se află «partea de propoziţie nominală » care cuprinde toate elementele 
propoziției nominale, cu excepţia substantivului cuprins în predicat. 
La sfîrșit se află predicatul. Dacă predicatul este exprimat printr-o formă 

de verb «finit », atunci elemente importante din partea de propoziţie 
nominală pot fi preluate în complexul verbal. Prin aceasta se creează în 
sumeriană o diferenţiere importantă a celor două părţi de propoziţie. 
Propoziţii nominale cu o singură parte sînt: ma-mu-dam «este un vis», 
mina-kam «aparţine la do: > la al doilea» 

Părţile de propoziție nominală — înșirate după principiul orînduirii 
catenare — sînt plasate după importanţa lor. Locul cel mai accentuat 
este la începutul propoziției, cu cît un membru al ei este mai îndepărtat 
de acest început, cu atît i se acordă o însemnătate mai mică. Acest prin- 
cipiu de așezare dă următoarea secvenţă: subiectul, complementele 
indirecte, complementul direct, equativul. 

Ultimele două elemente sînt așezate înaintea predicatului. Cînd există 
o emfază specială și se accentuează asupra unui termen, atunci acesta 
este plasat la începutul propoziției: 

dnanna — ra ur —d nammu — ke, é —a — ni mu-na — dù 
«zeului Nanna a clădit Urnammu casa sa». 

Membrele părții de propoziție nominală sînt formate după principiul 
constituirii catenelor, arătat mai sus. 


a) Substantivul este utilizat în sumeriană după sistemul celor două 
clase. Dar există și excepții: astfel în povestiri animalele, pomii și plantele 
sînt așezate în clasa persoanelor, căci aici în basme acestea se comportă 
și vorbesc ca oamenii. Chiar statuile pot apare ca persoane însufleţite, 
dacă vorbesc sau întrupează zeii. Invers, pluralurile unor termeni din 
clasa persoanelor pot să fie rînduite în clasa obiectelor dacă sînt înţelese 
ca substantive colective. 


Pluralul în cele mai multe cazuri nu este indicat la substantive. Pentru 
termenii din clasa obiectelor nici nu se poate, propriu-zis, forma un plural; 
tot astfel la verbele « finite » lipsesc formaţii care să reprezinte persoana 
a treia a pluralului. Tot așa lipsește semnul pluralului cînd numărul este 
exprimat de un numeral cardinal. Exprimarea pluralului unui substantiv 
nu este posibilă și îngăduită decît atunci cînd unitatea se diferenţiază 
considerabil de pluralitatea acestor substantive. Ole unei turme, corăbiile 
unei flote, muncitorii conduși de un supraveghetor sînt un substantiv 
colectiv singular. 


b) Cazurile 

1. Nominativul şi agentivul. Subiectul nu este indicat în sumeriană 
în mod unitar. El este așezat la începutul propoziției, dar nu este indicat 
prin nici o terminație specială, ori prefix, infix sau sufix, cînd predicatul 
propoziției e o formă verbală non-finită, sau o formă verbală finită dar 
intranzitivă ori pasivă. Subiectul unor verbe tranzitive finite are însă 
sufixul agentului: —e. În textele sumeriene tardive, diferenţa între 
nominativul lipsit de sufix și « agentiv » e în mare parte dispărută sub 
influența limbii akkadiene. 

2. Genitivul este utilizat doar ca un caz anexat alături de un substan- 
tiv. Întrucît în sumeriană nu se poate deriva un adjectiv dintr-un substan- 
tiv, genitivul înlocuiește adesea adjectivul; ex. €-nam-ligal-(a) k-ngu 
«casa mea a regalității > casa mea regală. » În legătură cu copula encli- 
tică (verbul a fi) genitivul are sensul de «a aparţine ceva cuiva» sau 
«a poseda » ngestu-dangal-a-kam, lt. «este al unui sens larg» = are un 
sens larg; ngâ-kam «îmi aparţine ». Rareori termenul regens al genitivului 
poate lipsi: er-bi gig-ga-kam «această plingere este a unui bolnav» 

3. Acuzativul este indicat prin substantivul nemodificat și el este 
complementul direct al verbului. Se evită în sumeriană acuzativul dublu 
și nu se cunoaște un acuzativ de timp. 

4. Dativul indicat de post-poziție-ra este utilizat exclusiv în conexiune 
cu substantive din clasa persoanelor. Verbele care cer dativul avînd 
complement direct o persoană, atunci cînd au un complement direct 
un obiect se construiesc cu locativul, locativ-terminativul sau mai rar 
cu terminativul. 

5. Locativul indicat prin post-poziţia: -a este legat în mod precum- 
pănitor cu substantive din clasa obiectelor. Înlocuiește în parte dativul, 
care poate fi folosit numai pentru termeni din clasa persoanelor. Loca- 
tivul răspunde la întrebarea «unde? » dar și « încotro? », uneori și între- 
bării € cînd? ». Locativul este utilizat pentru înlocuirea adverbelor (ex. hul- 
la-ne «în bucuria sa» = bucuros). În arătarea materiei din care ceva 
este construit locativul se folosește alături de apoziţie și de genitiv. De 
obicei se află în situaţiile în care este de așteptat: ablativ-instrumentalul. 

6. Locativul — terminativ al apropierii nemijlocite este exprimat prin 
post-poziţia -e, și indică un raport de contiguitate strînsă. Se găsește după 
substantivele clasei de obiecte și mai rar după cea de persoane (căci în 
această situație se utilizează mai des dativul și terminativul.) 

7. Terminativul indicat prin postpoziţia: -(e) še- exprimă raportul 
de mișcare spre un obiectiv, « înspre ». În conexiune cu post-poziţia ablativ 
instrumentală are sensul de «de la... pînă la». Alături de determinări 
temporale redă limitele temporale, dar formează și adverbe din substan- 
„ve și din verbe. 

8. Comitativul se exprimă prin post-poziţia: -da «parte» și arată 
raportul de « împreună cu ». El se plasează după substantivele din clasa 
persoanelor și a lucrurilor. În conexiune cu sufixul pronominal -bi creează 
un înlocuitor al conjuncţiei «și». Dar în sumeriană există conjucția u 
«și » împrumutată din akkadiană. Ex. An Ki-bi-da «cerul cu pămîntul 
său » > Cer și pămînt. 

9. Ablativul — instrumental este marcat prin post-poziţia—ta și arată 
raportul « de la», adică este contrariul terminativului care arată termenul 
«pînă la ». Ex. eridu ki-ta-nam-lugal ma-an-si «de la Eridu mi-a dat el 
mie regalitatea ». Ca în multe limbi, ablativul în sumeriană e folosit pentru 
a exprima instrumentalul. 

Verbul 


Rădăcinile verbale. Verbele sînt tranzitive sau intranzitive, fără ca 
morfologic, din punct de vedere al formei lor, să avem indicaţii asupra 
apartenenței la o grupă sau alta. Dar verbele intranzitive pot fi utilizate 
tranzitiv și invers, verbele tranzitive pot fi întrebuințate cu sens intran- 
zitiv. În primul caz sînt cauzative sau factitive, în al doilea caz, pasive. 
Un grup aparte îl formează verbele « plurale >, adică cele ce se utilizează 
cu un subiect sau un complement direct la plural. Verbele reduplicate 
indică un concept de pluralitate, dar numai din compunerea propoziției 
se evidenţiază cu care parte din aceasta este în relaţie verbul. Astfel cu 
aceste verbe se indică un subiect sau complement direct plural, dar 
terminațiile pluralului lipsesc la substantivul subiect sau obiect. 

Copula enclitică provine din verbul intranzitiv me da fi», ceea ce are 
drept consecinţe că nu se poate exprima momentul temporal, graţie 
copulei. Astfel copula exprimă un enunţ valabil atemporal. Copula «a 
fi » se leagă cu pronumele personal și interogativ, cu un substantiv, apoi 
cu catene nominale și cu forme verbale nominalizate prin sufixul -a. 

Prin diminuarea semnificației predicative iniţiale a copulei s-a dezvoltat 
elementul de accentuare, de afirmare și a fost utilizată copula pentru a 
exprima în chip emfatic diferitele părţi ale propoziției nominale. Ex. sig- 
udu-gan-na-kam, Su-a mi-ni-gar- gar « Lînă de la oi-mame era»: în miîini 
le-a așezat el > « Lînă de la oi-mame a așezat el în mâini.» 

Singular şi plural. Formele de plural ale verbelor finite pot fi utili- 
zate doar dacă subiectul face parte din clasa persoanelor. Totuși, cu un 
subiect plural din clasa persoanelor se poate utiliza persoana III-a singular 
pentru obiecte a preteritului tranzitiv sau a formei normale intranzitive. 

Indicarea timpului se deosebeşte la verbele tranzitive şi intranzitive 
pasive. Verbul tranzitiv posedă două timpuri: un prezent — viitor și 
un preterit, iar verbul intranzitiv-pasiv este limitat la o singură structură, 
«forma normală » în care nu se precizează timpul. 

Prefixele de conjugare sînt folosite deseori fără respectarea unor reguli 
precise, mai cu seamă în neosumeriană. Dimpotrivă prefixele, infize.. 
și sufizele verbale, ca şi preformativele sînt utilizate conform unor reguli 
sintactice exacte. 

Trebuie să adăugăm că sumeriana fiind scrisă de akkadieni, două 
milenii după ce sumeriana a încetat să fie vorbită de locuitorii Sumerului, 
are foarte multe trăsături sintactice asirobabiloniene care au fost utilizate 
în sumerana ultimelor două milenii înaintea erei noastre. 


LITERATURA 


Textele sumeriene vechi ne dezvăluie o literatură deja formată, de 
aceea se poate crede că la început sumeneni — ca și multe alte popoare 
din antichitate — au avut o literatură orală. Dacă textele comerciale sau 
istorice au dezvoltat scrierea sumeriană, poeţii au fost cei ce au creat o 
limbă aleasă, în stare să exprime o poezie originală. 

Putem data cu aproximaţie apariţia unei literaturi sumeriene scrise 
cu începere din domnia regelui Mesilim din Kiş (circa 2600 î.e.n.), oraș 
care se află la 60 km depărtare sud-est de locul unde avea să se înalțe 
Babilonul. După această dată, textele sumeriene sînt scrise în orașul Ur 
pe Eufrat, în sudul Sumerului, la Lagaș și la Uruk. Din această epocă 
ne-au rămas texte istorice, texte administrative, lirico-religioase și mito- 
logice. 

Textele istorice sînt inscripţule regilor și guvernatorilor orașelor care 
celebrează înfăptuirea unor lucrări civile, temple, canale, diguri, dar 
uneori și victorii militare. Una din cele mai vechi inscripţii pe care o 
cunoaștem este aceea a regelui din Lagaș, Urnanșe, care clădește un templu 
pentru zeul Ningirsu, iar într-o altă inscripție ce ne-a rămas de la același 
rege, acesta arată că a înălțat un templu zeului Ningirsu, dar și un templu 
unei zeițe, împreună cu unele construcții alăturate. De la un alt rege din 
Lagaș, Eannatum, ne-a rămas așa-zisa 4 Stelă a Vulturilor» în care este 
proslăvit acest suveran cu ocazia unei sărbători religioase. Inscripţiile 
regelui Urukagina expun reformele sociale, morale, și economice săvîrșite 
de acest stăpînitor sumerian din Lagaș. Într-un alt text sumerian Lamen- 
tatia pentru nimicirea orașului Lagaș, scris probabil de un preot din acel 
oraș, se deplînge și se jeluieşte distrugerea cetății sale Lagaş de către un 
rege sumerian Lugalzaggisi. Este foarte probabil că acest text,care cu- 
prinde multe pasaje poetice și în care se regăsește paralelismul membre- 
lor, a fost modelul după care babilonienii au scris Lamentaţiile pentru 
orașele Akkad, Ur și Uruk și este posibil ca să fi fost imitat în unele Plîn- 
geri din Biblie, cum ar fi Plingerile lui Ieremia sau Psalmul al 136-lea: 

«La rîurile Babilonului am șezut și am plins cînd ne-am adus aminte 
de Sion» 


În orice caz, atît Lamentaţia pentru Lagaș cît şi Psalmul al 136-lea se 
sfirșește cu blesteme cumplite împotriva celor ce au nimicit aceste orașe. 


Cert este că scrierile în limba sumeriană au continuat și după ce această 
limbă n-a mai fost vorbită, fiindcă ea era limba sacră a preoţilor și a 
templelor din Mesopotamia, aşa cum latina a continuat să fie limbă sacră 
pînă în epoca noastră, sau slava veche a rămas limbă sacră și actual- 
mente. Astfel, printre tăblhţele cuneiforme găsite la Hattuşaş (azi Bo- 
gozkâi), capitala hittiților, în centrul Asiei Mici, s-au aflat texte poetice 
sumeriene datînd de la 1400—1250 î.e.n. Așadar patrimoniul literar care 
s-a difuzat din Asiria și Babilonia către țările și civilizațiile mai recente: 
hittite sau hurrite ori canaaneene, cuprindea texte poetice sumeriene. 

În Asiria s-au găsit texte poetice sumeriene datînd din vremea dom- 
niei lui Tukultininurta I (circa 1234 —1198 î.e.n.), dar la începutul acestor 
scrieri este redată mai întîi traducerea în limba babiloniană. În a doua 
jumătate a mileniului II și în mileniul I, limba sumeriană este din ce în 
ce mai puțin înţeleasă și e înlocuită cu asiro-babiloniana, totuși se mai 
scrie în sumeriană, însoţindu-se orice producție literară de traducerea 
sa akkadiană. De asemenea din literatura sumeriană asiro-babilonienii 
preiau o serie de teme pe care le dezvoltă în limbile lor. 


În ceea ce privește structura poeziei sumeriene, orice poezie este împăr- 
țită în strofe, iar versurile sînt împărțite în stihuri cu paralelism al mem- 
brelor. Se știe că aceasta se regăsește în poezia semită și în cea egipteană 
și este prezentă în poezia ebraică, de pildă, foarte frecvent. Se distinge 
un paralelism sintetic al membrelor, un paralelism antitetic şi un parale- 
lism sinonimic. Un vers (stih) este completat de un alt vers, constituind 
un distih, iar fiecare stih este format din două hemistihuri. Din strofele 
sumeriene se disting unele numite saghida (corzi lungi) şi altele numite 
sagarra (corzi fixe), cele două denumiri referindu-se la execuția muzicală 
ce însoţeşte totdeauna poezia sumeriană. 

Cea mai mare parte a liricii sumeriene este destinată cultului public 
al zeilor și constituie « cîntări sacre » legate de adorarea în temple. Desti- 
naţia executării publice a acestor poezii este dovedită de notaţiile care 
însoțesc de obicei textele lirice religioase, mai ales la sfîrșit, unde se indică 
instrumentul care slujește la acompaniament. Așa, de pildă, în imnurile 
sumeriene citim la finele textului tigi (timpan, un soi de tobă», zami 
«harpă », balar «liră » și de asemenea se indică un anumit mod de exe- 
cuţie al imnurilor șir-ghidda «cîntec prelung» şir-namursanga 4 cîntec 
eroic » (termenul șir a fost preluat și de limbile semite cu sensul de «cînt, 
cîntare »; de exemplu «Cîntarea Cîntărilor» este în ebraică Sir ha-Sirim ). 

Putem deosebi în lirica cultică sumeriană: imnuri către zei, compuneri 
poetice de tip imnic, implorări și lamentații. 

I. Imnurile către zei (adab în sumeriană) sînt compuse în mod foarte 
regulat și cu o textură destul de fixă. Un exemplu este Imnul către zeița 
Baba, soţia zeului Ningirsu, zeița mamă adorată în orașul Lagaș. 

Imnurile acompaniate de timpan (tighi) erau la început laude aduse 
zeilor, apoi au devenit cîntece de laudă aduse suveranilor. Un exemplu 
este imnul către zeul Nergal, stăpînul Infernului, temut de «capetele 
negre » (adică de «sumerieni )), de Anunna (divinităţile inferioare) dar 
și de zeii cei mari (ilani rabuti în akkadiană). 


O altă compunere de tip imnic este așa-zisul Imn către Inanna, zeiţa 
pe care babilonienii o numeau Iștar sau Astarte, zeiţa Venus a romanilor. 
Aici strofele sînt compuse din distihuri în saghidda (coardă lungă) și 
tetrastihuri în sagarra (coardă fixă). Zeița este lăudată în cele două înfă- 
țișăm ale sale, de zeiţă a plăcerii și de zeiţă a furiei. 

Alte imnuri se executau cu o muzică aparte și erau recitate într-un 
mod special, fiind numite balbale. Așa este imnul către zeul Ninghișzida. 
Această divinitate este lăudată pentru descoperirile sale făcute cunoscute 
oamenilor. 


Prin apelația șir se numesc cînturi însoţite de muzică executată într-un 
fel particular. Din acest gen șirghidda este o cîntare lungă, pe cînd şirna- 
mursanga e o tcîntare eroică ». Fiecare șir este împărțit cu minuţie în 
subdiviziuni. Un exemplu de astfel de cîntare șirghidda este « Imnul către 
zeul Nusku », mesager și vistiernic al zeului suprem sumerian Enlil. 
fine, un alt tip de cîntări şir sînt cele numite şirnamșubaba « cîntare pentru 
destin ». 


O serie de alte imnuri sînt numite în tăbliţele sumeriene erșemma și 
acestea au drept element comun faptul că sînt scrise în dialectul « folosit 
de femei » (emesal), deosebit de cel al bărbaţilor. Aceste cîntece erau exe- 
cutate de coruri de preotese. Se cunosc imnuri erșemma, acela către zeul 
Enlil, acela către zeul lunii, la sumerieni Nanna. În toate aceste imnuri, 
probabil cîntate de coruri, se regăsesc dese repetiţii — ceea ce ne îndrep- 
tățește să credem că erau însoțite de dansuri rituale. Un alt imn este cel 
către zeul Işkur (zeul uraganului = Hadad la babilonieni și canaaneeni = 
Teşub la hurriți și hittiţi). 

II. Compuneri poetice de tip imnic. Sînt laude aduse unor entităţi 
devenite obiecte de cult, care nu sînt divinităţi și sînt oarecum opuse 
divinităţilor. În special este vorba de imnuri către temple. Sumerenii 
venerau unele obiecte sacre, precum erau de pildă tronurile zeilor, unele 
instrumente, folosite în cultul zeilor. Dar mai cu seamă erau adorate tem- 
plele. Sacralitatea obiectelor care sînt în legătură intimă cu divinitatea 
este un fenomen general în istoria religiilor (așa-zisul tabu de pildă). La 
sumerieni astfel de obiecte care au fost în contact cu divinitatea nu sînt 
numai sacre (în înţelesul latin sacer «sfînt » dar și (interzis ») ci și învestite 
cu un cult religios — care în alte religii erau rezervate doar zeilor. Aceste 

obiecte în contact cu divinitatea erau adorate ca și cum ar fi fost vu, h 
se înălțau imnuri ca și zeilor. 

Într-un « Cîntec către templul E-sikil al zeului Ninazu din Eşnunna » 
se percep bine caracterele acestui gen literar (E-sikil înseamnă «casă pură»). 
Poetul se adresează acestui templu, chemîndu-l pe nume și vorbește de 
« puterea sa divină pură », apoi îl numește « casa sfintelor puteri divine», 
după care descrie slava stăpînului său, zeul. Tot așa este Cintarea către 
templul E-duba al zeului Zababa din Kis, sau Cîntarea pentru templul E- 
engurra al zeului Enki din Eridu. 

Tot în acest grup de poeme se poate așeza și textul din Cilindrul lui 
Gudea. În poezia denumită « Descrierea unei sărbători la templul E-Kur » 
se înfățișează fervoarea și animația unui praznic sumerian. 

De tip imnic sînt și cîntecele în cinstea regelui, divimzat sau asimilat 
cu divinitățile. Pe de altă parte, extrem de curioase și de singulare sînt 
poemele care ar putea fi numite scrisori ale oamenilor către zei, și invers, 
răspunsul sau scrisorile zeilor către oameni. 

ITI. Descîntecele și lamentaţuile. Sînt un grup de compuneri poetice din 
care ne-au rămas numeroase texte, avînd la începutul lor termenul sume- 
rian en 4 descîntec » în akkadiană șiptu. Uneori este arătat și templul în 
care a fost compus descîntecul, de pildă « Descîntec din Enuru » (Enuru 
find templul zeului sumerian Enki, marele zeu al artei divinatorii.) lar 
descîntecul, ca și lamentaţia, își dezvăluie esenţa lui de la prima lectură 
a textului. Desigur descîntecul arată limpede scopul lui practic: acela de 
a izgoni un duh rău, pricină a vreunei boli oarecare. Dar prin exprimarea 
suferințelor și a durerii în genere, descîntecul este acela care cuprinde cele 
mai multe accente umane. Structura formală a mai tuturor descîntecelor 
rămîne foarte constantă, schema lor regăsindu-se de altfel și în descînte- 
cele create în alte cercuri de cultură. De pildă asemănările între descînte- 
cele sumeriene și cele românești, așa cum au fost adunate de Arthur Goro- 
vei în monumentala sa lucrare Descîntecele Românilor, nu pot să nu ne sur- 
prindă. Îndeobşte, un descîntec cuprinde o descriere a incursiunii demo- 
nice și a răului pricinuit de el, apoi o cerere a zeului Asalluchi, zeul vinde- 
cător către tatăl său, zeul Enki, cunoscător al buruieni: dătătoare de 
viaţă și al apei vii, ca și al tuturor leacurilor. Se trimit de către zeul Asal- 
luch: sol: tatălui său care să-l informeze despre remediile utile. Tatăl 
răspunde apoi fiului indicînd tratamentul de urmat și ritualurile de apli- 
care a lui. Descîntecul se sfîrșește cu o formulă, de obicei: « Te descînt în 
numele cerului, te descînt în numele pămîntului! » 

În traducere, descîntecele prezintă multe dificultăţi din cauza arhaismu- 
lui lexicului său. 

Un alt gen este acela al lamentațiilor (plîngeilor) care este caracteris- 
tic pentru toate literaturile antice. Elegia este genul cel mai apropiat de 
lamentaţii, care sînt provenite din alte culturi decît ale noastre. Elegia 
funebră modernă este însă mult diferită de «lamentaţiile rituale » în cadrul 

cultului: zeului Tammuz, a cărui moarte este Jelită de credincioși: lui. 
Lamentaţiile au o structură poetică bine definită, de pildă « Lamentațiile 
pentru sfîrşitul orașului Ur » sînt împărțite în 11 strofe, cu indicația că 
unele strofe sînt cîntate antifonic. 

IV. Miturile sumeriene. Textele 1nitologice pe care le posedăm datează 
din epoca neo-sumeriană (2050—1950 î.e.n.), dar unele din ele par a fi 
cu mult mai vechi, au fost conservate și transmise pe cale orală, dar scrise 
în epoca neo-sumeriană. Căci astfel de fenomene literare se întîlnesc la 
mai toate popoarele antice, și se știe că poemele homerice Iliada și Odiseea 
care relatează fapte petrecute în jurul anilor 1200 î.e.n. nu au fost consem- 
nate în scris de către grecii din Atena decît pe vremea tiranului Pisis- 
trate (circa 600 —527 î.e.n.), deci 600 de ani mai tîrziu. 

Mitologia poetică a sumerienilor are un net caracter religios și a trebuit 
să fie elaborată de preoţi în temple, locașuri de cult, unde erau adorați: 
zeii. Totodată miturile sumeriene exprimate în poeme au caracterul de 
«istorisiri sacre » și au fost elaborate în interesul acestor centre cultice 
și spre a le susţine strălucirea. Așa, de pildă, mitul sumerian numit /zbinda 
zeiței Iştar din Uruk asupra rivalei sale cu același nume din Khallab, mit 
elaborat mai tîrziu, este drept, exprimă clar vechea rivalitate dintre cele 
două temple. Zeița din Uruk este atacată, în acest poem, de o rivală, 
care vrea să-i ia locul. Ea atacă cu ostași mulți drumurile către Uruk, 
răspîndește de jur-împrejur curse, în cele din urmă încearcă să răstoarne 
poarta templului Eanna, marele templu al zeiţei An-l5tar, în care se 
refugiaseră apărătorii zeiţei din Uruk. Textul sumerian redă lupta: 


«Cea care dă asalt, urlă, mugește, o strălucire 
sinistră îi acoperă trupul 
Porţile templului Eanna vor fi sparte sub loviturile 
e —... 
Pe străzile cetății Uruk năvălitoarea ucide o sumedenie 
de oameni 
Nimiceşte o grămadă cu armele sale 
Și sfarmă poarta principală a templului. 


Dar în această clipă scena se schimbă în mod neașteptat. Poetul vor- 
beşte cu năvălitoarea și îi spune: 


« Apele care se scurg din Ištar vor cădea peste tine 

Mina gigantică, mîna care zdrobeşte, mîna uriașă 
a lui Ištar, 

TȚinind o măciucă care i-a nimerit în mînă 

Ea va zdrobi pe năvăltoare, pe ucipașă» ! 


Se produce atunci o schimbare fundamentală în starea sufletească a 
zeiței care năvălea peste Uruk: 

« Năvălitoarea o imploră, e acoperită de o paloare 
a morții ( pe fată) 
—0, Ištar dăruieşte-mi viaţa ! 
ți poi trimite zeii cu chip de tauri din munte, 
şi îți po. umple grajdurile 
Îţi voi trimite vite din munte, te voi copleși cu 
(numărul) de oi.» 


Și biruitoarea, plină de generozitate, nu numai că acordă viaţă celei 
biruite, dar admite să i se facă o procesiune în ţinutul învecinat cu Khal- 
lab, în cinstea lui Ištar cea eroică. 

La începutul acestui text poetic se pomeneşte de un cîntăreţ care are 
« chip de rege » și care se suie înainte pe o tribună, şi atrage asupra sa 
atenția tuturor care pot să-l privească. El ia în mînă timpanul și into- 
nează cîntul care reprezintă apoi o ceremonie sacră. Este vorba, deci, de 
o ceremonie în care vorbitorul, într-un moment determinat al ritualului, 
merge înainte și vorbește. Astfel trebuie să considerăm că cele mai multe 
din textele epice sau mitologice, fie ele sumeriene, fie akkadiene mai tîrziu, 
nu sînt decît pasaje din celebrarea unor rituri care mai cuprind și rugă- 
ciuni, implorări, invocări, blesteme sau descîntece în afară de numeroase 
acte pe care le-am putea numi magice, tămi:ieri, dansuri, bătăi ale tobelor, 
spargerea unor vase, etc. 

Aceste ceremonii celebrate de sumerieni au avut cele mai multe din 
ele un scop eminamente utilitar, de a justifica un anume cult divin, de a 
confirma anumite drepturi ori privilegii ale unor temple, sau a sancţiona 
anume titluri de preeminenţă a unui sanctuar asupra altuia. Căci de aceste 
complexe de cult constituite de temple, erau legate mari interese politice 
și economice. Acest aspect propagandistic — ca să ne exprimăm astfel — 
se întrevede bine chiar în texte mitologice ce par a avea o textură pur 
ideală, cum este de pildă Enmerkar și domnitorul din Aratta, care cuprinde 
material epic pur și exprimă predilecția zeiței Inanna pentru acel templu 


din Uruk. 


Desigur, în ceea ce privește compunerea acestor texte, trebuie conside- 
rată și aici, ca și în tot domeniul literaturilor antice, problema tradiţiilor 
orale. Căci nu mai putem reconstitui creațiile orale primare. Dar putem 
defini o serie de grupuri sau de cicluri mitologice, care pot fi divizate în 
următoarele: mituri despre origini, mituri cu privire la Tammuz și mituri 
cu privire la unii eroi anumiţi, cum este mitul lui Enmerkar sau mitul 
lui Ghilgameș. 

a) Mituri despre origini. Acestea sînt mituri cosmogonice cunoscute 
și de grecii vechi, dar mesopotamienii au creat astfel de mituri cosmo- 
gonice mai vaste, întrucît nu cuprind doar o istorie a lumii și a pămîntului. 

Sumerienii și după ei akkadieniu, ca și iudeii, aveau mai degrabă ten- 
dinţa de a pune în relaţie toate aspectele realităţii, adică toate faptele 

politice, sociale, religioase, culturale, apoi naţiunile, orașele, templele, 
toţi zeii, cu o singură origine, un singur autor sau un creator unic, de 
natură divină sau cu un erou din care toate acestea se trag. 

Desigur, ne-au rămas puţine texte sumeriene primitive, dar elaboră- 
rile posterioare care s-au sintetizat în poemul Enuma Eliş arată limpede 
această reducere la o origine comună a tuturor « văzutelor și nevăzutelor » 
după expresia biblică. Vom adăuga că pînă acum nu s-a regăsit originalul 
sumerian al acestui poem. 

Din această grupă de mituri face parte poemul despre Potop, dar 
textul sumerian, diferit de cel încorporat în mitul lui Ghilgameș, oferă nume- 
roase trăsături arhaice și multe dificultăţi lingvistice. în partea păstrată 
a poemului sumerian al Potopulu:, apare o zeitate care declară că vrea să 
izbăvească pe oameni de pieirea totală, în schimb oamenii vor înălța cetăți 
și temple în cinstea zeilor. După crearea omului, a animalelor și a plan- 
telor, un om credincios se ivește în lume, numit Zisudra, care are unele 
trăsături comune cu Noe și Utnapiştim akkadian. El află printr-o revela- 
ție divină că zeii au hotărît să-i nimicească pe oameni. Și survine poto- 
pul —adică plouă vreme de șapte zile și șapte nopţi —după care se 
arată Utu, zeul soarelui, dinaintea căruia Zisudra se închină și îi hără- 
zește jertfe. lată cum înfățișează potopul acest poem: 


« Toate vânturile, nemaivăzut de puternice, se 
năpustiră deodată, 

În aceeaşi clipă potopul se revărsă asupra capiştei 

După care şapte zile şi șapte nopți 

Potopul se prăvăli peste toată țara 

Și corabia cea largă era împinsă de vinturi pe apele 

întinse 
(Atunci) ieşi Utu care-şi întinse lumina peste cer şi 
pămînt 

Zisudra deschise o fereastră a corăbiei 

Eroul Utu își îndreptă razele spre corabia uriașă 

(lar) Zisudra regele 

Se prosternă dinaintea lui Utu 

Și regele aduse jertfă un taur şi ucise o vită ! 


Desigur unele pasaje, cum este nimicirea unei capişte, arată aparte- 
nenţa textului la o compunere rituală creată într-un templu. 

Tot în acest grup de mituri trebuie așezat acela al lui Enki şi Nin- 
hursag în Dilmun, unde se relatează că zeul Enki ar fi făurit plante medi- 
cinale, de unde se poate trage concluzia că mitul avea unele relaţii cu 
un templu al unui zeu vindecător. 


b) Ciclul lui Tammuz. Caracterele exacte ale acestui zeu sînt puţin 
cunoscute și s-a discutat mult structura epică a miturilor legate de el 
(a III-a reuniune internaţională de asirologie de la Leyda din 1952). 

De fapt, Tammuz este forma pe care o are numele acestui zeu în ebraică 
(cf. Ezechiel, VIII, 14) și care prin babiloniană descinde din numele sume- 
rian Dumu-zi, care nu trebuie confundat cu zeul Dumu-zi-Abzu. La ori- 
gine este posibil ca Tammuz să fi fost un erou sau un rege în care s-au 
condensat caracterele altor personaje divine. 

n epoca sumeriană Tammuz era zeu al vegetației, a cărui coborîre 
în lumea Infernului era o mare sărbătoare a anului antic, oriental, la sume- 
rieni apoi la babilonieni și la numeroase alte popoare orientale (chiar la 
canaaneeni = fenicieni) cu ecouri și în vremurile noastre în unele uzanţe 
arabe și kurde, dar și în mitul grec al lui Adonis. După cele relatate în 
mitul său, Tammuz coboară în Infern în locul iubitei sale, zeiţa Inanna 
(Iștar a semiţilor). În mod diferit de mitul canaaneean al lui Baal, mitul 
sumerian nu face nici o referire la învierea sa. Riturile legate de cultul 
său cuprind plîngeri și lamentaţii cîntate de coruri de femei, care jelesc 
dispariţia lui Tammuz (« Îndrăgitul femeilor » din Daniil, XI, 37). Pe 
această schemă generală se grefează dezvoltări poetice variate, compu- 
neri poetice sau rituale sub forma unor litanii. Alte poeme sînt interme- 
diare între imnuri și litanii. Dar capacitatea de sincretism a acestui mit 
se poate întrevede bine din numeroasele epitete ce i se atribuie rînd pe 
rînd lui Tammuz păstor, stăpîn, domn, soţ, apoi taur (simbol al potenţei 
masculine) etc. 


Redăm mai jos unele din frazele rituale însoţite de dans, desigur, și de 
gesturi multiple dintr-o Lamentaţie pentru dispariția lui Tammuz: 


«Ca un bou care mugeşte eu zac întins 
Ca o oaie care behăie după mielul ei şed eu. 


Eroul, stăpinul meu unde este el? 
Bunul meu soț, unde este el? etc. 


Într-un alt poem, cu un caracter mai mitografic, se celebrează Nunta 
lui Tammuz cu Inanna (Iştar) în Infern, și zeiţa își adună podoabele 
risipite de supărarea dispariţiei lui Tammuz, se gătește, se fardează și 
orînduiește avuţiile sale înaintea ceremoniei de nuntă. În acest text zeiţa 
Iștar este figurată mai întîi ca mamă a lui Tammuz, apoi ca soţie a zeului. 

Un alt mit este acela numit Dumuzi și Enkimdu, în care cei doi sînt 
rivali înverșunaţi întru dobîndirea dragostei zeiţei Inanna (]ştar). Aici 
se vede opoziţia între un zeu păstor (Enkimdu, și un zeu plugar Dumuzi, 
iar acest mit agrar este înrudit ca temă cu lupta dintre Cain plugar şi 
Abel păstor (cf. Geneză, IV, 2). 

Fără îndoială, această ostilitate între cei doi zei, ca şi aceea dintre 
Cain și Abel, exprimă dușmănia dintre populaţiile sedentare care cultivau 
pămîntul și cele nomade care practicau păstoritul, aşa cum putem să 
constatăm bine și în istoria Egiptului antic, unde cei ce cultivau Valea 

Nilului erau în permanent război cu păstorii nomazi din Libia sau 
din Sinai și Palestina. În mitul mai sus arătat Utu, zeul solar al sume- 
rienilor, îndeamnă pe sora sa [Inanna să ia în căsătorie pe zeul păstor 
Dumuzi (Tammuz) care îi va da lapte și grăsime. Utu îi vorbește surorii 
sale și îi cere să devină nevasta păstorului Dumuzi: 


«0, soră, lasă-l pe păstor să te ia de soție! 

O, fecioară Inanna pentru ce nu te-nvoiești? 

Smiîntina sa e bună, laptele său e bun. 

Păstorul pe tot ce pune mîna sporește 

O, Inanna, lasă-l pe păstorul Dumuzi, să te ia de soție! 

O, tu împodobită cu giuvaeruri pentru ce nu te 
învoieşti ? 

Smîntina sa e bună, o va mînca cu tine 

O, proteguitoare a regelui pentru ce nu te învoieşti?» 


Dar Inanna este îndrăgostită de zeul plugar Enkimdu, și ea afirmă că 
acesta îi va aduce daruri de pe ogoare, grîne și fructe din belșug. Zeița 
pomenește munca plugarului sedentar, lucrările sale de construire a unui 
dig, a șanţurilor prin care se scurge apa, toate activităţile pe care păs- 
torul nomad le disprețuiește, dar care reprezintă gloria civilizației sume- 
riene. Într-adevăr, îndiguirea și irigarea pămînturilor aşezate de-a lun 
Tigrului și al Eufratului este atestată arheologic din mileniul al IV-lea 
î.e.n. Dumuzi, zeul păstor, încearcă să o cucerească pe [Inanna spunîndu-i 
că-i poate procura tot ce vrea. El zice: 


« Dacă îmi lipseşte pîinea cea bună (a plugarului) 
Eu îi voi da lui în schimb vînatul meu cu miere 
Dacă îmi lipseşte boabele sale de bob 
i voi da lui în schimb brînzeturile mele 
Și după ce a mincat și a băut 
Îi voi lăsa lui smintina grasă 
Îi voi lăsa lui laptele cel prea gustos 
Ce are el plugarul mai mult ca mine, 
Ce are el mai valoros decît am eu?» 


Versurile următoare mută scena pe malurile unui rîu, unde păcurarul 
Dumuzi și-a adus turma, căci viaţa sumeriană se petrece toată pe malu- 
rile canalelor și ale rîurilor mesopotamiene. Aici va avea loc împăcarea 
celor doi rivali, căci plugarul, zeul Enkimdu îi oferă prietenia sa lui Du- 
muzi: el lasă vitele sale să pască pe malurile canalelor, și să rătăcească 
păscînd pe cîmpiile sale, să se hrănească cu iarba grasă din jurul orașului 
Uruk, și îngăduie ca oile și caprele păstorului să bea apă din canalul său 
Unum. Cei doi potrivnici se împacă și Dumuzi se declară prietenul apro- 

piat al lui Enkimdu. De observat că în Orientul de Mijloc prietenul mirelui 
este un personaj cu un rol aparte în cadrul ceremoniei nunții, avînd drep- 
turi și îndatoriri speciale, așa cum reiese de altfel și din textul lui Joan, 
III, 28 sq. Acest mit sumerian atestă vechimea obiceiului de a se institui 
un prieten al mirelui, alături de mirele care se însoară. Dar Inanna, capri- 
cioasă, îl preferă în cele din urmă pe păcurarul Dumuzi, poate fiindcă în 
disputa verbală dintre el și plugar, Dumuzi a ieșit învingător. 

Mitul sumerian al Coboriru lu: Inanna în Infern este modelul după care 
a fost creat textul akkadic al Coborîrii lui Iștar în Infern, și aceste mituri 
pot fi încadrate în miturile sumeriene ce ne-au rămas cu privire la Des- 
crierea Lumii de Dincolo, care reprezintă paralele sumeriene ale numeroase- 
lor tratate egiptene cu același subiect (cf. Constantin Daniel, Civilizaţia 
Egiptului antic, Buc., 1976 p. 221 sq., unde se menţionează următoarele 
scrieri egiptene: Cartea despre Amduat (Infern), Cartea despre ce se află 
în lumea de apoi, Cartea Peșterilor, Cartea Porţilor etc.). 

c) Epica eroică. În această categorie pot intra ceea ce am putea numi 
«povestiri eroice», în care apar oameni alături de zei, dar eroii sumerieni 
nu luptă în conflicte de interese umane, ci mai degrabă dezleagă probleme 
teologice decît slujesc nevoi umane și terestre. Este vorba de regi sau 
de prinți care se luptă cu forţe demonice, malefice, sau cu divinităţi din 
panteonul sumerian, și fiecare din ei are un ciclu de poeme. Distingem 
printre acești eroi pe Ghilgameș, pe Enmerkar și pe Lugalbanda. 

Ghilgameș are un ciclu vast de texte poetice bine definite. Acest erou 
are o istorie complexă și întrucîtva puţin elucidată pînă în prezent, chiar 
lectura exactă a numelui său a fost stabilită cu multă greutate, nefiind 
încă bine cunoscută nici azi semnificaţia exactă a numelui. După unii 
sumerologi, numele real ar fi Bilgameş, unde Bilga ar avea sensul de «vechi, 
antic ». Miturile legate de Ghilgameș au fost transpuse în akkadiană și 
dezvoltate mult într-un mare poem, care a avut o difuziune extraordi- 
nară în toată Asia Anterioară, dar și în lumea greacă unde se vădeşte în 
Odiseea și ajunge pînă tîrziu în evul mediu curopean. În epoca sumeriană 
Gilgameş se înfățișează ca un suveran de la sfîrșitul mileniului al IV-lea 
î.e.n., căutător al unor taine pe care nu reușește să le dezlege. Cintările 
cele mai vechi ale acestui ciclu sînt: Ghilgameș și Agga, Ghilgameş şi Țara 
celor vii, Moartea lui Ghilgameş. În primul poem, cei doi eroi sînt oameni, 
primul (al cincilea rege al primei dinastii din Uruk, unde se afla templul 
Eanna), Agga, fiind rege în orașul Kiş, cel din urmă rege al primei dinastii 
după Potop. Textul acestui poem este dificil fiindcă este laconic, omiţindu-se 
anumite părţi care erau repetate și cîntate din memorie. în general este 
vorba de lupta pentru supremație între orașele Uruk și Kiş, cu victoria 
celui dintii. Tema epică a poemului nu are caracterul filozofic-teologic pe 
care îl vom găsi ulterior în textele acestui ciclu. De pildă Enkidu nu este 
încă un fel de Achile care se înfurie cumplit, ci doar un slujitor credincios 


212 


al lui Ghilgameș, care ascultă destăinuirile stăpînului său. Lupta între cei 
doi regi este crîncenă, dar se sfirșește cu izbînda regelui din Uruk. 

În poemul Ghilgameș și Tara celor vii se istorisește că acest rege, pentru 
a fugi de moarte, se gîndeşte să se ducă în «ţara celor vii », o regiune aşe- 
zată înspre sud- est, către Iranul de azi și către India. Înainte de a porni 
într-acolo — după sfatul lui Enkidu — încearcă să dobîndească spriji- 
nul zeului soarelui, Utu, și îi propune să-i fie într-ajutor. Zeul Utu acceptă 
să-l ajute, probabil oprind puterile malefice și rele, — ce ar fi putut îm- 
piedica pe erou să străbată cele șapte lanţuri de munţi. Atunci Ghilgameș 
pleacă cu 50 de oameni, arme și bagaje, biruie multe piedici și greutăți, 
şi în cele din urmă ajunge la ultima: zmeul Huwawa care îi stă în cale 
și i se împotrivește, fiind păzitor al copacilor de cedru la care Ghilgameș 
trebuie să ajungă. Se citește apoi în acest cînt despre lupta aprigă cu 
zmeul care se sfirșește cu prinderea şi biruirea zmeului și cu uciderea lui. 
Uciderea se face la stăruinţele lui Enkidu, căci Ghilgameș, erou generos, 
ar vrea mai degrabă să-l pună în libertate pe învins. lată cum descrie 
Enkidu pe zmeul Huwawa: 


— 0, stăpînul meu, tu n-ai văzut pe acest om, n-ai fost 
înspăimîntat de el; 
— Eu care l-am văzut sînt înfricoșat; 
— Acest uriaș, dinții săi sînt dinți de balaur 
— Fața sa e fața unui leu 
Stăpine du-te tu în țara celor vii, eu mă (voi duce 
în orașul nostru) 

Și voi povesti maicii tale slava ta, o voi face să 

plingă 
Îi voi istorisi moartea ta, o voi face să verse lacrimi. » 


Întregul poem este plin de aventuri minunate, de întîmplări miracu- 
loase, așa cum le vom regăsi în povestirile egiptene mai tîrziu (cf. Cons- 
tantin Daniel și Ion Acsan, Faraonul Kheops şi vrăjitorii, Buc. 1978, 
Biblioteca pentru toti, passim) și așa cum citim mult mai tîrziu în ciclul 
de povestiri arabe O mie și una de nopți. 


Moartea lui Ghilgameş continuă într-un fel poemul anterior descris, dar 
textul său destul de fragmentar, e uneori neclar. Totuși, aflăm că Ghilgameş 
primește de la zei informaţia că nu i se poate hărăzi nemurirea, în schimb 
zeul suprem sumerian Enlil îi acordă glorie militară, putere fizică, dom- 
nie îndelungată. Totuși Ghilgameș hotărăște să coboare în împărăția celor 
morți, în împărăția subpămînteană a Infernului, și aceasta reprezintă fără 
îndoială pieirea sa. 


În jurul eroului Enmerkar s-au scris o serie de mituri constituind ceea 
ce putem numi ciclul lui Enmerkar. Poemul cel mai însemnat al acestui 

ciclu este intitulat Enmerkar și stăpînitorul din Aratta. După interpretarea 
dată de marele sumerolog S. N. Kramer, cîntul relatează un episod din 
lupta dusă de Enmerkar, căpetenia statului-oraș Uruk din sudul Meso- 
potamiei, cu stăpînitorul orașului Aratta, așezat poate în Iranul de sud, 
în provincia de azi Luristan. 

Din același ciclu fac parte poemul Enmerkar și Sukușsiranna și Lugal- 
banda şi Enmerkar. Aceste cînturi aduc primele documente scrise cu pri- 
vire la o civilizaţie proto-iranică, care fusese regăsită doar arheologic. 
Aici apare marele ciclu sumero-iranic, de cinci mii de ani, după care isto- 
ria reîncepe din nou. Dar sc regăsesc aluzii enigmatice, puţin inteligibile 
pentru noi, referitoare la oamenii albi, negri sau roșii de pildă. 


Literatura epocii akkadice și neosumeriene 


Perioada istorică, a cărei literatură o studiem în acest capitol, ocupă 
sfîrşitul mileniului III î.e.n. și începutul mileniului II î.e.n. adică de la 
2350 î.e.n. la 1950 î.e.n. aproximativ. Din punct de vadere istoric, această 
perioadă se poate divide într-o perioadă Akkad (2350 —2150 î.e.n.), începută 
de Sargon cel Mare (a nu se confunda cu regele Sargon I al Asiriei, care a 
domnit cîteva decenii înainte de Hammurabi, și cu Sargon II din cpoca 
neo-asinană 721—705 î.e.n.). Urmează o perioadă în care supremaţia 
politică au avut-o gutii, popor venit din munți și care a stăpînit în Mesopo- 
tamia între 2150 —2050 î.e.n. În fine, acestora le-a urmat dinastia a III-a 
din Ur (2064—1955 î.e.n.), care era neo-sumeriană. 

Distincția dintre o epocă akkadică (sau sargonică), urmată de una neo- 
sumeriană, este o distincție pe tărim politic și istoric, căci din punct de ve- 
dere al literaturii, cei care au fost activi și au scris au fost numai sumerienii, 
sau semiţii akkadieni au scris în sumeriană. În perioada akkadică se ivesc 
doar primele începuturi ale unei literaturi semite. Perioada următoare 
neosumeriană a fost numită cea a renașterii sumeriene, fiindcă sumerienii 
în vremea dinastiei a III-a reapar ca o forţă istorică și culturală puternică, 
iar din punct de vedere literar creaţiile lor sînt acum cele mai valoroase. 
Multe din textele sumeriene, pe care le-am menţionat mai sus, datează 
din această epocă sau sînt copii scrise în această perioadă. 

Faptul cel mai însemnat al aceste: perioade este trecerea supremaţiei 
politice din mîna sumerienilor în aceea a semiţilor, numiţi akkadieni, 
întrucît centrul lor politic era orașul Akkad (în nordul Babiloniei, poate 
aproape de localitatea de azi: Abu-Habba vechiul Sippar). 


Este foarte probabil că penetraţia akkadiană în Mesopotamia a fost 
mult anterioară lui Sargon cel Mare. Încă din timpurile cele mai vechi, 
sumerienii apar în Mesopotamia alături de semiţi, care predomină numeric 
în nord, dar sînt atestaţi și în sud. În izvoarele sumeriene dinainte de regele 
Sargon se întîlnesc nume semite de pildă: Işlul-il; Ur-elum; Rabiu-l; 

Umu-ili; Ilum-bani etc. Lista regilor conţine și ea nume semite, mai ales 
în orașele din sud. Apoi există împrumuturi lexicale semite în sumeriană, 
chiar într-o epocă foarte veche. 

Nu știm exact care au fost cei care au întemeiat dinastiile akkadiene, 
dar cei mai însemnați regi akkadieni au fost Sargon, care a domnit 56 ani, 
Rimuș (9 ani), Maniştusu (15 ani), Naram-Sin (37 ani). În timpul dom- 
niei lui Șar-Kali-șari, au început să fie menţionaţi gutii. Epoca în care au 
avut supremaţia gutii se întinde de la 2150—2050 î.e.n. şi este îndestul 
de obscură. În vremea lor, dinastia akkadiană nu exercita desigur o putere 
efectivă. 

Limba akkadiană apare în documente scrise anterior lui Sargon, și 
chiar din acele timpuri îndepărtate se întrevăd caracterele esenţiale ale 
babilonienei clasice: folosirea regulată a dezinenţei cazurilor, folosirea 
obișnuită a lu Il(u), (= El) în numele teofore. 


Primele texte akkadiene sînt calchieri servile ale celor sumeriene, și 
poezia akkadiană cea mai veche o copiază fidel pe cea sumeriană. Pe vremea 
domniei regelui Sargon cel Mare și a urmașilor săi imediați, folosirea limbii 
sumeriene în Babilonia este în regres. În Sumer se folosește sumeriana, 
dar în chip inegal, căci orașul Nippur scrie în mod exclusiv în sumeriană, 
iar Lagaș după numele proprii pare a fi o zonă mixtă, și akkadiană 
este folosită des. Dar și din Sumer se cunosc texte scrise în akkadiană 
și se pare că această regiune este bilingvă. În akkadiană s-au găsit con- 
semnate legende despre regii din Akkad, cea mai interesantă dintre acestea 
fiind Cronica regelui Sargon, iar nimicirea orașului Akkad face obiectul 
unei Lamentaţiui. 


Renașterea neo-sumeriană si a treia dinastie din Ur. 


Invazia gutilor a pus capăt dinastiilor akkadiene, care nu reușise să-și 
creeze o cultură proprie în limba ei. De această cotropire a gutilor au 
profitat în cele din urmă sumerienii, care renasc în sudul și centrul Babi- 
loniei, ce fusese mai puţin semitizată și pe de altă parte, mai puţin ocu- 
pată de guti. Un rege sumerian, Utukhegal din Uruk (către 2075 î.e.n.), 
a fost acela care i-a izgonit pe cotropitori guti din Babilonia. Se produce 
o mare înflorire a culturi sumeriene, se scriu un mare număr de opere 
care justifică întru totul apelaţia de «renaștere sumeriană» atribuită 
acestei epoci. 


Se scriu de asemenea un număr imens de tablete administrative sau 
comerciale, care oglindesc dezvoltarea economică şi socială a Babiloniei. 
Întrucît tabletele sînt datate cu exactitate, se poate reconstitui zi de zi 
activitatea economică a unor temple sau a unor suverani. Pe de altă parte, 
aurul găsit din abundență în mormintele regale din Ur, pietrele scumpe, 
clădirile templelor, zigguratul din Ur, palatele înălțate dovedesc marea 

înflorire a Sumerului în această epocă, ce a fost poate vremea după care 
Abraham a plecat din Urul Chaldeii (cf. Geneză XI, 31) dimpreună cu tatăl 
său Terah. 


Numeroasele texte literare și legislative găsite, datînd din vremea 
aceea, arată o incontestabilă înflorire spirituală. 


Limba sumenană, în care apar forme mai noi, predomină acum în 
toată Mesopotamia, akkadiana se întîlnește arareori în scrisori ale regilor 
din Ur către guvernatorii lor din Der și din Mari, apoi în puţine texte 
economice. 


Dimpotrivă, textele sumeriene sînt sute de mii. Dar se poate ca acest 
fenomen să se fi limitat doar la limba scrisă, și în realitate semitizarea — 
răspîndirea limbii akkadiene — să fi continuat cu aceeași intensitate. 


Regii din a treia dinastie din Ur, care au favorizat această renaștere 
culturală sumeriană (între 2050—1950 î.e.n. aproximativ, adică vreme 
de un secol), au fost: Ur-Nammu (a domnit 18 ani), Sulgi (48 ani), Amar 
Suen sau Bur-Sin după altă citire (19 am), Șu-Sin (9 ani), Ibbi-Sin 
(25 ani). Cel mai de seamă dintre aceștia a fost Sulgi, care a avut și dom- 
nia cea mai lungă. Pe timpul regilor Șu-Sin și Ibbi-Sin se produc, se pare, 
noi invazii semite din Siria de unde vin amoreii. Anii de domnie sînt 
notați prin consemnarea celui mai de seamă eveniment religios sau dinas- 
tic din anul ce s-a scurs. De exemplu: anul în care frumosul tron al zeului 
Enlil a fost construit; anul în care regele Amar-Suen a clădit cu bucurie 
tronul divin al lui Enlil. 

Poezia acestei epoci este exprimată în numeroase imnuri în cinstea 
regelui, căruia i se închină un cult. Adorarea aceasta a regelui, care devine 
astfel un zeu, nu se va întîlni la babilonieni și la asirieni decît în epoca 
neobabiloniană. lată un pasaj din Imnul pentru divinul Sulgi: 


«Eu regele, sînt un erou de la sînul maici mele 
Eu Sulgi din naștere sînt un om puternic 
Sint un leu, cu privire mindră născul dintr-un balaur 
Sint regele celor patru părți ale lumi 
Sint păzitorul, sînt păstorul « capetelor negre » 
(= sumerieni ) 
Sint eroul, sînt zeul tuturor ţărilor 
Copilul pe care zeița Ninsuna l-a zămislıt 
Acela pe care zeul cel sfint An l-a chemat din inima sa. 
Căruia zeul Enlil i-a hărăzut soarta 
Sulgi îndrăgitul lui Ninlil sînt'eu 
Apărat cu stăruință de zeița Nintur 
Dăruit cu istețimea mintii de zeul Enki 
Puternicul rege al zeului Nanna (zeul lunii) 
Leul zeului Utu care sfişie beregățile 

Sulgi,cel chemat pentru desfătarea zeitei Inanna, 
eu sînt, 
Onagru superb care trece în trap pe drum 
Cal iute cu coada ridicată în vînt. 
Armăsar al lui Șakau (zeu al fiarelor), care aleargă 
în galop, acela sînt eu 
Înțeleptul scrib al zeului Nisaba sînt eu. 
La fel ca valoarea şi ca puterea mea 
Este și ştiinţa mea desăvirșită. 
Eu excelez prin cuvintele mele clare 
Ce este drept eu îl îndrăgesc 
Răul îl urăsc 
Vorba dușmănoasă o detest 


Eu Sulgi sînt regele puternic care este înaintea tuturor » 

În afară de laudele ditirambice — pe care le vom regăsi și în inscrip- 
iile regilor asirieni — sînt de remarcat afirmaţiile despre virtuțile etice 
ale regelui, care ar putea corespunde și unei realități din viaţa acestui 
suveran. 


Despre primul rege al celei de a treia dinastii din Ur, Ur-Nammu, 
aflăm menţiuni în un « Cînt către zeul Enlil » cu prilejul reconstruirii tem- 
plului său din Nippur. Regele apare aici ca obiect al recunoștinţei divine, 
destinat să săviîrșească fapte mari. 


În legătură cu ultimul rege al acestei dinastii, Șu-Sin, s-a descoperit 
o poezie de dragoste adresată lui de o curteană. Textul fiind scris de o 
femeie este în dialect emesal, vorbit la origine de zeițe și de preotese, 
și provine din orașul Nippur. Începe prin a-l lăuda pe rege, care este 
foarte pur: 


«Ea născu pe cel ce este neprihănut, pe Șu-Sin 

Regina a născut pe cel ce este preacurat 

Abisimti (numele reginei mame) a zămislit pe cel fără 
de prihană; 

Regina a născut pe acela ce este preacurat » 


Fără îndoială, textul poetic era însoțit de muzică vocală, instrumen- 
tală și de un dans, fiindcă cuvintele acestei poezii de dragoste nu strălu- 
cesc prin originalitatea lor. În continuare preoteasa pomenește de obiecte 
prețioase pe care i le-a dăruit ei regele Șu-Sin. Apoi autoarea laudă pe 
rege pentru bucuriile pe care i le-a făcut: 


«0, Su-Sin al meu cade m-ai mulțumit 


O, Șu-Sin al meu care m-ai bucurat şi m-ai vizitat 
O, Șu-Sin al meu care m-ai copleșit cu bucurii 

O, îndrăgit al meu al zeului Enlil, Șu-Sin al meu 
O, rege al meu, zeu al tării tale.» 


Un mare număr de descîntece în versuri au fost găsite la Ur, unele 
reprezentînd creaţii poetice remarcabile, cum este descîntecul Împotriva 
demonului Samana. Și aici zeul vindecător Asalluchi comunică printr-un 
mesager tatălui său, zeul En, relele pe care le-a făcut demonul: 


«A răpit rîului răspunsul său la consultarea sa 

(prin proba ordaliei) 
A răpit laptele celei ce alăptează 
A răpit flăcăului puterea sa bărbătească. » 


Sfîrşitul statului-oraș Ur a fost, fără îndoială, acela care s-a repetat 
de atîtea ori în istoria lumii, cînd un centru de cultură, de rafinament, 
de splendide realizări umane este nimicit de atacul unei puteri militare 
oarbe. Posedăm, însă, o Lamentație despre sfîrșitul orașului Ur scrisă în 
babiloniana veche și din care s-au mai păstrat 450 versuri. În acest text 
zeița Ningal suferă pentru orașul său, nu mai poate să doarmă și plinge 
amarnic intonînd lamentația. 

La renașterea sumeriană au contribuit și alte centre din Sumer, ca 
de pildă orașul Lagaș cu regele său Gudea, figură interesantă de căpe- 
tenie-preot. De la acesta ne-au rămas numeroase texte care ne-au lăsat 
o imagine destul de clară a personalităţii sale. Gudea nu ni se înfățișează 
ca un stăpînitor mîndru, ce-și afirmă meritele și virtuțile —așa cum o 
fac de obicei regii din Orient —ci el ni se prezintă ca un om smerit ce 
imploră divinitatea. În textele de la el lipsește cu totul tema războiului: 
Gudea a întreprins puţine expediţii: militare și a fost un domnitor iubitor 
de pace. Vorbind despre sine, Gudea se arată ca un rege credincios, ce îl 
iubește pe zeul său personal Ningișzida, și face totul spre a-l mulţumi. 
Poate Gudea a domnit treizeci de ani, în vremea regilor din Ur, Ur-Nammu 
și Sulgi. De la el ne-au rămas numeroase texte literare, dar și adminis- 
trative, tipice pentru limba sumeriană clasică. Trebuie citat între aceste 
texte imnul alcătuit în cinstea construirii unui templu, compoziţia poetică 
cea mai lungă păstrată de la sumerieni, avînd circa 1600 de « versuri» 
din sistemul poetic al paralelhsmului membrelor. La noi au ajuns două 
texte ale acestui imn, cilindrul A și cilindrul B. În textul cilindrului A 
după o introducere, zeul Ningirsu — care poate fi identificat cu Ninurta — 
ia cuvîntul și își exprimă dorința cà templul său să fie reconstruit. Zeul 
apare de mai multe ori în vis lui Gudea și îi semnifică dorinţa de a vedea 
reclădit templul său, E — ninuu. Ca să priceapă bine sensul visului, 
Gudea cere să-i fie explicat de către zeiţa Nanșe. 


Atunci începe reclădirea templului, dar mai întîi trebuiesc sfințite 
materialele din care se va ridica noua capiște, întrucît totul trebuie să 

fie pur și sacru. Astfel se aduc materiale din regiuni îndepărtate cum ar 
fi Libanul și Siria. În fine, se săvirşesc riturile de așezare a pietrei de 
temelie. Urmează descrierea templului în care se întîlnesc un noian de 
termeni tehnici care n-au putut fi traduși și se descriu cele șase statui ale 
lui Gudea care vor fi aşezate înlăuntrul templului. În cilindrul B se des- 
scrie intrarca zeului în noul său lăcaș. Gudea, prin intermediul zeiței 
Anunne, căreia i se înalță o rugă, pofteşte pe zeul Ningirsu și pe soția sa 
Baba să intre în templu și să locuiască în el: 


Bunul păstor Gudea e înţelept şi a făcut lucrarea cu 
măreție; 

Bunul său Udug (demon protector) merge înaintea lui 
Bunul său duh apărător îl urmează 
Regelui său în locul casei sale căzute, cea veche, el 

a făcut o locuinţă 
Stăpinului său Ningirsu, Gudea îi aduce daruri mar. 
Hai vino stăpine în templul E-ninnu 
Rege al meu — Ningirsu 
Domnul care dirijează apele sălbatece 
Domnul al cărui cuvânt este mai presus de toate 
Moștenitor al lui Enlil, eroule, tu mi-ai poruncit 
Și eu am îndeplinit pentru tine cu fidelitate 
Ningursu, eu am clădit-o ție 
Vino în ea cu bucurie 
Baba a mea eu ţi-am ridicat încăperea ta 
Vino să primeşti locuinţa ta cea bună.» 


Într-a patra zi a anului nou, de fiecare dată este reînnoită ceremonia 
intrării zeului și a soţiei sale în templu, și se fac festivități solemne în 
acest scop, care se descriu în amănunţime. Respectivele sărbători sînt 
cele mai însemnate din calendarul religios al statului-cetate Lagaș. 


Alte creaţii sumeriene din această perioadă 


Trebuie menționate și alte creaţii sumeriene din această epocă: 

a) Listele de regi însoțite de scurte notițe ale faptelor lor, care repre- 
zintă începutul unei istoriografii, ce se continuă apoi în listele de regi 
babiloniene și asiriene. 

b) Înnurile care ne-au parvenit în mare număr redactate în sumeriană 
pot cu greu să fie atribuite unei epoci precise. Așa este un mare imn 
adresat zeului Ninurta, zeul care, sub diferite nume, are un cult foarte 
extins, el fiind zeu al agriculturii. 

În Imnul către zeul Martu, erou eponim al tribului semit nomad mar- 
tu, care a pătruns pe încetul pe teritoriul Babiloniei, se arată că acestui 
zeu i s-a dat în dar un munte de lapis-lazuli. Se știe că această piatră 
semiprețioasă se extrăgea din Afganistanul de azi, iar nomazii martu îl 
aduceau în Babilon din acea ţară muntoasă. Unele din imnurile sumeriene 
sînt bilingve, însoţite de traducerea lor în babiloniană. 

c) Textele legislative sumeriene sînt destul de numeroase, cel mai 
însemnat find așa-zisul Codice al lui Ur-Nammu. 

d) O creaţie sumeriană destul de vastă este cea a textelor sapienţiale 
cărora A. van Dijk le-a consacrat un amplu studiu. Nu se poate deter- 
mina o epocă precisă a compunerii textelor sapiențiale sumeriene, întrucît 
multe au fost scrise în Babilon sau în centre akkadiene, unde limba literară 
era sumeriana. Se știe că sumeriana a rămas limba sacrală și literară în 
Mesopotamia pînă în mileniul I. î.e.n. 

Problema înțelepciunii, sofiei sumeriene este în relaţie cu aceea a cul- 
turii sumeriene în general. Școala sumeriană edubba, «casa tăbliţelor de 
lut », avea ca scop esențial formarea de scribi pentru administraţia publică, 
scribi care erau foarte numeroşi, fiind prezenţi în toate organismele civile 
și religioase. Dar o astfel de «casă a tăblițelor » implica o muncă temei- 
pică de pregătire a viitorilor scribi, care trebuiau să înveţe să scrie, să 
compună, să citească în două sau trei limbi (sumeriană, akkadiană, poate 
și hurrită sau canaaneeană), să catalogheze textele etc. Este posibil ca 
imnurile şi poezia sacrală să se fi învăţat în alte centre — poate pe lîngă 
temple. 

Școala sumeriană căuta să creeze un tip uman modelat după idealul 
de smerenie, pe care îl vom întiîlni și în alte cercuri de cultură. De pildă, 
se sfătuia un viitor scrib: 


«Să nu treci traversînd piata, cînd străbați o stradă 

nu te uita cine este în ea. 
Fii umil, teme-te de mai marele tău 
Dacă vei fi respectuos cu mai marele tău, el te va îndrăgi. » 


De fapt este vorba de aceleași sfaturi de supunere, de aplecare înaintea 
bunului plac și al arbitrarului domnitorilor și despoţilor din orînduirea 
€ asiatică » sau tributală, pe care o întîlnim și în Egiptul antic. 

Multe din sfaturile date viitorilor scribi în sumeriană ar fi putut fi 
creaţii ale unor akkadieni, semiţi care scriau în limba sumeriană. Din 
genul sapienţial, cele mai vechi texte sînt fără îndoială proverbele. În 
acestea se pune în evidenţă adesea structura lor similară cu vestitele 
mașal « proverbe » ebraice, adică proză ritmată, paralelism al membrelor 
şi dezvoltare a comparațiilor. 

Proverbelor, maximelor și aforismelor sumeriene le-au consacrat studii 
S. N. Kramer, dar și Edmund Gordon (cf. S. N. Kramer, Istoria începe 
la Sumer, trad. rom. Buc. 1962, p. 177 sq.) 


Redăm cîteva aforisme și maxime sumeriene: 


«Poţi să ai un stăpin, poți să ai un rege 
Dar omul de care să te temi este perceptorul. » 


«Cine clădește ca un domn, trăiește ca un sclav 
Cine clădește ca un sclav, trăiește ca un domn.» 


« Am scăpat de boul sălbatec 
Și m-am pomenit în fața vacii sălbatice. » 


«Încă n-a prins vulpea 
Dar i-a şi făcut un laţ.» 


«0 inimă bucuroasă este mireasa 
O inimă miîhnită este mirele. » 


« Nevasta mea este la templu 
Mama mea este pe malul rîului 
lar eu aici mor de foame.» 


«Cine n-a întreținut niciodată o femeie sau un copil 
N-a purtat niciodată lațul de nas.» 


« Poţi face copii fără să faci dragoste ? 
Te poți îngrăşa fără să mănînci ? » 


« Sîntem osîndiţi să murim, hai să cheltuim ! 
Trebuie să trăim multă vreme, hai să economisim ! » 


« (Săracul) dacă are piine nu are sare. 
Dacă are sare, nu are piine 

Dacă are carne, nu are miel 

Dacă are miel, nu are carne.» 


«Cel care are bani mulți este fără îndoială fericit, 
Cel care are mult orz este fără îndoială fericit, 
Dar cel care nu are nimic poate dormi.» 


«0 femeie nervoasă acasă 
Aduce și boală peste necazuri, » 

« Pentru plăcere: căsătorie 
După multă chibzuială: divorţ. » 


e) Un alt gen literar este acela al disputelor, al controverselor, numit de 
sumerieni adamantuga. De pildă, controversa dintre Dumuzi și Enkimdu, 
menţionată mai sus, este un exemplu de acest gen, care a fost cultivat 
și în Europa evului mediu în vremea scolasticii. Desigur, adamatuga se 
apropie ca formă și conţinut cu unele dialoguri socratice ale lu: Platon 
și bineînţeles cu multe din textele sofisticii grecești. Discuţia se desfășoară 
dialectic și tinde să stabilească un adevăr cu privire la un fapt sau la o 
persoană. Așa este Disputa între iarnă și vară, dar există fragmente de 
texte adamantuga cu dispute oratorice, adevărate lupte oratorice între 
cîine și vulpe, între urs și lup, între curmal și tamarisc, între taur și cal, 
între sapă și plug, între pește și pasăre etc. Un text mai lung ce ne-a ră- 
mas este o dispută între argintul metal preţios (Ku) și arama (Urudu). 


Cu privire la aceste dispute, sau controverse pe care sumerienii le pre- 
tuiau mult, S.N. Kramer scrie: 


« Toate aceste obiecte, fenomene sau activităţi constituiau elemente 
familiare ale lumii cunoscute de sumerieni și participau întrucîtva la 
civilizația lor. Totuși, ele se opuneau, sau mai bine-zis puteau fi opuse 
între ele două cîte două. Argintul era un metal prețios, fără îndoială o 
bogăţie, dar din bronz se produceau obiecte mai folositoare, de asemenea 
creşterea vitelor dădea într-adevăr carne pentru sărbători și jertfe, dar 
cultura cerealelor producea orzul, hrana zilnică a populaţiei. Care era deci 
mai folositoare? Aceasta a fost în mare originea acestor dispute, a acestor 
controverse pe care sumerienii le preţuiau atît de mult și pe care scriitorii 
lor le ridicaseră la rangul de gen literar, cu un meșteșug în care se ames- 
tecă deseori plăcerea jocului. 

În aceste dispute obiectele sau elementele personificate — de altmin- 
teri nu în mod artificial, căci multe dintre ele erau deja personificate de 
către religie și mit — luau cuvîntul pe rînd şi începeau un fel de duel, în 
decursul căruia fiecare dintre rivali căuta să «umile » propriile sale merite 
și să micșoreze pe ale celuilalt. Sub stiletul scribilor sumerieni, aceste 
dueluri oratorice, care se înrudeau, fără îndoială, cu «jocurile » anticilor 
« menestreli » (cf. joute oratoire, n.m.) pe care le cunoscuse Sumer înainte 
de a inventa scrierea — au păstrat, datorită acestui fapt, forma poetică. 
Fiecare controversă era precedată de o introducere mitologică adecvată 
și lua sfîrșit prin arbitrajul unuia sau mai multor mari zei, care desemnau 
pe învingătorul concursului ». S. N. Kramer publică de asemenea textul 
unei astfel de dispute oratorice sumeriene, disputa între vară și iarnă, 
pe care am menționat-o mai sus: 

« Introducere mitologică: Enlil, zeul aerului, a hotărît să facă să crească 
tot felul de arbori și plante și să domnească belșugul în Sumer. 

Împărţirea funcţiilor: În acest scop el creează două persoane imagi- 
nare, doi fraţi Emeș (vara) și Enten (iarna) și atribuie fiecăruia funcţiile 
sale proprii: 


Enten face ca oaia să dea naștere mielului 
Capra să dea naștere iedului 

Vaca să se înmulțească 

Smiîntina și laptele să curgă, 

În cîmpie el face să se bucure 

Inima caprei sălbatice, a oii și a măgarului, 
Păsările cerului pe întinsul pămint, 

le face să-și construiască cuiburi; 

Peştii măru în stufăriș 

îi face să-și depună icrele; 

În plantaţia de palmieri şi în vie 

face să curgă miere şi vin; 

Pomii pretutindeni unde sînt sădiți, 

îi face să dea roade; 

Grădinile le împodobește cu verdeață, 

dă plantelor lor bogăție; 

El face să crească sămiînța în brazdă; 

Ca şi Așuan (zeița seminţei), fecioara binevoitoare 
o face să crească zdravăn; 

Emeş cheamă la viață pomii şi ogoarele, 
măreşte grajduri şi stîne; 

n gospodării el înmulțește bunurile; 
Acoperă pămintul cu... 

El face să intre în casă recolte îmbelșugate; 
El face să se ridice orașe și locuințe, 

să se construiască case în țară 

Și să se ridice temple la înălțimea munţilor. » 


Cearta: Odată misiunea lor îndeplinită, cei doi fraţi se hotărăsc să 
meargă la Nippur pentru a oferi daruri tatălui lor Enhl. Emeș aduce dife- 
rite animale sălbatice și domestice, păsări și plante, în timp ce Enten 
aduce pietre preţioase și metale rare, copaci și pești. Cînd ajung însă în 
faţa porții « Casei Vieţii », Enten, care este gelos pe Emeș, sfirșește prin 
a-i contesta drepturile sale la titlul de & plugar al zeilor». 

Disputa în fața zeului. Odată ajunși la marele templu al lui Eniil, 
E-kur, fiecare dintre ei își expune cazul în faţa zeului. Enten se plînge 
în termeni simpli dar viguroși: 


«0, Tată, Enlil tu mi-ai dat paza canalurilor 
eu am adus apă din belşug. 

Am făcut în așa fel încît o gospodărie să atingă altă 


gospodărie 
Am umplut din plin hambarele. 
Am înmulțit sămînța în brazde, 
Ca și Aşnan fecioara cea binevoitoare 
am făcut-o să crească zdravănă 
Dar Emeş cel... care nu se pricepe la munca ogoarelor 


Mi-a îmbrîncit brațul... și umărul meu... 
La palatul regelui. 


Versiunea pe care o dă Emeș asupra certei începe, dimpotrivă, cu fraze 
măgulitoare, sortite să cîştige bunăvoința lui Enlil; urmarea este însă 
scurtă, și cel puțin pînă în prezent de neînțeles. 

Judecata. După ce a ascultat pledoariile lor, Enlil zeul răspunde lui 
Emeș și lui Enten: 


Apele care dau viaţă în toate țările 
Enten le are în pază 

Plugar al zeilor el produce totul 
Emeş, fiule cum poți să te asemui 
fratelui tău Enten ? 


Împăcarea şi încheierea: Intrînd totul în ordine după Judecata fără 
apel a zeului, cei doi fraţi respectind hotărîrea lui Enlil se împacă: 


« Cuvintele sfinte ale lui Enlil au înţeles adînc 
Cu hotărire de nestrămutat, cine ar îndrăzni să le 
încalce ? 

Emeș îşi pleacă genunchii în fața lui Enten, îi înalță 
_ o rugăciune 
În casa sa el aduce nectar, vin și bere 
Ei beau pe săturate nectarul care înveseleşte inima, 

vinul şi berea, 
Emeș îi dăruiește fratelui său aur, argint, lapis-lazuli 
Ca frați și ca prieteni ei fac vesele libaţiuni 


Și poetul încheie: 
În cearta dintre Emeş şi Enten 
Enten credincios plugar al zeilor 
Arătindu-se biruitor asupra lui Emeş 


... Tată Enlil fu slăvut ! » 


f) Un număr de tăblițe sumeriene se referă la probleme etice şi în gene- 
ral la diferitele caractere umane. Acestea din urmă sînt texte care apostro- 

fează o persoană sau descriu o situaţie și se tinde a se caracteriza acea 
persoană sau situaţie. Îndeobște astfel de texte sînt în dialect emesal, 
adică pronunţate de femei, și sînt destinate să fie declamate sau cîntate 
de femei, deci ar putea reprezenta ceea ce numim noi epigrame. 


Texte centrate în jurul temei dreptului suferind, similar biblicului 
lov, au fost găsite pe mai multe tăblițe, și S.N. Kramer afirmă că se 
poate reconstitui din ele un mare poem sumerian al dreptului suferind 


(Opus citatum p. 283 sq). 


g) Posedăm Sfaturi ale zeiței Ninurta, un fel de instrucţiuni în materie 
de cultivarea pămîntului şi îngrijirea plantelor, text comparabil cu acela 
al lui Hesiod, Munci și zile. În fine, ne-au parvenit o serie de explicaţii 
etiologice în legătură cu științele de tot felul, cu anumite tehnici și cu 
rituri sau obiceiuri sumeriene, dar aceste explicaţii de cele mai multe 
ori fac apel la intervenția divină, și nu la cauze naturale. 


Cei din urmă sumerieni şi literatura sumeriană tardivă 


Prăbușirea imperiului creat de a III-a dinastie din Ur nu a însemnat 
sfîrșitul absolut al lumii sumeriene ca expresie politică a ei, dar nici 
creaţiile în limba sumeriană nu s-au terminat, ci vor continua în Mesopo- 
tamia pînă în mileniul I î.e.n. Pe de altă parte, s-au creat alte centre 
statale în care au coexistat și semiții, alături de sumerieni, cum ar fi 
statul avînd capitala la Isin, în Babilonia centrală și cel de la Larsa, 
în sudul Babiloniei. 


Suveranii acestora poartă nume semite, hurrite dar și sumeriene, însă 
în aceste state există «case ale tăblițelor» în care scribii învaţă sume- 
riana alături de akkadiană, și se scriu chiar și opere literare sumeriene. 

Printre regii dinastiei de la Isin sînt de menţionat: Ișbi — Irra (în 
jumătatea a II-a a secolului al XX-lea î.e.n.), Iddin-Dagan, nepotul său, 
Ișme-Dagan (jumătatea a II-a a secolului al XIX-lea î.e.n.), Lipit-Iștar, 
fiu al regelui de mai înainte, Urninurta, și succesor al lui. Larsa a avut 
ca rege mai întîi pe Naplanum, ultimul rege de origine sumero-akkadică 
find Siniqișam (sfîrșitul secolului al XVIII-lea î.e.n.). Regii Warad-Sin 
și Rim-Sin au domnit peste o populație de origine elamită (jumătatea 
secolului: al XVII-lea î.e.n.). 


În acea vreme în Asiria domnea Șamși-Adad I, contemporan cu Sin- 
muballit din Babilon, care a fost tatăl lui Hammurabi (1728—1686 
î.e.n.). 

De numele acestor suverani se leagă creaţii literare în sumeriană ce au 
ajuns pînă la noi. 

În vremea regelui Iddin-Dagan se menţionează existenţa unei «case 
a tăbliţelor » care apare în context nu numai ca o școală, ci și ca un centru 

de activitate literară. Într-o poemă Iddin-Dagan este slăvit ca repre- 
zentant pe pămînt al zeului Tammuz în « căsătoria sacră» cu zeiţa Inanna, 
reprezentată de o preoteasă. 


Într-un Cântec al zeiței Baba se imploră zeiţa ca să aibă grijă de regele 
Ișme-Dagan și să-i hărăzească viaţă lungă și prosperitate mare în ţara pe 
care 0 guvernează. 


Și pentru Ișme-Dagan ne-a rămas o poemă celebrînd «căsătoria sa 
sacră ». 


Imn către Inanna și Ișme-Dagan, în care se menţionează și un fel de 
dans sacru ce însoțește această nuntă rituală a regelui cu zeiţa, întruchi- 
pată printr-o preoteasă. Au ajuns pînă la noi poeme de laudă către regele 
Lipit-Iștar, dar și un Imn către regele zeificat Lipit-Iştar, din care cităm 
următoarele pasaje: 


O, Lipit-Iştar, 

Cap eminent, căpetenie a templului 
Piatră scumpă, temelie a regalității 
Care luminezi ca soarele ! 

O, strălucire a țării 


O, tu care ai vorba dulce ca mierea 
care ai un nume drept 
şi o inimă trainică ! 


O, mare Înţelept, care dai răspunsuri 
Condu ţara noastră ! 

Inteligență vastă 

Care pătrunde adînc în toate lucrurile ! 
Tuturor țărilor 

Tu le dai îndrumări 


Tu faci să domnească dreptatea 


În Sumer şi în Akkad. 


Trebuie notată o oarecare monotonie în aceste poeme, deși poeţi 
ce le-au creat s-au străduit probabil să înfăţișeze fapte și lucruri noi. 

De asemenea demn de menționat este și Imnul către zeul Nanna, de 
tipul unei cîntări de slavă: 


Zeu tare ca ceafa unui taur, ca temeliile trainice ale 


unei case 
Suveran care luminezi pe cel drept înaintea adunării 


(poporului) 


Stăpînitor care arăţi în lumină pe prinși dinaintea 
regilor. 


Tot în sumeriană ne-a rămas un Cintec de slăvire a lui Sargon din 
Akkad, vechiul rege, fost grădinar, a cărui figură devenise legendară. 

Există însă și un imens număr de tăblițe sumeriene nedescifrate încă 
și este sigur că din ele vor apare un număr însemnat de creaţii literare 
ale vechilor locuitori ai Mesopotamiei. 


ARTA 


Distincția modernă între artiști şi artizani nu există în cea mai mare 
parte din societăţile antice și nici în Sumer artistul sculptor sau arhitect 
nu era socotit altceva decît un bun meseriaș. De aceea nu cunoaștem 
numele creatorilor de opere de artă din Sumer, cum nu-i știm nici pe cei 
din Babilon sau din Asiria. Dar zeii au fost aceia care învăţaseră pe 
sumerieni primele meşteşuguri și zeul Enki ( = Ea) era cel care în chipul 
omului-pește Oannes se ivise pe malul Oceanului și instruise pe strămoșii 
sumerienilor în cele ma: felurite tehnici. 

Mici figurine de argilă care înfățișau pe zei sau temple ale lor au fost 
primele creaţii artistice în Sumer. În sudul Mesopotamiei nu se aflau 
nici arbori, nici metale, dar argilă se găsea din belșug, argilă care, uscată, 
devenea tare ca piatra. Din argilă modelată cu mîna se puteau face bucăţi 
de cărămidă, care puse în bătaia soarelui arzător constituiau un material 
de construcţie ieftin și totdeauna la îndemiînă. Construcțiile făcute din 
acest material — chirpici, adică argilă amestecată cu paie tocate mărunt, 
apărau pe om mai bine de razele soarelui, de ploaie și de furtunile de nisip, 
în orice caz mult mai bine decît cohbele de trestie primitivă. 

Arhitecţiu din Sumer au folosit în chip minunat aceste cărămizi, căci 
ei au inventat nu numai zidul mai strîmt sus decît la bază, dar au fost 
primii care au inventat și bolta, necunoscută de vechii greci în epoca lor 
clasică. Bolta înlocuia grinzile de lemn de susținere a tavanului — căci 
lemnul era rar și scump în Mesopotamia — cel puţin acolo unde era vorba 
de spaţii mai reduse. Poate arcurile care limitau în părţile superioare 
ferestrele şi porţile, au dat ideia bolţii pe care putem să o constatăm chiar 
în mormintele regale din perioada Ur I (circa 2500 î.e.n.). 

Totuși, cărămizile modelate în argilă aveau un defect major compa- 
rativ cu piatra, ce se utiliza rar în Sumer pentru temple (precum este 
templul din calcar din perioada Ur IV) sau mai ales pentru fundaţiile 
clădirilor. Într-adevăr, cărămida nu era rezistentă și cu timpul se sfărîma 
iar pe de altă parte, umezeala și igrasia pe care le producea diminuau 

mult durata existenţei unei construcţii. Arhitecţii din Sumer au folosit 
diferite soluţii spre a împiedica umezeala să se propage și să atace clădirile: 
foarte des se aplicau straturi groase de rogojini, alteori se tencuia cu bitum 
sau se făceau puțuri cu scurgere a apei sau conducte de drenaj din pămînt 
ars. Dacă era vorba de un templu clădit de vreun rege, zidul de cărămizi 
nearse era acoperit de un strat de cărămizi arse, în stare să reziste umezelii. 
Mijlocul cel mai eficient și mai la îndemînă pentru a înlătura efectele 
umidității asupra clădirilor (să nu uităm că în antichitate Sumerul nu 
era regiunea deșertică de azi, ci era străbătut de numeroase canale de 
irigație) era înălțarea unei construcții masive: se așezau cărămizi una 
peste alta, făcîndu-se ziduri de 10 metri grosime, opunînd astfel masivi- 
tatea construcției atacului apelor. 

I. Arta Sumerului a fost înainte de toate arhitectura, și toate docu- 
mentele scrise ce ne-au parvenit afirmă că înălțarea templelor a fost 
preocuparea de seamă a tuturor suveranilor. Totuși, construcții grandioase, 
impunătoare, nu s-a făcut decît în ceea ce priveşte zigguratele. 

Aceste turnuri înalte care voiau să ajungă la cer (« Haidem să ne facem 
un oraş și un turn al cărui vîrf să ajungă la cer» spuneau locuitorii ţării 
Senaar, adică ai Sumerului, construind un astfel de ziggurat, cf. Geneză XI, 
4) încep să fie înălțate din perioada Djemdet-Nasr și într-adevăr pornese 
parcă la asaltul cerului. Fiecare ziggurat — pare-se — avea în vîrful său 
o încăpere simplă, dar esenţială pentru credinţele sumeriene, adică o 
cameră nupțială unde se celebra căsătoria sacră (hieros gamos) a regelui 
cu marea preoteasă a templului, căsătorie care se realiza efectiv printr-o 
relație trupească între rege și marea preoteasă în fiecare an, în această 
încăpere. 

Marele arheolog englez C. L. Wooley a excavat ruinele unui mare 
ziggurat datînd din perioada Ur III, ziggurat reconstruit de regele 
Urnammu. Acesta este un bloc masiv de 65 pe 43 metri, se ajungea în 
vîrf printr-o scară centrală și două scări laterale. 


Templele sumeriene ating perfecțiunea lor chiar la începutul mileniului 
al III-lea avînd dimensiuni uneori surprinzător de mari (50 pe 80 metri), 
apoi un plan bine distribuit, cu numeroase porți, cu săli hipostile vaste, 
apoi cu motive în zigzag ale mozaicului zidurilor, mozaic făcut din mii 


de conuri de argilă roşii, negre sau albe, implantate în argila moale a 
pereților. 


Templul din piatră de calcar descoperit în 1929/1930 are în jurul 
unei mari curți în formă de T un plan perfect simetric, dreptunghiular 
și bine proporționat. Ramurile orizontale ale T-ulu: conţineau patru 
încăperi identice două cîte două. Templul D din Uruk are un mare 
număr de nișe simetrice, iar pereții exteriori sînt formaţi din cărămizi 
plan convexe așezate cu partea lor convexă în afară. Din epoca regelui 
Mesilhm, templele capătă dimensiuni mai mici, dar se creează un nou tip 
de templu, templul oval, care constă în a așeza sanctuarul propriu-zis 

pe o terasă ridicată în mijlocul unui temenos înconjurat de ziduri. Acest 
templu are fundaţii de piatră pe un strat de nisip. Zidul care înconjoară 
templul și îl separă de cartierele locuite de laici devine un element esen- 
ţial al templului. În vremea dinastiei a III-a din Ur, arhitectura templelor 
redevine iarăşi monumentală și este reînviat gustul pentru colosal. Ziduri 
înalte, care cuprind încăperi pentru preoţi și localuri administrative, 
înconjoară clădirea și la mijloc se înalţă templul avînd și el multe încăperi 
alături de un ziggurat înalt de peste 20 metri. Spre a proteja aceste clădiri 
de umezeală, regele Urnammu a înconjurat zigguratul din oraşul Ur— 
capitala imperiului său — cu un strat de cărămizi arse, cubice, vîrîte 
într-o tencuială de asfalt, avînd în total 2,50 metri lăţime. Astfel acest 
ziggurat a rezistat tuturor intemperiilor și se înalţă și acum în deșertul 
de nisip. 

II. Cînd regi: sumerieni au devenit mai despărțiți de temple şi de 
preoţime, arhitecţii au început să clădească palate și pentru ei. Poate 
fiindcă palatul regal era oarecum un rival politic al templului, i s-au dat 
celu dintîi proporţii masive, dar mai ales fiindcă palatul regal trebuia să 
fie și o fortăreață inexpugnabilă i s-au ridicat ziduri înalte și largi, cu 
turnuri de apărare în jur. Palatul regal din Eridu avea 65 pe 45 metri 
suprafaţă, iar zidurile sale erau tot atît de masive ca și ale templelor 
de mai sus. 

Poarta palatului: avea de o parte şi de alta turnuri groase şi ducea la 
o sală dreptunghiulară a cărei lungime era perpendiculară pe intrarea 
palatului. În curtea palatului se înălța palatul propriu-zis în formă de 
dreptunghi. În palatul de pe colina A din Kiș se găsea o mare sală de 
21,70 pe 7,60 metri suprafaţă cu patru coloane de 1,50 metri în diametru 
și o sală la deschidere către est, al cărei tavan era susţinut și el de patru 
coloane, apoi venea o încăpere lungă ai cărei pereţi erau decorați cu fresce. 
Poate aici erau sala tronului, sala de audienţă şi tribunalul. 


Un alt palat din orașul Ur, numit E-hursag (palatele ca și templele 
și zigguratele aveau un nume) în perioada Ur III, care a fost reşedinţa 
regelui Urnammu sau a lui Sulgi, se afla în incinta sacră și avea o curte 
exterioară și una interioară între care se găsea o mare sală de recepţie. 
Palatul din Așnunnak, datînd din aceeași perioadă, avea un plan similar: 
se trecea prin mai multe încăperi strimte, în care călătorul se putea spăla 
de praful de pe drum; se intra apoi în curtea principală. De aici un coridor 
pavat traversa curtea în diagonală către o sală de recepţie de 12 metri 
lungime, dar numai 3,2 metri lățime. Apoi printr-o încăpere strimtă 
se intra într-o curte de 17 pe 11 metri, în jurul căreia se aflau aparta- 
mentele regale, în vreme ce suita și slujitorii locuiau curtea exterioară 
a palatului. Toate aceste încăperi sînt mici și puţine, curtea regelui nu 
era deci prea numeroasă și nici chiar familia regelui nu trăia în lux. 


III. La fel ca la grecii vechi, la romani dar și în evul mediu european 
în Italia, Franţa și Germania, zidurile unui oraș constituiau apărarea și 

semnul său distinctiv. Dar în Sumer zidurile de apărare au devenit neapărat 
necesare din pricina războaielor între statele-orașe sumeriene care se 
luptau între ele, și aceasta încă din vremea regelui Mesilim. Aceste ziduri 
înconjurau templul, palatul regal și orașul cu locuitorii săi. Ele erau 
duble și aveau din loc în loc turnuri semi-cilindrice de apărare, care ieșeau 
în relief din pereţii zidurilor. Așa, bunăoară, orașul Uruk avea ziduri 
gigantice duble, care cuprindeau înlăuntrul lor și grădini și ogoare. Se 
atribuie construcţia acestui zid eroului legendar sumerian Ghilgameș. 
Zidul interior avea 5 metri grosime și nu avea decît două intrări, una la 
sud cealaltă la nord, iar porţile nu aveau decît 3,5 metri lățime fiecare. 
Aceste mari ziduri de argilă s-au prăbușit pînă la nivelul solului, dar 
uneori traseul zidului se poate vedea cînd terenul din jur este foarte umed. 


Tot așa de însemnat lucru era pentru sumerieni săparea canalelor 
de irigație care asigurau rodnicia pămîntului și aduceau recolte îmbel- 
şugate. Întreţinerea şi săparea canalelor, a stăvilarelor, a digurilor cerea 
din partea arhitecţilor sumerieni eforturi și o competenţă deosebită, căci 
pereţii se prăbușeau cu ușurință și trebuia construit adesea în lut tot 
traseul canalului, apoi erau necesare reparaţii după fiecare revărsare a 
fluviilor Tigru și Eufrat. 


Clădirea caselor din cărămizi de argilă era un meșteșug destul de com- 
plicat, fiindcă adesea acestea se prăbușeau, sau un zid doar cădea și ucidea 
pe cei ce locuiau înlăuntru. Codul lui Hammurabi pedepsea cu moartea 
meșterii dacă locuitorii unei case erau ucişi de prăbușirea casei ($ 229 
« Dacă un constructor a făcut o casă pentru cineva, dar n-a făcut lucrul 
destul de solid, încît casa pe care a făcut-o a căzut omorînd pe proprietarul 
ei, atunci să fie omorît şi constructorul. $ 230 Dacă a fost omorît un copil 
al proprietarului casei, atunci să fie omorît și copilul constructorului; 
$ 232 Dacă (în dărîmare) au fost distruse bunuri, atunci va plăti tot ce 
s-a distrus și deoarece casa pe care a construit-o n-a fost solidă de în dată 
ce s-a prăbușit, atunci va reclădi casa care a căzut pe cheltuiala sa proprie ; 
cf. Athanase Negoiţă, Gindirea Asiro-babiloniană în tezte, Buc. 1975, 
p. 347). Totuși, de obicei arhitecţii sumerieni construiau în mod trainic 
și multe ziduri făcute din cărămizi de argilă au rămas intacte pînă în 
vremurile noastre. 

De obicei o casă sumeriană a unui om mai avut cuprindea o curte 
centrală şi încăperi care o înconjurau, ușile și ferestrele dădeau în curtea 
centrală. Din curte o scară ducea la etajul superior și la acoperiş. Așezarea 
pragului de piatră indică în fiecare caz locul intrării principale ce dădea 
spre uliţă. Peretele care se afla la dreapta porţii de intrare este adesea 
găurit de o mică ferestruică prin care se putea zări cine este cel ce vrea 
să intre în casă. În mijlocul curţii se afla de obicei focul casei întreţinut 
nestins; apa murdară se scurgea prin ţevi groase de pămînt ars și se 
pierdea în pămînt sau era racordată la un sistem de canalizare. Casa 

avea totdeauna o cameră de baie, WC și un canal prin care se scurgea 
apa de la bucătărie. 

IV. Morții nu părăseau locuinţele sumeriene, căci de mult se instau- 
rase obiceiul de a-i îngropa sub podeaua casei. Exista în fiecare casă un 
mic altar domestic unde se aduceau jertfe strămoșilor decedați. Uneori 
sub pămîntul bătătorit al casei se construiau morminte cu bolți, unde cel 
răposat înconjurat de vase cu prinoase își găsea odihna veșnică. 

De fapt în credinţele sumeriene cultul morţilor și doctrina lumii de 
dincolo aveau un rol eminent. Cel decedat era în epoca arhaică mai întîi 
culcat pe o parte, apoi culcat pe spate, dar întotdeauna era însoțit de 
numeroase obiecte funerare: cupe, potire, care conţineau alimente 
pentru viaţa de apoi: în special curmale, cereale, untdelemn de susan, 
apă și carne de animale; de asemenea se așezau și arme: topoare de piatră, 
măciuci, sulițe spre a se apăra răposatul în călătoria primejdioasă pe 
care o avea de înfruntat în lumea de dincolo. 

În epoca Djemdet-Nasr, mortul era pregătit pentru această lungă 
călătorie, i se extrăgeau viscerele și se practica o ardere superficială, 
apoi se îngropa cadavrul într-un mare vas ovoid de argilă. 

La Ur au fost excavate morminte regale poate anterioare perioadei 
Djemdet-Nasr, alături de morminte ce datează din prima dinastie din 
Ur. Se găsesc morminte ale unor regi din Ur, care nu figurează pe listele 
regale ce ne-au parvenit. Dar mormintele particularilor constau dintr-un 
puț pătrat săpat în sol, măsurînd 1,50 metri pe 1,20 metri. În chipul cel 
mai simplu, corpul este culcat învelit în rogojini, uneori fundul mormîn- 
tului este și el acoperit de rogojini. 

Mormintele regale sînt alcătuite din clădiri de cărămidă arsă sau de 
piatră construite în fundul unui puț săpat în pămînt. Pereţii sînt de piatră 
de calcar sau de cărămizi arse, acoperișurile în formă de boltă, cu extre- 
mităţi de absidă lucrate în piatră în formă de nișă. O văruire superficială 
era întinsă peste pereţii interiori ai mormintelor și uneori chiar pe pămîntul 
de pe podea. Sumerienii în epoca aceea veche — jumătatea mileniului 
III î.e.n. — cunoșteau și foloseau în chip obișnuit nu numai coloana, dar 
și arcul, bolta și chiar domul. Or, aceste structuri arhitecturale nu sînt 
cunoscute în lumea Mediteranei, decît multe secole mai tîrziu. 


Mormintele regale aveau un culoar de acces, dromos, care pătrundea 
în una sau două încăperi zidite cu pereţi de piatră, de calcar sau cărămizi 
arse. Unele din aceste morminte cuprindeau trupurile curtenilor și sluji- 
torilor uciși cu otravă, care trebuiau să însoţească pe rege în lumea de 
veci. În mormîntul reginei Șubad, doamnele de la curte erau aşezate pe 
două rînduri paralele, iar la capătul acestora se afla un cîntăreţ cu harpa. 

V. Argila cu care se fasonau cărămizile — acel material de construcţie 
atît de abundent — oferea pe de altă parte posibilitatea de a se face și 
mici statui ale zeilor, ale animalelor și mai tîrziu ale regilor și reginelor 
care erau așezați ca închinători smeriţi înaintea altarelor divinităţilor. 

De la sculptura în argilă s-a trecut devreme la sculptura în piatră de calcar 
sau de alabastru, apoi la sculptura în bazalt și aceea în diorit, pe urmă la 
turnarea unor statui în bronz, argint sau aur. Totuși, dezvoltarea sculp- 
turii nu a fost liniară în Sumer, fiind adesea întreruptă de invazii barbare 
și de catastrofe naturale, care au făcut să stagneze pentru o vreme 
perfecțiunea artistică a creațiilor sculpturale. 

Se pare că una din primele sculpturi sumeriene, datînd de la sfîr- 
șitul perioadei Uruk, este o statuetă de alabastru de 18 cm înălțime, repre- 
zentînd un principe în atitudinea de închinător care se roagă. Această 
creaţie este foarte expresivă prin atitudinea și fineţea trăsăturilor ei. 

În celebrul cap al « Doamnei de la Warka » din Uruk se poate distinge 
o profundă spiritualitate. Cu toate că nasul este în parte nimicit, iar încrus- 
taţiile care alcătuiau ochii și sprîncenele sînt pierdute, această capodoperă 
degajă în chip indubitabil un sentiment de perfecțiune. Sprîncenele 
urmează traseul ochilor migdalaţi iar gura, cu toate că este închisă, pare 
să vorbească, bărbia este viguroasă și bine conturată. Părul, despărțit 
la mijloc, se revarsă de-o parte și de alta umflindu-se deasupra urechilor. 
Sculptura este realizată în marmoră albă, aproape translucidă, deși 
trebuie să presupunem că și acest portret, ca și majoritatea sculpturilor 
antice, era acoperit cu un strat subţire de gips peste care se întindeau 
culori de tempera ce reproduceau carnaţia naturală, culoarea obrajilor, 
a buzelor, a părului, ochii avînd încrustaţii de piatră semi-preţioasă sau 
scoici, ca și sprîncenele. S-a spus că această Doamnă din Warka sumeriană 
este întru totul comparabilă ca perfecţiune artistică cu celebrul portret 
al reginei Nefertiti care este cu un mileniu mai recent. Cu ochii săi mari, 
cu gura arcuită, zeița sumeriană ne înfățișează masca unei tristeţi covîr- 
șitoare, dar și a unei gravităţi profunde și a unei științe eterne. Bărbia 
și gura par a fi omenești, pe cînd ochii și fruntea sînt ale unei divinităţi. 
Poate această sculptură înfățișa o prinţesă sumeriană, care în calitatea 
sa de mare preoteasă a zeiţei Inanna (— Îștar), rol deținut de fiicele 
și surorile regelui, o reprezenta pe zeiță și celebra căsătoria sacră cu regele. 

Un alt produs remarcabil al artei sumeriene este un portret sculptat 
în aramă repusată, care ar putea să fie atribuit lui Sargon, creatorul 
marelui imperiu akkadian, unde se citesc clar duritatea, voinţa și energia 
stăpînitorului mesopotamian. Părul, sprîncenele arcuite deasupra ochilor 
sumbri, nasul viguros, buzele strînse dar pline, apoi barba reprodusă cu 
grijă creează la un loc un efect fascinant. 


Amîndouă aceste capodopere nu imită numai realitatea, ci tind să 
exprime fiinţa intimă a modelului, ideile-forţă subiacente, elanurile lor 
vitale. 

Templele sumeriene de la Așnunnak, cel consacrat zeului Aba, cel con- 
sacrat zeului Sara de la Tell Agrab, în fine templul oval din localitatea de 
azi Khafadje conțin numeroase plăci votive, pe care sînt reprezentaţi 
regele și marea preoteasă care iau masa împreună — o imagine alegorică 

desigur a căsătoriei sacre (hieros gamos ) ce era împlinită anual de către 
rege și marea preoteasă închipuind o zeiţă, în încăperea cea mai înaltă a 
zigguratului. Înaintea regelui și a marii preotese joacă și cîntă dansa- 
toare și muzicanți, apoi slujitorii le pun dinainte mîncăruri alese. S-ar 
putea ca aceste reliefuri să înlocuiască statuile propriu-zise. 


În templele sumeriene, dinaintea statuii zeilor, de-a lungul pereţilor 
camerei celei mai sacre (cella, adyton) se așezau statuete ale regilor, ale 
marilor preotese sau ale principeselor. Aceste statuete exprimă o desă- 
vîrşire artistică incontestabilă, pe de altă parte, sînt întru totul spiritua- 
lizate, căci nu constituie deloc o imitație fidelă a modelelor, ci mai degrabă 
întruchipează ideea și substratul dominant al modelului lor. 

Așa sînt rugătorii (oranţii de la oro-orare «a se ruga ») de la Așnunnak, 
al căror corp este aproape geometric, astfel încît părul, barba și buzele, 
nasul și ochii își pierd aspectul lor natural. Totul este lucrat în aceste statuete 
de rugători, închinători la zei, ca să exprim, prin postură, atitudine, gest 
și fizionomie, ideea de rugăciune. Este ca și cum sculptorul nu ar vrea să 
reţină din persoana și din corpul omenesc decît ruga sa, implorarea adresată 
divinității și închinarea sa smerită. Creatorii acestor statuete votive, 
lucrate în alabastru sau în piatră de calcar, n-au mai putut atinge niciodată 
acest grad de perfecţiune spirituală, iar oranţii de o dată mai recentă 
exprimă o oarecare asprime stereotipată. 


Statuile din perioada Ur III găsite la Lagaș, de exemplu, reamintesc 
în parte creațiile de la Așnunnak, prin expresia de voinţă rigidă pe care 
o degajă, aspiraţia arzătoare de a dobîndi de la zei o viaţă lungă și fericită. 

n alte reliefuri, cum este Stela Vulturilor, aceea a lui Naram-Sin, 
sau stela din Lagaș care reprezintă o bătălie, statuile mici de aramă repre- 
zentînd niște luptători sau atelaje găsite la Agrab și la Khafadje, friza 
găsită la el-Obeid, sau mobilierul funerar din mormintele regale din Ur I, 
toate acestea mărturisesc limpede că arta de a sculpta în piatră sau de a 
turna metalul ajunseseră de mult, în mijlocul mileniului al III-lea, la o 
mare virtuozitate. În special animalele sînt reprezentate cu o desăvîrșită 
perfecţiune. Așa este capul de taur cu coarne (bucraniu), taurul fiind 
simbol al fecundității, așa sînt chipurile de vultur și de leu — imagini 
apotropaice menite a izgoni demonii răi. La el-Obeid au fost găsiţi în 1918 
patru lei de mărime naturală, în gura lor larg deschisă dinţii erau făcuţi 
dintr-o pastă de scoici albe, limba de piatră de iasp roșie, irisul ochilor 
era tot de iasp, sclerotica de scoici albe iar pleoapele de ardezie albastră. 
La fel de impresionanţi sînt leii de piatră care păzeau templul zeului Enki 
la Eridu. Pe o placă de aramă dia templul zeului Ninhursag, clădit la el- 
Obeid de regele Aannipadda (din epoca Ur I), se poate zări pasărea legen- 
dară Imdugud, jumătate leu, jumătate vultur care zboară pe deasupra a 
doi cerbi cu coarnele întinse și înalte. Măiestria sumerienilor în prelucrarea 
metalelor este vădită şi aici ca și în multe obiecte de aur, de cupru sau de 
argint găsite în mormintele regale, cum ar fi casca de aur a regelui Meska- 


234 


lamdug, harpele decorate, jocurile de table încrustate atît de elegant, 
armele somptuoase, giuvaerurile din pietre preţioase, sau celebrul drapel 
de mozaic din Ur. 

IV. Înrudită oarecum cu sculptura este o altă artă, specific sumeriană 
și apoi asiro-babiloniană — arta gliptică — acea a gravurii sigiliilor. 
Au fost regăsite mii de întipăriri în argilă ale acestor sigilii sumeriene, dar 
şi sigiluile însele ilustrează viaţa religioasă a Sumerului de la începuturile 
sale. Nu este îndoielnic, într-adevăr, că majoritatea temelor gliptice sînt 
religioase, de altfel sigiliul sculptat mai totdeauna într-o piatră prețioasă 
juca la origine rolul de amuletă. În scene variind la infinit vedem întreaga 
viaţă a Sumerului și a sumerienilor: vînătorul de lei, păstorul care își 
păzeşte turma, omul cu caftan pestriţ, masa sacră de prinoase, dar și 
imagini sacre simbolice cum ar fi palmierul cu două capre care pasc din el, 
un centaur care se luptă cu un leu, vulturul cu cap de leu atacînd boi, apoi 
monştrii hibrizi înlănțuiți. Arta aceasta a siguliilor arată mai ales imagini 
religioase dar și profane: șiruri de ţapi, boi din turme sacre pășind unii 
după alţii, scene de vînătoare, corăbii navigînd una după alta. 

n epoca Ur III cele mai frecvente scene reprezentate pe sigilii sînt 
cele de adoraţie a zeilor sau de aducere de prinoase pe altarele lor. Alteori 
ţinînd pe cel ce se roagă de mînă, zeul tutelar se înfățișează în faţa unui 
mare zeu șezind pe un jilţ și amîndoi înălţîndu-și mîna la cer să fie bine- 
cuvîntat titularul sigiliului. 

Sigilule dau o întipărire foarte mică, uneori microscopică. Sigiliile 
arhaice au o înălţime mai mare de 7—8 cm și imaginea întipărită pe care 
o dau are dimensiunea de 2 centimetri. 

Dar în epoca Ur III sigiliul are 2,3 și 1,5 cm înălţime, astfel că întipă- 
ritura lui poate avea 0,5 cm înălțime. 

Mai tîrziu, sub regele Hammurabi această artă a degenerat și se vin- 
deau în prăvălii sigilii gata făcute, pe care se scria doar numele cumpără- 
torului. 


ŞTIINŢA 


Fără îndoială cea mai veche dintre științe este medicina, care pare a 
fi existat nu numai din paleolitic, dar și la animale, dacă prin medicină 
înţelegem folosirea mijloacelor de lecuire. În orice caz, la mult eanimale 
bolnave se înregistrează comportamente asemănătoare celor observate 
la om, încît acestea ar putea fi cu ușurință socotite activităţi tămădui- 
toare. Aceste acte pot avea fie un caracter restrictiv (evitarea eforturilor 
și retragerea în culcuș, abținerea de la unele alimente, sau chiar renunța- 
rea pentru o vreme la orice hrană), fie un caracter «pozitiv» (precum 
curăţarea rănilor, alimentarea cu anumite ierburi și fructe, îmbăierea 
în apele termale etc), (cf. N. Vătămanu și G. Brătescu. O Istorie a Medici- 
nei, Buc. 1975, p. 8). 

De aceea medicina se 1vește la sumerieni din primele începuturi ale 
istoriei lor și medicul este numit a-zu, care în traducere ar însemna « cu- 
noscător al apei», ceea ce arată că primii medici vindecau prin purifi- 
care, deci credeau că o boală survine în urma prihănirii fizice, morale și 
spirituale a pacientului, iar lecuirea sa era o acţiune catartică, de cură- 
ţare. Pe de altă parte, zeul Enki (= Ea) fiind zeul apei, numele lui arată că 
în epoca arhaică preoţii lui Enki exercitau și activități medicale. Cel 
dintîi medic pomenit în textele sumeriene este un oarecare Lulu, men- 
ţionat în jurul anilor 2700 î.e.n. într-o tăbliță la Ur descoperită de 
C.L. Wooley. Mai tîrziu aflăm că medicii aveau o poziţie socială înaltă, 
căci unul din ei, Urlugaledinna, a lăsat o tăbliță votivă și sigiliul său, 
fiind dregător al unui fiu al regelui din Lagaș, Gudea. Pe sigiliu se distinge 
un zeu vindecător numit în inscripția însoţitoare Edinmugi, vizir al 
zeului Gir, care este desigur zeul personal al medicului menţionat 
mai sus. 

Sigur este că sumerienii aveau mulţi medici (dar și veterinari numiţi 
« doftori ai boilor » sau « doftori ai asinilor ») pentru că în Codul lui Hammu- 
rabi o serie de articole —$ 215 — $ 223 — se referă la chirurgi, ba chiar 
și la oftalmologi care execută o intervenţie chirurgicală pentru cata- 

ractă (§ 215 —$ 218). Alte articole se referă la medicii veterinari — medic 
de boi sau de asini —($ 224 —$ 225). Nu e mai puţin adevărat 
că asemenea operaţii presupun o lungă evoluţie a medicinei și o dezvol- 
tare remarcabilă a tehnicilor chirurgicale. 

Pe de altă parte, onorariile medicilor par a fi fost foarte ridicate, căci 
citim în paragraful § 221: « Dacă un medic a vindecat osul rupt al unui 
om sau a însănătoșit tendonul bolnav al cuiva, pacientul va plăti medi- 
cului cinci seqeli de argint ». Întrucît un seqel avea 8 (opt) grame de 
argint, vindecarea unei fracturi se plătea cu 40 g de argint, circa 
3000 lei. Pe de altă parte, chirurgii din Mesopotamia trebuie să fi 
fost foarte siguri de tehnica și de rezultatele operațiilor lor, căci acelaşi 
cod de legi pedepsește cu tăierea mîinii chirurgului moartea pacientului 
operat sau orbirea bolnavului supus operaţiei de cataractă ($ 218). Este 
drept că dacă pacientul decedat este un sclav, chirurgul nu este pedepsit 
decît prin obligaţia de a da alt sclav în loc ( 219). 


Deşi se cunoșteau sute de prescripţii medicale redactate de doctori 
babilonieni ȘI asirieni, care cuprindeau expresii și propoziţiuni în sume- 
riană, pînă de curînd nu se găsiseră texte medicale sumeriene. Actualmente 
există însă două tăblițe cu texte medicale redactate în sumeriană care 
datează din mileniul al III-lea. Cea mai exactă traducere a uneia din 
aceste tăblițe, care cuprinde cincisprezece prescripţii medicale, este din 
1960 şi are 145 de rînduri. Spre deosebire de textele medicale akkadiene, 
nu întîlnim la începutul prescrierii o propoziţiune de tipul celei urmă- 
toare: «dacă un om suferă de...». Ci prescripţiile pot fi împărțite în 
trei categorii după modul în care este aplicat leacul. Prima categorie 
cuprinde opt reţete în care remediile sînt aplicate sub formă de cata- 
plasmă. În a doua categorie leacurile sînt pulverizate, topite în bere și 
date bolnavului să le bea. În a treia categorie de reţete se prescrie să se 
așeze papura peste picioarele și mîinile bolnavului după ce s-au spălat 
organele bolnave cu o soluție preparată special și au fost acoperite cu un 
amestec de ingrediente. Desigur nu putem identifica nici toate plantele 
medicinale folosite, nici toate substanţele minerale sau vegetale utili- 
zate în aceste reţete, dar constatăm că medicii sumerieni recurgeau la 
substanţe din lumea minerală, vegetală și animală, ca și cei de azi. Mine- 
ralele folosite de predilecție erau sarea și bitumul, iar din regnul animal 
se utilizau lîna, laptele, carapacea de broască ţestoasă și șarpele de apă. 
Dintre plante erau întrebuințate: grăunţele de muștar, perele, prunele 
smochinele, uleiul de susan, vinul de struguri, berea, precum și o serie de 
plante medicinale. 


Ceea ce trebuie să subliniem este că aceste două tăblițe medicale sume- 
riene nu menţionează cîtuși de puțin descîntece, vrăji și în general nu se 
referă la procedee de medicină magică sau hieratică. Nu aflăm citați în 
aceste reţete nici măcar o singură divinitate vindecătoare sau vreun de- 
mon. Astfel, spre deosebire de medicina akkadienilor din Babilen și Asi- 

ria (ef. Constantin Daniel și Athanase Negoiţă, Medicina Mesopota- 
miană în « Istoria Medicinei Universale », Buc. 1970, p. 80 sq), medicina 
sumeriană pare a fi fost mai empirică și mai raţională, cel puțin în textele 
care au parvenit pînă la noi. Desigur ea nu a ajuns să efectueze experienţe 
terapeutice sau să verifice aceste terapeutici ale sale. Dar putem deduce 
că tratamentele prescrise de medici aveau oarecare valoare, fiindcă aceștia 
se aflau în concurenţă cu vindecătorii purificatori sau cu cei ce foloseau 
metode magice ori hieratice. 

În altă ordine de idei trebuie arătat că medicul sumerian era un om 
cult și nu un vraci ignorant; el știa să scrie în grafemele cuneiforme atît 
de complicate, absolvise așadar o șeoală de scribi edubba, învăţînd de la 
un magistru, ummia, nu numai arta scrierii ci și interminabilele liste de 
termeni sumerieni pe care elevul unei astfel de şcoli era dator să le înveţe 
pe dinafară. 


Marea dezvoltare a medicinei asiro-babiloniene, pe care am studiat-o 
și în volumul nostru consacrat Civilizației Asiro-babiloniene, presupune 
neapărat o fundamentare care poate nu a parvenit pînă la noi sau care 
se află îngropată încă în pustiunile din Iraq ori în rafturile vreunui muzeu 
din lume care posedă, precum se știe, zeci de mii de tăblițe mesopotamiene 
necatalogate încă. 


II. Astronomia a căpătat, la babilonieni, o mare dezvoltare !și au 
fost consacrate de preoţi mari eforturi studierii planetelor și stelelor, 
precum și a itinerariilor lor. [n ceea ce privește pe sumerieni, 
se pare că nu au existat preocupări astronomice propriu-zise. Posedăm 
însă o listă de douăzeci și cinci de stele studiate de sumerieni, iar pe de 
altă parte, observaţii ale aștrilor erau efectuate fără îndoială pentru stabi- 
lirea calendarului. Dar observații scrise asupra mișcării aștrilor nu au 
ajuns pînă la noi. Astrologia însă își are începuturile la sumerieni, și akka- 
dienii par să fi preluat această disciplină de la înaintașii lor. Așa reiese 
cel puţin din relatarea unui vis al regelui din Lagaş, Gudea, vis care l-a 
incitat să înceapă construcţia unui templu. În acest vis « Gudea a văzut 
un om de o statură enormă cu o coroană divină pe capul lui, iar în partea 
de jos a trupului său se zăreau aripile unei păsări cu cap de leu, și valurile 
unei inundații, pe cînd le: se aflau la dreapta și la stînga sa ghemuiți. 
Omul gigantic i-a poruncit lui Gudea să clădească un templu, dar acesta 
nu a putut înţelege sensul cuvintelor lui. În vis, ziua s-a ivit, şi o femeie 
s-a arătat ţinînd un vîrf de aur de scris și cercetînd o tăbliță de argilă 
pe care era înfățișat cerul înstelat ... «(cf. S.N. Kramer. The Sumeriens, 
Chicago, 1963, p. 138). Interpretarea visului ce i s-a dat regelui Gudea 
a fost că femeia ce ținea o tăbliță de argilă în mînă era zeiţa Nibada, zeiţa 
scrierii și patroana școlilor de scribi, care fi cere regelui să construiască 
templul conform arătării « Stelelor celor sfinte». Astfel, începuturile 
astrologiei, care avea să capete o răspîndire atît de mare în lume, atît 
în Asia Anterioară cft și în lumea din jurul Mediteranei, dar și în India 

și în China, sînt de găsit în Sumer de unde au trecut la asiro-babilonieni 
și au căpătat o mare dezvoltare. 

Totuși, sumerienii făceau observaţii astronomice, cel puţin legate de 
structura calendarului lor. Sumerienii nu aveau decît două anotim- 
puri — 4 vara» emeș, începînd din februarie-martie, și «iarna» enten 
începînd în septembrie — octombrie. Anul nou începea probabil în luna 
lui aprilie sau mai. Calendarul lor era lunar și lunile erau strict lunare. 
Luna începea în seara apariţiei lunii noi pe cer și avea 29—30 zile. Se 
dădeau nume diferite lunilor după statul-oraș în care se nota data, așa 
cum se întîmpla de altfel și în statele-orașe din Grecia Antică. Numele 
lunilor deriva din acela al unor zei, sau erau în relație cu unele sărbători 
agricole. Întrucît anul solar astronomic este mai lung decît cel lunar, se 
introducea, la intervale regulate, în calendar, o lună intercalată. Se măsura 
timpul cu clepsidre cu apă, dar era cunoscut și cadranul solar. Noaptea 
avea trei «străji » de patru ore fiecare, «străji » care se regăsesc aidoma 
și la iudei, iar ziua, care începea la apusul soarelui — de asemenea ca la 
iudei — avea douăsprezece ore duble ca lungime. 


III. Legat de succesiunea anotimpurilor, dar și de inundațiile perio- 
dice ale celor două fluvii mesopotamiene, Tigrul și Eufratul, este mește- 
șugul cultivării pămîntului, care constituia baza economiei sumeriene. 
Grecii vechi au cunoscut din primele timpuri ale istoriei lor un astfel 
de tratat, Zile și Munci scris de Hesiod, iar romanii au avut un manual 
de agricultură scris de marele poet Virgiliu. Dar anterior, fenicienii din 
Cartagina scriseseră tratate de cultivare a pămîntului și de creștere a 
vitelor, pe care romanii se grăbiseră să le traducă (cf. Constantin Daniel, 
Civilizaţia feniciană, Buc. 1979, p. 138—139). În 1950 a fost dezgropată 
o mică tăbliță de argilă la Nippur, care era de 108 rînduri și constituie 
un fel de tratat elementar de agricultură. Mai exact e vorba de instruc- 
țiunile pe care un agricultor sumerian le dă feciorului său cu privire la 
cultivarea ogoarelor de la însămînțat și pînă la treierat. Redăm după 
S.N. Kramer, care publică traducerea făcută de B. Landsber și Th. Jacob- 
sen ca și de el însuși, acest text: « Pe vremuri un ţăran dădu aceste sfaturi 
fiului său: cînd va veni vremea să-ţi lucrezi pămîntul, ai grijă să deschizi 
canalele de irigație într-așa fel încît apa să nu se ridice prea sus pe ogor. 
Cînd îl vei fi golit de apă, veghează asupra pămîntului umed al ogorului, 
pentru ca să rămînă neted; nu lăsa nici un bou rătăcit să-l calce pe picioa- 
re. Gonește animalele străine și lucrează-ţi ogorul ca pe un pămînt com- 
pact. Desţelenește-l cu zece securi înguste care nu cîntăresc mai mult 
de 2/3 livre fiecare (circa 250 g n.n.). Miriştile (?) vor trebui smulse cu 
mîna și legate în snopi; gropile sale strîmte vor trebui umplute cu grapa; 
iar cele patru laturi ale ogorului vor trebui să fie împrejmuite. În timp 
ce ogorul se usucă la soarele de vară, să fie împărțit în părți egale. Unel- 
tele tale să zbîrnfie de activitate (9). 

Oiștea va trebui întărită. Noul tău bici să fie prins în cuie și mînerul 
cel vechi să fie reparat de către copiii lucrătorilor» (S.N. Kramer, Istoria 
începe la Sumer, trad. rom. Buc., 1962, p. 126—127). 

Textul continuă dînd instrucţiuni destul de complete pentru munca 
ogoarelor: se acordă o mare atenţie «patului germinativ » pe care se seamănă 
sămînță: pămîntul trebuie mărunţit de două ori cu hîrleţul și o dată cu 
săpăliga înainte de a începe aratul, se sfarmă cu maiul bulgării mari de 
pămînt, iar aratul se execută în același timp cu semănatul, graţie unui 
plug ce avea o pîlnie, după brăzdar, unde se turnau seminţele. Ogorul 
este împărţit în fîșii de circa 6 m pe care se trag opt brazde, așadar distan- 
ţa între brazde era mai mare decît cea folosită actualmente în agricultură. 
Important era ca sămînţa să fie îngropată la adîncime mai mare (poate 
din pricina păsărilor care ar fi putut-o ciuguli) și totdeauna egală. Manua- 
lul sumerian sfătuiește ca un ogor ce a fost arat într-un an de-a lungul, 
lui să fie arat în anul următor de-a curmezișul și invers. După ce se termina 
aratul, se executa pregătirea patului germinativ, sfărimîndu-se bulgării 
mari de pămînt, probabil cu o unealtă similară grapei, spre a nu împiedica 
răsărirea orzului. 

Dar munca ogoarelor trebuie ajutată prin rugăciuni aduse zeilor: 
astfel cînd orzul răsare mic de tot, plugarul trebuie să rostească o 
închinare zeiţei Ninkillim, zeiţa șoarecilor și a viermilor, a omizilor și 
a insectelor care vatămă cerealele, pentru ca aceștia să nu strice 
grînele. 

Atunci cînd firele plăpînde de orz au umplut fundul brazdei, plugarul 
trebuie să irige ogorul. De asemenea, cînd orzul este des și răsărit mare 
trebuie udat a doua oară, deschizîndu-se stăvilarele și dînd drumul la 
apă peste cîmp. O a treia irigare se efectua pentru sămînţa regală de orz. 
Dar orzul, ca şi celelalte cereale, putea să se înroșească, atunci era vorba 
de boala samana (rugina ?). În fine trebuia făcută încă o udare a orzului 
cînd era crescut mai mare. 


Secerișul orzului trebuie să înceapă înainte ca firul de orz să se îndoaie 
sub greutatea spicului său. Seceratul se făcea în echipe de trei oameni, 
unul secera, altul lega spicele, iar al treilea probabil rînduia snopunile. 

Treieratul orzului cel puţin nu se făcea cu vite care călcau peste snopi, 
ci cu un tăvălug tras de boi în toate sensurile peste snopuri. Apoi paiele 
erau vînturate și se separau de boabele de orz. 


Interesant este că manualul sumerian cere plugarului să lase pe ogorul 
său spice nesecerate pentru tineri și pentru culegători. Dar o poruncă 
similară se găsește și în Biblie unde se cere: «Cînd veţi secera holdele 
voastre, în pămîntul vostru să nu seceri tot pînă la fir în ogorul tău, și 
ceea ce rămîne după secerișul tău să nu aduni» (Levutic, XIX, 9, cf. Ruth, 
II, s sq). Desigur, este vorba de un vechi rit sumerian, pe care l-au preluat 
apoi semiţii din Asia anterioară. Tot un rit sumerian, preluat de semiţi, 
este și porunca din Deuteronom: « Să nu legi gura boului care treieră» 

(Deuteronom, XXV, 4) căci în manualul nostru găsim aceeaşi injoncţiune 
adresată plugarulu: care își treieră grinele, cu privire la gura boului. 


După limba și stilul folosite reiese clar că acest manual era utilizat 
în şcolile de scribi, fiindcă s-au găsit numeroase copi ale acestui tratat, 
iar plugarii adevăraţi nu ştiau carte și nu puteau citi atît de complicate 
grafeme sumeriene. Manualul sfirșește prin afirmaţia că aceste sfaturi 
ale sale sînt chiar ale zeului Ninurta, care era adevăratul plugar al zeului 
Enlil (apud. S. N. Kramer, Loco citato). Desigur, dezvoltarea agriculturii 
în Sumer a dus la o mare prosperitate și este de înțeles însemnătatea 
acordată acestei ramuri a economiei. 


IV. Ca şi în Egiptul antic, o mare însemnătate căpătase în Sumer 
măsurarea terenurilor agricole, care, spre a fi irigate, trebuiau măsurate 
din nou după retragerea apelor. Astfel a căpătat o oarecare dezvoltare 
geometria, căci în Sumer se cunoşteau bine nu numai cele patru operaţii 
aritmetice, ci și ridicarea la pătrat, extragerea rădăcinilor pătrate, deter- 
minarca suprafeţelor celor ma: felurite și a volumelor. 

Sistemul sumerian de numerație a fost probabil sexagesimal inițial, 
dar mai tirziu s-a folosit și sistemul decimal. Din punct de vedere grafic, 
sumerienii aveau de fapt aceste două sisteme de numerație: sistemul 
folosit in mod curent avea ca bază cifra 10 ca în sistemul nostru actual. 
Alături de acesta era sistemul pe care l-am putea numi tal învăţaților», 
folosit doar în textele matematice și care era pur sexagesimal, adică se 
utilizau doar multiplii lui 6. Acest al doilea sistem era pozițional, ca şi 
sistemul nostru decimal, şi inventarea lui este o realizare însemnată a 
scribilor sumerieni. 


Astfel numărul scris 436 în sistemul decimal se scrie (4 xX 102) + (3x9) 
+ 9 și avea valoarea de 436, în sistemul sexagesimal numărul scris exact 
în același fel cu aceleași grafeme cuneiforme ar fi avut valoare diferită. 
Zero era necunoscut sumerienilor și nic! valoarea absolută a unui nurnăr 
nu era indicată, astfel că el putea fi citit avînd valori diferite, după cum 
se citea în sistemul decimal sau sexagesimal. Dar sistemul sexagesimal 
permite împărțiri și înmulţiri ușoare și el a fost foarte util dezvoltării 
matematicii. 

Cît priveşte textele matematice ce au ajuns pînă la noi, cele mai multe 
sînt tabele în care sînt înscrise rezultatele înmulţirilor, o tablă de înmulţire 
care merge pînă la numere cu două decimale, sau tabele cu împărțiri 
ori rădăcini pătrate, gata calculate, astfel ca avînd un număr, să se poată 
găsi repede pătratul său sau rădăcina sa pătrată, ori produsul său rezultat 
din înmulţirea cu un număr avînd una sau două decimale. Apoi ne-au 
parvenit tabele cu calcule arătind suprafeţele diferitelor figuri geometrice, 
triunghiuri, cercuri, pătrate, dreptunghiuri de dimensiuni variabile. 

Pe de altă parte, au ajuns pînă la noi tăblițe cuneiforme redactate în 
sumeriană, dar datînd dintr-o epocă mai tardivă, cea akkadiană, care 

cuprind probleme de rezolvat cum ar fi masa de pămînt ce trebuie excavată 
pentru facerea unui canal, ori numărul de cărămizi ce trebuie folosite 
pentru construcția unu: templu ori a unu: palat. 


Este incontestabil că sumerieni au posedat temeinice cunoștințe 
pentru a ridica enormele lor ziggurate sau pentru a crea în tot sudul 
Mesopotamiei acea vastă reţea de canale de irigație, care au adus rodnicia 
ţări lor. Dar aceste cunoștințe ale sumerienilor despre ţara lor erau sus- 
ţinute de o cultură matematică, ce era se pare superioară celei a egiptenilor 
(cel puţin dacă ne referim la cunoștințele egiptenilor din papirusurile 
matematice care au ajuns pînă la noi). 


Pe de altă parte, este incontestabil că matematica babiloniană apare 
ca o continuare a celei sumeriene și nu putem distinge clar ce se datorează 
sumerienilor în progresele atît de mari făcute de matematicienii babilonieni. 
Un fapt este incontestabil: în problemele de matematică babiloniană un 
foarte mare număr de termeni sînt sumerieni, ceea ce ne face să deducem 
că sumerienii au fost aceia care au realizat progresele cele mai mari în 
această știință, pe care akkadienii au preluat-o și au continuat-o. 


Și în acest domeniu ca și în altele, trebuie să admitem existenţa unei 
simbioze sumero-akkadiene, care desigur a început prin descoperirile mate- 
matice sumeriene și s-a continuat cu cele akkadiene, dar pe care nu putem 
să le separăm în mod categoric. 


V. Istoriografia începe în Sumer în prima jumătate a mileniului: al 
III-lea, la început prin însemnarea numelui suveranului unui stat-oraș. 
Dar, credința că ridicarea unui templu întru slava unui zeu poate aduce 
noroc, fericire și prosperitate atît regelui cît și poporului unui stat-oraș, 
a incitat pe regii sumerieni să scrie alături de numele lor și templul pe 
care l-au clădit, apoi altarele pe care le-au construit și mai apoi evenimen- 
tele mai însemnate ce s-au produs în decursul domniei lor. Înaintea inven- 
tăru scrierii, clădirea de temple, cu toate că reprezenta un eveniment 
fundamental în viaţa unui: stat-oraș sumerian, a rămas neconsemnată 
în scris. Odată cu descoperirea scrierii, preoții templelor au început să 
înscrie toate daniile și ctitoriile de temple făcute de regi, spre a se aminti 
de ele pînă în vremurile cele mai îndepărtate. În felul acesta a luat naştere 
istoriografia, menţionarea în scris a întîmplărnilor trecute din viaţa unui 
stat-oraș. Fireşte că la început, primele însemnări cu caracter istoric aveau 
o valoare destul de redusă, fiind extrem de lacomce. Dar încet-încet 
scribi au devenit mai volubili în scrierile lor, mai original, și au început 
să comunice mai multe amănunte cu privire la trecut. Astfel, în jurul 
anilor 2400 î.e.n. găsim redat conţinutul unui tratat de pace între statele- 
oraşe Lagaș și Umma, tratat ce se află înscris pe Stela Vulturilor, apoi 
aflăm despre victoriile regelui Eannatum, ori despre războiul dintre 
Lagaș și Umma, relatat de către regele Entemena, sau despre reformele 
sociale ale regelui Urukagina, care a restabilit libertatea în statul său, ca 

și despre pacea și prosperitatea ce au urmat unificării Sumerului de către 
regele Lugalzaggesi. 

Vechii istorici din Sumer au scris pe tot felul de materiale: tablete 
de argilă, cărămizi, pietre, vase și boluri, conuri și prisme de argilă, pe 
ghioace de luptă, pe stele, pe plăci, dar și pe statuete de piatră ori de 
metal. Au ajuns pînă la noi circa o mie de astfel de inscripţii care, deşi 
sînt scurte și nu ne dau prea multe amănunte, totuși sînt aproape contem- 
porane cu evenimentele pe care le descriu, de unde marea lor valoare 
istorică. 


IRADIEREA CULTURII SUMERIENE 


În volumul de faţă, ca şi în cel consacrat Civilizației asiro-babiloniene, 
am putut constata următorul fenomen straniu: cultura Mesopotamiei 
fusese dată cu totul uitării de mai bine de două mii de ani, și nici măcar 
numele exact al creatorilor de început ai acestei culturi nu se păstrase 
în operele istoricilor greci și romani, dar nici nu era cunoscut de istoricii 
moderni. Și totuși, precum cititorul s-a putut convinge din cele două 
volume consacrate culturilor mesopotamiene, acestea au putut crea opere 
din cele mai remarcabile în toate domeniile: artistic, literar, științific, 
tehnic, social chiar, iar pe de altă parte, influenţele exercitate de aceste 
culturi au fost durabile și puternice și s-au perpetuat pînă în zilele noastre. 
Aceste înrîuriri ale celor două mari culturi din Mesopotamia au rămas 
multă vreme necunoscute. Doar descoperirile arheologice făcute în secolul 
al XIX-lea și al XX-lea pe Valea celor două fluvii, Tigrul și Eufratul, 
au fost în stare să lege firele rupte ce uneau vechea cultură sumero-akka- 
diană cu lumea ebraică, greacă, etruscă, romană și cu civilizația noastră 
de azi. 

Desigur civilizaţia sumeriană, care începuse cu cinci mii de ani înainte de 
noi cei de azi, şi care a dispărut acum trei mii șapte sute de ani, ar părea 
că nu ne oferă un interes deosebit nouă, celor ce trăim acum. De fapt 
istoria cuprinde o multitudine de popoare, de ţări, de triburi, de civili- 
zaţii și de societăți și adesea aruncăm asupra lor o privire rapidă, urmînd 
sfatul lui Dante din Divina Comedie: « guarda e passa — priveşte şi 
treci». Dar cînd este vorba de civilizaţia sumeriană, nu este cu putinţă 
să cugetăm în felul acesta, căci marea mulţime a societăților cunoscute 
s-au format, s-au dezvoltat si s-au dezintegrat (unele în limitele a cinci 
sute de ani, cum afirma Oswald Spengler) fără să lase după ele alte urme 
decît cele înregistrate de arheologi: civilizaţia Indusului de la Mohenjo- 
Daro şi Harappa, Elamul, Urartu, Ugarit, Ebla, Mari, Biblos și chiar 
strălucita civilizaţie a faraonilor din Egiptul antic. Răsărit fără de veste 

din negurile preistoriei, către anul 3000 î.e.n., Sumerul reușește repede 
să creeze o multitudine de orașe și de așezări, dar mai ales o agricultură 
irigată cum nu întîlnim multe nici în zilele noastre, cu o enormă produc- 
tivitate în cereale, ceea ce duce la o prosperitate nebănuită a acestui colț 
de lume pînă atunci pustiu, sudul Mesopotamiei, devenit una din regiunile 
cele mai populate din lumea acelor vremuri, graţie muncii neostoite a 
« capetelor negre » cum își spuneau sumerienii. 

Strădama și realizările lor extraordinare în domeniul productivității 
apricole sînt un exemplu viu pentru noi cei de uzi, care trăim într-o epocă 
în care « țările în curs de dezvoltare, unde trăieşte majoritatea populaţiei, 
suferind de foame și de subalimentație, deși reprezintă peste două treimi 
din populaţia lumii, produc abia o treime din resursele alimentare ale 
globului » (Mircea Malita, Idei în mers, vol. II, Buc. 1981, p. 47). Nici 
sumerienii nu dispuneau de mașini agricole perfecționate, ca și cele mai 
multe ţări din lumea treia, ci doar prin munca braţelor lor au putut să-și 
făurească o mare reţea de irigație si o agricultură rodnică. Dar nu numai 
în domeniul agriculturii sumerieni au fost remarcabili, ci si în cel al 
invențiilor tehnice, al arhitecturii, al artei mai ales. Nobila gravitate a 
statuilor lor, liniile cizelate cu atîta minuție ale sigiliilor lor, podoabele 
și ceramica au impus arta sumeriană care a fost imitată apoi în toată Asia 
Anterioară. 


I. Dar cea mai de seamă creație a geniului sumerian a fost polisul, 
orașul care apare la începutul mileniului: al II-lea, poate la sfîrșitul 
celui de-al IV-lea. Anterior existau fără îndoială sate fortificate, aglome- 
rări de locuinţe înconjurate cu ziduri ca la Ierihon (care nu cunoștea 
ceramica încă), dar, acestea nu reprezentau un polis, un stat-oraș în 
sensul grec, sau fenician al termenului, adică o organizare mini-statală a 
unui oraș. În sensul acesta civilizația orașului sumerian este strămoașa 
civilizaţiilor urbane grecești, romane, medievale din Europa sau a civili- 
zaţiei urbane de azi. Trebuie să notăm că în trecut imperii mari n-au 
cunoscut statul-oraș, așa cum de exemplu Egiptul Antic, sau imperiile 
create de popoarele turco-mongole în Asia. Iar în alte regiuni orașul era 
în fond un sat mare și nu se putea vorbi despre o civilizaţie urbană, decît 
în cîteva centre ale unei ţări întinse cum ar fi Iranul. Dimpotrivă, în Sumer 
toată ţara era divizată în polisuri care-și împărțeau teritoriul, iar fiecare 
din polisuri avea o organizaţie statală bine statornicită. 


La începutul unei zile de lucru, locuitorul unui oraș sumerian nu se 
afla nesigur cu privire la datoriile ce le avea. Sclavul trebuia să-și împli- 
nească munca în casa stăpînului, pe ogorul său, în grădina lui; păstorul 
scotea din oraș turma de oi sau de vaci şi o ducea la păscut. În atehere, 
care nu aveau acoperiș, lucrătorii se așezau fiecare la locul lui, femeile 
începeau să ţese lină la război. Se înjugau boii la care și boii la căruţe 
mari, care duceau mărfurile peste hotare. Preotul se ducea în templul său, 
scribul lua în mînă tăbliţa, iar judecătorul se așeza pe scaunul de judecată. 

În vreme ce femeile făceau curăţenie în încăperile casei şi în curte, stă- 
pînul acesteia aducea prinoase de jertfe strămoșilor săi, iar apoi se ducea la 
templu. În şcoli, tinerii elevi repetau lecţiile cu glas tare şi se căzneau să 
scrie pe tăblițe de argilă. Din atelierul sculptorului se auzeau loviturile 
de ciocan date asupra dălţii. Alături răsunau poruncile scurte ale arhi- 
tecţilor, care îndemnau la lucru pe zidari, în vreme ce pe uliţă trecea un 
pîlc de ostași, iar în portul orașului năieri se pregăteau să plece cu corabia 
în ţinuturi îndepărtate. Astfel, în orașul sumerian se desfăşura neîncetat o 
activitate bine organizată și nimeni nu lenevea. În statul-oraș sumerian 
se impun unităţi de măsură și de greutate uniforme, care trebuiesc accep- 
tate de toți locuitorii, iar în piaţă mărfurile se cumpără şi se vind numai cu 
măsurile impuse de autoritatea templului și a regelui. Ordinea care domneşte 
în toate sferele activității umane este caracteristică pentru ceea ce se 
cuprinde în conceptul de civilizație opus dezordini, anarhiei și domniei 
bunului plac. În statui-oraș sumerian se alcătuiesc reguli de schimb 
precise între cereale și o anumită cantitate de argint sau de alte metale, 
iniţiindu-se în felul acesta începuturile utilizării monedei. În orașul sume- 
rian se proiectează construirea de drumuri și de canale de irigație, apoi 
se instituie principiile esenţiale ale economiei agrare, dar și ale artizana- 
tului, dimpreună cu cele dintîi forme de manufactură. 

II. Invenţia scrierii a fost una din marile creaţii ale Sumerului. 
Trebuie să admitem că scrierea a apărut aproape concomitent în Egipt 
și în Sumer, fiindcă nu se poate accepta o înrîurire reciprocă și în nici un 
caz pictogramele protosumeriene nu au vreun raport cu scrierea hieroglifică 
egipteană din Imperiul Nou. De altfel, nu numai ductusul grafemelor este 
diferit, dar mai ales materialul pe care se scrie era cu totul deosebit. 
La urma urmei și sumerienii ar fi putut confecţiona din papură un fel 
de papirus pe care să scrie, dacă ar fi existat o influenţă egipteană în apa- 
riţia cuneiformelor. Apoi stilizarea pictogramelor, care a dus la scrierea 
cuneiformă, este esenţial deosebită de hieroglifele egiptene. Astfel că 
vechile teorii ce afirmau o influenţă sumeriană asupra civilizaţiei egiptene 
(cf. C. L. Wooley, Les Sumeriens, trad. franc, Paris, 1930, p. 187 sq), 
precum și teza că Egiptul preia din Sumer scrierea (cf. H. Schmökel, 
Sumer et la civilisation sumerienne, trad., franc. Paris, 1964, p. 171) 
nu pot fi acceptate, mai cu seamă că scrierea se regăsește în Egipt din 
epoca predinastică, deci înainte de 3000 î.e.n. 

Scrierea protosumeriană pictografică a dat naștere scrierii cuneiforme 
sumeriene, care a fost preluată apoi de akkadieni, și vreme de două milenii 
cuneiformele din Babilon și Asiria, întemeiate pe scrierea sumeriană, au 
constituit instrumentul de comunicare universal în toată Asia anterioară. 
Dar sumerienii au fost stăpîniţi, ca și urmașii lor akkadieni, de o adevă- 
rată pasiune a scrisului, și au scris pretutindeni pe tăblițe de argilă mai 
ales, și pe tot felul de materiale. Și tocmai această manie a scrisului (am 

putea vorbi de o adevărată furie a scrisului) a îngăduit creaţiilor sume- 
riene să parvină pînă la noi. 

III. Graţie scrisului, în Sumer se formează o castă de scribi, care acu- 
mulează cunoștințele cele mai variate tocmai datorită păstrării în scris 
a acestor cunoștințe, dar mai ales în această castă încep să se așeze funda- 
mentele a numeroase domenii de cunoștințe, care vor genera peste milenii 
ceea ce numim noi cei de azi știință. Scribul, atașat pe lîngă administraţia 
templelor, socotea desigur bogățiile și recoltele ce le turna în hambare. 

n școlile de scribi învăţăceiui, precum și dascălul lor mai mare, adîncesc 
tainele numerelor, spre a calcula mișcările stelelor, dar și calendarul. 
Scribii sumerieni creează matematica pe care se înalță apoi calculele babı- 
loniene și descoperirile lor în acest domeniu. Trebuie să admitem că papi- 
rusurile egiptene ce au ajuns pînă la noi (dar nu ne-au parvenit decît 
cele din Egiptul de sus din morminte) vădesc un nivel inferior cunoştin- 
elor matematice sumero-akkadiene. 

Sumerienii au folosit un sistem sexagesimal și unul decimal de nume- 
rotație. Or, urme ale sistemului sumerian sexagesimal există pînă în zilele 
noastre în măsurarea circumferinței cercului, a orelor, minutelor și a secun- 
delor, dar și a unghiurilor în grade din sistemul sexagesimal. Tot așa unele 
greutăţi și măsuri din acest sistem au fost utilizate pînă de curînd. Astfel, 
în vechiul sistem de măsuri engleze un inchi € ţol » este a 36-a parte dintr- 
un yard şi a 12-a parte dintr-un «picior » foot. Tot așa un shilling, «monedă 
engleză », avea 12 penny (plural: pence), deci multiple ale sistemului 
sexagesimal. 

IV. Sumerienii sînt cei dintîi care studiază cu acribie cerul înstelat 
iar numele modern al unor constelații, al semnelor zodiacului, al unor 
planete le aparţin. Cine putea să găsească ușor pe cer stelele și plane- 
tele se putea călăuzi ușor pe pămînt, și aceste cunoştinţe de astronomie 
practică erau neapărat necesare negustorilor sumerieni care plecau în 
lungi călătorii spre sudul Arabiei, spre insula Bahrein, spre cetățile din 
Valea Indusului, dar și spre Siria și spre Egipt. 

Graţie reperelor astronomice, sumerienii pot efectua nu numai călă- 
torii lungi, dar și descrie în numeroase tăblițe ce ne-au parvenit primele 
itinerarii, cu calcularea duratei călătoriei. 


IV. Astronomia a dat naștere astrologiei, disciplină menită să aibă o 
dezvoltare fantastică nu numai în lumea asiro-babiloniană și greacă sau 
romană, dar și în evul mediu european și islamic, avînd aceeași actualitate 
în unele țări din Apus, unde citim în fiecare zi în ziare cronica astrologică a 
zilei. Astrologia însă, prin pretenţia sa de a revela viitorul, a impus decizii 
de mare însemnătate unor conducători, regi și a putut astfel influenţa 
într-o oarecare măsură desfășurarea cursului istorie: în evul mediu. 


V. După toate probabilitățile, roata olarului, care a revoluționat teh- 
nica olăritului, mărind productivitatea muncii de mai multe ori, este o 
creaţie sumeriană. De fapt prima ceramică lucrată la roată apare în Meso- 

potamia în perioada Djemdet-Nasr și odată cu ea se ivește și cea lucrată 
cu regularitate în forme bine conturate și ordonate. 

Fără îndoială, ceramica de acest tip fusese precedată de o epocă în care 
se foloseau drept recipiente curcubitacee sau burdufuri din pie: de animale, 
vase scobite în lemn și trestie groasă, apoi recipiente de răchită sau papură, 
căptușite cu argilă, în fine ceramica lucrată cu mîna fără roată, în cele din 
urmă ceramica lucrată la turnetă, apoi la roata olarului. Această evoluție 
se poate urmări bine în produsele ceramice mesopotamiene. Ceramica 
lucrată la roată nu apare în Egipt decît după 2800 î.e.n. 

VI. Este de asemenea foarte verosimil că sumerieni au inventat 
navigația cu pînze. În orice caz, un model redus de barcă cu pînze a fost 
găsit într-un mormînt din perioada el-Obeid la Eridu, şi acesta constituie 
prima mărturie istorică a unei corăbii cu pînze (cf. Gordon Childe, De la 
preistorie la istorie, trad. rom. Buc. 1967, p. 89.). 

Graţie inventării pînzelor la corăbii, apoi a săpării canalelor, dar și a 
existenţei celor două mari fluvii mesopotamiene în ţara lor, sumerienii 
au întreprins de devreme mari călătorii, pornind la drumuri lungi. Negoţul 
și schimburile comerciale i-au incitat pe sumerieni, lipsiți de cele mai 
necesare materii prime în ţara lor (lemne, metale, piatră de exemplu) să 
efectueze călători îndepărtate. Astfel, într-un poem sumerian « Enmerkar 
și suveranul din Aratta » (publicat de S. N. Kramer în 1952 cf. Idem; 
The Sumerians, Chicago-London, 1962, p. 269 sq) se arată relațiile comer- 
ciale între regele din Erech și cel din Aratta, un stat-oraș situat în Iranul 
de azi aproape de Marea Caspică, de unde sumerienii vor să importe aur, 
argint, lapis-lazuli și pietre scumpe, trimiţind în schimb cereale. Într-un 
alt poem sumerian, același rege Enmerkar din Erech se luptă cu un alt 
suveran din Aratta, care în cele din urmă se supune regelui sumerian. În 
fine, un al treilea poem descrie acţiunile unui dregător al aceluiași rege 
sumerian Enmerkar, spre a veni în ajutor mai marelui său asediat la 
Erech de seminţia semită Martu, care pustia și Sumerul și ținutul Uri 
(viitorul Akkad). Este chemată în ajutorul zeiţa Inanna (= Iştar) care 
şedea la Aratta. Dregătorul sumerian străbate șapte munți ai lanţului: 
Anșan (poate munții Zagros) și ajunge la Aratta, spre a chema pe zeiţă 
într-ajutor. 

Localizarea exactă a orașului Aratta, care avea cele mai întinse relații 
comerciale cu Erech, e dificilă, dar se poate conchide că acest oraș se află 
sau la est de lacul Urmia, sau pe malurile Caspicii. 


Alte două ţinuturi cu care sumerienii aveau mari relații comerciale 
și unde întreprindeau frecvente călătorii, erau cele două țări Mangan și 
Meluha. Cei mai mulți asirologi afirmă că acestea reprezintă respectiv: 
țara Egiptului: și a Etiopiei (adică o Etiopia cunoscută sub acest nume 
de greci, ceea ce reprezintă Sudanul de azi). De fapt, este indubitabil că în 
textele asiro-babiloniene cele două țări mai sus menţionate reprezintă cu 
adevărat Egiptul și Etiopia. Dar s-a pus la îndoială că în epoca ce a prece- 

dat pe Sargon l, în vremea regelui Gudea din Lagaș de exemplu, Magan 
și Meluha reprezintă Egiptul și Etiopia, fiindcă s-a crezut cu neputinţă 
că în mileniul III î.e.n. sumerienii ar fi efectuat călătorii atît de lungi, 
care reprezentau mii de kilometri pe mare, implicînd ocolirea peninsulei 
Arabice și pătrunderea în Marea Roșie, precum și întoarcerea înapoi. De 
aceea s-a considerat că pînă în mileniul | î.e.n. aceste două denumiri s-au 
aplicat unor regiuni de pe coasta de răsărit și de sud-est a peninsulei 
arabice. Dar strălucita călătorie a lui Thor Heyerdahl, efectuată pe o 
corabie lucrată din trestie și papură, similară întru totul navelor sume- 
riene, care a reușit să înconjoare peninsula Arabică, apoi să ajungă în 
India, a dovedit pe deplin că asemenea navigații se puteau efectua curent 
de către sumerieni. 

Astfel nu rămîne îndoială că sumenenii ajungeau în mod curent cu 
vasele lor pină în Egipt și pînă în Sudanul de azi (Etiopia). 


În inscripţiile sale, Sargon I arată că în portul capitalei sale Agade 
se află corăbii din Magan, Meluha și Dilmun. lar regele akkadian Naram- 
Sin scrie într-o altă inscripţie că a prins ca prizonier de război pe Manium, 
regele ţării Magan (= Egiptului), a adus pradă multă din Magan și de fapt 
s-au putut regăsi vase de alabastru pe care scria «pradă din Magan », 
alături de numele regelui akkadian. Tot astfel, regele Gudea din Lagaș 
afirmă că a căpătat piatră de diorit pentru statuile din ţara Magan și 
lemne pentru construirea templului E-ninnu înălţat de el. În vremea dinas- 
tiei a II-a din Ur, dinastie sumeriană, se importau din țara Magan 
aramă (care se extrăgea din minele situate în deșertul Sinai), fildeș 
(din Sudanul de azi și din Africa centrală, vîndut în Etiopia și în Egipt). 
Apoi pietre scumpe. Mai însemnat este că în mileniul II al erei noastre, 
ţara Meluha este arătată de mai multe ori ca fiind « ţara oamenilor negri » 
(ceea ce înseamnă în traducere și Sudan dar și Ethiopia, « țara oamenilor 
arşi 9) astfel că Meluha trebuie să fie Etiopia. 


În literatura sumeriană, așa cum arăta S. N. Kramer (Op. cit. p. 277 
sq) se menționează destul de des relaţiile comerciale între Sumer, Magan 
și Meluha și identificarea celor două țări cu Egiptul și Etiopia este 
incontestabilă. 


În ceea ce privește ţara numită de sumerieni Dilmun, relaţiile sale 
comerciale cu Sumerul erau mult mai întinse, și Dilmun este identificat 
de cea mai mare parte a asirologilor cu insula Bahrein. Dar o expediţie 
făcută în această insulă și excavaţiile efectuate n-au putut pune în evi- 
dență relaţiile sigure cu Sumerul și nici cu Akkadul. De aceea s-a emis 
ipoteza susţinută de unii asirologi, că Dilmun reprezintă în realitate civi- 
lizația de pe Valea Indusului cu cele două capitale ale sale Mohenjo- 
Daro și Harappa. Un argument în favoarea acestei identificări este că 
în mitul sumerian al Potopului, Dilmun este ţara «unde răsare soarele». 
Or, insula Bahrein nu este prea la est de Sumer. Credem că un argument 
hotărîtor împotriva identificării ţării Dilmun cu civilizaţia de pe Valea 

Indusului este că ea a fost nimicită de invazia indo-europenilor veniţi 
din nord în Jurul anilor 1900 î.e.n. (cf. Jean Marie-Casal, Civilizaţia Indu- 
sulu şi enigmele ei, trad. rom. Buc. 1978, prefaţă de Constantin Daniel, 
p. 249) şi totuși în textele sumeriene și babiloniene se menţionează ţara 
Dilmun în tot mileniul al II-lea și I î.e.n., cînd marile orașe de pe Valea 
Indusului, Mohenjo-Daro și Harappa, încetaseră de milenii să existe. 

Oricare ar fi localizarea ținuturilor Magan, Meluha şi Dilmun, influen- 
ţele culturale și relaţiile Sumerului cu aceste ţări îndepărtate au existat 
cu adevărat. 

De fapt se pot decela o serie de înrîuriri sumeriene în Egiptul primelor 
dinastii: așa sînt sigiliile cilindrice, folosirea sistrului (instrument muzical 
foarte deosebit și caracteristic), unele tipuri de vase de piatră, desenele 
grotești de animale, clădirea prin panouri a unor edificii, apoi roata ola- 
rului (introdusă în Egipt în cursul primelor dinastii, era cunoscută ante- 
rior de sumerieni), în fine aflarea în Egipt a unor securi de tip sumerian. 
De altfel char într-o epocă mult mai tîrzie apare influenţa sumeriană în 
Egipt, ca și în toată lumea elenistică: e vorba despre boltă și despre arc, 
elemente necunoscute arhitecţilor greci, și în Europa pînă la Alexandru 
cel Mare și pînă la cuceririle sale. In acea epocă (sec. IV—III î.e.n.) 
arhitecţii greci încep să construiască bolte, cunoscute de sumerieni de 
milenii, introducînd bolta şi arcul în construcţiile lor — ele devenind un 
element predominant al clădirilor romane de ma: tîrziu. 

VII. Arhitectura sumeriană a fost una din artele majore ale acestei: 
civilizaţii, și clădirile templelor sumeriene au fost imitate în toată Asia 
Anterioară. Templele cu temeliile lor de piatră, cu platformele, cu nișele 
lor în care se găseau statui de zei, cu pereţii pictaţi, dar şi cu coloanele 
acoperite cu mozaicuri, împreună cu fațadele lor impunătoare, au cons- 
tituit modelul ce a fost imitat pretutindeni: în Lumea Veche. Iar sculp- 
turile, acelea ale zeilor, dar şi ale regilor și ale dregătorilor, așezate înaintea 
altarelor zeilor, sînt în mod sigur preluate de la sumerieni, căci pare 
sigur că sumerienii cei dintîi și preoţii lor au conceput ideea că statuia 
unui rege sau a unui dregător așezată înaintea unui zeu reprezintă chiar 
pe omul care este înfățișat în statuie, rugîndu-se zeului (orant). 


Arhitectura sumeriană a iradiat pină departe: denumirea de templu 
(în ebraică hechal) derivă din cuvintul sumerian e-gal «casă mare o. Dar 
și basilica creștină primitivă cu cele trei despărțiri ale ei (naos, pronaos 
și opisthodomos) corespunde și ea unui tip fundamental de templu sume- 
rian, ba chiar forma esenţială a unei cetăţi cu porțile întărite, cu zidurile, 
paternele și turnurile ei € rămîn de la 2000 î.e.n. pînă la 1500 e.n. aproape 
aceleaşi » (cf. Hartmut Schmâckel, Kulturgeschichte des Alten Orient, 
Stuttgart, 1961, p. 304). 

VIII. Medicina sumeriană se leapădă de influenţele mistice și magice 
care o năpădeau, și din jurul anilor 2000 î.e.n. posedăm o colecţie de reţete 
de medicină empirică propriu-zisă, în care nu sînt utilizate nici descîn- 

tece, nici vrăji, nici procedee magice. Cel mai vechi papirus egiptean în 
care se poate decela o medicină descătușată de hieratism și de magie 
este însă cu mult mai recent, din sec. al XVII î.e.n. (cf. Ion Banu, Le 
papyrus medical Edwin Smith considere au point de vue philosophique, 
în € Studia et Acta Orientalia», V —VI (1967 p. 117 sq). Medicina sume- 
mană la 2000 î.e.n. utiliza produse vegetale, animale și minerale și își 
consemnează rezultatele în manuale care indică modul cum leacurile 
trebuie administrate. Nu este imposibil ca un astfel de manual să fi 
ajuns și la cunoștința medicilor egipteni, date fiind relaţiile între Sumer 
și ţara Magan (Egipt). Neţetele medicale sumeriene au fost în mod sigur 
preluate de asiro-babilonieni, care le-au făcut să parvină mai apoi per- 
șilor, hittiţilor, urarţilor, fenicienilor din Ugarit și mult mai tîrziu iudeilor. 

IX. Dreptul, care este una din temeliile societăţilor umane, este 
cugetat de sumerieni ca izvorit din voinţa zeilor și de aceea asculta de 
reguli fixe și de neschimbat. O tradiţie continuă leagă deciziile tribuna- 
lelor sumeriene (ditilla) de legile sumeriene ce ne sînt cunoscute: ordo- 
nanţele juridice ale statului-oraș Așnunnak, sau legile lui Lipit-iștar din 
sec. al XIX-lea î.e.n. cu Codul lu: Hammurabi, cu dreptul asirian și cu 
legile Bibliei, din care derivă multe măsuri legislative din Europa. Legea 
apără persoanele și bunurile, iar o reglementare limpede a procedurii 
garantează desfășurarea inatacabilă a proceselor. Pedepsele, mergind de 
la amendă pînă la aceea capitală, trecînd prin pedeapsa cu închisoarea, 
sînt bine statornicite. Există la sumerieni o procedură de apel și una 
de depunere a mărturiei. Fixarea sentinţelor în scris apără pe reclamanţi 
împotriva arbitrariului: și nerespectării hotărîrilor judiciare. Tot astfel, 
în Sumer se statornicesc regulile de drept comercial, care vor sluji mai 
apoi de model şi se referă la comerţul interior și exterior, reprezentînd 
stîilpul de sprijin al negustorului. Caravanele cu mărfuri încăreate pe 
măgari nu întîlnesc piedici în calea lor, iar comerţul internaţional este 
efectuat nu numai de regi ci și de mari negustori, ba chiar și de femei 
energice. Corăbiile cu pînze străbat mările protejate de legile şi conven- 
iile între state-orașe situate la mari depărtări, toate recunoscînd dreptul 
comercial statornicit de sumerieni. 


X. Este sigur că tehnicile agricole sumeriene și marea rodnicie a 
ogoarelor lor au influenţat considerabil popoarele învecinate. Constatăm 
că prima reprezentare a unui plug se găsește pe tăbliţele cu pictograme 
de la el-Obeid, astfel că putem trage concluzia justificată a invenţiei 
plugului de către sumerieni. Dar și irigaţia practicată de sumerieni este 
foarte diferită de cea egipteană, unde inundația Nilului ţine sub apele sale 
vreme de aproape trei luni malurile, lăsînd un mil fertil după retragerea 
apelor. În Sumer se sapă canale cu stăvilare și se lasă apa peste ogoare de 
trei sau patru ori pentru orecoltă, deși inundația, cu mîlul care îl aduce, con- 
tribuie la fertilizarea pămîntului. Dar sistemul de irigare al pămîntului 
agricol practicat în Iranul antic prin canale subterane numit ganat sau 

kariz, care aducea apa din munți, din izvoare și din rîuri pînă la ogoare, 
este în mod evident preluat de la sumerieni. 


Și prima reprezentare a roții se întîlnește tot în reliefurile sumeriene. 
Deși există unele indici că roata era folosită din perioada Tell-Halaf, 
totuşi reproducerile de la Gawra și cele din mormintele sumeriene ne 
dovedesc că încă din anul 3000 î.e.n. se foloseau roţile la care. Ele erau 
construite din trei piese de lemn, îmbucate una într-alta și încinse cu o 
bandă de piele bătută cu nituri. Aceste roți se învirteau în jurul unui 
ax fixat de vehicul prin niște simple curele de piele greoaie, anevoie de 
mînuit dar foarte solide. Totuși constituie un imens progres faţă de tran- 
sportul pe spinarea oamenilor sau cu sania. În jurul anului 2000 î.e.n. 
vehiculele cu roți erau întrebuințate din Valea Indusului pînă pe coas- 
tele Siriei; spre sfîrşitul mileniului: II ele erau cunoscute în Creta şi din 
China pînă în Suedia. În Egipt pătrund pe la 1600 î.e.n. (cf. Gordon 
Childe, Op. cit, p. 87—88). 

XI. Înrîurirea literaturii sumeriene exprimată în mituri dar și în 
poeme s-a extins în toată Asia Anterioară, apoi pînă în Grecia și Italia 
etruscă, iar în sud pînă în Egipt. Ca și zeii și eroii Sumerului, cei ai Gre- 
ciei antice coboară și ei în Infern, prăznuiesc în Olimp, se ceartă între 
ei și uneori se luptă împreună, astfel că Zeus trebuie să-i împace. Ca și 
zeii sumerieni, cei ai grecilor se îndrăgostesc de frumoasele fiice ale oame- 
nilor muritori spre a da naștere la zei noi și la eroi. lar slăvirea lui Adonis 
la greci, ca și multe mistere din Elada, nu sînt în esenţă decît ipostaze 
ale cultului: lui Dumuzi-Tammuz din Sumer. Ca şi la sumerieni, în Grecia 
antică umanitatea primitivă vieţuia la fel ca fiarele sălbatice, pînă cînd 
înţelepciunea zeilor i-a educat. Ca și Prometeu, zeiţa Inanna fură daru- 
rile zeilor, la fel ca Herakles (Hercule) Ghilgameş sau I.ugalbanda străbat 
lumea şi dobîndesc slavă de la oameni. În spatele slavei muntelui Olimp, 
lăcaşul zeilor la greci, se află muntele Duku al zeilor sumerieni, așezat 
la răsărit. Lumea de apoi este zugrăvită cu aceleași culori de sumerieni 
ca şi de grecii vechi — ea este un lăcaș al suferinţei și al durerii. Fluviul 
Styx, pe care trebuie să-l treacă răposatul la grecii vechi, pe malul căruia 
se află Acheronul, infernul cel tăcut, și corăbierul Charon cu luntrea sa, 
este reprezentat la sumerieni de fluviul Chubur. În mormintele din peri- 
oada Ur I se regăsește un model în argint de barcă cu visle, menită să 
ajute sufletul regelui mort să treacă peste rîul cel întunecat, Chubur. 
Epopeea lui Ghilgameș e reluată în numeroase alte mituri sau părți de 
mituri grecești, dar în Theogonia lui Hesiod, ca și în Zilele şi Muncile 
sale se poate decela o certă înrîurire sumeriană, ca și în fabulele grecești 
ale lui Esop, Kalimachos și Babmos. lar vulpea cea vicleană descrisă cu 
atita exactitate în celebra operă medievală franceză Le Roman du Renart 
(sec. al XII—XIII-lea) este preluată în ultimă instanţă din fabule sume- 
riene. Mitul mesopotamian a lui Etana, care a mers în cer călare pe aripile 
unui vultur, se regăsește în legenda lui Alexandru a lui Pseudokallisthene 

(circa 300 î.e.n.), dar tema vulturului care apare ca o pasăre salvatoare 
la femeile ce stau să nască apare în basmele armene, iudaice şi mandeene. 

Fără îndoială, nu este de admis înlocuirea pan-babilonismului: cu 
pan-sumerismul, dar continuarea temelor mitologice și literare ale sume- 
rienilor în operele grecilor vechi și ale romanilor (cum ar fi Metamor- 
phozele lui Ovidiu) nu poate fi contestată. 


XII. O serie de teme artistice sumeriene, fundate pe simboluri, mituri 
și legende din Sumer, se regăsesc pină în zilele noastre în decorația unor 
catedrale, bazilici sau mănăstiri creștine. Căci temele străvechi sumeriene, 
legate de cultul zeiţei Inanna şi al soţului: său, păstorul Dumuzi, cum ar 
fi pomul vieţii, păstorul cu mielul în braţe, lupta cu fiarele sălbatice, 
ospăţul sacru, zdrobirea puterilor întunericului, sînt reluate în imaginile 
şi reprezentările din sanctuare romane, apoi din vechi mănăstiri şi bazilici 
din Europa de apus. Prin intermediul etruscilor și a ornamentaţiei Ira- 
nului achemenid, a aceleia din Imperiul roman de sfîrşit şi prin inter- 
mediul Bizanțului, al sculpturii musulmane, temele fundate pe miturile 
sumeriene au ajuns pînă în Occident. Aici se regăsesc în ornamentaţia 
plastică a vitralulor, a fmzelor exterioare, a capitelurlor şi a timpanelor 
de pe porţile catedralelor, cu monștri fabuloși, ridicaţi spre arborele 
vieţii, sau luptîndu-se între ei, dar și arborele vieţii însuși flancat de 
două animale mitice, apoi pe păstor care stringe la pieptu-i oile sale, 
sau trimiţîind un vultur cu cap de leu peste turme și peste cerbi, în fine 
cupluri de animale fabuloase care se înlănţuie în chip inextricabil, ori 
numeroase scene de luptă între animale. La sumerieni, aceste teme se 
regăseau pe sigilii, pe basoreliefurile din temple. Astăzi regăsim aceleaşi 
imagini pe pietrele sau lemnăria sculptată a basilicilor romane din Italia, 
Spania, Franţa și Germania. 


Marele candelabru pascal al bisericii Sf. Pavel din afara zidurilor, 
de la Roma, este susținut de exemplu de monștri antropocefali, iar în 
catedrala de la Piacenza, în Italia, basoreliefuri ne-au conservat tema lui 
Dumuzi-Tammuz între monștri și lei. Un capitel al catedralei din Valence 
(Franţa, departamentul Drôme) arată pe Dumuzi păzind turmele sale 
sub chipul unui om-taur, el răstoarnă un demon cu aspect de fiară, care 
se repezise spre un bou. Chipurile a doi monștri cu giturile înlănțuite 
între ei — care se regăsesc pe primele sigilii sumeriene — se află în naosul 
catedralei din Bayeux, Franţa (departamentul Calvados). Vulturul cu 
cap de leu, care ţine în ghearele sale două animale, se regăsește în pictura 
plafonului criptei catedralei din Clermont și pe un capitel de coloană al 
bisericii Sf. Petre din Anunay (Franţa). Or, această temă este tipic sume- 
riană: regele Entemena din Lagaş pusese să o reproducă pe un vas de 
argint, iar regele sumerian Aannipadda împodobise cu această reprezen- 
tare templul zeului Ninhursag de la el-Obe:d. Tot în Franţa, în Alsacia, 
se pot întîlni teme ale simbolismului religios sumerian din mileniul 
al III-lea î.e.n. Astfel biserica din Andlau are pe friza sa exterioară trei 

scene de luptă între animale (subiect evident destul de străin artei creș- 
tine), iar capitelul unei coloane din Mulhouse (Alsacia, Franţa) este orna- 
mentat cu un frumos basorelief ce reprezintă doi lei flancînd arborele 
vieţii. S-ar putea enumera astfel extrem de numeroase imagini la origine 
sumeriene aflate în multe mănăstiri și biserici din Europa de apus, dar 
și din cea de răsărit. 

XIII. Cît priveşte influența exercitată de Sumer asupra cărților sacre 
ale iudeilor, se știe că ele au fost scrise — cele mai vechi — în jurul anilor 
1000 î.e.n., în timp ce marea masă a scrierilor literare sumeriene au fost 
scrise înainte de anii 2000 î.e.n. sau cu puţin după aceea. Astfel nu poate 
fi vorba de o influenţă directă și imediată sumeriană asupra scrierilor din 
Vechiul Testament. Dar prin intermediul babilonienilor (iudeii au locuit 
70 de ani în Babilon în vremea exilului și după aceea chiar existau strînse 
legături între iudeii din Palestina şi cei din Babilon), a canaaneenilor, 
a hurriţilor și a hittiților au intrat multe elemente sumeriene în Vechiul 
Testament. În special înrîurirea babilonienilor și acea a asirienilor a fost 
foarte însemnată, căci de pildă numele lunilor ebraice sînt acelea ale 
babilonienilor, unitățile lor de măsură au trecut la iudei împreună cu 
un număr de termeni. Apoi scrierea și limba asiro-babiloniană a devenit 
cunoscută de toţi oamenii culți din acea vreme în țările Asiei Anterioare, 
ca și operele literare akkadiene. Dar simbioza sumero-akkadiană a făcut 
ca prin akkadieni să pătrundă în Biblie multe paralelisme sumeriene. 


Pe de altă parte, s-ar putea să fi existat și o altă cale prin care s-a 
exprimat în scrierile sacre ale iudeilor moștenirea sumeriană. Se știe că 
Abraham era născut în orașul Ur, care era un mare centru teologic și 
cultural sumerian, fiind unul din cele ma: însemnate state-orașe din 
Sumer, căci a fost capitala ţării de trei ori. La Ur au fost excavate ruinele 
unei importante școli de scribi și tot acolo s-au găsit un număr mare de tă- 
blițe cuneiforme cuprinzînd texte literare și mitologice de către o expediție 
anglo-americană între 1923 și 1934. Astfel este cu putință ca Abraham 
și cei din familia sa să fi primit o educaţie aleasă la această școală (e- dubba) 
de scribi din Ur, înainte să părăsească acest oraș, poate tocmai din pricina 
luptelor ce se dădeau între sumerieni ȘI akkadieni pentru dominatia în 
acest stat-oraș. S-a afirmat de mulți semitologi că plecarea lui Abraham 
din Ur a avut loc în jurul anilor 1800 î.e.n. În orice caz, nu este de con- 
ceput ca el să nu fi primit o educație aleasă, fiind fiul unu: om bogat, 
și să nu fi cunoscut legendele sumeriene despre Potop, despre Rai și toată 
concepţia sumeriană despre Univers, care se află transpusă tale quale 
în cărțile sacre ale iudeilor. 

Nu ne vom mira deloc așadar că aceste cărți sacre sînt singurul docu- 
ment din istoria universală care ne-a păstrat intactă, aproape vie, amin- 
tirea lumii sumeriene, uitată de milenii. Căci în Biblie este menţionată de 
mai multe ori ţara Senaar, « Sumerul», dar mai cu seamă în ea sînt 
cuprinse o seamă de idei sumeriene. Semitologul Arno Poebel a emis pe 

de altă parte ipoteza că Sumerul este menționat și în alte locuri decît 
în Geneză Capit. X și XI. Una din legile fonetice esențiale ale limbii sume- 
riene este că în această limbă consoanele finale pot cădea, să nu fie nici 
pronunțate nici scrise, afară de cazul cînd cuvîntul următor este o particulă 
gramaticală începînd cu o vocală. Astfel, termenul sumerian așag « cîmp > 
se pronunţă așa fără consoana g-finală. Dar cînd se scrie « în cîmp » așag-a 
în care -a are sensul prepoziţiei «în» se pronunță așag, nu așa. Tot aşa 
termenul sumerian dingir, «zeu», era de fapt pronunţat «dingi» cu r 
final omis în pronunțare. Dar în complexul dingir-e «la zeu » în care -e 
are sensul de «la », termenul se pronunță dingir. Arno Poebel afirmă că 
termenul Şumer « Sumer » era citit și pronunţat Şem de către iudei, fiindcă 
în ebraică vocala akkadiană u devine adesea l, de pildă: akkadian şumu 
«nume > și ebraică şem «nume». Tot așa, termenul akkadian Sumer a 
devenit în ebraică Sem, prin trecerea vocalei u în e și prin omisiunea termi- 
nației acestui cuvînt, omisiune specifică limbii sumeriene (cf. S. N. Kramer, 
The Sumerians, Chicago, 1962, p. 297 —298). De altfel, nu este singurul 
exemplu de termen sumerian preluat în ebraică în care terminația este 
omisă, după pronunțarea sumeriană. Un alt exemplu este numele orașului 
Ur care în sumeriană este Urim (Urim-a este complexul din sumeriană 
cu sensul de «în Ur»). Dacă ipoteza lui Arno Poebel este acceptată, Sem 
este unul din fiii lu: Noe (ceilalți do: fiind Ham și Jafet) anume acela din 
care se trage poporul iudeu, sumerieni: fiind astfel strămoșii iudeilor de 
mai tîrziu, fiindcă din Sem, fiul cel mai: mare a lui Noe, descind Aşur, 
Elam, Aram și mai cu seamă Eber, strămoșul eponim al evreilor. 

XIV. Prim Abraham și rudele sale care plecaseră din Sumer, din 
vechiul oraș Ur, în cărțile sacre ale iudeilor, în Geneză mai ales, dar și 
în tot Pentateuchul, au fost transmise o serie de tradiţii sumeriene care 
reprezintă paralelisme cu Biblia ce denotă certe contacte cu lumea sume- 
rienilor. Întrucît Abraham și cu ai săi erau originari din Sumer, nu se 
poate vorbi în aceste paralelisme de « influenţe » sumeriene, ci mai degrabă 
de continuarea în Pentateuch a vechilor tradiţii sumeriene care reprezintă 
spița neamului lui Abraham, echivalentă listelor de regi sumerieni și 
viziunea cosmologică pe care “Abraham o moștenește și o transmite mai 
departe descendenților săi. 

a) Pe de altă parte, slujba în templele sumeriene și închinarea la zei 
cu toate riturile și ceremonialele lor sînt preluate de către iudei, poate 
prin intermediul akkadienilor. 


Îmbrăcămintea preoţilor, jertfele de multe feluri, prinoasele ofrande- 
lor, tămiienile și liturghia din templele sumeriene se află și la iudei și nu 
se poate nega că originea lor trebuie să fie în Sumer. 

Însăși pietatea lui Abraham, «credinţa lui» în Elohim, vădită în faptul 
că stătea în ușa cortului așteptind trecători pe care să-i poftească la el 
ca oaspeți (Facere XVIII, 3—6) sau în aceea că refuză să-şi ia o parte 
din prada ce i se cuvenea după o biruinţă (Facere XIV, 23—24) sau în 

visele sale profetice, sînt o dovadă clară a faptului că Avraam primise 
în Ur o temeinică iniţiere cultică de la sumerieni. 


De fapt Abraham este un homo religiosus sumerian din Ur care are 
vise profetice, Elohim îi apare în vis de mai multe ori (Geneză, XII, 7) 
îi vorbește, îi dă porunci precise, Abraham zidește un altar (Geneza XI1,8) 
lui Elohim, dar află viitorul descendenților săi și îndeplinește ritualuri 
hieratice spre a verifica adevărul vestirilor lui Elohim (Geneza, XV,9 —12), 
în fine face un legămiînt cu Elohim (Enlil? zeul adorat la Ur). 


Sursele istorice de care dispunem atestă apariţia arameilor de abia în 
sec. al XIV-lea î.e.n (cf. Constantin Daniel, Scripta aramaica. I, Buc. 1980, 
p. 16) în Mesopotamia, şi evident ei nu puteau exista în această regiune 
în secolul XXI și al XX-lea î.e.n. în orașul Ur, de vreme ce nu apar 
decit după patru-cinci secole mai: tirziu. De fapt calculind după Biblie 
data plecării lui Abraham, aceasta ar fi în secolul al XXI-lea. Într-adevăr 
după III Reg: VI, 1 Solomon începe construcția Templului său în al 
patrulea an de domnie a sa și la 480 ani după Exodul evreilor din 
Egipt. Dar Solomon domnește între 973—933 î.e.n. deci la 969 începe 
construcția Templului. Adăugind 480 ani la 969 rezultă că Exodul din 
Egipt e la 1449 î.e.n. Adunînd apoi 430 ani cît timp evreii au fost în 
robia egipteană (eșire XII, 40) și circa 200 ani vremea vieţii celor trei 
patriarhi, Avram, Isac şi Iacob (Facere, XXI, 5; XXXV, 29; XLVII, 287) 
rezultă că Avram pleacă din Ur în secolul XX sau al XXI-lea î.e.n. Cum 
putem explica această antinomie? Cum puteau fi Abraham și Terah aramei 
locuind la Ur, de vreme ce arameii nu se aflau încă în Mesopotamia 
inferioară. Cartea Genezei numind pe Abraham și pe Terah arame: nu 
se referă la naționalitatea lor — conceptul acesta nu cra clar definit în 
epoca aceea îndepărtată. Ci se referă la regiunea din care erau originari, 
care la vremea scrieri Cărţii Genezei cra locuită de aramei sau chaldeeni. 
In acest sens Abraham și tatăl său erau arameeni, adică veneau dintr-un 
ținut locuit mai tîrziu, peste cinci secole, de aramei. Așa se poate explica 
de ce tradițiile lui Abraham sînt sumeriene, de ce istoria legată de patriarhi 
e sumeriană, dar și de ce Abraham și tatăl său sînt numiţi arameeni, deși 
arameenii nu veniseră încă în Mesopotamia în vremea plecării lor din Ur. 
Mai: recent s-a susţinut că Eber, care a fost unul dintre strămoşii lui 
Abraham (Geneză, XI, 14 —16) a fost de asemenea unul dintre primi regi 
ai statului oraș Ebla, după cum arată Giovanni Pettinato, arheologul 
italian care împreună cu Paolo Matthiae au cercetat vestigiile acestei 
cetăţi de la Tell Mardikh în Sima. Pettinato arată că Abraham, care 
după Cartea Genezei ar fi trăit în secoulul al XIX-lea î.e.n. a vieţuit de 
fapt în mileniul al III-lea şi nu la Ur în Chaldeea, ci la unalt Ur așezat 
lîngă Ebla (cfr. Magazin istoric, no. 4/1982 p. 54). 

Astfel Abraham ar fi originar din Ebla. Dar teza savantului italian 
trebuie susținută cu mai multe dovezi. 

Într-o lucrare remarcabilă un orientalist român A. A. Bolşacov- 
Ghimpu (Cronica veche a Canaanului, Buc., 1980) stabilește pe baza 
rezultatelor săpăturilor arheologice din Orientul de Mijloc, că Exodul 
a avut loc mul mai devreme, iar distrugerea cetăților de la Marea Moartă 
ar fi avut loc în jurul anilor 2775 î.e.n, adică cu 700 ani aproximativ mai 
devreme decît se poate stabili pe baza cronologiei înscrisă în textul Bibliei. 
Într-adevăr cetatea Hai (Ai) a fost cucerită de lisus Navi (lisus Navi, 
VIII, 28) și apoi « arsă cu foc și a făcut o dărămătură veșnică și pustietate 
pînă în ziua de astăzi.» După datănle recente făcute pe baze de carbon 
14 radioactiv, distrugerea cetăţii Ha: (Ai) ar fi avut loc între 2200— 
2100 î.e.n. și nu a mai fost reconstruită. Acest oraș a fost distrus după 
Exod și după moartea lui Moise, iar rătăcirea prin pustiu a durat 40 de ani. 
Deci Exodul ar fi avut loc în secolul al XXIlI-lea—XXI-lea î.e.n. aproxi- 
mativ. La fel s-a putut arăta, după săpături arheologice recente, că și 
alte oraşe din jurul Mării Moarte au fost cucerite și dărimate cu circa 800 
de ani înainte de datele care ar rezulta din calculul făcut anterior de noi. 

Astfel istoria evreilor începe după concluziile orentalistului român 
în mileniul al II-lea î.e.n. 

De fapt chiar tradiția ebraică afirma, cu Iosif Flaviu, că Exodul a 
avut loc cu aproape 1000 de an: înainte de războiul Troiei (Contra Apinem, 
I, 16) și același Iosif Flaviu afirmă că de 2000 de an: există preoți la evrei 
(Ibidem. I, î) iar legale lu: Moise au fost date tot de atunci (Ibidem, II, 
31). Așadar după tradiţia ce ne-a parvenit nouă prin Iosif Flaviu, Exodul 
ar fi avut loc prin secolul al XXII-lea î.e.n. dacă războiul Troei a fost între 
anii 1194—1184 î.e.n. (Istoria Lumii în date, Buc., 1972, p. 23) iar Avram 
ar fi trăit deci cu mult înainte prin secolul al XXVIIlI-lea — XXVII-lea 
î.e.n. pe vremea Imperiului vechi egiptean, deci era neapărat sumerian. 

b) Creaţia Universului, după textele vechi sumeriene, s-a făcut în 
felul următor: lumea primordială era alcătuită doar din apă. Tot astfel 
și în Geneză I, 6—7: « Și a zis Elohim: ,Să fie o tărie prin mijlocul apelor 
şi să despartă ape de ape !“... Și așa a fost. Și a făcut Elohim tărie șia 
despărțit Elohim apele cele de sub tărie de apele cele de deasupra tăriei. » 

n lumea compusă doar din Apă, zeul Enlil desparte pămîntul de ape. 
Tot așa în Geneză I, 9 Elohim desparte apele de uscat (pămînt). 


c) Zidirea omului. Și la sumerieni și în Geneză, II, 7 omul este făcut 
din lut, peste care Enlil sau Elohim a suflat « suflare de viaţă ». 


Raiul este creat de Elohim (cf. Geneză, II, 8), dar și în cosmologia 
sumeriană raiul ţară pură, curată este Dilmun, ţinut creat de zeul Enki 
( = Ea) ce nu cunoaște moartea nici suferinţa. S. N. Kramer scrie despre 
acest paralelism: « De fapt, sînt unele motive să admitem că însăși ideea 
paradisului, o grădină a zeilor, este de origine sumeriană... Și sînt bune 
raţiuni care arată că paradisul biblic de asemenea, care e descris ca o 
grădină plantată, aşezată la răsărit în Eden, de unde curg cele patru fluvii, 
în care se includ Tigrul și Eufratul, ar putea fi la origine identificat cu 

Dilmun, ţara paradisului sumeriană» (S.N. Kramer, The Sumerians, 
Chicago, 1962, p. 149). La fel ca în Biblie, zece regi au domnit în Sumer, 
de la Adam pînă la Potop, la Noe. 

e) Potopul. Povestirea sumeriană și cea ebraică despre potop sînt 
similare. Se relatează despre un Noe sumerian, Zisudra, care primește 
vestea de la un zeu, poate Enki, că s-a hotărît nimicirea oamenilor printr-un 
mare potop. Rîndurile care relatează construirea arcei lui Zisudra sînt 
distruse în tăbliţa ce a ajuns pînă la noi, dar acolo unde textul ei devine 
citeţ, se descuie violența Potopului, care durează zile și nopţi ca în 
relatarea Genezei, VII. După sfîrşitul Potopului, Zisudra este înălţat 
la rangul de zeu și va locui în ţara Dilmun, raiul sumerian. Remarcabil 
este că în Geneză, V, 1 sq, se dau numele a zece patriarhi care au trăit 
înainte de Potop, fiecare vreme de cîteva sute de ani. Tot așa în tradiţiile 
sumeriene au fost zece regi înainte de Potop, care și ei au trăit sute de 
ani fiecare. 

f) Ostilitatea între cei doi frați Cain și Abel se regăsește în tema luptei 
dintre iarnă (enten) şi vară (emeş) la sumerieni, sau a luptei dintre trestie 
și copac, ori între argint și aramă, sau între tîrnăcop și plug. 

g) Înălţarea turnului Babel și risipirea și amestecarea limbilor sînt 
fără îndoială de origine sumeriană, fiindcă primele turnuri, ziggurate au 
fost înălțate în Mesopotamia. Este probabil că ruinele unor astfel de 
ziggurate, cum au putut fi găsite și de arheologii moderni, au inițiat 
ideea că aceste construcţii se prăbușesc și cad cu ușurință. Pe de altă 
parte ideea amestecului limbilor a fost generată fără îndoială de multi- 
tudinea de limbi vorbite în Sumer, unde locuiau și akkadieni, dar erau 
angajaţi ca lucrători agricoli gutii, lulubei, kasiţi precum și semiţi din 
triburile martu. 

h) Între poruncile exprimate în Geneză, Levitic, Deuteronom sau 
Numere și Codul lui Hammurabi există foarte numeroase paralelisme, 
precum s-a putut arăta de mult. Dar Codul lui Hammurabi preia comple- 
tînd o mulţime de legi și de coduri de legi sau sentințe (ditilla) date de 
tribunale sumeriene, astfel că e vorba în acest cod în ultimă instanţă de 
legi sumeriene preluate de akkadieni. 

i) Moartea și Infernul: ca și sumerienii, iudeii credeau iniţial în exis- 
tenţa unui Infern unde aveau să ajungă și cei buni și cei răi (șeol) dar 
care era un lăcaș al suferinţei pentru toţi, buni sau răi. 


Ideea învierii și a reîntoarcerii din Infern nu se găsește la sumerieni 
decît pentru zei și zeițe, iar omul, precum Ghilgameș, nu poate dobînd: 
viaţa de veci. Dimpotrivă, într-o epocă mai tardivă, poate secolele 
IX—VIII î.e.n., lov exclamă: «Dar eu știu că răscumpărătorul meu este 
viu și că el în ziua cea de pe urmă va ridica iară din pulbere această 
piele a mea ce se destramă și din carnea mea voi vedea pe Elohim. Pe el 
îl voi vedea și ochii mei îl vor privi, nu ai altuia. Și de dorul acestuia 
măruntaiele mele tînjesc în mine» Iov, XIX, 25—27. 


258 


Dar o astfel de concepție nu s-a format sub influenţa gîndirii sumeri- 
cene, în ale cărei mituri nu întîlnim niciodată reîntoarcerea din Infern 
decît pentru zei. Este probabil că aici e vorba de o influenţă egipteană, 
care precum se știe, admitea viaţa de apoi în Împărăţia lui Osiris pentru 
cei buni, după cîntărirea inimii lor (cf. Constantin Daniel, Civilizaţia egip- 


teană, Buc. 1976, p. 242). 


Dacă teologia oficială nu admitea la iudei învierea morților, pe care 
nici preoţii sumerieni nu o acceptau (așa precum putem să ne convingem 
din poemele lui Ghilgameș, sau din acela al lui Adapa), cît îi privește pe 
oameni, credinţele populare și la sumerieni și la iudei par să fi fost altele. 
Căci în mormintele sumeriene regale din Ur | s-au găsit îngropaţi suverani 
alături de zeci de servitori care au murit împreună cu ei prin luare de 
otravă, avînd lîngă ei care, vite, arme, vase şi unelte. Trebuie să admitem 
că unii din aceștia au crezut în viaţa de apoi și într-o reînviere. Tot astfel 
şi profeţii iudei cum sînt Isaia, XXVI, 19 (« Morţii tăi vor trăi și trupu- 
rile lor vor învia. Deșteptaţi-vă și cîntați de bucurie, voi cei ce sălășluiţi 
în pulbere ») și Iezechiel XXXVII, 5 sq au predicat învierea morţilor şi 
nu este absurd să credem că tradiţia populară sumeriană s-a perpetuat 
și la iudei, poate prin intermediul akkadienilor. 

j) Este posibil ca riturile hierogamiei, a căsătoriei sacre să fi fost cele- 
brate la iudeii vechi într-o anumită epocă, și Cîntarea Cintărilor pare a 
fi mult asemănătoare ca un imn pronunțat într-un astfel de hieros gamos 
ce se făcea o dată pe an în Sumer, apoi în Babilon, de obicei la începutul 


anului (cf. H. Schmâkel, Heilige, Hochzeit und Hoheslied, Stuttgart, 1965). 


k) Lupta purtată de Iahveh împotriva balaurului (Psalmi, 
LXXIII, 14) își are numeroase paralele în poemele sumeriene, unde Enki 
se luptă ca și alţi zei, cu balauri. Dar asemănarea lui Iahveh cu un păstor 
este o imagine luată din cultul lui Dumuzi, păstorul divin, soţul zeiţei 
Inanna. Însuși cultul lui Dumuzi-Tammuz era răspîndit şi bine stator- 
nicit printre fiii lui Israel, căci proorocul Isaia ceartă pe cei ce plantează 
o grădină mică pentru acest zeu (cf. Isaia, XVII, 10—11) sub ipostaza 
sa “feniciană, Adonis; or proorocul ezechiel scrie: « Și m-am dus la ușa 
cea dinspre miază- noapte a casei lui Iahveh și iată acolo ședeau nişte 
femei, care plingeau pe Tammuz » (Iezechiel, VIII, 14). Cultul lui Tammuz 
implică bocete și tinguiri pentru moartea sa în floarea vîrstei și pe el 
îl jeleau acele femei. De remarcat că lezechiel a trăit cu cel puțin două 
secole înainte de exilul din Babilon, astfel că nu poate fi vorba de o influ- 
ență akkadiană. 

Sumerienii credeau într-un zeu „personal al fiecăruia, e zeul căruia 
i se închinau și care le purta de grijă în mod deosebit. Sumerianul aşteaptă 
de la zeul său nu numai protecţie și apărare, ci îi cere să mijlocească în 
favoarea sa în adunarea zeilor. Nu este îndoielnic că această concepţie 
a zeului personal al sumerienilor este o prefigurare netă a îngerului păzitor 
care există și la iudei (cf. A. Cohen, Le Talmud, trad. franc. Paris, 1933, 

p- 98—99), dar și la asiro-babilonieni (cf. Constantin Daniel, Civilizaţia 
asiro-babiloniană, Buc. 1981, p. 227). Desigur sumerieni, ca și asiro-babi- 
lonienii, erau politeiști și vedeau în zeii personali ai lor nu slujitor ai 
unei divinităţi supreme, ci zei de sine stătători pe care îi chemau pe nume, 
le aduceau jertfe, le făceau altare familiale în casele lor etc. Totuși, zeul 
personal sumero-akkadian va deveni îngerul păzitor iudaic și creștin 
a cărui prefigurare este evidentă. 

]) Numărul paralelismelor existente între cărţile sacre ale iudeilor 
și scrierile ce ne-au parvenit de la sumerieni este infinit mai mare decît 
am putut să le prezentăm în expunerea de mai sus. Și idei sumeriene, 
concepte, expresii din vechiul Sumer se pot întîlni frecvent în cărțile 
Psalmilor, în Plingeri, în Cartea Proverbelor, în Ciîntarea Ciîntărilor etc. 
Dar toate acestea nu pot fi enumerate în lucrarea de faţă, care studiază 
civilizația sumeriană în toate aspectele ei esențiale. Totuși, trebuie accen- 
tuat că a fost mult sînge sumerian în rudele lu: Abraham, atît înaintași 
cît și colateral: care au vieţuit vreme de atîta timp în marele centru 
cultural din Sumer, Ur, sau în alte orașe sumeriene. Au fost așadar multe 
contacte între strămoșii iudeilor și Sumer. Așa se poate explica faptul 
că în Sumer se află rădăcina a numeroase creații, idei și concepţii iudaice. 


LISTE DE REGI MITICI DIN SUMER 


REGII CARE AU DOMNIT ÎNAINTE DE POTOP 
(lista de la Larsa) 


Nume Oraş Durata domniei 
1., Alulim NUNk: 28.800 ani (8 sari) 
2., Alalgar NUNk 36.000 (10 sari) 
3., Enmenluanna Badtabira 43.200 (12 sari) 
4., Enmengalanna Badtabira 28.800 ani (8 san) 
5., Dumuzi «păstorul » Badtabira 36.000 an: (10 san) 
6., Ensibzianna Larak 28.800 an: (8 sari) 
7., Enmeenduranna Sippar 21.000 am (5 sari 

și 5 neri) 

8., Ubartutu Șuruppak 


Notă, Oraşul NUNki trebuie identificat cu Eridu 


REGI CARE AU DOMNIT DUPĂ POTOP 
(lista de la Larsa) 


Prima dinastie din Kis 


1., Gaur Kiș 1200 ani 
2., Gulla-Nidaba.anna Kiş 960 ani 
3., Palakinatim Kiş 900 ani 
4., Nangişlişma Kiş ? 
5., Bahina Kiş ? 
6., Buanum Kiş ? 
7., Kahbum Kiş 360 ani 

Nume Oraș Durata domniei 


8., Galumum Kiş 840 anı 
9., Zukakip Kiş 900 anı 
10., Atab Kiş 600 am 
11., Maşda Kiş 840 ani 
12., Arpurim Kiş 720 ani 
13., Etana « păstorul » Kiş 1500 am 
14., Balich Kiş 400 ani 
15., Enmenunna Kiş 660 ani 
16., Melamkıiş Kiş 900 anı 
17., Barşalnunna Kiş 1200 ani 
18., Meszamuk Kiş 140 ani 
19., Tizkar Kiş 306 ani 
20., Ilku Kiş 900 ani 
21., Itasadum Kiş 1200 ani 
22., Enmenbaragesi Kiş 900 anı 
23., Agga Kiş 625 ani 


(În total 23 regi care au domnit 24. 510 ani) 


Prima dinastie din Uruk 


1., Meskiaggaseir, fiul zeului Soare Uruk 325 ani 
2. „a Enmerkar Uruk 420 ani 
3., (zeul) Lugalbanda «păstorul» Uruk 1200 an: 
4., (zeul) Dumuzi « pescarul » Uruk 100 am 
5., Ghilgameș stăpînul din Kullab Uruk 126 ani 
6., Urnungal Uruk 30 am 
7., Udulkalamma Uruk 15 ani 
8., Labașer Uruk 9 ani 
9., Ennunnadaranna Uruk 8 ani 
10., Meșede Uruk 36 an: 
11., Melamanna Uruk 6 anı 
12., Lugalkidul Uruk 36 ani 


(În total 12 regi în 2310 ani) 


Prima dinastie din Ur 


1., Mesannipadda Ur 80 ani 
2., Meskiagnunna Ur 36 ani 
i Elulu Ur 25 ani 

, Balulu Ur 36 ani 


(În total 4 regi, poate 5, în 177 ani) 

Dinastia din Avan 


În total 3 regi, 356 ani 


Prima dinastie din Kis 


Nume oraș Durata domnie; 

1., ? Kis 201 ani 
2., Dadasig Kis ? 

3., Mamagala Kiş 360 ani 
4., Kalbum Kiş 132 ani 
5., Tuge Kiş 360 ani 
6., Menumna Kiş 180 ani 
7., Lugalmu Kiş 420 ani 
8., Ibiera Kiş 29 ani 


(În total 8 regi în 3195 ani) 


Dinastia din Hamad 


1., Hadaniș Hamad 260 ani 


A doua dinastie din Uruk 


(în total 3 regi 187 ani) 


A doua dinastie din Ur 


1., Lugalkiniședudu Ur ? 
2., Lugalkisalsi Ur ? 
3., -gi Ur ? 
4., Kakug Ur ? 
(în total 4 regi 116 ani) 
Dinastia din Adab 
1., Lugalanemunndu Adab 90 ani 

Dinastia din Mari 


1., Ilșu Mar: 30 anı 
2., -zi Mari ? 

3., -lugal Mani 30 an: 
h., -lugal Mari 20 ani 
5.,  -bimușmaș Marı 30 ani 
6., ? Mari 9 ani 


(În total 6 regi în 136 ani) 


A treia dinastie din Kiş 
1., Kubaba « cîrciumăreasa » Kiş 100 ani 


Listele de regi mitici de mai sus au fost luate după C.L. Woolley 
(Les Sumeriens, tr. fr. Paris, 1930, p. 28 sq.), liste emendate de S.N. Kra- 
mer. Ele au fost întocmite după textele cuneiforme găsite la Larsa și la 
Nippur. 

Succesiunea regilor și mai ales a dinastiilor nu este sigură, dar pe 
temeiul unor texte sumeriene nu sînt atestați decît o mică parte dintre 
aceşti suverani și bineînțeles nu pot fi acceptate duratele domniilor a 
multor regi. 


CRONOLOGIA 
CIVILIZAȚIEI SUMERIENE 


Datele cuprinse în această cronologie sînt aproximative, fiindcă așa 
cum scrie S. N. Kramer (The Sumerians, Chicago, 1964, p. 32) pentru datele 
ce se referă la perioada dinainte de 2500 î.e.n., adică înainte de domnia 
regelui Mesilim, nu posedăm documente sigure scrise și informaţiile 
noastre se întemeiază pe inferenţe stratigrafice și arheologice sau pe 


cele date de Carbonul 14. 


Sit 

0500 î.e.n. Cultura Jarma Qal'at Jarma în Kurdi- 
stanul iranian 

5700 î.e.n. Cultura Hassuma Tell-Hassuma în nordul 
Irakului 

5200 î.e.n. Cultura Samaraa Samaraa la sud de Bagdad 
Irak 

5300—4300 î.e.n. Cultura Tell-Halaf Tell-Halaf în nordul Irakului 

4300 — 3500 î.e.n. Cultura El-Obeid Tell-el-Obeid în sudul Ira- 
qului 

după 3500 î.e.n. Cultura Uruk Uruk în sudul Irakului 


după 3100 î.e.n. Cultura Djemdet-Nasr  Djemdet-Nasr în Irak 


2750—2615 î.e.n. Prima perioadă a dinastiilor timpurii 
I-a dinastie din orașul Kis 
Etana Bahh 


Emnennuna 
Melam-kiși 

Barsalnuna 
Simug 
Tizkar 
Ikum 


Iltasadum 


2615—2500 î.e.n. A Il-a perioadă a dinastiilor timpurii 


Enmebaragesi 

Aka 

Dinastia din Avan 
Mesilim 


- 


I-a dinastie din Uruk Dinastia arhaică din 


Lagaș 


Ghilgameș 

Urlugal 

Utulkalame 

Labașum 

Ennundarane Enhenlaga 


2500—2350 î.e.n. A III-a perioadă a dinastiilor timpurii 


A Il-a dinastie 
din Kis 


La inceput 6 regi 
Enbi-Astar 

Lugalmu 

Dinastia din Hamad 
Hataniș 


A l-a și a 
IV-a dinastie 
din Kiş 


Ku-Baba 

Puaur -Suen 
Ur-Zababa 

Încă 5 regi timp 


de 66 am 


I-a dinastie Dinastia din Aksak 
din Ur 
Meskalamug 
Akadamdug Unzi 
Medanepada Undadibdib 
Lanapada Zu-zu (Ur-ur) 
Elulu (Eh) Puaur-Sumuken 
Balulu Ișuel 

Șu- Suen 


A Il-a dinastie 
din Uruk 


Enșakușana 
Lugalkipgeneșdudu 
Lugalkisalsi 

A IIl- dinastie din Uruk 


| ugalzagesi 


266 


2500—2350 î.e.n. A III-a perioadă a dinastiilor timpurii 


Dinastia din Umma Dinastia din Lagas 
Uș (circa 2400) Urnanșe (circa 2500) 
Enakale Akurgal 
Urluma Eanatum 
II Enanatum | (circa 2400) 
Lugalzagesi E natena 

Enanatum Il 

Enentarzi 

Lugalzida 

Urnipimgina 


2350—2150 î.e.n. Imperiul din Akkad 
Sargon I (2350—2295 î.e.n.) 


Rimuș 

Naram Sin (2272—2235 î.e.n.) 
Șar-kali-șari (2235 —2210 î.e.n.) 
Șudurul (2185—2170 î.e.n.) 


2150—2060 î.e.n. Domnia Gutiilor în Mesopotamia 


2065—1955 î.e.n. Renașterea sumeriană 


Ur-nammu (2065—2046 î.e.n.) 
Șulg: (2046—1998 î.e.n.) 
Bursin 

Susin 


Ibisin 


1960—1700 î.e.n. Epoca Isin-Larsa 


Regi la Isin Regi din Larsa 

Isbiera (1955—1926 î.e.n.) Gungunum (1867—1841 î.e.n 
Suilisu (1926—1917 î.e.n.) Abisara (1840—1830 î.e. n.) 
Iddindagan Sumuiluru (1820—1801 î.e.n.) 
Ișmedagan 

Lipitiştar Nuradad (1800—1775 î.e.n.) 

Urninurta (1864—1837 î.e.n.) Simddin (1784—1779 î.e.n.) 


Irraimitti 


Enlilban: (1803—1780 î.e.n.) Waradsin 
Sinmegir Rimsin 
Damigihsu 


1830—1530 î.e.n. Dinastia lui Hammurabi în Babilon 


Șumuabum 

Șumulailu (1816—1781 î.e.n.) 
Șabum 

Awilsin 

Sinmubalt 

Hammurabi (1728—1686 î.e.n) 
Șamsuiluna (1685—1684 î.e.n.) 
Abicșuh (1647—1620 î.e.n.) 
Ammiditana (1619—1583 î.e.n.) 
Ammisaduqa (1582—1562 î.e.n.) 
Șamşuditana (1561—1531 î.e.n.) 


1530—1150 î.e.n. Stăpînirea Kasitilor 

